
ï^evista  Catalana 


PROSPECTE  Y  PROGRAMA 


Lo  punt  à  que  ha  arribat  lo  renaxement  literari  de  Cata¬ 
lunya  y  les  esperances  que  pera  1’  esdevenir  los  bons  patricis 
H’  auguran,  demanan  certament  un  periòdich  del  caràcter  y 
condicions  de  la  Revista  Catalana  que  ab  lo  present  fas¬ 
cicle  començàm.  Havent  dexat  de  publicarse,  temps  hà,  re¬ 
vistes  com  Lo  Gay  Saber  y  La  Renaixensa  (passant  ésta  à 
ser  diari),  que  per  llarga  temporada  foren  aquí  ’ls  únichs  que 
estimulavan  la  afició  à  les  lletres  y  1’  amor  à  la  llengua  pàtria, 
ha  semblat  que  les  forces  jovensanes  del  catalanisme  tenían 
més  tirada  al  periodisme  batallador  y  propagandista,  comp- 
tantse  à  1’  hora  present  un  respectable  nombre  de  diaris  y  fu¬ 
lles  periòdiques  que  sostenen  gallardament  los  ideals  y  proban 
la  vitalitat,  cada  día  crexent,  de  la  causa  del  regionalisme  en 
nostra  terra. 

La  llustració  Catalana ,  en  part,  vingué  à  suplir  la  falta 
d'  una  revista  literaria,  y  ’ls  Bolletins  y  Aíemories  de  les  Asso¬ 
ciacions  excursionistes  han  seguit  ab  benemèrita  constància 
fomentant  los  estudis  geogràfichs,  les  investigacions  arqueolò¬ 
giques  y  tots  los  demés  treballs  relacionats  ab  lo  fí  y  objecte 
que  dites  Associacions  se  proposan  y  llohablement  comple- 
xen. 

Però  tothom  regoneix  que  ’l  nombre  dels  qui  avuy  es¬ 
criuen  en  nostre  matern  idioma  y  la  volada  que  venturosa- 
ment  ha  pres  la  renascuda  literatura  catalana,  axí  en  terres 
del  antich  Principat,  com  en  los  reyalmes  de  Mallorca  y  Va¬ 
lència,  reclaman  la  fundació  de  una  Revista  consemblant  à 
les  que  ’s  publican  en  altres  parts  y  que  han  vingut  à  ser  la 
forma  característica  del  moviment  literari  en  la  nostra  època. 

Revista,  que  tot  mantenint  viva  la  relació  entre  ’1  públich  y  ’ls 
escriptors  catalans,  vinga  à  senyalar,  per  dirho  axis,  tasca  y 
direcció  al  esforç  individual  que  tan  vigorós  se  mostra,  y  units 
los  pensars  y  agermanades  les  voluntats,  pugàm  més  fàcilment 
atènyer  lo  nobilíssim  ideal  que  à  tots  nos  atrau  y  esperona. 

Açò  es  lo  que  ’s  proposa  la  Revista  Catalana,  y  que  ab 
la  cooperació  de  tots  los  lletrats  catalans,  à  qui  convida,  es¬ 
pera  realisar. 

Contindrà  la  Revista  Catalana  diverses  seccions,  la 
primera  de  les  quals,  y  naturalment  la  més  important,  serà  la 
que  sol  anomenarse  de  fons  ò  doctrinal,  formantla  sèries  de 
articles  ò  estudis  de  vària  índole,  sobre  temas  jurídichs,  his— 
tòrichs,  de  crítica  literaria,  etc.,  etc.,  sens  oblidar  tampoch  la 
discussió  serena  dels  diversos  temas  que  enclou  lo  programa 
del  Regionalisme,  que  ha  entrat  ja  formalment  en  les  corrents 
de  la  opinió  pública,  y  que  en  nostre  pays  te  per  orgue  carac- 
terisat  lo  acreditat  periòdich,  La  Espana  Regional. 

Per  donar  cabuda  à  certs  treballs  solts  sobre  diverses  ma¬ 
tèries,  però  sobre  tot  per  aprofitar  noticies  històriques  que 
encara  estàn  en  molts  recons  espargides  y  poch  menys  que 
abandonades,  hi  haurà  una  secció  intitolada  MiscelAnea,  la 
qual  podràn  ser  molts  los  qui  nos  ajuden  à  compilaria. 

No  hi  mancarà  la  seva  Bibliografia  per  donar  compte  y 
rahó  de  tot  lo  que  ’s  vage  publicant,  dedicantne  una  part  à 
ressenyes  crítiques  del  teatre  català,  y  finalment,  una  Crònica 
breu  y  compendiosa  referirà  tot  quant  de  notable  oferesca  lo 
moviment  regional,  no  sols  en  lo  ram  literari,  sinó  també 
en  les  esferes  del  art,  de  la  ciència  y  de  la  indústria. 


Dit  açò,  que  es  lo  sustancial  del  prospecte,  be  caldrà  afe- 
girhi  quatre  paraules  de  programa.  Per  lo  que  ’s  veu,  la  Re¬ 
vista  Catalana  serà  principal ',  però  no  exclusivament  lite¬ 
raria.  Lo  catalanisme,  tal  com  nosaltres  1’  entenem,  no  ha 
sortit,  y  tardarà  encara  à  sortirne,  del  período  difícil  de  pro¬ 
paganda;  hi  hà  moltes  preocupacions  que  desvanèxer,  molts 
conceptes  que  depurar  y  sobre  tot  molta  apatia  que  moure. 
L’  un  parla  de  temors  de  separatisme,  1’  altre  retrau  contí¬ 
nuament  lo  de  corrents  anacròniques,  y  mentres  uns  somían 

autonomies  impossibles,  ò  sols  realisables  en  días  ignominio- 
sos  per  la  pàtria,  altres,  ab  prou  feynes,  nos  otorgan  lo  dret 
de  conservar  la  llengua  dels  pares  y  d’  expressarhi  en  ella 
los  íntims  afectes  de  la  nostra  ànima.  Uns  invocan  sempre  la 
lley  històrica  per  salvaguardar  la  unitat  de  la  pàtria ,  que  so¬ 
vint  confonen  ab  la  uniformitat  nacional,  y  altres,  sense  prou 
discerniment,  cercan  també  en  la  historia  lo  justificatiu  de 
pretensions  inspirades  per  lo  bull  de  modernes  idees. 

Açò  vol  dir  que  la  qüestió  està  sèriament  plantejada,  per 
més  que  molts  fassen  1’  indiferent  ò  1’  incrèdul.  Es  una  idea 
que  va  encarnant  en  la  conciencia  pública,  y  ella  farà  son  fet, 

Per  estes  rahons,  creuríam  fer  obra  manca  si  no  destinàs- 
sem  algunes  d’  estes  pàgines  à  tractar, — sense  criteri  exclusi- 
vista,  sinó  ab  la  més  àmplia  llibertat  dintre  dels  principis 
fundamentals  del  orde  social, — totes  les  qüestions  que  en¬ 
tranya  la  fecundíssima  idea  del  Regionalisme,  tan  íntimament 
lligada  ab  lo  renaxement  literari,  com  1’  aroma  ab  la  flor  que 
T  exhala,  com  ab  la  llum  lo  calor,  com  la  causa  ab  1’  efecte. 
Debatent  sobre  regionalisme,  promourèm  lo  conreu  de  la 
nostra  literatura,  acoblant  més  y  més  les  veus  escampades 
que  s’  ouen  en  les  vores  de  la  Tet  com  en  les  del  Túria,  y 
ressonan  potents  en  los  penyals  del  Montserrat  com  murmu- 
ran  suavíssimes  en  los  florits  comellars  de  Valldemoça;  y  tot 
escribint  d'  historia  y  fomentant  1’  amor  à  tot  lo  que  ’ls  an- 
tichs  an  omenavan  humanitats  y  bones  lletres,  anirèm  agitant 
los  esperits  y  conquistant,  per  força  de  convicció  y  atractiva 
simpatia,  nous  prossèlits  à  la  causa  regionalista. 

Que  ningú  teme  ni  espere  sentir  en  exes  planes — que  vo¬ 
lem  sían  de  ambient  pur  y  sanitós  com  los  cims  de  nostres 
montanyes — 1’  estrident  remor  de  les  lluytes  polítiques,  nó, 
jamay!  Prossèlits  volem  fer  y  companyons  de  bona  causa,  no 
pas  reclutes  servils  de  cap  bandería. 

Y  perque  resulte  aquesta  declaració  més  clara  y  llampant, 
plaunos  terminar  estes  línees  ab  unes  valentes  frases  d’  en 
Daudet,  que  tanta  aplicació  tenen  à  Espanya  com  à  la  nació 
pera  la  qual  foren  escrites: 

«Política,  jo  t’  aborresch. 

»T’  odio,  perque  tu  ets  grossera,  injusta,  aborrible,  criday- 
re  y  fanfarrona; 

» Perque  tu  ets  enemiga  del  art  y  del  treball; 

»Perque  tu  servexes  d’  etiqueta  à  totes  les  necedats,  à  totes 
les  ambicions  y  à  totes  les  pereses. 

»Cega  y  apassionada,  tu  separas  à  brava  gent  feta  per  estar 
unida,  y  al  contrari  lligas  à  sérs  que  no  tenen  punt  de  sem¬ 
blança; 

»Tu  ets  lo  gran  disolvent  de  les  conciencies,  tu  donas  lo 
hàbit  de  la  mentida,  del  subterfugi;  y  gràcies  à  tu,  se  veu  à 
gent  bona,  convertida  en  amiga  dels  brètols,  perque  forman 
part  del  seu  partit. 

»Y  jo  t’ odio,  sobre  tot,  oh  política,  perque  has  arribat  à 
matar  en  nostres  cors  lo  sentiment,  la  idea  de  pàtria. 

»Jo  t’  odio,  en  fí,  perque  tu  ets,  tú,  la  que  ’ns  ha  fet  merè- 
xer  aquesta  terrible  paraula  d’  Enrich  Heine:  A  França  ja  no 
hi  hd  nació;  no  hi  hd  més  que  partits .» 

Transcrit  açò,  nos  apar  que,  tot  saludant  coralment  à  nos¬ 
tres  lectors,  y  en  particular  à  tots  nostres  colegas  de  perio¬ 
disme,  podem  dirnos  mútuament:  quedam  entesos. 

Jaume  Collell,  pbre. 


NOTA  IMPORTANT 

Si  be,  com  observaràn  nostres  lectors,  la  Redacció  adopta 
un  sistema  ortogràfich  uniforme  y  enterament  correcte;  no 
obstant,  no  ’s  creu  ab  facultat  d’  imposarlo,  esperant  vinga 
prest  una  Acadèmia  que  dongue  sobre  ’l  particular  una  lley 
definitiva.  Per  lo  tant,  podràn  escriure  nostres  colaboradors, 
ab  completa  llibertat  sobre  ’l  particular,  desitjant,  emperò, 
que  la  Revista  Catalana  puga  anar  preparant  la  uniformi¬ 
tat  que  fasse  d’  una  volta  desaparèxer  la  anarquia  ortogràfi¬ 
ca,  y  à  vegades  gramatical,  que  es  una  gravíssima  tara  de  la 
nostra  renaxensa  literaria. 

Respecte  als  plurals  femenins  en  es  que  definitivament 
adoptam,  y  que,  al  cap  y  à  la  fí,  es  lo  punt  capital  del  dissen¬ 
timent  en  matèria  d’  ortografia,  síans  permès  citar  la  opinió 
del  malaguanyat  escriptor  francès,  arxiver  de  Perpinyà,  que 

en  un  de  sos  doctes  estudis  sobre  la  llengua  catalana  diu  lo 
següent: 

«En  quant  al  plural  femení,  sempre  ’1  trobam  en  es.  La 
terminació  as,  contraria  al  geni  de  la  llengua  catalana,  s’  in- 
troduhí  al  sigle  xvi,  per  la  influencia  del  castellà,  y  ’ls  cata¬ 
lans  haurían  hagut,  temps  hà,  d’  abandandonarla  completa¬ 
ment.»  (*) 

(•)  B.  J.  Alart. — Documents  sur  la  langue  catalane  des  anciens 
comtes  de  koussillon  et  de  Cerdagfte. 

UN  COP  D’ULL 


SOBRE  ’L  PASSAl'  Y  PRESENT  DE  LA  LLENGUA  CATALANA 


I 

Se  parlà  en  Catalunya  desde  la  Edat  Mitja,  y  continúa  par- 
lantse  avuy,  una  varietat  de  1'  antigua  llengua  d oc ,  quals 
distintes  formes,  diu  lo  senyor  Milà  en  sa  obra  Los  trovado- 
res  en  Espana ,  poden  reduhirse  à  dos  tipos  principals:  el  galo- 
meridional ,  comunament  dit  provenzal ,  que  ’s  quedà  estacio¬ 
nari  en  lo  mitxjorn  de  França,  y  tingué  una  existència  brillant, 
però  efímera  y  purament  literaria  en  lo  mateix  pays  de  hont 
era  originari  y  en  les  més  famoses  corts  de  Occident,  sens 
alcançar  may  verdadera  existència  política  y  nacional;  y  ’1 
català ,  que,  tancat  primerament  dintre  molt  estrets  límits,  fou 
després  dúyt  per  les  armes  del  Rey  Don  Jaume  7  Conquista¬ 
dor  y  per  les  de  sos  successors,  à  altres  endrets  de  dintre  y 
fòra  d’  Espanya. 

No  entraré  en  1’  estudi  de  les  causes  històriques  y  mesolò- 
giques  que  influhiren  en  que  una  part  integrant  de  la  Penín¬ 
sula  espanyola  se  agermanàs  per  sa  llengua  més  bé  ab  una 
comarca  meridional  de  1'  antiga  Galia,  que  ab  les  demés 
regions  de  dita  Península,  fins  al  punt  de  venir  à  constituhir 
una  nacionalitat  intermèdia  entre  Espanya  y  França,  que  per 
no  tenir  térmens  geogràfichs  ben  definits  en  una  y  altra,  se 
vegé  molt  prompte  constrenyida  en  sa  demarcació  territorial, 
y  hagué  de  cercar  la  expansió  que  li  faltava,  més  enllà  dels 
mars,  en  les  demés  penínsules  del  Mediterrani.  Aytal  digres¬ 
sió  me  obligaria  à  recordar  la  identitat  de  clima  y  de  raça,  la 
colonisació  grega  en  lo  litoral  de  Provenza  y  Catalunya,  la 
completa  romanisació  de  la  Tarraconense  y  de  la  Narbonense, 
anterior  à  la  de  les  demés  regions  de  França  y  Espanya, lo  primi¬ 
tiu  regne  visigot  que  establí  indistintament  sa  sede  à  Barcelo¬ 
na  y  à  Tolosa,  la  iníluencia  que  à  Catalunya  logrà  la  cultura 

de  la  cort  carolíngia,  la  reconquista  d’  est  pays,  portada  à  cap 
per  franchs  y  catalans,  los  enllaços  de  les  cases  comtals  de 
Provenza  y  Barcelona,  y  altres  fets  històrichs  que  indican  una 
conformitat  de  destins  polítichs  tan  gran,  que  à  la  força  de¬ 
via  rCflexarse,  no  sols  en  lo  llenguatje,  sinó  també  en  la  igual¬ 
tat  de  noms  geogràfichs  de  un  y  altre  costat  del  Pirineu,  dels 
títols  feudals  y  civils,  dels  cognoms  y  fins  de  les  costums. 

La  varietat  catalana  de  la  llengua  d'oc,  que  per  la  vida  pròpia 
política  y  literarià  y  per  la  extensió  territorial  que  logrà  tenir, 
pogué  molt  aviat  considerarse  com  una  nova  llengua,  se  anà 
distingint  cada  día  més  de  la  que  podríam  considerar  sa  ger¬ 
mana  major,  y  ja,  segons  afirma  ’l  senyor  Milà,  en  lo  llatí 
bàrbaro  en  que  comença  à  puntejar  la  nostra  parla,  se  obser- 
van  formes  no  provenzals  y  diferencia  de  pronunciació.  Com 
la  enunciació  d’  estes  diferencies,  y  ensemps  ab  elles  dels  re¬ 
gusts  provenzals  que  guardà  lo  català  primitiu,  nos  portarían 
à  disquisicions  filològiques  y  tècniques,  que  no  entran  avuy 
en  nostre  intent,  les  passarèm  per  alt  y  ’ns  detindrèm,  en 
cambi,  en  dilucidar  altres  punts,  sobre  ’ls  quals  s’  han  format 
mes  arrelades  preocupacions  en  les  demés  regions  d’  Es¬ 
panya. 

Una  d’  elles,  y  no  la  menys  important,  es  la  de  considerar 
nostra  llengua  com  dialecte,  denominació  que  jo  acceptaria 
si  se  la  entengués  en  tot  son  valor  etimològich  y  no  en  lo  sen¬ 
tit  arbitrari  y  capritxós  que  actualment  se  li  dona.  Perque 
dialecte ,  segons  sa  grega  etimologia,  significa  llengua  pròpia¬ 
ment  tal;  mentres  que  ’l  vocable  idioma ,  al  qual  se  dona  un 
sentit  geràrquich  superior  en  materies  llingüístiques,  per  son 
origen  no  vol  dir  altra  cosa  que  naturalesa  peculiar  ò  irregu¬ 
laritat  de  un  llenguatje  determinat,  axí  com  idiotistne  equival 
à  modisme  vulgar  ò  locució  particular  de  un  poble.  Mes,  accep¬ 
tant  les  paraules  tal  com  V  us  arbitrari  les  aplica,  hem  d’  en¬ 
tendre  que  al  català  se  1’  anomena  dialecte  per  consideràrsel 
de  condició  inferior  al  castellà  ò  al  portuguès  ò  à  qualsevol 
altra  llengua  llatina;  inferior  en  1’  orde  polítich,  en  1’  orde 
filològich  y  en  lo  literari.  S’  ha  d’  admetre  lo  primer,  puix 
efectivament  la  llengua  catalana  es  avuy  una  llengua  deshe- 
retada,  desterrada  dels  Parlaments,  de  les  escoles,  dels  actes 
oficials,  y  arreconada  al  fons  de  la  llar  y  del  santuari,  refugi 

sempre  dels  oprimits.  Mes  la  lley  de  la  força,  que  en  la  esfera 
impura  dels  fets,  es  moltes  vegades  la  única  lley  suprema,  no 
té  importància  ninguna  en  la  regió  de  les  idees,  ni  ’l  deu- 
èxit  es  bastant  poderós  pera  tòrcer  lo  curs  de  les  conseqüencies 
lògiques  que  ’s  derivan  dels  principis  de  indestructible  certe¬ 
sa.  Ab  lo  qual  vull  indicar  que,  si  devant  del  tribunal  de  la 
filologia,  ’l  català,  com  llengua,  ocupa  la  matexa  gerarquía 
que  ’l  castellà,  la  seguirà  conservant  mentres  visca,  à  pesar 
de  fortuites  circunstancies  històriques,  y  de  que  en  1’  ordepo- 
lítich  visca  somesa  à  sa  afortunada  germana. 

Si  aquest  hagués  de  ser  lo  criteri  que  regís  en  la  classifica¬ 
ció  de  les  llengües,  també  ’l  basch,  à  qui  donà  ’l  colp  de  gra¬ 
da  en  Cànovas  del  Castillo,  privantlo  de  sa  existència  polí¬ 
tica,  seria  un  dialecte...  sens  dupte  del  castellà,  que  es  la 
llengua  dominadora. 

No  es  lo  poder  de  la  nació  1*  únich  element  que  significa 
una  llengua,  encara  que  molt  contribuheix,  es  cert,  à  extén- 
drela  y  à  darli  vida  pròpia  y  à  elevaria  de  categoria.  Potser 
no  passe  de  set  milions  lo  nombre  dels  que  pàrlan  el  grech,  y 
no  obstant,  la  Europa  entera  se  interessà  per  sa  existència, 
quan  1’  amenaçava  1’  alfanch  turch,  y  li  feu  un  siti  d’  honor 
en  lo  Areopago  de  les  nacions.  Y  si  se  ’ns  replicàs  que  en 
aqueix  cas  influhiren  recorts  de  passada  grandesa  y  una  glo¬ 
riosa  prossàpia,  contestaríam  que  aquest  poderíu  històrich  lo 
tingué  ’l  català,  ja  que  en  igual  grau  no  alcançàs  los  demés 
títols  de  mèrit,  quan  era  parlat  en  importants  comarques  de 
les  tres  penínsules  del  Mediterrani,  y  en  lo  mitxdía  de  Fran¬ 
ça,  en  les  Certs  de  Aragó  y  de  Mallorca,  à  València,  à  Sar¬ 
denya,  à  Palerm,  à  1’  Atica  y  à  la  Beocia. 

Molts,  y  aquest  es  un  error  fill  de  la  ignorància,  arrelat  en 
los  payssos  situats  més  enllà  del  Ebro  y  fundat  en  la  influen¬ 
cia  corruptora  y  disolvent  que,  gràcies  als  poderosos  medis 
de  que  una  exagerada  centralisació  disposa,  exerceix  la  llen¬ 
gua  oficial  sobre  ’l  català,  axí  com  sobre  ’l  basch  y  ’l  gallego, 
matant  los  modismes  propis,  alterant  les  veus,  destruhint  les 
conjugacions  y  modificant  la  pronunciació,  creuen  que  es 
dialecte  per  lo  mer  fet  de  viure  somès  à  esta  malsana  influen¬ 
cia;  y  enganyats,  ademés,  per  les  semblances  que  ’s  notan  en¬ 
tre  ell  y  ’l  castellà  y  que  serían  menors  que  les  que  1’  acostan 

al  italià  y  al  francès,  si  més  de  quatre  sigles  de  contínua  co¬ 
municació  y  de  dependencia  no  les  haguessen  aumentades  à 
favor  del  primer,  à  despit  de  la  índole  distinta  de  una  y  altra 
llengua,  se  llançan  ab  incalificable  lleugeresa  à  sostenir  que 
la  llengua  catalana  es  un  dialecte  corromput  del  castellà.  Tan 
grosser  es  1’  error,  y  tal  desconexement  suposa  de  la  filologia 
comparada  y  del  caràcter  de  les  llengües  neo-llatines,  que  ni 
tan  sols  me  detindria  en  refutarlo  si  eix  estudi  tingués  pre- 
te  nsions  científiques  y  no  ’s  cenyís  al  modest  objecte  de  po- 
pularisar  idees  y  desvanèxer  preocupacions. 

Ninguna  llengua  se  ha  lliurat  jamay  del  predomini  més  ò 
menys  passatger  de  altra  que  ha  sigut  més  afortunada  políti¬ 
cament,  y  més,  quan  hi  hà  vincles  de  pròxim  parentiu.  Lo 
provenzal  matà  lo  esplet  lírich  del  incipient  romanç  castellà 
en  la  Cort  de  Alfons  lo  Sabi ,  y  elevà  al  gallego  à  la  categoria 
de  llengua  oficial  de  la  poesia  de  Castella.  Catalunya  sufrí 
també  aqueix  predomini,  que  perjudicà  molt  à  la  crexensa  y 
formació  de  sa  literatura  indígena.  Més  tart,  à  la  hegemonia 
provenzal  succehí  la  italiana.  Després  del  Renaxement  fou 
Castella  qui  s’  alçà  ab  lo  ceptre  de  les  lletres  en  Europa,  fins 
que  caygué  avassallada  per  la  França,  que  encara  ’s  pot  dir 
no  1’  ha  soltat;  y  en  una  paraula:  {quina  llengua  y  quina  lite¬ 
ratura,  fins  conservantse  plenament  independents,  se  hauràn 
mantingut  may  pures  de  extranya  barreja?  {Se  ’ns  tiran  en 
cara  los  castellanismes  que  al  present  desfiguran  nostra  parla, 
quan  la  de  Cervantes,  ab  historia  gloriosa,  ab  dilatadíssimes 
fronteres  y  ab  tradicions  y  recels  y  agravis  que  devían,  tant 
com  los  Pirineus,  apartaria  de  la  francesa,  se  ha  omplert  y  va 
omplint  de  galicismes? 

En  suma,  el  català,  ni  per  sa  derivació,  ni  per  la  originali¬ 
tat  y  ’ls  resguarts  característichs  de  sa  fesomia,  mereix  lo  nom 
de  dialecte.  Es  una  varietat  de  1’  antigua  llengua  d'oc ,  que  en 
sa  forma  provenzal,  un  tant  artificiosa  à  vegades,  donà  lleys 
à  les  corts  poètiques  de  la  Edat  Mitja,  y  en  sa  forma  catala¬ 
na  dictà  lleys  als  pobles  y  als  mars.  Ningú,  que  jo  sàpiga,  ha 
negat  al  provenzal  lo  títol  de  idioma,  encara  que,  per  no  par- 
larse  en  distints  payssos  d’  un  modo  uniforme,  may  haja  re¬ 
but  una  denominació  única  y  universal,  y  s’ haja  quedat  anò¬ 
nima,  com  no  ’s  nega  al  castellà,  al  portuguès,  al  italià,  y,  en 

fí,  à  ninguna  lleugua  neo-llatina.  Seràn  totes,  si  ’s  vol,  dia¬ 
lectes,  però  no  unes  de  altres,  sinó  del  llatí,  la  mare  verdadera 
y  comuna.  Del  amplíssim  y  rocegant  mantell  de  la  llengua 
llatina,  quiscuna  se  'n  tallà  un  vestit  acomodat  à  ses  necessi¬ 
tats  y  à  son  modo  de  ser.  Totes  per  esta  comunitat  d’  origen, 
s’  assemblan,  y  ’s  diferencían  à  la  vegada,  com  escau  à  ger¬ 
manes;  y  esta  igualtat  de  resultats,  admirable,  que  produhí  al 
descompondres  la  parla  del  Laci,  no  indica  sinó  una  identi¬ 
tat  de  mètodo;  més  admirable  encara  en  la  transformació,  que 
ha  permès  à  Diez,  en  sa  monumental  Gramàtica  comparada 
de  les  llengües  romanes ,  fixar  les  lleys  de  aquella  ab  matemà¬ 
tica  exactitut. 

La  semblança  del  català  ab  lo  castellà,  que  també  ’s  dexa 
veure  ab  lo  portuguès  y  ab  lo  francès  é  italià,  dexant  à  part 
les  alteracions  violentament  introduhides  per  una  pressió  ar¬ 
tificial;  exa  semblança,  repetesch,  es  filla  únicament  de  la  co  - 
munitat  d’  origen,  es  la  marca  de  la  fesomia  materna  estam¬ 
pada  en  lo  semblant  de  les  filles,  tant  més  notable  quant  més 
nos  acostàm  al  tronch  comú  y  ’ns  remuntàm  als  primers  temps 
de  la  existència  de  totes  elles. 


Antoni  Rubió  y  Lluch 

LA  FAMÍLIA  CATALANA 


INTRODUCCIÓ 

No  es  nostre  intent  fer  una  obra  extensa  sobre  ’1  tema  pro¬ 
posat,  sinó  tan  sols  un  estudi  elemental,  que  si  pe’ls  doctes 
serà  cosa  de  poch  valer,  per  la  majoria  podrà  tenir  la  utilitat 
pràctica  de  darlos  à  conèxer,  per  modo  pràctich  y  senzill,  la 
constitució  de  la  familia  catalana. 

Avuy  que  ab  fe  viva  y  ab  ardorós  entussiasme  s’  axeca  la 
veu  del  Catalanisme;  avuy  que  hem  de  defensar  tot  lo  nostre 
perque  tot  se  ’ns  ataca;  avuy  que’ns  volen  enderrocar  les  nos¬ 
tres  més  venerandes  institucions  civils  com  nos  aterran  les  ay- 
roses  xemeneyes  de  les  fàbriques;  avuy  que  ab  lo  crit  de  lli¬ 
bertat  se  vol  la  completa  absorció,  no  crech  inoportú  1’  assaig 
de  demostrar  ab  breus  consideracions,  susceptibles  després 
de  major  ampliació,  com  precisament  1’  ombra  de  la  verda- 
dera  llibertat  cubreix  ab  son  manto  tutelar  nostra  poderosa 
organisació  familiar,  podent  afirmar  sense  exageració  ni  apas¬ 
sionament,  que  «Lo  bon  règimen  econòmich  y  lo  benestar 

p 

»  moral  de  la  familia  catalana,  ’s  dèu  à  les  dues  llibertats  que 
»  caracterisan  nostre  dret;  la  de  contractació  y  la  de  testar.» 

Basada  nostra  llegislació  en  lo  gran  principi  de  la  llibertat 
civil,  dexant  un  camp  amplíssim  à  la  iniciativa  particular,  les 
nostres  lleys  gayre  bé  no  fan  sentir  sos  efectes  més  que  pera 
garantir  y  fer  respectar  exa  iniciativa,  ò  suplirla  quan  no  se 
ha  volgut  ò  no  s’  ha  pogut  manifestar,  sia  per  descuyt,  sia  per 
imprevisió,  sia  per  sorpresa  de  qualsevol  acontexement  ines¬ 
perat.  Compren  lo  nostre  dret,  en  primer,  preferent  é  indis- 
putable  lloch,  los  venerats  Usaíges;  los  acompanyan  les 
Constitucions  y  Pragmàtiques  promulgades  pe’ls  nostres  Reys, 
los  Capítols  y  Actes  de  nostres  Corts,  les  sentencies  Reals  y 
arbitrals;  les  Concòrdies  fetes  pe’ls  nostres  Bisbes,  los  Privi¬ 
legis  donats  à  algunes  ciutats  y  viles;  y,  formant  immens  y 
rich  acompanyament  à  totes  exes  disposicions  legals,  1’  im- 

portant  dret  supletori;  lo  canònich,  lo  romà  y  les  sabies  doc¬ 
trines  dels  Doctors. 

Mes  la  llibertat  civil,  que,  com  he  dit,  es  lo  fonament  del 
nostre  dret,  va  produhir  sos  efectes.  A  la  seva  sombrase  crea¬ 
ren  usos  y  costums  que,  lluny  d1  ésser  contraris  à  la  lley,  fó- 
ren  amparats  per  la  matexa;  y  tals  usos  y  costums,  verdadera 
encarnació  del  esperit  del  poble,  sincera  manifestació  dels 
seus  desitxs  y  de  les  seves  necessitats,  han  contribuit  d’  un 
modo  poderós,  à  formar,  robustir  y  solidar  les  nostres  més 
venerandes  institucions  jurídiques  (i). 

Una  advertència  dech  fer,  abans  de  passar  avant.  Aqueix 
petit  treball  no  es  essencialment  jurídich,  per  més  que  no  sia 
possible  prescindir  del  tot  de  consemblat  caràcter,  atenent  la 
unió  que  existeix  entre  la  tèsis  que  ’m  proposo  demostrar  y 
la  essencia  y  organisme  de  nostres  institucions  de  dret;  rahó 
per  la  qual  no  pot  esperarse  aquí  una  exposició  complerta  y 
sistemàtica  de  doctrina  legal,  com  ho  exigiria  1’  amplitut  de 
la  matèria,  si  degués  fer  un  treball  didàctich.- 

Me  cenyiré,  donchs,  à  fer  una  lleugera  indicació,  un  con¬ 
cís  resúm  de  les  institucions  que  sia  necessari  conèxer,  com 
à  punt  de  partida  de  mon  estudi,  ja  que,  com  he  indicat 
abans,  son  objecte  es  demostrar  com  ab  lo  règimen  econò- 
mich  de  la  familia  catalana  que  té  per  fonament  y  ressort  los 
dos  principis  combinats  de  la  llibertat  de  contractació  y  la 
llibertat  de  testar,  s’  ha  lograt  que  1’  organisació  familiar  à 
Catalunya  sia  sumament  robusta  y  perfecta,  en  lo  terreno 
moral  per  les  virtuts  domèstiques;  en  lo  terreno  social,  per- 
que  1’  amor  à  la  llar  engendra  1’  amor  à  la  pàtria;  y  en  lo  ter¬ 
reno  econòmich  per  lo  molt  que  ha  contribuit  à  la  prosperi¬ 
tat  material  del  pays. 

Començo  per  explicar  breument  lo  que  son  los  capítols  per 
causa  de  matrimoni. 


(i)  Savigny,  ’l  gran  romanista  del  nostre  segle,  en  sa  importantís- 
sima  obra  Sistema  del  dret  roenà  actual,  diu  que  en  la  conciencia  del 
poble,  viu  el  dret  positiu,  per  lo  qual  pot  ésser  anomenat  dret  del  po¬ 
ble;  que  tal  dret  surt  d’  eix  esperit  general  que  anima  à  tots  los  mem¬ 
bres  d’  una  nació;  y  que,  per  açò,  cada  poble  es  lo  creador  y  ’l  sub¬ 
jecte  del  dret  positiu. 

CAPITULACIONS  MATRIMONIALS 

La  basa  necessària  y  ’l  natural  sosteniment  de  tot  progrés 
social,  es  la  santa  é  immortal  institució  de  la  familia.  Exa  se¬ 
gona  ànima  de  la  humanitat,  origen,  exemple  y  força  de  tota 
societat;  element  indispensable  perque  existesca;  font  viva 
de  la  pàtria,  sempre  oberta,  may  estroncada,  com  diu  un 
eloqüentíssim  orador  modern  (i),  pot  ésser  organisada  de  di¬ 
ferents  modos;  mes,  de  sa  organisació,  dependirà  ’l  que  sia 
una  institució  solidíssima  ò  que,  per  lo  contrari,  subsistesca 
dèbil  y  delicada  à  punt  de  desferse  al  més  petit  contratemps. 

Les  famílies  agrupades  forman  1’  Estat;  aqueix  dicta  les 
lleys  per  les  quals  deuen  governarse  les  famílies;  yes  natural 
que,  segons  sia  la  llegislació  existent,  segons  lo  grau  de  lli¬ 
bertat  ab  que  puga  ferse  la  organisació  familiar,  aquexa  serà 
mellor  ò  pitjor,  independentment  dels  esforços  particulars. 
Es  per  açò  que  en  aquells  payssos,  com  Castella,  en  que  les 
llegislacions  portan  marcat  en  totes  ses  prescripcions  lo  se¬ 
gell  autoritari,  dificultant  à  la  iniciativa  particular  les  con¬ 
vencions,  ò  cohibintles  moltes  vegades,  may  podrà  darse  à 
la  familia  la  organisació  tradicional,  ferma,  durable,  com¬ 
plerta,  que  té  en  la  nostra  ben  aymada  terra,  mercè  al  prin¬ 
cipi  de  llibertat  civil  que  permet  la  lliure  contractació.  Per¬ 
què  realment  es  axis;  no  son  nostres  lleys  les  que  per  sí 
soles  fan  que  1’  organisme  de  la  familia  catalana  sia  perfet, 
just  y  exemplar;  es  la  costum  lo  que  li  dona  exos  hermosos 
tons,  costum  que  no  hauria  sigut  possible,  ni  hauria  tan  sols 
pogut  nàxer  sens  la  llibertat  civil,  sens  la  facultat  de  poder 
celebrar  les  convencions  que,  per  estimarse  justes,  profitoses 
y  conduhents  al  fi  de  la  familia  s’  han  arrelat  y  tenen  tanta 
importància  com  les  nostres  matexes  lleys. 

Lo  matrimoni,  exa  unió  de  dos  sérs  que  s’  estiman  y  pre¬ 
nen  per  testimonis  de  llur  amor  la  SQcietat  que  escolta  llur 
jurament  y  la  religió  que  estampa  en  lo  llaç  del  amor  lo  se- 


(i)  P.  Fèlix:  Conferencia  i.a  del  any  1860. 

geli  diví  del  sagrament;  aqueix  contracte  pe’l  qual  los  cors 
s’  entregan  y  les  ànimes  se  núan  pera  realisar  lo  somni  d’  un 
verdader  amor,  y  cumplir  un  dels  fins  de  la  Creació,  la  per- 
petuitat  de  la  especie,  es  1’  acte  fundador,  es  1’  origen  sant 
de  la  constitució  de  la  familia,  ha  dit  fa  poch  un  jurisconsult 
català,  mon  estimadíssim  pare,  mon  verdader  mestre  y  afec¬ 
tuós  conceller  (i);  y  sens  dupte  perque  es  axis,  al  ferse  1’  unió 
dels  amants  pera  convertirlos,  per  la  benedicció  santa  ò  ’l 
contracte  civil,  en  esposos,  se  dictan  les  lleys,  se  senyalan  les 
regles,  s’  establexen  los  pactes  que,  à  semblança  de  lo  que 
passa  en  los  Estats,  forman  lo  còdich,  la  lley  fundamental  que 
ha  de  regir  y  gobernar  la  nova  familia  que  naix,  que  ha  de 
seguir  regintla  durant  tot  son  desarrollo,  y  que  la  regirà  fins 
sa  complerta  extinció. 

L’  orador  francès  abans  citat,  diu  que  la  constitució  de  la 
familia  es  senzilla  com  tot  lo  que  es  sublim,  ja  que  ’s  com¬ 
pon  de  tres  sérs  armònicament  units:  lo  pare,  la  mare,  ’l  fill; 
es  à  dir, — considerant  la  familia  com  verdadera  societat,  com 
societat  domèstica, — un  rey,  un  ministre,  un  súbdit;  una  au¬ 
toritat  indiscutible,  un  ministeri  d’  abnegació  y  de  sacrifici, 
una  obediència  afectuosa.  Donchs  bé:  pera  regular  aquella 
autoritat,  pera  no  fer  estèril  aquella  abnegació,  pera  recom¬ 
pensar  exa  obediència,  pera  establir  les  relacions  entre  aque- 
xos  tres  sérs  que  tenen  un  sol  pensament,  viuen  d’  una  ma- 
texa  tradició,  aspiran  à  idèntichs  fins,  té  Catalunya  lo  que 
gràficament  s’  anomenan  capítols . 

]Qué  belles  son  las  capitulacions  matrimonials!  j  còm  in- 
terpretan  1’  inmens  y  desinteressat  carinyo  del  pare  que  gay- 
re  bé  tot  ho  dóna,  de  casi  tot  se  despren  à  favor  del  fill!  jcòm 
retratan  1’  amor  generós  de  1’  esposa  al  espòs  confiantli  los 
seus  interessos  com  abans  li  havia  confiat  ja  lo  seu  cor;  la 
justa  consideració  del  espòs  envers  la  esposa  per  la  virgini¬ 
tat  que  li  entrega!  ;còm  son  mostra  de  delicada  previsió  pera 
allunyar  conflictes  lo  dia  inevitable  de  la  disolució  del  ventu¬ 
rós  vincle!  icòm  nos  pintan  ab  tendres  mots  lo  castell  d’ ilu- 
sions  que  's  forma  la  enamorada  parella,  al  disposar  à  favor 

(i)  Duràn  y  Bas.  Memòria  acerca  de  las  instituciones  del  derecho 
civil  de  Cataluíia. 

dels  axerits  infants  que  s’  esperan,  destinats  à  perpetuar,  à 
fer  interminable  la  dolça  cadena  d’  amor  que  s’  anomena  fa- 
milia ! 

Res  diü  tant  la  importància  grandíssima  que  tenen  los  ca¬ 
pítols  matrimonials  à  Catalunya  com  la  sola  consideració  de 
que,  gayre  bé  à  dures  penes  trobaríam  algun  cas  en  que  dos 
promesos,  ja  nascuts  y  educats  en  les  nostres  escarpades 
montanyes  ò  en  les  riques  y  animades  viles,  en  les  nostres 
fèrtils  planes  ò  en  les  poblades  ciutats  de  nostra  terra,  s’ ha- 
guessen  oblidat,  al  casarse,  de  fer  capitulacions.  Sían  pobres 
ò  richs  los  nuvis,  existesca  ò  no  diferencia  de  posició  entre 
’ls  contrayents;  per  alta  y  plena  de  títols  nobiliaris  que  sia  la 
familia,  per  més  que  ella  sia  menestrala,  y  encara  à  vegades 
no  més  que  jornalera;  may  faltan  los  capítols,  may  manca 
1’  establiment  del  règimen  que  ha  de  servir  en  lo  successiu 
de  guia  à  la  familia  que  ’s  comença  à  formar  y  de  poderosa 
organisació  dels  bens  que  ’s  tenen  y  dels  que  s’  esperan  pera 
disfrutarlos,  conservarlos  y  aumentarlos  en  ventatja  de  tots. 

Però  iquè  son  los  capítols?  No  puch  definirlos,  mes  puch 
esplicarlos  valentme  dels  autorisats  mots  sortits  de  la  ploma 
del  encarregat  (1)  pe’l  Gobern  de  defensar  nostres  institucions 
de  dret.  Diu  en  la  obra  escrita  ab  aqueix  objecte:  «les  ca- 
»pitulacions  matrimonials  poch  freqüents  en  altres  províncies, 
»ho  son  molt  à  Catalunya;  y  en  sos  pactes  ordinaris,  menys 
»  que  una  convenció  nascuda  d’  un  sentiment  egoista  de  ben- 
» estar  pe’ls  nuvis,  s’  estipulan  la  posició  futura  dels  pares,  les 
»  aportacions  y  mútues  promeses  dels  esposos,  la  condició  que 
»’s  reserva  à  la  viuda  y  à  la  mare;  los  drets  dels  fills  que  s’  es- 
»peran,  y  encara,  à  vegades,  si  bé  essent  una  extralimitació, 
»los  dels  germans  del  nuvi  à  qui  ’s  fà  una  donació  universal. 
»Los  capítols  son  en  eix  sentit  1’  organisació  dels  bens  fami¬ 
liars:  son  alguna  cosa  més  que  un  contracte; son  un  règimen.» 
Es  veritat;  però  eix  règimen,  exa  organisació  no  fora  possible 
sens  existir  lo  principi  de  llibertat  que,  apartant  tota  classe  de 
trabes,  separant  tot  llinatge  de  dificultats  ha  fet  que  la  familia 
catalana  pogués  adquirir  exa  fisonomia  especial  y  típica  que  la 
fa  distingir  per  ses  virtuts  domèstiques,  per  son  caràcter  pre- 


(1)  Lo  citat  Duran  y  Bas. 

visory  persa  unió,  de  totes  les  altres  famílies  que  no  han  po¬ 
gut  organisarse  d’  eix  modo  per  no  ferho  fàcil  lo  caràcter  au¬ 
toritari  de  la  seva  llegislació.  Axts  se  diu  ab  molta  veritat  en 
la  Memòria  presentada  à  S.  M.  lo  Rey  D.  Alfons  XII  (q.  d.  p.) 
en  defensa  dels  interessos  morals  y  materials  de  Catalunya, 
si  bé  referintse  tan  sols  à  la  llegislació  castellana,  ab  exes  pa¬ 
raules:  «De  manera  que  à  Castella  la  organisació  familiar  re- 
»sulta  dèbil,  ab  tot  y  que  la  lley  ha  près  grans  precaucions 
»pera  fortificaria,  especialment  al  relacionar  ab  ella  'ls  bens 
»dels  esposos,  y  ho  resulta,  tal  vegada,  per  causa  de  la  suspi- 
»cacia  de  les  limitacions;  mentres  à  Catalunya,  la  llibertat 
»que  la  llegislació  dexa  als  esposos  respecte  à  sos  bens,  ha 
»fet  nàxer  y  arrelar  la  costum  de  que,  per  convenció  ’s  fasse 
»de  la  familia,  una  institució  solidíssima .» 

Exa  llibertat  fa  que  ’ls  capítols  no  sían  obligatoris  pe’ls 
contiayents;  que  no  sían  indispensables,  ni  exigits  per  la  lley 
pera  regular  los  drets  dels  esposos  en  quan  als  bens  dintre 
del  matrimoni;  però  permeten  tal  mena  de  convencions,  son 
susceptibles  d’amotllarse  tan  bé  à  les  necessitats,  à  les  aspira¬ 
cions,  al  modo  d’  ésser  de  cada  familia,  que,  mercès  à  ells, 
esta  apareix  à  Catalunya  fortament  organisada. 

Ramon  de  P.  Duràn  y  Ventosa 


( Continuarà) 

ETIMOLOGÍA  DEL  ADJECTIU 

PREGON,  PREGONA 


Al  Sr.  D.  Ramon  Arabía  y  Solanas 

Estimat  amich  y  company:  No  deu  haver  oblidat  encara  sa 
excursió  à  Santa  Coloma  y  à  Rubió,  feta  en  companya  del 
comú  amich  Sr.  Osona,  y  en  la  que  tinguí  lo  plaher  de  acom- 
panyarlos. 

Lo  que  pot  ser  ha  oblidat,  es  un  petit  incident  d’  una  con¬ 
versa  que  tinguerem,  en  la  qual,  no  sé  per  quin  atzar,  surti  à 
colació  la  paraula  pregon.  ,:Se  recorda  com  reflexionant  vostè 
un  moment  sobre  d’  ella,  preguntà:  — i  D’  ahont  prové?  ^qui¬ 
na  serà  sa  etimologia? — 

Jo  que  llavors  no  li  poguí  respondre,  he  reflexionat  sobre 
d’  ella  moltes  vegades;  y  ’m  sembla  ara  poderli  donar  una 
contestació  plausible. 

Lo  adjectiu  pregon,  pregona  es  la  matexa  paraula  llatina 
profundus ,  profunda ,  vestida  à  la  catalana,  mes  ab  algunes 
peces  característiques  d’  algunes  comarques  de  Catalunya. 

Per  major  claretat  plantaré  lo  problema  ab  la  terminació 
femenina  de  dit  adjectiu: 

PRO  -  F  -  UNDA:  (llatí.) 

PRE  -  G  -  ONA:  (català.) 

Se  veu  com  les  diferencies  son  tres: 

Primera.  PRO  s’  ha  convertit  en  PRE. 

Aquest  cambi  es  freqüentíssim  en  lo  llenguatge  vulgar  de 
Catalunya,  singularment  en  sa  banda  occidental,  Segarra, 
Urgell,  Garrigues,  comarques  del  Ebro.  Axis  diuen  preeu - 
rar,  precurador ,  preposar ,  prepòsil,  prevenir  ò  pervindre;  en 
lloch  de  procurar,  procurador ,  proposar ,  propòsit,  prove¬ 
nir ,  etc. 

No  sé  que  ’l  llenguatje  cuit  ò  literari  haja  may  adoptat 
aquest  quid-pro-quo;  mes  pe’l  nostre  fet  basta  que  1’  use  lo 
poble.  Ni  sabria  explicar  perquè  lo  llenguatje  literari  ha  adop¬ 
tat  la  paraula  pregon,  fent  una  excepció  en  favor  d’  ella:  mes 
tots  sabem  que  tot  llenguatje  literari  ò  vulgar  conté  tantes  ex¬ 
cepcions,  que  no  ’ns  ha  de  maravellar  aquesta;  molt  menys 
quan  sabem  igualment  que  lo  llenguatje  literari  essent  forço¬ 
sament  fill  llegítim  y  natural  del  llenguatje  vulgar,  n’  ha  de 
conservar  la  semblança  y  fesomia;  com  lo  fill  criat  à  ciutat 
la  conserva  de  son  pare  que  ha  viscut  sempre  à  pagès,  y  pas¬ 
sa  sa  vida  treballant  al  camp. 

Segona.  Cambi  de  la  F  en  G.  Es  de  mal  explicar:  ab  tot 
se  veu  primerament  un  raig  de  llum  apel·lant  al  castellà: 

Plantem  en  ell  lo  problema: 

PRO  -  F  -  UNDA:  (llatí.) 

H  -  ONDA:  (castellà.) 

Se  veu  com  lo  castellà  ha  mutilat  la  paraula  llevantli  lo 
primer  mot  PRO. 

Segons  geni  y  costum  d’  aquesta  llengua,  ha  mudat  la  F 
en  H;  com  ho  fa  en  horno ,  (fumus);  hacer,  (facere);  hoz,  (falx); 
haz ,  (fax);  etc. 

Es  molt  de  notar  que  en  algun  cas  los  castellans  han  mu¬ 
dat  la  H  en  G,  com  quan  deyan  agora,  en  lloch  de  ahora , 
(ad-horam). 

A  Urgell  he  ohit  moltes  vegades  com  cambian  la  H  en  G: 
dihent  (ells  diuen  diguent) :  enragonar ,  per  enrahonar;  ragó 
per  rahó\  etc.,  axis  com  à  vegades  mudan  la  G  en  H;  com 
quan  diuen  buhada  per  bugada. 

Los  andalusos  cambian  sovint  la  H  en  J ;  dihent  juerga , 
per  huelga;  jollin  per  hollin;  etc. 

La  rahó  fonamental  de  tots  aquests  campis  jo  crech  que 
consisteix  en  la  diversa  pronunciació  de  la  H  llatina,  la  qual 
haurà  sigut  pronunciada  diversament  per  los  diversos  pobles  de 
llengua  romànica,  conformantla  cadescú  al  geni  de  son  propi 
llenguatje,  ò  sia  del  que  tenían  abans  de  la  invasió  romana. 

Es  error  creure,  com  lo  ilustrat  mallorquí  D.  Tomàs  Forte- 
za,  que  en  la  llengua  dels  romans  no  ha  tingut  may  só  la  H\ 

error  que  desfà  lo  text  que  dit  autor  cita  de  Nigidius  Figu- 
lus:  si  aspires  perperam,  rusticus  fit  sermo:  text  que  traduhit 
lliure  y  exactament  vol  dir:  «si  pronuncias  inoportunament 
la  H,  te  resultarà  un  llenguatje  rústich,  ò  propi  de  la  gent  del 
camp.»  Donchs,  primerament  la  gent  del  camp  feyan  sonar 
la  H  inoportunament,  ò  sia  contra  la  costum  de  la  gent  ins¬ 
truïda:  y  en  segon  lloch  fins  la  gent  culta  pronunciava  la  H, 
mes  ho  feya  oportunament.  Exactament  lo  mateix  que  ara 
passa  ab  lo  us  de  la  H  escrita.  La  gent  instruída  la  usa  opor¬ 
tunament;  la  gent  ignorant  à  vegades  la  posa  ahont  no  con¬ 
vé,  y  la  omet  ahont  hi  convé. 

No  fa  falta  lo  text  de  Nigidius  per  certificarnos  de  que  ’ls 
antichs  romans  feyan  sonar  de  alguna  manera  la  H:  ^  A  quí 
se  li  hauria  ocorregut  inventar  una  lletra  inútil?  ,:Còm  s’ hau¬ 
ria  generalisat  son  us?  Si  ara  que  no  ’s  fa  sonar  s’  usa,  es  sols 
per  respecte  à  la  costum,  y  sols  per  consideracions  etimolò¬ 
giques,  consideracions  que  no  podían  existir  quan  se  inventà 
aquesta  lletra.  Donchs  lo  sentit  comú  basta  per  demostrar 
que  en  son  origen  la  H  se  feya  sonar  en  lo  llenguatje,  y,  era 
quelcom  més  que  un  adorno  caligràfich. 

Mes  si  bé  ’s  feya  sonar  en  lo  llenguatje,  no  sonava  com  les 
altres  lletres,  distingintse  de  elles,  no  sols  com  cada  lletra  se 
distingeix  de  cada  una  de  les  altres;  sinó  que  ’s  distingia  de 
totes ,  tenint  quelcom  de  singular,  que  feya  de  ella  sola  una  ex¬ 
cepció.  Aquesta  singularitat  consistia  en  que  era  una  espira- 
ció  mellor  que  una  lletra:  (spiritum  magis  quam  litteram  dici 
oportet ,  deya  Gellius,  citat  per  Forteza). 

Jo  crech  que  era  lo  sò  de  la  J  castellana,  ò  sia  lo  sò  que 
avuy  donan  los  andalusos  à  la  H,  quan  diuen  jollin  per  ho- 
llin.  Aquest  sò  es  lo  que  mellor  s’  avé  ab  lo  sentit  de  la  pa¬ 
raula  spiratio,  emissió  del  ayre  del  pulmó;  axis  com  inspira 
tio ,  es  ficar  1’  ayre  dins  del  pulmó  ò  d’  alguna  altra  cosa.  Pro- 
be  vostè  de  espirar  ò  emetre  1’  ayre  del  pulmó,  fentho  de 
manera  que  sone,  y  li  resultarà  la  pronuncia  de  la  J  castella¬ 
na.  Mes,  segons  com  emetrà  1’  ayre,  li  resultarà  una  G;  y  si 
en  lloch  de  fer  sonar  1’  ayre  en  la  gargamella,  ho  fa  en  los  11a- 
bis,  li  resultarà  una  F. 

Donchs  la  J,  la  G  y  la  F  son  espiracions  en  que  pot  haver- 
se  convertit  la  H,  quan  s’  ha  volgut  fer  sonar. 

Y  veli  aquí  com,  per  una  causa  de  semblança  singular,  la  F 
de  PRO-F-UNDA  s’  ha  pogut  convertir  en  la  G  de  PRE- 
G-ONA. 

Es  molt  de  notar  que  '1  primitiu  alfabet  dels  romans  no  te¬ 
nia  les  lletres  J,  G,  F  (i).  «jNo  podria  ser  que  la  lletra  H  se 
usàs  en  lloch  d’  aquelles? 

En  cambi  la  paraula  GABETU  de  les  famoses  taules  eu- 
gubines,  lo  traduheix  Lanzi  per  HABETO  (2). 

Tercera.  Lo  cambi  de  la  terminació  llatina  UNDA  de 
profunda ,  per  ONA  de  pregona ,  no  ofereix  cap  dificultat:  es 
la  regla  general:  axis  tenim: 


Unda,  (llatí),  convertit  en  Ona,  (català). 
Funda,  »  »  Fona. 

Gerunda,  »  »  Gerona. 

Tonda,  (poble),  »  »  Tona. 

Vallis-fecunda,  »  »  Vallfogona. 

Raymunda,  »  »  Ramona. 


Confesso  que  les  explicacions  precedents  no  demostran 
que  la  etimologia  de  pregon,  pregona,  sia  lo  llatí  profundus, 
profunda;  me  sembla  emperò  que  mostran  que  es  possible  que 
ho  sia.  Mes  si  reflexionam  que  ’l  significat  de  pregon  es  lo 
mateix  que  ’l  llatí  profundus ,  puix  tal  significat  es  lo  que  li 
donan  constantment  los  catalanistes,  inseguint  à  Pere  Laber- 
nia,  resulta  tan  verosímil  aquesta  derivació,  que  quasi  té  ’l 
caràcter  de  vera  certesa. 

He  probat  debades  si  podria  venirnos  del  verb  llatí  proe - 
eor  (suplicar),  ò  del  substantiu  prceco,  prceconis  (pregonar): 
no  n’  he  pogut  exir:  hauria  de  derivar  de  un  prcecundus , 
llatí,  que  no  existeix. 

Afegeix  certa  oportunitat  al  present  petit  estudi  una  cir- 
cunstancia  relacionada  ab  la  excursió  que  lo  'ha  motivat. 

^Se  recorda  com  lo  cognom  del  Sr.  Regent  de  Rubió,  de 
qui,  gracias  à  sa  bondat,  forem  hostes  en  la  nit  del  dilluns  al 
dimars  de  Pentecostes,  es  Pregones  ? 


(1)  C.  Cantú,  Historia  Universal.  Llibre  VIII,  cap.  XIX. 

(2)  C.  Cantú,  Historia  Universal.  Arqueologia,  pàrrafo  166. 

Fa  poch  nos  han  enviat  per  vicari  d’  aquesta  parròquia  à 
son  germà,  puix  son  tres  germans  sacerdots.  Per  aquest  he 
sabut  que  si  bé  fa  anys  que  sa  familia  habita  una  masia  de  la 
parròquia  rural  de  Cornet,  prop  de  Sallent  (i),  descendeix  de 
la  masia  de  «Les  Pregones»,  terme  de  Pinós,  situada  en  lloch 
notable  per  sos  fondos  barranchs,  los  quals  hauràn  motivat 
lo  nom  de  Pregones,  que,  segons  costum,  la  masia  haurà 
pres  de  dita  circunstancia  topogràfica  (2). 

Afectíssim  amich  y  consoci, 

Joan  Segura,  pbre. 

Santa  Coloma  de  Queralt. 


(1)  Sallent  significa  salt  d’  aygua;  ve  del  llatí  salio,  que  significa 
saltar.  Les  fàbriques  de  aquest  Sallent,  mogudes  per  salts  d’  aygua,  lo 
Pla  de  Sallent,  prop  de  Núria,  y  d’  una  cascata;  lo  Sallent  prop  de 
Panticosa  en  lo  Pirineu  aragonès,  ab  sos  riuets  que  saltan  per  aquelles 
timbes,  abonan  la  exactitut  de  la  etimologia. 

(2)  D’  altres  n’  hi  hà  à  Catalunya  de  llochs  que  portan  lo  nom  de 
pregon ,  com  de  moment  recordam  lo  Coll-Pregon,  en  lo  Montseny. — 
(N.  del  D.) 

DEL  PATRIOTISME  LOCAL 


DISCURS  LLEGIT  EN  LO  CERTAMEN  CELEBRAT  EN  l888 
PER  LO  ATENEU  DE  TARRAGONA 


M’  honrà  1’  Ateneu  ab  lo  càrrech  de  Jurat  en  aquest  Cer- 
tàmen;  ra’  honrà  ’l  Jurat  ab  la  més  falaguera  comanda:  la  de 
expressar  nostre  agrahiment  à  quants  contribuhiren  al  ex- 
plendor  d’  aquesta  solemnitat.  Vaigà  cumplirla. 

Mes,  abans  permeteume  dues  paraules.  A  pronunciaries 
m’  obliga  la  honra  que  m1  haveu  feta. 

De  quantes  ne  tinch  rebudes,  estes  distincions  que  m’  ator¬ 
gà  1’  Ateneu  de  Tarragona  son  les  que  més  endins  s’ han  ficat 
en  mon  ànima;  y  de  quantes  vegades  he  degut  llegir  en  pú- 
blich,  esta  es  la  que  he  sentit  major  emoció.  <[Sabeu  per  què? 
Perque  si  no  m’  enganyo,  en  aquelles  distincions  y  en  esta 
solemnitat  palpita  un  sentiment  que  jo  poso  per  demunt  de 
tots  los  sentiments  de  la  mateixa  índole:  lo  patriotisme  local, 
l’ amor  à  la  ciutat  ahont  hem  nascut. 

Sí;  digamho  clar,  sense  ofensa  per  ningú  y  sense  alarma  de 
ningú:  lo  mellor  patriotisme,  el  que  tots  los  conté  com  en 
gèrmen  substanciós  y  rublert,  lo  més  sincer,  lo  més  real,  lo 
més  positiu  es  el  patriotisme  local.  En  vosaltres  mateixos  ho 
haureu  observat.  Gran  y  sublime  es  1’  amor  à  la  Nació;  però 
esta  paraula  sols  desperta  en  nostra  ànima  una  idea  vaga,  un 
sentiment  indeterminat  y  general.  En  cambi,  totes  les  fibres 
de  nostre  sér  s’  extremexen  ab  fondíssima  sacudida,  quan, 
allunyats  d’aquí,  ò  en  ocasió  solemne,  ohím  pronunciar  aqueix 
nom:  Tarragona.  Perque  exa  pàtria,  lo  poble  en  que  hem 
nascut,  es  quelcom  real,  tangible  y  visible;  perque  sos  monu¬ 
ments  y  sos  carrers,  y  son  cel  sempre  blau,  y  son  mar  sempre 
somrihent,  son  les  primeres  imatges  de  la  naturalesa  encasta¬ 
des  en  nostra  memòria,  quan  blana  com  la  cera,  en  ella  en- 
fondía  son  buril  la  vida;  perque  nostres  primeres  idees,  les 
que  maymés  s’  oblidan,  aquí  les  reberem;  perque  nostres  pri- 

mers  batechs  d’  amor  ò  d’  alegria,  aquells  que  transforman  ò 
deforman  lo  cor  per  sempre,  aquí  lo  feren  extremir;  perque  en 
nostres  venes  hi  portam  sanch  oxigenada  per  aqueix  mateix 
ayre  que’ns  rodeja,  la  sanch  primera;  perque  formam  part  d’ 
aquesta  matexa  naturalesa,  com  1’  arbre  porta  en  sa  saba  los 
elements  de  son  terrer.  Y  açò  es  lo  que  reviu,  lo  que  s’  extre- 
meix,  lo  que  batega  en  nosaltres  quan  ohim  pronunciar  lo 
nom  de  la  ciutat  volguda.  Y  aqueix  es  lo  verdader  patriotis¬ 
me;  no  una  idea  glacial  que  s’  ofereix  al  enteniment  com  una 
abstracció;  sinó  una  sèrie  de  sensacions  y  afectes  encarnats 
fatalment  en  nosaltres  per  lley  de  la  naturalesa:  una  realitat. 

Impossible  apar  que  ’l  propòsit  avuy  corrent  de  revivar 
aqueix  amor  patri,  inmediat  y  concret,  primer  en  la  pròpia 
casa  y  després  en  la  pròpia  regió;  aqueix  propòsit  tan  llegítim, 
tan  senzill,  tan  tendre,  haja  pogut  alarmar  à  ningú.  «Axis, — 
diuen  alguns, — se  logra  tan  sols  disgregar,  pulverisar  la  na¬ 
ció,  tornantla  al  caos  de  la  Edat  Mitja,  als  días  pavorosos  en 
que  un  llogaret  s’  alçava  contra  un  llogaret  vehí,  un  barri 
contra  ’l  barri  inmediat,  un  castell  contra  un  altre  castell.» 
jCòml  {Desde  quan,  predicar  1’  amor  à  lo  propi,  enclou  una 
campanya  contra  lo  agè?  ,:Es  possible  que  en  nostres  temps 
1’  amor  engendre  altre  cosa  que  amor?  ^Es  possible  que  fo¬ 
mentar  lo  primer  patriotisme,  lo  més  viu,  no  ’ns  ensenye  à 
sentir  ab  força  un  altre  patriotisme  més  extens  y  general? 
^Voleu  que  amem  un  tot  y  no  voldreu  que  començem  per 
amar  una  part?  Lo  bon  sentit  respon  per  mí.  Ningú  ha  de  ne- 
garho:  Es  més  probable  que  sia  bon  patriota  qui  comença 
per  amar  à  son  poble,  que  no  pas  aquell  que  no  estima  poble 
algun...  Nó;  no  he  pogut  may  convèncem  de  açò:  que  ’l  de- 
clamador  cosmopolita,  anant  d’  àpat  en  àpat  y  de  tiberi  en 
tiberi,  entonant  himnes  à  la  fraternitat  universal,  sense  fills, 
sense  llar,  y,  per  consegüent,  sense  fraternisar  ab  ningú,  fos 
més  apte  per  sentir  gran  y  verdader  amor  per  la  humanitat 
que  1’  home  rústich  que  ’s  limita  à  estimar  sos  fills,  y  disposat, 
per  lo  tant,  à  mirar  ab  predilecció  à  tots  los  pares  y  à  com- 
pèndrels  y  à  estimarlos.  Donchs  axis  mateix  1’  amor  patri 
local,  limitat  y  reduhit,  pot  engendrar  més  positivament  que 
tota  declamació  vaga,  un  afecte  semblant  per  tota  la  nació. 

Dich  més:  si  1’  amor  patri,  tan  decaygut  à  Espanya,  deu 

ressuscitar  viu  y  potent,  hem  de  pendre  per  base  aqueix  amor 
al  poble  natiu,  que  sempre  fou  més  poderós:  si  hem  d’ infun- 
dir  à  tot  nova  sanch,  prenemla  d’  aquí,  de  les  matexes  venes 
en  que  batega  la  sanch  de  la  vida  local,  y  consideremla  à  esta 
com  la  primera,  y  com  la  primera  exaltemla. 

Però  hi  hà  altres  rahons  que  justifican  avuy  à  últims  del 
sigle  xix  aquesta  evolució.  (Sabeu  qual  es  la  primera?  La 
necessitat  de  la  divisió  del  treball.  M’  explicaré.  Mentres  la 
ciència  moderna  axampla  cada  día  sos  dominis  fins  al  punt 
d’  alcançar  vastes  dimensions,  sent  ensemps  cada  vegada  més, 
obehint  à  una  lley  inversa  la  necessitat  de  veritats  precises, 
de  datos  concrets,  de  conexements  positius  y  especials.  (Còm 
posar  d’  acort  condicions  tan  oposades?  (Còm  obtenir  à  la 
vegada  estes  dos  qualitats  contraries:  la  major  extensió  y  la 
major  precisió  en  los  coneixements?  {Còm?  Dividint  y  subdi¬ 
vidint  la  tasca.  Preneu  per  exemple  la  Historia  d’  Espanya: 
quants  documents  no  ’s  necessitan,  quants  treballs  parcials, 
quantes  noticies  espargides  per  totes  les  regions,  pera  presen¬ 
tar  un  quadro  complet  de  totes  exes  civilisacions  que  cada 
antich  regne  deposità  en  la  civilisació  comuna?  Donchs  bé, 
repartimnos  la  tasca;  revivem  aqueix  amor  à  la  pàtria  local, 
açò  es,  à  les  glòries  particulars,  y  que  cada  qual  llaure  son 
propi  camp,  que  cada  qual  porte  al  depòsit  comú  los  tresors 
de  la  pròpia  casa.  Ab  açò  se  logra  no  sols  major  caudal  de 
noticies,  sinó  que  exes  noticies  sían  més  fidedignes,  més  po¬ 
sitives,  més  precises.  Ab  açò  ’s  logra  satisfer  les  dues  més 
grans  necessitats  de  la  ciència  contemporànea. 

Apliquem  aquest  mateix  criteri  à  la  literatura,  al  estudi  de 
les  lleys,  à  la  geologia,  à  la  arqueologia,  à  la  observació  de 
les  costums,  à  tot  en  fí:  y  eix  amor  pàtri  localisat  no  sols 
sembla  ja  un  gran  sentiment,  sinó  un  factor  propi  y  essencial 
pera  la  vida  intelectual  de  la  nacionalitat.  Jo  no  veig  tampoch 
aquí  per  més  que  ’m  digan,  ni  causa  de  hostilitat,  ni  ocasió 
de  recel;  jo  no  crech  que  la  restauració  de  les  pròpies  glòries, 
restauració  à  que  tenim  dret,  se  opose  al  respecte  à  les  glòries 
agenes,  ni  puga  may  convertirse  en  oblit  de  les  comunes  à 
tots  los  espanyols;  jo  no  entench  sobretot — y  açò  es  lo  més 
important  pera  la  ciència — còm  puga  merèxer  més  crèdit, 
tractantse,  per  exemple,  de  Tarragona,  la  disertació  històrica 


Revista  Catalana 


25 


de  un  escriptor  foraster,  que  la  noticia  discreta  d’  un  paysà 
meu  que  conega  la  ciutat  y  la  estudie  directament  cada  dia 
y  ab  amor. 

He  reduhit  als  més  simples  termes  una  qüestió  avuy  molt 
discutida;  ara  permeteume  que  aplique  estes  idees  al  nostre 
cas  particular. 

Ni  esta  solemnitat,  ni  aquest  Ateneu,  son  res,  si  no  ’ls  con- 
sideram  abans  que  tot  y  per  sobre  de  tot  una  manifestació 
del  patriotisme  local.  Lo  Ateneu  Tarragoní  deia  classe  obrera 
dona  ocasió,  modesta  sí,  però  valiosa,  à  que  eix  patriotisme 
local  se  manifeste,  à  que  sone  de  quan  en  quan  fòra  de  aquí 
lo  nom  de  Tarragona  en  la  vida  intelectual  de  Catalunya. 
Açò  es  lo  que  primordialment  deu  enorgullir  à  esta  societat; 
açò  es  lo  que  deu  procurar  com  fi  extern  de  la  sua  institució. 
No  ha  de  pretendre  únicament  ser  un  centre  d’  instrucció  y 
honesta  recreació  com  tants  altres  de  motllo  comú  y  sens  ca- 
lificatiu  propi,  ha  de  ser  més;  ha  de  ser  tarragoní.  La  instruc¬ 
ció  que  dongue  ha  de  amotllarse  à  las  necesitats  del  obrer  y 
del  artesà  de  aquest  pays;  sòlida  y  precisa,  deu  estar  en 
consonància  ab  tots  aquells  elements  de  cultura  que  pugan 
servirli  per  avansar  en  la  pròpia  localitat;  les  revistes,  los 
opúscols,  les  noticies  que  constantment  publica  lo  Ateneu 
han  de  aportar,  com  aportan,  datos  nous  sobre  la  localitat 
als  forasters  que  tal  vegada  los  necessitan  y  ’ls  desconexen; 
sos  mateixos  certàmens,  solemnitats  com  la  que  estam 
celebrant,  deuen  tenir  per  fí,  com  ja  se  ve  insinuant  en 
alguns  temas  proposats,  exalçar  la  pàtria  local,  estudiaria, 
promoure  y  fomentar  sos  interessos.  jQuè  major  glòria 
pera  esta  associació,  unir  lo  nom  de  sa  ciutat  al  chor  cada 
vegada  més  numerós  ab  que  avuy  les  regions  més  carac- 
terisades  d’  Espanya  y  ses  principals  poblacions,  fan  sentir 
també  sos  noms  y  mantenen  sos  drets  à  una  vida  particular  y 
genuinal 

Y  no  us  desalente,  nó,  la  que  alguns  descontentadiços  ano- 
menaràn  escassa  vàlua  dels  nostres  dons  y  de  nostra  tasca. 
No  temau,  ab  lo  apocament  y  la  modèstia  de  les  ciutats  apar¬ 
tades  dels  gran  centres,  no  temau  lo  desvio  de  ningú  perque 
treballau  en  una  obra  local  y  en  una  esfera  reduhida.  No 
vullau  caure  en  la  tan  ton  ta  com  extesa  preocupació  de  con- 

siderar,  ab  una  especie  de  idolatria,  extraordinàriament  su¬ 
periors  als  forasters  de  les  grans  capitals,  única  y  exclusivament 
per  ser  de  les  capitals.  Aquest  desvio,  esta  escassa  vàlua  del 
fruyt  se  deuen  témer  al  contrari  avuy,  quan  en  tot  estudi,  en 
una  conferencia,  en  un  certàmen  com  lo  present,  nos  llançam 
à  generalisar  y  à  declamar  sobre  punts  y  coses  que  estan 
fora  del  cercle  en  que  vivim.  Tot  lo  contrari,  repetesch;  un 
estudi  en  vostre  periòdich  sobre  la  historia  de  Tarragona, 
una  noticia  interessant  sobre  1’  estat  de  la  qüestió  vinícola  en 
aquest  pays,  una  monografia  relativa  à  un  fill  il·lustre  de  la 
provincià,  son  cent  vegades  més  valiosos,  tenen  més  interès 
fora  de  aquí,  seran  més  consultats  y  llegits  que  qualsevol  altra 
especie  de  treballs.  Perque  açò  es  lo  que  ara  s’  estima,  açò 
lo  que  aprofita  pera  1’  avançament  de  la  cultura  general. 

{Què,  per  ventura  una  societat  literaria  en  Tarragona,  vi¬ 
vint  del  calor  de  aqueix  patriotisme  local  y  consagrada  al 
enaltiment  de  aquesta  ciutat,  dexaría  de  tenir  objecte  gran  è 
interessantíssim  per  tota  Catalunya?  {Es  menys  Tarragona  que 
moltes  altres  poblacions  qual  concurs  se  considera  important 
en  la  obra  de  restaurar  nostre  propi  caràcter  y  axecar  nostra 
genuina  grandesa?  Capital  de  una  provincià  rica  y  fecunda 
en  hòmens  insignes  com  en  fruyts  variats,  insigne  ella  ma- 
texa  en  la  historia  desde  les  més  remotes  edats;  terra  de 
aluvió  ahont  totes  les  races  que  han  dominat  en  Espanya 
dexaren  sa  civilisació  y  ses  cendres;  en  tot  lo  mon  coneguda 
per  son  nobilíssim  passat,  museu  de  preuats  monuments, 
mercat  de  importantíssim  comers;  cridada  per  sa  topografia 
à  grans  destins,  si  grans  destins  aguardan  à  la  nació  espa¬ 
nyola;  explendent  son  cel,  benigne  son  clima,  enrotllada  de 
belleses  singulars  que  comparteix  à  un  costat  lo  mar  de  la 
civilisació  llatina  y  al  altre  una  plana  somrihent  y  fèrtil  que 
ja  ’ls  antichs  celebraren:  {No  hi  hà  en  los  recorts  de  son 
passat  y  en  les  esperances  de  son  esdevenidor  assumptos  bas¬ 
tants  per  eix  estudi  positiu  y  concret  que  aporte  nous  datos  à 
la  cultura  de  la  nostra  regió  catalana?  Jo  crech  que  sí,  y  per¬ 
que  ho  crech,  no  cessaré  de  repetirvos  que,  lluny  de  sentir 
encongiment,  hem  de  fiar  la  glòria  de  nostres  treballs,  no  en 
la  imitació  de  lo  foraster,  sinó  en  lo  enaltiment  y  divulgació 
de  lo  propi. 


JOSEPH  IXART 

RECORTS  CATALANS 

DE  SARDENYA 


INFORMACIÓ  É  INVENTARI  DEL  SANTUARI  DE  NOSTRA 
SENYORA  DE  BONAYRE,  EN  1592 


Desde  que  l’ infatigable  catalanista,  1’  Eduart  Toda,  en¬ 
viat  ab  una  comissió  oficial  à  1’  illa  de  Sardenya,  ha,  no  sols 
desenterrat  moltes  memòries  de  la  dominació  catalana,  sinó 
també  mostrat  los  rastres  encara  subsistents,  com  es  T  Alguer 
hont  encara  es  parlada  la  nostra  llengua,  s'  ha  despertat  més 
y  més  1’  afició  à  conèxer  los  vestigis  que  Catalunya  ha  dexat 
inesborrablement  impresos  en  les  diverses  regions,  lluny  de 
la  península,  hont  per  temps  onejà  la  gloriosa  bandera  de  les 
quatre  barres. 

Aquesta  afició  portarà  sens  dupte  beneficiosos  resultats, 
tan  per  la  historia  del  llenguatje,  que  tota  està  encara  per 
fer,  com  per  la  historia  política  de  Catalunya  y  sa  influencia 
en  la  civilisació  general,  que  en  alguns  indrets  se  pot  encara 
il·lustrar  y  feria  exir  més  de  relleu. 

Portats  de  aquest  esperit  y  moguts  del  desitx  de  portarhi 
à  la  reconstrucció  del  nostre  passat  una  humil  pedreta,  du¬ 
rant  una  llarga  temporada  que  passàrem  à  Roma,  dedicàrem 
algunes  estones  à  la  investigació  d’  Arxius  (de  que  es  tan 
rica  la  Ciutat  Eterna),  cercant  ab  afició  agosarada  tot  lo  que 
de  català  tenen  recòndit,  y  no  estudiat  desde  ’1  temps  del 
canonge  Bastero,  teninthi  sovint,  les  més  agradables  sor¬ 
preses. 

Una  d’  elles  fou  la  casual  troballa  del  MS.  inèdit  que, 
després  d’  estes  breus  ralles  d’  introducció,  van  à  conèxer  los 
lectors  de  la  Revista  Catalana. 

Com  lo  Convent  de  Sant  Adrià  prop  del  Foro  es  de  Pares 
Mercenaris  espanyols,  preguntàrem  per  si  hi  havia  allí  me- 

mories  especials  de  la  redempció  de  catius;  y  cercant 
una  cosa,  ne  descubrirem  un’  altra.  Viu  en  dit  convent 
lo  R.  P.  Francesch  Sulís,  frare  mercenari  de  Sardenya  que 
havia  desempenyat  càrrechs  importants  en  la  archidiòcessis 
de  Càller,  y  porta  publicades  algunes  monografies  sobre 
punts  eclesiàstichs  de  la  historia  sarda.  Aficionat  à  la 
transcripció  de  documents  dels  arxius  de  Càller,  naturalment 
havia  de  trobarse  en  ses  coleccions  alguna  cosa  en  català  ò 
referent  à  la  dominació  catalana.  Nos  mostrà  sos  papers,  y  ’l 
primer  que  trobàrem  fou  la  Informació  è  inventari,  fet  en  1592, 
del  celebrat  Santuari  de  Nostra  Senyora  de  Bonayre,  convent 
de  Mercenaris  de  Càller. 

Lo  trasllat  que  posseheix  lo  dit  frare  porta  la  rotulació 

següent:  «  Copia  fcdelissima  delleinformazioni  delia  SS.  Ver- 
gine  di  Bonaria  estratte  da  me  inflo.  dalF  originale ,  che  con - 
servasi  in  questa  Curia  Arcivescovile,  con  licenza  dellor- 
dinario  del  2 5  Marzo  1869 ,  d  fine  di  spedirie  al  capitolo  Va- 
ticano  in  Roma,  onde  ottenere  dal  med°  il  privilegio  delFIn- 
coronazione  ad  essa  Santa  Statua. — Fr.  Francesco  Sulís 
Merced0.» 

Aquesta  informació  d’  un  Santuari  de  Sardenya  presa  à 
últims  del  segle  xvi  y  l’inventari  dels  retaules,  ens  feu  1’  efec¬ 
te  d’  un  animat  quadro  de  l’època  dels  terribles  cossaris,  y  al 
propi  temps  d’  un  capítol  dictat  per  mà  del  poble  de  1’  histo¬ 
ria  de  la  marina  en  lo  Mediterrani. 

Ne  traguérem  copia  fiel,  y  veuràn  nostres  lectors  sa  im¬ 
portància,  tant  per  lo  curiós  de  lo  que  relata,  com  per  la  ri¬ 
quesa  de  vocabulari. 

Comensa  1’  expedient  instruhit  en  la  Curia  de  Càller  per  la 
instancia  presentada  per  lo  Procurador  del  Convent  de  Bo¬ 
nayre,  y  segueix  la  informació  rebuda  ab  lo  consegüent  in¬ 
ventari. 

J.  Collell 


llim  y  Rm  Sor  Ar.be  de  caller  & 

Lo  Reverent  prior  y  Comunitat  dels  frares  del  monestir  de 
nostra  sefiora  de  bonayre  de  la  merçe  y  Redemptio  dels  ca- 

tius  christians  extra  muros  de  la  present  ciutat  per  medi  de 
llur  procurador,  pera  estes  coses  specialment  elegit,  quall  fafe 
de  son  poder  demanant  ser  insertat,  supplica  à  V.  S.  Illma  y 
Rma,  mane  rebre  informació  y  fer  revista,  ad  futuram  rei 
memoriam,  puix  o  per  la  negligentia  o  descuit  dels  passats 
se  ha  dexat  de  rebre,  o  rebuda,  per  las  revolutions  dels  temps 
se  ha  perdut,  de  las  infràs,  cosas,  y  en  dita  informatio  per  ma¬ 
jor  justificatio  sia  çitat  lo  pro\(isor)  fiscal  de  la  mensa 
de  V.  S. 

1.  Et  primo  qualm(en)t  ha  tants  anys  que  no  ya  memòria  de 
homens  en  contrari,  segons  de  instruments  e  actes  antiquissims 
consta,  que  la  iglesiadel  monestir  predit  se  diu  de  Nra  Senora 
de  bonayre  y  que  en  ella  miraculosament  vingué  la  ymagie  que 
està  en  lo  altar  major  de  aquella  de  Nra.  Snora,  dins  una  caxa 
ab  lo  senyal  del  dit  orde  en  ella  pintat,  que  la  portava  huna 
nau  que  anava  en  ytalia  y  per  una  gran  tempestat  queli  so¬ 
brevingué  en  mig  del  Golf,  no  pogue  seguir  son  viage  la  nau 
sino  que  foren  forsats  los  mariners  fer  git  de  moltes  robes  y 
mercaderies  de  las  que  portauan,  y  especialment  de  la  caxa 
predita  dins  la  qual  estava  la  Ymage  beneyta  de  nra  senora 
qual  sola  caxa  no  se  anega,  ny  ana  en  fondo,  essent  totas  las 
demes  coses  que  havian  llensat  en  mar  anades  al  fondo;  ans 
en  essent  llensada  en  mar  dita  caxa,  cessa  la  tempestat  y  la 
fortuna  y  mar  reposaren;  y  anava  la  caxa  nadant  sobre  las 
ayguas  y  com  guiant  la  nau  per  espay  de  huna  Milla  lluny 
poch  mes  o  manco.  Lo  que  vent  los  mariners  se  posaren  al¬ 
guns  en  la  barca  pera  cullir  la  caxa  y  tornaria  en  lo  Vaxell  y 
no  la  pogueren  ja  mes  alcansar,  ni  pendre,  ans  no  podent  de- 
xar  de  seguir  la  nau  à  la  barca  si  be  son  cami  era  d’anar  en 
Italia,  vingué  en  lo  p(rese)nt  Regne  y  aporta  en  la  mar  de  la 
p(rese)nt  çiutat  fins  à  la  uora  de  la  mar  frontera  de  dita  igle- 
sia;  y  vent  tant  gran  miracle,  y  baxada  à  la  uora  de  la  mar  tota 
la  gent  de  la  çiutat,  gran  multitut  delia  volgué  traure  la  caxa 
en  terra;  y  no  podentho  en  ninguna  manera  posar  en  exequ- 
cio,  digue  à  la  gent  un  minyo:  «vosaltres  en  va  treballau,  cri- 
dau  los  frares  de  nra  senora  de  la  merce  que  aells  solam(en)t 
toca  esta  carrega»  y  axy  vingueren  dos  frares  de  dit  orde  y  su- 
bitam(en)t  tragueren  fora  de  la  mar  en  terra  la  susdita  caxa  y 
la  portaren  en  la  Iglesia  de  llur  monestir  y  en  presentia  de  tots 

la  obriren  y  trobaren  dins  ella  esta  beneita  Image  que  vuy  se 
diu  de  nra  sefiora  de  bonayre,  ab  una  canela  ensesa  en  la  ma; 
y  fonch  dexada  dita  caxa  e  Image  en  dita  Iglesia  en  la  qual 
vuy  en  die  se  troba  la  caxa  predita;  y  havent  posat  la  Image 
en  una  capella  a  ma  squerra  de  la  capella  y  altar  major,  per 
ser  a  ma  dretta  la  sacrestia  y  haver  hi  en  laltar  major  altra  yma* 
ge  de  nra  sefiora  que  vuy  se  diu  del  miracle,  al  endemà  de 
mayti  trobaren  miraculosissimament  la  Imatge  que  solia  estar 
en  laltar  major  de  nra  sefiora  del  miracle  en  la  dita  capella 
de  ma  squerra  en  la  qual  havian  posat  la  Image  de  Nostra 
sefiora  que  era  venguda  en  la  nau  y  era  estada  trobada  dins  la 
caxa  com  se  ha  dit,  y  la  predita  Image  nova  miraculosament 
venguda  per  la  mar  la  trobaren  en  laltar  major  ahont  la  del 
miracle  solia  estar,  y  sibe  las  tornaren  cascuna  en  son  lloch 
tres  vegadas  perque  feren  lo  mateix  miraculós  movi(men)t  las 
dexaren  axí,  ço  es  la  Image  novam(en)t  vinguda  en  laltar 
major  y  la  del  miracle  en  laltar  y  capella  ama  squerra;  y  alli 
estan  y  se  veneran  vuy  en  die  y  axí  es  ver  y  fama  publica,  &, 

2.  ítem  qualm(en)t  en  lo  predit  Altar  major,  denant  del 
cap  deia  dita  Image  de  nra  sefiora  hi  ha  de  tant  de  temps 
que  no  hia  memòria  de  homens  en  contrari,  una  nauetta  que 
pre(sen)ta  una  peregrina  (o)  Romera,  qual  es  de  havori  blanch, 
questa  penjant  ab  un  cordell  de  canem,  qual  may  se  hes  pu- 
drida  ni  mudada  y  sens  que  digu  la  veja  moure  ni  voltarse 
per  be  que  de  fixto  y  de  contino  la  mire,  segna  y  te  voltada 
la  proa  enves  la  part  ahont  mira  lo  vent  que  de  cada  hora 
corre  en  lo  golf,  talment  que  sibe  en  terra  y  en  la  marina  se 
deprenga  un  vent,  tenen  per  enfallible  cosa  los  mariners  y 
navegants  y  tots  que  fora  la  mar  no  corre  sino  lo  vent  que  la 
navetta  senyala,  y  axi  nos  y  parteix  ningun  vaxell  o  vaxells 
que  primer  no  hajan  mirat  lo  vent  que  la  navetta  senyala  y 
sempre  ques  partexen  sens  acomanarse  a  nostra  Sefiora  y  re- 
gonexer  la  navetta  tornan  al  port  y  no  poden  seguir  son 
cami,  y  axi  es  veu  y  fama  publica  y  notorissima  etc. 

3.  ítem  qualment  en  dita  Iglesia  de  nra  Sefiora  de  bonai- 
re  hi  ha  moltas  naus  y  galeres  de  llenyam,  presentadas  per 
diverses  persones  en  memòria  dels  naufragis  y  perills  de  la 
mar  dels  qualls  per  invocar  dita  beneita  ymage  en  llurs  pe¬ 
rills  y  fortunas,  son  estats  lliberats;  y  axi  be  y  ha  trossos  de 

cadenas,  grillons,  musas,  croças,  cordas,  balas  de  artelleria  y 
altres  coses  que  han  presentat  à  dita  sta.  Image  moltas  per- 
sonas  que  son  estats  miraculosam(en)t  per  intercessió  de 
aquella  lliberats  de  cativeri  en  terres  de  enemichs,  de  carçers, 
de  tirs  de  artilleria  y  altres  opressions,  de  malaltia  y  altres 
mals  y  perills  semblants;  per  lo  que  tambe  hi  ha  en  dita  Igle- 
sia  gran  multitut  de  retaulets  fets  en  satisfactio  de  vots  de 
moltas  p(er)sonas  que  per  intercessió  de  nra  seíïora  sots  in- 
vocaçio  de  aquella  Image  son  estats  miraculosament  guardats 
de  molts  perills  de  la  mar  y  de  terras,  de  enemichs,  de  morts, 
de  malaltias,  de  caygudes,  falsos  testimonis  y  altres  semblants 
perills  e  infortunis  passats  per  las  personas  que  han  rebut  las 
graçias  y  miracles  de  nre  sefior  acomanantse  en  ells  à  dita 
sta  Image,  y  axi  se  veuen  vuy  en  die  en  dita  Iglesia  las  sobre- 
ditas  p(rese)ntallas  y  molt  antigas  y  modernas;  y  axi  es  ver  y 
cosa  notoria  y  fama  molt  publicha,  etc. 

4.  ítem  se  reba  informaçió  y  fassa  revista  qualm(men)t  la 
predita  Image  ques  diu  de  nra  Senora  del  miracle  te  en  la 
garganta,  de  tant  de  temps  que  no  hia  memòria  de  homens 
en  contrari,  un  senyal  vermell  com  si  fos  sanch  exida  de 
cop  que  li  fos  pegat;  com  realm(en)t  fonch,  que  havent  un 
soldat  italià  jugatse.  fins  la  camissa  a  cartas,  mogut  de  molta 
còlera  y  furia,  pega  huna  coltellada  a  la  ymage  predita  de  la 
qual  isque  subito  tanta  sanch  viva  que  salta  en  los  uulls  y 
cara  del  soldat  y  en  la  camisa  de  aquéll;  y  del  dit  miracle 
prengueren  dita  Imatge  de  nra  Sa  del  miracle,  y  fins  vuy  en 
die  la  conserva  y  te  y  se  veu  la  çicatriz  y  senyal  de  vertadera 
sanch  y  axi  es  ver  y  fama  publicha  etc. 

5.  ítem  qualmt.  totas  las  preditas  cosas  son  ueres  y  de 
aq(ue)lles  es  veu  y  fama  publicha  etc.  y  rebuda  dita  Informa- 
çio  que  ne  sia  dada  a  dits  frares  copia  autentica  omni  meliori 
modo  qd  et  licet  & 


( Continuarà) 

REMORS  Y  ARMONIAS  (*) 


Y  à  tot  aixó,  la  nota  dominant,  la  tònica,  si  aixis  pot  dirse, 
aquell  silenci,  aquella  calma,  aquella  quietut  característica 
dels  pobles  rurals  que  tenen  per  ocupació  principal,  sinó  ex¬ 
clusiva  las  feynas  agrícolas;  silenci,  calma  y  quietut  interrom¬ 
puts  tant  sols  per  las  remors  resultants  dels  treballs  efectuats 
en  los  diferents  oficis;  sorolls  distints,  particularment  con¬ 
siderats,  y  que  confonentse  en  una  sola  armonía,  venen  à 
esser  las  palpitacions  y  los  senyals  de  vida  d’  un  poble  es¬ 
sencialment  treballador. 

Al  « catrach  catrach »  dels  teixidors  de  lli,  se  barrejava  lo 
sórt  martelletx  dels  clavetayres;  1’  aixordador  picar  dels  cal- 
derers;  1’  armoniós  repiquetetx  de  ferrers  y  serrallers;  los  sechs 
y  acompassats  cops  de  martell  dels  çabaters  estirant  la  sola, 
y  los  dels  espardenyers  pulintla  é  igualantla  damunt  del  ca¬ 
vall,  ab  lo  manech  del  mateix  punxó  de  que  ’s  servian  pera 
cosirla. 

Ab  dits  sorolls  se  confonian,  per  un  costat,  los  pervinents 
del  esgarrifós  xarraquejar  de  las  llimas:  del  estrident  fregar  de 
garlopas  y  ribots:  del  somnolient  y  endormiscador  tgarrinch 
garranch »  dels  que  serravan  fusta  ó  pedra:  los  d’  aquells 
que  ab  la  maceta  y  la  escarpra;  lo  tallant,  la  boixarda  y  la 
martellina;  la  maça  y  lo  badayna;  lo  guilleuma  ó  1’  en- 
formador  obravan  los  referits  materials:  per  altre,  los  més 
agradosos,  afalagadors  y  apacibies  de  las  tonadas  y  cançons 
ab  que  endolçavan  la  tasca  las  minyonetas  que  cosian  ó 
repuntavan  à  1’  entorn  dels  vetlladors  de  sastres,  calçaters  y 
cotillayres,  y  las  fadrinas  que  trenavan  llata  ó  clohian  solas  en 
las  botigas  dels  espardenyers. 


(*)  Fragment  del  llibre  inèdit:  Recorts  (Memorias  d’  un  infant) 
Vilafranca  de  1834  à  1854. 

Aquí  I’  aprenent  adroguer  que  debent  tamiçar  especies, 
clavells  ó  canyella,  parafrasejava  un  pas  doble  damunt  del 
enllardiçat  taulell,  en  tant  que  1’  amo  espolsava  arrós,  triava 
monjetas  en  una  sotana,  ó  feya  paperinas  d’  una  lliura,  mitja 
ó  de  tres  unças:  alli  lo  xacolater  que  elaborant  una  cuyta,  repi- 
quetejava  ab  gran  primor  lo  calaix  de  batrer,  prèviament 
empaperat:  mes  lluny  lo  moço  ó  lo  fadri  del  apotecari  que,  à 
colps  lents,  acompassats  y  decidits,  pulverisava  en  lo  monu¬ 
mental  morter  los  minerals  y  vegetals  que  en  tal  forma  devian 
esser  propinats  ó  empleats:  y  à  uns  y  altres  se  sobreposavan, 
ofegantlos  à  tots  completament,  los  produhits  per  los  boters 
cercolant  botas  ab  auxili  de  la  maça  y  lo  refilador,  ó  per  los 
mestres  de  carros  rajant  botons  ó  ferrant  rodas  per  medi  de 
malls  poderosos  y  de  formidables  maçots. 

Soptadament  y  quan  menys  podia  esperarse,  la  veu  entre 
gangosa  y  escardalenca  del  Salvador  Pareta  que,  després  de 
haver  fet  lo  toch  corresponent,  pregonava  un  «bando»  del  Al¬ 
calde,  1’  arribada  de  peix,  la  pèrdua  d’  una  clau...  ó  las  cam- 
panas  de  la  Parròquia  senyalant  un  Combregà,  una  Extrema- 
unció,  un  enterro,  un  aniversari. 

Com  à  las  de  la  naturalesa  las  de  las  aus  passatgeras,  de 
tart  en  tart,  y  segons  las  épocas  y  las  estacions,  à  dits  sorolls 
y  armonías  s’  unían  are  la  veu  del  calderer  procedent  de  la 
Bohèmia,  que  repicant  ab  un  martellet  lo  mànech  de  la  pae¬ 
lla  de  que  anava  provist,  recorria  plaças  y  carrers  cridant 
fins  esgargamellarse:  « caldiers  adovd,  paell'  estanyd :»  are  la 
del  esmolet  vingut  de  Provença  ó  del  Rosselló  que  s1  anun¬ 
ciava  à  sos  parroquians  ab  la  cantarella  de  « esmoleee  tisora  é 
ganivéee ,  navaj  i  tremp  aploma  avuy  lo  rosariayre  no  sé 
d’  ahont,  que  ab  veu  ronca  y  ayguardentosa  cridava  « adobd 
cossis  y  gibrells :»  demà  lo  marxant  de  Vich  venedor  de  «mit- 
jas  de  llana ,  mantega  fresca  y  muixurnons :»  demà  passat  lo 
latotiero  de  Lucena  que  acompanyantse  ab  1’  argentí  repich 
del  albogue  ( xench ,  cataxcnch ,  xench  xejich ,  cataxench  xench 
xencli)  cridava  «.velone  y  estufiya ,»  ó  1’  aixerit  habitant  de  las 
riberas  del  Turia  que,  carregat  com  un  ase  dels  productes 
d’  Alcora  y  Manisses  venia  «pisa  fina  e  Valensia:»  un  altre 
día  lo  cedacer  baixat  de  Cerdanya,  que  després  d’  haver  so¬ 
nat  una  serie  d’  escalas  pujant  y  baixant,  passantse  pe  ’ls  11a- 

vis  aquell  instrumentet  de  boix  ó  freixa,  fill  llegítim  de  la 
flauteta  grega  del  deu  Pan,  rompia  en  un  crit  sech  de  «ce- 
dafos ,»  y  sempre,  y  tots  los  días  lo  picaresch  comerciant  à 
la  menuda,  que  en  duas  cenallas  trajinava  al  coll  tot  son  ha¬ 
ver;  lo  que  per  parroquians  contava  exclussivament  ab  ciuta¬ 
dans  que  no  tenian  capacitat  pera  contractar;  lo  que  s’ apro¬ 
fitava  dels  dinerons  de  la  ignoscenta  quitxalleta,  y  en  las 
horas  d’  entrar  y  eixir  de  las  escolas  se  situava  prop  de  la 
porta  de  las  mateixas,  després  d’  haver  recorregut  en  totas 
direccións  los  carrers  de  la  vila  cridant:  « xuflerooo .» 

jXufleroooI  [Sembla  impossible!  Dotzenas  d’  anys  van 
passats  d’  à  las  horas  ensà;  y  en  temps  d’  estiu,  en  los  días 
festers  y  allà  envers  las  tres  de  la  tarde,  quan  tot  dorm;  quan 
tot  sossega;  quan  la  xofagó  ab  prou  feynas  deixa  respirar, 
quan  de  sopte  romp  lo  solemnial  silenci  que  regna  en  la  vila 
lo  crit  de  « xuflerooo ,»  ab  lo  mateix  to,  ab  las  mateixas  infle- 
xións  de  veu  que  vint,  que  trenta,  qu  e  quaranta  anys  enrera, 
m’  extremeixo  de  cap  à  peus;  percebesch  mes  clara  y  distinta 
la  fonda  melengía  de  la  quietut  estesa  damunt  la  aymada  pa- 
tria,  y  arribo  à  imaginar  si  aquella  veu  fonda,  llunyana,  pe¬ 
netrant  no  es  d’  home  de  carns  v  ossos,  sino  de  sombra  im¬ 
palpable,  de  vana  fantasma  que  vaga  per  los  espays,  que  ab 
crit  fatídich  y  misteriós  tracta  de  dexondir  à  la  quitxalleta 
del  ensopiment  de  la  mitjdiada  recordantli  que  es  hora  de 
jogar:  que  ’l  temps  dejohir  s’  acaba:  que  la  festa  fineix:  que 
la  vida  es  breu... 

Tals  eran  1’  aspecte,  y  tals  los  crits,  las  remors,  los  sorolls 
y  las  armonias  que  constituian  en  aquells  temps  los  senyals 
d'  existència  de  la  capital  del  Panadés. 


Gaetà  Vidal 

U  ESTEL  DE  L’  ALBA 

A  Mossèn  Miquel  Costa  y  Llobera 


Qué  rosada,  qué  vermella 
naix  avuy  1’  aurora  bella 
en  son  breç  celestial! 
apar  una  inmensa  rosa 
per  1’  arquitecte  desclosa 
d’  un  gran  temple  en  lo  portal. 

Ne  brolla  una  clariana 
que  pren  lo  puig  per  capsana 
de  madexes  d’  or  y  argent; 
devassall  de  llum  divina 
que  en  cascada  gegantina 
va  cobrint  lo  firmament. 

De  blancor  lo  cel  se  faxa 
vers  ponent,  mentres  s’  abaxa 
sa  mantellina  de  dol; 
tot  lo  que  viu  y  respira 
al  balcó  de  1’  alba  ’s  gira 
sols  per  veure  exir  lo  sol. 

En  la  platja,  que  es  sa  espona, 
dexóndas  la  mar  pregona, 
somniosa  y  sense  vel, 
barrejant  ses  armoníes 
ab  los  pobles  y  masies, 
ab  la  terra  y  ab  lo  cel. 

De  vergonya,  cada  estrella 
mitx-acluca  sa  parpella: 
sembla  una  perla  que  cau;,, 
perla  fina  de  rosada 
que  roba  ’1  bes  de  1’  albada 
à  un  càlzer  de  lliri  blau. 

Les  petjades  de  la  lluna 
van  seguint  de  una  à  una 
sempre  ab  1’  ull  més  adormit, 
com  les  nines  que  en  1*  arena 
la  sardana  ab  sa  cadena 
feu  voltar  tota  la  nit. 

Tan  sols  una  se  ’n  ressaga 
y  entre  ’ls  plechs  d'  atzur  s’  amaga, 
violeta  dins  1’  herbey: 
no  té  en  lo  cel  pariona; 
iper  floró  de  sa  corona 
si  pogués  haverla  un  rey! 

Tal  volta  s’  es  descuydada 
escoltant  la  dolça  albada 
d’  algun  pobre  trobador; 
tal  volta  ha  fet  de  llanterna 
al  fons  d’  humida  caverna 
d  algun  malalt  que  s’  hi  mor. 

Tal  volta  ha  servit  de  guía 
al  mariner  que  fa  via 
cap  d  la  llar  que  es  son  niu; 
fentli  recorts  de  sa  esposa 
que,  plorant,  vetlla  amorosa 
la  novellada  que  hi  riu. 

A  algun  nin  que  també  plora, 
serafí  que  ’l  cel  anyora, 
tal  volta  ha  donat  consol; 
pot  ser  à  sa  mare  tendra, 
que  veu  morí’  y  tornar  cendra 
lo  foch  sagrat  del  breçol. 

Tot  ser  compta  les  poncelles 
que  avuy  obren  ses  parpelles, 
ò  ’ls  cors  que  s’  obren  d  Deu; 
si  es  axis,  oh  estrella  amiga, 
per  miserable  que  siga 
fésli  present  del  cor  meu. 


Jacinto  Verdaguer,  pbre. 

MISCELANEA 

LOS  ITINERARIS  DE  SANT  VICENS  FERRER 

Sabuda  cosa  es  que  la  predicació  del  insigne  valencià,  lo 
Apòstol  del  segle  xv,  feta  constantment  en  català,  fou  ohida 
per  tots  los  pobles  del  ponent  y  mitxjorn  d’  Europa,  de  modo 
que  son  moltíssimes  les  poblacions  que  guardan  lo  recort  del 
passatje  de  Mestre  Vicens.  A  Catalunya,  hont  seria  relativa¬ 
ment  fàcil,  no  s’  ha  fet  encara  lo  que  algun  historiògraf  ha 
fet  à  França;  y  es,  seguir  la  petja  del  Sant,  per  medi  de  les 
notes  dels  Arxius  comunals,  puix  que  ’ls  municipis  solían  pa¬ 
gar  les  despeses  del  hostatge  del  Predicador  y  de  son  acom¬ 
panyament. 

Seria  molt  interessant  aquest  recull  y  per  nostra  part  co- 
mençàm  avuy,  publicant  la  Nota  que  ’ns  ha  facilitat  lo  Alcalde 
de  Pollensa  (Mallorca). 

«En  lo  llibre  de  Claveria  de  la  Universitat  y  Vila  de  Po¬ 
llensa,  corresponent  à  1’  any  mil  cuatrecents  tretze  qui  finà 
en  1414  la  qual  fou  ministrada  peran  Bartomeu  Bisanya  van 
continuades  les  dades  ques  segueixen: 

=Masions  que  feran  com  m.e  Visens  Ferrer  hic  fó  pér  pre- 
hicar. 


Per  claus  per  clavar  los  cayrats  que  ser- 

Lliures. 

Sous. 

Diners. 

viran  allà  hont  prehyca  m.e  Visent.  . 
An  Bernat  Gruat  per  clavó  que  serví  à 
fer  lo  cestell  ó  quedefal  hont  m.e  Vi- 

» 

4 

8 

sent  prehycà . 

Per  carrix  é  enrramar  la  plasa  que  se¬ 
garen  cuatre  homens  lo  jorn  que  en- 

» 

1 

0 

4 

trà . 

» 

4 

10 

Per  una  somada  de  murta . 

» 

2 

» 

Per’  agranar  la  plasa  y  lansar  los  fems.  . 
Per  mix  cortà  oli  allà  hont  posà  per  la 

» 

1 

sua  sarvitud  y  de  sos  companyons. 
Cotó  per  fer  blens  à  lumanes  per  sar- 

vitut  de  m.e  Visens . 

Per  adobar  lo  camí  la  hont  pasà  m.e  Vi- 
sent  lo  jorn  que  parti  de  así  per  anar 
Alcúdia,  e  fó  devant  Can  Joan  Avartell. 
Per  fil  den  palomar  é  landeras  que  ser¬ 
viran  al  quedefal . 

Per  II  lliuras  candelas  de  seu  que  ser¬ 
viran  per  m.e  Visent . 

Per  I  somada  lenya . 

Per  fer  é  desfer  lo  quedefal  hont  prehycà. 
An  Bart.u  casador  é  Bart.u  Estranyn 
obrers  de  la  Sgleya  per  cuatro  trosos 
de  siris  que  posaven  al  altar  com 
m.e  Visens  deya  misa  é  mes  los 
prestaban  à  la  companya  com  feyan 
la  profasó  é  se  han  diminuidas  VII 
lliu.s  VI  unsas  que  valen..  .  ; 

Per  II  misas  que  serviran  à  m.e  Visens 

com  hic  fó . 

Rabudas 

De  la  clavó  que  vaneran  an  Bernat  Gruat 
la  cual  avian  comprada  los  Jurats  per 
sevirtut  an  fer  lo  quedefal  hont  pre¬ 
hycà  m.e  Visent . 


»  »  2 

»  »  2 

2  » 

»  3  » 

»  2  » 

3  6 
i  9  » 

»  15  » 

»  8  1 

»  3  » 


TRIBUT  HONROS 


La  Revista  grega  més  important  que  ’s  publica  à  Athenas, 
Eotía  ( La  Llar),  ab  ocasió  del  vinticinquè  aniversari  del  reg¬ 
nat  de  Jordi  I,  ha  publicat  un  nombre  extraordinari  il·lustrat 
ab  abundancia  de  grabats  y  ab  autògrafos  dels  més  eminents 
escriptors  europeus  que  s’  han  dedicat  à  estudis  helènichs.  Hi 
hl  firmes  autorisades  d’  Alemanya,  Suècia,  Italia,  França, 
Bèlgica,  etc.,  etc.,  y  d’  Espanya  no  n’  hi  hà  més  que  una,  y 

aquesta  catalana:  la  de  nostre  colaborador,  don  Antoni  Rubió 
y  Lluch. 

Nos  complavem  en  insertar  la  endreça  feta  per  lo  distin¬ 
git  professor  de  esta  Universitat  Literaria: 

«La  llengua  catalana  ressonà  més  de  setanta  anys  en  la 
Acròpolis  y  en  la  Cadmea;  en  ella  s’  escrigué  llavors  lo  més 
gran  elogi  del  Parthenon;  Grechs  y  Catalans  venceren  ple¬ 
gats  als  Turchs  y  lluy taren  contra  ’ls  genovesos;  Roses  y  Am¬ 
pul·les  s’  envanexen  de  llur  nom  y  origen  grech;  y  tot  sovint 
en  nostres  platjes  oneja  lo  creuat  penó  de  Grècia 

Rebe,  donchs,  en  llengua  catalana,  mes  felicitacions,  ja 
que  tan  agermanada  ha  viscut  ab  la  grega,  lo  gran  Rey  Jordi 
I  que  porta  ensemps  lo  nom  del  Patró  de  Grècia  y  de  Cata¬ 
lunya.  Que  axis  com  veu  avuy  lo  vinticinquè  aniversari  de 
son  regnat,  puga  veure  un  jorn  la  independencia  de  tots  los 
Helens.» 


ANTIGUALLES 


Si  no  ha  sortit,  està  à  punt  de  sortir  de  Barcelona,  un  re¬ 
gular  carregament  d’  objectes  d’  art  antichs  y  moderns,  arre¬ 
plegats  à  Catalunya  y  destinats  als  Estats  Units.  Aquest  po¬ 
ble  jove,  sense  historia  y  sense  tradicions,  al  trobarse  en  la 
plenitut  de  sa  robusta  crexensa,  tracta,  cosa  molt  natural,  de 
tenir  quelcom  mes  que  invents  mecànichs  y  progressos  in¬ 
dustrials,  y  per  açò  ’s  dedica  ja  à  la  formació  de  col·leccions 
artístiques,  que  naturalment  s’  han  de  formar  ab  obres  ad¬ 
quirides  en  lo  vell  continent  europeu. 

Açò  està  bé  y  llohable  es  la  afició;  però  no  serà  mal  re¬ 
cordar  à  nostres  compatricis  que,  si  ’ls  estrangers  tenen  gust 
en  adquirir,  nosaltres  hem  de  tenirlo  en  conservar  les  joyes 
d’  art  dels  nostres  antepassats.  Urgeix  sobremanera  la  crea¬ 
ció  de  museus  y  la  consignació  d’  algunes  sumes  annuals  en 
los  pressuposts  oficials  pera  la  compra  d’  objectes;  puix 
seria  ben  trist  que  després  d’  haverse  perdut  tant  à  Espanya 
ab  les  contínues  guerres,  ara  ’ls  marxants  d’  antigüetats,  que 

ahir  corrían  casi  sempre  à  compte  dels  inglesos  y  avuy  ja 
dels  nort-americans,  acabessen  de  despullarnos  de  lo  poch 
que  encara  ’ns  queda. 


ES  D’  APLAUDIR 


En  L'  Excursionista  del  30  de  Novembre  prop-passat,  hi 
llegim  lo  següent: 

«Un  consoci  nostre,  que  ha  arribat  fa  poch  de  Manresa, 
nos  dona  compte  de  varias  melloras  de  caràcter  artístich  por- 
tadas  à  cap  en  dita  ciutat,  las  quals  son  altra  prova  mes  de 
que,  mercès  al  influx  del  excursionisme,  la  cultura  artística 
s’  obra  avuy  pas  entre  las  principals  poblacions  catalanas. 
Son  aquestas: 

A  P  iglesia  de  Sant  Domingo,  ha  sigut  treta  la  taulada  que 
cubría  la  cúpula  del  altar  del  Roser,  produhint  dita  cúpula  ó 
mitja  taronja,  ab  sas  teulas  y  rajolas  de  diferents  colors,  un 
bonich  efecte. 

Entorn  de  la  Seu  han  sigut  formats  uns  jardinets  ab  lo  nom 
de  Park,  que  embelleixen  també  aquell  lloch,  si  bé  no  poden 
considerarse  molt  ben  situats,  alguns  arbustos  que  tocan  à 
las  parets  del  magnífich  temple  à  que  tal  vegada  poden  per¬ 
judicar. 

En  la  pròpia  Seu,  segueix  molt  ben  conservat  lo  retaule 
major,  qual  bon  aspecte  ha  millorat  ab  la  colocació  de  la  vi¬ 
driera  de  colors  de  Sant  Pere  y  Sant  Pau  en  la  capella  cen¬ 
tral  del  àbside.  S’  ha  construhit  en  un  dels  pilars  de  la  part 
de  la  Epístola,  una  trona  igual  à  la  existent  à  la  part  del 
Evangeli;  y  distribuidas  per  las  naus  laterals,  y  davant  del 
Cor  y  Presbiteri,  han  sigut  penjadas  unas  vint  aranyas  góti- 
cas  de  bronzo  de  diferentas  midas,  las  que  produeixen  exce- 
lent  efecte.  També  s’  assegura  y  deu  aplaudirse,  que  una  ve¬ 
gada  retornat  de  la  Exposició  de  Barcelona,  lo  riquíssim 
frontal  de  imatgeria  del  xv,  serà  posat  dintre  de  un  enqua¬ 
drament  ab  un  cristall,  pera  sa  mellor  conservació.» 

CONSISTORI  DELS  JOCHS  FLORALS 

DE  BARCELONA 


Cotivocaíoria  pera  ’ls  del  present  any  1889 

Als  experts  trobadors  y  honorables  escriptors  de  Catalunya 
y  de  tots  los  antichs  comtats  y  realmes,  ahont  la  nostra  llen¬ 
gua  es  parlada  ó  coneguda,  los  VII  Mantenedors  del  Consis¬ 
tori  dels  Jochs  Florals  de  Barcelona  en  1*  any  xxxi  de  sa  res¬ 
tauració,  salut: 

A  fi  de  donar  bon  compliment  à  la  honrosa  comanda  que 
lo  respectable  Cos  d’  Adjunts  nos  feu  lo  día  26  de  Novem¬ 
bre  del  any  prop  passat,  vos  convidam  à  pendre  part  en  los 
Jochs  Florals  d’  enguany  que  en  conformitat  als  Estatuts  y 
bones  costums  establertes  se  regiràn  per  lo  següent 

CARTELL 

Lo  primer  diumenge  de  maig  vinent,  que  s’  escau  enguany 
al  día  5,  festa  de  la  Mare  de  Deu  de  Montserrat  Patrona  de 
Catalunya,  se  celebrarà  la  poètica  festa,  en  la  que  seran  ad¬ 
judicats  als  autors  de  las  tres  mellors  poesies  que  hi  obten, 
los  tres  Premis  ordinaris  que  ofereix  cada  any  lo  Excelentís- 
sim  Ajuntament  de  Barcelona,  protector  y  ja  de  temps  antich 
aymador  de  la  Gaya  Ciència. 

Lo  primer  premi  qu’  es  una  Englantina  d'  or ,  serà  donat 
al  autor  de  la  mellor  poesia  sobre  fets  histórichs  ó  gestes  glo¬ 
rioses  de  Catalunya,  ó  bé  sobre  usatges  y  costums  de  nostra 
benvolguda  terra,  essent  preferida  en  igualtat  de  mèrit  la  es¬ 
crita  en  forma  de  romanç  ó  llegenda. 

De  la  segona  joya,  la  Viola  (f  or  y  d'  argent ,  se  ’n  farà 
entrega  al  autor  de  la  mellor  poesia  lírica,  moral  ó  religiosa. 

Lo  tercer  premi,  anomenat  de  honor  y  cortesia,  consistent 
en  una  Flor  ?iatural ,  s’  adjudicarà  [ à  la  mellor  composició 
en  vers  sobre  punt  que  ’s  deixa  al  bon  gust  y  franch  àrbitre 
del  autor.  Seguint  la  bella  costum  d*  antich  establerta,  lo  qui 
obtinga  aquest  premi  deurà  ferne  present  à  la  dama  de  sa 
elecció,  la  qual,  proclamada  Reyna  de  la  festa,  entregarà 

desde  sonseti  presidencial  tots  los  altres  premis  als  guanya¬ 
dors. 

De  més  à  més,  lo  Consistori  ha  rebut  pera  adjudicar  en  la 
mateixa  festa  los  següents 

PREMIS  EXTRAORDINARIS 

Una  joya  arttstich-rcligiosa  d'  argent ,  ofrena  del  Excelen- 
tíssim  é  Ilustríssim  Sr.  Bisbe  de  Barcelona,  s’  adjudicarà  al 
poeta  que  mellor  cante  la  festa  de  la  Coronació  de  la  Mare 
de  Deu  de  la  Mercé. 

Un  objecte  d ’  art ,  ofert  per  la  Excma.  Diputació  provincial 
de  Girona,  al  autor  d:  un  poemet  en  que  ’s  descrigan  costums 
populars  de  dita  provincià. 

Un  objecte  d'  art ,  ofert  per  la  «Lliga  de  Catalunya,»  à  la 
mellor  «colecció  de  biografies  populars,  en  forma  concisa  y 
animada,  de  personatges  de  la  antigua  historia  de  Catalunya 
que  s’  hajan  distingit  en  defensa  dels  drets  y  llibertats  de  nos¬ 
tra  terra.» 

Una  obra  d ’  art ,  ofrena  de  la  «Associació  Catalanista  de 
Excursions  Científiques,»  al  autor  de  la  mellor  monografia  de 
un  monument,  població  ó  encontrada  de  Catalunya. 

La  colecció  complerta  de  les  obres  publicades  per  la  Asso¬ 
ciació  d'  Excursions  Catalana ,  luxosament  enquadernades , 
dó  de  la  mateixa,  al  autor  del  mellor  «Estudi  histórich  des¬ 
criptiu  de  les  festes  majors  dels  pobles  de  les  comarques  com¬ 
preses  en  1’  antich  Realme  d’  Aragó,  essent  preferit  lo  qui 
donga  datos  de  més  pobles.» 

Una  rosa  d'  argent,  ofrena  del  Sr.  D.  Justí  Pepratx,  à  la 
mellor  poesia  referent  à  la  actual  germanó  entre  ’1  Rosselló  y 
Catalunya,  ó  altre  assumpto  referent  al  Rosselló,  exceptuant 
sols  los  que  toquen  à  la  política  ó  als  fets  que  ’n  son  conse¬ 
qüència. 

Una  copa  d'  argent y  or,  oferta  per  la  distingida  escriptora 
Donya  Dolors  Moncerdà  de  Macià,  à  la  mellor  poesia  que  ab 
complerta  llibertat  de  forma,  cante  à  la  virtuosa  dama  é  ins¬ 
pirada  poetisa  catalana  Donya  Maria  Josepha  Massanés. 

Un  objecte  d'  art,  ofert  per  lo  «Centre  Català,»  de  Saba¬ 
dell,  à  la  més  genial  poesia  en  poques  estrofes  y  de  conceptes 

valents,  enérgichs  y  precisos,  que  interpretant  lo  més  pur  es¬ 
perit  catalanista,  siga  pròpia  pera  constituhir,  posada  en  mú¬ 
sica,  1’  «Hymne  Nacional  de  Catalunya.» 

Una  obra  literaria  luxosament  editada  y  enquadernada, 
donatiu  d’  «Un  Catalanista,»  al  mellor  travall  en  vers  de  ca¬ 
ràcter  marcadament  festiu-humorístich  y  de  més  escullida 
forma  literaria. 

U?i  quadro  al  carbó ,  obra  del  distingit  artista  D.  Baldo- 
mero  Galofré,  qui  F  ofereix  pera  la  mellor  elegia  al  inmortal 
pintor  Fortuny. 

En  conformitat  ab  los  Estatuts  dels  Jochs  Florals  podràn 
concedirse  los  accèssits  y  mencions  honorífiques  que  ’ls  Man- 
tenedors  judiquen  merescuts. 

Totes  les  composicions  deuràn  ésser  rigurosament  inèdites 
y  estar  escrites  en  antich  ó  modern  català  d’  est  principat,  de 
Mallorca  y  València,  ó  en  qualsevol  dels  dialectes  del  Mitx- 
jorn  de  Fransa,  ab  tal  que  ’ls  autors  fassan  per  manera  d’  es- 
críureles  à  semblança  del  antich  provenzal  ó  català  literari. 

Lo  Consistori  se  reserva  per  un  any,  à  comptar  del  día  de 
la  festa,  la  propietat  de  les  obres  premiades. 

Tots  los  travalls  deuran  ésser  remesos  à  la  Secretaria  del 
Consistori  (Carrer  més  Baix  de  Sant  Pere,  2  bis  tercer);  abans 
del  mitxdía  del  1  d’  abril  vinent,  acompanyats  del  plech  clos 
que  continga  lo  nom  de  F  autor  y  duga  en  lo  sobrescrit  lo 
títol  y  lema  de  la  respectiva  composició. 

Los  plechs  que  contingan  los  noms  dels  autors  no  premiats 
se  cremaràn,  com  de  costum,  al  acte  mateix  de  la  festa. 

Que  ’1  Senyor  vos  done  llum  d’  inspiració  per  cantar  ab 
esperit  verament  català  la  Patria ,  la  Fe  y  V  Amor ,  y  à  nos¬ 
altres  discreció  en  jutjar  y  acert  en  premiar  als  més  dignes. 

Fou  çscrit  y  firmat  lo  present  cartell  en  la  ciutat  de  Barce- 
ona,  al  primer  día  de  janer  del  any  1 889,  per  los  VII  Man- 
enedors:  Angel  Guimerà,  president. — Joan  Permanyer. — Fi¬ 
del  de  Sagarmínaga. — Isidro  Reventós. — Joaquim  Botet  y 
Sisó. — Joaquim  Cabot  y  Rovira. — Bonaventura  Bassegoda, 
secretari. 

RESTAURACIÓ  DE  SANTA  MARIA  DE  RIPOLL 
Festes  del  milenar. — Certamen 

Havent  lo  Jurat  literari  que  à  son  temps  fou  designat  pera 
jutjar  les  composicions  presentades  à  concurs,  pera  ’l  premi 
d’  un  Hymne  à  Catalunya,  donat  per  unanimitat  son  vot  fa¬ 
vorable  à  la  poesia  que  entre  les  presentades  tenia  ’l  nom¬ 
bre  4,  y  duya  per  lema  Dulcis  amor  pàtries ,  lo  Excm.  é  II- 
lustríssim  Sr.  Bisbe  de  Vich  ha  resolt  obrir  un  concurs  musical 
en  la  forma  següent: 

Se  concedirà  ’l  premi  d’  una  Joya  d ’  art  al  autor  de  la  me- 
llor  composició  musical  sobre  la  lletra  del  Hymne  que  adjunt 
va  publicat,  advertint  que  serà  preferida  la  partitura  que,  à 
més  del  cant  à  veus  y  chor,  tinga  també  la  corresponent  ins¬ 
trumentació. 

L’  Hymne  premiat  se  cantarà  en  la  festa  de  la  Consagra¬ 
ció  del  Temple  restaurat,  y  quedarà  propietat  de  son  autor. 

Les  composicions  podràn  remetres  à  nom  del  infrascrit 
Secretari  à  Vich  (Palau  Episcopal),  ó  bé  à  Barcelona  (Canu¬ 
da,  14,  2.n),  tancantse  ’l  plaç  d’  admissió  lo  día  1  de  Maig 
prop-vinent. 

Lo  Jurat  serà  compost  dels  senyors:  R.  P.  Rafel  Palau, 
monjo  benedictí;  D.  Joseph  Montserrat,  Pbre.,  organista  de 
la  Seu  de  Vich;  D.  Bonaventura  Frigola;  D.  Joan  Goula;  Don 
Claudi  Martínez  Imbert;  y  D.  Melcior  Rodríguez  Alcàntara. 

Vich,  1  de  Janer  de  1889. 

Lo  Secretari  General  de  la  obra,  Jaume  Col·lell,  Pbre, 

A  CATALUNYA 

Alça  ton  front ,  de  glòria  coronada , 
pàtria  de  nostre  cor , 

6  Catalunya  amada, 

tos  fills  te  juran  sempitern  amor. 

Trono  d’  argent,  ó  esplèndida  Comtesa, 
te  son  los  Pirineus; 

axis  que  naix,  ton  front  1’  aurora  besa, 
la  mar  besa  tos  peus. 

Es  lo  Montseny  ta  testa  lluminosa, 
ton  cor  lo  Montserrat; 
sobre  ton  cor  la  Verge  que  hi  reposa 
té  ’l  cel  enamorat. 

Jaume  primer,  lo  sol  de  nostra  historia, 
fou  ton  gentil  espós; 
ab  son  mantell  arrossegant  de  glòria 
vos  abrigau  tots  dos. 

Jaume  primer,  que  may  de  tu’s  desterra, 
germanes  te  vol  dar, 
filla  del  Cid  València  dins  la  terra, 
Mallorca  dins  la  mar. 

Reyna  del  mar  te  feu  Roger  de  Lluria; 

Roger  de  Flor  valent 
uní  als  llorers  del  Llobregat  y  ’l  Turia 
les  palmes  d’  orient. 

Ta  lléngua  s’  ou,  ó  Catalunya,  encara 
de  Palma  à  Perpinyà: 
ó  catalans,  encara  tenim  mare 
que  may  se  ’ns  morirà. 

* 

Si  un  estranger  posarte  vol  cadenes, 
ó  Pàtria,  fes  un  crit, 
seràn  per  tu  la  sanch  de  nostres  venes, 
y  ’l  foch  de  nostre  pit. 

Glòria  à  Ripoll  que  naix  de  ses  ruines 
sagrari  dels  temps  vells; 
mirant  passar  ses  ombres  gegantines 
jurém  ser  dignes  d’  ells. 

Ab  la  claror  de  nostra  glòria  antiga 
daurém  1’  esdevenir, 
lo  jorn  que  ’s  pon  la  gran  albada  siga 
del  jorn  que  ’ns  ha  d’  exir. 

CRÒNICA 

Ab  la  clausura  de  la  Exposició  Universal  terminà  l’ any  1888 
que  serà  induptablement  un  dels  més  memorables  en  los  anals 
de  la  patria.  No  essent  de  aquest  lloch  fer  una  ressenya  del 
grandiós  Certàmen,  ab  lo  qual  Barcelona  ha  conseguit  alçar- 
se  à  la  categoria  d’ una  de  les  primeres  ciutats  d’ Europa,  nos 
plau  consignar  en  est  primer  nombre  de  la  Revista  Catala¬ 
na,  que  1’  esperit  regionalista  ha  tingut  en  la  gran  obra  una 
part  considerable  y  que,  tot  contribuhint  à  la  major  glòria  de 
Espanya,  Catalunya  ha  dat  una  manifesta  proba  de  la  seva 
virilitat  y  de  lo  que  podria  realisar,  en  benefici  de  la  patria 
comuna,  si  en  est  pays  tinguéssem  verdaders  hòmens  d'i  Estat 
que  estudiessen  les  condicions  y  les  necessitats  verdaderes  de 
cada  regió  y  cercassen  la  manera  de  satisfer  les  sues  aspira¬ 
cions  llegítimes. 

Per  Catalunya  la  Exposició  no  ha  de  ser  sols  un  triomf; 
hem  de  veure  que  sia  una  gran  esperança;  y  perçò  cal  no 
adormirse  sobre  ’ls  llorers  conquistats. 

Com  lo  moviment  literari  ha  sigut  durant  1’  any  1888  im- 
portantíssim,  un  dels  nostres  colaboradors  hi  dedicarà  en  lo 
següent  quadern  una  extensa  y  detallada  ressenya  en  la  sec¬ 
ció  de  Bibliografia. 


1 

Lo  pròxim  mes  de  Febrer  lo  senyor  D.  Joaquim  Rubió  y 
Ors  celebrarà  lo  cinquantenari  de  la  publicació  de  la  seva 
primera  poesia  en  català.  A  tal  fi,  prepara  una  edició  poli¬ 
glota  del  Gayter  del  Llobregat ,  y  la  «Lliga  de  Catalunya»  ha 
acordat  celebrar  una  vetllada  literaria  en  commemoració  de 
exes  literàries  Bodes  d?  or. 

A  Mataró  s’  es  constituhida  una  Associació  catalanista  baix 
la  presidència  del  Mestre  en  Gay  Saber  D.  Terenci  Thós  y 
Codina.  La  sessió  inaugural  fou  un  acontexement  en  aquella 
ciutat,  mostrantse  les  simpaties  que  la  nova  societat  se  me¬ 
reix  à  tots  los  estaments  de  la  població. 

1 

En  la  inaugural  del  Ateneu  Barcelonès ,  lo  Sr.  D.  Joseph 
Coroleu  feu  un  discurs  presidencial  sobre  un  punt  de  gran 
interès:  Los  furs  de  Catalunya  y  la  Societat  política  mo¬ 
derna.  Es  un  treball  en  sa  primera  part  de  síntessis  històrica 
molt  notable  y  que  revela  ’ls  estudis  fets  per  lo  Sr.  Coroleu 
en  les  fonts  vives  de  T  Historia  que  son  los  Arxius;  y  en  la 
segona  planteja  la  qüestió  del  fuerisme  y  del  regionalisme 
(que  oportunament  distingeix)  d’  una  manera  franca  y  de¬ 
cidida.  Com  es  un  treball  lo  del  Sr.  Coroleu  sobre  ’1  qual 
haurèm  de  tornar  més  d’  una  vegada,  nos  concretam  avuy  à 
exa  sumaria  indicació  que  basta  per  jutjar  de  sa  importància. 


NECROLOGÍA 


Ha  mort  en  esta  ciutat  lo  Sr.  D.  Ramon  de  Siscar,  perso¬ 
na  distingídissima,  no  sols  per  1’  antigua  casa  que  ell  digna¬ 
ment  representava,  sinó  també  pe  ’ls  seus  mèrits  de  bon  ciu¬ 
tadà  y  lletrat  molt  apreciable.  Era  corresponent  de  la  Acadè¬ 
mia  de  la  Historia  y  soci  numerari  de  la  de  Bones  Lletres, 
havent  favorit  desde  un  principi  la  instauració  dels  Jochs 
Florals.  Fou  Mantenedor  del  Consistori  presidit  per  lo  se¬ 
nyor  Llorente,  1’  any  1880.  Havia  traduhit  al  català  varies 
odes  de  Horaci,  algunes  de  les  quals  estan  publicades  en  la 
Ilustració  Catalana.  En  Menendez  Pelayo  en  la  obra  Hora- 
cio  en  Espana,  al  fer  menció  de  exes  traduccions  catalanes, 
anomena  al  Sr.  Siscar  «eminente  latinista»  y  «uno  de  losmàs 
fieles  y  concienzudos  traductores  de  las  Geórgicas.-» 

Se  dedicava  també  à  estudis  històrichs,  merexentli  prefe¬ 
rent  atenció  la  vila  y  terme  de  Agramunt,  d’  hont  era  en  cert 
modo  oriünda  sa  familia.  Dexa  algunes  apuntacions  escrites 

sobre  ’l  particular;  però  es  millor  lo  que  dexa  à  sa  familia  y 
amichs,  y  es  la  bona  memòria  de  ses  virtuts. 

Creuríam  faltar  no  fent  menció  de  un  altre  difunt,  que  en¬ 
cara  que  no  fos  de  casa  nostra,  era  dels  nostres  ab  tota  l’àni- 
ma:  lo  comte  Ramon  de  Tolosa-Lautrec.  Seguia  ab  interès 
lo  nostre  moviment  y  en  algun  de  sos  escrits  n’  havia  parlat 
ab  entussiasme.  L’  any  1887  presidí  les  festes  de  Banyuls  de 
la  Marenda  ahont  se  reuniren  gran  nombre  de  lletrats  cata¬ 
lans  y  llengadocians.  Era  de  1’  Acadèmia  dels  Jochs  Florals 
de  Tolosa,  y  vice-síndich  de  la  Mantenença  d’  Aquitania 
per  lo  Felibrige. 

R.  I.  P. 

LA  FAMÍLIA  CATALANA 

# 

1 

CAPITULACIONS  MATRIMONIALS 
( Continuació ) 


Si  bé  Ts  nostres  capítols  matrimonials  per  sa  estructura  y 
per  los  pactes  que  acostuman  à  encloure,  son  genuinament 
catalans,  no  vol  dir  això  que  hajin  nascut  à  Catalunya,  ni  que 
no  ’s  coneguin  en  altres  punts  d’  Espanya.  La  llegi.slacio  ro¬ 
mana  establia  ja  ’l  pacte  matrimonial  pera  fer  constar  la  so¬ 
cietat  universal  de  bens  entre  marit  y  muller  (1);  entre  ’ls 
góths,  després  de  complerta  la  formalitat  de  demanar  los  pa¬ 
res  ò  germans  del  nuvi,  la  donzella,  y  convenirse  la  boda, 
s’  ajustavan  los  capítols  matrimonials,  otorgantse  les  taules 
dotals, — devant  de  testimonis, — de  la  dot  que  oferia  1’  espòs 
à  la  esposa  (2);  exa  costum  va  admetre  lo  Rey  Sabi  (3);  y 
avuy  día  encara  à  Castella  les  families  acomodades  solen 
pactar  en  escriptura  ò  cartes  dotals,  fetes  abans  del  matrimo¬ 
ni,  lo  poch  que  ’ls  hi  permet  lo  caràcter  restrictiu  y  desconfiat 
de  sa  llegislació. 

No  tenen  gayre  importància  à  Biscaya  los  contractes  ma¬ 
trimonials;  ja  que,  si  bé  al  concertarse  un  matrimoni  ’s  crea 
una  nova  familia,  no  ’s  dóna,  per  açò  generalment,  origen  à 
una  nova  llar;  tota  vegada  que,  no  sortint  may  la  casería  del 
poder  de  la  familia,  los  nous  cònjugues  sols  van  à  ocupar  un 
lloch  en  la  llar  paterna,  preparantse,  ab  lo  treball,  à  ésser 
los  successors  dels  que  allavors  governan  la  casa.  La  tenen, 

% 

(1)  Lley  16,  tit.  i.r,  llibre  34,  Dig. 

(2)  Martínez  Marina. 

(3)  Lleys  24  y  30  tit.  3-r  Part  II. 

sí  les  donacions,  perque  trobantse  la  propietat  dividida  en 
petites  agrupacions,  y  formant  generalment  lo  patrimoni  fa¬ 
miliar  una  ò  dos  caserías ,  los  pares  solen  daries  per  dot  ò  per 
donació  entre-vius  à  sos  fills  quan  se  casan,  ò  bé  quan,  per 
rahó  de  lo  edat  ò  altra  causa,  se  veuen  aquells  impossibilitats 
de  menar  les  terres;  poguentse  donar  als  fills  llegltims,  y,  à 
falta  d’  ells,  als  naturals,  tots  los  bens  mobles  é  inmobles 
apartant  ab  un  xich  de  terra  poca  ò  molta  als  altres  fills  (i). 

També  ’s  fan  capitulacions  matrimonials  en  lo  antich  reg¬ 
ne  d’  Aragó,  de  tal  manera  que  lo  convingut  entre  ’ls  esposos, 
sempre  y  quant  no  sia  impossible  ò  contrari  à  la  natura,  serà 
la  única  regla  en  la  matèria,  y  solament  poden  invocarse  les 
disposicions  forals  à  falta  d’  expressió  en  los  pactes  nup¬ 
cials  (2).  En  tant  es  axis,  en  tant  es  allí  dilatada  la  llibertat 
de  pactar,  que  es  un  axioma  popular  el  de  que  «Aragó  té  en 
»la  carta  plena  potestat,  per  lo  mateix  que  excepte  dos  co- 
»ses,  res  se  li  pot  resistir,  à  saber:  lo  dret  diví,  com  inmuta- 
»ble,  y  ’1  natural  com  necessari.»  No  ’s  pot,  donchs,  disposar 
contra  lo  previngut  en  los  Fueros  y  Observancias  relativa¬ 
ment  à  la  pàtria  potestat,  à  la  autoritat  marital,  al  sistema  de 
tuteles,  al  orde  de  successions,  etc.,  però  sí  constituhir  una 
societat  purament  convencional  (3). 

A  Navarra  per  medi  de  les  donacions  propter  nuptias ,  no 
sols  s’  organisa  la  familia  en  vida,  sinó  que  ’s  regula  pera 
després  de  la  mort  dels  donadors.  S’  acostuman  anomenar 
donacions  matrimonials;  y,  atès  à  que  en  dit  pays  no  hi  ha 
dret  de  cap  mena  que  restringexi  la  propietat  en  nom  dels 
fills,  ni  en  nom  d’  herencies  forçoses,  podrà  pactarse  tot  lo 
que  ’s  crega  convenient  entre  donadors  y  donataris,  ab  tal 
que  no  sia  contrari  à  les  lleys  prohibitives,  à  la  moral,  ò  à  les 
bones  costums  (4). 

(1)  Artifiano.  El  senorío  de  Bizcaya  histórico  y  foral. 

(2)  Observancia  i 6,  tit.  de  Jide  instrumentorum,  lib.  2°. 

(3)  Derecho  y  Jurisprudència  de  Aragón,  tomo  i.°;  Benito  Gu¬ 
tiérrez:  Códigos  ó  Estudiós  fundamentales  sobre  el  derecho  civil  es- 
pafïol,  tomo  6.° 

(4)  D.  Antonio  Morales:  Memòria  que  cotnprende  los  principios  é 
instituciones  del  derecho  civil  de  Nava}  ra  que  deben  quedar  subsistentes 
cotno  excepción  del  Código  general. 

Feta  exa  breu  y  senzilla  excursió  sobre  la  naturalesa  de  les 
capitulacions  matrimonials  en  les  principals  llegislacions  de 
Espanya,  vejam  la  estructura  dels  capítols  à  Catalunya. 

Quan  s’  ortorgan,  es  à  dir,  sempre  que  vol  organisarse  la 
familia,  utilisantse  la  llibertat  de  contractació,  se  sol  comen¬ 
çar  per  una  donació  feta  pe’l  pare,  per  la  mare  ò  per  tots  dos 
plegats,  al  fill  que  ’s  casa,  el  qual  1’  accepta  ab  tot  lo  regone- 
xement  de  son  cor.  Després,  los  pares  de  la  noya  la  dotan, 
fentli  també  una  donació  que  es  igualment  rebuda  ab  expres¬ 
sives  mostres  de  carinyo.  La  núvia  entrega  ’l  tot  ò  part  de  lo 
donat,  casi  constantment  lo  primer,  al  futur  espòs,  perque  lo 
tinga  en  concepte  de  dot-,  y,  en  cambi,  lo  nuvi,  per  premiar 
la  virginitat  de  sa  estimada,  li  fa  una  donació  per  noces  que 
porta  ’l  nom  d’ escreix.  Fins  aquí  l’essencia  dels  capítols.  Los 
pactes  que  dexo  indicats,  son  tan  necessaris,  que  no  s’  espli- 
can  les  capitulacions  sens  expressarlos.  Veritat  es  que  moltes 
vegades  se  solen  continuar  altres  convencions;  y  precisament 
son  aquexes  les  que  distingexen  los  nostres  capítols,  y  les  que 
fan  que  ’s  diga  d'  ells  que  son  la  constitució,  ’l  règimen  futur 
de  la  nova  familia  que  ’s  crea  pera  robustir  1’  Estat.  S’  ano- 
menan  exes  convencions  heretaments;  son  de  diverses  classes 
y  tenen  diferent  caràcter  segons  sa  naturalesa. 

Ha  d’  ésser  la  basa  del  meu  rahonament,  una  lleugera 
ressenya  de  les  disposicions  legals  y  costums  que  ’s  tenen  en 
compte  pera  establir  la  organisació  de  la  familia.  Del  ager¬ 
manament  de  tals  lleys  y  costums,  ha  resultat  la  grandíssima 
força  moral  y  material  que  té  la  divina  institució  de  la  fami¬ 
lia  à  Catalunya. 

Donacions  dels  pares  per  rahó  del  matrimoni.  Per  elles  co- 
mençan,  com  ja  he  dit,  los  capítols.  Si  ’s  tracta  del  casament 
de  un  fill  únich,  y  gayre  bé  sempre,  quan  se  casa  ’l  primogè¬ 
nit,  la  donació  dels  pares  té  ’l  caràcter  d’  heretament;  però, 
si  son  los  altres  fills  los  que  ’s  casan,  allavors  la  donació  té 
sols  lo  caràcter  d’  avançament  de  llegítima.  Res  dech  dir  per 
ara  respecte  à  les  donacions;  son  lloch  serà  més  endevant; 
dech  dir,  no  obstant,  algunes  paraules  sobre  les  que  ’s  fan  als 
fills  externs  (1). 

(1)  S’anomenan  axis  tots  los  fills,  menys  lo  primogènit,  ò  heretat, 
perque  ’s  consideran  com  externs  ò  separats  del  patrimoni  familiar. 

Si  la  donació  ’s  fà  al  fill  varó,  li  serveix  pera  soportar  les 
càrregues  matrimonials  y  pera  fer  1’  escreix  à  la  seva  muller; 
mes  si  aquell  fill  se  casa  ab  pubilla,  li  entrega  la  donació 
com  si  fos  una  especie  de  constitució  dotal,  que  pren  per 
nom  axovar.  Si  no  hi  hà  pacte  en  contrari,  es  la  pubilla  la 
que  administra  y  usufructúa  1’  axovar  de  la  mateixa  manera 
que  sos  bens  propis;  y,  si  la  muller  entrega  la  administració 
al  marit,  aqueix  té  1’  axovar  considerantlo  com  pertanyent  à 
aquella.  Sa  restitució  té  lloch  en  los  matexos  cassos  que  la  del 
dot,  donantse  mentres  tant  al  marit,  lo  dret  de  retenir  los 
bens  de  la  esposa  y  pubilla,  que  administrava  en  lo  moment 
de  la  dissolució  del  vincle,  però  sens  fer  seus  los  fruyts. 

Quan  la  donació  ’s  fà  à  la  filla,  exa  sol  entregarla  en  con¬ 
cepte  de  dot;  del  contrari  ’s  consideran  los  bens  donats  com 
parafernals,  y,  per  lo  tant,  de  llibre  administració  y  disposi¬ 
ció  de  la  muller. 

Dot .  Es  romà  son  sistema;  però  robustit  ab  regles  impor¬ 
tants  que  fan  que  ’1  règimen  dotal,  en  la  terra  catalana,  sia 
més  favorable  pera  la  muller,  enaltexi  més  à  la  dona  que  lo 
dot  castellà.  Bastan,  pera  domostrarho,  les  següents  indica¬ 
cions.  En  primer  lloch,  à  diferencia  de  Castella,  no  té  lo  nos¬ 
tre  dot,  taxa  legal;  no  existeix,  à  Catalunya  cap  disposició  que 
limite  sa  quantia.  En  segon  lloch,  donantse  aquí  lo  dot  com 
anticipo  de  llegítima  y  considerantse  com  officium  pietatis, 
vé  obligat  lo  pare  à  entregarlo,  encara  que  la  filla  sia  eman¬ 
cipada,  essent  aixís  que  à  Castella  no  hi  hà,  en  eix  cas,  sem¬ 
blant  obligació.  En  tercer  lloch  en  lo  nostre  pays  lo  dot  pot 
constituhirse  y  aumentarse,  axis  abans  com  després  de  cele¬ 
brat  lo  matrimoni;  no  succehint  lo  mateix  en  terra  castellana. 
En  quart  lloch  existexen  pera  lo  dot  català,  sens  tenirlos  ni 
tan  sols  semblants  lo  dret  de  Castella,  notables  usatges  y  pri¬ 
vilegis,  uns  dirigits  à  donar  importants  drets  à  la  muller  pera 
la  seguretat  de  la  conservació  y  restitució  del  capital  aportat 
al  matrimoni,  y  altres  encaminats  à  conservar  la  moralitat  de 
costums  ò  reprimir  los  abusos.  Tenim,  per  exemple,  ’l  capí¬ 
tol  X  del  Recognoveruni  proceres, —  privilegi  de  Barcelona  y 
sa  rodalia, — que  garanteix  lo  dot,  disposant  que  la  finca  do¬ 
tal  sols  pugui  vèndrers  quan  la  dona  hi  consente  ab  jura¬ 
ment;  lo  privilegi  de  la  opció  dotal ,  introduhint  per  la  Pragmà- 

tica  del  gran  Rey  En  Jaume  primer,  y  ratificat  després  per 
les  Constitucions  d’  En  Jaume  II  (i),  Anfós  IV  (2)  y  Fe¬ 
rran  II  (3),  que  té  per  objecte  ’1  conferir  à  la  dona  '1  dret  de 
escullir  d’  entre  ’ls  bens  mobles  é  inmobles  del  marit  los  que 
vulga  y  li  sían  necessaris  pera  recobrar  lo  dot,  en  lo  cas  de 
que  aquell  tinga  executat  son  patrimoni  pe’ls  acrreedors;  lo 
privilegi  anomenat  tenuta ,  introduhit  primer  pera  los  ciutadans 
de  Barcelona  en  lo  recordat  Recognovemnt,  y  extès  després 
à  tota  Catalunya  per  la  notable  lley  Hac  nostra  ó  sia  la 
Constitució  otorgada  pe  ’1  Rey  En  Pere  tercer  (4),  que  dóna  à 
la  viuda  ’l  dret  d’ us  de  fruyt  y  la  possessió  civilíssima  de  tots 
los  bens  que  foren  del  marit,  mentres  no  se  li  restituesca  to¬ 
talment  lo  dot  y  no  se  li  entregue  1’  escreix;  l’ Usatge  Si  quis 
virginem ,  que  mana  dotar  à  la  donzella  que  violentment  ha 
caygut  en  braços  d’  un  fals  aymador;  y  1’  Usatge  Mariti  uxo- 
ris ,  de  gran  valor  moral,  que  disposava,  puig  avuy  no  està  en 
observancia,  que  la  dona  acusada  d’ adulteri  y  vençuda ,  es  à 
dir,  convicta,  ha  de  passar  à  mans  del  marit  ab  totes  les  co¬ 
ses  que  tinga,  y  per  lo  tant  ab  lo  dot. 

En  virtut  del  principi  romà  de  que  es  d’  un  interès  públich 
que  les,  dones  tinguen  dot  (5)  es  obligatori  als  pares, — com 
he  dit  ja, — ’l  dotar  ses  filles;  però  no  tenen  éstes  1’  obligació 
de  portar  dot  al  marit.  De  manera  que  si  ’l  constituhèxen  es 
per  sa  pròpia  voluntat,  y  poden  ferho  ab  los  pactes,  ab  les 
condicions  que  cregan  més  convenients,  utilisant  los  bene¬ 
ficis  que  acabo  d’ indicar,  renunciantlos,  si  ’ls  plau,  ò  modi- 
ficantlos  com  mellor  convingan,  puig  tot  los  ho  permet  lo 
gran  principi  de  la  llibertat  civil. 

No  cal  dir  si,  del  modo  que  queda  explicat,  té  verdadera 
importància  moral  y  econòmica  lo  sistema  dotal  regulat  per 
les  nostres  lleys,  comparat  ab  lo  castellà.  Es,  realment,  una 
garantia  pera  la  dona;  es  la  seguretat  de  que  ’s  conservarà 

(1)  Corts  de  Girona  del  any  1321,  cap.  26. 

(2)  Corts  de  Barcelona  del  any  1432,  cap.  10  y  12. 

(3)  Primeres  Corts  de  Barcelona  del  any  14S1,  cap.  9. 

(4)  Corts  de  Perpinyà,  any  1351  cap.  26. 

(5)  Reipublicce  interest ,  mulieres  dotes  sa/vas  habere ,  propter  quas 
tnibere  possunt. — Lley  2a.  Dig.  de  jure  dot. 

pera  los  fills,  y  pot  ésser  la  salvació  de  la  familia  en  lo  día 
desgraciat  en  que  ’1  marit  per  torpesa,  per  vici  ò  per  desgra¬ 
cia,  perdés  la  fortuna. 

Escreix.  S’  anomena  també  esponsalici  ò  donació  per  no¬ 
ces  y  consisteix  com  ja  he  dit,  en  la  que  fà  lo  nuvi  à  s'  ayma- 
da  en  rahó  desa  virginitat  y  correlativament  à  lo  dot  que  1’  hi 
ha  aportat.  Durant  lo  matrimoni,  lo  marit  usufructúa  1’  espon¬ 
salici,  però  la  dona  té  sobre  ell  lo  dret  que  he  indicat  de  la 
opció  dotal.  Romput  lo  llàs  conjugal,  l’escreix  ha  de  tornarse 
juntament  ab  lo  dot;  y,  mentres  tant,  té  la  viuda  ò  sos  hereus, 
lo  privilegi  de  la  tenuta.  No  sempre  hi  hà  la  obligació  d’  en- 
tregar  1’  escreix  encara  que  s’  hagi  promès.  Si  la  dona  mor 
abans  que’l  marit,  sens  deixar  fills,  lo  esponsalici  s’  extingeix; 
si  per  lo  contrari  mor  ab  fills,  aquexos  adquirexen  la  pro¬ 
pietat  del  escreix.  Però  si  ’1  marit  mor  abans  que  la  muller, 
dexant  fills,  tenen  exos  la  propietat  del  esponsalici,  mentres 
la  viuda  té  1’  us  de  fruyt;  en  cambi,  si  no  hi  hà  fills,  passa  ’l 
domini  útil  als  hereus  dei  marit,  però  pot  la  muller  continuar 
ab  1’  us  de  fruyt,  ò  renunciar  aqueix,  en  qual  últim  cas  adqui¬ 
reix  lo  plè  domini  de  la  meytat  de  1’  escreix.  Dech  afegir  que 
el  marit  no  té  cap  obligació  de  fer  aquexa  donació  per  noces; 
que  la  matexa  no  està  subjecte  à  taxa  legal;  que  ’s  pot  pro- 
mètre  després  de  realisat  lo  matrimoni,  si  allavors  se  fan  los 
capítols;  y  que  totes  les  regles  jurídiques  que  dexo  indicades 
poden  alterarse  en  tot  ò  en  part  per  pacte  fixat  en  la  escriptu¬ 
ra  de  capitulacions. 

L’  escreix  presenta  alguns  punts  de  semblança  ab  les  arres 
castellanes,  les  quals  tenen  algunes  limitacions  que  les  fan  in¬ 
feriors  à  aquell.  En  primer  lloch  estan  limitades  à  la  dècima 
part  dels  bens  del  marit,  sens  que  puga  renunciarse  la  lley  que 
axis  ho  disposa;  en  segon  lloch  es  opinió  molt  sostinguda 
pe  ’ls  juristas  castellans  la  de  que  no  poden  promètres  des¬ 
prés  de  realisat  lo  matrimoni;  y  en  tercer  lloch,  desfet  aquell, 
quant  ja  s’  ha  consumat,  passa  ’l  domini  de  les  arres  à  la  mu¬ 
ller  ò  à  sos  hereus. 

Ramón  de  P.  Duran  y  Ventosa 

(  Continuarà) 

LA  NOSTRA  TASCA 


Discurs  llegit  en  la  sessió  inaugural 
de  la  Associació 

artístich  -  arqueològica  mataronesa 


Honorables  Senyors: 

Tots  los  bons  fills  d’  aquesta  joliua  terra,  plahenta  y  rialle¬ 
ra  com  cap  altre  al  mon  n’  hi  haje,  portém  dintre  del  pit^ 
sempre  endolat,  greu  desconhort,  com  refilada  espina.  Tots 
los  qui  de  bon  cor,  ab  flama  ardenta,  ens  delim  d’  amor  per 
nostra  ciutat  nadiua,  los  qui  la  voldríam  veure  treta  de  la  es- 
clavitut  y  cativeri  en  que  jau,  malmesa  sa  figura  y  perdudes 
ses  fesomies,  los  qui  sospiràm  per  quan  arribarà  ’l  día  en  que, 
rescatada  y  lliure,  puga  endressarse  ab  tots  los  richs  joyells 
de  1’  avior  heretats,  y  voltada  de  tots  sos  fills  rumbejarse  y 
gaudirse,  per  ells  festejada  y  servida,  ens  havem  de  doldre, 
com  de  fet  ens  dolem,  sens  respir  de  la  sort  malastruga  que  la 
agreuja. 

^Qué  hi  fà  que  sia  ella  la  mare  forta  y  nobilíssima  d’  estols 
de  fills  que  per  tot  arreu  la  honoran  si,  com  xorca,  mentres 
tant  viu  sempre  anyoradissa  y  desolada?  <Què  hi  fà  que  en  lo 
llibre  d’  or  de  sa  historia  hi  tinga  à  grapats,  ruents  y  clare- 
jants  com  estels,  los  noms  de  triats  fills,  si  com  sortits  d’  en¬ 
tranyes  de  juheva  malehida, — ;ella  qu’  es  d’  avior  tan  cristia¬ 
na! — tot  just  se  li  despenjan  del  pit  hon  amorosament  los 
sadollava,  ab  sadolls  de  virtut  y  de  ciència,  de  valor  y  de 
patriotisme,  empenyits  per  la  escardalenca  mà  de  la  sort  boja 
ò  portats  en  ales  delitoses  d;  aspiracions  que  aquí  no  ’s  poden 
pexer,  se  li  escampan  à  corriolades  de  les  vores  pera  portar 
sa  virior  à  terres  més  sortoses  ò  per  la  mà  dels  hòmens  més 
ben  agoretades? 

jBen  pot  tenir  bé  prou  ella  en  sa  fillada  d’  apòstols  y  de 

missioners,  d’  hòmens  de  cor  y  de  pensa,  d’  enginy  y  de  sa¬ 
ber,  de  consell  y  d’  empresa!  |Mes  ayl  de  tots  ellsiqu’  en 
treu?  Si  gayre  bé  tothom  li  manca!  ]Si  tantost  li  han  xuclat 
sos  fills  la  vida  fins  al  moll  dels  ossos,  gayre  bé  tots  la  van 
dexant  trista  y  verna,  escanyolida  y  escarcanyada! 

jQuànts  y  quànts  de  noms,  de  segur,  vos  saltaràn  à  la  me¬ 
mòria  d’  anyorats  fills,  flor  de  la  terra  en  tots  los  estaments, 
que  si  ’ls  retingués  ò  hagués  retingut  la  nostra  mare  patria  no 
fora  de  tros,  com  es,  tant  desvalguda,  no  estaria  de  bon  xich, 
com  està,  tan  aclaparada  y  defallida!  jQuànts  de  vosaltres, 
pares  y  mares  que  m’  escoltèu,  ara  mateix,  si  à  mà  ve,  troba¬ 
reu  que  us  manca  de  vostre  costat  lo  jovenívol  fill  que  havia 
d’  ésser  vostra  mà  dreta,  lo  delitós  minyó  que  havia  de  alleu- 
gerar  y  endolsir  vostra  vellesa,  que  jquí  sapl  tal  volta  ni  tin- 
drèu  lo  consol  de  veure’l  à  la  espona  del  llit  en  vostra  derrera 
hora!  jQuànts  de  vosaltres,  germans  que  ací  aplegats  vos  tro¬ 
beu  seguint  lo  fil  de  mes  cabòries,  guaytarèu  en  eix  moment 
lo  buyt  que  anys  ia  un  altre  germà  vostre  va  dexar  en  lo  escon 
payral,  tal  volta  ’l  germà  que  vosaltres  creureu  que  més  valia 
y  que  tot  ajudant  la  casa  y  amparant  la  familia,  millor  ò  al 
menys  ab  més  potencies  hauria  pogut  servir  la  pàtria! 

•  O  sinó,  digàume  tots,  uns  y  altres,  quan  se  venen  entre- 
mitx  d’  any  aquelles  grans  y  belles  diades  pera  la  pàtria,  en 
que  com  per  les  Pasqües  ò  per  la  festa  de  les  Santes  s'  aple- 
gan  parents  y  adherents  y  tornan  à  ca  seua  bona  colla  de 
mataronins  à  respirar  sisquera  per  breus  hores  1’  ayre  de  la 
pàtria  en  les  flayroses  flors  de  nostres  jardins  «jno  us  fa  pensar 
cada  vegada  en  los  moltíssims  que  may  més  tornan?  ;No  us 
dol  que  tan  de  bé  de  Deu,  que  tants  d’  afanys  y  sacrificis 
presuposa,  Mataró  1*  haje  de  veure  perdut  pera  sempre,  com 
si  ’ls  fills  d’  exa  terra  fossen  fills  de  les  altres  y  no  pas  seus? 
Y  ;no  us  reca  que  aquelles  s’  engaudèxen  y  entreguen  renom 
y  profit,  avens  y  honra,  de  lo  que  à  la  nostra  mare,  pobreta 
afeynassada,  tants  de  suors  y  tant  d’  escarràs  li  costa? 

Massa  bé  conech  los  efectes  de  vostre  cor  y  ’l  vostre  patrio¬ 
tisme,  massa  bé  os  he  sentit  en  vostres  converses  pera  sebre 
que  d’  eix  fet  com  jo,  sens  treva,  os  en  planyeu. 

Sí.  Perque  aqueix  fet  dolorosíssim  es  la  font  y  arrel  de  tots 
los  mals  de  tota  mena,  públichs  y  privats,  morals  y  materials, 

d’  exa  desconhortada  terra,  lasaynía  oberta  à  exa  pobra  ma¬ 
lalta,  per  ahont  la  seua  sanch,  la  seua  millor  sanch  se  li  esco¬ 
la,  defallintli  les  forses,  minvantli  lo  delit  y  fentla  basquejar 
en  plena  joventut  com  moridora. 

Sí.  Pareu  esment  en  lo  que  os  dich.  Molts  dels  greus  mals 
que  pateix  la  nostra  terra  y  la  tenen  de  cada  jorn  més  rebor- 
donida  y  remigrada,  quedarían  en  gran  part  remeytats,  sinó 
del  tot  guarits,  si  ’s  podia  estroncarli  la  emigració  de  la  jove¬ 
nalla  de  vàlua,  dels  minyons  de  coratje  y  d’  empenta  per  tot 
lo  bo,  que  ’l  terral  nostre  abundosament  y  en  variats  esplets 
cria,  reduhintla  tan  sols  à  la  que  sempre  es  estat  y  serà,  puig 
que  deu  ésser,  y  axis  ens  ho  mostra  la  historia  de  totes  les  na¬ 
cions  y  de  tots  los  pobles. 

A  tal  fi,  lo  de  retenir  en  la  nostra  benvolguda  ciutat  y  en 
son  joliu  afrau  lo  major  nombre  de  sos  fills  escullits,  flors  de 
cap  de  brot  del  arbre  de  la  pàtria,  tiran  en  primer  lloch  les 
intitucions  econòmiques  ò  tecnològiques,  tals  per  exemple, 
com  1’  Escola  d’  Arts  y  Oficis,  que  afavorint  les  ensenyanses 
dretament  productiues,  ensinestrant  en  los  avensos  à  la  fadri- 
nalla  dels  tallers  y  obradors,  formant  una  instruïda  y  podero¬ 
sa  menestral ería,  fomentant  lo  travall  dintre  casa  nostra,  fent- 
lo  més  perfet,  més  acabat  y  artístich,  fan  possible,  fàcil  y  es- 
barjosa  la  existència  de  tots  los  estaments,  y  de  més  à  més  y 
per  demunt  de  tots  y  à  cap  d’  ells  com  li  pertoca,  de  la  gent 
de  ciencies  y  de  lletres,  vertader  cervell  de  la  societat,  evitant 
la  emigració  de  uns  y  altres  y  1’  anomenat  absentisme  de  les 
capacitats  qu’  es  pera  un  poble  lo  pitjor  de  tots  los  absentis¬ 
mes,  en  quan  semblants  fets  se  determinan  ò  determinarse 
puguen  per  la  necessitat. 

Y  en  segon  lloch  tiran  al  mateix  fí  les  institucions  que, 
com  la  nostra,  que  en  aquexa  diada  solemnialment  inaugu- 
ràm,  conreuhant  les  ciencies  històriques  y  les  arts  en  ses  va¬ 
riades  manifestacions,  tenen  per  principal  fí  enaltir  lo  con¬ 
cepte  de  la  pàtria,  inflamar  1’  amor  de  tots  los  cors  envers 
ella,  revestintla  y  mostrantla  als  ulls  y  als  enteniments  de 
tots,  propis  y  estranys,  ab  ses  naturals  é  històriques  belleses 
y  ab  1’  estudi  de  son  passat  y  ’l  conexement  de  son  present 
prepararli  un  millor  y  més  ample  esdevenir,  fent  impossible 
ò  reduhint  al  derrer  terme  la  emigració  ò  absentisme  de  sos 

fills  en  quant  se  determina  ò  determinarse  puga  per  lo  des¬ 
amor  de  la  desconexensa  ò  sia  per  causa  de  la  voluntat. 

Plàcieus,  donchs,  que  per  poca  estona  vos  parle  de  1’  Asso¬ 
ciació  arilstich-arqueolbgica  mataronesa ,  de  la  que  avuy  in- 
merescudament  y  sols  tal  volta  per  ésser,  encara  que  vell, 
adalerat  é  incorretgible  festejador  de  les  Muses  y  ferm  ayma- 
dor  de  la  petita  pàtria,  me  trob,  per  elecció  vostra,  ésser  lo 
President.  Y  puig  que  haveu  volgut  posar  demunt  de  mi  exa 
honrosa  comanda,  després  de  regraciarvos  per  elia,  plàcieus 
que  en  breus  paraules  comple  ma  tasca  dientvos,  à  mon  en¬ 
tendre,  à  quines  corrents  intelectuals  obeheix,  à  quines  ne¬ 
cessitats  del  saber  satisfà  y  en  quines  aspiracions  del  pensa¬ 
ment  s’  abeura  lo  establiment  d'  exa  encoratjada  Associació. 


II 

Si  pegueu  una  resseguida  al  voltant  vostre,  si  ab  ferma  y 
escorcolladora  mirada  tireu  los  ulls  al  mon  de  les  idees,  de 
segur.  Senyors,  descobrireu  la  tendencia  històrica  y  analítica 
que  en  tots  los  novells  estudis  arreu  hi  senyoreja.  Totes  les 
branques  del  saber,  tots  los  ordres  de  conexements  participan 
avuy  en  día  de  la  matexa. 

Sens  desconèxer  en  cap  manera  los  drets  sobirans  de  la 
Metafísica,  la  filosofia  suprema,  à  la  qui  ’l  doctor  Angèlich, 
Sant  Tomàs  anomena  sapientia,  prima  philosophia,  y  ’l  doc¬ 
tor  sobtíl  1’  Escoto  panegirisa  com  de  totes  les  ciencies  la 
més  excel·lent  y  la  més  preeminent,  sens  desconèxer  tampoch 
los  furs  y  ’ls  mèrits  del  procehiment  apriorístich  y  deductiu, 
sens  voler  tancar  la  font  de  la  pura  rahó  humana  ni  negar  al 
home  la  capacitat  de  formar  conceptes  generals,  ni  menys, 
molt  menys  encara,  venir  à  caure  en  lo  positivisme  que,  clos 
en  1’  estret  círcol  del  procehiment  esperimental,  rebutja  axe- 
carse,  mitjansant  la  inducció,  à  principis  ò  causes  universals, 
més  que  més  quan  aquestes  portan  ò  portar  podrien  al  ordre 
sobrenatural  ò  al  espiritual  sisquera,  sens  oblidar  res  de  tot 
açò,  no  es  menys  veritat  que  lo  racionalisme  lo  apriorisme,  lo 
sintetisme  que,  sens  poderho  sospitar  à  primer  cop  d’  ull,  à 
tals  estrems  de  materialisme  ens  han  portat,  son  procehiments 

llampants,  enlluernadors,  encisadors  si  voleu,  més  també  com 
s’  es  vist,  perillosíssims,  puig  que,  en  realitat,  han  enlluernat 
y  perdut  à  molts. 

Aparentant  lo  apriorisme  concepcions  grandioses,  hont  se 
enmiralla  la  forsa  y  1’  alsaria  del  nostre  esperit,  abrassant  de 
cop  y  volta  un  munt  de  fets,  com  si  d’  un  bot  1’  home  saltés 
à  dalt  de  tot  de  la  montanya  del  saber,  es  propi  pera  fer  pam- 
pellugues  als  ulls  de  més  de  quatre  parells  de  dotzenes  de 
lluscos  que  ’s  presumen  de  saberhi  veure  clar,  com  y  també 
de  Ja  munió  de  la  gent  que  ’s  troba  à  les  fosques,  sempre  tan 
agradada  y  sorpresa  dels  castells  de  fochs  artificials,  mes  axí 
mateix  forsa  arriscat  per  lo  prop  perill  que  ’s  corra,  seguintlo, 
d’  arribar  à  estimbarse  en  conclusions  fantasioses,  gens  ni 
mica  fonamentades  en  lo  conexement  exacte  y  real  dels  fets, 
jatsía  que  menysprea  lo  travall  d’  observació  ò  bé  sotmet 
aquesta  à  un  teorema  establert  ò  à  una  fal-lera  preconcebuda. 
Com  si  no  fos  cert  en  tots  los  ordres  de  la  vida  lo  que  ha  dit 
Sant  Agustí  que:  ver  es  tan  sols  lo  que  es,  y  lo  que  ’l  nostre 
Balmes,  traduhint  aquest  concepte,  ha  dit  de  la  veritat:  que 
consisteix  en  la  realitat,  de  les  coses;  per  lo  qual  conexement 
de  aquesta  realitat,  tant  de  la  inmanent  com  de  la  contin¬ 
gent,  abans  y  per  demunt  de  tot  se  ns  imposa. 

iQué  hi  fa  que  1’  enrahonament  sia  ben  seguit,  1’  ordre  lò- 
gich  perfecte,  les  deduccions  ben  tretas,  lo  tot  ben  reblat  y 
enxavetat,  si  '1  principi  d’  ahont  arrenca,  com  lo  clau  dinal 
d’  hont  la  cadena  penja,  té  falla  ò  està  posat  en  fals? 

I Ah!  Venen  després  los  fets  à  desmentir  la  lley  preesta¬ 
blerta,  se  negan  allavors  los  fets,  se  ’ls  tracta  de  afogar  en  un 
mar  de  rahons  y  de  paraules,  com  si  ab  açò  ja  n’  hi  hagués 
prou;  reixen  aquets,  se  ’ls  menysprea;  tornan  à  treure  ’l  cap  y 
à  voltes  lo  cos  enter,  se  ’ls  trepitja,  se  ’ls  esmicola  y  jgran 
victorià!  demunt  les  runes  dels  fets  triomfa  ’l  sistema,  lla¬ 
vors...  per  poca  estona. 

No  oferint  lo  procehiment  sintètich,  lo  apriorisme,  en  sí 
prous  ni  gayres  penyores  d’  acert  pera  arribar  al  descobriment 
de  la  veritat,  sobre  tot  en  1’  ordre  de  lo  contingent,  y  havent 
ocasionat  per  sos  exclusivismes,  exageracions  gallaraments 
molt  greus  danys  y  desenganys,  res  d’  estrany,  donchs,  té  que 
hagués  vingut  à  caure  en  merescuda  desconfiansa  y  fort  des- 

prestigi,  y  que  per  una  reacció  natural  y  entenimentada  se 
vingués  à  parar  al  procehiment  analítich,  esperimental  é  in¬ 
ductiu,  lo  qual  si  arribés  també  à  ferse  exclusiu,  com  ja  ha 
tractat  de  ferho,  sobre  tot  en  1’  ordre  de  lo  inmanent,  no  de- 
xaría  d’  ésser  igualment  perjudicial  y  desastrós.  Y  veus  aquí 
lo  gran  perill  que  en  sa  admirable  encíclica  Inmortale  Dei 
ha  volgut  retopar  nostre  sabi  Mestre  y  Doctor  universal 
Lleó  XIII,  restaurant  la  filosofia  tomística. 

Mes,  dexant  en  banda  aquells  consemblants  extrems  en 
que  podia  caure  y  de  fet  ha  caigut  la  escola  analítica,  experi¬ 
mental  é  inductiua,  fins  arribar  al  positivisme  y  al  materia¬ 
lisme,  es  innegable  que,  al  aparèxer  lo  tiovum  organum,  venia 
ella  à  ésser  una  forta  reblincada,  necessària  pera  redressar 
al  enteniment  humà  y  tràureli  los  mals  jayents  y  ’l  rebordo- 
niment  que  li  havia  donat  lo  absorvent  y  dominador  aprio¬ 
risme.  Com  es  innegable,  puig  qu’  es  un  fet  que  llú  y  lluhirà 
sempre  més  en  la  historia,  que  desde  llavors  avensan  à  passos 
gegantins  les  ciencies  físiques  y  naturals  y  adhuc  les  exactes 
ò  racionals,  com  també  les  històriques  y  socials,  y  totes  les 
arts,  axis  les  útils  com  les  belles.  Y  es  tot  justament  desde 
1’  adopció  de  semblant  procehiment  que  comensà  entre  nos¬ 
altres  la  maravellosa  època  científica  ò  dels  conexements 
anomenats  positius,  que  tenen  per  objecte  rescatar  als  hòmens 
de  la  misèria  material  y  prepararlos  en  més  nombre  y  ab  més 
abundor  pera  la  llibertat  espiritual,  quals  conexements  ò 
avensaments  científichs  no  se  havían  pogut  atenyer  ab  tot  y  ’ls 
greus  afanys  de  les  generacions  passades. 

Y  ara  veus  aquí  exposades  les  grans  corrents  intelectuals  ò 
filosòfiques  à  que  obeheix,  les  necessitats  del  saber  que  sa¬ 
tisfà  y  les  aspiracions  del  pensament  en  que  s’  abeura  la  ten¬ 
dència  històrica  y  analítica  de  que  os  vinch  parlant. 

Per  aço,  avuy  per  avuy  1’  anàlissis  y  1’  historia  entran  per 
tot  arreu.  Tot  se  pesa  y  tot  se  mida,  tot  se  destria  y  tot  se 
esbrina,  tot  s’  escorcolla  y  tot  s’  inventarieja.  De  tot  se  fa 
anàlissis.  De  tot  se  fa  historia.  Y  les  generalisacions  y  les 
síntessis  no  passan,  ni  sens  retop  son  admeses,  si  no  venen 
atapahides  de  fets,  roblertes  d'  observacions,  comprobades  y 
documentades. 

Y  açò  fins  tal  punt  que,  en  veritat  s’  es  pogut  dir  que  en 

algunes  de  les  nacions  que  van  à  la  devantera  dels  estudis,  la 
erudició  es  qüestió  d’  honor  y  com  una  coqueteria  científica; 
que  en  elles  gayre  bé  may  s'  exposan  les  opinions  personals 
sens  haver  donat  compte  y  exposat  amplement  abans  les  dels 
altres,  sían  qui  sían,  amichs  ò  adversaris;  d’  ahont  naix  una 
gran  riquesa  de  pensament,  una  gran  amplitut  de  criteri  y 
aquella  serenitat  y  moderació  de  judici  que  may  té  qui  vol 
judicar  als  altres  sens  escoltarlos,  y  que  son  tan  pròpies  de 
aquells  que  ab  1’  estudi  de  la  Historia  se  surten  del  estret 
círcol  de  sí  matexos,  de  llurs  particulars  relacions,  de  llurs 
temps  y  de  llur  terra  y  s’  avensan  al  tracte  y  comunicació  de 
altres  enteniments,  d’  altres  segles,  d’  altres  pahíssos  y  de 
altres  civilisacions. 

Terenci  Thós  y  Codina 

(Conclourà) 

RECORTS  CATALANS 

DE  SARDENYA 


( Continuació ) 


Die  Dominica  jutxta  octava  mensis  Martii  Anno  à  nate 
dni  M.D.LXXXXII.  in  Eccla  beate  Marie  boneaeris. 

Per  executio  de  la  retroscrita  provisio  per  sa  senoria  Illma  y 
Rma  feta,  de  Concell  de  dit  mag.  y  egreg.  Assor  per  rahó  de 
la  revisió  y  regonexensa  en  dita  scedula  supplicada,  instant 
lo  Rnt  fra  Rafael  mura  sacerdot,  Econom  y  procurador  dels 
molt  Rnts  frares  del  monestir  de  Nra  Senora  de  bonayre,  se¬ 
gons  de  sa  potestat  consta  ab  acte  rebut  per  lo  mag.  Hierony 
Orda  not(ari)  publich,  à  xxjx  del  mes  de  febrer  del  pnt  y 
corrent  any  1592 :  Attes  que  per  lo  Rnt  promotor  fiscal  deia 
mensa  Archiepiscopal  Calaritana,  no  se  a  dit  ni  contradit 
cosa  alguna,  lo  predit  mag.  y  egregi  Assor  mi.  Montserrat  Ros¬ 
selló,  ab  lo  not(ari)  y  testimonis  devall  scrits,  se  son  tranfe- 
rits  en  la  p(re)dita  y  p(rese)nt  yglesia  de  Nra  Sra  de  Bonayre, 
situada  extra  muros  de  la  p(rese)nt  ciutat;  y  essent  en  la  sa- 
crastia  de  aquella,  ha  manat  fer  venir  devant  dell  tots  los 
Rnts  é  infrascrist  frares,  quals  son  los  següents:  ço  es,  los  molt 
Rnts  fra  Ambros  balbadella,  Prior  de  dit  convent,  de  edat  de 
sinquanta  dos  anys;  fra  Michel  pinna,  Vicari  dedit  convent, 
de  edat  de  sinqta  tres  anys,  fra  Antiogo  brondo,  doctor  en 
Sacra  Theologia,  de  edat  de  trentaun  anys;  fra  Pere  Marti s, 
de  edat  de  tretaset  anys,  lo  dit  Procurador  y  Econom  fra 
Rafael  mura  de  edat  de  dits  37.  anys;  fra  Alexi  terre,  de  edat 
de  dits  tretaset  anys;  fra  Thomas  Riera  de  edat  de  30  anys; 
fra  Montserrat  barray,  de  edat  de  vintiset  anys.  y  fra  Jaume 
Assator,  de  edat  de  vintisinch  anys:  tots  sacerdots  de  dit  mo¬ 
nestir,  als  quals  lo  sus  dit  mag.  y  Egregi  Ass01'  ha  demanat 
que  li  amostrassen  la  caxa  dins  la  qual  diuen  que  seria  vin¬ 
guda  la  dita  ymage  de  Nra  Senora  que  està  en  lo  Altar  major 

de  bulto,  e  los  p(re)dits  frares  li  an  mostrat  una  caxa  gran  de 
noguer  que  en  dita  segrastia  hia  à  ma  dreta  entrant,  en  aque¬ 
lla,  la  qual  caxa  es  estada  per  los  dits  mag.  y  Egregi  Assor  y 
testimonis  regoneguda  y  se  troba  esser  molt  grossa  y  fort,  y 
te  de  llargaria  deu  xims  entenentse  cada  xim  tant  gros  com 
lo  senyal  ques  fora  al  margie  (1),  y  ample  quatre  del  matexos 
xims,  y  de  altaria  altres  quatre  poca  cosa  manco,  mesurantse 
sempre  de  part  de  dins  de  dita  caxa;  y  de  part  de  fora  abaix 
del  pany  de  la  tancadura  que  en  dita  caxa  es,  hia  lo  senyal 
de  dit  orde  de  Nra  Sra  de  Bonayra,  abe  ques  un  poch  menjat; 
qual  caxa  diuen  los  p(re)dits  Rnts  frares  que  solia  estar  detras 
del  Altar  major,  sota  del  Retaule,  y  haura  divuyt  anys  que  la 
mudaren  en  dita  Sacrastia  hont  vuy  es.  Y  aqui  mateix,  apres 
de  dites  coses  dit  mag.  y  egregi  Assor  ab  dit  notari  y  testi¬ 
monis,  de  la  dita  Sacrastia  se  son  transferits  en  la  Capella  y 
altar  major  de  dita  yglesia  y  conuent  p(re)dit  à  effecte  de  mi¬ 
rar  y  regonexer  la  dita  ymagie  de  Nra  Sra  la  qual  ses  troba 
en  mig  del  dit  Retaule,  encaxada  dins  dit  Retaule  ab  sa  ca¬ 
seta  cuberta  ab  una  cortina  de  Armasi  blau,  la  qual  tirada  ses 
vista  dita  ymagie  ab  lo  Jesuset  a  ma  squerra;  y  aquella  ado¬ 
rada  ab  molta  reverentia,  y  per  proseguir  la  dita  Revista  lan 
despullada  dels  vestits  que  portava,  y  ses  trobada  la  dita  yma¬ 
gie  de  fust,  tota  de  una  pessa  ab  lo  Jesuset  y  peanya;  vestida 
desta  manera,  que  par  porta  camisa  blanca,  y  una  vesta  molt 
abultada  de  Carmesi  daurat  com  a  brocatillo,  y  lo  manto  blau 
tambe  daurat  com  a  brocat  molt  gentil,  y  la  forradura  par  te- 
lilla  de  or,  tambe  azul,  y  lo  peu  dret  se  amoslra  un  poquet  y 
en  la  dita  ma  squerra  que  porta  dit  Jesuset  y  en  los  peus  y 
camas  de  dit  Jesuset  hia  un  gran  senyal  de  cremadura  que 
diuen  dits  frares  haver  hoit  dels  antich  que  fonch  de  una  can¬ 
dela  cremant  que  portava  dita  ymagie  quant  vingué  en  dita 
caxa;  y  encontinent  ses  mesurada  de  altaria  la  dita  ymagie  y 
compresa  la  dita  peanya  que  porta,  demunt  de  la  qual  estan 
los  peus,  se  a  trobat  esser  nou  xims  dels  matexos,  tres  o  qua¬ 
tre  dits  mes,  de  dits  nou  xims;  y  de  amplaria  qual  es  com  a 
la  gruxaria,  se  troba  tres  de  dits  xims,  y  quatre  dits;  y  de  al- 

(1)  En  lo  marge  del  MS.  hi  ha  un  senyal  ò  mida  que  fa  1  7’8  cen- 
tí  metres  ò  tres  quarts  dépalm. 

taria,  çoes,  del  pom  que  porta  lo  Jesuset  en  una  ma  fins  las 
spallas  de  dita  Nra  Senora  altretant,  de  manera  que  se  veu 
que  podia  justament  estar  dita  Imagie  dins  dita  caxa. 

Consequutivament  apres  de  la  dita  revista  lo  dit  mag.  y 
Egregi  Assor  vent  la  dita  naveta  de  Avori  penjada  en  una  biga 
que  hia  travesada  en  dita  Capella  major,  en  mig  de  les  infini¬ 
tes  llànties  de  plata  y  ous  de  avestrus,  la  ha  manada  fer  aba- 
xar;  y  abaxada,  es  estada  revista  per  los  dits  testimonis  y  molts 
altres  que  alli  hi  havia  y  se  troba  esser  de  Avori  blanch  y  lo 
Abre,  gabia,  y  timo,  del  mateix  Avori,  y  dos  Ancoretas  de 
Metall  y  las  cordas  de  fil  de  plata  torcidas,  algunas  de  les 
quals  se  van  rompent;  y  estava  penjant  ab  una  corda  de  cà¬ 
nem  no  grosa;  y  diuen  los  predits  frares  que  may  han  vist 
ni  ohit  esser  estada  la  dita  Corda  mudada,  sino  que  tenen 
per  traditio  ques  la  matexa  ab  la  qual  una  peregrina  p(rese)n- 
ta  dita  naveta  a  la  dita  Nra  Senora.  ítem  en  lo  matex  altar 
major  y  en  dita  biga  se  trobaren  penjant  vintisinch  llantias, 
entre  grans  y  xicas,  de  Argent;  trentanou  ous  de  Avestrus  y 
moltissims  siris  entre  grans  y  xichs,  tant  en  dita  biga  com  per 
lo  rededor;  y  dins  dita  Capella  major  y  fora,  y  Rosaris  infi¬ 
nits;  tots  los  quals  ho  cadau  de  aquells,  los  dits  frares  diuen 
y  tenen  per  la  matexa  traditio  que  significa  son  miracles  per 
p(resen)tarlos  diversos  devots  à  la  dita  ymagie  de  N ra  Sefiora 
que  en  enfermetats  que  tenen  o  treballs  per  mar  y  per  terra 
que  lis  occorre,  li  prometen  y  en  estar  bons  o  en  exir  del 
•treball,  los  aportan,  per  las  merces  que  de  dita  Nra  Sra  al- 
cansan. 

ítem  al  entrant  de  la  porta  de  dita  Iglesia,  sota  lo  Cor,  se 
troba  penjant  les  coses  següents:  Deset  vaxells  de  fust  entre 
naus  y  galeras;  Querantados  Cadenes,  en  les  quals  nia  algu¬ 
nas  ab  argollas  y  altras  ab  grillons,  y  altres  sols  les  Cadenes; 
ítem  vuyt  grillons  y  muras,  gumeras  de  nau,  Arcabusos,  ba- 
las,  Rodellas,  timons,  flechas,  Archs,  y  moletes  de  pobres; 
les  quals  coses  presentan  à  la  dita  Imagie  y  las  hi  prometen 
per  memòria  quant  son  en  alguna  necessitat  o  treball,  tant  en 
mar  com  en  terra,  y  en  mans  de  turcs  y  altres  llochs;  y  en 
esser  fora  dels  tals  treballs  los  aportan  à  dita  Iglesia  y  allí 
las  penjan  per  la  dita  memòria  per  la  merce  que  conexen 
que  reben. 

ítem  en  terra,  devant  dita  Capella  major,  en  un  encax  fet 
aposta  de  tant  temps  ença  que  ningun  frare  dels  predits  se 
recorda  quant  es  estat  fet,  se  troba  vintivuyt  balas  entre  grans 
y  xicas,  sis  de  ferro  y  las  altras  de  pedra,  quals  diuen  dits 
frares  que  per  traditio  entenen  ser  estadas  p(resen)tadas  de 
diversos  vaxells  als  quals  per  enemichs  foren  estadas  tiradas, 
y  miraculosament  son  estats  lliberats  dels  tirs  de  aquells;  y 
axí  las  aportaren  per  dita  memòria  y  gratia  que  reberen,  y 
los  predits  Prior  y  Vicari  ne  an  vist  portar  diversas.  ítem  se 
troba  penjant  per  la  paret  de  la  dita  Iglesia,  cent  y  nou  Re¬ 
taules  que  moltes  persones,  tant  en  enfermetats  com  en  tre¬ 
balls  de  mar  y  terra  que  tenen,  invocan  à  la  Nra.  Sra  y  per 
alcansar  delia  la  merce  de  tràurelos  del  treball  en  que  estan 
quant  la  invocan,  presentan  dits  Retaulos,  singnificant  en 
cascu  dells  lo  treball  en  que  se  veyan  y  estavan  quan  la  in- 
vocavan  y  de  com  los  lliberava  se  veu  en  molts  de  dits  Re¬ 
taules  que  hia  retol  del  temps  any  y  lo  tal  qui  invocava  y 
per  que  causa,  y  en  altros  nonia;  y  axi  han  fet  dita  memòria 
y  p(rese)ntat  dits  Retaules.  Y  per  esser  ja  hora  tarda,  lo  dit 
mag.  y  Egregi  Assor  prorogà  à  altre  die  lo  transcriure  dits 
rètols  y  posarlos  com  en  dits  Restaules  estan  continuats  en 
lo  present  proçés. 

E  apres  de  totes  les  dites  coses  inseguint  la  dita  revista 
conforme  en  la  predita  sçedula  diu,  lo  dit  mag  y  Egregi 
Assor  ab  dits  notari  y  ’ts  infrits  se  son  transferits  en  la  Capella 
de  Nra  Sra  del  miracle,  y  en  mig  del  Retaule  de  la  dita  Ca¬ 
pella  ses  trobada  la  dita  ymagie  cuberta  ab  una  cortina  de 
Amesi....  la  qual  Cortina  tirada,  es  estada  Vista  la  predita 
ymagie  descuberta,  y  ab  la  Reverentia  ques  deu  adorada,  y 
apres  es  estada  Regoneguda  la  coltellada  que  dita  ymagie 
porta  en  la  barba,  y  dita  Coltellada  vista  y  ben  mirada  se 
troba  esser  sota  la  barba  (de  dita  ymagie);  de  traves,  que  par 
sia  manreves,  y  se  mostra  un  senyal  vermell  com  si  fos  sanch 
y  es  fondo  mes  de  una  gruxaria  de  un  ganivet  mes  que  comu 
y  larch  mes  de  dos  dits  y  mig.  Totes  les  quals  coses  los  pre¬ 
dits  Rnts  frares  unànimes  diuen  que  passa  axi  en  veritat  si  y 
segons  esta  continuat  y  de  paraula  hu  firman  y  juran,  y 
dit  mag.  y  Egregi  Assor  ha  manat  continuar  y  ferne  lo  pnt 
Acte  per  passar  axi  la  real  veritat  com  està  per  menut  con- 

tinuat;  Iustant  dit  Procurador  y  Ecconomo,  &  Actum  &. 

As.  nobilis  don  Jacobus  Ram  et  magco.  Heronimg  monta- 
nis  miles  pntis  civitatis,  et  barchinone  respective  et  Gabriel 
manca  vil(ae)  de  Vrusey  et  aliï  in  multitudine  copiosa. 

Joannes  spada  noty  et  sba  p.  mco  Aug.n0 


Die  xviiii.  mensis  Aprilis  Anno  predicto.  In  dicta  Eccl.a 
sive  monasterio  beat(ae)  Mari(ae)  Bonaeris 

Inseguint  la  prorogatio  feta  per  lo  sus  dit  mag.  y  Egregi 
Assor  à  8.  dels  proppassat  mes  de  Març  en  lo  transcriure  y  co- 
pior  los  rètols  estan  escrits  y  continuats  en  los  sobredits  re¬ 
taules  que  son  estats  trobats  en  la  present  yglesia  de  Nra  Sra 
de  bonayra,  en  la  Revista  que  lo  precalendat  die  se  feu;  y  per 
ço  constituit  en  dita  present  yglesia  co  en  una  cambra  del 
monestir  de  aquella,  lo  notari  y  substitut  infrascrit  en  presen- 
tia  dels  testimonis  devall  scrits,  de  orde  y  manament  de  sa 
Senoria  Illma  y  Rma  de  Concell  de  dit  mag.  y  Egregi  Assor, 
vehent,  llegint,  y  ab  diligència  regoneixent  dits  rètols  ab  los 
miracles  que  en  dits  Retaules  estan  continuats  y  pintats,  se 
transcriuhen  de  la  serie  y  tenor  següent: 

1.  Primo  un  Retaula  gran  molt  vell  que  ha  pintat  un  ga- 
íio,  y  dalt  la  ymagie  de  Nra.  Sra.  ab  lo  Jesuset  en  mes  que 
hies  scrit  lo  següent.  «Aquest  es  lo  galio  de  Antoni  portu¬ 
guès  y  S.  Pirç.  (i)  estant  en  lo  port  de  Càller  una  nit  passant 
gran  fortunal,  li  aparegue  la  Verge  Maria  de  bonayra  y  lo 
glorios  St.  Elm.» 

2.  ítem  altre  Retaule  mes  gran  y  vell  que  hia  una  nau 
pintada,  y  deu  fustas  de  moros,  à  la  trassa,  y  dalt  de  tot  la 
dita  ymagie  de  N.  Sra  de  bonayra  ab  lo  Jesuset  en  mas  y 
hia  scrit.  «La  Verge  Maria  de  Bonayra;  la  nau  delComtade 
Cuirra,»  y  en  una  islleta  scrit:  Sancto  Vito. 

( Continuarà) 


(i)  Abreviatura  inninteligible. 

LO  MOVIMENT  LITERARI  CATALÀ 

EN  1888 

NOTES  BIBLIOGRÀFIQUES 

APLECHS  DE  POESIES 

ANÒNIM. —  Veritats  disfressades. —  Composicions  varies 
en  vers. — Un  fascicle  en  8.u  menor,  de  32  pl. — Palma,  1888. 
(Sens  peu  d’  estampa). 

r 

ANÒNIM. — Lo  romancer  valencià. — Ressenya  de  totes  les 
festes  de  costums  populars  valencianes  que  tenen  lloch  en  la 
nostra  capital,  seguida  d’  una  colecció  de  poesies,  titulada 
«Trossos  y  mossós  ó  Encisam  de  totes  herves.» — València. 
— Per  F.  Palanca  y  Roca,  1888. 

BAUCELLS  PRAT  (J). — Brots. — Poesías. —  Barcelona: 
Imprempta  de  1’  Acadèmia.  1888. — 1  vol.  ab  vinyetas. 

BLANCH  Y  CORTADA  (Adolf).—  Poesias  catalanas 
coleccionadas  y  ab  un  prólech  per  J.  Sardà. — 1  vol.  en  4.rt 
de  XVIII — 130  pl. — Barcelona:  1888. — Imprempta  de  la  Re- 
naixensa. 

BORI  Y  FONTESTA  (Antoni). — Poesias  premiadas. — 
1  vol.  en  4.rt  de  102  pl. — San  Martí  de  Provensals:  1888. — 
Imprempta,  de  F.  Aymerich. 

BULBENA  Y  TUSELL  (Antoni). — Les  obres  del  valerós 
cavaller  y  elegantíssim  poeta  Ausías  March  ara  novament  ab 
molta  diligència  revistes  y  ordenades. — Barcelona. — Estampa 
de  F.  Giró.  1888. — Un  vol.  en  8.u  de  254  pl. 

CASAS  Y  AMIGÓ  (Francesch). — Poesies  ab  un  pròlech 
d’  en  Marian  Aguiló  y  Fuster  mestre  en  Gay  Saber  y  la  bio¬ 
grafia  del  autor  per  D.  Franc.  Amigó  y  Plà. — 1  vol  en  4.rt 
de  243  pl.  y  lo  retrato  del  autor. — Barcelona. — Tipografia  ca¬ 
tòlica. — 1888. 

FARRIOL  de  Ceret  (Justí  Pepratx). — Pa  de  casa. — Lli- 

bret  de  versos  d’  en  Pau  Farriol  de  Ceret. — Perpinyà:  Albert 
Julià,  editor,  1888. — Un  vol.  en  8.u  de  74  pl. 

GUIRAUD  (Joan). — Poesies. — Ab  la  aprovació  de  1’  Au¬ 
toritat  Eglesiàstica. — Palma:  Tipografia  catòlica  balear.  1888. 
— Un  vol.  en  8.u  de  XX — 78  pl. 

MASSÓ  Y  TORRENTS  (Jaume).  —Llibre  del  cor :  colec- 
ció  de  poesías  catalanas. —  1  vol.  en  i6.u  de  78  pl. — Barce¬ 
lona:  1888.—  Impr.  de  F.  Giró. 

MESTRES  (Apeles). — Idilis.  Ab  una  introducció  sobre 
la  poesia  bucòlica. —  Edició  ilustrada  per  1’  autor.  1889. — 
Un  vol.  de  184  pl.  en  8.u  major. 

MONSERDÀ  DE  MACIÀ  (Dolors). — Poesies  catalanes. 
— Barcelona. — Imprempta  La  Renaixensa.  1888. — Un  vol.  de 
248  pl.  en  8.u 

MOLAS  Y  CASAS  (Joan). — La  Gran  Exposició  poema 
festiu,  ab  grabats  en  lo  text.  En  curs  de  publicació. — Barce¬ 
lona  1888  y  1889  (1). 

NOVELLAS  DE  MOLINS  (Jaume). — Bosquerolas'.  poe¬ 
sías  catalanas  ab  una  carta-prólech  de  I).  Ernest  Moliné  y 
Brasés. — Barcelona. — Imprempta  de  La  Renaixensa.  1888. — 
Un  vol  en  4.rt  de  112  pl. 

RIERA  Y  BERTRAN  {]).— Llibre  de  sonets.—  Barcelo¬ 
na:  Impr.  de  F.  Giró. —  Biblioteca  de  La  Ilusttació  Cata¬ 
lana. — Un  vol.  en  8.u  de  119  pl. — Any  1888. 

SALA  (Felip  Jacinto). — Pruner  llibret  de  faulas. — Barce¬ 
lona:  1888. — La  Ilustració  Catalana. —  Un  vol  en  8.u  de  36 
pl.  ab  dibuixos. 

UBACH  Y  VINYETA  (Francesch).—  Vidre  volador',  co- 
lecció  de  poesías  catalanas. — Barcelona  1888. 

VERDAGUER  (Mossèn  Jacinto). — Lo  somni  de  Sant  Joan , 
llegenda  del  sagrat  Cor  de  Jesús  ab  la  traducció  castellana. 
Segona  edició.  1888. — Barcelona — Tipografia  catòlica. 

— Pàtria'.  Poesies  ab  un  prólech  de  Mossèn  Jaume  Collell. 


(1)  Nota. —  Sobre  la  Exposició  Universal  se  han  publicat  ademés 
enguany  dues  obres  humorístiques  d’  en  Gumà: — Guia  cómka  de  la 
Exposició  Universal.  1  vol.  de  unas  100  pl.  ab  dibuixos  y  un  planoj 
y  Exposició  Universal  humorada  agre-dolsa  en  vers. 

— Barcelona. — Estampa  de  Fidel  Giró.  1888. — Un  vol.  en 
8. u  de  XIII — 204  pl. 


RECULLS  EN  PROSA  Y  VERS 


BIBLIOTECA' DEL  Arch  de  Sant  Marti. — Imprempta 
de  Fidel  Giró. — Tomo  IV.  Barcelona. — 1888. --En  4.rt  pro-, 
longat  de  232  pl. 

BIBLIOTECA  DE  Lo  Catalanista  de  Sabadell. — Aplech 
de  poesías  publicadas  en  aquest  periódich  en  lo  primer  any 
de  sa  fundació. — Sabadell.  1888. — Un  vol.  en  8.u  de  170  pl. 

JOCHS  FLORALS  DE  BARCELONA.— Any  XXX  de 
llur  restauració. — Barcelona. — Estampa  La  Renaixensa  1888. 
— Dos  volums  en  4.rt  prolongat  de  264  y  214  pl. 

LLIBRE  DE  LA  Renaixensa. — (Recull  de  poesies  y  de 
fragments  en  prosa  escullits) — Barcelona. — Imprempta  La 
Renaixensa,  1888. — 1  vol.  en  8.u  de  421  pl. 

CERTAMEN  CATALANISTA  DE  LA  Joventut  catòlica 
de  Barcelona. — Barcelona:  Tipografia  de  La  Hormiga  de 
Oro ,  1888. — Un  vol.  en  4. rt  major  de  126  pl.  (any  X  del  Cer- 
tàmen). 


NOVELETES  Y  QUADROS 


BASSEGODA  (Bonaventura). — La  bona  gent:  novela  de 
costums. — Barcelona:  1888. — La  Ilustració  Catctlana. —  Un 
vol.  en  8.n  de  102  pl. 

BOSCH  DE  LA  TRINXERIA  (Càrles).—  Pla y  montanya: 
aplech  d’  estudis,  viatjes,  lleyendas,  recorts  y  excursions. 
— Barcelona:  Imprempta  la  Renaixensa ,  1888. — 1  vol.  en 
8.u  de  288  pl. 

BOY  (Santiago). — Lo  Pauhet  de  casa  en  Jordi  (noveleta). 
OLLER  (Narcís). — De  tots  colors:  novèletas  y  quadros. 
Barcelona:  1888. — La  Ilustració  Catalana. —  1  vol.  en  8.u  de 
209  pl. 

FIN  Y  SOLER  (Joseph). — Jaume.  Novela  cathalana. — 
Barcelona.  1888. 

Ademés  en  los  Jochs  Florals  d’  enguany  han  sigut  lloreja- 
des  y  publicades  després  en  los  volums  respectius  les  dues 
següents  noveletes: 

NADAL  (Lluis  B). — Los  milions  del  Farinayre. 

RIERA  Y  BERTRAN  (Joaquim). — Lo  vicari  nou. 


OBRES  EN  PROSA 

DIDÀCTIQUES,  CIENTÍFIQUES,  HISTÒRIQUES,  MORALS  ETC. 


ANGLERILL  (Ramón,  pbre.) — Historia  de  Santa  Maria 
de  la  Quar. 

CALENDARI  DEL  PAGÉS  per  1’  any  1888  publicat  per 
lo  Institut  Agrícola  Català  de  Sant  lsidro.  Barcelona. 

GOMIS  (Cels). — Meteorologia  y  agricultura  populars  ab 
gran  nombre  de  confrontacions.  (Vol.  V.  de  la  Biblioteca 
popular  de  la  Associació  d’  excursions  catalana). — Barcelona 
1888. — Un  vol.  en  16. u  de  178  pl. 

LABERNIA  (Pere). — Diccionari  de  la  llengua  catalana  ab 
la  correspondència  castellana.  (Edició  considerablement  au- 
mentada  y  completada  per  una  societat  d’  escriptors  catalans). 
— Barcelona.  Espasa  editor.  1888.  En  curs  de  publicació. 

OSONA  (Arthur). — Guia  delaltpld  de  Barcelona y  del  baix 
Vallés. — Barcelona.  1888.  Impr.  de  Mariol  y  López. —  1  vol  en 
8.u  de  80  pl. 

— Guia  itineraria  de  las  ser  ras  de  la  costa  de  Llevant  6  sia. 
del  Besós  al  Tordera,  dividida  en  126  itineraris. — Barcelona. 
1888.  Impr.  de  A.  López  y  Robert. — Un  vol.  en  8.u  de  181  pl. 

—  Guia  itineraria  del  Vallés  superior  ó  sia  del  Congost  al 
Llobregat  dividida  en  72  itineraris.  Barcelona.  1888.  Impr.  de 
A.  López  y  Robert. — En  8.u  de  135  p  . 

—  Guia  itineraria  de  las  ser  ras  de  Collsacabra  y  de  Icl 
Magdalena  Jins  als  Pirineus ,  ó  sia  del  Fluvià  al  Ter. — Di¬ 
vidida  en  68  itineraris. — Barcelona.  1888.  Impr.  de  Miró  y 
C.a — Un  vol.  en  8.u  de  140  pl. 

—  Una  excursió  d  la  Schwarzwald  (selva  negra)  y  lle- 
gendas  deia  encontrada. — Segona  edició  corretjida  y  aumen- 
tada. — Barcelona.  Miró  y  Companyia.  1888. — Un  vol.  en  8.u 
de  70  pl. 

PORTET  (Ll.). —  Ortografia  Catala?iaò  breus  documents 
pera  escriure  correctament  nostra  llengua. — Vich.  1888.  Ti¬ 
pografia  y  llibreria  catòlica  de  Sant  Joseph.  En  8.u  maj.  de 
V— 23  pl. 

PUJAL  (J.)  y  DOLLET  (F.)  — Guia  de  Barcelona  y  de  sa 
Exposició.  (Publicada  també  en  castellà  y  francès).  Barcelona. 
1888.  En  8.u  de  136  pl.  * 

TODA  (Eduart). —  Un  poble  català  d ’  Italia. — L’  Alguer. 
Barcelona.  1888  Impr.  de  la  Renaixensa. — Un  vol.  en  8.u  de 
200  pl. 

— La  poesia  catalana  d  Sardenya.  Barcelona. — La  llustra- 
ció  Catalana. — 1888. —  Un  vol.  en  8.u  de  132  pl. 

URGELLÉS  (Manel). — Hostalrich.  Memorias  de  la  guerra 
de  la  independencia. — Dibuixos  de  Lluís  Ullastres.  Barcelona. 
—Impr.  de  J.  Jepús  1888.  Un  vol.  en  8.u  de  182  p. 

VILAMITJANA  Y  VILA  (Benet).— Sermons  del  Il·lus¬ 
tríssim  y  Reverendíssim  Dr.  D.  Benet  Vilamitjana,  Arque¬ 
bisbe  de  Tarragona  predicats  éssent  magistral  de  la  Seu 
d’  Urgell. — Los  publica  ab  una  noticia  biogràfica  y  un  estudi 
sobre  la  predicació  catalana  D.  Jaume  Collell,  Pbre. — Vich: 
lmp.  de  R.  Anglada.  Vol.  I,  en  4.rtgran  de  420  pl. — 1888. 

FAGES  DE  ROMA  (Narcís). — Higiene  rural  ó  reglas  de 
sanitat  al  us  dels  homes  del  camp. — Figueras  1888. — En 
ió.u  de  136  p. 

MEMORIAS  de  /’  Associació  catalanista  d ’  excursions 
científicas. — Vol.  II,  (1878). — Barcelona:  1888.  En  4. rt  major 
de  376  pl. — Vol.  VIII  (1884).  Barna:  1888. — En  4.rt  de  572  pl. 

MASFERRER  Y  ARQUIMBAU  (F.™  de  P.).— Concepte 
del  regionalisme  dintre  de  la  unitat  de  la  pàtria. — (Premiat 
en  los  fochs  Florals  y  publicat  després  per  separat). 

Se  han  escrit  enguany  també  altres  obres  en  prosa  que  han 
sigut  premiades  en  los  Jochs  Florals,  de  les  quals  sols  fou  im¬ 
presa  en  un  dels  volums  la  primera,  restant  encara  inèdites 
les  demés,  y  son  les  següents: 

BERTRAN  Y  BROS  (Pau). — Rondallística  (publicada). 

PUIG  Y  CADAFALCH  (J)  y  Brugués  (Casimir) — La  casa 
dels  moros  de  Fab ara. — Historia  del  monastir  de  Sant  Pau 
del  Camp. 

COROLEU  (Joseph). —  Colecció  de  documents  histórichs 
catalans  del  sigle  XV. 

LLABRES  Y  QUINTANA  (Gabriel).—  Recull  de  cartas 
per  r  epistolari  catald. 

En  lo  Certamen  de  la  Joventut  Catòlica  fou  llorejada  una 
memòria  històrica  del  Sr.  D.  Francisco  Muns  y  Castellet,  ti- 
tolada  Tres  priorats. 


OBRES  DRAMÀTIQUES  PUBLICADES 

Ó  REPRESENTADES  EN  l888 

/ 

ANÒNIM. — Lo  gall  al  forn ,  pessa  en  un  acte,  estrenada 
en  lo  Teatro  Català,  la  nit  del  27  de  Desembre  de  1888. 

ARNILLAS  DE  FONT  (Amparo). — Lo  patje  de  la  Comp- 
tesa ,  drama  en  tres  actes  estrenat  en  lo  Teatro  Romea  lo  26 
d’  Abril,  1888. 

AULÉS  (Eduart). — La7na  trencada ,  pessa  en  un  acte. 

BARÓ  (Teodor). — Lo  se?vyor  Matxaca,  comèdia  en  tres 
actes  y  en  vers  estrenada  en  lo  Teatro  Ro?nea  lo  día  6  No¬ 
vembre  1888. 

BASSEGODA  (Bonaventura). — De  cop  y  volta ,  comèdia 
semi-original  en  un  acte  y  en  vers  estrenada  en  lo  Teatro  Ro- 
mea  lo  22  de  Desembre  de  1887. — Barcelona:  Impr.  deUtset. 
1888. — En  4.rtde  32  pl. 

BORDAS  (Ramon). — Set  de  justícia ,  drama  en  tres  actes  y 
en  vers  estrenat  en  lo  Teatro  Romea  lo  27  de  Novembre  1888. 

BROSSA  Y  SANGERMAN  (Víctor). —  Massa poch,  pessa 
estrenada  en  lo  Teatro  Romea  lo  6  de  Juny  de  1888. 

CARRERAS  (A.).  —  Molleras ,  Carbassa ,  8:  comèdia  en 
un  acte  y  en  prosa,  estrenada  en  lo  Teatro  Rotnea  lo  4  de 
Octubre. 

COLLELL  (Mossèn  Jaume). — La  Gent  del  any  vuyt. — 

Drama  en  tres  actes  y  en  vers. — Barcelona.  La  Ilustració 
Catalana. — 1888.  En  4.rtde  144  pl. 

COSTA  (D.  J.) — Dabaladas  al  cor,  drama  en  tres  actes 
estrenat  en  lo  Teatro  de  la  Joventut  Catòlica  de  Manresa. 

FERRER  Y  CODINA  (Antoni). — Un  cop  detelas,  diàlech 
estrenat  en  lo  Teatro  Romea  de  Barcelona. 

—  Castor  y  Polux,  comèdia  en  un  acte  y  en  prosa. 

— La  comèdia  social ,  en  tres  actes. 

GOT  ANGUERA. — ALuralla  de  ferro ,  en  tres  actes. 

GUIMERÀ  (Angel). — Mar  y  Cel ,  trajedia  en  tres  actes  y 
en  vers  estrenada  en  lo  'Teatro  Romea  lo  7  de  Febrer  de 
1888. — Barcelona:  Impr.  la  Renaixensa. — En  4.rt  de  152  pl. 

GUMA  (C.) — Lo  amor  es  cego ,  joguina  en  un  acte  y  en 
vers,  estrenada  en  lo  Teatro  Novedades,  lo  20  de  Desembre 
de  1888. — Barcelona:  Llibreria  Espanyola. — Un  fascicle  de 
30  pl. 

HUERTAS  (Francisco). —  En  la  Exposis  ió  de  Barcelona , 
apropòsit  bilingüe  en  un  acte,  estrenat  lo  15  de  Setembre 
de  1888  en  lo  teatre  Calvo -  Vico  per  la  companyia  valenciana. 

LLANAS  Y  RABASSA  (Salvador). — Lo  mas  malehit , 
drama  en  tres  actes  y  en  vers  estrenat  en  lo  treatro  Circo 
Clavé  de  Mataró  lo  15  de  Janer  de  1888. 

MILLA  (Lluís). — Pippo  y  Mascoita:  joguina  còmica  en  un 
acte  y  en  vers,  per  Ll.  Millà  y  J.  Casellas. — Gracia. — Im- 
prempta  Graciense. — 1888. 

POUS  (Joseph  M.a) — \Mala  nit!  comèdia  en  un  acte  y  en 
vers,  estrenada  lo  i.er  de  Mars  de  1888. — Barcelona. — Tipo¬ 
grafia  Espafiola. 

— Lo  polisson,  comèdia  en  un  acte  y  en  vers,  estrenada  en 
lo  Teatre  Català  la  nit  del  13  de  Novembre  de  1888. 

*  RIBOT  Y  SERRA  (Manel). — Lo  vectigal  de  la  carn:  dra¬ 
ma  histórich  en  un  acte  y  en  vers,  estrenat  en  lo  teatro  del 
Ateneo  de  Sabadell  lo  15  de  Juriol  de  1888. 

RIERA  Y  BERTRAN  (Joaquim). — Gent  de  mar:  drama  en 
tres  actes  y  en  prosa  estrenat  en  lo  Teatro  de  Cataluna,  lo 
19  Janer  de  1887. — Barcelona:  1888,  La  Llustració  Cata¬ 
lana.  En  4.rtde  112  pl. 

ROCA  Y  ROCA  (Joseph). —  Lo  plet  de  ’n  Baldomero: 
comèdia  de  costums  barcelonesas  en  tres  actes  y  en  prosa, 

estrenada  en  lo  Teatro  Romea ,  lo  20  de  Mars  de  1888. — 
Barcelona:  Impr.  de  Lluís  Tasso. — En  8.u  de  134  pl. 

ROCA  Y  ROCA  (J.)  y  GUMA  (C.) — Cura  de  Cristià: 
joguina  còmica  en  un  acte  y  en  vers,  estrenada  en  lo  Teatro 
Romeu,  lo  8  de  Maig  de  1888.— Barcelona:  Lluís  Tasso. — 

32  P1- 

RUBIÓ  Y  ORS  (Joaquim). — Luter :  Quadros  histórichs- 
dramàtichs  en  prosa  y  vers. — Ab  llicencia  eclesiàstica. — 
Barcelona:  Estampa  de  Jaume  Jepús.  1888. — Un  vol.  en 
8.u  de  172  pl. 

SOLER  Y  HUBERT  (Frederich). — La  pena  de  mort:  dra¬ 
ma  en  tres  actes  y  en  vers,  escrit  ab  coloboració  de  D.  Jo- 
seph  Martí  y  Folguera  y  estrenat  en  lo  Teatro  Romea  de 
Barcelona  lo  29  Novembre  de  1887. — Barcelona:  Impr.  de 
Espasa.  1888. — En  4.rtde  95  pl. 

TORRES  (Pere  Antoni). — Mestre  Feliu:  Drama  en  tres 
actes  estrenat  en  lo  Teatro  Romea. 

T.  Y  M.  (F.) — Lo  fill  pródich:  drama  bíblich  moral  en 
quatre  actes,  escrit  pera  lo  Centre  Católich  de  San  Pere  de 
las  Presas,  música  de  Joseph  Carbonell. 


PERIODICHS  Y  REVISTES 

Barcelona 

La  Renaixensa. — Diari.  (Any  XIX). 

La  llustració  Catalana .  (Any  IX). 

Z’  Art  del  Pagès. — Revista  agrícola  setmanal.  (Any  XII). 
La  Pagesia,  suplement  quinzenal  à  la  Revista  del  Lnstitut 
Agrícola  de  Sant  Lsidro  (any  I). 

Z’  Excursionista. — Bolletí  mensual  de  la  Associació  cata¬ 
lanista  d’  excursions  científicas.  (Any  XI). 

Bulleti  de  la  Associació  d ’  Excursions  catalana.  (Any  XI). 
La  Veu  del  Centre  català  (15  Octubre  1887  a  16  Juny  1888. 
—  34  nums.) 

Bulleti  del  Centre  Català. — 3.a  època,  1888. 

Solsament  com  mostra  de  fecunditat  y  no  per  la  importan- 

cia  que  meresca  cert  género  satírich,  y  marcadament  impío 
en  alguns,  encara  que  adopte  à  les  voltes  formes  literàries, 
farem  esment,  en  aquest  lloch,  dels  setmanaris  humorístichs, 
molts  d’  ells  passa  volants,  que  han  servit  de  arma  de  combat 
à  les  distintes  fraccions  més  avansades  de  la  política.  Son 
aquestos  los  següents,  y  es  de  segur  que  s’  hi  podria  afegir 
algun  altre  més  publicat  fora  de  Barcelona: 

La  Campana  de  Gracia  (republicà). 

La  Esquella  de  la  Torratxa  (idem). 

La  Tomasa  (cómich  y  literari). 

La  Espurna  (carií). 

Lo  Crit  de  la  Patria  (nocedalista). 

Lo  Mestre  Titas  (idem). 

La  Llagosta  (idem). 

Lo  Rossinyol,  de  Girona,  (carií). 

Reus 

Lo  Somatent. — Diari,  (any  III). 

La  Veu  del  Camp . 

San  Martí  de  Provensals 


L'  Arch  de  Sant  Marti ,  periódich  regionalista.  (Any  V). 

Sabadell 

Lo  Catalanista.  (Any  II). 

San  Sadurní  de  Noya 


La  Llumanera. 


VlCH 


La  Veu  del  Montserrat. — Setmanari,  (any  XI). 


La  Gralla. 


Montevideo 

Buenos  Ayres 


La  Papallona. 

Poques  observacions  afegirem  per  part  nostra,  à  les  demunt 
aplegades  notes  bibliogràfiques.  La  collita  d’  enguany  (que 
no  creyem  haver  aprofitat  per  complert,  puix  es  casi  ben  se¬ 
gur  que  dels  pobles  y  fins  de  la  ciutat  cap  del  moviment, 
se  ’ns  han  escapat  algunes  noticies,  difícils  d’  arreplegar),  es 
més  abundosa  que  escollida.  Axò  se  veu  comprobat  fins  en 
los  matexos  aplechs  de  poesies,  que  s'  acostan  à  una  vintena 
contanthi  dues  reproduccions,  una  d’  Ausias  March  y  altre 
del  Somni  de  Sant  Joan,  de  Mossèn  Cinto.  Tants  reculls 
de  poesies  serían  més  que  suficients,  si  fossen  escollits, 
pera  acreditar  una  literatura  nacional  de  les  més  riques.  Pera 
nosaltres,  encara  n’  hi  hà  massa;  puix  hi  figuren  molts  d’  in¬ 
significants,  y  per  altra  part  los  volums  capdals  que  portan 
los  noms  d’  en  Verdaguer,  del  Amigó,  d’  en  Blanch  y  del 
Apeles  Mestres,  no  son  novas  aparicions  en  lo  cel  de  les  mu¬ 
ses  catalanes.  Casi  totes  eran  ja  conegudes  per  haver  sigut 
llorejades  en  certàmens  ò  publicades  en  periòdichs  catalans 
Axis  y  tot  la  Pàtria  d’  en  Verdaguer,  qu’  en  conté  moltes 
d’  inèdites,  es  un  verdader  acontexement  literari. 

Los  reculls  en  prosa  y  en  vers,  ò  sigan  les  que  podríam 
anomenar  antologies  d’  enguany,  son  cinch:  dos  recullides 
fora  de  Barcelona,  y  tres  en  aquesta  ciutat.  Sobressurten  en¬ 
tre  elles  los  dos  volums  dels  Jochs  Florals  de  1886,  que  ’ns 
sap  greu  no  sían  à  la  hora  de  ara  tres,  abarcant  los  molts  tre¬ 
balls  de  interès  en  prosa,  que  s’  hi  presentaren.  Lo  Llibre  de 
la  Renaixensa  s’  es  engroxit  bona  mica;  ja  no  es  migrat  com 
los  primers,  y  està  concebut  ab  un  criteri  àmplio  de  la  unitat 
y  extensió  de  nostra  llengua,  puix  s’  hi  han  encabit,  aquesta 
volta,  València,  Mallorca  y  lo  Rosselló.  En  1’  any  vinent 
esperam  trobarhi  1’  Alguer.  Lo  Certàmen  de  la  Joventut  Ca¬ 
tòlica  forma  contrast  ab  llur  pobresa  é  incorrecció  ortogràfi¬ 
ca,  ab  lo  dels  Jochs  Florals,  que  ofereix  en  la  prosa  una  ver¬ 
tadera  obra  mestra  en  lo  discurs  del  Aguiló.  Publicacions 
fetes  ab  tant  poch  esment  com  la  de  la  Acadèmia  de  la 
Joventut  Catòlica,  (nos  dol  confesarho),  fan  malbé  les  nos- 

tres  lletres  en  lloch  de  milloraries.  De  les  poesies  premiades 
enguany  en  la  festa  anyal  de  la  nostra  poesia,  presidida  per 
una  excelsa  Dama  que  fou  en  aquell  setial  de  honor  dues  vol¬ 
tes  Reyna,  no  ’n  parlem,  perque  merexen  capítol  apart. 

Entre  noveletes  y  quadros  de  costums,  encabinthi  les  llo- 
rejades  en  losjochs  Florals,  han  vist  la  llum,  que  sapigam, 
set,  entre  les  quals  les  que  més  han  cridat  la  atenció,  sens 
volguer  fer  per  axò  mala  obra  à  les  altres,  son  les  de  nostre 
popular  novelista  1’  Oller,  y  de  ’n  Pin  y  Soler.  Altra  volta  ha 
conreuat  també  aquest  difícil  genre  ab  bona  fortuna,  lo  sim- 
pàtich  Bosch  de  la  Trinxería,  que  es  un  narrador  de  primera. 

Les  obres  en  prosa  no  recreatives,  passan  de  dues  dotzenes, 
y  en  aquest  nombre  relativament  extraordinari  se  ’n  hi  con- 
tan  de  verament  importants.  La  prosa  catalana  tantes  voltes 
condemnada  à  mort  per  los  crítichs  de  fora  casa,  y  que  en  ri¬ 
gor  sols  trau  florida  à  Catalunya,  essent  poch  lo  que’n  ella  s’es¬ 
criu  à  València,  Mallorca  y  Rosselló,  ha  donat  suara  senyals  de 
vida  maravellosa,  fins  per  los  que  més  creyem  en  llur  fecun¬ 
ditat  y  regeneració.  Era  hora  ja  de  que  axis  fos.  Lo  nostre 
Renaxement  fins  ara  ha  brillat  més  per  lo  cantó  de  la  poesia, 
axis  com  à  la  vella  literatura  catalana,  hi  ha  que  cercaria  ab 
tots  los  seus  caràcters  propis  y  nacionals  en  la  prosa.  Nos¬ 
tres  tradicions  en  aquest  gènero  son  molt  glorioses  y  no  cal 
oblidaries.  La  colecció  de  sermons  del  malaguanyat  Arque¬ 
bisbe  de  Tarragona,  bastaria  per  honrar  nostra  literatura  pro- 
sàica,  y  es  un  testimoni  de  que  la  Església  es  la  única  que 
salva  avuy  en  llurs  braços  les  nostres  bandejades  lletres.  En¬ 
tre  ’ls  prosistas  se  distingeix  per  la  seva  fecunditat  1’  Artur 
Osona,  que  ha  publicat  no  res  menys  que  cinch  obres  de  sa 
collita  pròpia.  Segueix  després  en  Toda  ab  les  seves  revela¬ 
cions  del  món  català  de  Sardenya,  que  ha  pres  carta  d  eciuta- 
danía  mercès  à  ell,  en  lo  ample  casal  de  nostra  literatura.  En 
los  Jochs  Florals  s’  han  presentat  obres  científiques  de  vera 
importància,  tals  com  la  Rondallística  d’  en  Bertran  y  Bros; 
les  monografies  tant  ben  treballades  d’  en  Puig  y  Cadafalch, 

y  les  curioses  coleccions  d’  en  Coroleu  y  d’  en  Llabrés.  Les 

% 

Memòries  de  la  Associació  catalanista  d’  excursions  científi¬ 
ques,  encara  que  enrederides,  son  un  rich  inventari  de  les 
glorioses  despulles  de  la  terra. 

A  una  trentena  pujan  les  composicions  dramàtiques  d’ en¬ 
guany  (moltes  insulses  y  poch  originals),  de  les  quals  dotze 
pessas  en  un  acte,  que  conexem,  y  tal  vegada  encara  s’ en  tro- 
barían  més-  quatre  dramas  històrichs,  y  d’  ells  lo  més  extens 
lo  anomenat  Líder,  que  ’n  rigor  no  es  drama,  sinó  una  serie 
de  quadros  escrupulosament  històrichs,  dels  que  no  n’  haig  de 
parlar  per  rahons  fàcils  de  compendre;  dues  comedies  de  cos- 
tums;  quatre  dramas  en  tres  actes,  y  una  trajedia.  Ademés 
s’  han  publicat  la  Gent  de  mar ,  d’  en  Riera  y  Bertran  y  La 
pena  de  mort ,  d’  en  Soler  y  Martí  y  Folguera  y  La  Gent  del 
any  vuyt ,  de  Mossèn  Collell,  representades  en  anys  anteriors. 
iCosa  extranya!  lo  més  popular  de  nostres  dramàtichs,  per 
primera  vegada  sens  dupte  des  que  començà  à  escriure  pera 
lo  teatre,  no  ha  vist  enguany  en  les  taules  cap  pessa  seva.  La 
prempsa  ha  fet  molts  elogis  de  Lo  senyor  Matxaca,  de  ’n 
Teodor  Baró;  de  La  set  de  justícia,  d’  en  Bordas,  de  Lo  plet 
de  ’«  Baldomero ,  de  ’n  Joseph  Roca  y  Roca,  y  de  la  trajedia 
Mar  y  cel ,  del  valent  lírich  Guimerà,  tal  volta  la  obra  cap¬ 
dal  de  les  dramàtiques  d’  enguany,  y  la  única  que  ha  meres¬ 
cut  los  honors  d’  una  traducció  castellana. 

Entren  després  en  compte  los  periòdichs  y  revistes,  que  à 
Deu  gràcies  van  crexent  tot  los  dies,  y  lo  que  es  més  bó  enca¬ 
ra,  extenentse  per  tota  la  terra  catalana.  Contanthi  la  brossa 
y  la  menudalla  anti  literaria  y  anti-ètica  també  les  més  de  les 
vegades,  y  aceptantla  sols  com  prova  de  vitalitat  del  llenguatje 
català,  los  diaris,  setmanaris  y  revistes  de  tot  gènero,  son  vint 
y  cinch,  dels  que  per  desgracia,  n’  hi  hà  fins  vuyt  satírichs, 
iQuànta  mala  llevorl  En  aquestos  periòdichs  n’ hi  entran  set 
que  veuhen  la  llum  fora  Barcelona,  y  dos  en  l’Amèrica  del  Sur. 
Les  viles  catalanes  que  tenen  diaris  ò  setmanaris  son  Sant 
Martí  de  Provensals,  Sabadell,  Reus  (la  única  que  ha  tingut 
pit  pera  publicar  un  Diari y  un  Setmanari  ensemps),  Vich, 
Sant  Sadurní  y  Girona. 

No  son  filles  de  Barcelona  totes  les  obres  esmentades,  les 
quals  ab  les  demés  publicacions  periòdiques,  en  nostres  notes 
bibliogràfiques  passan  de  cent,  nombre  en  cert  modo  respec¬ 
table,  pera  una  llengua  que  viu  de  sos  propis  recursos.  Quinze 
treballs  en  prosa  y  vers,  que  nosaltres  sapigam,  han  nascut  en 
viles  y  ciutats  hont  1’  alè  del  catalanisme  bufa  cada  día  ab 

nova  forsa.  Sant  Martí  figura  en  aquest  nombre  ab  una  colec- 
ció  de  poesies  líriques,  Sabadell  ab  una  antologia  de  Lo  Ca¬ 
talanista ,  Figueras  ab  una  profitosa  Higiene  rural  d’  en  Fa- 
ges,  y  ademés  Manresa,  Mataró,  Gracia,  Sabadell  y  Sant  Pere 
de  las  Presas,  han  mostrat  ab  llurs  esforsos,  que  estiman  lo 
teatre  català.  En  nostres  notes,  ademés,  hi  tenen  representa¬ 
ció  tots  los  reyalmes  y  comptats  de  raça  catalana  de  1’  antiga 
corona  d’  Aragó,  encara  que  ab  fruyts  ben  poch  abundosos 
y  en  certa  manera  migrats,  si  s’  exceptúan  les  Poesies  d’  en 
Guiraud,  com  lo  nostre  Casas  y  Amigó,  esperança  de  les  lle¬ 
tres  ben  prest  malaguanyada,  y  les  de  caràcter  més  casulà, 
més  no  per  axò  menys  simpàtiques,  d’  en  Farriol  de  Ceret, 
en  qui  tots  los  catalans  hem  vist  desseguida  al  bondadós  y 
entussiasta  Justí  Pepratx.  A  València,  ahont  sols  ha  produhit 
un  llibre  la  literatura  vulgar,  los  Jochs  Florals  de  Lo  Pal  Pe¬ 
nat  han  descubert  un  poeta  en  lo  senyor  Bonet  Alcantarilla, 
qui  segueix  les  petjades  de  Llorente.  ILlàstima  es  que  no  ’s 
donen  à  llum  los  treballs  en  prosa  y  vers  d’  aquell  certàmenl 
Basta  à  nostre  parer  ab  aquest  ràpit  cop  d’  ull  pera  donar 
una  lleugera  idea  de  lo  que  ha  sigut  enguany  lo  moviment 
literari  català,  dexant  pera  los  crítichs  lo  treball  de  judicar 
les  obres  publicades  y  de  separar  d’  entre  elles  lo  que  hi  hagi 
de  grà  y  de  palla,  lo  que  ’ns  honra,  y  lo  que  més  aviat  nos 
perjudica. 


Antoni  Rubió  y  Lluch 

LO  MAL-PARLAT 


Era  lo  mellor  dels  manobres,  viu  com  un  esquirol,  lleuger 
com  una  dayna,  s’  enfilava  per  las  bastidas  com  si  caminés  à 
peu  plà.  Llarch  de  feyna,  treballador,  saberut,  tot  ho  era;  tenia 
una  gran  desgracia  contra  de  totas  aquestas  perfeccions,  una 
boca  d’  infern,  una  malaltia  més  que  un  vici;  res  hi  bastava 
pera  ferli  perdre. 

Lo  seu  físich  enganyava  quan  no  obria  la  boca.  Era  un 
poch  garra  curt,  de  rostre  afable  y  rialler,  molsudet  de  car- 
nadura  y  cabells  rossos.  Lo  pel  de  la  cara  semblava  moxí,  un 
borrim  de  color  daurat.  Mes  jay I  pobrets  de  nosaltres,  quan 
ell  flastomava,  era  cosa  de  taparse  las  aurellas  si  no  ’s  tenia 
prou  autoritat  pera  clòureli  ’l  llabi. 

Encara  ’m  recordo  lo  primer  día  que  ’l  vaig  veure  à  la 
obra.  Jo  era  un  briball  de  res,  cinch  anys  y  rcitx  ò  per’  qui. 
Com  cada  dijous,  à  la  tarde  anava  à  jugar  à  una  ò  altra  de 
las  obras  que  feya  el  meu  pare.  Ja  era  mitx  paleta  jo;  ja  ho 
sabia  traure  tot  de  pollaguera,  y  remenarho  tot  y  sembrar 
entre  ’ls  paletas  la  confusió  de  las  eynas  que  treya  de  sos  res¬ 
pectius  cabassos,  ab  profit  d’  algun  d’  ells  més  llest  que  no 
pas  los  altres  y  que  sempre  estava  à  punt  de  baratar,  sobre 
tot  si  las  sevas  eynas  eran  las  més  vellas. 

Donchs  cada  dijous  ja  ho  sabia;  m’  acompanyavan  à  la 
obra.  Hi  jugava  en  ellas  desde  que  ’s  comensavan  fins  que  hi 
entravan  los  pintors,  que  allavors  ja  no  m’  hi  dexavan  anar 
perque  deyan  à  casa  qu’  eran  massa  aixalabrats  de  conversas 
y  que  à  prop  seu  la  roba  ne  valia  de  menos. 

Quan  se  feya  lo  rebaix  del  terrer,  pera  el  soterrani,  me 
agradava  terrejar,  provar  d’  alsar  lo  picot...  Un  día  ’1  vaig 
alsar  tant  que  ’m  va  fer  caure  de  memòria;  sòrt  qu’  era  terra 
remoguda.  Llavoras  havia  de  vigilar  molt  ab  lo  tragí  dels 
tamborells  que  venían  à  carregar  de  terra. 

Més  tart  s’  omplian  los  fonaments.  Jo  també  m’  anava  po¬ 
sant  paletadas  de  morter  y  rebla  y  provava  de  picar  ab  la 

maçeta.  A  voltas  picava  tan  malament  que  de  sotas  la  pedra, 
lo  morter  xarbotava  als  paletas  de  la  meva  vora. 

Després  se  pujavan  las  agullas  de  pedra  del  frontis.  Lla- 
voras  me  feyan  asseure  damunt  dels  lligadors  que  anavan 
montant  pausadament,  penjats  del  ternal  ben  agafadet  ab  la 
grípia,  y  si  val  à  dirho,  ab  la  camisa  que  no  ’m  tocava  à  la 
esquena  de  por,  y  un  si  es  no  es  de  mareig. 

Quan  se  feyan  los  envigats  y  ’ls  revoltons  ja  no  m’  hi  de- 
xavan  pujar  gayre  pe  ’ls  alts.  Jo  m’  escapava,  veya  una  escala 
de  gat,  y  amunt.  Aquell  dijous  de  que  parlo  vaig  fer  lo  ma¬ 
teix;  pujo  al  primer  pis  y  comenso  à  passejarmhi  quan  de 
sobte  darrera  meu  m’  escridassa  una  veu  tronant,  ab  la  blas¬ 
fèmia  més  terrible  que  jo  haja  sentit  may.  La  sanch  se  ’m  glas- 
sà  à  las  venas  y  vaig  tombarme,  mut  d1  espant.  Era  ’l  Mal¬ 
parlat. 

— jFuges  d’  aquí,  desseguit!  [Dimoni  de  marrech!  Se  pas¬ 
seja  pe  ’l  revoltons  senzills.  iQue  vols  fer  los  Pastorets? — 

Aquesta  fou  la  segona  part  de  sa  imprecació.  Vaig  com- 
pendre  que  tenia  rahó  y  que  ’m  va  salvar  la  vida,  però  1’  odi 
per  las  malas  paraulas  que  m’  havia  dit  me  durà  molt  de 
temps. 

Al  saberho  lo  meu  pare,  se  ’n  plangué: 

— No  hi  pot  fer  més;  bé  1’  he  sermonejat  à  solas  y  devant 
dels  companys,  fins  1’  he  amenassat  que  ’l  trauré,  res  hi  val; 
quan  al  servey,  en  los  vaxells  del  Rey  no  ’n  tragueren  may  la 
aygua  clara.  Més  de  quatre  camins  posà  ’ls  tornells  al  cep  per 
viciot  tan  lleig  é  infernal. — 

Un  día  no  ’s  pogué  contenir  més;  lo  và  despatxar  per  mal¬ 
parlat,  per  res  més. 

Molt  de  temps  després  lo  vaig  veure  tot  mal  girbat;  no  de¬ 
via  tenir  feyna  y  al  cap  d’  un  any,  poch  més  ò  menys  que  lo 
havían  tret  de  1’  obra,  una  tarde  al  venirme  à  cercar  la  cria¬ 
da  à  estudi,  trobarem  en  un  dels  carrers  gran  gentada  con¬ 
templant  ab  horror  una  desgracia.  Era  un  carrer  estret  ahont 
donava  una  casa  d’  altre  carrer.  De  tant  estret  qu’  era  no  hi 
havia  pogut  entrar  la  baluerna  que  tragina  los  trastos  de  las 
casas  y  s’  havia  quedat  à  la  cantonada.  Desde  allí  fins  al  peu 
de  la  corriola,  los  camàlichs  ho  portavan  tot  com  podían.  Ja 
ho  tenían  gayre  bé  tot  dalt.  Al  peu  de  la  corriola  n’  hi  ha- 

via  un  qu  era  ’l  qu’  embragava  é  issava  després  los  far- 
dells.  Tot  anava  ab  gran  lleugeresa  y  depressa.  Lo  que  issava 
era  ’l  Mal-parlat.  ;Còm  anava  aquella  boca,  excitat  per  la 
fadiga  de  la  feyna  y  tal  volta  per  los  xarrichs  que  hi  havlan 
caygut  entre  carretada  y  carretada!  De  sobte,  pujava  una  ba- 
nasta  plena  de  feixuchs  adornos  de  bronze. 

— Amunt, — digué  ’l  Mal-parlat ,  pegant  embranzida  à  la 
corda, — amunt  com...  (una  gran  flastomia). — 

Y  al  ésser  à  mitx  camí  las  bragas  s’  afluxan  y  la  banasta 
cau  fatalment  al  cap  del  infelís  camàlich.  Sols  pogué  fer  un 
crit  al  caure  estabellat,  crit  del  remordiment  per  tota  la  vida 
passada. 

— IjConfessióÜ 

Axò  es  lo  que  li  contaren  à  la  minyona  que  m’  acompa¬ 
nyava,  que  com  à  més  gran  batxillera  que  totas  las  altras  del 
gremi,  s’  aturà  tot  seguit  à  preguntar  quina  n’  havia  passat. 

Poch  després  se  feu  fosch  y  ’s  comensà  à  sentir  llunyà  lo 
toch  de  la  campaneta  de  Nostramo,  fins  que  tombà  la  canto¬ 
nada,  y  aparagué  majestuós,  voltat  de  llum  esplèndida,  lo 
sacerdot  que  ’l  portava,  y  de  cants  reposats  y  consoladors. 
;Qur'n  quadro  per  un  Rembrandtl 

Allí,  al  mitx  del  carrer,  sanguejant,  espitragat,  brut  de  la  fey- 
na,  1’  esperava  l’agonisant;  la  esbullada  mota  de  cabell  ros  que 
li  queya  pe’l  front  erahermosa  y  brillanta  ablasatxas  del  Com¬ 
bregar.  Lo  Jutge  y  ’ls  agutzils  s’  apartaren,  y  cediren  lo  lloch 
à  la  eterna  Justícia  Divina.  La  gent,  en  apretat  pilot  de  caps 
ansiosos  y  tristos,  contemplava  la  trista  confessió  que  degué 
rebre  ’l  capellà  mitx  ajegut  al  costat  del  ferit.  Pe’ls  balcons 
del  carrer  havían  anal  exint  llumets  y  de  las  botigas.  En  los 
primers  pisos  los  criats  treyan  migradas  candelas.  Dalt  dels 
quints  se  veyan  lluhir  potents  los  grans  llums  à  quina  claror 
vetlla  la  pobresa  honrada,  pera  guanyar  lo  pà,  aprofitant  los 
segons.  Llavoras  s’  oferían  tots  per  complert  à  la  Majestat 
divina,  de  qui  ho  esperavan  tot,  y  no  ’ls  dolía  lo  temps  que 
perdían  sense  fer  córrer  1’  agulla  ò  la  planxa. 

Tothom  estava  de  genolls,  y  ’l  xiu-xiu  de  la  oració  à  flor 
de  llabis  feria  mas  orellas  y  trucava  als  meus,  que  al  últim 
se  desclogueren,  pregant  à  Deu  per  1’  infelís  Mal-parlat. 
Aquest  morí  abans  de  rebre  Nostramo. 

Tots  los  treballadors  nostres  li  pagaren  1’  enterro  y  després 
li  feren  dir  missas. 

Jo  vaig  recordar  molt  de  temps  1’  imponent  combregar  al 
mitx  del  carrer  y  vaig  perdonarli  1’  espantosa  blasfèmia 
que  ’m  salvà  la  vida. 

]Pobre  Mal-parlat\ 


Bonaventura  Bassegoda 

MEDITACIÓ 


Edita  doctrina  sapientum  templa  serena 
Lucreci. 


iSomniar!...  De  sos  lligams  desferse  1’  ànima 
ab  no  retuda  força;  alçars’  serena 
sobre  ’1  fanch  d’  aquest  món;  les  armoníes 
de  la  Creació  sorpèndrer,  y  ses  notes 
fer  sonar  en  lo  cor;  y  sa  cadència 
1’  esperit  recullintne,  embriach  de  ditxa, 
ses  ales  axamplant,  volarne  lliure 
per  1’  espay  sense  límits;  y,  en  les  ones 
de  llum  may  estroncada,  esser  com  1’  àliga 
que  extenentne  les  ales,  sobre  ’ls  núvols 
s'  axeca,  aymant  del  Sol,  y  ab  poderosa 
potencia  de  visió,  à  sos  peus  contempla 
los  monts  y  valls,  la  mar  y  la  planura, 
y  en  set  ardint  de  llum,  en  lo  Sol  fita 
sa  vista  clava...  ;Oh  pler!  ;Oh  benaurança! 
;Oh  sort  d’  enveja  digne! 

çDe  la  Terra 

jamay  podrà  son  vol  axecar  i’  home? 
jSerà  sempre  son  cor  joya  estotjada 
Dintre  son  fanch  llotós?  jDurà  per  sempre 
sa  cadena  de  ferre  may  rompuda? 

Los  debatechs  del  cor,  los  anguniosos 
sospirs  del  esperit  pera  llançarse 
amunt,  hont  sent  passar  les  renadiues 
alenades,  ^perduts  seràn  per  sempre 
sens  que  1’  ànima  may  desplegar  puga, 
per  alçarse,  les  ales  sobiranes 
que  li  donà  1’  Altíssim? 

Si  poguessem 

per  lo  que  entreveyem;  si  aquelles  petxes 
que,  com  segell  diví,  la  flama  ardida 
del  geni,  famolench  de  1'  hermosura, 
posa  en  ses  obres,  à  la  mort  robantles, 


Revista  Catalana 


85 


sabessem  rastrejar;  si  lo  vel  d’  Isis 
que,  devant  nostres  ulls  jay!  extenentse, 
la  veritat  y  la  bellesa  ’ns  tapa, 
vegessem  esvahir,  jcòm  volaria, 
ardent,  nostre  esperit  per  les  somniades 
altes  regions  que  anega  ab  raigs  puríssims 
la  llum  d’  Urania  Venus! 

Per  enceses 

ales  portats  d’  amor,  alguns  pujàrenhi 
per  la  Deesa  escullits,  veyent  bessones 
d’  aquella  llum  ses  animes,  y  ardides, 
empeses  per  1’  amor,  un  raig  robantli, 
benaurats  Prometeus,  ací,  en  la  obscura 
vall,  als  ulls  estorats  feren  lluhirlo 
ab  tal  encís  que  feu  vibrar  les  ànimes 
de  goig  y  anyorament. 

Axis  palpita 

la  bellesa  serena  may  vençuda, 

en  lo  pentèlich  marbre  realisada 

per  helèniques  mans;  axis  en  somni 

celest  de  beatitut,  present  vegéla 

coronada  per  1’  or  d’  angèlich  nimbe 

de  Fièsole  '1  pintor;  axis  en  formes 

banyades  per  los  raigs  paradisíachs 

de  f  inmortalitat,  Rafel  d’Urbino 

la  fixà  ab  los  colors  de  sa  paleta; 

y  axí,  envolta  entre  encens  y  místiòhs  núvols 

d'  àngels  infants,  en  quals  faysons  rellisca 

la  vida  ab  son  somrís,  y  1’  ideal  forma 

devallada  del  Cel,  s’  anega  en  ones 

de  la  llum  increada;  aytal  captívans 

en  les  màgiques  teles  de  Murillo. 

Cada  forma  perfecta,  cada  nota 
que,  com  altre  ressó,  se  sent  en  1’  ànima 
de  recobrat  recort,  potent  deuria 
P  esperit  desvetllantne,  ardent  alçarlo 
de  1’  enamorament  sobre  les  ales 
à  la  regió  inmortal  d’  Urania  Venus. 

Mes,  flachs  los  nostres  ulls,  ni  força  fenen 
per  P  impressió  trametre  dintre  1’  ànima, 
y,  fonda  segellantla,  fer  que  vibre 
com  una  lira  ’l  cor,  y  amunt  la  pensa, 

per  sò  viril  encesa,  fer  s’  enlayre 

fins  als  cims,  hont  com  fada  encisadora 

Naturalesa  à  veure  la  convida 

severa  en  sa  hermosura,  nua  y  casta, 

tal  com  la  veritat  y  la  bellesa 

ho  son  per  1’  esperit;  puix  ;ay!  la  força 

caygué  y  caygué  1’  encant,  y  com  pobre  arpa, 

ahir  niu  d’  armoníes,  que  esvahides 

per  f  us  del  temps,  perdé  los  sòns  puríssims 

ab  quins  un  jorn  los  cors  bategar  feya 

en  delitós  acort,  avuy  1’  humana 

natura,  revellida,  ja  no  dona 

les  notes  sobiranes  ab  puresa. 

En  les  etats  primeres,  quan  sà  1’  home, 
robust  d’  enteniment  y  ab  jove  sava 
lo  cor  dintre  son  pit  batre  sentia 
ab  força  varonil,  llavors  les  treya 
clares,  vibrants  y  pures;  mes  nosaltres, 
fruyts  ja  rebordonits,  aygues  que  tèrboles 
lo  riu  dels  segles  entre  ’l  llot  s’  emporta 
de  fonts  altres  jorns  pures,  jcòm  podríam 
fer  lo  que  en  dot  tocà  als  fills  primogènits 
de  la  Naturalesa?  <Còm  1’  Esfinge 
son  secret  nos  dirà  si  ’ls  misteriosos 
caràcters  no  llegirem?  <Còm  trobarne 
voldrèm  1’  inspiració,  si  ’ls  nostres  llabis 
desterrats  de  les  fonts  de  1’  hermosura 
no  beuen  ja  en  ses  deus? 

L’  espill  claríssim 
de  la  Naturalesa  no  enmiralla 
avuy  nostre  esperit.  <Qu’  extrany  que,  ò  muda 
la  trobem,  ò  no  ’ns  parli  aquell  llenguatge 
que  intacte  un  jorn  dictava  à  les  orelles 
despertes  de  sos  fills?  En  lo  silenci, 
del  religiós  prestigi  del  respecte 
rodejada,  y  à  soles,  es  com  dava 
sos  oracles  la  verge  Pitonissa. 

Assetjats  per  la  fressa  y  la  cridòria, 
recullintnos,  cerquem  dintre  de  1’  ànima 
1’  amagat  santuari;  allí  s’  axeca 
de  la  meditació  la  estàtua;  púdica 

en  sa  severitat,  ella  atresora 
la  salut  d’  inflexible  disciplina; 
al  cor  purificat  darà  les  ales 
de  1’  aliga  capdal;  farà  que  vole 
la  pensa,  deslligada  de  sos  llaços, 
per  1’  ideal  regió;  y  de  nou  cobrantne 
ses  malgastades  forçes,  com  1’  estrella 
süau  de  la  tardor,  a  totes  hores 
lluhirà  en  nostres  fronts  serena  y  digna 
la  sofrosine  etèrea,  ram  d’  alzina 
que  al  vencedor  olímpich  engarlanda, 
signe  sagrat  y  divinal  penyora 
de  que  ’l  que  respirem  n’  es  lo  dolç  ayre 
de  la  regió  inmortal  de  la  Deesa. 


Antoni  d’  Espona  y  de  Nuix 

MISCELANEA 

LO  COS  DEL  BISBE  SAPERA 

EN  LA  SEU  DE  BARCELONA 

Ab  ocasió  de  la  Visita  Pastoral  recentment  practicada  per 
lo  Excm.  Sr.  Bisbe  d’  esta  Diòcessis  en  la  Santa  Iglesia  Ca¬ 
tedral,  s’  ha  parlat  del  cos  momificat  que  ’s  guarda  dintre  una 
gran  caxa,  en  una  de  les  estancies  del  Arxiu  del  Capítol. 

S’  havia  anat  dihent,  y  tothom  tenia  per  cosa  induptable, 
que  dit  cos  era  ’l  del  famós  Bisbe  Sapera  (no  santo  obispo 
com  ha  dit  algun  diari)  que  tant  treballà  per  la  terminació  de 
1’  obra  de  la  Seu. 

Sembla  que  no  es  axis;  puix  entre  ’ls  papers  que  darrera¬ 
ment  s’  han  trobat  del  monjo  de  Ripoll,  D.  Roch  de  Olzine- 
llas,  hi  hà  una  nota  interessant  sobre  ’l  particular.  La  nota 
no  es  de  lletra  del  Olzinellas,  y  està  posada  en  lo  lligall  de 
papers  que  conté  varies  cartes  del  Bisbe  Torres  Amat  y  del 
seu  germà  Valentí.  No  conexem  la  lletra  del  escrit  que  tenim 
à  la  vista,  pero  es  de  suposar  que  la  escrigué  à  D.  Roch  al¬ 
gun  dels  erudits  de  principis  de  la  actual  centúria.  Es  un  full 
de  paper  escrit  de  les  dues  cares,  signat  de  núm.  2,  y  conté 
lo  següent,  que  copiam  fielment  de  son  original: 

«Cuando  escriba  Vd.  à  los  Sores  Torres  y  Bofarull  debe  de 
hacerles  bulla  sobre  el  Obispo  Sapera  de  esta  Diòcesis.  Es 
el  caso  que  el  Canónigo  Penitenciario  propuso  al  Cabildo 
que  habiendo  dicho  Sor  Obispo  trabajado  y  gastado  mucho 
en  favor  de  esta  Catedral,  cuios  claustros  entre  otras  cosas 
empezó  à  sus  espensas,  se  le  pusiere  una  làpida  frente  la 
caxa  donde  se  guardaban  sus  restos,  volviendo  à  colocar  esta 
en  la  capilla  misma  en  que  estaba  antes,  y  de  la  que  se  ha- 
bia  sacado  cuando  la  estincion  de  Monacales  para  poder  po- 
ner  en  ella  uno  de  los  altares  de  la  Cartuja,  anadiendo  que 
habia  un  devoto  que  costearia  todos  los  gastos  hacederos. 
Condescendió  el  Cabildo  dando  comision  à  Estalella  y  Pou 

para  trabajar  la  inscripcion,  sin  perjuicio  emperò  de  que  en- 
tretanto  se  reconociese  bien  el  sepulcro  ó  caxa  del  Obispo 
con  todo  lo  demàs,  à  cuio  fin  comisionó  à  otros  dos  de  sus 
individuos.  Lo  hicieron  estos  y  habiendo  hallado  en  la  caxa 
un  Obispo  cuio  cuerpo  estaba  entero  y  con  capa  pluvial  nada 
gastado,  y  ademas  un  hueso  grande  que  dixeron  no  saber  si 
era  de  muslo  ó  pierna,  dudaron  de  la  identidad  del  cuerpo, 
y  así  lo  manifestaron  al  Cabildo,  quien  les  encargó  que,  si- 
guiendo  en  su  comision,  ecsaminasen  los  libros  de  actas  ca¬ 
pitulares  y  todo  lo  demas  que  estimasen  conducente  al  des- 
cubrimiento  de  la  verdad.  El  Penitenciario  insistió  siempre 
en  que  realmente  era  el  cuerpo  del  Obispo  Sapera  apoiàn- 
dose  en  que  habia  sus  armas  en  la  caxa,  y  contento  con  su 
imaginado  hallazgo  se  fue  a  contarlo  à  los  Editores  del  Pu¬ 
jades,  los  que  consintieron  en  continuarlo  por  nota  en  su  his¬ 
toria,  anadiendo  así  en  ella  una  nueva  mentirà  à  las  muchas 
de  que  està  atestada,  pues  que  han  despues  aquellos  comisio- 
nados  hallado  no  solo  un  acuerdo  (me  parece  del  ano  70)  en 
que  se  resolvió  que  habiéndose  encontrado  en  cierta  excava- 
cion  un  cuerpo  entero  de  un  Sor  Obispo  de  cuio  nombre  no 
constaba,  vestido  con  capa  pluvial  mui  gastada,  se  le  mudase 
esta,  y  que  siendo  tambien  casi  consumida  la  caxa  en  que 
se  habia  hallado,  se  le  colocase  interinamente  en  la  que 
habia  sido  del  Obispo  Sapera,  dexando  tambien  en  ella  el 
grande  hueso  que  en  su  reconocimiento  se  habia  encontrado, 
si  que  tambien  el  auto  que  levantó  el  Escribano  del  Cabildo 
de  haberse  llevado  à  efecto  dicho  acuerdo.  Es  inegable  que 
los  indicados  Editores  no  debian  fiar  tanto  en  la  palabra  del 
Penitenciario  por  mas  aulorizado  que  quiera  suponérsele,  y 
que  tratàndose  de  un  hecho  de  aqui,  debian  ecsaminarlo  por 
si  mismos,  y  con  mas  escrupulosidad  como  lo  hizo  el  Cabil¬ 
do.  Con  todo  no  piense  Vd.  que  quiera  jo  poner  una  nota  à 
su  vasta  erudicion:  Me  acuerdo  del  aliquando  bonus  dormitat 
Homerus.  Sin  embargo  me  parece  que  à  fin  de  que  én  lo  su 
cesivo  vaian  con  mas  cuidado,  son  acreedores  à  una  correc- 
cion  fraterna.» 

LOS  MARTYRS  DE  LA  PATRI  A 

En  la  matexa  estancia  hont  està  custodiat  lo  cos  que  s’  ha¬ 
via  cregut  ser  del  Bisbe  Sapera,  hi  hà  sobre  uns  prestatjes 
unes  pobres  caxes  de  fusta  ab  uns  senzills  ròtuls,  los  quals 
despertan  en  la  memòria  de  tot  català  la  heroica  lluyta  per 
la  pàtria  Independencia. 

En  efecte,  allí  ’s  guardan  les  venerandes  despulles  del  cèle¬ 
bre  P.  Gallifa  y  sos  companys,  que  en  Juny  de  1809  foren 
sacrificats  en  Barcelona  per  lo  despotisme  francès;  y  allí  es¬ 
tan  esperant  1’  hora  que  ’s  recorde  d’  ells  la  Pàtria  per  la  qual 
heròicament  moriren. 

Anys  hà  que  al  renovarse  1’  Ajuntament  de  Barcelona,  en¬ 
tre  les  varies  comissions  que  ’s  forman  en  la  Corporació  mu¬ 
nicipal,  n’  hi  hà  una  que  s’  anomena  Comissió  encarregada 
de  la  traslació  dels  restos  dels  hèroes  de  la  Independencia;  y 
may  per  may  arriba  ’l  día  de  pagar  aqueix  deute  de  pietat  y 
d’  agrahiment. 

Vejas  lo  que  sobre  ’l  particular deya en  la  «Associació  d’ex.- 
cursions  catalana»  en  la  conferencia  de  14  dejanerde  1879, 
lo  senyor  canonge  Dr.  Bonaventura  Ribas: 

«Ara  bé:  aquella  gent  va  morir  com  moren  los  bons  cris¬ 
tians,  com  moren  los  bons  patricis,  y  quan  aquest  dematí  jo 
m’  estava  en  vista  d’  ells,  en  una  de  les  dependencies  del  ar¬ 
xiu  de  la  nostra  Catedral,  deya  jo  à  aquells  ossos:  iy  per  què 
encara  sou  aquí?  Es  d’  advertir,  senyors,  que  en  1’  any  1814 
1’  Ajuntament  de  Barcelona  va  poder  trobar  els  cadàvers  dels 
bons  patricis;  los  feu  exhumar,  y  per  interina  providencia, 
feu  celebrar  uns  solemníssims  funerals  en  la  Seu,  y  deposi- 
tarlos  fins  que  se  ’ls  donàs  sepultura  digna  dels  seus  mè¬ 
rits. 

Encara  son  allí;  y  per  més  que  ’m  done  vergonya  de  dirho, 
estan  los  ossos  en  set  caxes,  iguals  à  les  que  tenen  los  adro¬ 
guers  per  guardar  los  bolados,  ab  una  sola  glassa  negra  y  lo 
nom  de  cada  un  dels  morts.  Si  Madrit  té  la  columna  del  2  de 
Maig  en  lo  camp  de  la  Llealtat  y  les  estàtues  de  Daoiz  y  Ve- 
larde  en  honor  dels  que  ’s  varen  batre  com  à  braus  ^per  qüé 
no  s’  ha  convertit  en  capella  expiatoria  la  torre  de  la  Ciuta- 

deia  de  Barcelona  y  no  s’  ha  construhit  una  columna  d’  ho¬ 
nor  en  la  Esplanada  en  memòria  dels  màrtirs  del  2  y  27  de 
Juny  de  1809,  que  moriren  per  la  matexa  causa  que  aquells, 
ab  la  senyalada  diferencia  de  que  no  moriren  matant,  però 
sí  ab  la  lentitut  de  la  agonia  del  qui  mor  ab  lo  martyri  de 
la  ànima  y  del  cos?  En  la  nova  Barcelona  los  diferents  muni¬ 
cipis  que  s’  han  succehit  en  lo  decurs  dels  anys,  han  dedicat 
carrers  en  memòria  d’  en  Claris,  d’  en  Montaner,  d’  en  Vila¬ 
nova,  del  príncep  de  Viana,  en  hora  bona;  y  £per  què  no  hi 
hà  una  plaça  en  honor  dels  màrtyrs  de  la  Pàtria?» 

Creyem  que  bastarà  aqueix  recort  y  esta  excitació,  pera  que 
’l  senyor  Marqués  d’  Olèrdola,  à  la  major  brevedat,  fasse  dar 
compliment  als  acorts  del  Ajuntament  de  1814,  essent  com 
es  facilíssim  dar  avuy  condigna  sepultura  en  la  Iglesia  de  la 
Ciutadela,  als  ossos  dels  hèroes  catalans  del  any  1809. 

No  som  de  parer  de  fer,  ni  de  la  capella  de  la  Ciutadela  ni 
de  cap  altre  temple,  ni  de  cap  lloch  profà,  com  varies  vegades 
s’  ha  acordat.  Panteó  de  catalans  il·lustres;  puix  cap  centrali- 
zació  ’ns  agrada,  y  menys  la  centralisació  dels  morts  il·lus¬ 
tres;  però  en  aquest  cas,  es  la  cosa  més  indicada,  convertir  lo 
qu’  es  avuy  iglesia  del  Parck  en  Panteó  del  P.  Gallifa  y  de¬ 
més  màrtyrs  de  la  pàtria  Independencia. 


PLAUSIBLE  ANIVERSARI 

Lo  día  16  del  corrent  Febrer,  lo  docte  catedràtich  de  nos¬ 
tra  Universitat  Literaria  v  Mestre  en  Gay  Saber  D.  Joaquim 
Rubió  y  Ors  cumpleix  50  anys  de  la  publicació  de  sa  primera 
poesia  catalana.  Molt  digne  es  de  recordança  aquesta  data, 
y  ’l  Sr.  Rubió  ha  volgut  celebrar  lo  succés  per  ell  y  per  les 
lletres  catalanes  plausible,  publicant  una  edició  especial  del 
seu  llibre  Lo  Gayter  del  Llobregat. 

En  esta  edició  ’l  text  català  va  acompanyat  de  versions  en 
distintes  llengües,  com  son  castellana,  provenzal,  francesa, 
grega,  alemanya,  vasca  é  italiana.  Vejàs  la  llista  de  traduc¬ 
tors: 

La  Sra.  D.a  Dolors  Monserdà  de  Macià;  las  Srtas.  D.a  Ma- 

ría  Licer  (de  Módena)  y  D.a  Isabel  Cheix  (de  Sevilla),  y  los 
Srs.  D.  Antoni  Arnao,  Excm.  Sr.  D.  Víctor  Balaguer,  D.  Fre- 
derich  Baraibar,  D.  Lluís  Bussi,  Pbre.  (de  Candía  Lomelli- 
na),  D.  Constantí  A.  Christomànos  (de  Athenas),  D.  Frede- 
rich  Donnadieu  (de  Beziers),  Excm.  Sr.  Dr.  D.  Joan  Fasten- 
rath  (de  Colonia),  D.  Jascinto  Labaila,  Excm.  Sr.  I).  Joseph 
Lamarque,  Excm.  Sr.  I).  Teodor  Llorente,  D.  Frederich 
Mistral  (de  Provenza),  D.  Joan  Monné  (de  París),  D.  Joseph 
Maria  Quadrado,  D.  V.  Wenceslau  Querol,  D.  Joaquim  Roca 
y  Cornet  (difunt),  D.  Joseph  Roumanille  (de  Avinyó),  Excel- 
lentíssim  Sr.  D.  Geroni  Roselló,  D.  Antoni  Rubió  y  Lluch, 
D.  Antoni  de  Trueba  y  D.  Lluís  C.  Viada. 


NOTA 

Senyor  Director  de  la  Revista  Catalana. 

Palma  i.er  de  Febrer  de  1889. 

Molt  Senyor  meu:  Esper  que  la  seua  bontat  me  permetrà 
que  fassa  un  afegitó  à  la  nota  final  del  article  de  don  Joan 
Segura,  Pbre.,  sobre  la  etimologia  del  adjectiu  Pregon  y  Pre¬ 
gona ,  fentli  à  sébrer  que  en  la  illa  de  Mallorca  tenim  també 
conegut  el  nom  de  pregona  per  denotar  profunditat;  axis  es 
que  en  lo  terme  de  Llummajor,  entre  varies  comes  poch  im¬ 
portants,  n’  hi  hà  una  de  mes  fonda  ó  mes  acentuada  que  les 
altres,  y  porta  el  nom  de  Coma  Prego?ia. 

Man  sempre  à  son  affm.  amich  q.  b.  s.  m. 

Pere  d’  A.  Penya 


LO  CODICH  CIVIL 

Es  molt  justa,  y  deuria  ser  major  encara,  la  alarma  que 
senten  los  catalans  que  estiman  y  veneran  nostre  dret  tra¬ 
dicional  y  les  nostres  peculiars  institucions,  per  la  ferida  molt 
fonda  que  se  ’ls  obre  ab  lo  projecte  de  Còdich  Civil,  somès 
avuy  à  la  revisió  de  les  Corts  espanyoles. 

No  entrarem  nosaltres  ni  cab  dintre  la  índole  d’  esta  secció, 
en  1’  exàmen  del  esperit,  que  anima  les  institucions  totes  del 

nou  Còdich  Civil,  en  sa  majoria  tan  forta,  com  fortament  cri¬ 
ticades  y  combatudes  per  diferents  Senadors  y  per  molts  juris- 
consults,  que  les  han  estudiades  à  la  llum  d’  una  crítica  se¬ 
vera  é  imparcial.  Ni  tampoch  nos  ocuparèm,  avuy,  en  posar 
de  manifest  les  evidents  innovacions,  que  ’l  Còdich  projectat 
introduheix  d’  una  manera  traydora  y  solapada  en  nostra  lle- 
gislació  secular,  cosa  que  més  tart  farèm  ab  tota  detensió  y 
deteniment.  Avuy,  per  avuy,  nos  contentarèm  ab  dar  la  veu 
d’alarma  à  tots  nostres  amichs  y,  molt  principalment,  als  que 
portan  la  veu  y  la  representació  de  Catalunya  en  los  Cossos 
colegisladors  y  pera  que  uns  y  altres  tingan  molt  en  compte 
que  la  promesa  solemne  que  ’s  feu  à  Catalunya  de  respectarli 
son  dret  tradicional  y  de  que  en  res  se  afectaria  al  mateix  ab 
la  publicació  del  nou  Còdich,  conforme  axis  s’  estatuhí  en  lo 
art.  5.nt  de  la  Lley  de  1 1  de  Maig  de  1888,  que  declara  que  ’l 
nou  Còdich  tindrà  sols  aplicació  en  concepte  de  supletori  per 
los  payssos  que  disfrutan  d’  una  llegislació  foral,  exa  promesa, 
dihem,  resulta  completament  ilusoria  y  fallida  ab  les  dis¬ 
posicions  contingudes  en  lo  Còdich  presentat  al  Parlament. 
Ab  elles  se  trenca  y  mutila  nostre  dret  particular,  portant  la 
confusió  y  la  anarquia  en  moltíssimes  institucions  com  les 
relatives  al  modo  de  regular  la  familia,  à  la  successió  etc.,  in¬ 
novacions  que  per  força  han  de  produhir  en  la  realitat  de  la 
vida,  conseqüencies  molt  desastroses  y  que  afectaran  profun¬ 
dament  al  benestar  social  de  nostre  pays. 

Lo  Ministre  que  redactà  ’l  Còdich,  en  aquest,  com  en  altres 
punts  ha  traspassat  la  autorisació  que  les  Corts  li  concediren 
en  la  lley  de  bases.  Ha  violat  los  principis  que  en  matèria 
constitucional  regexen  al  pays,  y  per  lo  que  toca  al  nostre^ 
nos  ha  arrebatat  les  úniques,  y  per  cert  escasses,  garanties  que 
les  Corts  en  la  citada  Lley  nos  otorgaren. 

Si  en  totes  les  ocasions  en  que  hem  vist  amenaçada  la  lle¬ 
gislació,  à  qual  sombra  benefactora  ha  pogut  Catalunya  lograr 
la  relativa  prosperitat  de  que  gosa,  les  classes  totes  de  la  so¬ 
cietat  han  sacudit  la  indiferència  y  apatia  que  avuy  tan  do- 
minan,  per  fer  sentir  la  veu  en  les  altes  regions  del  poder  pú- 
blich  y  demostrarlos  que  no  impunement  se  ’ns  pot  arrebatar 
allò  que  un  Rey  absolut  nos  respectà,  no  duptem  que  ara  de- 
vant  d’  un  perill  inminent  se  seguirà  anàloga  conducta,  y  sa- 

brèm  mostrarnos  resolts  à  defensar  ab  totes  nostres  forces  les 
nostres  seculars  institucions  y  feries  respectar  pe’l  Llegisla- 
dor.  Tenim  la  seguretat  de  que  axis  succehirà,  y  desde  luego 
nos  felicitam  de  la  actitut  dels  nostres  Senadors,  y  en  especial 
de  que  '1  digníssim  representant  de  Catalunya  D  Manuel 
Duràn  y  Bas  hage  anat  à  Madrid  per  fer  sentir  una  vegada 
més  en  lo  Senat  Espanyol  la  sua  veu  eloqüent  y  autorisada 
en  favor  de  nostre  Dret  may  tan  amenaçat  com  ara. 


CONSISTORI  DELS  JOCHS  FLORALS 

DE  BARCELONA 
Cartell  extraordinari 

Ab  posterioritat  à  la  convocatoria  escrita  y  firmada  en 
i.er  de  Janer  d’  enguany,  s’  han  ofert  los  següents  premis  que 
seràn  adjudicats  en  lo  pròxim  Certàmen  de  5  de  Maig. 

Una  flor  de  lliri  de  plata  y  or,  donatiu  de  la  Excelentíssi- 
ma  Diputació  Provincial  de  Lleyda,  à  la  mellor  composició, 
en  prosa  ó  vers,  dedicada  à  conmemorar  un  fet  gloriós  portat 
à  cap  per  catalans  en  terra  extrangera. 

Una  sempreviva  d ’  or,  oferta  per  la  Excelentíssima  Dipu¬ 
tació  Provincial  de  Tarragona,  à  la  mellor  oda  dedicada  al 
héroe  dels  Castillejos,  general  Prim. 

Pera  dits  premis  se  fan  extensivas  las  mateixas  prescrip¬ 
cions  donadas  en  lo  abans  dit  Cartell  que  firmaren  los  VII 
Mantenedors  en  i.er  de  Janer. 

Barcelona  26  Janer  1889. — Lo  President,  Angel  Guimerà- 
Lo  Secretari,  Bonaventura  Bassegoda. 

Lo  jove  literat  de  Polonia,  Eduart  Porembowicz,  que  1’  any 
passat  vingué  à  passar  una  temporada  aquí  per  estudiar  de 
prop  lo  renaxement  literari  català,  després  de  haverse  dedicat 
al  provenzal,  acaba  de  publicar  una  Antologia  ProvetizalfiuyX. 
de  sos  estudis.  Lo  volum  imprès  à  Varsòvia  en  casa  de  Teo- 
dor  Paprocki,  conté  traduccions  en  vers  polach  de  les  més 
triades  composicions  dels  trobadors  provenzals  dels  segles  xi 
al  xiii,  desde  ’n  Guillem  de  Poitiers  fins  à  n’  Huch  de  Sant- 
Cyr.  En  lo  pròlech  de  la  obra  lo  Sr.  Porembowicz  fa  un  docte 
anàlisis  de  la  poesia  trobadoresca  y  dona  breus  biografies  dels 
trobadors,  segons  Raynouard  y  Chabanneau. 

No  tardarà  ’1  jove  polach  à  publicar  un  estudi  titolat  «  Los 
moviments  literaris  de  1’  Europa  Oest-Meridional,»  desti- 
nantne  una  part  principal  à  tractar  de  «La  Renaxensa  cata¬ 
lana.» 

En  les  planes  de  la  Revista  exiràn  à  la  llum  alguns  dels 
estudis  de  crítica  literaria  del  Sr.  Porembowicz,  puix  al  tenir 
noticia  de  la  nostra  publicació,  nos  ha  ofert  ab  estimable  ga- 
lantería  la  sua  colaboració  molt  valiosa. 


Altra  noticia  satisfactòria  per  1’  estil  de  la  precedent.  Lo 
distingit  escriptor  alemany,  Dr.  Joan  Fastenrath,  tan  benemè¬ 
rit  de  les  lletres  castellanes,  està  preparant  una  Antologia  de 
poetes  moderns  de  Catalunya.  Actualment  té  ja  traduhides  al 
alemany  més  de  cent  poesies,  triades  entre  les  més  notables 
del  renaxement  català. 

f 

% 

Està  en  prempsa,  y  molt  avansat  ja,  lo  primer  volum  de  la 
gran  colecció  de  cançons  populars  catalanes  recullides  per 
D.  Marian  Aguiló.  Lo  primer  volum  comprendrà  les  cançons 

Cavalleresques  feudals.  La  literatura  catalana  estarà  d’  enho 
rabona  ab  esta  publicació  tan  desitjada. 


Simultàneament  ab  la  nostra  publicació  ha  surtit  novament 
à  la  palestra  literaria  la  revista  mensual  L'  Avens ,  que  feya 
temps  estava  suspesa.  Tornem  à  nostre  colega  les  salutacions 
de  bon  companyerisme. 


La  sessió  celebrada  ’1  diumenge  día  17  en  lo  Saló  de  Con* 
gressos  del  Palau  de  Ciencies,  fou  una  verdadera  solemnitat 
literaria,  per  la  qual  mereix  un  aplauso  la  «Lliga  de  Cata¬ 
lunya»  que  tan  bé  ha  sabut  interpretar  los  sentiments  dels 
catalanistes,  tributant  sa  digne  homenatge  al  Gayter  del  Llo 
bregat.  En  altre  nombre  ressenyarem  la  festa. 


Pe  '1  día  26  la  nova  societat  «Joventut  Catalana»  ha  orga- 
nisat  una  vetllada  en  commemoració  de  la  mort  del  canonge 
d’  Urgell,  D.  Pau  Claris,  lo  valent  defensor  de  les  llibertats 
pàtries. 


SUMARI  DEL  QUADERN  II.— Febrer  de  1889 


I.  La  família  catalana.  .  .  . 

II.  La  nostra  tasca . 

III.  Recorts  catalans  de  Sar¬ 
denya . 

IV.  Notes  bibliogràfiques. 

V.  Lo  Mal-parlat.  .  .  . 

VI.  Meditació  (poesia).  .  . 

VII.  Miscelànea:  Lo  cos  del  bisbe  Sapera  en  la  Seu  de  Bar¬ 
celona. —  Los  màrtyrs  de  la  pàtria. — Plausible  aniversari. 
— Nota. — Lo  còdich  civil. — Consistori  dels  Jochs  Florals 
de  Barcelona. 


R.  Duran  y  Ventosa . 
Terenci  Thósy  Codina. 

Jaume  Collell ,  pbre. 
Antoni  Rubió  y  Lluch. 
B.  Bassegoda. 

Antoni  d'  Espona. 


VIII.  Crònica. 

Biblioteca  de  la  Revista  Catalana:  La  fi  del  Comte 
d’  Urgell  (anònim  del  segle  xv). — Sentencies  morals 
de  Jafuda  (segle  xm). 


Estampa  de  Fidel  Giró,  carrer  de  les  Corts  Catalanes,  212  bis. 


Any  I. 

UN  COP  D’ULL 

SOBRE  ’L  PASSAT  Y  PRESENT  DE  LA  LLENGUA  CATALANA 


II 

De  totes  les  llengües  neo-llatines  ses  germanes,  se  pot  as¬ 
segurar  que  la  catalana  es  la  que  ab  més  fidelitat  ha  conser¬ 
vat  la  fesomia  de  la  llengua  mare.  Be  pot  dirse  de  moltes  de 
ses  paraules  que  son  les  matexes  llatines  mutilades  després 
de  1’  arrel;  la  desinencia  ’s  perdé  y  sols  quedà  la  radical  dura 
y  pelada.  D’  aquí  la  gran  abundancia  de  monosílabos  que  la 
forman,  y  1’  aspresa,  à  la  vegada  que  poca  plenitut  de  les  seues 
veus.  En  cambi,  son  los  sons  richs,  numerosos  y  diversificats 
per  varies  elisions,  y  gran  nombre  d’  onomatopeyes  dónanli 
colorit  y  fortifican  la  frase. 

Pera  no  donar  à  est  estudi  un  to  massa  tècnich, — cosa  que 
avuy  no  entra  en  mon  propòsit, — suprimiré  les  diferencies 
ortogràfiques  entre  nostra  llengua  y  la  castellana,  y  les  rela¬ 
tives  à  les  desinencies  gramaticals  y  particular  estructura  de 
les  paraules.  Mes  no  n’  ometré  una  d’  essencial  (indicada  per 
T  insigne  gramàtich  Sr.  Forteza)  que  no  sols  distingeix  lo 
català  del  provenzal,  sinó  de  tots  los  romans  neo  llatins,  ex¬ 
ceptuant  lo  portuguès,  y  es  la  carència  absoluta  de  dipton- 
gació,  y  consegüent  conservació  de  les  vocals  simples  del 
llatí;  natural  resultat  del  especial  cuydado  ab  que  evità  sem¬ 
pre  aquell  alterar  les  arrels  d’  aquest.  Un  exemple  bastarà  per 
comprobar  la  exactitut  de  la  observació  precedent;  podria 
oferir  abundantíssim  repertori  d’  ells  sols  obrint  les  pàgines 
del  Diez,  si  volgués  donar  à  mon  estudi  tota  la  amplitut.  Lo 
francès  converteix  la  a  llatina  en  ai,  y  diu  aimer  per  amar; 

la  e  llarga  en  oi  y  la  e  breu  en  ie,  ab  lo  qual  resulta  moi  en 
compte  de  me,  Dieu  en  lloch  de  Deus;  la  i  en  oi,  com  foi 
(fides),  la  o  llarga  en  ou  ò  en  e u,  com  heure  (hora)  nous  (nos); 
es  dir,  que  totes  les  vocals  simples,  inclús  la  u  ( cubiium )  les 
descompon  en  diptongos.  Igual  fenomen  se  nota  en  lo  caste¬ 
llà,  que  diu  v.  gr.  pié,  bueno,  hiel,  etc.,  vocables  que  venen  de 
pes ,  bonus,  fellis ;  si  be  la  tendencia  à  la  alteració  no  es  tan 
gran  com  en  la  francesa.  Del  italià  pot  dirse  altre  tant;  vè- 
ginse  sinó  les  diccions  buono,  piede,  fiele,  cuore,  y  moltíssimes 
més,  y  en  lo  provenzal  y  en  lo  rumà  los  testimonis  que  adu- 
hir  se  poden,  corroborarían  aximateix  la  lley  tan  exactament 
formulada. 

En  català,  en  cambi,  aplicant  los  matexos  ò  anàlechs  exem¬ 
ples,  dihem  Deu,  peu,  cor ,  bo^fel,  mel,  foch,  forn,  ple,  etc., 
etc.  Fins  en  les  consonants  se  guarda  aquest  respecte  à  la 
conservació  de  la  radical,  y  axis  com  en  castellà,  v.  gr.  la  cl, 
fl  y  pll  del  llatí  se  convertexen  sempre  en  ll  (clavis -llave), 
flamma,  llama ,  plenus,  lleno,  y  la  /  casi  sempre  en  h  (filius, 
hijo ,  folium,  hoja,  etc.);  en  català,  al  contrari,  permanexen  in¬ 
variables;  axis  se  veu  en  clau,  flama,  ple,  fill,  full  y  altres 
moltes  locucions.  Est  últim  contrast  s’  observa  tant,  que  es 
molt  comú  en  les  escoles  de  Catalunya,  per  acostumar  als 
noys  al  us  de  la  h  que,  com  es  natural,  los  es  un  poch  difícil, 
dirlos  que  tota  paraula  que  en  català  s’  escriu  y  pronuncia  ab 
f,  en  castellà  ha  de  començar  ab  h. 

Donan  ademés  caràcter  propi  à  la  nostra  parla  regional, 
comparantla  ab  la  que  per  antonomasia  reb  lo  nom  de  es¬ 
panyola,  un  gran  nombre  d’  arrels  distintes,  algunes  d’  elles 
gregues,  però  no  de  caràcter  y  us  tècnich;  la  carència  casi 
completa  de  arrels  aràbigues;  la  falta  de  la  /  y  de  la  2,  la 
major  riquesa  de  sons  vocals  y  la  major  movilitat  d’  estos,  lo 
qual,  à  la  vegada  que  la  dota  d’  una  flexibilitat  y  la  fa  molt 
apta  pera  la  música,  la  predisposa  també  à  la  corrupció  y 
à  contínues  alteracions;  puix  les  llengües  que  com  la  grega  y 
la  castellana  son  de  vocals  fónicament  inmòvils,  adquirexen 
una  fixesa  escultural  que  les  preserva  de  temeràries  renova¬ 
cions;  la  diferencia  de  desinencies,  de  construcció  y  fins  de 
sintàxis,  y  per  últim,  la  circunstancia  de  conservar  encara  la 
anomenada  conjugació  forta,  vull  dir,  los  infinitius  accentuats 

en  la  radical,  que  ’l  castellà  ha  perdut  completament  (v.  gr. 
llat.  cadere ,  cat.  caure ,  cast.  caer;  Hat.  perdere ,  cat.  perdre , 
cast.  perder,  etc.). 

III 

Tan  arrelada  com  la  preocupació  de  considerarlo  com  dia¬ 
lecte,  es  la  de  anomenar  la  llengua  comuna  dels  catalans,  va¬ 
lencians,  mallorquins  y  rosellonesoss,  ab  lo  calificatiu  de  llen¬ 
gua  llemosina ,  y  no  ab  lo  de  catalana,  que  es,  per  dirho  axis 
lo  payral,  lo  d’  origen,  1’  únich  espanyol  que  de  dret  li  per¬ 
tany.  Sols  aquell  que  ni  conegue  per  les  cubertes,  ni  hage  casi 
sentit  parlar  dels  estudis  de  filologia  comparada,  de  crítica  y 
d’  historia  literaria,  pot  mirar  ab  injustificat  recel  aquest  nom 
gloriós,  substituhintlo  per  altre  extranjer  que  res  diu  à  nostre 
poble,  que  no  ’l  coneix  tan  sols,  y  que  fa  de  nostres  lletres 
quelcom  d’  artificiós  y  acadèmich  que  perjudica  la  seva  inde¬ 
pendència  y  originalitat.  jSi  pensassen  ò  sabessen  los  que  ab 
tan  ènfasis  com  ignorància  la  anomenan  llemosina,  que  ’l  Lle¬ 
mosí  (Limoges),  comarca  del  mitxjorn  de  França,  ademés  de 
ser  francesa,  visqué  durant  dos  sigles  baix  lo  domini  dels  Plan- 
tagenets  d’ Inglaterra,  poch  darían  al  català  tan  modest  y 
extrany  origen,  podentli  trobar  altre  més  noble  y  més  de 
casta!  A  tals  aberracions  conduheix  1’  esperit  de  mesquí  pro- 
vincialisme  y  à  voltes  les  inconscients  envejes  de  veynat! 

No  deu  admetres  tampoch  lo  calificatiu  de  valencià  que 
per  altres,  sobre  tot  per  los  fills  de  València,  se  li  prodiga, 
sens  dupte,  per  allò  de  que  en  arbre  caygut  tothom  hi  fa 
llenya.  Se  ’ns  objectarà,  pot  ser,  que  València  fou  la  Atenas 
de  la  llengua  y  de  la  civilisació  catalana;  que  nostra  poesia 
lírica,  en  sos  millors  models,  es  valenciana,  y  que  à  les  vores 
del  Túria  nasqué  ’l  príncep  d’  ella,  Ausías  March.  Mes  à  esta 
observació  podríam  replicar,  que  1’  esperit  propi  y  original  de 
nostres  lletres  no  deu  buscarse  en  la  poesia,  que  per  defecte 
d’  origen,  fou,  per  lo  comú,  artificiosa  y  acadèmica,  sino  en 
la  prosa  moral  é  històrica;  y  particularment  en  la  última  que 
fou  casi  sempre  catalana ;  y  que  també  la  Musa  castellana,  mes 
que  en  les  ermes  planures  de  Castella  y  en  los  escabrosos 
penyals  de  Cantabria,  mostrà  sos  fruyts  en  los  regalats  ver- 

gers  de  Andalusia.  D’  allí  aximateix  nasqué  una  influencia 
que  avassallà  la  literatura  castellana  en  son  apogeu,  com  ha¬ 
via  dominat  la  llatina  en  sa  decadència,  arribant  à  caracteri- 
sar  à  abdues  exa  influencia  meridional.  A  Córdoba  nasque¬ 
ren  los  dos  Sènecas  y  Lucano;  cordobès  fou  també  Joan  de 
Mena  y  ’1  pare  del  Culteranisme,  y  sevillà  Herrera;  y  no  obs 
tant,  ni  ’1  caràcter  constant  que  tenen  exos  escriptors,  ni  la 
hipèrbole  y  redundància  del  autor  de  la  Farsalia  y  del  pare 
de  la  fiiosofía  pagana,  ni  la  inflor  del  poeta  cortesà  de  Joan  II, 
ni  la  pompa  oriental  de  Herrera,  ni  1*  exagerat  colorit  de 
Góngora,  ni  ’l  florexement  extraordinari  de  les  escoles  sevi¬ 
llana  y  granadina,  han  dat  cap  dret  als  historiadors  de  la  li¬ 
teratura  per  batejar  d’  andalusa  à  la  castellana,  ni  molt  menys 
de  llengua  andalusa  à  la  de  Calderón  y  Cervantes. 

Natural  costum,  y  ben  fundat,  ha  sigut  dels  filòlechs  è  his¬ 
toriadors,  el  de  designar  als  idiomes  ab  lo  nom  dels  pobles 
hont  han  nascut  y  s’  han  propagat;  y  axis  com  no  hi  hauria 
qui  s’  atrevís  à  apel-lar  llengua  xilena  ò  colombiana  à  la  cas¬ 
tellana  que  exos  estats  americans  pàrlan,  ni  hispànica  à  la  del 
Laci,  en  que  escrigueren  Quintilià,  Marcial  y  ’ls  Sènecas,  de 
igual  manera  català,  y  no  més  que  catatà,  ha  d’  anomenarse 
1’  idioma  que  en  Catalunya  tingué  son  origen  y  que  ’ls  cata¬ 
lans  extengueren  ab  ses  conquistes  à  les  Balears,  València  y 
Sardenya. 


IV 

Per  compendre  millor  la  extensió  del  actual  renaxement 
del  català  y  la  seva  tenàç  y  en  cert  modo  admirable  conser¬ 
vació,  à  pesar  de  la  interdicció  d’  estat  civil  que  fa  molt  prop 
de  dos  sigles  esta  sufrint  y  d’  una  odiosa  persecució  oficial, 
inspirada  en  lo  principi  de  que,  pera  destruhir  una  nacionali¬ 
tat  s’  ha  de  proscriure,  ans  que  tot,  sa  llengua;  es  necessari 
fixarse,  encara  que  sia  breument  y  de  passada,  en  lo  domini 
territorial  ò  geogràfich  del  català  y  en  la  sua  passada  impor¬ 
tància  política. 

Com  principal  preocupació  de  D.  Jaume  ’l  Conquistador 
que  es,  en  rigor,  lo  pare  y  fundador  de  la  pàtria  catalana,  ha 
de  senyalarse  la  de  crear  una  verdadera  llengua  nacional,  en 

la  que  s;  encarnàs  y  representàs  la  unió  dels  Estats  Confede¬ 
rats,  no  significada  per  un  nom  genèrich  exacte,  ja  que  ’l  de 
Regne  d,’  Aragó  no  ’ls  comprenia  tots  y  excloía  la  raça  do¬ 
minadora,  nervi  de  la  Confederació.  La  llengua  dels  troba¬ 
dors,  una  de  les  moltes  que  ’s  parlavan  en  sos  dominis,  con¬ 
vencional  y  brillant,  no  s’  hi  prestava,  ni  vivia  en  rigor  més 
que  en  les  encantades  regions  de  la  poesia;  en  cambi,  ’l  ca¬ 
talà  usat  y  ja  ben  format  per  una  població  eminentment  pràc¬ 
tica,  vigorós,  y  per  sa  matexa  serietat  més  apte  pera  la  prosa, 
à  la  vegada  que  més  extès  que  la  llengua  del  Mitxjorn  de 
França,  li  semblà  à  aquell  gran  Monarca  digne  de  la  Cort 
dels  Reys  y  d’  un  gloriós  Estat.  Del  català,  donchs,  ne  feu  lo 
idioma  oficial  dels  payssos  per  ell  conquistats,  y  ’l  fonament 
d’  una  Nació  que,  com  diu  lo  baró  de  Tourtoulon,  tingué  à 
Barcelona  per  capital  y  ’l  Mediterrani  per  la  primera  de  ses 
províncies.  Aragó  sols  donà  ’l  nom  à  esta  monarquia  federa¬ 
tiva;  però  la  dinastia,  la  llengua,  1’  esperit  d’  ella,  diríam,  fou 
català.  Reduhits  lo  dialecte  d’  aquell  poble  y  ses  lleys  é  in¬ 
fluencia  à  estrets  límits,  no  pogué  may  infundir  son  esperit  à 
conquistes  que  en  son  nom  se  feyan,  y  ’s  tornà  egoista,  sus- 
picàç,  estacionari.  Menester  es  tenir  en  compte  aqueix  dato, 
perque  molts  son  los  que  imaginan  que  à  Catalunya  regiren 
les  lleys  aragoneses,  mentres  que  altres,  exagerant  la  prepon¬ 
derància  del  Estat  Català,  y  apoyantse  en  la  costum  genera- 
lisada  en  la  Edat  mitja  de  dir  catalans  als  naturals  de  la  co¬ 
rona  d’  Aragó,  arriban  à  sostenir  que  ’l  català  fou  parlat  fins 
en  la  part  alta  del  Regne  d’  Aragó,  ò  sia  Osca  y  Saragossa. 

Aragó,  y  fins  Navarra,  que  visqüeren  somesos  al  ceptre 
dels  Comtes  de  Barcelona,  elevats  à  la  categoria  de  Reys,  no 
acceptaren  may  lo  català  com  idioma  oficial,  però  ’l  parlar 
de  la  primera  regió  se  ressentí  de  son  contacte  y  de  sa  pre¬ 
ponderància.  No  es  absurdo  conjecturar  que  si  hagués  conti¬ 
nuat  lo  llaç  federatiu  en  les  condicions  en  que  ’l  dexaren  nos¬ 
tres  gloriosos  Reys,  lo  poble  aragonès  hauria  acabat  per 
parlar  un  dialecte  català.  Si  avuy  1’  aragonès,  que  en  res  se 
diferencia  casi  del  castellà,  va  fent  paulatins  progressos  en  la 
frontera  de  Catalunya  y  esborrant  de  les  poblacions  limítro¬ 
fes  los  darrers  vestigis  d’ aquella  antigua  influencia,  se  deu 
no  à  sa  força  pròpia,  sinó  à  la  que  reb  prestada  dels  podero- 

sos  medis  que  posa  en  joch,  en  sa  tasca  avassalladora,  la  llen¬ 
gua  predominant  y  oficial  d’  Espanya. 

Portat  lo  català  per  les  armes  victorioses  de  D.  Jaume  més 
enllà  dels  límits  del  Ebro  y  dels  mars,  arrelà  fondament  en 
lo  Regne  de  València  y  en  los  dos  grupos  de  les  Balears.  Lo 
parlavan  també  aleshores  les  que  son  avuy  comarques  france¬ 
ses,  lo  Rosselló  y  la  Cerdanya.  Més  tart  Alfons  IV  y  Pere  IV 
pogueren  guanyarli  nou  domini  en  alguns  indrets  de  la  illa 
italiana  de  Sardenya. 

Tal  era  la  extensió  geogràfica  del  català  à  fins  del  sigle  xiv, 
y  tal  es,  poch  més  ò  menys,  la  que  conserva  avuy,  després  de 
cinch  sigles  y  de  la  divisió  de  la  raça  catalana  en  tres  parts 
distintes.  Avuy  encara  se  saludan  en  sa  pròpia  llengua  los 
catalans  d’  Espanya,  de  Eransa  y  d’ Italia,  separats  per  la 
diplomàcia,  y  extrenyen  y  renovan  los  antichs  llaços  de  fra¬ 
ternitat  à  través  dels  Pirineus  y  del  Mediterrani. 

Antoni  Rubió  y  Lluch 

(Conclourà) 

LA  FAMÍLIA  CATALANA 

1 

CAPITULACIONS  MATRIMONIALS 


( Continuació ) 


Tantundem.  Té  ’l  caràcter  de  la  verdadera  donació  prop- 
ter  nuptias  romana,  y  sols  està  en  us  en  lo  bisbat  de  Girona. 
S’  anomena  tantundem  perque,  segons  Fontanella,  ’s  pacta 
ab  la  fórmula  de  que  ’l  marit  dóna  à  la  muller  tant  com 
aqueixa  porta  en  dot.  Essent,  en  rigor  de  dret,  una  garantia 
del  dot,  se  compren  que  no  tinga  la  dona,  pera  reclamar  lo 
tantundem ,  los  privilegis  de  la  opció  dotal  y  de  la  tenuta,  ans 
bé,  si  ha  utilisat  aquexos  pera  reclamar  lo  dot  conseguint  sa 
restitució,  queda  extingida  la  donació  propter  fiuptias.  Es 
d’  advertir  que,  per  lo  principi  de  llibertat  de  contractació, 
los  efectes  del  tantundem  poden  modificarse  y  variar  per  pac¬ 
te  expressat  en  los  capítols. 

Compres  y  mellores.  La  societat  de  ganancials  castellana, 
gayre  bé  no  ’s  coneix  à  Catalunya;  son  excepcionals  los  ca¬ 
pítols  en  que  's  pactan,  però  may  son  imposats  ni  prohibits 
per  la  lley  que  dexa  en  complerta  llibertat  als  contrayents 
pera  pactarlos,  si  ho  tenen  per  convenient  à  sos  interessos. 
Ab  aqueix  caràcter  de  lliure  contractació,  en  alguns  punts  de 
Catalunya  se  solen  pactar  les  compres  y  mellores.  Axis  suc- 
ceheix  en  los  partits  judicials  de  Tarragona,  Reus,  Falset 
Vendrell,  y  gran  part  dels  de  Gandesa  y  Montblanch,  ab  la 
particularitat  de  que  la  societat,  al  celebrarse  ’l  matrimoni, 
no  tan  sols  se  forma  entre  ’ls  contrayents,  sinó  també,  moltes 
vegades,  entre  exos  y  ’ls  pares  del  marit.  En  alguns  pobles 
de  la  provincià  de  Lleyda  s’  acostuman  à  pactar  los  ganan¬ 
cials;  y  tenen  semblança  ab  ells,  però  sempre  ab  la  llibertat 
d’  estipularlos  ò  nó,  1’  agermanament  conegut  à  Tortosa,  y 
la  costum  ò  pacte  de  convinensa  establert  en  la  Vall  d’  Aran 


104 


Revista  Catalana 


per  lo  privilegi  dit  de  la  Querimonia,  donat  als  homes  y  Uni¬ 
versitats  d’  aquella  Vall  per  lo  Rey  En  Jaume  Segon. 

Presents  nupcials.  Quan  dos  amants  se  prometen,  lo  nuvi 
sol  dar  à  sa  aymada  un  anell,  y  à  vegades  altres  objectes, 
com  amorosa  penyora  del  compromís  que  acaba  de  contrau¬ 
re;  y  ella,  com  recort  del  prometatje,  li  torna  1’  obsequi  do¬ 
nant  una  joya  al  aymat  del  seu  cor.  Si  ’l  matrimoni  no  ’s  fà 
sens  culpa  dels  promesos,  se  tornan  1’  anell  y  demès  objectes 
donats;  no  succeheix  axò  quant  lo  casament  dexa  de  cele- 
brarse  per  culpa  del  donador,  puix  aquest  no  pot  reclamar  lo 
que  té  donat;  y  quant,  no  podentse  realisar  per  haverse  ’n 
portat  la  traydora  mort  un  dels  nuvis,  s’  haguessen  dat  abans 
lo  bes  de  desposats,  puix  allavors  lo  promès  ò  son  hereu  sols 
pot  reclamar  la  meytat  de  les  coses  donades. 

S’  acosta  ’l  matrimoni;  y  unes  vegades,  gayre  bé  sempre 
abans  de  celebrarse,  y  altres,  després  de  realisat,  lo  nuvi  sol 
regalar  à  sa  enamorada  les  joyes  de  més  ò  menys  vàlua,  se¬ 
gons  la  posició,  pera  que  s’  engalane  en  les  més  grans  festi¬ 
vitats  de  la  vida.  Si  exes  joyes  son  donades  abans  de  la  be¬ 
nedicció,  quedan  de  plena  propietat  de  la  núvia;  mes  si  les 
entrega  1’  espòs  à  la  esposa,  ’s  considera  que  aquell  ha  fet  la 
donació  tan  sols  per  adorno  y  honra  de  la  dona.  En  eix  cas, 
un  cop  desfet  lo  matrimoni,  tornan  les  joyes  al  marit,  no  te¬ 
nint  aquella  ò  sos  hereus  altre  dret  que  à  1’  anell,  als  vestits 
de  cada  día  y  à  una  joya  de  mitjà  valor;  y  encara,  si  la  viu¬ 
da  ’s  torna  à  casar  tenint  fills  del  primer  marit,  anell,  vestits 
y  joya  deuhen  reservarse  pera  aquells.  Cap  d’  exes  donacions 
nupcials  estan  subjectes  à  taxa  legal;  no  succeheix  axis  à  Cas¬ 
tella,  quals  lleys  prohibexen  al  nuvi  gastar,  en  presents  pera 
la  promesa,  més  del  valor  de  la  octava  part  del  dot,  essent 
nul-lo  qualsevol  pacte  en  contrari. 

Heretaments.  No  podrían  existir  à  Catalunya,  sens  les  dues 
llibertats  de  contractació  y  de  testar  que  tan  he  encomiat  en 
altres  llochs,  y  que  realment  son  la  basa  ferma  y  segura  de 
la  nostra  veneranda  ilegislació.  Exes  llibertats,  permetent  tota 
sort  de  contractacions  y  tota  mena  de  convencions  que  no 
s’  oposen,  com  es  natural,  als  principis  generals  de  dret,  han 
fet  nàxer  los  heretaments;  exes  llibertats,  facilitant  la  plena 
disposició  del  patrimoni  com  més  li  agradi,  com  mellor  pla- 

gue  à  son  propietari  y  senyor,  sens  més  trabes,  ni  altres  limi¬ 
tacions  que  la  de  dexar  la  llegítima  senyalada  per  la  lley  als 
fills,  ha  permès  à  la  costum  organisar,  baix  la  forma  dels  he- 
retaments,  la  successió  futura  del  ordenador.  Y  no  ’s  cregue 
que,  per  lo  dit,  los  heretaments  pugnen  ab  la  llibertat  de  tes¬ 
tar,  puix  precisament  son  la  aplicació,  la  pràctica  d’  aqueix 
dret;  ademès  de  que,  son  tantes  y  tan  varies  les  combina¬ 
cions  que  permet  aquella  institució,  que  moltes,  la  major  part 
de  les  vegades,  dexa  completament  llibres  les  facultats  del 
donant  pera  esmenar  ò  cambiar  ses  disposicions  al  otorgar, 
ab  la  forma  ordinaria,  la  expressió  de  sa  última  voluntat. 

He  indicat  ja,  que  es  la  consuetut  secular  la  organisadora 
dels  heretaments.  Realment  es  axfs.  No  existeix  cap  lley  que 
regule  exa  institució;  y,  à  pesar  d’  axò,  à  pesar  de  que  sols  ha 
nascut  à  la  ombra  de  costums  fermament  seguides  y  sabia- 
ment  combinades,  seria  difícil  trobar  una  altra  institució  que 
fos  més  típicament  catalana,  més  perfecta  en  son  pensament 
general,  més  elevada  en  son  objecte,  més  arredonida  en  sa 
forma,  més  acabada  en  sos  detalls. 

Pot  ferse  1’  heretament  de  un  modo  absolut  ò  condicional, 
essent  aqueix  últim,  el  que  s’  ordena  pera  que  produhexi  sos 
efectes  en  lo  cas  de  no  ferse  disposició  alguna  de  última  vo¬ 
luntat.  L’  heretament  que  fan  los  pares  à  favor  dels  fills  que 
van  à  contraure  matrimoni,  sol  ésser  absolut,  si  bé  ab  certes 
reserves  y  ab  lo  pacte  anomenat  reversional,  que  consisteix 
en  la  prevenció  de  que  si  ’l  fill  donatari  mort  sens  successió 
capàs  de  fer  testament,  dega  tornar  lo  donat  al  donador  ò  à 
quí  aqueix  hage  disposat. 

Es  f  heretament  fet  pe’ls  nuvis,  ab  motiu  de  son  casament, 
el  que,  gayre  bé  sempre,  sol  ésser  condicional.  Per  un  lloa¬ 
ble  sentiment  de  previsió,  pé’l  temor  de  que  la  implacable 
dalla  ’ns  feresca  sens  haver  tingut  temps  de  manifestar  nostra 
darrera  voluntat,  pera  evitar  que  aquexa  ’s  presumi  sens  en- 
certarse  la  verdadera  intenció,  los  esposos  al  fer  capítols,  es- 
tablexen  un  heretament  condicional,  sens  que  axò  vulga  dir, 
que  algunes  vegades  no  ’s  pacte  1’  heretament  absolut. 

El  condicional  es  de  dues  classes.  La  una,  que  porta  per 
nom  heretament  preventiu,  té  per  objecte  prevenir  la  mort 
intestada  y,  sols  pera  aqueix  cas,  los  futurs  pares  disposan  de 

son  patrimoni  ò  del  que  podràn  adquirir  més  tart  à  favor  dels 
esdevenidors  infants,  dèxantlo,  generalment,  al  primogènit 
ab  preferencia  dels  varons  sobre  les  fembres,  ò  reservantse 
algunes  vegades  lo  dret  d’  elecció  entre  ’ls  fills.  No  dexa  de 
ésser  usual,  pera  completar  la  disposició,  afegirhi  una  subs¬ 
titució  fideicomissaria  condicional  à  favor  de  tots  los  fills  que 
s’  esperan,  servant  entre  ells  orde  de  sexo  y  d’  edat. 

L’  altre  heretament  porta  lo  nom  de  prelatiu.  Se  proposa 
evitar  que,  per  las  sugestions  de  la  segona  muller,  general¬ 
ment  més  jove  y  més  influyent  en  1’  ànimo  del  marit,  ò  d’  un 
segon  espòs,  més  insinuant  en  lo  cor  de  la  muller  ò  massa 
imperant  sobre  sa  voluntat,  surten  més  afavorits  los  fills  del 
ulterior  matrimoni  que  ’ls  del  primer  enllàç.  Estipulan  los 
contrayents,  entre  ells,  la  preferencia  en  la  institució  d’  he¬ 
reu  à  favor  dels  fills  que  potser  tingan  d’  aquell  matrimoni, 
ab  relació  als  que  respectivament  pugan  tenir  de  qualsevol 
altre  posterior.  Generalment  aquexa  prelació  s’  acostuma  à 
fer  en  relació  al  sexo  dels  fills  que  s’  esperan,  y  per  axò  s’  usa 
la  frase  característica  de  «fills  per  fills  y  filles  per  filles.»  Eix 
heretament,  com  se  despren  de  son  objecte,  exigeix  dos  re¬ 
quisits  indispensables  pera  que  puga  demanarse  son  cumpli- 
ment.  Es  lo  primer,  que  existescan  fills  de  dos  matrimonis,  es 
à  dir,  que  ’ls  de  les  primeres  núpcies,  y  per  lo  tant  afavorits 
per  1’  heretament,  tingan  germans  consanguíneos  ò  uterins; 
es  lo  segon,  que  ’ls  donadors  hagen  disposat  en  altre  hereta¬ 
ment  ò  per  última  voluntat,  nombrant  hereu  à  un  fill  ò  fills 
de  ulteriors  núpcies,  quan  son  sexo  no  es  preferent  al  del  fill 
ò  fills  del  primer  enllàç.  De  manera  que,  tal  heretament,  no 
té  ’l  caràcter  de  verdadera  institució  sinó  en  los  supòsits  que 
acabo  d’  expressar. 

La  matexa  costum,  que  ha  creat  los  heretaments,  ha  in- 
troduhit  una  regla  admesa  y  acceptada  constantment  pe  ’ls 
nostres  tractadistes  y  per  l’ antich  y  justament  celebrat  Senat 
de  Catalunya.  Consisteix  en  que  la  promesa  d’  heretar  té 
força  d’  heretament;  y  reposa  exa  regla  en  un  doble  fona¬ 
ment  jurídich.  En  efecte:  à  diferencia  de  lo  que  succeheix  en 
altres  contractes,  la  promesa  de  donar  y  la  donació  son  una 
matexa  cosa,  essent  induptable  que  1’  heretament, — contrac¬ 
te  entre  vius, —  té  tot  lo  caràcter  y  produheix  los  matexos 

efectes  d’  una  donació  universal,  per  més  que  la  seva  natura¬ 
lesa  sia  hermafrodita ,  com  diu  Fontanella,  sens  dupte  refe- 
rintse  à  que  en  certa  manera  aquella  institució  porta  un  sa- 
gell  d’  acte  d’  última  voluntat.  A  lo  dit  dèu  afegirshi  com 
altre  fonament  de  la  mentada  regla,  que  les  paraules  de  fu¬ 
tur  posades  en  capítols  per  contemplació  à  un  matrimoni  que 
més  endevant  dega  celebrarse,  ’s  verifican  quan  té  lloch  la 
celebració. 

També  es  regla  dels  heretaments  la  de  que  poden  conti- 
nuarse  en  ells  tots  los  pactes  y  condicions  que  ’s  tingan  per 
convenients.  Al  parlar  del  heretament  absolut,  he  indicat  que 
sol  contenir  certes  reserves;  axis  s’  anomenan  les  facultats 
que  ’s  guarda  ’l  donador  al  despèndres  de  son  patrimoni  à 
favor  del  fill. 

Gayre  bé  sempre  ’s  fà  la  reserva  de  1’  usdefruyt ,  en  virtut 
de  la  que  ’l  donador,  durant  sa  vida  y  generalment  la  del 
consort  que  conserva  1’  estat  de  viudesa,  ’s  queda  1’  adminis¬ 
tració  y  usdefruyt  del  patrimoni  donat.  No  cal  dir  si  ab  exa 
reserva  ’s  manté  poch  ferma  la  dignitat,  lo  prestigi,  la  auto¬ 
ritat  y  la  independencia  dels  caps  de  la  familia  envers  son 
petit  regne  format  pe’ls  afectuosos  fills  y  aumentat  tal  volta 
més  endevant  pe’ls  nets  ajogassats. 

Altra  reserva,  casi  constant,  es  la  de  poder  dotar,  ab  los 
bens  donats,  als  demés  fills  y  filles,  segons  les  foi-ces  del patri¬ 
moni ,  com  se  sol  dir  en  los  capítols;  y  may  s’  abusa  d’  aquexa 
reserva,  que  té  un  objecte  altament  moral  dintre  de  la  fami¬ 
lia,  com  es  el  de  que,  ab  aquell  medi,  ’l  pare,  sens  necessitat 
de  la  intervenció  del  fill  dona  tari,  y  per  lo  tant  per  sa  pròpia 
y  omnímoda  voluntat,  pot  facilitar  lo  casament  de  les  filles 
senyalàntloshi  un  dot  un  poch  més  crescut  que  la  llegítima; 
donar  carrera  als  fills,  ò  ajudarlos  à  assajar  una  indústria  ò 
establir  algun  comers. 

També  es  costum  la  reserva  de  poder  empenyar  ò  vendre 
los  bens  donats  sens  que  hi  dega  concórrer  l’ heretat.  Exa  re¬ 
serva,  si  bé  quan  es  absoluta,  pot  convertir  en  completament 
nul-la  la  donació  ò  heretament  que  pren  lo  caràcter  de  con¬ 
dicional,  es  altament  recomanable  pera  conservar  lo  pare 
la  autoritat  dintre  de  la  familia,  que  es  lo  principal  objectiu  de 
la  organisació  patrimonial^catalana.  Dech  dir,  en  veritat,  que 

una  reserva  tan  absoluta  no  sol  ferse  molt  sovint;  puix  co- 
munment  s’  expressan  los  cassos  en  que  ’s  podrà  vendre  ò 
empenyar,  y  de  vegades  s'  afegeix  la  clàusula  «y  per  qualse- 
vols  altres  necessitats  del  donador.» 

Se  poden  dir  constants  les  reserves  d’  una  quantitat  per 
testar,  y  de  la  facultat  de  testar  en  tal  ò  qual  quantitat;  tant 
en  un  com  en  altre  cas,  lo  donador  acostuma  à  expressar  que, 
si  no  fà  us  de  la  reserva,  s’  entengan  los  bens  reservats  com 
formant  part  de  1’  heretament.  Si  no  fós  axis,  y  ’l  donador 
no  fés  testament,  en  lo  cas  de  la  primera  reserva  la  quantitat 
fora  adquirida  pe’ls  hereus  intestats,  y  en  lo  de  la  segona  la 
quantitat  passaria  al  fill  heretat. 

Altra  reserva  es  la  que  ja  he  indicat  abans,  quan  he  dit 
que  en  los  heretaments  absoluts  fets  pe’ls  pares  à  favor  dels 
fills  que  van  à  contraure  matrimoni,  ’s  disposa  que  si  ’l  dona- 
tari  mor  ab  fills  llegítims  y  naturals  que  arriben  à  la  edat  de 
testar,  puga  disposar  de  les  coses  donades,  puix  en  altre  cas 
deuràn  tornar  les  matexes  al  donador  ò  als  seus,  poguent  lo 
heretat  disposar  solament  de  la  cosa  ò  quantitat  que  ’s  fixa 
en  los  capítols.  Aquexa  reserva  que  també  se  anomena  pacte 
reversional,  té  un  doble  objecte,  segons  diu  1’  autor  (i)  de  la 
Memòria  ja  recordada,  à  saber:  que  ’l  patrimoni  no  surte  de 
la  familia,  y  que,  acabada  la  causa  de  1’  heretament,  tornen 
los  bens  al  lloch  de  sa  procedència. 

Finalment,  es  una  reserva  que  ’s  sol  continuar  al  ferse  un 
heretament  pe’ls  fills  que  han  de  venir,  la  d’  elegirne,  d’  en¬ 
tre  ells,  un  pera  que  sia  successor  en  lo  patrimoni.  A  vegades 
aquexa  reserva’s  fà  en  térmens  absoluts;  altres  per  lo  cas,  tan  sols , 
de  morir  sens  haver  fet  la  designació.  També  es  costum  que  ’l 
donador  fasse  extensiva  la  facultat  de  la  elecció  à  son  con¬ 
sort.  Es  innegable  la  ventatja  de  tal  reserva.  Ab  ella  ’l  pare 
té  un  medi  més  de  ferse  respectar,  quan  no  basta  ’l  carinyo 
y  la  sumissió  filial,  per  1’  incentiu  d’  obtenir  la  herencia  qui 
mellor  comportament  tinga  dintre  de  la  familia  y  envers  los 
progenitors;  ab  ella,  quan  la  facultat  s’  exten  à  la  mare,  ’s 
revesteix  aquexa  d’  un  nou  poder,  y  que  li  dona  ’l  doble  con- 


(  i)  Duràn  y  Bas. 

cepte  d’  ésser  àrbitre  de  nombrar  donatari  al  fill  que  ’n  sia 
més  digne,  y  1’  haver  merescut  la  confiança  de  son  marit  que, 
ab  aquella  facultat,  la  anomena  continuadora  del  seu  poder 
paternal. 

i 

Aquexes  son  les  principals  y  més  importants  disposicions 
establertes  pe’l  dret  consuetudinari  en  matèria  d’  hereta- 
ments.  Sols  me  resta  dir,  com  à  dato  jurídich,  que  los  here- 
taments  per  ésser  actes  entre  vius,  son  irrevocables;  y,  com 
à  dato  històrich,  que  1’  origen  d’  aquexa  institució,  si  bé  nas¬ 
cuda  à  Catalunya,  ’s  pert  en  los  foscos  temps  de  la  Edat  mit¬ 
jana,  puix  lo  canonge  de  Barcelona,  Pere  Albert,  en  la  pri¬ 
mera  meytat  del  segle  tretze,  parla  ja  dels  heretaments  com 
si  fossen  generals  en  lo  pays. 

Pera  acabar  aquexa  exposició  de  doctrina  legal,  que  es  ab¬ 
solutament  necessària  à  fi  de  donar  à  conèxer  la  organisació 
de  la  familia  catalana  baix  lo  triple  aspecte,  moral,  social  y 
econòmich,  sols  me  resta  fer  menció  de  dues  disposicions  de 
la  lley  y  de  dues  costums  del  poble  realment  importants. 

Abans  de  tot,  les  costums.  Es  molt  general  la  de  que  tant 
lo  marit  com  la  muller  mútuament  se  nombren,  per  lo  cas  de 
no  fer  testament,  usufructuaris  de  llurs  patrimonis,  raentres 
se  conserven  viudos  1’  un  de  1’  altre  ab  la  obligació  de  man¬ 
tenir  y  educar  llurs  fills.  Però  per  lo  mateix  que  tal  costum 
ha  nascut  à  la  protectora  ombra  de  la  llibertat  civil,  es  pura¬ 
ment  facultatiu  lo  nombrament;  tenint,  el  que  ’1  fà,  temps  su¬ 
ficient  pera  estudiar  lo  caràcter  del  consort,  conèxer  ses  con¬ 
dicions  de  gobern  y  d’  economia,  avaluar  son  comportament 
y  convèncers  del  modo  com  sabrà  cuydar  y  pujar  los  fills. 
Però  no  sempre  ’l  marit  ò  la  muller  moren  ab  testament  per 
més  que  hagen  tingut  aqueix  propòsit,  y,  pera  evitar  semblant 
falta,  1’  usdefruyt  indicat,  sol  ordenarse  en  capítols  si  bé  ab 
caràcter  condicional,  es  à  dir  sols,  com  dit  queda,  pera  ’l  cas 
de  no  disposarse  altra  cosa  en  acte  d’  última  voluntat. 

Altra  costum.  Lo  marit  sol  disposar,  també  ab  caràcter 
condicional,  però  en  capítols,  que  sia  la  muller  la  que  nom¬ 
bre  1’  hereu  d’  entre  llurs  fills.  Sens  la  llibertat  de  contracta¬ 
ció  no  podria  darse  aqueix  dret  à  la  dona;  y  ’l  mateix  no  li  li¬ 
mita  gens  la  llibertat  de  testar  per  la  senzilla  rahó  de  que,  si 
bé  ’s  concedeix  en  capítols,  se  fà  baix  la  reserva  de  poderse 
modificar  per  testament. 

Senyalades  les  costums,  vejam  les  dues  disposicions  legals. 
Es  la  primera  lo  benefici  que  la  Constitució  Hac  nostra  con¬ 
cedeix  à  la  viuda,  y  que  es  conegut  ab  lo  significatiu  títol  de 
T  any  del  plor.  Durant  lo  primer  any  de  la  pèrdua  del  marit 
té  la  muller  lo  dret  de  que’ls  hereus  d’  aquell  la  provehescan 
de  totes  les  coses  necessàries  à  la  vida,  entenentse  elles  re¬ 
gulades,  ab  iguals  condicions  de  benestar  y  fins  de  comodi¬ 
tat  en  que  estava  durant  lo  matrimoni.  Es  la  segona  ’l  dret 
que  té  la  muller  à  Catalunya  de  poguer  administrar  y  libre- 
ment  contractar,  sens  llicencia  del  marit,  los  bens  parafer- 
nals;  dret  que  posa  à  la  muller  catalana,  en  mellor  y  més 
digne  é  independent  condició  que  la  de  la  esposa  castellana 
que  per  la  lley  (i)  de  Toro  ’s  veu  sempre  obligada  à  demanar 
lo  consentiment  marital. 

Fins  aquí  la  part  jurídica  de  mon  treball.  Desde  ara  puch 
entrar  ja  en  lo  camp  de  les  consideracions. 

Per  fi  y  coronament  d’  elles  ha  de  ressaltar  que  V  organis¬ 
me  robust,  sanitós,  encisador  de  la  familia  catalana,  degut 
à  la  llibertat  de  contractació  y  à  la  de  testar,  es  un  dels  or¬ 
ganismes  de  familia-tipo  tal  com  la  descriuen  Le  Play  y  al¬ 
tres  sociòlechs  moderns. 

Ramón  de  P.  Duran  v  Ventosa 

t  Continuarà ) 

LA  NOSTRA  TASCA 


Discurs  llegit  en  la  sessió  inaugural 
de  la  Associació 

artístich  -  arqueològica  mataronesa 

(Conclusió) 


III 

Un  poble  com  lo  poble  català,  tan  analisador,  tan  amich 
dels  detalls,  tan  reflexiu  y  ponderat  d’  enteniment,  y  com  se 
es  dit  y  no  es  pas  mentida,  tan  positivista,  açò  es,  tan  ayma- 
dor  de  la  realitat — de  aquesta  gran  realitat  hont  s’  hi  troba, 
tot,  lo  Criador  y  les  criatures,  lo  que  ha  creat  Deu  y  lo  que 
han  fet  los  hòmens — {podia  dexar  de  seguir  aquexa  tendèn¬ 
cia  històrica  y  analítica?  {podia  venirli  ella  de  repèl?  ò  par¬ 
lant  com  are  ’s  parla  {podia  éll  mostrarse  refractari  à  la  rna- 
texa? 

No  per  cert.  Y  molt  menys  quan  lo  ideisme,  lo  apriorisme, 
ab  ses  concepcions  abstractes,  ab  son  menyspreu  per  la  ob¬ 
servació,  ab  son  fàstich  per  lo  concret,  ab  sa  volenterosa 
ceguera  per  los  fets,  ab  son  vici  de  unitarísme  ingènit,  ab  sa 
irrespectuosa  fal-lera  envers  tot  particularisme,  per  més  na¬ 
tural  y  llegítim  que  sia,  y  ab  son  glassat  alè  centralisador,  més 
glassat  encare  que  la  bafarada  del  torb,  havia  arribat  à  desfi- 
gurarli,  à  estraferli  y  adhuc  à  negarli  à  semblant  poble  la 
realitat  y  fins... — |quí  may  ho  havia  de  dirl — fins  lo  concep¬ 
te  de  la  pròpia  pàtria. 

Per  açò  los  qui  conèxen  là  escola  filosòfica  catalana  saben 
bé  prou  que  ella,  desconfiant  dels  ensomnis  de  la  rahó  y  fu¬ 
gint  dels  emboyrats  trascendentalismes  ideològichs,  ab  que 

% 

altres  escoles  han  encaparrat  als  pobles  de  mala  manera,  ha 
volgut  sempre  saber  bé,  per  poch  que  fos,  lo  que  sabia,  y  sa- 

ber  còm  y  per  què  ho  sabia — tuta  quia  diffidens\ —  que  ella 
es  estat  sempre  encarnada  en  la  realitat,  com  filla  qu’  es  del 
sentit  comú  ò  de  la  philosophia  perennis,  alletada  ab  lo  bon 
seny  y  nodrida  ab  la  observació,  ensemps  que  agermanada 
ab  lo  sentiment,  enamorada  de  la  armonía,  senzilla  y  modes¬ 
ta  en  ses  pretencions,  y  com  à  tal,  amiga  predilecta  de  la 
psicologia  experimental,  viatjadora-de  pas  ferm  y  segur;  més 
tot  temps  reposada  y  serena,  tot  temps  respectuosa  per  la 
tradició  y  la  revelació,  com  al  pçpsament  d'  un  poble  vera¬ 
ment  cristià  li  cal  esserho. 

Los  qui  conèxen  exa  escola,  més  popular  que  acadèmica, 
puix  que  verament  forma  lo  geni  de  nostre  poble,  sens  que 
per  acò  li  manquen  filosòphs  y  pensadors  elets,  conreuadors 
de  primera  forsa  y  plomes  de  cap  d1  ala  en  tota  mena  d’  es¬ 
tudis  y  ciencies,  saben  ben  bé  de  sobres  quàn  antigues  y 
arrelades  son  ses  afïcions  à  la  realitat,  y  quàn  ferms  y  sostin¬ 
guts  sos  esforsos  pera  capiria  tota  sencera,  y  encare  que  bar- 
rejanthi  los  principis  generals  de  la  rahó,  moderadament  y 
quan  convé,  valentse  del  anàlissis  y  de  la  observació,  aprofitant 
la  experiencia,  arreplegant  allà  hont  s’  esdevé  la  erudició,  tru¬ 
cant  à  les  portes  de  la  historia  y  usant  de  la  inducció,  com 
de  la  intuició,  quan,  després  de  ben  madurats  y  rumiats  los 
fets,  arriba  la  hora. 

Per  lo  qual  es  enterament  cert  que  exa  tendencia  analítica, 
inductíua  é  històrica  no  ’ns  es  sigut  empeltada,  sinó  que  ’ns  ve 
de  dins  y  es  de  peu  franch,  no  ’ns  es  sigut  enconada,  no  ’ns 
es  vinguda  de  fòra,  ò  no  ’ns  es  estat  importada  de  nacions 
avuy  per  avuy  més  estudioses  que  la  nostra  Espanya,  sinó 
que  per  lo  que  toca  à  la  nostra  volguda  Catalunya  es  estada 
sempre  natural  y  tradicional,  ingènita  y  continuada. 

Ja  la  Acadèmia  de  Bones  Lletres,  que  ab  lo  significatiu  nom 
dels  Desconfiats  dés  dels  derrers  anys  del  segle  disset  en  Bar¬ 
celona  existia,  per  sos  Estatuts  tenia,  y  tè  avuy  encare,  per 
son  principal  ofici  lo  conreu  de  la  Historia  de  Catalunya, 
movent  y  atiant  ab  exa  tasca  als  lletrats  catalans, — com  les 
abelles  xucladores  volant  de  flor  en  flor  y  per  les  empenya- 
lades  farigoles,  segons  bellament  mostran  1’  emblema  de  son 
escut  y  ’l  lema  que  ’l  volta:  Per  flores  et  thima  summa  vo¬ 
lant, — y  empenyentlos  à  donar  preferencia  als  treballs  de 

investigació  y  d’  anàlissis,  d’  erudició  y  de  crítica  pera  arri¬ 
bar  à  produhir  ab  plena  confiansa,  mitjan  sant  la  inducció, 
com  dins  la  matexa  ben  treballada  bresca,  tot  à  la  vegada,  la 
dolça  mel  de  la  veritat  y  la  blanca  cera  del  amor  de  Pàtria. 

La  Institució  dels  Jochs  Florals,  ensinglerat  castell  des  de 
ahont,  ab  la  empenta  que  lo  magí  y  lo  sentiment  donan  als 
encertats  tirs  de  la  poesia,  fa  trenta  anys  defensàm  delitosos 
lo  esperit  del  nostre  poble,  son  pensar  y  son  parlar,  son  sen¬ 
tir  y  son  voler:  exa  alma  mater  que  cova  los  sagrats  ideals 
enclosos  en  la  sublim  trilogia  de  Pàtria,  Fe  y  Amor:  exa  may 
ben  prou  llohada  Institució,  arrel  y  fonament  de  tota  la  nos¬ 
tra  maravellosa  renaxensa,  de  la  qual  tan  agradosos  fruyts 
havem  pogut  à  grat  seient  assaborir  en  la  darrera  anyada:  exa 
Institució  providencial,  en  fí,  ver  mirall  en  que  reflectantse 
F  esperit  català  apren  à  conèxerse  y  à  estimarse  à  sí  mateix, 
altra  cosa  no  es,  ben  cert,  que  lo  plantejament  del  principi 
dèlfich  y  pràctica  socràtica:  nosce  te  ipsurn  en  relació  à  la  con- 
ciencia  general  de  tot  un  poble,  à  faissó  de  psicologia  social, 
en  quant  aquest  procehiment  es  necessari  pera  retornarli  la 
esma  y  dignificar  sa  persona;  la  manifestació  artística  y  sen¬ 
timental  de  la  nostra  vida  per  ahont  arribar  à  una  gran  in¬ 
ducció,  popular  y  comprensiua,  del  concepte  lluminós  de 
pàtria;  la  viva  encarnació  del  pensament  històrich-filosòfich 
de  tot  un  poble,  de  un  poble  tan  afavorit  del  cel  com  lo  ca¬ 
talà,  per  qui — [grat  sia  à  Deu! — les  realitats  se  avenen  y  ’s 
donan  les  mans  ab  los  ideals  y  ’ls  ideals  ab  les  realitats,  la 
historia  se  agermana  ab  la  filosofia  y  la  filosofia  ab  la  historia. 

En  fí,  Senyors; — puix  que  tinch  delió  de  concloure  per  no 
afadigarvos  més, — les  Associacions  artístiques,  excursionistes 
y  catalanistes  de  que  està  roblerta  la  nostra  terra,  exes  Asso¬ 
ciacions  que  fan  tanta  forrolla  y  hont  avuy  dia  dona  tant  goig 
de  vèurehi  ja  allistats  tot  lo  més  florit  y  esperansat  del  jovent 
y  lo  més  granat  y  sencer  del  patriciat  català,  com  filles  que 
son  de  les  demunt  dites  y  engendrades  per  elles,  y  com  ger¬ 
manes  majors  que  podem  considerar  de  la  nostra  que  avuy 
naix  à  la  vida,  <;què  son  sinó  escoles  del  més  viu  y  adalerat 
patriotisme,  fonamentades  en  lo  procehiment  experimental- 
inductiu  ò  bé,  com  deyam,  històrich  filosòfich? 

Tot  fent  ciència  y  tot  fent  art  ^què  altra  cosa  fan  elles  que 

fer  pensament,  fer  cor,  fer  esperit,  fer  pàtria?  Sí.  Lo  que  més 
necessitan  los  pobles  pera  no  decaure  y  anar  sempre  ende- 
vant,  complint  sa  missió  històrica:  fer  pàtria.  iQuè  altra  cosa 
fan  sinó  referia  dels  danys  ocasionats  per  la  axalabrada  tira¬ 
nia  ideològica,  pe  ’l  ferreny  y  despòtich  racionalisme,  per  lo 
cech  y  fret  apriorisme,  que  ab  la  nivelladora  y  embrutidora 
fal·lera  cosmopolita  se  donan  les  mans? 

iQuè  altra  cosa  fan  exes  Associacions,  aplechs,  més  que  de 
sabis  y  d’  artistes,  de  bons  patricis,  de  hòmens  de  cor  y  de 
seny,  sinó  revivar  la  pàtria,  defensaria,  enaltiria,  treballar  per 
son  avèns,  axamplar  ses  fites  pera  agombolarhi  à  tots  sos  fills, 
tot  fent  aqueix  gran  treball  de  reconstrucció  filosòfica  y  de 
revindicació  històrica? 

Tot  seguint  los  viaranys  y  corriols  de  la  terra,  escorcollant 
les  biblioteques  y  arxius,  confegint  los  vells  pergamins  y  ’ls 
esborrats  ò  esgroguehits  papers,  calcant  inscripcions,  mapant 
territoris  ò  fotografiant  paisatges  y  moniments,  arreplegant 
mots  y  proverbis,  tradicions  y  rondalles,  romansos  y  cansons, 
esbrinant  fets,  concordant  fetxes,  consignant  recorts,  descri- 
bint  costums,  desentafurant  mobles,  classificant  objectes,  in¬ 
ventariant  tots  los  joyells,  tots  los  tresors,  tot  lo  bé  de  Deu 
de  la  nostra  terra,  jquè  altra  cosa  fan  sinó  retornarnos  la  vol¬ 
guda  pàtria? 

Y  al  cap  de  vall,  restaurant  la  hermosa  y  expresiua  fesomia 
de  la  que  fou  nostra  veritable  mare,  aymadora  de  tots  sos 
fills,  ennoblint  y  magnificant  sa  venerable  y  sagrada  imatge, 
oferintla  de  relleu  y  resplandenta  à  nostres  ulls,  grabantla 
fondament  en  nostres  cors,  remembrant  lo  passat  de  la  terra 
pera  ordonar,  com  s’  es  dit,  son  present  y  provehir  à  son  es¬ 
devenidor,  iquè  altra  cosa  fan  totes  exes  Institucions  sinó 
seguir  lo  procehiment  històrich-filosòfich  que,  essent  com  es 
adoptiu  dels  pobles  més  estudiosos  y  avansats,  es  també,  com 
havem  demostrat,  nadiu  y  tradicional  en  la  nostra  pensadora 
Catalunya? 

Are  bé,  donchs,  senyors,  permetèume  que  os  fasse  una  pre¬ 
gunta  pera  concloure. 

Mataró,  nostra  ciutat  benvolguda,  de  tan  noble  y  antich 
avior  com  ben  poques  ni  gayres  n’  hi  hajan,  ^pot  ni  dèu 
viure  estranya  à  eix  mohiment  que,  com  tremolor  seísmich, 
tramès  d’  esquey  à  esquey,  de  roca  en  roca,  sommou  y  soro- 
11a  à  hores  d’  are  per  tots  sos  quatre  indrets,  tots  los  afraus 
de  la  terra  catalana? 

La  ciutat  que  ía  segles  està  asseguda  à  les  vores  del  Medi- 
terrà,  de  la  blavenca  y  rossolada  mar  de  la  civilisació  hont 
s’  enmiralla,  de  la  mar  grega,  de  la  mar  llatina,  de  la  mar 
aragonesa,  cor  y  centre  del  mohiment  històrich  de  milenars 
d’  anys,  £pot  ni  dèu  viure  estranya  ò  indiferenta  à  eix  mohi¬ 
ment  civilisador  de  la  nostra  terra,  que  del  peu  del  Montjuich 
arrenca,  com  si  estigués  posada,  totjust  del  jorn  abans,  en  un 
dels  més  isarts,  feréstechs  y  desconeguts  recons  de  nostres 
montanyes? 

La  ciutat  tres  voltes  renaxenta,  que  sota  d’  eix  cel  lluhent 
y  blau,  texit  de  raig  d’  or  y  de  cefír,  ha  vist  passar  ibers  y 
celtes,  grechs  y  fenicis,  romans  y  cartaginesos,  goths  y  alarbs, 
tots  los  quals  li  han  dexat  vida  y  forses,  glòries  y  relíquies, 
^pot  ni  dèu  renegar  de  1’  avior?  <jpot  ni  dèu  menysprear  lo 
seu  passat? 

La  ciutat  que  ab  sos  baxells  anava  à  Mallorca  ab  1’  alt 
Rey  en  Jaume,  à  Tunis  ab  Càrles  lo  Emperaire,  à  Lepant  ab 
Don  Joan  d’  Àustria  y  ab  1!  invensible  Armada  de  Felip  II  à 
les  boyroses  y  espadades  costes  d’  Anglaterra,  la  que  ab  tants 
d’  honors  y  privilegis  fou  decorada  per  los  Reys  d’  Aragó  y 
’ls  Felips  d’  Espanya,  la  ciutat  imperial  del  arxiduch  Carles, 
cort  un  jorn  de  sa  excelsa  nuvia  N’  Isabel  Cristina,  à  la  qui 
reconexent  sa  importància  no  ’s  desdenyà  de  retornar  lo  títol 
lo  ferreny  vencedor  net  de  Lluís  XIV,  la  ciutat  que  ’s  pot 
gloriejar  de  tan  preuhades  gestes,  de  tan  altívols  recorts,  ^pot 
ni  dèu  aclucar  sos  ulls  devant  ses  cròniques? 

La  ciutat  que,  ademés,  se  pot  envanir  en  los  moderns 
temps  de  tan  aventatjades  institucions,  de  tan  ütils  y  profi- 

tosos  avensos,  la  ciutat  sempre  germana  de  Barcelona,  à  la 
qui  avuy  té  donats  centenars  de  famílies  y  de  la  qui  quaranta 
anys  fa  tan  sols  la  separan  una  restallera  de  cases,  voltades 
d’  esbarjosos  jardins  que  ’n  breus  minuts  se  resseguexen,  <;exa 
ciutat  pot  ni  dèu  viure  allunyada  de  la  corrent  intelectual  y 
coral  que  avuy  arreu  arreu  s’  escampa  per  tota  la  nostra  Ca¬ 
talunya? 

iQuè  us  sembla?  La  ciutat  vetllada  de  torres  y  castells,  vol¬ 
tada  de  muralles,  ornada  de  temples,  que  pot,  ademés,  mos¬ 
trar  en  sos  baralts  ò  dintre  de  sí  dòlmens  y  menhirs,  urnes  y 
sepulcres,  ares  y  làpides,  vasos  y  rnosaichs,  monedes  y  armes, 
inscripcions  y  pergamins,  estàtues  y  quadros,  mobles  y  joyells, 
<pot  ni  dèu  viure  desconeguda  de  sí  matexa?  La  que  ha  dexat 
los  noms  de  tants  de  fills  escrits  en  les  planes  lluminoses  de 
la  historia,  de  la  ciència  y  del  art,  ^pot  ni  dèu  dexar  de  con- 
reuhar  1’  art,  la  ciència  y  la  historia?  ^pot  ni  dèu  viure  com 
un  poble  sens  recorts,  sens  glòries,  sens  vida,  sens  fesomia, 
sens  pensament  propi,  sens  ideals? 

La  ciutat  que  fou  sempre  una  de  les  més  granades  d’  exa 
terra  y  tan  catalana  de  mena  com  la  nostra,  ,;pot  ni  dèu  aborrir 
ni  sisquera  oblidar  la  tradició  històrich  filosòfica  que  havem 
demostrat  per  tots  sos  quatre  costats  esser  tan  catalanesca? 

Per  més  que  sia  feynera  y  treballadora — que  bé  li  escau — 
^no  pot  ni  dèu  mantenir  cap  altre  aspiració  que  la  d’  ésser 
una  població  rabalenca,  sens  més  nom  ni  més  lloch  que  en  la 
Estadística,  sens  més  caràcter  que  la  de  tributaria,  sens  més 
fesomia  que  la  d’  un  formiguer,  emboyrada  perl’  ideisme  en- 
tavanador,  rebregada  per  lo  despòtich  apriorisme  unitari,  tre¬ 
pitjada  al  ras  per  lo  racionalisme  centralisador  y  rebordonida 
y  renocada  per  un  dels  més  corsecats  y  bordenchs  cosmopo¬ 
litismes?  iPot  ni  dèu  viure  Mataró  divorciada  de  tota  la  Ca¬ 
talunya,  y  de  tot  lo  gran  mohiment  de  renaxensa  que,  con¬ 
servant  la  identitat  ab  sí  matexa  y  prenent  tot  justament  per 
basa  exa  identitat,  s’  opera  en  tota  la  nostra  gloriosa  terra 
catalana? 

En  una  paraula,  los  mataronins,  los  fills  d’  aquesta  terra, 
no  havem  de  tenir  una  pàtria  à  quí  amar,  una  pàtria  à  quí 
honrar,  una  pàtria  à  quí  servir?  <Havem  d’  ésser  forasters  en 
nostra  matexa  terra?  ,:Havem  d’  exilarnos  d’  ella  ni  en  còs  ni 

en  esperit?  La  pàtria  que  tinguérem  {la  havem  de  plorar  per 
morta?  {Es  dir  que  nosaltres  no  havem  de  tenir  pàtria? 

]Ah!  No.  L’  assentiment  unànim  que  donau  à  mes  parau¬ 
les,  1’  entussiasme  que  mos  migrats  conceptes  troban  al  fons 
dels  vostres  cors,  vostra  sola  presencia  en  aquest  acte,  al  que 
donau  la  major  cooperació  moral,  tot  ens  diu  que  encare 
tenim  pàtria,  qu’  encare  podem  esperansar  vèurela  renéxer. 

]Ohl  Sí.  ]Qué  ’n  fa  bo  de  veure  acoblats  en  un  sol  lloch, 
units  de  cor  y  de  pensa,  flamejant  de  pàtri  amor,  borbollant 
del  més  pur  entussiasme,  à  tants  de  bons  patricis!  jQuín  goig 
de  veure  aquí,  com  en  un  gran  escon  payral  agombolada 
prop  de  la  històrica  y  sagrada  llar  de  familia  patrícia  mile- 
naria,  respirant  pau  y  avinensa,  à  tot  aqueix  triat  aplech  de 
germans,  sadollantse  ab  sos  recorts,  gloriejantse  ab  son  pre¬ 
sent,  xalantse  ab  les  esperanses  del  esdevenidor! 

|Com  s’  axampla  ’1  pit  y  ’1  magí  s’  enlayra  veyent  ensemps 
somiejar  aquí  tan  patriòtica  fal·lera,  com  vibrantes  cordes 
d’  arpa  armoniosa  que  plegades  cantan  un  sagrat  himne,  la 
greu  y  experta  vellesa  y  ’l  brau  y  festiu  jovent,  les  fortes  y 
entenimentades  madones  de  ullada  de  cel  clara  y  serena  y 
les  tendres  y  rialleres  donzelles  de  cor  amorosit,  y  axis  també 
la  flor  de  tots  los  estaments  barrejats  y  acoblats:  tants  d’  hò- 
mens  d’  enginy  y  de  saber,  de  valor  y  d’  empresa,  de  virtut 
y  de  patriotisme,  honor  y  glòria  de  la  nostra  terral  jOh,  sí! 
jEncare,  encare  tenim  pàtria! 

;Siemhi,  donchs,  tots!  jAmèmla,  servímla  de  bon  grat! 
Units  de  cor  y  de  pensa  treballem  germanívolment  per  ella 
tots  plegats.  Fèmla  gran,  gran  en  tot,  sempre  més  gran,  per- 
que  hi  càpiguen  à  pler  nostres  germans  y  nostres  fills,  y  per 
necessitat  ni  per  voluntat  cap  d’  ells  s’  en  haja  d’  allunyar, 
ni  per  forsa  ni  per  voler  haja  de  donar  à  la  nostra  mare  pà¬ 
tria  son  trist  adeusiàu. — He  dit. 

LO  NO  VEN  ARI  D’  ÀNIMAS 

(recorts  de  noy) 


La  iglesia  més  gran  del  meu  poble, — la  parròquia,  que  ’n 
deyan — es  gòtica,  per  1'  estil  de  la  del  Pí.  Menos  pura  que  la 
d’  aquesta  y  més  pobre  de  detalls  sa  arquitectura,  es,  potser, 
la  nostra  iglesia  més  alta  y  llarga,  y  també  com  la  del  Pí, 
d’  una  sola  nau;  una  nau  d’  aquellas  que  per  son  costellàm 
prim  y  ben  travat  y  pe’l  graciós  abombament  del  àbsit  me 
recorda  la  closca  dels  antichs  baixells  y  ’m  fa  somiar,  cada 
cop  que  la  miro,  ab  la  possibilitat  de  capgiraria  y  vèurela 
surar  pel  mar  com  portentós  navili. 

Llàstima  que  generacions  posteriors  à  las  que  tal  nau  bas¬ 
tiren,  trastocadas  per  las  aberracions  de  la  moda,  s’  entre- 
tinguessen  en  poblar  son  interior  d’ altars  barròchs  tan  recar  - 
golats  y  llampants,  pera  omplirlos  després  d’  imatges  ben 
poch  edificants,  las  més  d’  ellas,  per  llur  posat  un  bon  xich 
dansarinesch,  la  abundancia  y  color  de  llurs  carns  y  la  exa¬ 
geració  de  llurs  ropatges  bufats  y  assotats  per  un  vent  que, 
gracias  à  Deu,  may  hi  fa  allí  dintre. 

Ahont  sòl  ferne,  y  de  valent,  es  à  fora,  al  replà,  que  ’n  diu- 
hen  de  la  plasseta  de  la  Iglesia.  Sobre  tot  al  novembre, 
aquellas  nits  qu’  anavam  al  novenari  d’  ànimas,  ;y  quin  modo 
de  bufar,  de  miolar  y  d’  udolar!  Encara  ’m  recordo  ab  certas 
esgarrifansas  de  còm,  al  atra vessar  la  plasseta,  m’  aferrava  al 
bras  manyagó  de  la  meva  mare  y  de  còm  m’  embolicava  ’l 
cap, — de  part  derrera,  fins  à  la  gorra, — del  devant,  fins  à  ràn 
d’  ulls, — ab  la  bufanda;  una  bufanda  de  vellut  de  risso,  llis¬ 
tat  ab  set  ó  vuyt  passadas  de  colors  furients,  qu’  era  pera  mí 
un  prodigi  d’  elegancia. 

Jo  tindria  llavors  deu  ú  onze  anys,  y  no  pecava  de  valent 
sinó  ab  la  llengua.  Per  això,  quan  després  d’  una  hora  de  vet¬ 
lla  estudiant  lo  mussa  mussce  y  ’ls  noms  enrevessats  de  la 
geografia  septentrional,  à  la  claror  d’  una  llumanera  que  mo- 

cava  més  de  dèu  cops  cada  vespre  tot  mastegant  distretament 
aquells  noms,  me  cridavan  per  anar  al  novenari  ]ab  quin  gust 
no  m’  hi  hauria  negat!  Ja  feya  estona  que  ’l  vent  bramulava 
pe’l  carrer  com  fera  famolenca  y  que  ’l  trontoll  de  certasportas 
m’  havia  anat  esporucant,  fins  que,  rendit  per  la  non-non  dels 
llibres,  ab  las  mans  à  las  butxacas  y  reduhit  per  1’  encongi- 
ment  lo  cos  à  la  meytat  de  son  gruix,  m’  havia  endormiscat. 
En  aquest  estat  y  quan  la  xardoreta  de  la  sòn  comensava  à 
refer  me,  me  cridavan. 

jAlsèuvos,  y  eixiu  ara,  ab  aquella  tenor  que  feya  ’l  vent 
pe’l  carrer!  Però  haurían  dit  que  no  era  home,  y  jo  no  con¬ 
sentia  semblant  insult.  Al  sentir  lo  crit,  m’  aixecava  d’  una 
pessa,  encara  ab  las  mans  à  la  butxaca,  recobrava  arreu  1’  es¬ 
ma,  me  ficava  ’l  jaique  (cayca  pronunciava  la  menestralalla) 
m’  entortolligava  al  coll  aquell  portento  de  tapa-bocas  y  ja 
aixericat  del  tot,  baixava  botant  las  escalas  à  reunirme  ab  la 
meva  mare  y  mas  tías.  Lo  cancell  dringava  devant  y  derrera 
nostre  fins  à  rebatre  ab  furia  contra  ’l  bastiment,  escuant  de 
pas  lo  llarch  miol  de  vent  que  la  escala  s’  engolia. 

Ja  eram  al  carrer.  Lo  carrer  estava  fosch,  tot  sos  obradors 
tancats;  però  per  las  escletxas  de  las  portas  s’  escapavan  raigs 
de  llum,  cants  y  remors  de  treball  apagadas  y  melancòlicas. 
Las  mans  al  cap  pera  encasquetarnos  be  ’ls  abrichs;  empre- 
níam  la  marxa.  Lo  vent  nos  empenyia,  ’ns  amarava  de  pols 
y  brossa,  ’ns  feya  ensopegar...  Las  bocas  ben  tapadas,  y  tira 
amunt.  Pochs,  ben  pochs,  més  que  nosaltres  nos  eixían  al 
pas,  embolicats  com  papus,  sostenint  igual  lluyta,  desplegant 
igual  coratje.  [Amunt,  amunt!  Las  campanas  tocavan  à  morts, 
y  tots  nosaltres  avansavam  cap  allà  d’  hont  eixían  aquellas 
batalladas,  tantost  aixordadoras  com  si  cayguéssen  al  costat 
meteix,  tantost  fondas  y  esllanguidas  com  d’  una  hora  lluny. 

Preníam  la  primera  travessia,  estreta  y  negra  com  gola  de 
llop...  A  primera  vista,  res;  després  potser  algun  bulto  que 
passava  fregant  esma  perdut  per  las  brossas  que  duya  als 
ulls;  potser  algun  gos  que  furgant  pestilent  fullaraca  se  ’ns 
entrebancava,  fins  que,  sobtat  pe’l  cop  ò  trepitjada,  fugia 
coixejant,  la  cúa  entre  camas  y  no  gosant  grinyolar,  aver¬ 
gonyit  de  sa  estrafalaria  guia.  Arreu  desembocavam  al  carrer 
de  la  Cort,  lo  carrer  de  Fernando  d’  allí.  La  claror  del  gas 


120 


Rlvlsta  Catalana 


portàtil,  infelís  precursor  del  petroli,  comensava  à  faxendar 
per  alguns  cafès  y  botigas  d’  aquell  carrer;  y  aquella  claror 
ra’  aixamplava  un  xich  lo  cor.  Allí  trobavam  ja  molta  gent 
encaminantse  àla  iglesia,  batentse  com  nosaltres  ab  lo  vent  y 
la  polsaguera  que,  esblanquehida  per  la  claror,  semblava  més 
espessa  y  abundant. 

Per  fí  arribavam  devant  la  iglesia,  y  allí  era  ’l  patir.  Qua¬ 
tre  cantonadas,  que  s’  enristravan  en  creu,  bufavan  à  la  una 
contra  nosaltres,  enrotllantnos  ab  llurs  remolins  y  regolfadas, 
com  à  las  fullas  sècas  que,  à  nostres  peus,  ballavan,  gisclant, 
lo  ball-rodó.  Tirats  en  devant  uns  cops,  d’  altres  enrera,  las 
valonas  com  petxinas  clavadas  al  clatell,  brandant  sense  pa¬ 
rar;  panys  ò  faldillas  enmotllàntse’ns  à  las  camas  y  entreban- 
cantnos;  tapats  los  caps  com  las  mòras  y  la  mà  dreta  à  dalt 
disputant  la  possessió  de  gorras  y  barrets;  ja  de  gayrell,  ja 
d'  esquena,  ja  cara  à  cara;  rompíam  al  enemich  entre  polsa¬ 
guera,  udols,  giscles,  riallas  y  desori,  y  arribavam  à  la  fí  al 
llindar  del  temple. 

Mes  son  portal  era  ben  fosch.  Cansats  de  la  lluyta,  tothom 
ni  reposava  un  xich  pera  destortolligarse  ’ls  abrichs.  Però 
tanta  gent  anava  venint  y  tal  1’  arremolinava  ’l  desorde  de  la 
brega,  que  prompte  hi  burbullava  com  corrent  d1  aygua  de¬ 
tinguda  per  un  sòt.  Y  com  que  tots  pujavan  més  que  jo,  la 
meva  travessia,  per  aquella  corrent  tenebrosa,  era  ben  bé  en¬ 
tre  dos  ayguas.  La  maror  se  m'  enduya  y  jo  ’m  deixava  por¬ 
tar,  tot  patollant  dins  d’  aquellas  apreturas  pera  tràurem  la 
gorra  y  la  preciosa  bufanda  que  m’  estava  escanyant. 

A  la  fí  respirava.  La  corrent,  al  llindar  de  la  comporta,  ’s 
destriava,  regolfava  un  moment  al  voltant  de  las  picas  bene- 
hidas,  s’  escampava  arreu. 


* 

*  * 


La  resplandor  teyosa  de  la  esblenada  atxa  que  s’  arborava 
dalt  de  gòtich  canalobre  de  ferro  prop  de  la  pica,  sota  la  re¬ 
baixada  volta  del  chor,  nos  enllunernava.  Y  1’  enlluhernament 
nos  aumentava  las  proporcions,  falsificava  la  calitat  y  la  dis¬ 
tancia  de  las  cosas.  Aixís,  al  primer  cop  d’  ull,  ma  impressió 

era  caòtica;  las  foscors  que  ’s  gronxavan  per  1’  atmòsfera 
m’  ho  desdibuixavan  tot:  tota  aquella  iglesia  era  un  gran  de- 
pòsit  de  fum  salpicat  à  banda  y  banda  per  llums  aparellats, 
clòs,  allà  al  cap  de  tot,  per  una  gran  fornal  y  restelleras  de 
llumets. 

Si  ’1  concurs  resava  '1  rosari,  aquell  mormoli  ronch  y  rosse- 
gós  de  la  multitut  que  ’l  recita,  ajudava  misteriosament  al 
efecte.  Era,  en  conjunt,  una  sola  vèu,  una  vèu  grossa  que  no 
cridava  y  ho  omplia  tot,  ressò  d’  una  capsa  armònica,  alè 
d’  un  poble  plè  de  fervor  que  s’  enlayrava  magestuosament 
cap  al  cel.  Sens  que  ma  mare  m’  ho  hague's  previngut,  jo 
m’  hauria  agenollat  pera  senyarme. 

M’  aixecava  arreu  ab  lo  cor  oprimit  d’  emoció  y  comensa- 
va  à  sortejar  lo  sinuós  caminet  que  ’ns  obríam  per  aquell 
sembrat  de  donas  agenolladas.  Aquestas  eran  à  mils,  cobrían 
1’  enrejolat  del  temple  partidas  en  tres  grans  seccions  per  dos 
rengles  de  banchs  qu’  arrancavan  dels  ànguls  del  presbiteri  y 
s’  extenían  fins  prop  de  la  porta.  Vells  y  criaturas  ocupavan 
aquets  banchs  y,  al  respatller  d’  ells,  s’  apoyava,  per  banda, 
fornida  columna  d’  hòmens  de  bona  edat.  Tota  aquella  ger¬ 
nació,  vista  d’  esquena,  las  donas  ab  mantellina  ò  caputxó, 
los  hòmens  ab  llurs  abrichs  fins  al  cabell,  era  negrosa.  Un 
avansava  à  las  palpentas;  caminant  per  allí  s’  arriscava  à 
atropellar  algú. 

Però,  poch  à  poch,  los  ulls  se  feyan  ab  aquella  claror  espe¬ 
cial,  la  realitat  anava  prenent  cos  y  perfils.  Llavors  ferían  ma 
vista  los  tapissos  que  lluhían  derrera  ’ls  brandons  aparellats 
en  cada  contrafort  de  las  capellas  laterals.  Eran  de  colors 
desmayats,  pintats  al  tremp,  probablement  de  principis 
d’  aquest  sigle,  y,  en  cada  hu  d’  ells  hi  havia,  simbolisant  los 
vicis  y  passions,  una  ò  duas  figuras  y  la  mort  al  aguayt.  La 
tradició  popular  hi  veya  retratos  de  convehins  ja  morts  y  ’ls 
citava  per  llurs  noms. — Aquí,  un  notari  falsificant  potser  un 
testament,  y  la  mort  à  punt  d’  escanyarlo.  Era  D.  Fulano  de 
Tal. — Més  enllà,  una  gran  senyora  agensantse  ab  molta  com- 
plascencia  devant  del  mirall;  la  mort  li  apareixia  al  fondo 
d’  aquest  à  guaytarla.  Era  D.a  Sutana. 

Jo  m’  esgarrifava  de  pensarhi,  y  ’ls  miralls  de  casa  me  fe¬ 
yan,  de  nit,  certa  feredat. 

Avansava  més,  y  en  un  altre  tapís  veya  al  avaro  tractant 
inútilment  de  fugir  ab  la  botaruda  bossa  entre  las  urpas.  Los 
descarnats  dits  d’  una  calavera  ’l  retenían  per  1’  espatlla,  li 
arrancavan  de  las  mans  1’  adorat  tresor. 

Un  altre,  no  sé  si  home  de  guerra,  fugia  à  cavall  ben  esca¬ 
pat.  Una  calavera  ab  crossas  li  deya  ab  fréstech  sarcasme 
desde  lluny: 


Repara  que  si  coixera 
m’  obliga  al  pas  de  tortuga, 
no  hi  ha  qui  alcansar  no  puga 
en  ma  imparable  carrera. 


La  fonda  alenada  del  rosari,  mentres  tant,  aumentava  ’l 
misteri  en  mon  esperit.  Y  si  llensava  la  vista  à  las  resplan- 
dors  creixents  del  presbiteri,  à  mesura  que  m’  hi  atansava,  no 
trobavan  pas  mos  ulls  hont  reposar  fòra  de  la  mort:  grans 
piràmides  à  un  cantó  y  altre  coronadas  de  llacrimatoris,  ins¬ 
cripcions  funerarias,  cranis  reposant  desobre  una  espantosa 
creu  de  fèmurs,  y  al  mitj,  demunt  de  1’  ara,  aquella  gran  for- 
nal  plena  de  reys,  de  papas,  de  bisbes,  de  senzills  mortals  cla¬ 
mant  perdó  entre  erissadas  flamas. 

Poch  després,  dalt  de  la  tribuna,  ’l  coro  cantava  una  trista 
elegia  ab  la  tornada: 


A  las  ànimas  ohiu, 
que  cridan  |ay  quin  dolor! 


Aixís  arribavam  à  la  capella  de  Santa  Filomena,  la  capella 
predilecta  de  la  meva  mare.  Pujavam  los  dos  grahons,  mitj 
trepitjant  las  donas  allí  assegudas,  y  jo  corria  à  assentarme  à 
la  punta  d’  un  bauch  dels  que  hi  havia  engolits  en  1’  ombra. 
Si  aixecava  ’ls  ulls,  topavan  tot  seguit  ab  un  altre  aspecte  de 
la  mort.  Lo  cos  sant  de  la  màrtir  estava  extès  dins  d’  una 
gran  urna  vidrada,  demunt  del  altar. 

Oprès  mon  tendre  esperit  per  tants  mementos,  s’  apoderava 
de  mi  una  obcessió:  la  mort,  la  mort,  la  mort. 

Se  ’m  presentavan  al  pensament  tots  los  difunts  de  ma  fa¬ 
mília.  Mon  bon  avi,  mon  germanet,  una  criada  vella  à  qui 

havia  vist  de  cos  present,  reapareixían  à  mos  ulls  estirats  dalts 
de  catafalchs  negres,  gròchs  com  la  cera,  los  ulls  enfonzats, 
petrificats  en  la  imponent  postura  del  somni  etern. 

]Oh,  quina  basarda!  ]Oh,  quin  dolor!  Y  resava  per  ells, 
arraulit,  acoquinat,  fins  que  ma  naturalesa  de  noy  se  rendia  à 
la  monotonia  d’  aquella  emoció  insostenible.  Tots  mos  ner¬ 
vis  s’  afluixavan,  lo  cap  me  comensava  à  pesar,  se  ’m  decan¬ 
tava  demunt  la  espatlla,  y  quan  lo  predicador  anava  à  des- 
críurens  lo  dimoni  y  sas  persecucions,  desitjós  y  tot  de  sen- 
tirlo,  jo  ja  dormia. 

;Y  es  estrany!  Si  somiava,  allí,  en  aquell  banch,  en  aquella 
postura  incòmoda,  mon  somni  no  era  apesarat.  L’  avi,  ’l  meu 
germanet,  los  amiguets  meus  d’  estudi,  ja  morts,  ressucitavan 
plens  de  salut,  com  en  lo  mellor  de  llurs  días  compareixían  à 
jugar  ab  mi  en  lo  jardí  amarat  de  sol  de  mas  ilusions  cando- 
rosas.  Jo  ’ls  veya,  jo  ’ls  sentia,  jo  ’ls  tocava,  plens  de  vida, 
resplandents  de  joya,  sens  memòria  ni  pressentiments  de 
mort.  En  cambi,  ja  al  llit,  tota  aquella  dansa  Macabra,  pre¬ 
nia  forma  corpòrea  y  ’m  dava  angoixas  espantosas. 


<Quí  m’  havia  de  dir,  llavors,  que  tot  aquell  espectacle  ter- 
rorífich,  tindria  més  tart  pera  mi  la  dolsor  inefable  d’  una 
poesia? 


Narcís  Oller 

RECORTS  CATALANS 

DE  SARDENYA 


(Conclusió) 


3.  ítem  altre  Retaule  mes  gran,  y  fet  molt  de  temps,  en  lo 
qual  hia  un  Galio  y  entorn  dell  tretze  fustas  de  moros  dantli 
cassa;  y  dalt  de  tot,  la  dita  ymagie  de  N.  Sra  de  bonayra  y 
Jesuset  y  hia  scrit  lo  següent  «Parti  del  port  de  Càller  lo  ga¬ 
lio  de  gabriel  berno  y  dels  germans  de  Araix,  e  trobant- 
se  sobre  larguer  sinquanta  millas,  isqueren  tretze  justas 
de  barbarossa,  y  tots  reclamant  a  la  verge  maria  de  bonayre 
son  escapats,  fonch  à  6:  de  Septembre  en  lany  1530  (1):» 

4.  ítem  altre  Retaule,  fet  molt  de  temps,  que  hia  un  galio 
que  parex  que  estava  en  fortuna,  y  dalt  la  ymagie  de  dita 
N.  Sra  y  Jesuset  y  Sl  Elm  y  Sta  Clara  y  hia  scrit  lo  següent: 
«diuendres  à  27.  del  mes  de  Abril  trobantse  lo  galio  de  Pere 
brondo  a  30:  millas  de  Salou,  ab  grandissima  fortuna  de 
grech  y  llevant  a  sinch  ampollets  de  la  primera  guardia,  vin¬ 
gué  un  gran  colp  de  mar  y  sen  porta  lo  timo  y  sellars  (?)  re¬ 
clamant  a  la  gloriosa  Verge  maria  de  bonayre  los  dona  modo 
y  manera  en  que  que  feren  enginy  que  se  salvaren  y  arribaren 
a  Valentia  a  bon  salvament.  Any  1343 .» 

5.  ítem  altre  Retaule  molt  gran,  en  lo  qual  es  tota  menjada 
la  pintura,  tant  es  vell;  y  segons  se  veu,  es  una  nau  ab  xxiiij 
galeres  turquesques  combatentla,  y  dalt  de  tot  la  dita  ymagie 
de  Nra  Sfa  de  bonayra  y  Jesuset,  y  per  esser  la  pintura  tant 
menjada  no  se  poden  lligir  las  lletras. 

6.  ítem  altre  Retaule  tambe  gran  que  hia  un  galio  pintat  y 
dalt  la  dita  ymagie  de  Nra  Sra  y  Jesuset  ab  las  de  Sl  Sebas¬ 
tià  y  Sl  Roch,  y  hia  scrit  lo  següent,  «a  vj.  de  dezembre  1523: 

(1)  En  lo  MS.  totes  les  dates  dels  retaules  venen  també  anotades 
al  marge  de  cada  relació. 

estant  en  lo  port  de  Gaieta  lo  Galio  de  Antoni  Yraldo  de 
Araxo  molts  passagers  de  Càller,  moriren  tres  persones  dins 
una  Cambra  de  dit  galio;  dubitant  los  dits  pasagiers  Patro 
y  mariners  aquells  fossen  morts  de  pesta,  devotament  re¬ 
clamant  tots  la  gloriosa  Verge  Maria  de  bonayre,  ils  glorio¬ 
sos  Sl  Sebastia  y  Sl  Roch  los  guardassen  de  dit  mal.  Aribats 
en  Càller  a  salvament  tots  sans,  sens  mal  ningú,  feren  fer  la 
present  memòria  a  honor  de  la  gloriosa  verge  mariade  bon¬ 
ayre  y  dels  benaventurats  St  Sebastia  y  St  Roch. 

7.  ítem  altre  Retaule  en  que  hia  pintat  una  nau,  y  dalt  la 
dita  ymagie  de  Nra  Sra  de  bonayre  y  Jesuset  ab  las  ymagens 
de  S*  Elm  y  S1  Nicolau;  y  hia  scrit  lo  següent.  «Aquest  es  la 
nau  Patro  Joan  Parets,  trobantse  lo  die  de  Sl  Thomas  a  lo 
capre  de  la  islla  de  Sl  Pere  reclamaren  à  nra  dona  de  bonay- 
ra  los  dones  lo  vent  llarch  per  no  anar  en  terra  en  dita  islla, 
y  de  continent  se  li  allarga  lo  vent  y  muntaren  dita  islla,  sens 
haver  mal  ningú;  fou  lany  1553 :» 

8.  ítem  altre  Retaule  molt  vell  y  dalt  la  dita  ymagie  de 
Nra  Sra  ab  lo  Jesuset  y  hia  scrit  lo  següent,  «aquest  es  lo  ga¬ 
lio  de  mi.  Jo:  Ant.  escofe  Patro  per  ruys  Esteve  hiraldo  surt 
en  Sl  Alias  foren  deslliurats.» 

9.  ítem  altre  Retaule  molt  vell  en  lo  qual  hia  una  nau,  y 
dalt  la  ymagie  predita  de  Nra  Sra  ab  lo  Jesuset  y  per  esser  fet 
molt  de  temps,  nos  poden  llegir  bé  totes  les  lletres  sols  les  se¬ 
güents.  «Aquesta  es  la  nau  de  mi.  Roco  Tomaso  di  Stefano 
regoseu,  que  al  primer  de  dezembre  1533.  lo  divendres  dos 
hores  ans  de  die,  trobantse  en  lo  golf  de  lleoli  prengue  una 
gran  gropada  de  temps  mestrals  que  li  lleva  lo  trinquet  de 
proa  ab  lo  boupres  y  Trinquet  de  gabia  qual  estigueren 

dos .  travessats  per  la  mar  quel  llensaren  molts  robes  y 

y  lo  dit  Capita  y  gent  ventso  ja  perduts  reclamaren  à  Nra 

Sra  de  bonayra,  lis .  bon  temps  y  aportaslos  a  terra  de 

Christians  y  axi  ribaren  à  la  p(rese)nt  ciutat  de  Càller.» 

10.  ítem  altre  retaule  que  parexe  esser  fet  molt  de  temps 
en  lo  qual  segons  se  veu  hia  hia  una  barca  pintada  trabucada 
en  la  mar  y  dos  homens  en  mar  que  parex  sian  morts;  y  altres 
tres  demunt  la  barca  engenullats  y  dalt  la  dita  ymagie  de 
Nra  Sra  ab  lo  Jesuset  y  scrit.  Nra  Sra  de  bonayra.» 

11.  ítem  altre  Retaule  que  parex  esser  fet  molt  de  temps  en 

lo  qual  hi  ha  pintat  la  dita  ymagie  de  Nra  Sra  ab  lo  Jesuset 
y  devant  delia  un  home  engenollat  ab  tres  sagritas  que  ’l  tra- 
passen  de  part  a  part.  y  es  sens  retol  ni  nota  y. 

12.  ítem  altre  retaule  tambe  vell  en  lo  qual  hia  una  nau  y 
sis  fustas  y  una  galiota  a  la  trassa  pintats,  y  dalt  la  dita  yma- 
gie  de  Nra  Sra  y  Jesuset  y  hia  scrit  segon  se  a  pogut  llegir  lo 
següent.  «Al  nome  di  Jesu  é  de  la  virgine  maria,  una  nave  de 
napuli  di  bernardino  sarroch  çitatino  di  napuli,  Patronejata 
per  Sebastiano  corso  habitante  di  Cagliar  y  ixendo  de  Sicilià 
et  andando  per  genova  sendo  sopra  la  ustrita  per  fortuna  di 
gran  mal  tempo,  rompi  el  timone  é  si  recomande  ala  virgine 

maria  de  bonayra  e  scampo  de  la  fortuna  et  lo  men . a  xiiii. 

di  marco,  in  lo  medesmo  viagio  aribando  sopra  la  isula  di 
ponso  li  exi  sei  fustas  et  una  galiota  et  lo  combatino  deia  ma¬ 
tina  fina  hora  de  medio  jorno,  é  luy  si  recomanda  ala  virgine 

maria  di  bonayra  qui . mala  gente  e  per  gratia  di  la  virgine. 

maria  refresco  tanto  il  vento  che  scampo  di  queli  malimale,  & 

13.  ítem  altre  retaule  en  lo  qual  hia  un  Galio  pintat  ab 
moltas  fustas  y  galeras  turquescas  que  passan  de  cinquanta,  y 
dalt  la  dita  imagie  de  Nra  Sra  ab  lo  Jesuset  y  hia  scrit  un  rè¬ 
tol  del  tenor  següent:  «A  25  de  Juny  1545  partintse  de  Càller 
lo  galió  de  fran  c.°  Stala  genoves  pera  napols,  estant  sobre 
Ponsa  en  calma,  lo  dilluns  de  mati  die  de  Sl  Joan,  descobri- 

ren  la  Armada  turquesca  que  podian  ser  obra  de .  velas  y 

aleshores  cadau  envoca  à  la  gloriosa  verge  Maria  de  bonayra 
lis  agues  misericòrdia  que  lo  galio  estaria  lluny  de  1’  armada 
Vjjj  milles  y  estigueren  40:  horas  à  venir  la  volta  nostra;  apres 
isqueren  5  galeres  y  quatre  galiotas  y  nos  alcansaren  cuaran- 
ta  millas  à  la  mar;  en  aço  refresca  lo  temps  y  llensaren  roba; 
y  vent  que  tenian  bon  temps  sen  anaren;  à  les  hores  hores  fe- 
rem  un  pelegri  per  Nra  Sra  de  bonayre  y  altres  almoynes.» 
etc.  y  resta  dos  llineas  que  nos  poden  llegir  per  esser  vell. 

14.  ítem  altre  retaule  en  lo  qual  hia  pintat  una  nau  corrent 
fortuna,  y  tots  los  Abres  romputs,  y  dalt  la  imagie  predita  de 
Nra  Sra  de  bonayra  ab  lo  Jesuset,  y  altra  part  la  Varonica;  y 
lo  retol  es  tant  vell  que  nos  pot  llegir,  sino  lany  que  diu  al 
p.°  de  desembre  1553  y  lo  nom  que  diu  Thomaso  de  Ste- 
fano, 

1  5.  ítem  altre  Retaule  en  lo  qual  hia  pintat  una  saggietia  y 

una  galiota  a  la  trassa  y  dalt  la  dita  imagie  de  Nra  Sra  ab  lo 
Jesuset,  y  hia  scrit  lo  següent:  «  à  sinch  de  desembre  1553 
parti  la  sagietia  de  Joan  López  spanyol  habitant  de  Càller, 
nomenada  Sta  Maria,  patronejada  per  Patro  Joan  Castanyeda, 
y  anant  à  la  Goleta  corregue  per  fortuna  anant  à  la  Pantali- 
lea  y  exint  de  la  Pantatilea  per  anar  à  la  Goleta,  estant  entre 
la  galibia  y  Capubono  nos  isque  una  galiota,  y  reclamant  à 
Nra.  Sra.  de  bonayra  nos  refresca  lo  vent  y  nos  donarem  à  la 
mar  y  axi  forem  salvats.» 

16.  ítem  altre  Retaule  en  lo  qual  hia  pintat  una  nau  y  tres 
galiotas  y  dalt  la  dita  imagie  de  Nra  Sra  y  no  hia  retol  ques 
puga  llegir  si  no  lo  any  que  diu  à  16  de  Janer  1559. 

17.  ítem  altre  retaule  en  lo  qual  hia  pintat  una  nau  ab  vuyt 
vaxells  turquesquos,  y  dalt  la  dita  imagie  de  Nra.  Sra.  ab  lo  Je¬ 
suset  y  un  retol  del  qual  sen  a  lligit  lo  següent:  « A  la  Goleta 
nel  mes  de  febraro  1566:  de  la  Isula  de  la  Faogna  uscirno... 
sclavo  dove  me  voltay  à  Ntra.  Sra.  di  bonayre...  refresco  il 
vento  et  anday  à  Trapana  à  salvament,  Deo  gratias.» 

18.  ítem  altre  Retaule  en  lo  qual  hia  pintat  una  nau  ab  una 
barca  trabucada,  y  dalt  la  dita  imagie  de  Nra.  Sra.  de  Bon- 
ayre,  y  Jesuset,  y  hia  scrit  lo  Retol  següent:  «à  15.  de  Juliol 
15 2q:  exint  de  una  surta  en  lo  port  de  Càller  una  barca  ab 
tretze  homens  entre  los  quals  era  ni.0  Nicolao  Corbo,  m.°  Es¬ 
teve  matzolinos,  il  fill  de  M.°  Nicolau  Solay,  Joan  Ant.°  y 
altres,  trabuca  dita  barca  y  tota  la  gent  caigueren  en  la  mar, 
hont  hi  havia  sis  brassas  de  aygua,  y  per  voluntat  de  Deu  re¬ 
clamaren  la  verge  Maria  de  bonayra,  que  ningú  no  hi  moris 
be  que  los  demes  no  sabian  nadar.» 

19.  ítem  altre  Retaule  en  lo  qual  hia  un  vaxell  de  sine  abres 
y  altres  que  parex  tenen  fortuna,  y  dalt  la  dita  imagie  de 
Nra.  Sra.  de  bonayra  y  Jesuset  y  hia  lo  retol  següent:  «...  à  13 
de  dezembre  1566.  disapte  vigilia  de  Sta.  Llusia  estant  la  pre¬ 
sent  nau  de  M.°  barthomeu  Nater  nomenada  Nra.  Sra.  del 
Carme  y  Sta  ♦£»  surta  en  la  plaja  de  la  dita  ciutat  de  Valen¬ 
tia  in  compa.  de  7  o  8  vaxells  se  mogue  un  gran  temporal  de 
grech  y  llevant,  en  la  qual  fortuna  anaren  à  traves  3  vaxells 
y  los  qui  restaren  qui  havia  romput  gumera  y  qui  Abre,  rems 
de  barca  y  de  la  nau;  m.°  nater  romperen...  etc.,»  y  per  no 
poderse  lligir  se  a  dexat  tot  lo  demes. 

20.  ítem  altre  Retaule  en  lo  qual  hia  pintat  una  nau  y  una 
barca  que  parex  dita  nau  corre  fortuna  y  dalt  la  dita  imagie 
de  Nra.  Sra.  de  bonayra:  y  hia  lo  retol  del  tenor  següent:  «à 
13:  del  mes  de  Febrer  1558:  parti  marti  Simoni  dalcudia  per 
anaren  caller  abla  nau  de...  de  rusco  de  tres  milia  salmas, 
trobantse...  S.1  Antiogo  ab  una  grosa  fortuna  de  mig  jorny  é 
xeloch  y  ab  pluja  del  cel,  la  fortuna  comensa  dilluns  à  les  3 
hores  passat  mig  dia  y  dura  tota  la  nit  y  alendema  del  mati 
a  la  segona  guardia  de  la  nit  li  salta  una  falla  molt  grosa  que 
sino  sen  posan  esment  tots  sanegaren ,  é  reclamaren  à 
Nra.  Sra.  de  bonayra,  que  les  fes  gracia  que  la  fortuna  passas 
é  passa  alguns  anegats  pensaren  de  salvarse  ab  la  barca  de 
la  nau  que  portavan  de  popa  é  se  comensaren  de  llensar  ala 
mar  per  anar  à  la  barca  alguns  arribaren  y  altres  no,  perque 
scapolaren  y  se  anegaren  de  modo  que  se  salva  en  la  barca 
63:  persones  é  cent  y  sent  persones  se  anegaren:  y  en  lo  que 
ne  scamparen  ab  la  barca  estigueren  per  lo  golf  sinch  dies  y 
sinch  nits  sens  menjar  ni  sens  beure  é  sens  bruxula  ni  carta 
de  navegar  é  reclamaren  sempre  à  la  gloriosa  verge  Maria  de 
Bonayra  que  los  volgués  portar  à  salvament  y  arribaren  en 
lo  port  de  Tabarca  à  salvament  sens  perillar,  de  que  prome¬ 
teren  fer  la  present  memòria. 


27.  ítem  altre  Retaule  en  lo  qual  hia  pintat  un  vaxell  que 
esta  en  fortuna  y  dalt  dita  imagie  de  Nra.  Sra.  de  bonayra  y 
Jesuset  y  hia  lo  retol  següent:  «M.  D.  Lxxij  ali  10:  di  ginaro 
partendosi  la  nave  dil  capitano  Jouane  de  nicolo  reguseu  di 
Alicante  per  andar  à  Vanetia  trobandose  nel  golfo  de  lione 
ne  sopravine  una  grandissima  fortuna  di  maestrali,  la  qual 
ne  duro  quatro  jorni  et  quatro  noti,  et  rompimo  il  timone  é  si 
perdete  la  barca  e  navigamo  dui  jorni  et  dui  note  senza  esso 
timone  é  sempre  invocamo  in  nostra  ajutia  la  gloriosa  vergene 
maría  de  bonayra  la  qual  per  una  ymensa  bonda,  noi  condu- 
se  miraculosamente  in  quest  presente  port  à  salvament,  cun 
sei  palmi  de  acua  ordinariamente  en  la  sentina  é  con  grandis¬ 
sima...  che  sia  Nra.  Sra.  sempre  laudata. 


Tots  los  quals  sobredits  Rètols  y  miracles,  instant  lo  dit 
fra  Rafel  Mura  en  dit  nom,  en  presentia  y  assistentia  dels 

sobre  scrits  testimonis,  diligentment  sustantia  ni  paraula  no 
mudada,  llevat  tot  y  qualsevol  frau  engany  y  suspitio  se  son 
escrits  continuats  y  assentats  si  y  segons  en  los  dits  retaules 
en  dita  iglesia  de  Bonayra  estan  posats  y  escrits,  specificant- 
se  lo  miracle  ó  miracles  que  en  cada  retaule  es  ó  lo  que  hia 
pintat,  y  axi  cada  cosa  persi  per  lo  dit  substitut  y  notari  en 
presentia  de  dits  testimonis  se  son  redigits  y  trasumptats  y 
en  forma  publica  transcrits  (com  se  a  dit)  peraque  al  present 
instrument  eo  acte  exemplar  se  li  done  y  tinga  la  matexa  y 
tanta  fe  quanta  lo  tenen  dits  Rètols  en  dits  Retaules  scrits  y 
los  miracles  en  ells  pintats,  volent  axibe  que  adaquest  instru¬ 
ment  en  qualsevol  part  y  lloch  per  rahó  de  dites  coses  y  qual¬ 
sevol  d’  elles  se  done  la  dita  fe.  Foren  fetes  les  dites  coses  en 
la  dita  Iglesia  eo  monestir  de  N ra-  Senora  de  bonayra,  sots 
los  dies,  mes  y  any  sobredits — ídem  Spada  notarius  et  scriba 
qui  supra. 


Hem  cregut  innecessari  traslladar  un  per  un  tots  los  cent  y 
tants  nombres  del  inventari,  y  ab  los  transcrits  basta  per 
mostra;  puix  dels  demés  la  major  part  son  repetició  de  les 
matexes  escenes  de  fortunes  de  mar  y  perills  de  corsaris. 

Quant  se  feu  exa  informació  judicial  del  celebrat  Santuari 
de  Bonayra,  convent  de  frares  Mercenaris,  era  Arquebisbe  de 
Càller  D.  Francesch  Delvall;  y  es  realment  cosa  curiosa  la 
noticia  de  les  presentalles  d’  una  iglesia  de  Sardenya  à  úl¬ 
tims  del  sigle  xvi  (1592)  ab  la  minuciosa  transcripció  de  les 
senzilles  llegendes  dels  piadosos  retaules.  Gràcies  à  la  afició 
que  per  les  antiguetats  calaritanes  ha  tingut  lo  frare  de  la 
Mercè,  P.  Francesch  Sulis,  hem  pogut  obtenir  fàcilment  co¬ 
pia  del  document  que  pot  servir  de  dato  per  la  historia  de 
la  nostra  lléngua  en  los  payssos  que  avuy  no  son  ja  del  do¬ 
mini  espanyol. 

Jaume  Collell,  pbre. 

MÚSICA 


A  María  Lluísa  Guell  y  López 


Totsol,  desterrat  camina 
per  la  Terra  un  Serafí: 
suspirant  pe’l  Cel  qu’anyora 
surt  de  la  ciutat  d’Assís: 

— Ciutat,  me  temptas  debades: 
no  vull  joyells  ni  vestits, 
no  vull  els  palaus  que  'm  mostras, 
ni  vull  entrà’  en  tos  jardins; 
no  ’m  vull  aturar  ni  asseure 
fins  que  siga  al  Paradís! — 

Per  arribarhi,  camina, 
camina  de  día  y  nit: 
remors  del  món,  no  l’aturan; 
remors  del  cel,  exes  síl 
Quin  salt  el  cor  à  les  hores! 

Còm  s’  atura  y  còm  somriu 
no  bé  sent  algú  que  parla 
la  llengua  del  seu  país!... 

Quan  sent  un’  arpa  que  prega, 
queda  absort  y  embaladit; 
si  sent  citares  que  cantan 
escolta  atent  y  somriu; 
queda  estàtich  quan  sospiran 
salteris  y  violins, 
y  ab  el  plor  de  les  violes 
hi  barreja  sos  sospirs!... 


Quan  sent  les  trompes  del  orgue 
que  ab  sos  sons  fan  extremir 
1’  ample  volta  y  les  pilastres 
del  vell  temple  bisantí, 
llavores,  quan  ab  els  càntichs 
que  hi  ressonan  per  dedins 

sembla  ’l  temple  un  vell  Profeta 

conturbat  pe’l  remolí 

bullidor  de  salms  y  càntichs 

que  regolfan  dins  son  pit; 

à  les  hores,  quan  la  flauta 

melosa  apunta  ’l  motiu 

d’un  cantar,  quan  les  violes 

el  reprenen,  y  els  clarins 

el  van  glosant  y  el  florejan 

ab  tremolosos  sospirs 

les  tenores,  quan  el  cantan 

à  veu  plena  ’ls  cornetins 

y  les  trompes,  y  ressona 

dins  el  temple  com  un  crit 

d’ jHossanna!  qu’ omple,  esbombantse, 

cels  y  terra  y  fa  escruxir 

les  osseres. ..^A  les  hores, 

mentres  dura  ’l  cant  diví 

del  orgue,  tot  ascoltantlo, 

lo  desterrat  creu  sentir 

lo  sospirar  de  les  cordes 

de  l’arpa  d’or  de  David, 

los  cantars  amorosíssims 

que  volan  per  els  j  irdins 

de  Sulamita,  el  cant  místich 

dels  Àngels  que  día  y  nit 

en  professo  van  y  venen 

de  la  terra  al  paradís, 

les  canturies  que  hi  refilan 

à  tothora  ’ls  Serafins, 

la  veu  dels  Kerubs  que  axecan 

un  himne  al  Etern,  el  crit 

d’  [Alleluya!  ab  que  hi  responen 

tots  à  l’hora  ’ls  esperits 

puríssims  dels  chors  angèlichs, 

lo  sò  vibrant  dels  clarins 

dels  Arcàngels,  la  pahorosa 

remor  y  tronant  brugit 

del  carro  de  Deu  que  passa 

fent  tremolar  els  abims!...  , 


Y  axis  que  1’  orgue  s’atura 
de  cantar,  quan  van  morint 

ses  veus  dolces  y  s’apagan 
els  cantichs,...  el  Serafí 
desterrat,  també  ú  les  hores, 
lo  mateix  que  ’ls  cants  divins 
que  s’  apagan  y  esmortexen, 
defalleix  y  ’s  va  esmortint: 

— jOh  cantichs!  diu  ab  veu  dolça 
mitx  trencada  pe ’ls  sospirs, 

;oh  cúntichs  harmoniosos, 
per  què  volau  y  fugiu 
dexantme  dins  1’  espantable 
silenci  d’ aquest  abim?... 

Dins  eix  avench  joh  harmonies! 
veníuhi  sovint,  sovint; 
remors  del  Cel,  devallauhi 
per  alegrar  mon  cor  trist; 

]oh  Santa  Música,  búxahi 
y  vína  à  parlar  ab  mi, 
tu  que  parlas  lo  dolcíssim 
llenguatge  del  Paradís! 

Ramon  Picó  y  Campa  mar 

MISCELANEA 

LA  PROTESTA  DE  CATALUNYA 


No  ab  la  intensitat  que  seria  de  desitjar,  s'  ha  iniciat  y  pro¬ 
pagat  per  tot  Catalunya  un  moviment  de  protesta  contra  les 
atentatories  innovacions  del  Còdich  Civil,  que  si  no  rehix  à 
Madrid  ni  logra  son  objecte,  almenys  servirà  per  probar  que 
no  està  mort  1’  esperit  català  y  que  no  reb  lo  pays  exa  ferida 
sens  exhalar  una  quexa. 

A  la  industriosa  Sabadell  li  cab  la  honra  d’  haver  sigut  la 
primera  en  alçar  lo  coure  en  favor  de  les  nostres  institucions 
amenaçades  de  mort,  y  à  la  gran  reunió  que  tingué  lloch  en 
lo  teatre  principal  d’  aquella  ciutat  hi  feren  sentir  sa  veu  los 
més  entussiastes  catalanistes,  logrant  commoure  al  nombrós 
auditori,  que  respongué  com  un  sol  home  al  llegir  lo  Presi¬ 
dent  del  «Centre  Català»  sabadellench  la  ferma  y  coratjosa 
protesta  contra  les  iniquitats  del  nou  Còdich. 

A  moure  1’  esperit  dels  catalans  ha  contribuhit  en  gran 
manera  lo  nutrit,  incontextable  y  encara  incontextat  discurs 
que  en  lo  Senat  pronuncià  en  la  sessió  del  22  del  passat  Fe¬ 
brer  lo  Excm.  Sr.  D.  Manuel  Duran  y  Bas.  En  và  ’i  senyor 
Romero  Giï’on  portantveus  del  Gobern,  volgué  destruhir 
1’  efecte  que  farían  les  paraules  del  senador  català,  desfentse 
en  inconveniències  contra  sa  persona  y  contra  les  pretensions 
de  Catalunya,  en  và  la  majoria,  dòcil  com  sempre,  volgué 

apressurar  la  votació  y  tirar  terra  à  sobre  de  lo  que  ells  creu- 

\ 

ràn  sens  dupte  haver  enterrat  per  sempre  més;  però  estam¬ 
pada  queda  la  forta  requisitòria  del  senyor  Duran  y  Bas,  en 
que  mostrà  los  gravíssims  errors  y  notories  faltes  del  Còdich 
Civil;  y  sobre  tot  la  flagrant  injustícia  que  ’s  comet  sobre  tot 
en  dany  de  Catalunya.  Y  viu  quedarà  lo  mot  enèrgich  del 
vell  Moyano,  que  ab  enteresa  digna  d’  un  home  recte  y  lleal, 
exclamà:  Jo  no  voto  exa  dictadura. 

Celebrades  algunes  reunions  en  esta  Ciutat,  lo  moviment 

de  protesta  se  va  fent  de  cada  día  més  general  y  més  accen¬ 
tuat,  y  ademés  d’  una  gran  manifestació  que  ’s  prepara,  en  la 
que  hi  assistiràn  representacions  de  la  Lliga  de  Catalunya, 
Institut  Agrícola  de  Sant  Isidro,  Col·legi  de  Notaris  y  d’  altres 
corporacions  y  respectables  entitats,  se  n’  anuncían  d’  altres 
en  Vich,  Manresa,  Reus  y  altres  poblacions  del  Principat. 
Moltes  y  respectables  exposicions  van  à  elevarse  à  les  Corts, 
y  es  d’  esperar  que  les  Corporacions  populars,  si  volen  ser 
verdaderament  los  representants  del  nostre  pays,  secundaràn 
ab  esfors  patriòtich  exa  campanya  que  tal  volta  es  la  més  im¬ 
portant  que  anys  hà  s’  ha  obert  per  la  defensa  de  la  Pàtria. 

Convé,  sobre  tot,  il·lustrar  al  poble  y  donarli  conciencia 
de  lo  que  ’s  tracta  d’  arrebatarnos;  puix  que  avesat  lo  poble 
anys  hà  à  no  mirar  més  que  ’l  costat  polítich  de  les  qüestions 
y  desenganyat  com  està  actualment,  no  ’s  dona  prou  compte 
dels  gravíssims  problemas  que,  per  lo  benestar  moral  y  mate¬ 
rial  de  Catalunya,  entranyan  les  innovacions  del  Còdich  Ci¬ 
vil,  que  ja  té  la  sanció  de  la  Alta  Cambra  y  està  ja  à  punt  de 
rebre  la  aprobació  del  Congrés  de  Diputats. 

Almenys  que  no  ’ns  puga  després  quedar  la  recansa,  que  per 
molts  hauria  de  ser  acusador  remordiment,  de  no  haver  fet 
tot  lo  que  dintre  de  la  més  extricta  legalitat  pot  ferse  per  sal¬ 
var  los  últims  vestigis  de  les  nostres  llibertats  civils. 


SUUM  CUIQUE 

Corre  al  present  per  les  cases,  en  forma  d’  entregues,  un 
Diccionari  Català ,  que  segons  resan  les  cubertes,  es  lo  La- 
bernia,  corretgit  y  aumentat  per  una  societat  de  literats. 

Com  alguns,  per  no  dir  tots,  los  lletrats  catalans  que  estan 
en  disposició  de  poder  contribuhir  à  la  redacció  d’  un  bon 
Diccionari — que  prou  falta  ’ns  fa, — nos  han  fet  à  saber  que 
no  tenen  art  ni  part  en  exa  publicació,  que  ab  lo  més  bon  zel 
edita  la  casa  Espasa,  creyem  molt  just  ferho  axis  constar,  per- 
que  no  puga  caure  sobre  d’  ells  la  nota  desfavorable  que  del 
públich  judici  merexerà,  sens  dupte,  lo  nou  Diccionari. 

Pe’l  bon  nom  dels  nostres  lletrats  y  fins  per  1’  honor  del  re- 
naxement  nostre,  es  menester  mostrar  severitat  ab  una  publi- 

cació  d’  esta  índole,  no  guiantnos  en  aquexa  apreciació  cap 
sentiment  de  animadversió,  ni  tan  sols  una  sombra  de  pre¬ 
venció  contra  ’ls  editors  ni  ’ls  confeccionadors  de  exa  nova 
edició  del  Labernia.  Mentres  no  ’s  fa  ’1  Diccionari  que  tot¬ 
hom  reclama,  valia  més  que  la  casa  editorial  fes  una  nova 
edició  del  Labernia,  sens  aditaments  de  cap  classe,  y  no  pen¬ 
jar  à  una  societat  de  lletrats  catalans  un  arreglo  de  pacotilla, 
una  improvisació  desmanyocada  com  la  que  ’s  dona  ab  les 
adiciofis  y  correccions  de  exa  obra  en  curs  de  publicació. 

De  València  ’ns  notifican  que  un  fet  consemblant  passa  allí 
ab  una  nova  edició  del  Escrig;  però  ’ns  reservam  lo  judici 
perque  no  n’  hem  vist  nosaltres  mostra. 


ES  LLÀSTIMA 

Copiam,  ab  molta  pena,  de  nostre  colega  mallorquí  el  Bo- 
letin  de  la  Sociedad  Arqueològica  Luliana: 

«Per  fí  queda  resolt  lo  destí  que  ’s  va  à  donar  al  cos  de  la 
iglesia  del  ex-convent  del  Olivar.  Serà  arrasat  y  convertit  son 
trast  en  plassa  pública. 

Sa  forma  era  la  de  una  creu  llatina,  cuberta  en  son  centre 
ab  volta  esfèrica  y  cimbori. 

Lo  chor  y  vestíbul  de  sa  testa  principal,  lo  ayrós  dels  murs 
interiors  y  alts  finestrals,  li  davan  especialíssimes  condicions 
per  establir  en  aquell  temple  lo  Museu  provincial  de  antigüe- 
tats;  puix  no  li  faltava  tampoch  la  necessària  solidés  y  ab  in¬ 
significants  dispendis  hauria  pogut  repararse. 

La  junta  directiva  de  nostra  societat  anà  à  visitarlo,  poch 
després  de  haverne  exit  los  presidaris;  mes  no  se  atreví  à  so- 
licitarlo  perque,  extraoficialment,  pogué  compendre  que  res 
lograría. 

jUn  edifici  menys!  y  entretant  la  Llotja  es  1’  únich  local 
disponible,  sens  esperanses  de  que  se  li  agreguen  los  cossos 
del  Consulat  y  Oratori,  pera  completar  la  falta  de  sales  cuber- 
tes,  ahont  pugui  ser  un  fet  la  instalació  completa  de  nostre 
Museu  provincial  de  antigüetats.» 

JUSTA  ALARMA 

Per  lo  vital  de  la  qüestió  que  motiva  lo  següent  article  de 
la  revista  quinzenal  La  Pagesia ,  lo  traslladam  aquí  desitjant 
que  aqueix  crit  de  angustia  d’ un  bon  patrici  trobe  echo  en  la 
classe  à  qui  va  dirigit: 

I  AGRICULTORS,  ALERTa! 

Fa  un  any  que  l’ Institut  Agrícola  Català  de  Sant  Isidro, 
cumplint  un  de  sos  debers  principalíssims,  com  es,  «la  defen¬ 
sa  de  la  propietat  rural»,  passejà  sa  bandera  per  totas  las  co- 
marcas  de  Catalunya,  enterantse  de  las  necessitats  dels  po¬ 
bres  agricultors,  estudiant  los  medis  pera  combàtrer  la 
horrible  crisis  que  ’ns  aufega,  y  en  una  paraula,  donant  corat- 
je  à  la  abatuda,  mes  honrada  classe  pagesa.  Lo  que  l’ Institut 
llavors  pogué  compendre  y  veure  per  sos  propis  ulls,  j  bé 
prou  que  ho  saben  tots !  No,  no  eran  exageradas  las  queixas 
de  la  Agricultura.  Se  cregué  un  bon  medi,  acudir  ab  respec¬ 
tuosa  exposició  al  Gobern,  fentli  saber  los  mals  que  ’ns  ago- 
biavan  y  la  conveniència  de  posarhi  remey,  indicantli  de 
passada  lo  que  podia  ferse  en  benefici  de  la  classe  agriculto¬ 
ra  pera  conjurar  la  esmentada  crisis.  Se  procurà  que  aquella 
exposició  la  firmessin  lo  major  número  possible  de  agricul¬ 
tors,  y  al  remètrela  à  Madrid  hi  anava  robustida  y  apoyada 
per  23  mil  firmas.  Ha  passat  un  any  y  no  tant  sols  no  s’ es  fet 
res  pera  mellorar  nostra  situació  desesperada,  ans  pe  ’1  con¬ 
trari,  ha  anat  empitjorant  de  tal  manera,  que  avuy  día  es  ja 
materialment  imposible  viure  del  art  de  la  terra. 

[Agricultors  de  Catalunyal  La  Pagesia ,  com  bon  centine- 
11a  dels  interessos  rurals  se  creu  en  lo  sagrat  deber  de  donar- 
vos  un  crit  de  [  alerta  I  Aumenta  à  cada  instant  que  passa  la 
aflictiva  situació  de  la  agricultura,  es  interminable  ja  la  llista 
de  fincas  embargadas  per  pago  de  contribucions,  los  fruyts 
no  valen  cap  diner,  per  causa  dels  funestos  tractats  de  cò¬ 
rners  que  ’ns  tenen  endogallats,  y  poch  menys  que  esclaus 
de  las  nacions  extranjeras,  y  per  dirho  clar  y  nèt;  hem  fet 
sentir  justas  queixas  y  no  se  ’ns  ha  escoltat.  iQuín  remey  nos 
resta,  si  no  volèm  veure  prompte  nostres  abans  xamosos 

camps  convertits  en  miserables  ermots,  à  tenir  que  emigrar 
à  terras  extranyas,  pera  captar  sisquera  un  rosegó  de  pà  per 
nostres  fills?  isabèu  quin  remey  nos  queda?  <<sabèu  que  es  lo 
que  havem  de  fer?  Unirnos,  que  la  unió,  quan  es  inspirada 
per  una  bona  causa,  no  ho  dupteu,  fa  la  forsa.  Lo  Institut 
Agrícola  Català  de  Sant  Isidro  nos  ha  recomanat  constant¬ 
ment  aqueixa  unió;  y  quan  nostres  germans  de  las  demés  pro- 
vincias  d’  Espanya  nos  donan  1’  exemple,  y  units  ab  lo  nom 
de  Lliga  Agraria  treballan  ab  fè  y  perseverancia,  pera  la 
defensa  de  llurs  interessos,  que  son  los  nostres  mateixos,  hem 
de  permanèixer  impassibles!  Nó,  y  mil  vegadas  nó.  Los  fills 
de  aquell  grapat  d’  hèroes  que  féren  tremolar  1’  Imperi  de 
Bisanci  y  que  en  aquest  mateix  segle,  en  las  aspras  cingleras 
del  Bruch  feyan  recular  avergonyidas  las  àligas  francesas,  no 
quedarèm,  no  podem  quedar  enrera.  Si  aixís  ho  féssem  seria 
volguer  nostra  ruína.  La  creuhada  que  debem  empendre  ha 
d’  ésser  pacífica,  però  al  mateix  temps  enèrgica. 

jAlerta,  donchs,  agricultors  de  Catalunya!  Acabi  d’ una  ve¬ 
gada  aqueixa  malehida  divisió  que  minva  nostras  forsas,  y 
unímnos,  constituhim  associacions  rurals,  en  defensa  de  nos¬ 
tres  interessos,  baix  la  protecció  de  la  gloriosa  bandera  del 
Institut  de  Sant  Isidro;  y  ab  1’  ajuda  de  Deu,  aquest  serà  lo 
medi  y  lo  remey  infal·lible  pera  evitar  la  ruína  de  nostra 
agricultura,  y,  per  consegüent,  la  ruína  de  la  nació  espa¬ 
nyola. 

F.  de  Sagarra 

MONUMENT  A  CLARIS 

ALS  CATALANS 

Quan  per  tot  arreu  s’  alsan  estàtuas  pera  recordar  à  la  pre¬ 
sent  y  à  las  esdevenidoras  generacions  las  virtuts  dels  grans 
ciutadans  que  son  la  honra  y  1’  ergull  de  la  nostra  terra,  seria 
ingratitut  imperdonable  no  consagrar  també  un  recort  etern 
al  gran  patrici  en  Pau  Claris,  personificació  gloriosa  del  pa¬ 
triotisme  y  valor  dels  nostres  avis. 

No  volem  recordar  en  semblant  diada,  quan  conmemorem 

la  mort  del  insigne  personatje,  la  lluyta  fratricida  que  tants 
desastres  causà  à  la  decayguda  Espanya.  Mes  sí  cal  fer  pre- 
present  que  l’ inmortal  canonge,  investit  ab  la  presidència  de 
la  Generalitat  ò  Diputació  de  Catalunya,  que  ab  sa  vigorosa 
eloqüència  s’  enduya  ’1  cor  de  las  multituts  y  ofegava  la  veu 
del  sofisma  y  de  la  enveja,  no  apelà  de  las  injusticias  de  la 
Cort  al  Deu  de  las  batallas  fins  que  una  junta  de  teòlechs  de¬ 
clarà  que  havent  romput  la  Corona  lo  pacte  que  jurat  havia 
al  poble,  aquest  quedava  lliure  de  son  jurament  de  fidelitat  y 
podia,  sens  traició,  defensar  los  furs  y  llibertats  que  li  tren- 
cavan. 

No  fou  en  Pau  Claris  un  ambiciós  de  glòria  mundana,  no 
fou  un  instrument  vulgar  d’  extrangeras  intrigas:  fou  la  per¬ 
sonificació  d’  una  noble  rassa  que,  en  mitj  de  la  més  tràgica 
decadència,  reivindicava  ’ls  drets  menyspreats,  las  tradicions 
escarnidas,  los  pactes  trepitjats  per  un  privat  en  quals  mans 
s’  esmicolava  y  ’s  fonia  la  gran  herencia  de  Ferran  lo  Catò- 
lich  y  de  Càrles  V. 

En  Pau  Claris  donà’l  critd’  alarma  al  veure  que,  perdentse 
las  públicas  llibertats  que  feren  la  força  d’  Espanya,  la  Es¬ 
panya  s’  enfonzava;  en  Pau  Claris  despertà  la  conciencia 
dels  catalans  al  veure  que  perillavan  las  institucions  à  las 
quals  devían  sa  prosperitat  y  grandesa. 

Sa  veu  fou  la  veu  d’  un  gran  poble,  fou  la  veu  d’ una  noble 
tradició  que  avuy  encara  celebran  tots  los  historiadors  de  la 
terra. 

No  volem  alçar  un  monument  que  sia  com  una  fita  posada 
entre  dos  pobles  que  viuhen  com  germans.  No  pretenem  re¬ 
cordar  la  lluyta,  sinó  las  tristas  rahons  que  la  feren  necessària, 
y  las  virtuts  que  donaren  força  pera  sostenirla.  Tal  volta  'ns 
lliurem  aixís  de  calumnias  impías. 

Per  altra  part,  quan  tothom  se  plany  del  rebaixament  de 
caràcters  que  corromp  y  afernina  als  indivíduos  y  als  pobles, 
cap  llissó  pot  donarse  tant  profitosa  com  1’  apoteosis  dels 
grans  ciutadans  que  posposaren  1’  egoista  benestar  y  fins  la 
existència  mateixa  als  superiors  interessos  de  la  pàtria  y  als 
eterns  principis  de  la  Justícia. 

Per  això  ’ns  dirigim  à  tots  los  catalans  amants  de  la  nostra 
terra,  à  tots  los  cors  sencers  y  amants  del  dret  y  de  la  rahó, 

únichs  fonaments  de  la  prosperitat  verdadera,  pera  la  erecció 
d’  un  monument  que  serà  1’  exemple  del  més  pur  patriotisme 
y  una  glòria  pera  la  generació  nostra:  que  glòria  es  y  molt 
gran  pagar  los  deutes  de  gratitut  que  té  contrets  la  Mare 
Pàtria. 

Barcelona,  25  de  Febrer  de  1889. — Francisco  de  P.  Rius 
y  Taulet,  President. — Antoni  de  Bofarull,  Vice-President. — 
Gayetà  Vidal  de  Valenciano. — Joseph  Coroleu. — Angel  Gui¬ 
merà. — Francisco  Miquel  y  Badia. — Narcís  Oller. — Joseph 
Ixart. — Pere  Pascual. — Joaquim  Riera  y  Bertran. — Conrat 
Roure. — Felip  Dalmases. — Càrles  Pirozzini,  Secretari. 

Lo  Gayter  del  Llobregat. — Poesias  de  don  Joaquim  Ru¬ 
bió  y  Ors,  Mestre  en  Gay  Saber. — Edició  poliglota. — Vo¬ 
lum  primer. — Barcelona,  Imp.  Jepús,  1889. 

Vetaquí  un  bon  pensament.  Axis  com  los  capellans,  si 
arriban  à  la  cinquantena,  fan  com  qui  torna  à  cantar  Missa 
nova,  axis  també  ’1  poeta  català  al  cumplir  lo  quinquagèssim 
aniversari  de  la  publicació  de  sa  primera  poesia  en  la  mater¬ 
na  llengua,  ha  volgut  reimprimir  lo  llibre  que  ab  lo  arcàdich 
títol  de  Lo  Gayter  del  Llobregat ,  publicà  en  sa  primera  jove- 
nesa. 

Però  no  van  soles  les  poesies  catalanes  en  eix  volum,  puix 
bona  companyia  ’ls  fan  traduccions  esmeradament  fetes  en 
diverses  llengües,  y  firmades  per  reputats  escriptors  y  com¬ 
postes  ad  hoc  la  major  part,  per  celebrar  lo  cinquantenari  del 
trobador  que  tingué  ’1  coratge  de  voler  enaltir  lo  patri  idio¬ 
ma  en  una  època  en  que  ’1  romanticisme  imperant  per  tot 
arreu  semblava  havia  d’  ofegar  en  la  gorga  de  armoniosos 
versos  castellans  1’  últim  vestigi  de  la  casulana  musa  popular 
de  Catalunya. 

No  es  que  en  aquexa  tentativa  de  restauració  hi  portàs  en 
Rubió  y  Ors  un  gran  element  popular;  però  en  los  versos  del 
Gayter  pensats  à  la  castellana  y  vestits  en  català  del  que  po¬ 
dia  saber  un  minyó  barceloní  del  any  40,  hi  respira  certa¬ 
ment  un  esperit  patriòtich  y  s’  hi  sent  aquell  ram  d’  anyo- 
rança  de  les  coses  antigues,  que  ha  sigut  un  dels  estímuls 
més  poderosos  de  la  nostra  renaxensa  literaria. 

Perçò  tots  los  que  ’ns  allistàrem  de  bon’  hora  per  militar 
sota  la  bandera  que  porta  escrit  lo  lema  floralesch  de  Patria, 
Fides ,  Amor ,  nos  trobàrem  ab  lo  llibre  del  mestre  Rubio, 
com  qui  ’s  troba  ab  un  heralt  ò  missatger  de  bones  noves;  y 
1’  alè  de  romanticisme  que  sentíam  en  los  romanç  del  Duch 
de  Rivas  y  en  les  polimètriques  llegendes  d’en  Zorrilla,  nos 

plagué  en  gran  manera  sentirlo  en  les  poesies  del  Gayier  del 
Llobregat ,  sempre  pures  y  de  sentit  idealista;  y  tornaries  à 
llegir  ara  nos  fa  1’  efecte  de  una  evocació  dels  recorts  més 
dolços  de  la  nostra  adolescència.  Tan  com  les  poesies,  nos 
plau  à  nosaltres  lo  pròlech  que  es  realment  lo  primer  progra¬ 
ma  que  ’s  formulà  d:  açò  que  després  n’  hem  dit  catalanisme, 
y  encara  que  en  Rubió  més  tart  ha  semblat  com  que  ’s  retra¬ 
gués,  un  poch  esferehit,  de  la  ardorosa  companya  del  jovent 
que  hem  vingut  darrera  la  primera  generació,  may  po¬ 
drà  oblidarse  que  ell  fou  qui,  en  Abril  de  1841,  escribía  que 
«Catalunya  podia  aspirar  à  la  independencia  literaria. » 

La  Reconquista  feta  1’  havem:  y  entre  ’ls  qui  primer  y  ben 
alt  arboraren  la  pacífica  senyera  la  posteritat,  com  los  vivents, 
hi  veurà  brillar  lo  nom  del  Gaiter  del  Llobregat. 


Historia  del  Ampurdan. — Estudio  de  la  civilización  en 
las  comarcas  del  Nordeste  de  Catalunya,  por  D.  José  Pella 
y  Forgas. — Tom.  VIII. 

Ab  eix  volum  ha  terminat  lo  senyor  Pella  y  Forgas  la  seva 
tasca,  ab  coratje  començada  y  ab  tota  conciencia  prosseguí  - 
da.  Reservant  per  més  endevant  un  judici  extens  de  la  obra 
total,  nos  plau  avuy  consignar  que  1’  últim  tomo  que  com¬ 
pren  desde  ’l  capítol  XXXI  fins  à  la  conclusió,  no  desmereix 
en  res  dels  anteriors.  Abrassa  la  Edat  Moderna  desde  la  guer¬ 
ra  social  dels  pagesos  de  remença  fins  à  principis  del  sigle 
actual,  presentant  un  per  un  tots  los  principals  epissodis  de 
les  varies  lluytes  que  tant  sovint  han  fet  del  Empordà  un 
camp  de  batalla,  ajudanthi  à  axò  tant  la  posició  geogràfica 
com  lo  caràcter  dels  habitants  de  aquella  comarca  que  en 
Pella  coneix  molt  à  fons.  Termina  aquest  darrer  fascicle  ab 
una  especie  d’  estudi  que  1’  autor  anomena  psicològich  de  Ca  - 
talunya,  revelant  un  bon  colp  d’  ull  de  observació  analítica 
que  ’s  converteix  després  en  generalisacions  quef  podrían  ser 
més  ò  menys  discutides,  però  que  induptablement  responen 
à  una  realitat. 

Analés  de  Tortosa,  por  el  Dr.  D.  Ramon  O’  Callaghas. 

tomo  III. — Tortosa. — 1888. 

Lo  erudit  Doctoral  de  la  Seu  de  Tortosa  que,  per  rahó  de 
son  ofici,  s’  hagué  de  ficar  alguna  vegada  al  Arxiu,  començà 
à  posarhi  la  gran  afició  que  molt  prompte  solen  comanar  los 
pergamins  y  papers  vells,  y  espigolant  d’  ací  y  d’ allà,  ens  ha 
donat  ab  poch  temps  tres  llibres  que  ell  titula  Anals ,  però 
qu’  en  rigor  no  ho  son,  puix  sense  proposarse  ningun  orde 
cronològich  ni  de  materies,  va  escribint  sobre  diversos  punts 
historials  d’  aquella  Seu  y  de  la  Ciutat,  recullint  datos  ja  litúr- 
gichs,  ja  biogràfichs,  ja  de  costums  y  molts  de  fets  notables  que 
tenen  interès  per  la  Historia  general,  com  es  per  exemple  la 
relativa  als  primers  bisbes  de  la  Iglesia  Dertosense  y  tot  lo  re¬ 
ferent  à  Benet  de  Luna.  Un  coral  aplauso  mereix  lo  docte 
prebendat  y  esperam  que  en  volums  successius  nos  donarà, 
no  sols  1’  anàlisis  ò  extracte,  sinó  copia  per  enter  de  impor¬ 
tants  documents  que  ’s  guardan  tant  en  1’  Arxiu  Catedral, 
com  en  lo  de  la  Curia  Episcopal. 


Dietari  de  un  Pelegrí  à  Terra  Santa,  per  Mossèn  Ja- 

cinto  Verdaguer. — Barcelona. — La  Ilustració  Catalana , 

1889. 

Vèus’ aquí  un  llibre  que  fa  més  olor  de  romaní  y  de  sajo- 
lida  que  no  pas  lo  preciós  recull  dels  Idilis  y  Can/s  mistichs. 
A  la  bona  de  Deu,  sens  cap  pretensió  de  turista  il·lustrat,  ni 
ab  exclamacions  de  fervor  de  segona  mà,  com  solen  fer  los 
pelegrins  francesos,  nos  va  relatant  mossèn  Cinto  tot  lo  que 
veu  à  Palestina  y  ’ns  fa  seütir  lo  que  sent  y  de  la  matexa  ma¬ 
nera  ingènua  que  ell  ho  sent,  recordant  les  grans  escenes  bíbli¬ 
ques  al  costat  de  les  notes,  diríam  fotogràfiques  d’  actualitat. 
En  alguns  indrets  l’ estil  s’  eleva  y  s’  escalfa,  com  per  exemple 
en  los  pàrrafos  titulats  Horius  conclusus\  hont  conta  admira¬ 
blement  la  visita  al  lloch  hont  la  tradició  col·loca  los  famo¬ 
sos  jardins  del  rey  Salomó.  En  est  passatge  la  inspiració  cè- 
lica  del  Cdntich  dels  cdntichs,  flueix  à  dojo  per  la  ploma  de 
mossèn  Verdaguer.  Lo  llibre  va  il-lustrat  ab  abundancia  de 
dibuxos  fets  per  n’  Andreu  Solà.  —  J.  C. 

CRÒNICA 


La  festa  literaria  organisada  per  la  «Lliga  de  Catalunya,» 
en  honor  de  D.  Joaquim  Rubió  y  Ors,  per  celebrar  les  Bodes 
d ’  or  de  sa  primera  poesia  catalana  publicada  en  lo  Diario 
de  Barcelona ,  tingué  lloch  lo  día  17  del  passat  Febrer  en  la 
Sala  de  Congressos  del  Palau  de  Ciencies.  Revestí  1’  acte  un 
caràcter  solemne  y  popular  à  la  vegada,  com  solen  presentar 
sempre  les  nostres  festes  catalanistes  que  han  tingut  la  sòrt 
de  no  pendre  may  lo  convencionalisme  acadèmich. 

En  I’  estrado  presidencial  s’  hi  veya  al  Gayter  del  Llobre¬ 
gat ,  à  qui  feyan  costat  los  individuos  de  la  Junta  de  la  «Lli¬ 
ga,»  y  tant  los  banchs  de  les  grades  del  hemicicle  com  les 
tribunes,  estavan  plens  d’  un  numerós  auditori.  Fet  lo  breu 
parlament  d’  obertura  per  lo  senyor  president  D.  Lluís  Do¬ 
mènech  y  tributat  un  entussiasta  aplauso  al  senyor  Rubió, 
anaren  succehintse  en  la  tribuna  nostres  més  distingits  poe¬ 
tes,  llegintse  notabilíssimes  composicions  en  prosa  y  en  vers, 
unes  alusives  à  la  festa  y  altres  de  diversa  matèria,  però  totes 
dignes  dels  aplausos  ab  que  foren  coronades.  De  totes  exes 
composicions  se  ’n  fa  un  Album,  que  ’s  regalarà  al  Gayter 
del  Llobregat ,  com  recordança  de  la  festa  de  son  cinquante- 
nari. 

No  cal  dir  si  hi  palpità  en  los  discursos  y  en  algunes  poe¬ 
sies,  1’  entussiasme  per  la  santa  causa  del  nostre  renaxement; 
fentse  intèrprete  dels  sentiments  que  à  tota  la  concurrència 
dominavan,  en  Joaquim  Riera  y  Bertran,  ab  una  breu  y  enèr¬ 
gica  peroració  final,  fent  vots  perque,  com  nosaltres  hem  ce¬ 
lebrat  les  Bodes  d'  or  de  la  nostra  renaxensa  literaria,  nostres 
fills  pugan  celebraries  de  la  renaxensa  de  la  Pàtria. 

Conmogut,  com  es  de  presumir,  s’  alçà  lo  senyor  Rubió  y 
Ors,  alçantse  al  moment  tothom,  y  ab  quatre  paraules  molt 
sentides,  donà  les  gràcies  per  la  gala  que  se  li  havia  fet  y  re¬ 
cordà  molt  oportunament  los  noms  dels  primers  companys  de 
restauració  literaria. 

Baix  1’  epígrafe  de  Misceldnea  històrica ,  ha  comensat  à 
publicar  la  Revista  de  Gerona,  un  extret  de  noticies  històri- 
riques,  referents  à  dita  Ciutat  ò  à  la  comarca,  copiades  per  lo 
distingit  lletrat  francès  Carles  Baudon  de  Monv,  de  certs  ma¬ 
nuscrits  existents  en  la  Biblioteca  Nacional  de  París,  titolats 
Flosculi ,  que  foren  del  cronista  Micer  Geroni  Pujades.  Co¬ 
mença  per  una  sèrie  interessantlssima  de  cartes  dels  Jurats  de 
Gerona. 

f 

Lo  professor  del  Institut  de  Palma,  D.  Gabriel  Llabrés,  va 
à  publicar,  dintre  poch,  lo  primer  volum  d’  una  Biblioteca 
d'  escriptors  catalans ,  en  la  qual,  ademés  del  llibre  de  Cató 
y  dels  Proverbis  de  Salomó,  hi  figura  lo  llibre  de  Sentencies 
morals  d’  en  Jafuda,  que  acabam  de  donar  en  nostra  Biblio¬ 
teca. 

Per  lo  que  diu  la  Romania ,  lo  senyor  Morel-Fatio  prepara* 
va  també  una  edició  d’  aqueix  llibre. 

UN  COP  D’  ULL 

SOBRE  ’L  PASSAT  Y  PRESENT  DE  LA  LLENGUA  CATALANA 

V 

\ 

De  la  importància  política  de  la  llengua  catalana,  nos  ofe¬ 
rirà  un  brillant  quadro  ’l  sigle  xiv,  sigle  del  apogeu  de  nos¬ 
tra  nacionalitat  y  de  nostra  ciència.  Que  ho  digan,  en  quant  à 
la  primera,  la  llegendària  epopeya  d’ Orient,  les  conquistes  de 
Còrcega  y  Sardenya  que  s’  uniren  à  la  de  Sicilià, — y  que  en 
lo  sigle  següent  foren  aumentades  per  la  de  Nàpols — y  la  ane- 
xió  dels  ducats  d’  Atenes  y  Neopàtria;  que  ho  digan  també, 
en  quant  à  la  segona,  los  tres  grans  apòstols  del  pensament, 
Ramon  Lull,  Arnau  de  Vilanova  y  Joan  de  Peratallada  que 
recorrían,  com  los  almogàvers,  tots  los  mars  y  tots  los  pays- 
sos,  y  feyan  sentir  los  accents  vigorosos  del  pus  bell  catala¬ 
nes  ch  del  món ,  així  en  les  calcinades  platjes  de  Tunis  y  de 
Bugía,  com  en  la  cort  pontifícia  de  Avinyó  y  fins  à  Viena  y 
Moscou,  mentres  les  Barres  de  Catalunya  lluhían  en  les  ri¬ 
mes  del  mont  Tauro  y  en  los  últims  térmens  de  1’  antich  im¬ 
peri  romà  d’  Orient. 

Jamay  alcançà  la  llengua  catalana  major  extensió  política 
y  geogràfica.  En  català  s’  arribà  à  parlar  en  cinch  Estats  del 
Mediterrani,  ahont  governavan  dinasties  catalanes  ò  domi¬ 
nadors  d’  est  poble;  en  lo  regne  de  Aragó,  en  los  indepen¬ 
dents  de  Mallorca  y  de  Sicilià,  en  los  semi-independents  du¬ 
cats  d’  Atenes  y  de  Neopàtria,  y  fins,  encara  que  per  poch 
temps,  en  la  cort  de  Clarenza,  capital  del  principat  d’  Acaya 
ò  del  Peloponeso.  En  català  promulgava  Ricart  III  d’  Ingla- 
terra  una  compilació  de  lleys,  y  escribía  lo  rey  Frederich  de 

Sicilià,  y  perorava  devant  del  Papa  1’  Arnau  de  Vilanova.  En 
català  prestavan  sos  homenatjes  d’  obediència  al  rey  En 
Pere  IV  les  ciutats  de  Tebes  y  d’  Atenes,  de  Delfos  y  d’  Ara- 
fissa;  en  català  parlava  ’l  duch  francès  d’  Atenes,  Gualter  de 
Brienne;  del  català  s'  ohíen  los  accents  en  totes  les  llonjes  y 
ports  del  Mediterrani,  y  sols  aleshores,  ab  més  rahó  que  may, 
pogué  exclamar  nostre  inmortal  cronista  Muntaner,  que  dun 
llenguatje  sol,  de  negunes  gents  no  son  tantes ,  com  cata¬ 
lans  (1).  Y  pogué  dir  també  en  Boades  qu’  era  la  lengua  mes 
polida  de  Spanya  (2). 

Fàltali  per  ventura  alguna  glòria  literaria,  sens  per  açò  vo¬ 
ler  entrar  en  1’  estudi  de  sa  rica  literatura,  la  qual  puga  eclip¬ 
sar  estes  grandeses  del  orde  polítich,  y  sia  encara  més  bri¬ 
llant  dintre  ’l  progrés  intelectual,  que  1’  haver  fet  esclava  à 
la  llengua  de  Homero  y  haverse  assegut  à  la  ombra  de  Perí¬ 
cies  y  en  les  runes  del  Erechtheion?  No  seré  en  tal  cas  jo  qui 
ho  proclame,  sinó  un  il·lustre  escriptor  castellà,  glòria  d’  Es¬ 
panya,  en  Menéndez  Pelayo: 

«Llengua  certament  grandiosa  y  magnífica; — diu  parlant  de 
ella  en  un  cert  discurs  sobre  Ramon  Lull, — puix  que  no  li 
bastà  servir  d’  instrument  als  més  ingènuos  y  pintoreschs 
cronistes  de  la  Edat  mitja,  ni  dar  carn  y  vestidura  al  pensa¬ 
ment  espiritualista  d’  aquell  gran  metafísich  del  amor,  que 
tant  escorcollà  en  les  soletats  del  ànima,  ni  li  bastà  donar 
lleys  al  mar  y  convertir  à  Barcelona  en  altre  Rodes,  sinó 
que  tingué  altra  glòria  major  encara  y  ben  malament  oblida¬ 
da  per  sos  panegiristes:  la  d’  haver  sigut  la  primera  entre  to¬ 
tes  les  llengües  vulgars  que  serví  pera  la  especulació  filosòfi¬ 
ca,  heretant  en  esta  part  al  llatí  de  les  escoles,  molt  abans 
que  ’l  castellà  y  moltíssim  avans  que’l  francès.» 

En  quant  à  la  sòrt  del  català  en  los  demés  payssos  some- 
sos  per  la  fortuna  victoriosa  dels  Comtes-reys  de  Barcelona, 
més  enllà  dels  límits  senyalats  per  don  Jaume  à  la  naciona¬ 
litat  per  ell  constituhida,  bé  pot  afirmarse  que  no  passà  d’un 
lleuger  predomini  de  que  apenes  s’  en  ressentiren  ò  ’n  con¬ 
servaren  la  petja  los  pobles  dominats.  Múrcia,  conquistada 

I 

(1)  Muntaner. — Crònica. — Ed.deA.  Bofarull.  Cap.  XXIX.  p.  56. 

(2)  Ed.  Aguiló,  p.  317. 

per  les  armes  d’  aquell  gran  rey  poblada  en  gran  part  per  ca¬ 
talans  y  després  cedida  generosament  à  Castella,  rebé  més 
tart  la  llengua  d’  ésta,  si  bé  guardant  algunes  paraules  ca¬ 
talanes  castellanisades  (1).  Ni  Sicilià  ni  Còrcega  y  fins 
gran  part  de  Sardenya  y  més  endevant  Nàpols,  arribaren  à 
adoptarlo,  (2)  en  part,  per  no  ser  tan  .llarga  la  duració  de  la 
conquista  que  permetés  la  aclimatació;  y  ja  també,  perque  en 
ella  prengueren  part  catalans  y  aragonesos  que  parlavan  dues 
llengües  distintes,  y  per  últim,  perque  fins  predominant  la 
primera,  may  s’  imposà  tirànicament,  puix  que  la  monarquia 
catalana-aragonesa,  més  que  assimilar  confederava.  En  la 
Atica,  la  Beocia,  la  Fòcida,  la  Dòrida,  la  Megàrida  y  en  la 
part  de  la  Tesalia,  que  constituhían  los  ducats  anomenats  de 
Atenes  y  Neopàtria,  lo  català,  durant  més  de  setanta  anys 
elevat  à  la  categoria  de  llengua  oficial,  predominà  en  abso¬ 
lut  sobre  ’1  grech,  de  manera  que  fins  los  notaris  grechs  se 
veyan  obligats  moltes  vegades  à  redactar  y  firmar  sos  docu¬ 
ments  en  la  parla  d’  en  Muntaner.  Mes  era  impossible  que 
un  grapat  d’  aventurers  que’s  sostenían  únicament  per  lo  res¬ 
pecte  que  ses  armes  infundían,  arribassen  à  aclimatar  sa  llen¬ 
gua  en  mitj  d’  un  pays  enemich  y  d’  una  població  civilisada 
y  tenaç  en  ses  tradicions,  que  resistí  la  hegemonia  avassalla- 
dora  del  llatí,  y  de  la  qual  los  separavan,  ademés,  la  diferen¬ 
cia  de  religió  y  la  absoluta  distinció  de  races. 


(1)  Com  per  exemple;  pinuelo  (pinyol),  revoltón  (revolto)  jabia 
(gabia)  etc.  Vici.  Milà. —  Trovadores.  p.  52  nota.  Muntaner  assegura 
que  en  son  temps  tan  bé  se  parlava  lo  català  à  Múrcia  com  à  Cata¬ 
lunya:  «tots  aquells  qui  en  la  dita  ciutat  de  Múrcia  o  els  davants  dits 
llochs  (Oriola,  Elx,  Cartagenia  etc.)  son  poblats,  son  vers  catalans  e 
parlen  del  bell  catalanesch  del  mon»  etc.  ídem.  cap.  XVII.  p.  34. 

(2)  Axò  no  vol  dir  que  lo  català  no  fos  llengua  de  moda  ò  culta 
en  aquests  estats,  ni  que  los  naturals  d' ells  pertanyents  à  les  famílies 
més  distingides  no  s’ esmerassen  en  saberlo.  Diu  lo  mateix  Muntaner 
que  lo  català  més  bell  del  món  era  lo  qui  parlavan  En  Conrado  Llança 
y  En  Roger  de  Lluria,  los  quals  diu,  vengueren  molt  fadrins  en  Ca¬ 
talunya  y  aprenent  de  aquí  y  de  València  tot  lo  bó  y  millor  en  matèria 
de  llenguatge,  arribaren  à  ser  més  perfets  catalans  que  nengun  altre. 
Id.  cap.  XVIII.  p.  37. 

Exa  llengua,  parlada  en  tants  dilatats  dominis  y  entregada 
en  cert  modo  à  sa  pròpia  sòrt,  rodejada  ò  dominada  d’  altres 
avassalladores  y  més  poderoses,  ha  conservat  sempre  una  ma- 
ravellosa  unitat  exterior  per  demunt  de  totes  les  diferencies 
dialectals  pròpies  de  tota  llengua;  una  semblansa  y  una 
cohessió,  una  uniformitat  tap  gran,  que  desde  ’1  sigle  xiv, 
època  de  son  apogeu  y  de  sa  major  propagació,  al  xvm,  que 
ho  es  de  sa  decadència,  es  impossible  ò  molt  difícil  distingir 
per  lo  llenguatje  la  pàtria  de  qualsevol  escriptor,  la  filiació 
d’  origen  de  qualsevol  obra.  Incapaç  seria  ’1  crítich  més  eru¬ 
dit  y  expert  de  conèxer  si  un  llibre  ò  un  document  fou  es¬ 
crit  aleshores  à  València  ò  à  Barcelona,  à  Palma  ò  à  Perpi¬ 
nyà,  à  Sardenya  ò  bé  à  Palermo  ò  à  Atenes.  Se  conservà 
aquexa  unitat  en  la  ortografia, — per  més  que  hi  haguessen 
diferencies  fòniques — en  los  sigles  xvii  y  xviii,  y  fins  en  1’  ac¬ 
tual;  y  tant  poderosa  ha  arribat  à  ser  la  força  d’  exa  tradi¬ 
ció,  que  avuy  mateix  se  respecta  generalment  la  unitat  lite¬ 
rària  encara  que  no  ’s  conserve  del  tot  parlada.  No  obstant, 
la  absorció  violenta  de  la  raça  catalana  per  França  y  Espanya 
en  virtut  de  la  anomenada  pau  dels  Pirineus  per  la  qual  lo 
Rosselló  que  sempre  havia  pertenescut  à  Catalunya  fou  con¬ 
vertit  en  provincià  francesa;  y  per  lo  colp  mortal  que  li  fou  do¬ 
nat  al  privaria  de  ses  llibertats  polítiques  després  de  la  presa 
de  Barcelona  en  1714,  havia  de  causar  desastrosos  efectes  en 
los  destins  de  la  llengua,  la  qual  seguí  naturalment  los  del 
poble  que  la  parlava  alterantse  aquella  primitiva  unitat  y 
fentse  cada  vegada  més  marcades  ses  diferencies  dialectals. 
Atacada  en  son  organisme  intern  y  privada  de  robustirse  en 
les  fonts  de  la  cultura  literaria,  s’  anà  enfosquint  y  desfigu¬ 
rant  sa  ja  perfecta  y  ben  formada  fesomia;  condemnada  ’s 
vejé  à  una  existència  precaria,  y  per  una  centralisació  suspi¬ 
caç  y  cruel  fou  condemnada  à  aumentar  lo  número  de  les 
llengües  mortes,  després  de  passar  per  totes  les  amargures  y 
humiliacions  de  les  llengües  pàries. 

jTrista  é  inmerescuda  sòrt,  que  recorda,  com  diu  lo  crí¬ 
tich  senyor  Guardia,  1’  emblema  del  infortunat  príncep  de 

Viana  aplicat  al  regne  de  Navarra:  dos  cans  rosegant  un  òs 
per  cada  cap!  Desd’  aleshores  la  raça  catalana,  la  forta  raça 
catalana  degué  oblidar  son  natiu  idioma  y  apendre’n  dos  y 
en  rigor  fins  tres  que  li  eran  estranys:  lo  castellà,  ’l  francès  y 
1’  italià. 


VII 

Filla  d’  estos  fets  històrichs  y  d’  altres  causes  mesològi- 
ques  y  filològiques  llargues  d’  enumerar  es  la  actual  subdivi¬ 
sió  del  català.  Tres  son  avuy  ses  principals  varietats,  ab  cer¬ 
tes  diferencies  no  essencials,  degudes  sobretot  à  estranyes 
ingerencies,  y  altres  vegades  al  aislament;  el  valencià,  ’l  ma¬ 
llorquí  y  ’l  rossellonès.  A  Catalunya,  ademés,  se  distingexen 
dos  grans  divisions  en  lo  modo  de  parlar,  ò  més  ben  dit,  en 
la  forma  de  la  pronunciació,  ab  molta  precisió  senyalades 
per  nostre  sabi  y  venerat  mestre  don  Manel  Milà:  la  occiden- 
tal-meridional  que  compren  la  provincià  de  Lleyda  y  gran 
part  de  la  de  Tarragona,  en  la  que  ’s  pronuncià  ’l  català  ab 
més  purisme,  y  la  oriental  ò  síen  les  modernes  províncies  de 
Girona,  Barcelona  y  part  de  la  de  Tarragona,  en  que  se  al¬ 
tera  la  pronunciació,  les  vocals  son  menos  netes  y  se  substi- 
tuhexen  ab  alguna  facilitat.  A  estos  dialectes  s’  ha  de  agre¬ 
gar  lo  de  les  colonies  catalanes  del  nort  de  Sardenya  que 
en  rigor  es  lo  del  Panadès  y  camp  de  Tarragona,  d’  ahont 
son  procedents  aquelles,  però  alterat  ab  alguns  italianis- 
mes.  En  lo  restant  de  la  Illa,  la  influencia  catalana  no  ha 
desaparegut  tant  per  complert  que  no  ’s  conserven  en  1’  ac¬ 
tual  dialecte  sardo  gran  caudal  de  veus  de  nostre  idioma 
sense  les  quals  los  sardos  no  podrían  expressar  ab  exactitut 
ses  idees.  Mes  la  ciutat  essencialment  catalana  de  Sardenya, 
es  Alguer.  Tot  es  en  ella  de  la  nostra  terra,  diu  lo  senyor 
Toda,  que  recentment  la  ha  visitada  y  estudiada:  lo  tipo  de 
sos  habitants,  los  jochs  de  noys,  les  cansons  populars  y  les 
oracions  de  familia. 

Entre  ’ls  dialectes  del  català,  pot  ser  el  que  més  singula¬ 
ritats  ofereix  es  el  mallorquí,  moltes  de  les  quals  son  filles 
del  aislament  del  arxipèlaçh  balear.  Per  lo  general,  y  per  la 
mateixa  causa,  es  lo  més  arcàich  de  tots,  però  ademés  pre- 

senta  certes  diferencies  iòniques  y  altres  gramaticals  en  lo 
article,  en  1’  us  dels  afixos  pronominals,  y  fins  en  la  flexió 
verbal.  La  riquesa  de  tonalitat  es  major  comparada  ab  lo  ca¬ 
talà  y  fins  ab  lo  castellà;  y  en  quant  à  la  vocalisació,  ofereix 
la  e  tònica  un  sò  paregut  al  francès  que  no  ’s  coneix  en  la 
llengua  mare.  L’  article,  en  mallorquí  com  en  sardo,  no  pro¬ 
vé  del  pronom  ille,  del  qual  lo  prenguéren  segons  sembla  los 
romanç  neollatins,  sino  del  ipse ,  forma  tal  vegada  del  català 
primitiu,  puix  son  molts  los  documents  dels  sigles  ix  y  x  en  que 
s’  emplea  aquest  pronom  en  lo  sentit  del  article  senyalat,  molts 
los  noms  de  les  localitats  que  encara  ’l  conservan  y  moltes 
també  les  excepcions  d’  ell  y  ses  sustitucions  per  1’  article 
català  en  lo  dialecte  mallorquí.  Considerat  com  vulgar,  la 
llengua  literaria  1’  ha  proscrit  sempre  y  per  ventura  en  la  si¬ 
tuació  pròpia  d’  insulars,  deuria  buscarse  la  causa  de  sa  per¬ 
sistència,  ja  que  à  Catalunya  ha  desaparegut  per  complert, 
fins  del  mateix  Empordà,  d’  ahont  se  suposa  ser  oriundos  la 
major  part  dels  primers  pobladors  de  Mallorca.  A  esta  parti¬ 
cularitat  del  mallorquí  s’  ha  d’  unir  la  de  que  ’ls  afixos  pro¬ 
nominals  y  adverbials  postposats  à  una  dessinencia  verbal 
forman  ab  ella  una  sola  paraula,  y  ella  sia  tal  vegada,  diu  lo 
filòlech  senyor  Forteza,  la  única  diferencia  verdadera  que 
distingeix  de  la  de  Catalunya  la  parla  vulgar  del  regne  de 
Mallorca.  A  molt  poques  se  reduhexen  les  varietats  en  la 
flexió  verbal;  à  algunes  metàtessis  de  lletres  y  à  la  més  per¬ 
fecta  conservació  de  les  formes  literàries  (i). 

En  quant  à  la  puresa  del  llenguatje  parlat,  1’  antich  regne 
de  València,  verger  florit  de  la  poesia  catalana,  pàtria  de  sos 
més  inspirats  y  castiços  escriptors,  que  presentà  per  sí  sola 
en  la  Edat  mitja  una  producció  literaria  tan  abundosa  com 
totes  les  demés  regions  catalanes  juntes,  ocupa  avuy  un  lloch 
molt  inferior  à  Catalunya  y  Mallorca  y  molt  anàlech  al  Ros- 
\ 

(i)  Lo  balear  té  quatre  subdialectes  principals;  lo  sollerich,  lo 
pollensí,  lo  menorquí  y  lo  ibicench,  ademés  de  les  variants  del  pla  de 
Mallorca.  La  gent  de  Sóller  pronuncia  com  u  la  o  no  accentuada.  A 
Pollensa  tenen  l’ estrany  article  eu.  Sobre  del  menorquí  y  del  ibicench 
hi  hauria  bastant  que  dir  en  un  treball  de  caràter  més  didàctich  que 
’l  present. 

selló.  Vehina  per  molts  costats  ab  Castella  y  ab  poblacions  cas¬ 
tellanes  ò  bilingües  dintre  son  mateix  territori,  (1)  participa 
casi  tant  de  son  idioma,  com  aquell  del  francès.  Lo  castellà 
oprimeix  sa  llengua  per  tot  arreu,  desnaturalisa  son  vocabula¬ 
ri,  sa  sintàxis  y  sa  pronunciació  moltafeminada,  si  bé  dolsa  y 
agradable;  les  classes  cultes  s’  avergonyexen  d’  ella  y  procu- 
ran  assimilarse  y  fàcilment  ho  conseguexen,  1’  accent  del 
idioma  oficial,  lo  poble  malmet  sa  bella  parla  nativa  y  sens 
escrúpol  ni  respecte  acomoda  sos  modismes  y  paraules  al 
geni  de  la  dominadora,  y  es  trist  haver  de  presagiar  que  ’ls 
esforços  dels  erudits  y  dels  entussiastes  aymadors  de  les  pas¬ 
sades  glòries  no  bastaràn  à  axecarla  de  tant  mortal  deca¬ 
dència. 

Y  no  obstant,  encara  mostra  aquest  dialecte,  en  son  dege¬ 
nerat  accent,  la  marca  de  sa  passada  puresa,  encara  conserva 
algunes  expressions  més  castices  y  formes  més  literàries  que  ’1 
català  de  Barcelona;  encara  abundan  en  ell  les  flexions  ver¬ 
bals  en  sa  forma  més  pròpia;  encara  se  pronuncia  ab  certa 
netedat,  exceptuades  les  lletres  í  y  j,  y  encara,  en  suma,  re¬ 
corda  en  sa  pròpia  decadència  les  antigues  pretensions  de  la 
que  ’ls  fills  de  València  anomenavan  llengua  valenciana, 
qual  ceptre  li  arrencaren  de  les  mans  apenes  realisada  la  re¬ 
unió  de  la  Espanya  Central  y  Oriental,  per  posarlo  en  les  de 
la  llengua  de  Castella,  de  la  que  ab  igual  entussiasme  se  ma¬ 
nifestaren  molt  prompte  cegos  adoradors. 

Del  rossellonès  sols  diré,  qu’  es  lo  més  alterat  dels  dialec¬ 
tes  del  català,  perque  la  centralisació  ha  sigut  sempre  més 
dura  à  França  que  à  Espanya,  y  la  obra  de  absorció  lingüís¬ 
tica,  conseqüència  inevitable  de  la  anexió,  molt  més  llesta  y 
més  aniquiladora.  Es  cert  que  treballan  molts  erudits  y  poe¬ 
tes  en  sa  conservació  y  restauració;  però  desgraciadament, 
com  me  deya  ’l  benemèrit  Pepratx  de  Perpinyà,  son  exos  los 
últims  rossinyols  que  cantaràn  en  aquest  sigle  en  llengua  ca¬ 
talana  en  les  valls  de  Canigó  (2). 

(1)  En  la  provincià  de  Castelló,  per  exemple,  parlan  castellà 
més  de  quaranta  pobles  de  la  vall  de  Segorbe  y  dels  partits  de  Lucena 
y  de  Viver. 

(2)  Lo  que  dihem  en  lo  text  se  ha  d’  entendre  principalment  del 

A  pesar  de  quant  porto  indicat,  y  de  que  '1  quadro  pre¬ 
sentat  no  sembla  molt  brillant  ni  falaguer,  les  diferencies  en¬ 
tre  tots  estos  dialectes,  rames  d’  un  mateix  arbre,  son  acci¬ 
dentals  y  degudes  les  més  de  les  vegades  à  ingerencies  cas¬ 
tellanes  y  franceses,  que  en  res  alteran  la  unitat  deia  llengua. 
Totes  exes  varietats,  y  cada  una  d’  elles  constituhexen  la 
llengua  catalana,  com  los  dialectes  jònich,  dòrich,  eòlich  y 
àtich,  formaren  la  helènica,  qual  puresa  y  fesomia  lo  darrer 
ab  més  fidelitat  representava.  Tal  vegada  lo  que  à  nosaltres 
se  ’ns  figuran  capritxoses  desviacions  locals,  sían  restos  d’  un 
català  popular  primitiu,  inconscientment  salvat  per  1*  afer- 
rament  del  poble  à  tot  lo  tradicional.  Exceptuant  aqueix 
fondo  indígena  que  separa  lleugerament  uns  d’  altres  dialec¬ 
tes,  convenim  ab  un  il-lustrat  filòlech,  en  que  si  poguessem 
despullarnos  de  la  fraseologia  y  sintàxis  castellana  que  inva- 
deix  los  grans  centres  de  població,  sens  contagiar  als  pobles 
rurals  y  à  la  montanya,  tindríam  casi  la  unitat  del  llenguatje 
parlat.  Ademés  de  que  aquesta  unitat  may  pot  ser  absoluta  y 
ni  la  posseheix  el  castellà  ni  cap  idioma  modern,  com  no  la 
tingué  ’l  grech  ni  ’l  llatí.  Bastant  fa  ’l  poble  que  alcança  la 
unitat  literaria  completa,  y  d’  aquesta  pot  gloriarse  com  d’ una 
proba  de  poderosa  forsa  vital  que  li  dona  dret  à  ocupar  un 
seti  d’  honor  entre  ses  germanes  neollatines,  y  à  reinvindicar 
sa  existència  civil,  la  llengua  catalana. 

^Conseguiràn  sos  desitjós  exes  legions  de  generosos  pa¬ 
triotes  que,  acudint  à  la  crida  que  fa  mitja  centúria  feren  los 
fills  de  la  patria  catalana,  alguns  inspirats  capdills,  treballan 
per  esborrar  del  front  de  la  infelís  Ventafochs  dels  pobles 
llatins,  la  marca  del  menyspreu  y  de  la  esclavitut,  y  per  cam- 
biar  ses  modestes  robes  de  pagesa  per  les  vistoses  gales  que 
en  altre  temps  1’  adornavan  y  per  feria  seure  de  nou  en  lo 
trono  de  sos  majors?  Avuy  corren  vents  favorables  de  lliber¬ 
tat  per  les  llengües  oprimides,  y  ’l  temple  de  les  muses  ha 
obert  ses  portes  à  tots  quants  prestan  tribut  à  la  bellesa  sens 

català  del  baix  Rosselló,  perquè  en  lo  Vallespir  yla  Cerdanya  se  parla 
molt  millor  y  gayre  bé  com  nosaltres. 

distinció  de  llengües  pàries  ni  de  literatures  desheretades. 
L’  húngar  y  flamench  s’  alsan  avuy  regenerats  y  ostentan  al¬ 
tius  son  front  ans  abatut  per  la  opressió,  al  costat  de  sos  po¬ 
derosos  dominadors,  1’  alemany  y  ’l  francès.  No  importa  que 
per  açò  se  tinga  que  lluytar  contra  les  preocupacions  que  fan 
arrelar  per  un  cantó  la  ignorància  y  per  altre  la  vanitat;  ni 
contra  1’  egoisme  d’  una  centralisació  cessarista  y  pseudo- 
lliberal,  que  à  la  vegada  que  somet  à  la  lley  de  la  varietat  del 
1  liure  albir  les  veritats  fundamentals  del  orde  diví  y  del  orde 
moral,  que  no  poden  ser  sinó  unes,  vol  subjugar  al  llit  de 
Procusto  de  una  unitat  absurda,  tirànica  é  impossible,  totes 
les  llegítimes  varietats  representades  per  l’ idioma,  per  les  cos¬ 
tums,  y,  en  una  paraula,  per  lo  verdader  individualisme  cristià. 

En  mon  concepte,  no  hi  hà  atentat  que  més  degrade  la 
dignitat  humana,  que  més  feresca  les  fibres  del  cor,  que  més 
ataque  ’ls  furs  de  la  intelligencia,  ni  més  vexatori  per  la  lli¬ 
bertat  del  indivíduo,  que  té  dret  à  expressarse  y  darse  à  en¬ 
tendre  per  lo  modo  de  manifestació  més  expontànea,  pròpia 
é  inmediata,  com  la  interdicció  civil  de  un  idioma;  ni  espec¬ 
tacle  més  repugnant  que  la  lenta  agonia  del  mateix  decretada 
per  lo  recel  de  un  poble  ò  de  un  gobern  que  dona  indicis  de 
no  tenir  confiança  en  son  propi  valer,  al  mutilar  de  aquest 
modo  la  noble  expansió  intel·lectual  dels  demés  hòmens  que 
ab  ell  compartexen  sa  llar  ò  viuhen  al  amparo  de  ses  lleys. 

«Se  ’ns  figura,  dirèm  ab  lo  sabi  Ticknor,  que  una  part  de 
la  intel-ligencia  del  món  ha  sigut  extingida,  y  que  nosaltres 
matexos  hem  sigut  privats  repentinament  de  nostra  herencia 
intel·lectual,  à  la  que  teníam  tant  dret  com  aquells  que  la 
destruhiren,  los  quals  tenían  obligació  de  tramètrensla  intac¬ 
ta  tal  qual  la  reberen.» 

Bé  podem,  donchs,  catalans,  acariciar  llegítimes  aspira¬ 
cions  de  restauració  y  de  desagravi  per  nostra  llengua  mater¬ 
na,  sens  esquexar  per  açò  ni  un  sol  fil  de  la  gloriosa  bandera 
que  ’ns  abriga,  y  baix  la  qual  visquerem  respectats  y  ab  vida 
digna,  quan  més  respectada  fou  Espanya  en  abdós  continents, 
sens  que  la  justa  consideració  tributada  aleshores  à  la  auto¬ 
nomia  de  un  llenguatje  regional,  mimvàs  en  lo  més  mínim 
los  blasons  de  sa  colossal  grandesa. 

Antoni  Rubió  y  Lluch 

LA  FAMÍLIA  CATALANA 


(Continuació) 

II 

LOS  PACTES  NUPCIALS  EN  LES  RELACIONS  ENTRE  ’lS  PARES 

Y  ’LS  CONTRAYENTS 

L’  eminent  escriptor  de  la  vehina  Fransa  que  acabo  de 
mentar,  diu  en  dos  de  ses  celebrades  obres  (i),  que  la  mellor 
organisació  de  la  familia  es  la  que  consegueix  los  quatre  se¬ 
güents  resultats:  assegurar,  per  un  atinat  nombrament  d’  he¬ 
reu  y  per  lo  cuydado  en  lo  modo  de  ferse  los  matrimonis,  la 
successió  ràpida,  y  la  fecunditat  de  les  generacions;  perpe¬ 
tuar  en  la  llar  paterna,  per  la  vida  en  comú  dels  pares  y 
1’  hereu,  les  tradicions  del  treball,  del  honor  y  de  la  virtut,  es 
à  dir,  los  verdaders  títols  de  la  familia  à  la  consideració  de 
sos  conciutadans;  conferir  los  bons  efectes  de  aquexa  organi¬ 
sació  social  à  totes  les  classes  útils  de  la  societat,  y,  en  con¬ 
seqüència,  fer  prosperar  los  pagesos,  terratinents  y  treballa¬ 
dors  rurals,  entregats  à  treballs  usuals,  com  los  grans  propie¬ 
taris  dedicats  à  les  més  altes  funcions  de  la  agricultura  y  del 
comers,  de  1’  exèrcit,  de  la  magistratura  y  de  la  administra¬ 
ció;  en  fi,  fundar  la  armonía  d’  aquexes  classes  extremes  tan 
sobre  la  aliança  dels  interessos,  com  sobre  ’ls  sentiments  de 
respecte  y  d’  afecció.  Però,  Mr.  Le  Play,  diu  més:  diu  que  en 
les  vessants  dels  Pirineus  es  ahont  desde  fà  25  segles  se  tro- 
ban  mellor  organisades  aquexes  famílies;  disfrutant  compler- 
tament  de  les  quatre  ventatjes  inherents  à  tal  organisació,  ’ls 
payssos  Vaschs,  Navarra  y  Catalunya. 

Donchs  bé:  la  organisació  de  la  familia  catalana  ’s  deu  à 
nostres  costums  jurídiques  que  han  modificat,  ampliat,  suplert 
ò  conservat  nostres  lleys  à  la  ombra  de  les  sues  llibertats  de 


(1)  La  reforme  social  en  France;  L'organisation  de  la  famille. 

contractació  y  de  testar;  aquexa  organisació  ’s  deu  en  gran 
part  à  nostres  capítols  matrimonials,  quan,  establint  los  here- 
taments  y  ses  reserves,  son  lo  verdader  còdich,  la  verdadera 
constitució  familiar  à  Catalunya. 

En  altre  lloch  ja  he  dit  lo  que  significavan,  lo  que  eran,  en 
realitat,  los  capítols;  dech  ara  afegir  que  en  totes  les  famílies 
que  conservan  encara  ab  més  puresa  les  costums  catalanes; 
en  aquelles  famílies  en  que  la  major  part  ò  la  totalitat  del 
patrimoni  lo  forman  finques,  sían  rústiques  ò  urbanes;  en 
aquelles  famílies  que  sols  aspiran,  que  sols  pretenen  viure  es¬ 
tretament  unides  al  caliu  de  la  llar  y  que  no  tenen  mires  més 
ambicioses  que  les  de  conservar  y  anar  aumentant  lo  patri¬ 
moni  dels  avis,  y  de  perpetuar  la  respectabilitat  del  honrat 
nom  que  han  rebut  de  llurs  pares  y  que  portan  ab  la  dignitat, 
lo  respecte  y  ’1  llegítim  orgull  del  que  considera  que  tot  cog¬ 
nom  noble  ò  plebeu  pot  ésser  y  es  moltes  vegades  la  signifi¬ 
cació,  la  síntessis  d’una  llarga  historia  de  lluytes  glorioses  en 
defensa  de  la  pàtria,  de  valiosos  serveys  en  bé  del  pays,  de 
llargues  vetllades  d’  estudi  per  amor  à  la  ciència,  d’  amargues 
gotes  de  suor  caygudes  en  lo  treball  de  la  terra,  d’  una  sèrie 
no  interrompuda  de  sacrificis  soportats  ab  fè  y  valor  pera  me- 
llorar  la  situació  d’  aquells  trossets  de  cor  que  s’  anomenan 
fills;  en  totes  aquelles  famílies,  donchs,  es  molt  comú  fer  he- 
retaments  al  celebrar  los  capítols  matrimonials. 

Ells  produhexen  1’  efecte  moral  de  revestir  lo  cap  de  famí¬ 
lia  de  les  qualitats  que  li  son  necessàries,  indispensables  pera 
dirigir  y  gobernar  son  petit  regne.  Força,  autoritat,  influen¬ 
cia,  respecte,  carinyo,  consideració:  tot  ho  té  y  tot  ho  obté  ’1 
pare  ab  la  organisació  familiar  catalana. 

Adquireix  lo  cap  de  casa  ’l  patrimoni  que  per  herencia  ò 
donació  li  han  trasmès  sos  pares:  si  fadrí,  ò  bé  essent  casat, 
encara  no  té  fills,  es  à  dir,  en  aquells  jorns  de  la  vida  en  que 
per  ésser  jove  é  inexpert  ò  per  no  tenir  tants  sagrats  debers 
que  cumplir,  1’  home  té  més  desitxos  de  gastar  ses  rendes,  ò 
pensa  menys  en  les  conseqüencies  d’  esquilmar  lo  patrimoni, 
la  condició  imposada  en  la  herencia,  los  pactes  continuats  à 
la  donació,  li  privan  malversar  son  çaudal,  ja  que  gayre  bé 
sempre  pesa  sobre  ses  tentacions  la  condició  d’  haver  de  re¬ 
tornar  los  bens  si  mor  sense  fills.  Però  lo  bressol  ja  balan- 

dreja,  y,  ab  la  rnaynada,  venen  1’  alegria  de  la  casa,  1’  afany 
del  treball  ò  los  hàbits  d’  economia,  per  un  instant  oblidats, 
y  allavors  fòra  ’l  temor  de  que  ’l  patrimoni  ’s  perdi,  y  ans  bé, 
dirigits  tots  los  esforsos  à  aumentarlo,  ’l  cap  de  familia  pot 
disposar  lliurement  de  sos  caudals,  de  ses  terres,  de  sa  casa. 
Mes  nó;  encara  no  pot  disposarne  lliurement;  pot  ferho,  sí,  à 
favor  dels  fills;  però  ’s  troba  gayre  bé  impedit  de  vendre  ò 
gravar  à  favor  d’  un  extrany,  perque  la  venda  y  la  hipoteca 
rés  valdria  en  lo  cas  desgraciat  de  la  restitució,  per  la  premo- 
riencia  dels  fills.  Lo  cap  de  familia,  donchs,  treballa,  y  tre¬ 
balla  sempre  pera  aumentar  lo  patrimoni;  mes  vé  un  día  en 
que  ’ls  tendres  nins  son  ja  espavilats  minyons,  y  ’l  pare,  que 
veu  les  qualitats,  les  aficions,  les  aptituts  de  cada  un  d’  ells, 
escull  el  que  ha  de  ajudarlo  pera  continuar  1’  obra  comença¬ 
da  de  mellorar  y  engrandir  lo  patrimoni,  y  anticipa  als  altres 
la  llegítima  pera  que  puguin  estudiar  profitosa  carrera,  ò  es¬ 
tablir  honrat  comers.  Lo  fill  escullit  pera  treballar  ab  lo  pare, 
se  casa,  y  en  los  capítols  se  li  fà  donació  universal,  reservant- 
se  emperò  ’ls  pares  l’ usdefruyt;  y  aquell  fill,  que  sab  que  vin¬ 
drà  un  día  en  que  serà  amo  de  tot  lo  patrimoni  que  rega  ab 
son  suor,  no  perque  li  dongui  la  lley,  sinó  perque  es  la  re¬ 
compensa  à  sos  mèrits  y  virtuts,  treballa  ab  més  ardiment, 
1’  hermosseja  ab  més  entussiasme,  ’l  mellora  y  aumenta  ab  lo 
dot  portat  per  la  muller,  segur  de  que  tots  sos  cuydados,  tots 
sos  afanys,  tots  sos  esforços  seràn  recompensats.  Mor  lo  pare 
que  servia  de  guia,  de  llanterna  à  son  fill  encara  massa  jove 
pera  dirigir  per  sí  sol  lo  patrimoni,  y  encara  massa  inexpert 
pera  no  caure  en  los  tentadors  paranys  que  s1  oferexen  al  jo 
vent;  mes  té  la  mare  que  li  fà  d’  amorós  frè  ab  lo  títol  de 
senyora,  majora,  poderosa  y  usufructuaria,  y  té  1’  aymada 
muller  que  ab  ses  castes  carícies,  ab  ses  virtuts  domèstiques, 
ab  son  enginy  y  cuydado  per  la  casa,  li  fà  de  poderós  imàn 
que  1’  atrau  y  subjecta  à  la  llar.  Fuig  la  borrasca,  desapareix 
la  boyra,  ’l  jove  ardent  é  impetuós  ha  vençut  les  contrarietats 
que  se  li  presentavan,  y  lo  cel  blau,  pur,  trasparent  de  la  vida 
familiar  torna  à  aparèxer  ab  lo  brugit  de  la  rnaynada  que  li 
ha  dat  sa  bella  esposa.  Axis  se  perpetúa,  d’  eix  modo  ’s  fà  in¬ 
terminable  aquexa  flayrosa  cadena  de  flors;  d’  exa  manera 
s’  organisa  nostra  típica  familia  catalana. 

No  ’s  cregue,  nó,  que  ab  tal  organisació  s’  afavorexi  tan 
sols  à  un  dels  fills;  pe  ’l  contrari,  mentres  los  altres  en  busca 
de  carrera  ò  entregats  al  comers  logran  ferse  una  fortuna  in¬ 
dependent,  lo  fill  gran  ò  escullit  pe  ’l  pare, — perque  no  sempre 
es  lo  primer  nascut, — se  sacrifica  pera  conservar  lo  patrimo¬ 
ni,  pera  continuar  les  venerandes  tradicions  trameses  per  sos 
majors.  Y  si  algun  germà  no  ha  volgut  sortir  de  la  casa  payral 
per  anar  à  córrer  aventures;  si  algun  fill  extern  torna  à  ella, 
1’  hereu,  lo  cap  de  familia  lo  acull  ab  fraterna  abraçada,  y  ab 
ell  viuhen  lo  germà  y  la  jove  y  los  nebots;  ab  ell  envellexen 
ajudantse,  aconsellantse  y  cuydantse  mútuament. 

Tals  efectes  morals  dels  heretaments  s’  enllaçan  ab  los 
efectes  econòmichs.  Si  lo  pare,  lluny  de  fer  donació  universal 
de  tots  ò  gran  part  de  sos  bens  à  un  sol  fill,  repartís  lo  patri¬ 
moni  entre  tots,  quan  se  tractàs  d’  una  familia  numerosa, — y 
ho  son  gayre  bé  sempre  les  que  viuhen  en  1’  atmòsfera  de  sa¬ 
nes  y  pures  costums, — la  divisió  d’  aquell  à  la  primera  gene¬ 
ració  si  no  fós  molt  gran,  ò  à  la  segona  si  fós  d’  alguna  im¬ 
portància,  daria  lloch  à  un  esmicolament  tan  dolorós  de  la 
propietat,  à  la  creació  de  parceles  tan  reduhides  y  desprecia- 
bles,  que  produhiría  la  destrucció  total.  A  Catalunya  ahont 
lo  terreno  es  generalment  montanyós  y  plè  de  rocam,  ahont 
gràcies  tan  sols  à  la  perseverancia  y  à  la  laboriositat  dels  seus 
fills  s’  ha  conseguit  convertir  en  terres  de  conreu  verdaders 
erms,  ahont  à  pesar  de  axò  moltes  terres  donan  ab  treballs 
una  sola  cullita  1’  any,  la  propietat  rural  no  pot  estar  massa  di¬ 
vidida  si  té  d’  ésser  productiva;  y  axò  no  pot  conseguirse  sinó 
evitant  lo  desmembrament  del  patrimoni  à  cada  generació. 
Tan  sols  ab  la  laboriositat,  ab  economia  y  ab  molt  temps  de 
afanys  pot  formarse,  en  la  nostra  montanya,  una  finca  regu¬ 
lar;  únicament  ab  lo  treball  continuat  de  pares  à  fills  pot  lo- 
grarse  un  bon  patrimoni,  únicament  en  semblants  condicions 
ha  pogut  conseguirse  que  la  terra  catalana,  à  pesar  de  las  di¬ 
ficultats  oposades  per  la  naturalesa,  sia  una  de  les  més  pobla¬ 
des  d’  Espanya.  Si  per  comptes  de  la  llibertat  de  testar,  que 
es  lo  gran  estímul  del  treball;  si  per  comptes  dels  heretaments, 
que  son  la  aplicació  d’  aquella  llibertat  y  sa  més  hermosa 
conseqüència;  si  per  comptes  del  dret  que  té  l’ hereu  à  Cata¬ 
lunya  de  pagar  les  llegítimes  en  diner,  lo  qual  té  les  dues 

grans  ventatjes  de  no  mermar  lo  patrimoni,  y  d’  obligar  à  la 
economia,  tinguéssem  la  llegislació  de  Castella  en  punt  à 
successió  forçosa  y  la  obligació  que  aquella  imposa,  de  divi¬ 
dir  lo  patrimoni  à  la  mort  del  pare,  en  exigintho  un  sol  dels 
fills,  <què  fóra  de  la  nostra  ben  aymada  terra  catalana?  ;quí 
sab  si  algun  día  ’s  convertiria  en  trist  desert  com  aquelles  im¬ 
menses  planures  de  la  Manxa! 

Si  aquexos  son  los  efectes  morals  y  econòmichs  dels  here¬ 
ta  ments,  en  quant  regulan  les  relacions  entre  ’ls  pares  y  ’ls 
contrayents  iquíns  son  los  efectes  socials? 

La  familia  exerceix  sobre  la  societat  una  influencia  deci¬ 
siva,  perque  la  vida  social  té  en  la  vida  domèstica  la  seva 
causa  eficaç,  lo  seu  tipo  ideal,  y  la  seva  natural  defensa.  Per 
axò  diu  ab  molta  veritat  Jules  Simon  (1),  que  la  societat  po¬ 
lítica  dependeix  essencialment  de  la  societat  domèstica,  de 
tal  manera,  que  no  ’s  pot  ferir  lo  dret,  es  à  dir,  la  llibertat  ci¬ 
vil  en  la  familia,  sense  destruir  1’  Estat;  y  ocupantse  de  dita 
societat  domèstica,  afirma  que  la  naturalesa  dona  al  pare  lo 
dret  de  gobernar  son  fill  y  à  aqueix  lo  dret  d’  ésser  gobernat 
per  son  pare,  essent  una  autoritat  igualment  necessària  pera 
lo  qui  la  exerceix  y  pera  ’1  qui  la  experimenta,  à  fi  de  dedu- 
hir  de  tals  afirmacions  la  exactitut  d’  aqueix  axioma  de  la 
ciència  política:  «es  menester  convertir  en  fortament  podero- 
»sa  la  autoridat  dintre  de  la  familia  pera  que  aquella  sia  me- 
»nos  necessària  en  1’  Estat.» 

Ara  bé:  al  parlar  dels  efectes  morals  dels  heretaments  en 
les  relacions  entre  ’ls  pares  y  ’ls  contrayents,  he  tingut  oca¬ 
sió  de  fer  notar  com  la  autoritat  paterna  està  perfectament 
sostinguda  per  les  nostres  lleys  y  costums,  y  com  1’  amor  fi¬ 
lial,  lo  carinyo  à  la  llar,  fà  que  aquella  autoritat  sia  del  tot 
respectada. 

A  Catalunya-existeix  realment  ab  tot  son  vigor  la  autori¬ 
tat  paterna,  y  existeix  com  resultat  del  principi  de  la  lliber¬ 
tat  de  testar  que,  facultant  al  pare  pera  poder  disposar  de 
son  patrimoni  com  mellor  li  semble,  li  permet  sostenir  ab  mà 
vigorosa,  les  brides  del  poder  que  exerceix  sobre  sa  petita, 
però  complerta  societat.  Que  axò  es  degut  à  aquell  principi, 


(1)  En  sa  obra:  La  liberté  civile. 


I 


Revista  Catalana 


159 


es  induptable:  basta  recordar  dos  fets,  els  quals  tenen  major 
eloqüència  y  major  força  convincent  que  tot  lo  que  podria 
dirse  ab  galanes  frases  y  triats  conceptes.  Està  fòra  de  tota 
discussió  que  la  Inglaterra  y  los  Estats  Units  son  los  dos  po¬ 
bles  que,  tenint  formes  de  gobern  més  complertament  oposa¬ 
des,  practican  ab  més  bon  èxit  la  llibertat  civil.  Donchs  bé: 
tots  dos  pobles,  considerant  que  la  basa  necessària  de  la 
autoritat  paterna  es  la  llibertat  de  testar,  la  han  adoptat  en 
llurs  legislacions;  citantse  avuy  per  tothom  dits  paysos  com 
los  en  que  ’l  poder  del  pare  està  més  fortament  robustit. 

Desde  ’l  moment,  donchs,  en  que  la  autoritat  paterna  es 
considerada  com  un  dels  fonaments  del  orde  social,  no  pot 
existir  lo  més  petit  dupte  que  allí  ahont  aquella  autoritat  sia 
més  fortament  organisada,  deurà  produhir  mellors  efectes  en 
aquell  orde;  y  com  ab  los  heretaments  de  Catalunya,  com  ab 
1  os  pactes  nupcials  que  regulan  les  relacions  entre  ’ls  pares 
y  ’ls  contrayents,  se  consegueix  lo  resultat  d’  elevar  en  gran 
manera  la  autoritat  del  cap  de  familia,  es  lògich  que  dites 
relacions  produhescan  excel·lents  efectes  socials. 

Aquexa  pobre  opinió  meva,  à  la  que  podria  negarse  auto¬ 
ritat  per  la  doble  rahó  de  debilitat  d’  argumentació,  y  d’  apas¬ 
sionament  per  tot  lo  que  pertany  à  ma  estimada  terra,  ve 
molt  robustida  ab  les  següents  paraules  d’  un  escriptor  molt 
independent  y  sobre  tot  universalment  reputat  com  un  dels 
mellors  sociòlechs  del  nostre  segle,  lo  citat  Mr.  Le  Play:  «Ca¬ 
talunya,  diu  (1),  es  la  provincià  d’  Espanya  que,  juntament 
»ab  les  províncies  vasques,  ha  conservat  mellor  la  familia 
ttipo  en  tota  sa  puresa.  També  es  ella  la  que  reuneix  en  més 
»alt  grau  les  dues  condicions  d’  una  forta  nacionalitat:  lo  sa- 
»crifici  pe  ’l  municipi,  la  provincià  y  la  pàtria;  y  una  enèrgica 
»  aplicació  als  mellors  procediments  de  la  agricultura,1!  de  la 
» indústria  manufacturera  y  del  comers.» 

Ramón  de  P.  Duran  y  Ventosa 


( Continuarà) 


( 1)  La  reforme  sociale:  tomo  IV,  Apèndice  VI. 

MONOGRAFIA  DE  L’  ANTIGA  BÉTULO 

CAPÍTOL  I 

BÉTULO  PRIMITIVA 

Introducció . —  Plant seguit  en  ex  os  estudis ,  sobre  Bè/ulo. — 
Imperi  Atldntich. — Invasió  Sarda. —  Colonisació  Egipci- 
Eeniça. — Invasió  Indo- Europea  (Arya). — Significació  y 
extensió  del  nom  Iber. — Llengua  sanscrita  y  religió  natu¬ 
ralista  dels  Aryas.  —  Aspecte  de  la  Layctania  durant  exa 
dominació. —  Text  d'  Avieno. —  Troballes  arqueològiques  d 
Badalona  (sepultures,  destrals  y  ganivets  de  pedra,  cerà¬ 
mica,  etc.). — Situació  de  la  població  primitiva. — Resúmen. 

Sempre  s’  han  apel-lat  nebulosos  los  orígens  dels  antichs 
pobles,  mes  de  segur  que  may  ab  tanta  veritat  com  avuy  día 
en  que  à  les  sombres  que  embolcallan  tot  lo  desconegut,  s’  hi 
afegexen  com  espesses  bromes,  negacions  y  més  negacions 
d?  autoritats  y  datos  fins  ara  per  tothom  reconeguts  y  adme¬ 
sos.  Perduda  la  fè  en  los  antichs  historiadors  y  mancats  per 
ara  los  moderns  de  medis  d’ investigació  pera  poder  jutjar 
per  sí  matexos,  es  del  tot  impossible  escriure  la  primera  fulla 
de  cap  llibre  que  tracti  de  la  època  ante-romana,  sens  por  de 
tenir  que  esquexarla  1’  ensentdemà  que  una  troballa  arqueo¬ 
lògica  vindrà  à  destruhir  tota  una  teoria  ja  d’  anys  acreditada. 
Per  altra  part,  l’ afany  de  dogmatisar,  prenent  per  base  y  font 
de  deduccions  trascendentalíssimes,  potser  un  monument  de 
tant  petita  importància,  que  à  lo  més  il-lustra  la  historia  de  la 
localitat  en  que  va  aparèxer;  y  per  fi,  1’  afany  d’ innovar  y  la 
mandra,  avuy  quasi  general,  de  fer  estudis  fonamentals  y,  per 
tant,  sòlits,  son  causes  de  gran  confusió  en  los  escrits  d’  histo¬ 
ria  y  gran  obstacle  à  1’  avens  d’  exa  ciència  en  nostra  terra. 

No  serèm,  donchs,  nosaltres  qui  ’ns  pensem  fixar  d’  una 
manera  incontrovertible  y  definitiva  1’  origen  de  Bètulo,  quan 

encara  no  s’  ha  pogut  fixar  quines  foren  les  primitives  gents 
catalanes  ni  espanyoles,  ni  determinar,  per  tant,  quins  son  los 
caràcters  distintius  de  nostres  primitius  pobles.  Nó,  conten- 
tarnos  hem  nosaltres,  en  l’ impossibilitat  de  fer  altra  cosa,  ab 
dar  à  conèxer  los  monuments  de  major  antiguitat  que  han 
aparegut  fins  ara,  y  per  ells  conjecturar:  quines  probablement 
foren  les  gents ,  d  que  tals  ?nonuments  pertanyen,  y  quina  la 
Ipoca  en  que  poblavan  nostra  vila.  Pera  base  d’  eix  estudi 
acceptarèm  interinament  com  hipòtesis,  les  teories  que  sobre 
aytals  punts  siguen  admeses  pe  ’ls  escriptors  de  més  vàlua,  y 
cercarèm  les  ranons  en  que  apoyar  nostres  conjectures  en  los 
geògrafos  é  historiadors  grechs  y  llatins,  que  de  nostra  terra 
escrigueren.  Aqueix  serà  ’l  mètodo  ab  que  procedirèm  en  tot 
lo  curs  d’  exa  monografia,  puix  à  nostre  entendre,  treballs 
com  lo  que  ’ns  ocupa,  no  deuhen  ser  altra  cosa  que  una  expo¬ 
sició  rahonada  dels  datos  que  s’  han  pogut  recullir  sobre  ’l 
terreno  que  s’  estudia,  comparats  é  il·lustrats  ab  los  datos  que 
d’  ell  nos  llegà  la  lletrada  antiguitat  grega  y  romana. 

Mes  com  exa  monografia  s’  ha  escrit  d’  un  modo  especial 
pera  ’l  poble  de  Badalona,  precís  nos  ha  estat  vestiria  à  ma¬ 
nera  d’  historia,  pera  que  tingués  atractiu  fins  pera  la  gent 
de  poques  lletres,  à  qui  la  seca  disquisició  científica  ’s  fa  en 
gran  manera  pesada.  Perdónin,  donchs,  los  erudits  si  hi  tro- 
ban  pàrrafos  d’  historia  general  catalana  d’  ells  ja  coneguts  y 
rellegits  mil  voltes,  axis  com  explicacions  de  termes  arqueo- 
lògichs  per  ells  innecessàries,  però  indispensable  tot  pera  ’l 
fi  y  objecte  de  la  present  obreta,  que  tant  com  lo  d’  aportar 
una  humil  pedra  al  edifici  de  nostra  pàtria,  té  ’l  de  fer  estimar 
més  per  nostres  compatricis,  lo  tresor  arqueològich  amagat 
sota  la  terra  que  trepitjan  potser,  no  inferior  al  que  han  mal¬ 
mès  en  lo  transcurs  de  mitj  segle. 


Apar  avuy  comprobat  que  à  la  alborada  de  nostres  temps 
històrichs  existia  un  gran  imperi  occidental,  extès  per  tota 
la  Atlàntida,  Espanya,  França,  Inglaterra  é  Italia,  com  alguns 
diuhen,  ò,  com  diu  Mr.  Lamerie,  per  tota  la  costa  Mediterrà- 
nea  desde  1’  Assia  menór  fins  à  la  nostra  Espanya,  y  compost 
de  diferentes  races  entre  les  que  s’  anomenan  les  de  Cans- 

tadt,  Cro-Magnou  y  Berèbere,  que  sembla  fou  la  dominant. 
Eix  imperi  explica  l’ identitat  dels  cranis,  armes  y  objectes 
apareguts  en  Albunyol,  prop  de  Granada,  y  ’ls  trobats  en  les 
illes  Canaries,  fragments  de  la  antiga  Atlàntida;  concilia  les 
oposades  opinions  de  graves  historiadors,  y  explica  lo  paren- 
tiu  pròxim  que  troban  los  filòlechs  entre  les  primitives  llen¬ 
gües  que  en  exes  regions  se  parlavan.  No  obstant,  si  aques¬ 
tes  races  eran  celtes  ò  nó,  es  cosa  per  definir  encara,  y  en 
conseqüència,  quina  era  la  llengua  mare  de  les  fins  avuy  co¬ 
negudes  com  à  pròpies  de  tals  races;  emperò  en  una  cosa 
convé  tothom  y  es,  en  que  havlan  arribat  à  tan  alt  grau  de  ci- 
vilisació,  que  pogueren  resistir  la  embestida  de  les  inmenses 
tribus  que  baxant  del  Nort  anavan  invadint  la  part  del  Mitjorn 
d’ Europa,  fins  que  ’l  mar  en  un  esfors  suprem  arribà  à  cubrir 
d’  un  colp  per  sempre  més  la  Atlàntida,  y  al  esfonzarse,  s’  es- 
fonzà  ab  ella  lo  poder  y  grandesa  del  occidental  imperi.  Rom¬ 
puda  axis  la  unitat  nacional  d’  aquelles  races,  poch  à  poch 
anaren  prenent  particular  fesomia  y  barrejades  després  ab 
noves  tribus,  formaren  diverses  nacionalitats,  arribant  fins  à 
oblidar  son  parentiu  y  sa  comuna  civilisació  y  grandesa  (i). 


(i)  No  falta  qui  sosté  (à  Catalqnya,  En  Maluquer  y  Viladot  en  son 
Estudi  sobre  ’/s  aborígens  catalans ),  no  haver  existit  raay  exa  terra 
plena  de  misteri,  donant  com  à  proba  de  sa  negació:  que  ben  lluny  de 
ser  lo  Mediterrà  qui  passà  1’  afrau  de  Gibraltar,  fou  1’  Atlàntich,  qui 
rompent  la  barrera  que  deturava  ses  conquestes,  se  extengué  per  les 
inmenses  terres  que  van  de  1’  Estret  al  nou  Canal  de  Suez.  D’  axò 
trauen  en  conseqüència  que  ’ls  primitius  pobladors  d’  Espanya  vin¬ 
gueren  seguint  la  cordillera  que  en  mitj  la  conca  del  Mediterrà  marcan 
avuy  encara  les  illes  que  comensan  en  Xipre  y  en  las  Balears  finexen. 
Los  qui  tal  defensan,  tenen  part  de  rahó  y  no  ’ns  pot  doldre  dàrsela, 
quan  ab  ella  destruliim  sa  teoria.  En  efecte:  la  Geologia  ensenya  que 
en  los  temps  verament  prehistòrichs,  açò  es,  anteriors  à  la  aparició 
del  home  sobre  la  terra,  1’  Atlàntich  s’  extengué  vers  à  Orient  y 
formà  ’l  Mediterrà,  dexant  potser  des  llavors  convertit  en  desert  lo 
mar  del  Sahara;  mes  per  lo  mateix  que  fou  en  temps  anteriors  à  la 
aparició  dels  homes  sobre  la  terra,  fou  impossible  que  aquests  vingues- 
sen  à  Espanya  per  cap  de  les  cordilleres  avuy  anegades  del  Mediterrà. 
Ara  ’s  compendià  que  exa  veritat  geològica,  en  res  s’  oposa  à  la 
veritat  històrica  conservada  en  les  tradicions  dels  pobles  y  testificada 

Ben  aviat  lo  Pirineu  vejé  arribar  à  sos  ports  y  traspassar 
llurs  cimes  als  primers  invasors  de  nostra  terra,  als  Sardos. 
Enemichs  dels  Atlants  y  originaris  de  la  malehida  raça  de 
Cam,  venían  fugint  dels  Egipci-Fenicis,  com  los  anomena 
D’A  rbois  de  Jubainville,  que  no  contents  d’  haverlos  retxas- 
sat  de  son  imperi,  quan  n’  intentaren  la  conquesta,  anavan 
empenyentlos  vers  al  Occident,  hont  devían,  per  fi,  del  tot 
vèncels  y  destruhirlos.  No  obstant,  al  arribar  à  establirse  en  lo 
cor  d’ Italia  y  en  les  gemades  riberes  del  Adriàtich  y  del  mar 
d’  Espanya  y  França,  pogueren  referse,  y  avinguts  ab  sos 
germans  los  Etruschs  y  ab  los  Lybis,  se  rebateren  en  temps 
de  Menaphat  I  contra  1’  Egipte.  Expedició  desgraciada  fou 
aquella  y  auguri  de  la  fatal  y  definitiva  del  temps  de  Ram- 
sés  III,  en  que  pera  sempre  quedà  destruhit  lo  poder  Sardo, 
marítim  per  excel-lencia,  y  reduhida  la  raça  à  un  cos  de 
guardes  dels  faraons  de  la  regió  del  Nilo. 

Avuy  encara  poden  vèures  en  les  monumentals  ruines  de 
Karnak,  esculpits  en  los  murs,  aquells  guerrers  que  petjaren 
un  día  la  terra  catalana.  Son  de  tots  los  allí  representats  los 
que  més  se  distingexen;  fentlos  més  y  més  remarcables  sa  fe¬ 
somia  noble,  la  riquesa  de  son  vestuari,  sa  espasa  de  dos  fils, 
sa  barretina  y  les  anelles  ò  arrecades  que  adornan  ses  orelles, 
costum  que  encar  avuy  seguexen  los  mariners  espanyols  é 
italians,  com  ja  ha  fet  notar  En  Pella. 

Destruhit,  donchs,  lo  poble  Sardo,  pogueren  les  naus  egip. 
cies  solcar  lo  Mediterrà  ab  tota  llibertat  y  extendre  son  cò¬ 
rners  sens  competència  per  les  costes  espanyoles,  fundanthi 
riques  colonies,  centres  de  civilisació  y  riquesa,  que  encoma¬ 
nades  potser  à  gent  feniça,  han  portat  fins  ara  llur  nom,  no, 
emperò,  sens  justa  causa.  Essent  una  matexa  la  civilisació 
del  Nilo  y  la  del  Líbano  y  molt  estretes  les  relacions  que  lli¬ 
garen  ja  desde  son  principi  à  la  gent  d’  aquells  dos  pobles, 
es  inútil  volguer  separar  lo  que  es  egipci  de  lo  que  es  fenici. 
Axis  s’  explica  com  en  lloch  hajen  aparegut  vestigis  d’  in- 
disputable  procedència  feniça,  y  que  recentment  los  senyors 

per  Platón,  tocant  à  1’  enfonzament  de  la  gran  illa,  qual  nora  encara 
porta  ’l  mar  que  li  serveix  de  llosa,  puix  separan  tant  diversos  succes¬ 
sos  una  bona  pila  de  segles. 

Perrot  y  Chipiez,  en  sa  Histoire  de  t  Art  dans  l’Anliquité, 
hajen  declarat  que  fins  ara  à  Espanya  res  s’  ha  trobat  que  ve¬ 
rament  ho  siga.  Y  ab  tot,  la  colonisació  feniça  d’  Espanya  no 
pot  posarse  en  dubte,  si  alguna  autoritat  tenen  Avieno,  Stra- 
bon  y  Diódoro  de  Sicilià,  que  entre  altres  nos  la  certifican; 
com  tampoch  pot  posarse  en  dubte  la  influencia  de  la  civili— 
sació  egipcia,  de  que  donan  fè  les  reproduccions  de  les  cèle¬ 
bres  piràmides  en  los  Talayots  de  les  Mallorques,  y  la  tradi¬ 
ció,  perpetuada  en  aquell  Hèrcules  lybich,  que  ’ls  grechs 
anomenavan  Melkarth;  axí  mateix  los  monuments  d’  Egipte, 
d’  Etruria,  de  la  Siria  y  varies  troballes  de  Tarragona,  donan 
fè  del  comers  y  colonisació  egipcia  esmentada. 

Quasi  tres  segles  hi  havia  ja  que  durava,  quan  una  nova 
raça  aparegué  pe’ls  colls  del  Pirineu,  antich  ante-mural  del 
anegat  hort  de  les  Hespèrides.  La  nova  gent  que  venia  à  es- 
tablirse  sobre  les  ruines  del  imperi  Sardo,  es  coneguda  ab  lo 
nom  d’  Indo- Europea,  y  era  rama  de  la  familia  Tracia,  que 
esquexada  de  la  gran  tribu  Arya,  vinticinch  segles  abans  de 
Jesucrist,  conquistà  y  civilisà  ’ls  regnes  que  al  Sur  del  Danubi 
y  del  Rhin  se  troban  venint  del  Assia.  Mes  no  era  llur  civi- 
lisació  guerrera  com  la  sardona,  sinó  pacífica  y  avansada  fins 
al  punt  de  texirse  les  robes  de  llana  que  vestían  y  sembrar 
lo  blat  y  conreuhar  les  vinyes.  Ramats  de  bestià  y  viram  de 
tota  mena  seguían  llurs  carros,  que  al  arribar  aquí,  termenaren 
llur  pelegrinatje,  aportantnos  los  gèrmens  d’  exa  vida  pagesa 
que  distingeix  à  tantes  de  nostres  comarques:  des  llavors, 
si  no  abans,  menjàrem  en  Espanya  ’1  pà  de  blat  y  beguérem 
lo  vi  de  rahim,  que  ara  mateix  torna  à  ser  nostre  únich  pa¬ 
trimoni  (segle  xn  a.  d.  J.  C.). 

Si  Ibers  en  tan  llunyana  antiguitat  vingueren  à  Espanya, 
ab  exa  invasió  vingueren,  puix  à  la  matexa  familia  pertene- 
xían;  mes  en  tot  cas  no  ’s  crega  que  dominassen  la  gran  pe¬ 
nínsula  ibèrica ,  y  absorvint  elements  dispersos  fundassen  un 
imperi  únich,  ni  ’s  crega  molt  menys  que  allavors  s’  implan¬ 
tés  la  llengua  èuskara  com  llengua  general  espanyola;  res  de 
axò:  los  Ibers  no  eran  més  que  un  poble  dels  molts  en  que  se 
subdividia  la  familia  Tracia,  y  avuy  es  generalment  recone¬ 
gut  que  no  parlavan  la  llengua  que  encara  sona  en  les  riques 
províncies  vascongades.  Ha  dat  peu  durant  llarchs  anys  à 

creure  lo  contrari,  en  primer  lloch  la  època  desconeguda  de  la 
arribada  dels  Vascos,  y  en  segon  lloch  lo  nom  d’  Iberia,  que 
desde  ’ls  Grechs,  nostres  primers  historiadors,  vé  dantse  à 
nostra  Península.  Verosímil  es  que ’ls  Ibers  donessen  llur 
nom  al  riu  que  marcava  ’l  límit  meridional  de  son  primitiu 
domini,  però  es  segur  que  ’ls  Grechs  extengueren  aqueix  nom 
particular  à  tota  la  nació  que  aquell  riu  atravessa  (1),  lo  qual 
fou  causa  de  que  ’ls  historiadors  que  en  los  grechs  begueren, 
extenguessen  per  sa  part  eix  nom  Iber  à  tota  la  gent  de  la 
nació  espanyola.  Sabut  es  que  la  llengua  mare  dels  Indo- 
Europeus  era  la  sanscrita,  de  la  qual  se  ’n  troban  encara  un 
grapat  de  termes  en  lo  llenguatje  especialment  pastoril  de 
nostres  encontrades. 

Espanya  tota  gosà  llarch  temps  de  pau  octaviana;  la  agri¬ 
cultura  extenía  benèfica  llurs  ales  demunt  d’  ella,  lo  comers 
ab  los  Egipcis  portava  à  nostres  gents  recorts  de  sa  primera 
pàtria,  y  si  hem  de  creure  à  Strabon,  les  lletres  tenían  ja  en¬ 
tre  nosaltres  honrós  hostatje,  sens  que  aquest  quadro  ’s  vejés 
tacat  pe  ’ls  crudels  ò  pe ’ls  inmorals  cultos  que  altres  races  en 
altres  terres  à  llurs  respectius  deus  tributavan.  Los  Aryas,  de 
costums  senzilles  y  dats  per  son  ofici  à  la  observació  de  la 
naturalesa,  havían  personificat  en  los  poderosos  agents  de  la 
matexa,  les  creences  religioses  que  Deu  donat  havia  à  la  hu¬ 
manitat  y  sols  guardava  en  llur  primitiva  puresa  ’l  poble  dels 
Patriarques  y  Profetes.  Pe  ’ls  Ibers,  que  axis  també  podem 
anomenarlos,  deus  eran  lo  sol,  la  lluna,  (sabeisme  pur),  los 
vents,  les  fonts,  etc.,  etc.,  tot,  en  fí,  lo  que  influía  ò  creyan 
influir  en  1’  èxit  de  llurs  cullites.  No  es  de  creure  arribessen 
may  à  apendre  dels  Egipcis  los  cultos  impurs,  de  que  son 
trista  relíquia  ’ls  restos  de  monuments  dedicats  à  la  Isis  Baàl- 
tida,  que  ’s  troban  escampats  per  varis  punts  d’Espanya,  puix 
la  repugnància  que,  donades  llurs  costums,  tals  cultos  havían 
d’  inspiràrloshi,  es  rahó  proti  forta  pera  pensar  que  no  devían 
arrelarse  à  Espanya  fins  als  temps  de  les  dominacions  carta- 

(1)  Scilax  de  Carianda  creya  en  efecte  que  f  Ebro  regava  tota  la 
Espanya,  y  per  axò  en  son  Périplo,  escrit  500  anys  ans  de  J.  C.,  ano¬ 
menà  Ibers  als  habitants  d’  exa  Península,  essent  ell  lo  primer  que 
usà  eix  nom. 

ginesa  y  romana.  Pot  objectarse  que  cul  tos  consemblants 
podia  havèrnoslos  importat  la  raça  sarda,  practicadora  com 
totes  les  Camites  d’  aytals  abominacions;  mes  no  poguentse’n 
dar  cap  proba,  y  havent  sigut  per  altra  part  tan  breu  sa  esta¬ 
da  en  Catalunya,  més  aviat  creyem  que  si  alguna  memòria  ’n. 
dexaren,  se  perdé  à  la  vinguda  de  la  gent  Arya,  sens  que 
arribés  ni  un  sol  moment  à  prevalèxer  en  lo  cor  d’  una  raça 
que  entrava  à  dominar  més  per  la  forsa  del  nombre  que  no 
per  la  de  les  armes. 

Dexèm  aquí  ’1  fil  de  la  general  historia  catalana,  pera  dar 
una  mirada  à  nostra  vila  y  veure  quin  paper  representava  ella 
en  etats  tan  llunyadanes;  mes  notèm  ans  que  tot,  que  à  tal 
investigació  en  res  poden  ajudarnos  la  Etnografia  y  la  Filo¬ 
logia,  puix  la  primitiva  Bètulo  caygué  à  la  embestida  dels 
Barbres  y  quedaren  des  llavors  perduts  per  sempre  tipo,  ca¬ 
ràcter,  costums  y  tradicions,  sota  les  runes  de  la  ciutat  roma¬ 
na.  Axò  per  una  part,  mentres  per  la  altra,  Bètulo  ja  renascu- 
da,  rebé  en  son  sí,  com  tots  los  pobles  del  plà  de  Barcelona, 
quantes  gents  han  invadit  ò  civilisat  Catalunya;  de  modo 
que,  com  ja  digué  En  Llobet  y  Vall-llosera  (i),  aquí  no  ’s 
troba  pur  cap  tipo,  sinó  una  barreja  informe  de  gents  estran¬ 
yes  de  tots  indrets  vingudes. 

Fins  als  autors  grechs  y  llatins  hem  de  renunciar  per  aqueix 
colp,  ja  que  ni  una  paraula  ’ns  diuhen  de  Bètulo  referent  à 
n’  aquexa  època,  excepció  feta  de  Rufo  Festo  Avieno,  que 
si  bé  com  se  sab,  es  autor  del  segle  iv  de  la  Església,  no  obs¬ 
tant,  se  creu  que  sa  obra  Ora  Marítima ,  es  calcada  sobre 
una  descripció  feniça  del  segle  vi  abans  de  la  nostra  Era,  per 
lo  que  se  li  dona  la  autoritat  del  còdex  primitiu.  Y  excep¬ 
tuem  à  Avieno,  no  perque  parli  d’  un  modo  explícit  de  nos¬ 
tra  vila,  sinó  perque  sembla  ferhi  referencia  en  lo  següent 
passatje: 

Inde  Tarraco  oppidum 
Et  Barcilonum  amcena  sedes  ditium; 

Nam  pandit  illic  tuta  portus  brachia, 

Uvetque  semper  dulcibus  tellus  aquis  (2). 

(1)  De  los  pueblos  que  han  invadido,  conquistado  ó  dominado 
Cataluna,  de  su  tipo  fisiológico,  de  su  caràcter  moral,  &. — folleto. 

(2)  Avieno — Ora  marítima,  — st rsos  519-522. 


Revista  Catalana 


167 


Axò  es: 


Segueix  aprés  Tarraco 

Y  ’l  gay  lloch  de  les  riques  Barcelonès; 
Puix  allà  exten  segurs  lo  port  llurs  braços 

Y  regalan  llurs  camps  eternes  aygíies. 


En  aquests  pochs  versos  ha  compendiat  lo  Poeta  la  des¬ 
cripció  de  la  costa  Layetana,  entrant  desseguida  à  descriu¬ 
re  l’ Indigeta,  sens  que  en  tota  la  Marina  del  Llobregat  al 
Tordera  hi  trobe  més  població  que  les  riques  Barcelonès; 
axò  ’ns  fa  creure  que  ’l  segon  vers  no  dèu  interpretarse  en  un 
sentit  estricte,  restringit  solsament  à  Barcelona,  sinó  més  bé 
en  un  sentit  lato,  com  exposa  En  Pellicer  apoyat  en  lo 
P.  Fita,  extensiu  per  tant  à  tota  la  Layetania.  Mes  es  d’  ad¬ 
vertir  que  no  per  axò  entenem  que  hi  haguessen  ja  allavors 
veres  poblacions  edificades  en  los  llochs  que  més  endavant 
devían  ocupar  Bètulo,  Uuro,  Blanda,  etc.,  sinó  solsament  que 
nostres  encontrades  no  estavan  desertes,  com  algú  podria  de- 
duhir  de  les  paraules  d’  Avieno. 

Segurament  son  aplicables  à  nostra  terra  exes  paraules 
d’  En  Costa  al  parlar  de  la  Orga?iizacio?i  política,  civil  y  reli¬ 
giosa  de  los  celtíberos  (1):  «Cada  tribu  poseía  una  capital  ó 
»centro  fuerte,  especie  de  castillo  feudal,  con  silos  y  algibes, 
»capaz  para  recibir  hasta  10,000  hombres,  situado  en  el  lu- 
»gar  màs  favorable  para  la  defensa  del  territorio,  y  circuido 
»de  un  sistema  de  fortificaciones,  consistente  en  uno,  dos  ó 
»cuatro  recintos  con  fosos  abiertos  en  la  roca,  parapetos  de 
»tierra,  algunas  veces  robustecidos  con  muros  de  mampos- 
»tería  en  seco,  y  una  ciudadela  en  el  centro  ó  à  uno  de  los 
»lados...» 

«El  fin  à  que  obedecía  la  ereccion  de  una  capital  no  era 
»exclusivamente  administrativo:  en  tiempo  de  guerra,  cuando 
»por  la  importància  de  ésta  no  era  prudente  mantener  dise- 
»minadas  las  fuerzas  en  los  castros  gentilicios,  la  capital  ser- 
»vía  de  baluarte  y  lugar  de  refugio  à  toda  la  poblacion  de  la 
»tribu:  así  vemos,  por  ejemplo,  à  los  lacetanos,  gente  selvà¬ 
tica  y  fiera,  que  vivían  derramados  en  clanes,  por  selvas  y 


(1)  J.  Costa — Poesia  popular  espanola ,  &. — cap.  IV,  pàg.  248. 

»lugares  inaccesibles,  acogerse  al  castro  central,  donde  mo- 
»raba  su  jefe  ( oppidum  lacetanorum ,  T.  Liv.  XXXIV,  20) 
»cuando  los  romanos  invadían  su  territorio.» 

Axis  mateix  considerem  nosaltres  1’  aspecte  de  Layetania 
à  la  època  que  estudiem,  per  més  que  nostra  opinió  extranye 
als  entusiastes  pregonadors  de  la  antiguitat  remotíssima  d’  al¬ 
gunes  poblacions  d’  exa  Marina;  axis  nos  ho  fan  creure  lo 
text  citat  d’  Avieno  y  les  troballes  arqueològiques,  escasses, 
però  importants,  fetes  à  Badalona.  Parlàrem  de  les  principals 
en  La  Veu  del  Montserrat  1’  any  1885  (1),  y  per  tant  no  ’ns 
caldrà  més  que  copiar  (introduhinthi  emperò  algunes  correc¬ 
cions)  lo  que  allavors  diguérem;  veusho  aquí: 

«Fa  tres  ò  quatre  mesos  que  en  uns  desmunts  de  terra  que 
»tenlan  lloch  en  la  rejolería  del  Sr.  Saladrigas,  situada  à  cosa 
»d’  un  kilòmetre  à  la  part  de  ponent  de  Badalona,  aparegué 
»una  sepultura  à  la  fondaria  de  2*5  metres,  dintre  de  la  qual 
»se  trobaren  una  olleta  de  terra  cuyta,  una  destraleta  y  un 
»  ganivet,  abdós  de  pedra,  objectes  tots  que  com  la  matexa 
» sepultura,  merexen  detingut  estudi,  lo  qual  afortunadament 
»pot  ferse,  gràcies  à  la  afició  poch  comú  del  operari  En  Mar- 
»tí  Martí,  qui  reculli  y  ’m  proporcionà  ’ls  dos  últims  objectes, 
»axís  com  los  datos  de  que  ’m  servexo. 

» A  la  fondaria,  donchs,  ja  dita,  aparegué  una  sepultura  for- 
»mada  per  un  llit  de  pedres  sense  lligay  de  cap  classe;  de- 
»munt  del  cadavre  hi  havia  extesa  una  capa  de  cargolins 
»(molt  abundants  en  nostra  platja),  restos  d’  una  ceremonia 
»funeraria  en  altres  llochs  representada  per  una  capa  d’  ostres. 
»Prop  de  son  crani  ’s  trobà  una  olleta  negra  que  al  tocaria, 
» efecte  de  la  humitat,  quedà  desfeta,  mes  que  per  les  senyes 
»donades  per  P  operari  citat  y  altres,  que  d’  iguals  n’  havían 
»vistes  (com  després  se  dirà),  pot  assegurarse  pertenexía  à  la 
»ceràmica  primitiva  no  treballada  al  torn  ni  cuyta  al  forn. 
»Per  últim,  al  costat  de  sa  mà  ’s  trobaren  una  destraleta 
»de  o’o75  metres,  de  llargada,  pertenexent,  si  encara  esti- 
»gués  en  ús  la  absurda  divisió  de  la  època  prehistòrica,  à  la 
»de  la  pedra  pulida;  y  un  ganivet  de  sílex  de  o’i4  metres  de 

(1)  La  Veu  del  Montserrat ,  dissapte  29  Agost  de  1885,  núm.  35, 
pàgina  275  y  núm.  36,  pàg.  282. 

» llargada,  com  los  trobats  en  1876  à  Caldes  de  Malavella,  es 
»à  dir,  còncavo  en  lo  sentit  plà  de  sa  llargaria.» 

«Les  circunstancies  exposades  y  ’ls  objectes  trobats  senya - 
»lan  ab  tota  seguretat  una  època  anterior  à  la  dominació  ro- 
»mana  y  potser  à  la  colonisació  grega  y  si  ’s  demanassen  més 
»convincentes  probes  se  trobarien  en  la  circunstancia  de  la 
»fondaria  à  que  estava  aquella  sepultura;  puix  es  molt  d’  aten- 
»dre  que  totes  les  romanes,  en  que  aquells  llochs  abundan, 
»se  troban  tot  lo  més  à  la  fondaria  d’  un  metre,  quan  les  que 
»aparexen  iguals  à  la  de  que  parlo,  s’  han  trobat  quasi  à  la 
»de  tres.  Y  axò  m’ ha  donat  la  rahó  filosòfica,  diguemho  axis, 
»de  que  en  aquestes  encontrades,  com  fa  notar  don  Joseph 
» Maria  Pellicer  y  Pagès  en  sos  recomenables  Estudiós  ar- 
»  queológicos  sobre  Mataró ,  no  hajen  aparegut  y  per  tant  no 
»sigan  conegudes,  armes  de  pedra:  à  mon  entendre,  se  dèu 
»segurament  à  que  com  la  denudació  es  molt  activa  en  los 
»terrenos  d’  aluvió  que  son  los  que  forman  la  base  de  les  po¬ 
blacions  de  Marina,  han  quedat  los  restos  de  la  civilisació 
«primitiva,  baix  una  capa  de  terra  explorada  raríssimes  vega- 
»des,  quan  à  la  alta  montanya  han  quedat,  y  per  axò  ’s  tro¬ 
ban,  quasi  sobre  la  matexa  terra  que  nostres  aborígens  tre- 
»  pitjaren.» 

«No  obstant,  de  la  aparició  aislada  d’  aquella  sepultura  res 
«hauria  cregut  lògich  deduhirne,  puix  sa  existència  podria  ha- 
»ver  marcat  lo  pas,  mes  no  la  estada  en  nostra  vila  d’  una  de 
»les  races  primitives  de  Catalunya.  Mes  ha  vingut  à  ma  no- 
»ticia  que  en  lo  forn,  també  de  rejolería,  dels  Srs.  Boix  ger- 
»mans,  fa  uns  dos  anys  havían  aparegut  à  la  matexa  fonda- 
»ria  tres  ò  quatre  sepultures  dintre  les  quals  s’  hi  trobaren 
»olletes  negres  y  fetes  à  mà,  senyals  com  he  dit  abans  de  cerà- 
»mica  primitiva,  y  algun  ganivet  de  pedra,  (objectes  que  ’ls 
» operaris  no  ’s  cuydaren  de  conservar),  sens  que  en  cap 
»d’  elles  faltés  la  capa  de  cargolins,  com  en  la  que  descolgà 
»En  Martí  Martí.  No  hi  hà  que  dir  que  si  ’ls  objectes  que  po- 
»dían  haver  excitat  la  curiositat  dels  treballadors  no  ’s  con- 
» servaren,  molt  menys  les  sepultures  y  les  calaveres  que  en 
»  elles  jeyan;  axis  es  que  cap  d’  elles  ha  pogut  ser  examinada, 
»y  encara  que  no  crech  à  ulls  cluchs  en  certes  teories  antro- 
»pològiques,  que  alguns  arqueòlechs  sostenen,  he  dat  ab  tot 

«providencies  pera  que  ’s  conserven  almenys  los  cranis,  si 
»noves  sepultures  aparexen....  Les  fins  avuy  descobertes  no 
»dexan  lloch  à  dubte  respecte  à  la  població  de  nostra  encon- 
«trada  en  temps  anteriors  à  la  colonisació  grega;  mes  presen- 
»tan  també  un  nou  problema  sobre  ’l  lloch  que  esculliren  los 
»que  usavan  dels  objectes  trobats,  tota  vegada  que  ’ls  enter¬ 
raments  estavan  ben  aprop  de  les  habitacions  à  la  època 
«primitiva;  per  hont  hem  de  concloure  que  la  primitiva  habi¬ 
tació  dels  que  vivían  en  exa  encontrada  no  ’s  trobava  gayre 
«lluny  del  lloch  hont  han  aparegut  les  sepultures.  Exa  con- 
«clusió  va  semblarme  prenia  nova  forsa  quan  vaig  observar 
«la  disposició  dels  terrenos  en  que,  en  tot  cas,  havia  d’  estar 
«emplassada  la  habitació  dels  que  ’n  podrían  dir  nostres  abo- 
«rígens.  Les  sepultures  trobades  estavan  quasi  al  peu  d’  un 
«puig,  avuy  propietat  del  Sr.  Caritg;  à  cinchcents  metres  de 
«distancia  s’  exten  un  gorch  à  que  donavan  la  aygua  dit  puig 
»y  1’  anomenat  d’  En  Paxau,  y  ’ls  sobrehiximents  del  Be- 
«sòs,  que  allavors  desembocava  no  lluny  d’  eix  gorch;  axis, 
«donchs,  no  es  exposat  suposar  que  aqueix  arribava  abans 
«desde  ’l  peu  d’  aquells  dos  puigs  fins  al  mar  ab  que  comu- 
«nicava,  com  ne  son  proba  la  barra  de  sorra  que  d’  ell  lo  se- 
»para  y  1’  estar  en  un  nivell  més  baix  que  aquell. 

«Lo  lloch,  donchs,  ja  ’s  veu  que  no  podia  ser  més  apropòsit 
«pera  establirshi  ’ls  que  vivían  en  les  montanyes  ò  prop,  si  no 
«dintre,  de  rius  y  llachs;  axis  es  que,  atès  tot  lo  exposat,  crech 
«que  pot  molt  bé  sentarse  que  ’ls  restos  de  la  primitiva  gent 
«que  poblà  nostra  encontrada  han  de  buscarse  al  peu  dels 
«puigs  de  Caritg  y  Paxau,  y  no  en  lo  lloch  en  que  s’axeca  la 
«moderna  Badalona,  y  s’  axecà  un  dia  la  romana  Bètulo.  Per 
«quines  causes  y  manera  s’  trasmudà  à  n’  aquí  la  ciutat  laye- 
«tana,  si  bé  no  es  difícil  conjecturarho,  tampoch  pot  assegu- 
«rarse.» 

«Per  acabar,  y  presentant  en  resúmen  tot  lo  dit,  podem 
«sentar  que  avuy  en  día  ja  consta  ab  datos  positius  1’  establi- 
»ment  d’  una  de  les  races  primitives  de  Catalunya  en  nostra 
«vila,  y  per  analogia  casi  podem  assegurar  en  Iluro  y  Blanda; 
«que  aqueix  establiment  es  anterior  à  la  colonisació  grega, 
«com  ho  marca  la  rudesa  de  la  ceràmica  trobada  en  les  sepul- 
«tures  que  acabo  de  donar  à  conèxer;  y  per  últim,  que  ans  de 

»la  transformació  que  ha  sufert  la  platja  de  Badalona,  lo  primer 
»lloch  que  per  estada  prengueren  los  que  aquí  habitaren,  no 
»fou  lo  petit  puig  quals  plantes  llavors  lo  mar  banyava,  sinó  la 
»falda  dels  que  s’  axecan  vers  à  ponent  de  la  vila  (1).» 

Axis  deyam,  y  desde  llavors  no  han  aparegut  més  sepultu¬ 
res,  que  sapiguem  nosaltres,  però  sí  algunes  destraletes  de 
pedra,  que  de  temps  se  guardavan  en  masies  del  barri  de 
Canyet,  ab  nom  de  pedres  de  llamp ,  ab  lo  qual  aquí  com  per 
tot  son  conegudes,  no  segurament  per  altra  rahó,  que  per  ser 
punxagudes  y  trobarse  colgades.  Segons  sembla  foren  troba¬ 
des  en  los  puigs,  abans  coberts  de  boscos,  que  voltan  lo  mo¬ 
nestir  de  Sant  Geroni  de  la  Murtra,  y  cap  d’  elles  es  pulida. 

A  benefici  d’  inventari  ’ns  cal  parlar  també  d’  una  sitja 
oberta  en  la  argila  y  trobada  per  En  Martí  Martí  en  lo  forn 
d’  obra  de  casa  Rosés,  darrera  mateix  del  carrer  dit  d’  En 
Pujol.  Segons  En  Martí  recorda,  tenia  aquella  sitja  la  forma 
d’  un  cono  truncat,  cap  per  avall,  quals  bases  feyan  respecti¬ 
vament  vuyt  y  quatre  pams  de  diàmetre,  y  deu  de  fondaria. 
La  posem,  com  hem  dit,  à  benefici  d’ inventari,  perque  encara 
no  està  ben  determinat  1’  us  à  que  tals  sitjes  podían  ser  des¬ 
tinades,  ni  la  època  à  que  pertenexían;  puix  mentres  alguns. 


(1)  Posteriorment,  hem  vist  ab  estranyesa  confirmada  en  cert 
modo  per  En  Heiss  nostra  opinió,  al  esplicar  ab  les  següents  paraules 
la  diferencia,  ò  millor  la  similitut  de  nom  de  Bètulo  y  Besòs  en  la 
antiguitat:  «La  D  avait  souvent  le  son  du  z  ou  du  tz  comme  dans 
Madrid  et  Valladolid  qui  se  prononcent  Madritz  et  Valladolitz  dans 
les  deux  Castilles;  le  D  de  Badalona  etait  donc  probablement  sifflant, 
et  dans  ce  cas,  les  noms  de  la  ville  et  du  fleuve  ne  differaient  que  par 
la  finale  ajoutèe  au  nom  de  la  ville.  Le  fleuve  Besos  ou  Bitsos  pouvait 
s’appeler  dans  l’origine  Bitsa  ò  Bitsua ,  écume  ou  écumeux ,  et  la  ville 
elevée  près  de  son  embouchure  Bitsa-olhe  ou  Bitsua-olha,  le  village 
du  Bitsa  ou  du  Bitsua. 

Trad.  La  D  té  sovint  lo  sò  de  z  ò  tz  com  en  Madrid  y  Valladolid 
que  ’s  pronuncían  Madritz  y  Valladolitz  en  abdues  Castelles;  la  D  de 
Badalona  era  donchs  probablement  siulant,  y  en  aqueix  cas,  los  noms 
de  la  vila  y  del  riu  sols  se  diferencían  per  la  final  ajuntada  al  nom  de 
la  vila.  Lo  riu  Besòs  ó  Bitsòs,  podia  apel-la'rse  primitivament  Bitsa  ò 
Bitsua ,  escuma  ò  escumós ,  y  la  vila  axecada  prop  de  sa  embocadura 
Bitsa-olhe  ò  Bitsua-olha ,  la  vila  de  Bitsa  ò  de  Bitsua. 

apoyats  en  los  objectes,  y  restos  humans  que  en  elles  apa- 
rexen,  volen  servissen  pera  sepultures;  altres,  apoyats  en  textos 
d’  escriptors  antichs,  volen  no  servissen  més  que  per  amagar 
blat  y  altres  grans  en  temps  de  guerra,  y  axis  mateix,  mentres 
uns  negan,  sostenen  altres,  que  son  anteriors  à  la  època  roma¬ 
na,  tota  vegada  que  se  n’  han  trobat  sota  paviments,  d’  aque¬ 
lla  època.  La  de  Badalona  no  vé  à  donar  cap  llum  sobre 
aqueix  punt,  per  cert  obscur,  puix  en  ella  no  aparegueren 
objectes  de  cap  classe  ni  despulles  humanes,  que  poguessen 
certificarnos  si  era  sepultura  ò  bé  una  simple  sitja  en  lo  sentit 
més  comú  d’  exa  paraula. 

Tot  axò  es  lo  que  hem  pogut  trobar  de  nostra  població 
primitiva;  poch,  però  lo  de  major  antiguitat  que  ha  aparegut 
per  ara  en  la  Marina;  més  poch  es  encara  lo  que  sobre  aquests 
datos  pot  edificarse,  y  axis  aquí  ho  dexem  pera  no  pecar  de 
temeraris,  passant  à  estudiar  les  èpoques  grega  y  cartaginesa. 
Consignem  ans,  no  obstant,  com  à  resumen  final  de  tot  lo 
dit,  que:  la  gent  ibera  que  durant  la  colonisació  egipci- feniça 
ocupava  les  riques  Barcelonès ,  poblà  també  exa  encontrada, 
dexanthi  per  testimoni  les  sepultures  aparegudes  en  los  forns 
d'  obra  dels  Srs.  Boix,  Lleal  (1)  y  Saladrigas;  que  es  probable 
que  parlessen  la  llengua  sanscrita,  mare  de  la  llatina;  que  vis- 
quessen  de  la  pesca  y  la  cassera,  y  habitassen  en  humils  tu- 
guris,  (que  ni  sols  poble  poguessen  anomenarse)  prop  de  la 
desembocadura  del  Besòs,  que  allavors  y  fins  en  temps  molt 
moderns,  era  quasi  al  peu  del  citat  puig  d’ En  Caritg.  Respecte 
al  nom  del  riu  y  de  la  nostra  vila,  res  nos  atrevim  à  aventu- 
rarhi,  puix  no  haventse  pogut  precisar,  com  dirèm  més  enda¬ 
vant,  la  població  à  que  perteneix  la  moneda  ibèrica  que 
alguns  volen  atribuhirnos,  no  tenim  cap  dato  en  que  fundar 
la  conjectura  que  à  consignar  nos  atrevíssem. 

Gayetà  Soler 

(1)  No  hem  parlat  abans  d’  una  sepultura  trobada  en  lo  forn  del 
Sr.  Lleal,  axis  com  tampoch  d’  una  altra  en  lo  del  Sr.  Ferràn  Guar¬ 
diola,  perque  la  primera  no  oferia  més  particularitat  que  trobarse  sobre 
lo  cadavre,  en  lloch  de  cargolins  de  mar,  escuts  de  un  peix  placoideo, 
abundant  en  França  y  no  escàs  à  Catalunya,  y  haverse  trobat  en  la 
segona  sols  un  petit  corn  com  los  que  encara  surten  à  nostra  platja. 
Abdós  forns  estan  situats  al  costat  dels  en  lo  text  citats. 

ALGUNS  MOTS  CATALANS 

d’  ETIMOLOGIA  GREGA 

Aquest  passat  estiu  tinguí  ’l  plaher  de  trobar  à  mon  esti¬ 
mat  y  sabi  amich  catalanista  rossellonès,  qui,  com  jo,  estiu- 
hejava  en  lo  alt  Vallespir,  Mossèn  Jaume  Boixeda. 

En  nostras  passejadas  en  los  sitis  pintoreschs  y  fonts 
frescas  de  la  regalada  Vall  de  Prats  de  Molló,  nostras  con- 
versas  versavan  casi  siempre  sobre  costums,  llegendas  de 
nostras  valls  montanyesas.  Parlavam  sovint  de  la  llengua  ca¬ 
talana  tan  rica,  de  harmonia  tan  imitativa  en  certs  mots  cata¬ 
lans,  usats  pe’ls  pagesos,  que  ’ns  cridavan  P  atenció.  Ne  recu- 
llirem  alguns,  trobant  que  llur  etimologia  era  ben  bé  grega, 
com  si  haguessen  siguts  importats  per  aquells  guerrers  cata¬ 
lans  qui  guerrejaren  en  Orient,  ò  bé  per  los  antichs  moradors 
de  nostras  colonias  gregas. 

Alguns  d’  ells  no  tenen  equivalència  en  cap  altra  llengua 
que  jo  sàpiga. 

Crech  interessant  ferlos  conèixer  à  nostres  filòlechs. 

'■*  * 

Xera.  —  Vol  dir  una  foguerada,  una  flamarada  instantànea 
feta  ab  llenya  molt  seca,  ab  palla  ò  bé  ab  fullaraca.  Quan 
en  un  dia  de  torb,  lo  viatjant  ò  mercader,  balps,  arraulits 
de  fret,  entran  dins  la  masia,  la  masovera  ’ls  hi  fa  una 
xera  al  foch  de  la  llar,  pera  que  ’s  pugan  escalfar. 

Grech  —  E-rjpov  (1)  —  Xerón,  sech,  ressecat. 

Xulina.  —  (Rosselló,  Vallespir).  —  S’ enten  rèbrer  xulina, 
rèbrer  trompadas,  bastonadas,  vergassadas.  L' hi  han 
clavat  una  xulina  que  V  han  posat  com  un  mataparent. 

G.  —  EoXov  —  Xulón,  llenya;  SoXtvov,  Xulinón,  de  llenya. 

% 

(1)  M’abstindré  de  posar  1’  accentuació  dels  mots  grechs  per  es- 
talviarme  feyna,  y  per  no  tenir  importància  en  eix  treball  etimològich. 

Ronxar  —  ó  bé  roncar  dormint. 

G.  —  Peptofiac.  —  Regcomai,  jo  ronco. 

♦ 

Tora.  — (Empordà,  Vallespir).  —  (Coleoptera) .  (Hipoce- 
phalus  Arma  tus ?)  Grill-Taup,  molt  comú  en  nostras 
hortas  hont  hi  fa  molt  dany  perque  viu  sota  terra,  y  serra 
y  foreda  las  arrels  dels  llegums. 

G.  —  Topecu  —  Toreo,  jo  foredo. 

Fer  nat.  —  (Rosselló,  Empordà,  Vallespir).  —  Barreja,  pro¬ 
ducte,  resultat;  conjunt  de  cosas  diferentas  que  ’s  donan 
à  la  núvia  al  casarse,  com  los  regalos,  lo  nuviatge.  També 
s’  enten  com  à  producte  d’  una  barreja  de  menjars. 

G.  —  <I>2pvY]  —  Ferné,  nuviatge,  producte,  barreja. 

Tarumba.  —  Fer  tornar  tarumba;  fa  tanta  fressa  que  ’m  fa 
tornar  tarumba. 

G  —  Oopoéoç  —  Torubos,  fressa,  tumult. 

Tros.  —  Un  tros  de  pà;  un  tros  de  qualsevol  cosa. 

G.  —  Opwiu  —  Trauo,  jo  trossejo. 

Erm.  —  Terreno  incult,  àrit,  may  conreat. 

G.  —  Epijfua  —  Eremia,  desert,  incult. 

Ballana.  —  (Empordà,  Rosselló).  —  Avellana. 

G.  —  BaXXavoç  —  Ballanós,  grana  rodona. 

Esparracar  —  fer  parrachs,  esqueixar. 

G.  —  ÏJtapoocu  —  Sparsso,  jo  esparraco. 

Pimoch.  —  (Vallespir).  —  Gros  budell  del  porch  que  s’  om- 
pla  d’  òssos,  carn  y  sobretot  greix.  En  l’ Empordà  ne 
diuhen  bisbot,  paltrúch. 

G.  —  Ilt(j.£XY|  —  Pimelé,  greix. 

Cúfa.  —  (Vallespir,  Rosselló)  —  panera  que  sols  serveix  pera 
posarhi  carbó. 

G.  —  Ko<pivoç  —  Cofinós,  panera. 

Cara.  —  La  cara  d’  una  persona. 

G.  —  Kapa  —  Cara,  cara. 

Llas.  —  Un  Has,  fer  un  llas,  un  llasset. 

G.  —  Aa^o(o.at  —  Laxomai,  jo  lligo. 

Palayar.  —  (Rosselló,  Vallespir)  —  vol  dir  lluytar. 

G.  —  IlaXato  —  Palao,  jo  lluyto. 

Garús.  —  (Vallespir)  —  vol  dir  gamarús,  totxo,  imbècil.  Se 
diu  també  d’  un  home  fàtuo,  altiu,  entonat  de  sa  persona. 
G.  —  raupóç  —  Gaurós,  entonat,  fàtuo,  altiu. 

Reuma.  —  Catarro  reumàtich,  d’  expectoració. 

G.  —  Peofia  —  Reuma,  corrent  líquit. 

* 

Scaybre.  —  (Vallespir,  Rosselló).  —  Vol  dir  baldufa-jugar 
à  baldufa,  fer  ballar  y  saltar  la  baldufa  —  joch  de  noys. 
G.  —  Sxatpa»  —  Scayro,  jo  salto,  jo  ballo,  jo  rodo. 

Astenillat.  —  (Vallespir).  —  Vol  dir  debilitat,  feble,  exte¬ 
nuat,  aixafat. 

G.  —  AoOyjvyjç  —  Astenés,  sense  forsa,  rendit. 

Trescar.  —  (Rosselló).  —  Trascar,  córrer  depressa. 

G.  —  Tpsxíu  —  Tréco,  jo  corro. 

Reguiinar.  —  Tirar  cossas. 

G.  —  riwóç  —  Guinnós,  matxo. 

Trago.  —  Bèurer  un  trago.  En  terra  catalana  la  botella  de 
traguejar  es  sempre  feta  de  pell  de  bóch. 

G.  —  Tpcqoç  —  Tragós,  boch  cabrer. 

Ray.  —  Això  ray,  vol  dir  lo  fàcil  que  una  cosa  ’s  pot  fer: 
«això  ray  es  tan  fàcil  com  bufar  y  fer  ampollas.» 

G.  —  Pcítoç  —  Raios,  que  vol  dir  fàcil. 

Bastaix.  —  Un  bastaix,  que  porta  fardos,  bultos  de  pes. 

G.  —  Baot aÇou  —  Bastatzo,  jo  porto. 

Ballagó.  —  (Rosselló)  —  es  un  pallago;  noy  entremaliat, 
aviciat,  que  no  vol  creure. 

G.  —  HaXXaxoç  —  Pallacos,  que  no  fa  bondat. 

Bramar.  —  Cridar  ab  forsa,  fer  crits,  fer  brams. 

G.  —  Bpe/juu  Bremo,  jo  crido. 

Cuyt.  —  (Empordà,  Rosselló)  —  joch  de  noys,  jugar  à  la 
cuyt,  à  s’  amagar. 

G.  —  KeoOcu  —  Queuto,  jo  amago. 

Esquix.  —  (Rosselló).  —  Esquixar;  esquins,  esquinsar. 

G.  —  Squitzein,  esquixar,  esquinsar. 

Arpat.  —  (Rosselló).  —  Arpa,  arpada,  arpat  de  moneda.  — 
Urpa,  urpada,  agarrar  ab  las  urpas. 

G.  —  ApnaÇw  —  Arpatzo,  jo  arrapo,  jo  agarro. 

Pegar  —  pegar  à  algú;  pegar  colps  à  una  porta. 

G.  —  IIsyvojj.1  —  Pegnumi,  pegar  per  enfonzar. 

Trucar.  —  Donar  truchs,  donar  colps  à  algú.  (Rosselló). 

G.  —  Tpoxio  —  Truco,  jo  inquieto,  jo  faig  enfadar. 

Guapo  —  bonich,  agradós,  ben  compost,  noy  guapo. 

G.  —  Ayotcxio  —  Agapao,  jo  estimo,  jo  agrado. 

Hermós  —  bonich,  guapo,  agradós. 

G.  —  Apjxoçüj  —  Armotzo,  jo  adorno,  jo  arreglo. 

Payo.  —  (Rosselló)  —  baylet,  criatura  entremaliada ,  xicot 
jove. 

G.  —  IRiç  —  Pais,  criatura. 

Nin.  —  Noy,  nen,  nena. 

G.  —  Neoç  —  Neós,  jove. 


Revista  Catalana 


177 


T/o,  tia.  —  Oncle  —  tanta  en  Rosselló. 

G.  —  ©sioç,  Gecs  —  Teyos,  teya,  tío,  tia. 

Capsa.  —  (Rosselló,  Empordà).  —  Vol  dir  panotxa. 

G.  —  Kc«] >7.  —  Capsa,  capsa  (idèntich). 

Groch.  —  Color  groch. 

G.  —  Kpov.oç  —  Crocos,  groch. 

Meca  de  pioch.  — •  (Empordà,  Rosselló).  —  Penjorella  mo¬ 
rada,  carnosa  que  penja  del  bech  del  pioch  ò  gall  d’ indi. 
G.  —  Mev.oç  —  Mecos,  llargaria. 

Fatàch.  —  Donar  un  patach,  un  colp,  un  truch,  un  sotrach. 
G.  —  IIgítcíogcü  —  Patasso,  jo  truco. 

Arrapar.  —  Arrapar  ab  las  grapas. 

G.  —  Ps™  —  Repo,  jo  m’  ajupo  per’  agafar  ab  forsa. 

Entonar  —  hermosejar,  fer  una  cosa  bonica. 

G.  —  Evxovo)  —  Entuno,  jo  adorno,  jo  arreglo. 

Mastagar  —  mastagar  ab  las  barras. 

G.  —  Moíoxa?  —  Mastatz,  caixal. 

Estifat.  estiflat.  —  (Rosselló,  Vallespir)  —  ben  vestit,  ben 
arreglat,  ben  compost  y  posat  en  orde. 

G.  —  Sxi’-po!;  —  Stifós,  arrenglerat  ab  orde. 

Àscos.  —  Tenir  àscos,  ganas  de  vomir.  Aqueix  mot  ve  sens 
dubte  del  grech  Agkoç  —  Ascos,  que  vol  dir  bot,  referent- 
se  al  estomach  que  en  1’  acció  de  provocar,  surt  lo  liquit 
que  conté  com  si  surtis  d’ un  bot. 

Gomfo.  —  (Vallespir)  golfo  pera  tancar.  S’  enten  també  per 
forrellat. 

G.  —  Fofitpoç  —  Gomfos,  clau  pera  tancar. 

Col.  —  Llegúm,  una  col. 

G.  —  KaoXoç  —  Caulos,  col. 

Criquetas.  —  (Vallespir,  Rosselló).  —  Castanyolas ;  tocar 
las  castanyolas  y  lo  pandero. 

G.  Kpexa)  —  Creco,  jo  toco  un  instrument. 

No  trobau  que  eixas  etimologías  gregas  de  mots  cata¬ 
lans  son  molt  interessants,  y  que  s’  haurían  de  continuar? 
Mes  es  un  treball  de  benedictí  que  vol  ésser  fet  ab  temps, 
estudi  y  paciència.  Un  diccionari  etimològich  de  la  llengua 
catalana,  com  el  de  Littré  en  la  francesa...  ehl...  prou  po- 
dríamL.  Per  ara  ’ns  hem  de  contentar  de  ’l  d'  en  Pere  La- 
bernia  y  Esteller....  y  encara  bon  goig!... 

C.  Bosch  de  la  Trinxería 

20  Agost  de  1888. 

TROBALLES  D’ARXIU 


A  son  predilecte  amich  lo  Canonge  de  la  Seu  de  Vich 
D,  Jaume  Collell 

Manuel  de  Bofarull 

En  compliment  de  ma  oferta  de  ptisar  qualque  pedreta 
en  lo  Monument  patriòtich  que  ab  la  publicació  de  la  Re¬ 
vista  Catalana  voleu  dedicar  à  nostra  llengua  mare,  re¬ 
meto  à  exa  redacció  una  troballa  que  he  fet  en  los  M.SS. 
del  Monestir  de  S.  Cugat  del  Vallès  que  ab  los  de  Ripoll 
venturosament  se  salvaren  del  incendi  y  saqueig  del  infaust 
any  de  1835  y  trobaren  amparo  en  lo  Arxiu  de  la  Corona 
de  Aragó  que  està  à  mon  càrrech. 

Moltes  son  les  persones  ilustrades  catalanes  y  extrangeres 
que  conexen  lo  mèrit  principal  dels  tals  llibres,  però  de  se¬ 
gur  son  poques  les  que  s’  hagen  entretingut  en  repassar  les 
Cartes  blanques  que  ’s  troben  en  son  principi  y  en  son  fí,  que, 
si  ho  haguessen  fet,  hagueren  trobat,  com  nosaltres  hem  tro¬ 
bat,  receptes  medicinals  y  de  cuyna,  rondalles,  miracles  y 
videtes  de  Sants,  màximes  cristianes  y  filosòfiques  y  altres 
treballs  lleugers  que  penso  que  ’ls  matexos  monjos  apuntaven 
para  conexement  mútuo  dels  presents,  y  pera  memòria  dels 
esdevenidors. 

Y  aquestes  senzilles  floretes  son  precisament  les  que  ’m 
proposo  espigolar,  y  vos  les  oferesch  volen terosament  ab 
condició  de  que  utiliseu  les  que  vos  convinguen,  y  meteu  à 
recó  les  que  no  fassen  per  vos. 

Deu  vos  guart  per  molts  anys;  y  veus  ací  la  primera  tro¬ 
balla,  que  es  una  oració  rimada  à  la  Verge  Santíssima,  pre¬ 
cedida  d’  una  curiosa  llegenda  en  català.  Al  peu  del  text 
llatí  hi  va  la  traducció  literal,  seguida  vers  per  vers,  que  ha 
tingut  1’  amabilitat  de  fernos  lo  estimadíssim  Mossèn  Jacinto 

Verdaguer.  Lo  document  es  tret  del  Còdex,  núm.  37,  (fol. 
10)  de  Sant  Cugat  del  Vallès  Es  com  segueix: 


«Un  Cardenal  era  en  Roma  qui  ben  hauia  .LXX.  anys, 
e  hauie  uiscut  honestament  e  casta,  e  hague  vna  malaltia.  E 
con  se  dech  morir,  feu  se  portar  a  la  Església  de  Sancta 
Maria,  e  axi  com  jahie  en  son  lit  feuse  treçar  denant  la  Ima- 
ga  de  Sancta  Maria  ab  les  mans  juntes  e  dix  aquesta  oració. 
E  quant  fo  en  aquell  loch  on  diu  tecum  tota  Trinitas  fecit 
mansionem ,  la  dita  Imaga  se  humilia  a  ell  e  dix:  gràcies  a 
Deu  que  yo  he  acabat  ab  J hesu  Xrist  fill  meu  que  tota 
persona  qui  dira  ab  dcuocio  aquesta  oratio,  no  pusque  morir 
en  neguna  guisa,  tro  que  tots  sos  peccats  haie  confessats. 
E  dementre  que  lo  dit  Cardenal  fahie  sa  oratio  lo  seu  Maior- 
dom  la  escriuia,  e  quant  hac  acabada  la  oratio  vengueren 
Àngels  del  Cel  e  portarensen  la  anima  en  Paradis.  E  des- 
puys  tota  hora  la  dita  Imaga  ha  tengut  lo  cap  inclinat  e  la 
ma  estesa.  E  lo  Maiordom  tornassen  en  sa  terra  e  portassen 
sos  tresors  ab  les  embles  e  anassen  ab  ses  companyons,  e 
quant  foren  en  un  loch  on  estauen  ladres  donaren  los  salt 
e  tots  fugiren,  saluant  lo  Maiordom,  lo  qual  escapçaren,  e 
portaren  sen  los  tresors.  E  quant  sen  anaren,  posaren  lo  cors 
a  la  vna  part  e  lo  cap  al  altre.  Esdeuenchse  que  caminans 
passauen  per  lo  cami  e  la  vn  dels  companyons  giras  fora  lo 
cami  a  deportar,  e  lo  Cap  ua  cridar :  Sancta  Maria  val,  qui 
passe  aqui;  E  aquell  qui  oy  la  ueu  estech  fort  marauellat  e 
ua  cridar  los  altres,  e  tots  ensemps  cercauen  per  les  mates  e 
trobaren  lo  cap  e  digueren  li  qui  era,  e  ell  respos  que  era 
clerga  missa  cantant ;  E  dix  lus  com  li  era  contengut  per  ue- 
ritat  de  Sancta  oratio  que  dehia  cascun  dia,  e  que  per  alio 
la  anima  no  era  axida  dell  entro  que  hagués  confessats  tots 
sos  pecats.  E  pregals  que  deguessen  anar  a  poblat  e  que  pre- 
guasen  lo  Vicari  quel  vingués  confessar  e  que  li  aportas 
lo  cors  de  Jhesu  Xrist,  per  ço  que  la  anima  no  fos  en  pena. 
E  ells  feren  ço  de  quels  prega.  En  axi  que  lo  Vicari  vench 
ab  gran  professo,  el  Cap  confessa  tots  sos  pecats  e  adora  lo 
cors  de  Jhesu  Xrist  con  reebre  noi  pogués  e  rete  la  anima 
a  Deu.  Emperò  lo  Vicari  pres  tralat  de  la  oratio  e  donant 

atuyt  axi  com  lo  Cap  li  hauia  pregat,  axi  com  es  ueses  e  per 
rimes.  E  apres  lo  Sant  Pare  quey  ha  donats  .XL.  dies  de 
perdo  qui  la  diu  a  honor  de  la  Verge  Madona  Santa  Maria. 


SEQUITUR  ORATIO  BEATE  MARIE 

Aue  Dei  genitrix  et  inmaculata 
Virgo  Celi  gaudium  toti  mundo  nata 
Ad  salutem  omnium  in  exemplum  data 
Dignaré  me  laudare  te  uirgo  sacrata 

Maria  misèria  per  te  terminatur 
Et  ruina  omnium  per  te  reparatur 
Per  te  nauigantibus  stella  maris  datur 
Lumen  via  panditur  per  te  demonstratur 

Gratia  te  reddidit  uirgo  gratiosam 
Te  uestiuit  lilium  in  te  sparsit  rosam 
Te  uirtutum  moribus  fecit  speciosam 
Intus  et  exterius  totam  luminosam 


ORACIO  A  LA  SANTÍSSIMA  VERGE  MARIA 

Deu  vos  salve,  Mare  de  Deu  é  inmaculada, 

Verge  del  cel  vinguda  per  goig  de  tot  lo  món,  > 
donada  com  a  exemple  per  la  salvació  de  tots: 
permetau  que  us  salude,  oh  Verge  santa. 

Oh  Maria,  per  Vos  finexen  nostres  penes, 

per  Vos  es  reparada  la  ruina  universal, 

per  Vos  se  dona  als  navegants  1’  estrella  de  la  mar, 

y  als  caminants  se  ’ls  mostra  la  llum. 

La  gracia,  oh  Verge,  us  feu  agraciada, 
vos  vestí  de  lliri,  vos  volta  de  roses, 
vos  feu  hermosa  en  totes  les  virtuts, 
é  interior  y  exteriorment  lluminosa. 

Plena  medicamine  habundans  unguentis 
Audi  preces  famuli  coram  te  plangentis 
Aspice  in  faciem  lacrimas  agentis 
Et  liuoris  uulnera  plagas  sana  mentis 

Dominus  Rex  omnium  ex  te  nobis  fecit 
Cellam  pigmentariam  et  in  te  confecit 
Medicamen  omnium  que  sibi  subiescit 
Morbis  egrotantium  salutem  perfecit 

Tecum  tota  trinitas  fecit  mansionem 
Plenitudo  Sanctitas  degustationem 
Elegerunt  intra  te  ad  perfectionem 
Sed  tàndem  te  omnibus  prebet  lectionem 

Benedicta  benedic  te  benedicentes 
Ffac  in  tuis  laudibus  sint  proficientes 
Et  fige  dulcedinem  in  eorum  mentes 
Ut  in  tuis  laudibus  sint  semper  feruentes 


Plena  de  perfums,  abundosa  en  remeys, 

ohíu  los  prechs  del  sirvent  que  ’s  plany  davant  Vos: 

miràu  al  que  plorant  vos  suplica 

y  curàu  ses  ferides  y  llagues. 

Lo  Senyor,  rey  de  tot,  de  Vos  nos  feu 
una  celda  de  refugi,  y  en  ella  ’ns  confecciona 
medecina  per  tots  los  que  s’  hi  acullen, 
y  salut  per  tots  los  malalts. 

De  Vos  feu  maysó  tota  la  Trinitat; 
les  dolsors  de  la  plena  santetat 
se  elevaren  dins  Vos  à  la  perfecció, 
y  per  tots  son  mirall  de  virtut. 

Oh  Beneyta,  benehíu  als  que  us  benehexen, 
fèu  que  ’ls  sían  profitoses  vostres  lloanses; 
umplíu  ses  ments  de  dolsor 
perque  sían  fervents  en  cantar  vostres  glòries. 

Tu  in  mulieribus  obtima  figura 
Angelorum  domina  Regem  paritura 
Adiuuante  Domino  singulari  cura 
Dignior  es  cognita  omni  creatura 

£t  benedictus  genitor  qui  te  creauit 
Et  beata  vbera  matris  que  te  lactauit 
Benedictus  omnium  Deus  qui  te  creauit 
Et  in  matris  vtero  in  quem  te  sanctificauit 

Ffructus  tui  domina  fructus  Angelorum 
Quo  fruuntur  omnium  cibus  et  Sanctorum 
Xps.  delectatio  dulcedo  eorum 
Qui  suorum  ambulant  uiam  mandatorum 

Yentris  habitaculum  Rex  Regum  intrauit 
Quasi  tabernaculum  hunc  sanctificauit 
Pugnaturus  propter  nos  ibi  se  armauit 
Armis  condescentibus  quibus  hostem  strauit 


Vos,  la  més  hermosa  entre  totes  les  dones, 
senyora  dels  Àngels,  que  paríreu  lo  gran  Rey 
per  virtut  divina  y  gracia  singular, 

p 

sou  coneguda  per  la  més  digna  de  les  criatures. 

Y  benehit  sia  qui  us  engendra, 
y  benehits  los  pits  que  us  alletaren, 
benehit  lo  Senyor  que  us  ha  creat 
y  lo  sí  de  la  Mare  en  que  us  santificà. 

Vostres  fruyts,  Senyora,  son  fruyts  dels  Àngels 
aliment  de  que  disfrutan  tots  los  sants; 

Jesucrist  es  lo  delit  y  dolsor  d’  aquells 
que  seguexen  la  via  de  sos  manaments. 

Lo  Rey  dels  reys  entrà  y  habità  en  vostre  ventre 
que  santificà  com  à  son  tabernacle, 
havent  de  lluytar  per  nosaltres,  allí  s’  armà 
ab  armes  divines  ab  que  allunyà  1’  enemich. 

Tui  ergo  filii  rredemptos  cruore 
Quem  in  Crucis  prelio  fundit  cum  liquore 
Ffac  perennis  gratie  te  laudemus  ore 
Ut  in  tui  filii  crescamus  araore. 

Adhuc  Virgo  Celica  mihi  da  solamen 
Ut  patris  et  filii  beatum  spiramen 
Peccatoruni  omnium  prestet  medicamen 
Ac  sit  semper  celites  conregnemus  Amen 

Aue  salutifera  uirgo  et  puerpera 
Per  quam  mors  abolita  est  et  uita  reddita 
Salue  Celi  domina  Salue  plena  gratia 
Jesse  proles  inclita  Paradisi  janua 
Tu  pro  nobis  supplica  tibi  laus  et  glòria 
Per  eterna  secula  Amen  dicant  omnia. 


A  vostres  fills,  donchs,  redimits  ab  la  sanch 

que  en  la  creu  se  vessà 

feu  que  us  sapiam  lloar  sempre 

y  que,  ensemps,  crescam  en  amor  à  nostres  germans. 

Ara,  Verge  celestial,  donàume  fortalesa  y  conort, 
perque  esperant  del  Pare  y  del  Fill 
lo  remey  de  tots  mos  pecats, 
puga  regnar  ab  Vos  en  lo  cel.  Amen. 

Deu  vos  salve,  corredemptora  Verge  y  Mare, 
per  quí  fou  abolida  la  mort  y  revingué  la  vida. 

Deu  vos  salve,  Regina  del  cel,  Deu  vos  salve,  plena  de 
il·lustre  filla  de  Jessè,  porta  del  paradís,  [gracia, 

pregàu  per  nosaltres;  sia  à  Vos  alabança  y  glòria 
per  segles  sterns.  Amen  diga  tot  lo  món. 

MISCELANEA 

LA  PROTESTA  DE  CATALUNYA 

En  les  presents  circunstancies  creyem  necessari  destinar 
tota  esta  secció  à  dar  compte,  encara  que  suscinta  y  breu¬ 
ment,  del  moviment  general  de  protesta  que  en  Catalunya 
s’  es  format  contra  ’1  nou  Còdich  Civil,  y,  en  particular,  con¬ 
tra  ’1  seu  article  15.  Esperavam  que  alsaría  sagramental  la 
terra  catalana  devant  d’  un  atentat  com  lo  que  se  ’ns  prepa¬ 
rava  ab  ensanyament  y  alevosía;  y  no  ban  exit  fallides  nos¬ 
tres  esperances.  Les  reunions  públiques  han  sigut  numeroses 
y  caracterisades.  Lo  iniciat  y  organisat  per  la  «Lliga  de  Ca¬ 
talunya»,  ha  sigut  un  verdader  acontexement;  y  poques  vega¬ 
des  ha  palpitat  tan  fort  1’  amor  à  la  Pàtria  catalana  com  en 
la  reunió  magna  del  teatre  de  Novetats.  Allí  sí  que  ’s  podia 
dir:  cor  unum  et  anima  una. 

Lo  mateix  podem  dir  de  la  reunió  de  Yich,  que  ha  revestit 
un  caràcter  imponent  y  propi  de  aquella  ciutat  y  comarca 
que  ab  fidelitat  conserva  les  pàtries  tradicions.  Unanimitat 
completa  d’  opinió  en  tota  classe  de  persones ;  conexement 
clar  del  assumpto  y  enteresa  verament  montanyesa  en  tots 
los  qui  portaren  la  veu  en  aquell  acte  que  ha  tingut  gran  re- 
sonancia  en  tot  lo  pays:  tals  foren  les  notes  distintives  de 
aquella  reunió,  per  lo  qual  felicitem  de  cor  als  descendents 
dels  braus  y  lleals  vigatans, 

Granollers  y  Castellar  del  Vallès,  Capellades  y  molts  al¬ 
tres  punts  han  celebrat  iguals  assamblees;  y,  per  altra  part, 
les  Diputacions  y  ’ls  Ajuntaments,  Capítols  Catedrals  y  es¬ 
tols  decidits  de  seminaristes,  estudiants  de  la  Universitat,  y 
cent  altres  corporacions  s’  han  afanyat  à  trametre  à  Madrid 
la  seva  enèrgica  protesta,  inspirada  no  per  un  esperit  de  re- 
beldía  provincionalista,  sinó  per  amor  à  la  justícia  y  à  la  ma- 
texa  nació  de  la  qual  forman  part  molt  de  bon  grat  los  cata¬ 
lans. 

A  eix  moviment  popular  ha  de  agregarse  la  digna  actitut 
de  casi  tots  los  representants  de  Catalunya  en  lo  Parlament, 
distingintse  en  lo  Congrés  lo  Sr.  Vilaseca  y  Mogas,  com  en 
lo  Senat  ho  havia  fet  ja  lo  Sr.  Duran  y  Bas,  quí  actualment, 
per  acabar  de  il·lustrar  la  opinió  pública,  està  donant  en  la 
Universitat  unes  conferencies  dominicals  que  son  justament 
celebrades. 

No  tenim  espay  per  ressenyar  menudament  tots  los  actes, 
però  no  volem  cloure  estes  ralles  sens  fer  menció  de  la  valen¬ 
ta  manifestació  escolar  que  tingué  lloch  lo  diumenge  de  Pas¬ 
sió,  al  matí,  devant  de  la  estàtua  del  conceller  Casanovas,  al 
peu  del  Arch  de  Triumfo. 

D’  aquest  moviment  era  d’  esperar  que  algun  cas  se  ’n  faria 
en  les  altes  esferes  del  Gobern;  mes  ha  vingut  la  votació  y  ’l 
Parlament  ha  donat  la  sua  sanció  à  la  obra  del  Alonso  Mar¬ 
tínez  y  C.a,  sense  haver  presentat  à  última  hora,  com  s’  espe¬ 
rava,  una  proposició  per  suprimir  ò  modificar  almenys  l1  ar¬ 
ticle  15.  Diuen,  no  obstant,  que  queda  encara  algun  raig  de 
esperança.  No  1’  hem  d’  esperar  nosaltres  de  Madrid,  sinó  de 
1’  actitut  que  prenga  Catalunya. 

Hem  de  fer  molt  especial  menció  de  la  brillant  campanya 
que  ab  esta  ocasió  ha  fet  y  està  fent  la  nostra  prempsa  cata¬ 
lanista.  La  Renaixetisa  ha  axecat  ben  alta  sa  bandera,  y  no 
s’  han  quedat  pas  à  la  rerassaga  ni  La  Veu  del  Montserrat ,  ni 
Lo  Sorna tent,  ni  Lo  Catalanista ,  ni  L'  Arch  de  Sant  Martí , 
que  representan  poblacions  importants  y  de  caràcter  tan  di¬ 
vers  com  Vich,  Reus,  Sabadell  y  Sant  Martí  de  Provensals. 

Y  qui  ha  pujat  molt  amunt  en  esta  qüestió  ha  sigut  la  asso¬ 
ciació  anomenada  «La  Lliga  de  Catalunya»  que’s  pot  dir  ha 
sigut  la  d’  alçar  lo  coure  à  favor  del  nostre  dret  mortalment 
amenaçat.  Perçò  ha  rebut  adhesions  no  sols  de  tot  Catalunya, 
sinó  també  d’  altres  payssos  forals,  com  les  províncies  vas- 
ques  y  Navarra. 

Feliç  idea  ha  tingut  la  «Lliga»  en  publicar  una  fulla  de 
propaganda  popular  que  baix  lo  encertat  epígrafe  de  Nova 
Lley  y  cau  de  plets  per  la  Família  catalana ,  diu  lo  se¬ 
güent  : 

«De  totas  las  antigas  llibertats  y  drets  dels  catalans,  la  única 
cosa  que  ’ns  quedava  eran  las  lleys  de  la  familia.  Fins  ara  se 
havían  salvat  en  mitj  de  guerras,  despotismes  y  revolucions. 
Avuy  ab  la  aprobació  del  nou  Còdich  Civil  se  perderàn  per 
sempre. 

»No  més  del  article  15  d’aquesta  nova  lley  que  ’l  gobern 
de  Madrid  vol  imposarnos,  resulta  entre  moltas  altres  cosas  y 
embulls,  lo  següent: 

»Primer.  Los  fills  de  catalans  si  naixen  fora  de  Catalu¬ 
nya,  tindràn  las  lleys  castellanas.  Los  fills  nascuts  en  Aragó 
y  Navarra  no  se  sab  ben  bé  quinas  lleys  tindràn.  Lo  que  tin¬ 
dràn  probablement  seràn  alguns  plets  abans  no  ho  sabràn. 

»D’  això  que  sembla  tant  senzil,  ne  resultarà  que  mentres 
los  pares  seguiràn  essent  catalans  los  fills  seràn  úns  castellans 
si  naixen  fora,  altres  catalans  si  naixen  à  Catalunya;  aixís  es 
que  dins  de  vostra  familia,  en  rahó  d’  aquesta  diferencia,  uns 
tindràn  una  llegítima,  altres  una  altra;  uns  seràn  més  amos 
que  ’ls  altres;  uns  seràn  majors  de  edat  à  23  anys,  altres  no 
ho  seràn  fins  à  25  anys.  Heus  aqui  molts  embolichs  entre 
germans  y  germans,  pares  y  fills,  desorde  dins  de  casa,  y  allò 
de  cadascú  à  casa  seva,  ja  s’  ha  acabat  per  ara. 

» Això  serà  molt  general  y  fàcil  que  succeheixi  si  per  qüestió 
d’  ofici,  carrera,  comers  ò  viatjes,  la  dona  catalana  te  un  fill 
estant  en  altras  provincias  d’  Espanya,  ò  à  Cuba  ò  Filipinas. 

»Segon.  En  cambi  los  fills  de  castellans  ni  ’ls  seus  des¬ 
cendents  seràn  may  catalans  per  més  anys  y  anys  que  estigan 
à  Catalunya.  Això  succehirà  encare  que  la  castellana  ò  cuba¬ 
na  sia  no  més  la  mare.  En  aquest  cas  lo  pare  serà  1’  únich 
català  de  la  familia,  perque  dona,  fills  y  descendents  seràn 
castellans.  De  manera,  qui  si  vos  caseu  ab  una  castellana  ò 
cubana  ò  una  descendenta  d’  aquestas  familias  castellanisa- 
das,  ja  sou  un  zero  à  la  esquerra. 

»Y  haveu  de  saber  que  en  aquest  cas,  ser  castellana  la  fa¬ 
milia  vol  dir  que  la  meytat  de  tot  lo  que  avansareu  ab  vostre 
comers,  indústria  ò  art  del  pagès,  serà  per  la  dona  y  la  seva 
parantela;  que  ja  no  podeu  fer  heretaments,  ni  donacions,  ni 
capítols  matrimonials  com  ara  s’  estilan  en  la  nostra  terra; 
que  si  moriu  deixant  vostres  fills  petits,  en  lloch  d’  un  tutor 
administrarà  sos  bens  un  consell  de  familia  ahont  cada  día 

hi  haurà  disputas,  y  que  al  día  de  la  vostra  mort,  are  que  ja 
teniu  que  fer  los  testaments  en  llengua  castellana,  no  podrèu 
deixar  mestressa  à  la  vostra  dona  pera  que  disposi  à  favor 
del  fill  que  millor  se  porti,  ni,  en  fi,  disposar  de  lo  vostre  ab 
tota  llibertat  com  avuy  ho  feu.  La  casa  payral,  lo  Mas  reunit 
y  aguantat  ab  lo  treball  y  estalvi  dels  passats,  tindrà  que  fer- 
sen  trossos  y  malvendres  y  ’l  nom  serà  perdut  per  sempre. 

» Tercer.  També  se  converteixen  en  castellans  tots 
aquells  que  surten  fora  de  Catalunya  per  anar  à  altras  pro- 
vincias  d’  Espanya,  Cuba  ò  Filipinas,  passanthi  una  tempo¬ 
rada,  encara  que  despres  tornin  à  casa  seva.  Si  aquesta  tem¬ 
porada  ha  de  ser  més  ò  menos  llarga,  això  sembla  que  per 
ara  no  se  sap  y  que  no  més  los  plets  ho  podràn  aclarir.  Ab 
lo  ben  entès  que  si  ’l  que  surt  de  Catalunya  es  lo  pare,  farà 
castellans  à  la  dona  y  als  fills  encara  qu’  ells  s’  hajan  quedat 
à  Catalunya.  Aixís  es  que  un  xicot  calavera  à  qui  ’l  seu  sogre 
no  li  volgués  donar  en  dot  los  bens  de  la  filla,  ja  té  un  medi 
senzill  per’  agafarlos:  anatsen  ell  sol  à  Castilla  ’ls  fà  castellans 
à  tots  y  pot  manejar  desseguida  ’ls  bens  que  ningú  li  ha  donat. 

»Se  trobaràn  que  seràn  castellans  sense  volguerho,  y  algu- 
nas  voltas  sens  pensarho,  tots  los  que  per  rahó  de  sos  oficis, 
viatjes,  comers  ò  estudis,  hajan  d’  anar  à  altres  provincias  de 
Espanya;  los  que  vajan  à  fer  fortuna  à  Cuba,  Puerto-Rico  ò 
Filipinas. 

»Lo  castellanisarse  per  rahó  del  Còdich,  vindrà  à  ser  com 
una  malaltia  encomanadissa  de  la  sanch  y  hereditària.  Lo 
més  grave  d’  aquesta  malaltia  es  qu’  encara  que  més  ende- 
vant  hi  vulgan  posar  remey,  los  seus  perjudicis  duraràn  molts 
anys  perque  los  efectes  de  las  lleys  civils  no  poden  tornar  en¬ 
rera. 

» Catalans:  lo  nou  Còdich  Civil  vos  afligirà  ab  grans  des¬ 
unions  de  familia  y  vos  empobrirà  à  copia  de  plets,  y  abans 
qu’  aquesta  situació  deplorable  s’  acabi  ja  no  quedaràn  cata¬ 
lans  à  la  nostra  terra.» 

En  lo  nombre  de  Febrer  de  L ’  Excursionista  hi  trobam  lo 
següent  dictat,  que  ’ns  fem  un  dever  de  traslladar  à  estes  pla¬ 
nes,  puix  en  ell  la  claretat  del  concepte  va  de  paria  ab  la 
energia  de  la  frase: 

«Essent  un  dels  fins  que  ’s  proposa  aquesta  Associació  la 
conservació  de  nostras  costums,  que,  junt  ab  los  recorts  his— 
tòrichs,  la  parla  y  ’ls  monuments,  constituheixen  la  veneran- 
da  herencia  que  ’ns  llegaren  nostres  antepassats;  al  ferse  pú- 
blich  que  ’s  tractava  de  confeccionar  un  Còdich  civil  espa¬ 
nyol,  experimentàrem  profondíssim  sentiment  presumint  que, 
ab  pretext  de  semblant  obra,  serían  arrebassadas  nostras 
consuetuts  jurídicas,  y  ab  ellas  lo  genuí  modo  d’  esser  de  la 
pàtria  catalana. 

Cap,  absolutament  cap  esperansa  de  respecte  à  las  lleys  de 
la  terra  tinguerem,  malgrat  las  promesas  que  en  un  principi 
foren  donadas  de  que  ’l  dret  català  quedaria  à  salvo,  tot  y 
haverse  consignat  semblant  promesa  en  forma  de  que  no  ca¬ 
bia  lògica  y  moralment  duptarne.  Per  desgracia,  desde  que, 
en  virtut  de  solemníssims  pactes,  s’  uní  lo  poble  català  ab  lo 
castellà,  sempre  havem  vist  conculcats,  desconeguts,  clara  ò 
hipòcritament  usurpats  tots  los  títols  que  foren  lo  fonament 
de  nostra  personalitat;  y  ab  la  mira  d’  arribarse  à  un  unita- 
risme  absurdo,  no  s’  ha  reculat  jamay,  ni  sisquera  davant  de 
las  més  grans  injusticias,  pera  lograr  aquell  ideal. 

Per  consegüent,  confiar  en  que  ’s  deturaria  la  mania  de  la 
unificació  per  respecte  à  nostre  Dret  Civil,  era  pensar  ab  so- 
bras  d’  ignocencia. 

^Què  ’ns  toca  fer  davant  de  la  tirànica  imposició  que  anula 
nostre  modo  de  ser?  Per  desgracia,  no  es  possible  la  defensa 
en  cap  terreno.  Mes,  ^vol  dir  això  que  devem  subjectarnos  al 
jou,  sense  protestar  ab  tota  la  energia  y  ab  tot  lo  dol  de  nos¬ 
tres  cors? 

La  Catala?iista  faltaria  gravement  à  son  fi,  si  restés  indi¬ 
ferent,  lo  que  es  impossible,  devant  de  la  destrucció  inícua 
del  sagrat  dipòsit  de  nostras  lleys  y  costums  legals,  baix  qual 
domini,  malgrat  totas  las  malvestats  y  desgracias  que  han 
caygut  damunt  la  Pàtria,  aquesta  encara  pogué  conservar  tot 
aqueix  admirable  conjunt  d’  energías  que  han  produhit  nos¬ 
tre  renaixement  literari  y  artístich,  esperansa  d’  un  pervindre 
falaguer,  y  consol  en  nostre  estat  actual  desgraciadíssim. 

No  tot  ha  d’  ésser  pera  ’ls  monuments,  las  tradicions,  la 
llengua:  1’  excursionisme,  en  son  apostolat  de  pur  y  sà  cata¬ 
lanisme  per  las  montanyas  y  las  afraus  totas  de  nostra  terra, 

caydarà,  ab  la  ajuda  de  Deu,  d1  espargir  la  veu  d’  alarma  per 
tot  arreu;  y  al  fer  esment  de  la  vella  làpida,  al  recullir  la  an- 
tigua  rondalla,  al  estudiar  la  obra  artística,  recordarà  ensemps 
nostras  llibertats  civils,  fonament  fins  avuy  día  únich  de  la 
noblesa  de  nostre  poble,  y  esperansa  d’  un  pervindre  millor. 

Ab  la  publicació  del  Còdich  desapareix  lo  poch  que  ’ns 
quedava  d’  antichs  furs,  que  representavan,  encara  que  mer- 
mats  en  sa  puresa,  los  gloriosos  días  de  nostra  pàtria  catala¬ 
na,  en  los  que  monarcas  joyosos  de  la  terra  y  sas  costums, 
procuraren  dotaria  de  drets  y  beneficis,  pera  fer  més  pròspe- 
ras  la  familia  y  la  propietat. 

La  familia  catalana  constituhida,  com  de  tots  es  sabut,  baix 
un  règimen  no  sols  de  garantia  de  sos  interessos  pera  millor 
soportar  las  cargas  de  la  meteixa,  sinó  baix  altre  aspecte  de 
veneració  à  las  personas  que  la  componen,  està  destinada  à 
desaparèixer;  com  desapareixerà  1’  organisme  de  la  propietat 
catalana,  la  que  protegida  per  lleys  especials  dictadas  per 
sabis  llegisladors  que  tingueren  en  compte  no  sols  lo  caràcter 
dels  catalans,  si  que  també  la  topografia  de  la  nostra  terra, 
ha  adquirit  tant  notable  desenrotllo. 

Llàstima  que  no  hi  hagi  remey  à  tan  gran  mal;  y  de  doldre 
es  que  per  los  actuals  gobernants,  en  lloch  de  darnos  la  es¬ 
peransa  d’  un  dret  que  ’ns  pugui  favorèixer,  se  ’ns  pren  lo 
que  per  propis  mèrits  havíam  adquirit,  sense  consideració  à 
nostras  glorias  passadas  y  al  bé  portat  pe  ’ls  catalans  à  la  co¬ 
muna  pàtria;  relegantnos  à  la  situació  de  país  conquistat  al 
que,  per  temor  de  sas  reivindicacions,  se  ’l  té  subjecte  com 
pobre  esclau. 

No  cap  dintre  nostres  límits  fer  un  anàlissis  ò  exàmen  del 
Còdich  civil  à  fí  de  notar  los  defectes  que  conté.  Sobradament 
se  desprenen  de  la  oposició  que  al  meteix  fan  nostres  juris- 
consults,  los  qui,  ab  sòlits  arguments,  los  han  posat  de  relleu; 
defensant  lo  dret  de  la  pàtria  catalana,  y  protestant,  com 
nosaltres  ho  fem  ab  sentiment,  de  la  nova  imposició  que  ’s 
fa  à  nostra  aymada  Catalunya.» 

CRÒNICA 


N.  B.  Havent  manifestat  lo  docte  lletrat  francès  M.  Mo- 
rel-Fatio  en  sa  revista  la  Romania ,  que  del  Còdex  que  nos¬ 
altres  publicam,  fins  ara  inèdit,  de  La  fi  del  Comte  d'  Urgell , 
ne  coneix  ell  dues  copies,  suspenem  la  publicació  fins  à  veu¬ 
re  si  serà  fàcil  completar  la  obra,  procurantnos  los  fragments 
que,  com  hauràn  notat  nostres  lectors,  faltan  en  lo  manuscrit 
de  que  ’ns  servim,  propietat  del  senyor  Amer.  Procurarèm 
que  no  sia  llarga  la  demora,  perque  comprenem  y  ’ns  consta 
1’  interès  que  ha  despertat  exa  tràgica  narració. 

Entretant,  donam  un  curiós  opúscol  del  Mestre  Eximenis, 
copiat  d’  un  Còdex  d’  esta  Biblioteca  Universitària. 

1 


Lo  lletrat  català,  resident  à  París,  senyor  Guardia,  va  à  pu¬ 
blicar,  dintre  poch,  la  celebrada  obra  del  sigle  xv  Lo  Somni 
d'en  Bernat  Metje ,  qu’  es  potser  lo  tractat  filosòfich  més  ori¬ 
ginal  que  s’  ha  escrit  en  llengua  catalana. 

Lo  text  anirà  acompanyat  de  la  traducció  francesa,  de  les 
notes  necessàries  y  una  introducció  general  sobre  la  literatu¬ 
ra  catalana. 


Lo  conegut  orientalista  de  la  Edat  Mitja,  Mr.  Delaville-le- 
Roulx,  qui  està  escribint  una  historia  complerta  de  la  orde 
de  Sant  Joan  de  Jerusalem,  acaba  de  publicar  un  opúscol  tito- 
lat  Les  joyaux  de  Ja  Couronne  d' Aragón  en  ijoj.  Es  un  inte¬ 
ressant  document  conservat  en  1’  armari  23,  sach  A,  número 
98,  del  Arxiu  de  les  Monjes  de  Sant  Joan  de  Jerusalem  de 
esta  ciutat,  que  tenen  ara  son  convent  à  Sant  Gervasi.  Per 
dita  escriptura,  qu’  es  un  descàrrech  dat  per  lo  cavaller  En 
Bernat  de  Senesterra,  se  veu  que  les  principals  joyes  reals  de 

la  Corona  d’  Aragó,  com  la  corona,  dos  ceptres  ò  vergues, 
lo  globo  real,  lo  gafet  (agrafe)  del  mantell,  havían  sigut  em- 
penyades  y  estavan  en  poder  dels  Templaris  en  temps  de 
Jaume  Segon. 


En  la  alcaldia  de  Montpeller  se  reuní  lo  passat  dimecres  la 
comissió  nombrada  pera  honrar  la  memòria  de  nostre  gran 
Rey  En  Jaume  lo  Conqueridor,  llegintse  lo  text  de  la  làpida 
que  ha  de  pcsarse  en  la  torre  del  Pi.  Diu  axis: 

En  P  any  MCCVIII 

A  primer  de  Febrer,  nasqué  en  aquesta  ciutat  Jaume  I  rey 
d’  Aragó,  comte  de  Barcelona  y  senyor  de  Montpeller,  qui 
s’  apoderà  de  tres  regnes  dels  serrahins,  donà  sabies  Ueys  à 
sos  estats,  amà  al  poble,  protegí  als  dèbils,  encoratjà  à  la 
agricultura,  lo  comers,  les  arts  y  les  lletres,  renuncià  à  favor 
del  rey  Sant  Lluís  y  de  la  reyna  Margarida  de  Provensa  ’ls 
drets  de  son  llinatge  sobre  gran  part  del  mitjorn  de  Fransa. 

Morí  à  València  d’  Espanya  lo  día  XXVI  de  Juliol 
de  MCCLXXVI. 


SUMARI  DEL  QUADERN  IV.— Abril  de  1889 

I.  Un  cop  d  ’ull  sobre  el  pas¬ 

sat  Y  present  de  la  llengua 

catalana . Antoni  Rubió y  Lluch. 

II.  La  família  catalana.  ...  R.  Duràn  y  Ventosa. 

III.  Monografia  de  l’  antigua 

Bétulo .  Gayetd  Soler. 

IV.  Alguns  mots  catalans  de 

etimología  grega .  C  Bosch  de  la  Trin- 

xería. 

V.  Troballes  d1  arxiu .  Manuel  de  Bofarull. 

VI.  Miscf.lànea:  La  Protesta  de  Catalunya. 

VII.  Crònica. 

Biblioteca  de  la  Revista  Catalana:  Sentencies  morals 
de  Jafuda  (segle  xm). — Regles  de  bona  criança,  per 
Fra  francesch  Eximenis  (segle  xiv). 


Estampa  de  Fidel  Giró,  carrer  de  les  Corts  Catalanes,  212  bis. 


Any  I. 


Maig  de  1889. 


Quadern  V. 

LA  CIUTADANIA  CATALANA 

Y  LO  CÒDICH  CASTELLÀ 

I 

V 

Antecedents 

Avuy,  les  tendencies  més  favorescudes  de  la  ciència  es- 
treban  tant  com  poden  per  lligar  la  ciutadania  ab  la  llibertat. 
L’  enamorament  de  la  llibertat  ha  arribat  tan  enllà,  que  ’ls 
publicistes  més  atrevits  y  que  han  senyalat  los  camins  nous 
que  avuy  privan,  no  creuhen  possible  que  ’s  forsi  à  un  indi- 
víduo  à  sufrir  lo  jou  d’  una  ciutadania  que  no  li  agradi,  ni 
que  se  li  prohibexi  adoptar  com  à  nova  pàtria  aquella  que 
li  sembli  millor  per  la  seva  vida  y  que  li  fasse  més  fàcil  lo 
compliment  de  les  seves  aspiracions. 

Per  axò  la  ciència  del  Dret  Internacional  privat  ha  rene 
gat  mil  vegades,  per  boca  dels  seus  mestres  més  caracterisats, 
de  la  tirania  de  les  lleys  britàniques  que  feyan  indeleble  ’l  ca 
ràcter  d’  inglès  y  perpètuo  ’l  lligam  que  unia  ’ls  súbdits  ab 
1’  Estat;  considerant  atentatori  à  la  llibertat  humana  que  1’ 
home  que  ’s  veu  cohibit  à  dintre  de  la  llegislació  y  modo  de 
ser  d’  un  determinat  territori,  no  puga  dexarlo  en  absolut 
marxant  d’  ell  y  adoptant  una  pàtria  nova,  més  conforme  ab 
la  vida  que  pensa  portar.  Aquestes  veus  adquiriren  una  forsa 
tan  gran  que  la  tirania  inglesa  se  suavisà  desde  1’  any  1870. 

Lo  principi  capital  d’  aquesta  teoria  descansa  sobre  una 
base  que  à  fè  qu’  es  ben  senzilla.  Parteix  com  à  fonament, 
de  la  idea  de  que  tot  home  té  dret  à  una  pàtria  y  à  que  sa 
pàtria  sia  la  més  convenient  al  desarrollo  de  ses  facultats  y 

al  compliment  de  sos  destins.  Per  consegüent  té  dret  à  escu- 
llir  aquella  pàtria  que  més  convinga  à  sa  missió,  donantli 
majors  facilitats  perque  totes  ses  forces  pugan  trobar  modo  de 
aplicarse.  D’  aquí  que  establexi  com  à  regla  capital  lo  dret 
de  cambiar  de  pàtria,  fent  eminentment  voluntària  la  elecció 
de  ciutadania  y  procurant  limitar  als  casos  més  precisos,  la 
privació  d’  una  ciutadania  determinada  per  imposició  de  la 
lley.  Los  defensors  d’  aquest  sistema,  suposan  que  tot  son 
ventatjes  en  ses  conseqüencies;  à  més  de  la  cardinal  de  posar 
se  à  cada  home  en  condicions  favorables  per  lo  desarrollo  de 
sa  vida  y  ’l  compliment  de  son  destí;  les  altres  no  desprecia- 
bles  de  conspirar  à  la  destrucció  de  les  dos  grans  aberracions 
del  antich  ordre  de  coses:  la  existència  de  individuos  sense 
cap  ciutadania — heinsablosat , — y  la  existència  d1  individuos 
ab  dos  ò  més  ciutadanies. 

No  dexa  d’  haverhi  en  la  teoria  un  fons  de  veritat.  Per¬ 
que  es  induptable  que  la  tirania  major  que  pot  concèbres,  no 
es  la  de  imposició  de  lleys  tiràniques  sobre  súbdits  determi¬ 
nats;  sinó  la  que  impedeix  al  individuo  sortir  del  territori 
per  sustràures  d’aquelles  lleys  que  considera  tiràniques  y  abu¬ 
sives  y  contraries  al  desarrollo  y  compliment  del  fi  de  sa 
vida.  Puix  que  1’  home  té  sempre  la  santa  llibertat  de  com¬ 
plir  ab  son  deber,  y  si  una  lley  contradiu  à  sa  conciencia,  té 
la  llibertat  de  obehir  à  ésta  abandonant  lo  territori  en  que  se 

li  conculca.  Per  axò  se  condemna  avuy  1’  antich  principi 

« 

que  deya:  Nevio  potest  exuere  patriam. 

Si  jo  soch  espanyol,  per  exemple,  y  veig  caure  sobre  mi 
una  lley  desastrosa  que  crech  que  mutila  mes  facultats  y  ’m 
malmet  ma  vida  y  m’ impedeix  arribar  al  fi  que  en  aquest 
món  tinch  imposat,  (per  més  que  à  altres  individuos  puga 
convenir),  es  circunstancia  precisa  de  ma  llibertat,  perque 
sia  tal  y  dega  un  día  donar  compte  dels  meus  actes,  que 
puga  abandonar  la  pàtria  meva  per  sustràurem  à  aquella  lley 
que  contradiu  à  ma  conciencia,  y  puga  buscar  en  un  altre 
Estat  una  pàtria  ab  lleys  més  conformes  ab  mon  esperit,  ab 
mon  modo  d’  ésser,  que  fomentin  mes  facultats,  que  ’m  don- 
gan  forces  en  comptes  dellevàrmeles  y  que  no’m  subjectin  fins 
al  punt  de  fer  esclava  ma  conciencia  d’  home  Lo  mateix  que 
si  lest  lleys  de  ma  primera  pàtria  fossen  tan  deficients  que 

en  elles  no  hi  hagués  modo  de  trobarhi  alguna  cosa  que  po¬ 
dria  convenir  à  la  meva  vida,  llavors  també  me  ’n  tinch  de 
poguer  anar  à  un  altre  Estat  en  que  hi  trobe  ma  concien- 
cia  manera  més  fàcil  de  complir  ab  tots  sos  debers. 

Per  altra  part,  es  ben  sapigut  que  la  pàtria  no  s’  imposa. 
Quan  un  cos  s’  ha  deslligat  de  la  pròpia,  diguèuli  espanyol, 
català,  ò  francès,  y  lliguèulho  à  Espanya,  Catalunya,  ò  Fran- 
sa,  ab  cadenes  si  voleu,  que  ni  d’  una  cosa  ni  d’  una  altra  ’n 
tindrà  res  més  que  ’l  nom. 

Les  tendencies  d’  aquesta  doctrina  ja  s’  han  traduhit  en 
preceptes  en  les  llegislacions  de  alguns  pobles.  Lo  Còdich 
Civil  italià — en  matèria  de  ciutadania  y  extrangería  ’l  més 
avansat, —  entra  francament  en  aquest  sistema.  Quan  se  tro¬ 
ba  ab  homes  qual  calificació  de  ciutadania  es  duptosa,  pren 
sempre  com  à  punt  de  partida  la  presumció  de  la  voluntat  de 
V  individuo,  y  la  opció  per  part  d’  aquest  de  la  ciutadania 
que  més  li  convinga,  mediant  garanties  determinades. 

Lo  projecte  de  Còdich  Civil  espanyol  no  té  en  compte 
aquesta  doctrina,  ni  cap  altra  doctrina.  Fà  cinquanta  anys  que 
sentim  parlar  de  la  necessitat  del  Còdich  Civil  pera  donar 
entrada  en  nostres  llegislacions  als  avensos  de  la  ciència 
moderna,  y  ’l  Còdich  que  devia  satisfer  aquesta  necessitat, 
comensa  per  prescindir  de  lo  que  consideran  adelantos  in- 
duptables  les  matexes  escoles  que  han  contribuhit  à  sa 
elaboració,  y  no  té  en  compte  ni  obeheix  à  escola  alguna 
determinada,  encara  que  fós  dolenta;  y  porta  dintre  d’  ell  la 
més  espantosa  anarquia  llegislativa,  contradint  ses  disposi¬ 
cions  à  les  tradicions  pàtries,  als  que  ’s  tenen  com  à  principis 
científichs,  y  contradintse  entre  sí  no  sols  en  lo  seu  esperit, 
sinó  fins  en  la  seva  lletra. 

Ha  volgut  fer  alguna  cosa  de  bò  al  establir  la  qualitat 
d’  espanyol.  Però  à  més  de  no  gosar  presentarse  franch 
com  f  italià  en  aquesta  matèria,  s’  ha  contradit  llastimosa¬ 
ment  al  fixar  les  qualitats  distintes  d’  espanyols  que  hi  poden 
haver  dins  d’  Espanya. 

En  efecte,  los  portaveus  de  la  ciència  diuhen  com  princi¬ 
pi  cardinal:  No  hi  hà  caràcter  de  ciutadania  indeleble,  no  hi 
hà  lligam  perpetuo  que  subjecti  à  un  individuo  à  un  territori 
determinat.  Y  ’l  projecte  de  Còdich  diu:  Lo  castellà  no  podrà 

dexar  de  serho,  pera  convertirse  en  aforat. — Diuhen  les  doc¬ 
trines  del  Dret  internacional  privat:  Lo  nascut  en  un  territo¬ 
ri  de  pares  extranys  à  ell,  pot  optar  per  veu  de  sos  pares,  ò 
per  veu  pròpia  al  ser  major  d’  edat,  entre  ’1  territori  del  seu 
naxement  y  ’l  territori  del  seu  origen.  Y  '1  Còdich  Civil  diu: 
Lo  nascut  en  territori  de  Castella,  de  pares  aforats,  es  caste¬ 
llà  per  sempre. — Diuhen  los  autors,  y  fins  les  lleys:  La  dona 
segueix  la  condició  del  seu  marit;  los  fills  baix  pàtria  potes¬ 
tat,  la  de  son  pare.  Y  ’l  Còdich  contradiu:  La  dona  castellana 
continua  sentho  encara  que  ’s  casi  ab  aforat,  los  fills  de  mare 
castellana  y  de  pare  aforat  trencan  la  pàtria  potestat  v  son 
castellans. —  Diuhen  les  tendencies  internacionals  d’  avuy: 
Qui  adquirexi  una  ciutadania  per  efecte  de  residència,  pot 
recuperar  la  antiga  mediant  certas  condicions.  Y  ’l  Còdich 
castellà:  Qui  guanye  residència  à  Castella,  ja  no  pot  dexar 
d’  ésser  castellà,  com  no  sia  fentse  extranger. 

Es  dir,  que  no  sap  trobar  solucions  que  no  coartin  la  vo¬ 
luntat  del  indivíduo,  destruhint  sa  llibertat  en  nom  de  la  lli¬ 
bertat  matexa.  Les  noves  tendencies  han  cregut  donar  un 
inmens  pàs  endevant  al  proclamar  que  1’  home  pot  adoptar 
aquella  ciutadania  que  quadre  més  bé  à  les  seves  facultats  y 
li  donga  més  facilitats  per  la  consecució  del  seu  fi.  Y  als 
últims  del  sigle  xix,  com  avens  inconmensurabie  y  com  mi¬ 
rall  de  totes  les  noves  tendencies  de  la  ciència,  apareix  el 
Còdich  castellà  en  contra  d’  elles,  inutilisant  les  bones  dispo¬ 
sicions  de  cada  indivíduo,  fent  ser  als  homes,  contra  la  seva 
voluntat  y  per  forsa,  lo  que  no  son,  restablint  una  esclavitut 
més  forta  que  la  feudal,  que  lligava  al  home  al  seu  senyor  de 
modo  que  no  pogués  mòures  may  de  la  seva  obediència,  y 
contra  la  qual  tant  ha  cridat  lo  sigle;  una  esclavitut  més  forta 
y  més  odiosa  que  la  feudal,  perque  aquesta  al  cap  y  à  la  fi  mi¬ 
rava  com  à  principi  les  relacions  d’  home  à  home  y  ’s  funda¬ 
va  en  la  idea  més  ò  menos  verdadera  d’ un  contracte,  mentres 
que  ’l  Còdich  nou  lliga  à  la  terra  y  espargeix  paranys  perque 
lo  llàs  escorredor  agafi  als  poch  previnguts,  embolicantlos  à  la 
trama  de  unes  lleys  que  ’ls  martiritzin  y  ’ls  matin,  no  dexant- 
los  espay  per  mòures  ni  per  poder  seguir  lo  seu  camí  net  y 
trillat. 

Si  ’l  Còdich  Civil  arriba  à  ésser  un  fet,  no  passaràn  gayres 

anys  que  no  ’s  renegui  d’  ell,  com  d’  un  dels  passos  més  en¬ 
darrera  que  s’  hauràn  donat,  perque  la  gent  del  pervenir  no 
arribarà  à  concèbre  qu’  un  capritxo,  una  causa  tan  petita 
hagi  pogut  determinar  à  tot  un  Estat  à  renegar  tan  de  mala 
manera  de  tot  lo  passat  y  del  present  y  del  venider! 

Podria  ab  ell  donarse  ’l  càs  d’  un  indivíduo  català  fins  al 
moll  dels  ossos,  que  cridés  día  y  nit  y  manifestés  en  tots  los 
actes  de  la  seva  vida  sa  voluntat  ferma  de  ser  català,  perque 
ho  es,  perque  la  sanch  P  hi  tira,  perque  fossen  catalanes  ses 
tradicions  y  trobés  en  les  lleys  catalanes  los  camins  més  afres- 
sats  per  avansar  en  son  destí  y  pera  trobar  lo  terreno  favora¬ 
ble  à  les  grans  expansions  de  sa  vida;  y  devant  d’  ell  s’ inter¬ 
posarà  1’  Estat  tirà  ab  aqueix  Còdich,  que  sembla  una  forca 
per  matar  una  à  una  totes  ses  facultats  y  les  seves  bones  dis¬ 
posicions,  y  li  dirà  cego  de  ràbia  fins  al  absurdo:  No;  tu  no 
cumpliràs  lliurement  lo  teu  destí,  perque  jo  m’  hi  oposo,  per¬ 
que  ’t  vull  tancar  tots  los  camins,  perque  ’m  complasch  en 
mutilarte,  perque  ’m  dona  la  gana  de  que  sias  esclau  y  no 
home  lliure. 

Y  al  costat  d’  aquesta,  1’  altra  anomalia  encara  més  gran 
del  Còdich  castellà,  que  naix  de  la  contradicció  que  ’l  Còdich 
tanca  à  dintre  de  sí  mateix,  y  de  la  impossibilitat  de  que  un 
principi  fals  arribe  à  les  últimes  conseqüencies;  1’  altra  gran 
anomalia  per  la  qual  1’  Estat,  mentres  se  complau  en  marti¬ 
ritzar  als  seus  súbdits  dintre  del  seu  territori  coartant  sa  lli¬ 
bertat,  los  obra  de  pal  à  pal  les  portes,  perque  fugin  de  sos 
brassos  crudels,  y  s’  entreguen  à  la  llibertat  que  ’ls  dongue  un 
poble  extranger.  Espanyols,  que  tots  ho  sou  los  que  viviu  à 
Espanya,  si  arribau  à  ésser  castellans  vos  prohibexo  que 
adopteu  les  lleys  forals  en  qual  territori  viscau  y  que  convin- 
gan  al  vostre  esperit;  mes  si  les  lleys  castellanes  no  vos  plau- 
hen,  anèu  al  extranger  y  vos  dono  llibertat;  preferexo  per¬ 
dre  un  fill  meu,  à  que  aquest  fill  busque  una  saba  més  robusta 
y  més  útil  à  sa  vida  en  un  territori  que  no  sia  Castella.  Axis 
diu  lo  Còdich  castellà. 

II 

LO  PROBLEMA 

Però  no  es  pas  aquesta  de  la  llibertat  la  bona  teoria. 

Un  home  es  home  perque  ho  es,  no  perque  ho  vulga  ser; 
es  home  ò  es  dona  perque  ho  es,  no  perque  ho  vulga  ser;  es 
gran,  es  petit,  es  flach,  es  fort  perque  ho  es,  no  perque  ho 
vulga  ser.  Un  home  es  català  perque  ho  es. 

Y,  encara  que  algunes  vegades  puga  semblar  que  la  regla 
no  es  certa  per  lo  que  succeheix  en  la  pràctica,  no  es  sinó 
que  ’s  prescindeix  d’  ella  per  la  desmesurada  llibertat  ò  per 
lo  mal  ús  que  ’s  fà  de  la  matexa  llibertat  que  es  necessari  to¬ 
lerar  per  corretgir  les  deficiencies  de  la  lley  humana. 

Perque  podria  semblar  que  si  jo  salto  la  frontera  y  m’  es- 
tablexo  à  Fransa  y  abandono  la  meva  pàtria  y  ’m  naturaliso 
allà,  me  convertesch  en  francès  per  la  meva  sola  voluntat. 

Però  en  axò  hi  hà  que  distingir  lo  fet  mateix,  de  la  mani¬ 
festació  ab  que  ’l  fet  apareix.  Perque  es  clar  que  si  ’s  consa¬ 
gra  ’l  dret  à  la  emigració,  ò  sia  la  llibertat  de  ferse  extran- 
ger,  qualsevol  pot  fer  ús  d’  ella  y  convertirse  en  francès  per 
sa  pròpia  voluntat.  O  acceptant  que  no  pot  restringirse 
aquesta  llibertat  perque  ningú  més  que  ’l  mateix  indivíduo 
arribarà  à  la  verdadera  comprensió  de  la  situació  en  que  ’s 
troba  y,  per  lo  tant,  à  la  determinació  exacta  de  la  seva  ciu¬ 
tadania,  es  possible  que  l’ indivíduo  erri  en  la  seva  determi¬ 
nació  lliure  per  curtedats  del  seu  enteniment  ò  flaqueses  de  la 
seva  voluntat.  Mes  no  per  axò  aquest  home  dexarà  de  ser  lo 
que  es  en  realitat. 

Tot  axò  son  conseqüencies  de  lo  que  he  dit  abans.  Es  que 
la  llibertat  exagerada  dona  lloch  à  abusos,  ò  que  per  1’  im¬ 
perfecció  humana  totes  aquelles  materies  en  que  s’  ha  de  do¬ 
nar  massa  part  à  la  llibertat  del  indivíduo,  son  propenses  à 
grans  errades. 


He  dit  que  en  son  verdader  punt  de  vista  la  ciutadania  no 
naix  de  la  determinació  lliure  del  home,  ni  naix  tampoch  de 

la  determinació  que  fasse  la  lley;  perque  no  hi  hà  res  que 
nasqué  d’  allò  ni  d’  axò. 

Les  relacions  de  Dret  existexen  per  sí  matexes,  ab  inde¬ 
pendència  de  tota  determinació  humana  que  no  més  fà  que 
traduhirlas,  bè  ò  malament,  à  un  llenguatje  que  nosaltres 
comprenguèm.  Lo  pare  es  pare  y  ’l  fill  es  fill  é  hi  hà  drets  y 
debers  de  paternitat  y  filiació,  no  perque  la  lley  ho  diga,  sinó 
perque  son  de  la  matexa  essencia  de  la  paternitat  y  filiació. 
La  lley  no  fà  més  que  agafar  aquests  drets  y  debers  del  món 
de  les  abstraccions  y  convertirlos  en  precepte  positiu  adequat 
à  les  circunstancies  de  temps  y  d’  espay;  y  ferlos  exigibles 
coercitivament  dintre  de  la  societat  humana. 

Lo  mateix  succeheix  ab  les  relacions  de  ciutadania,  que  al 
cap  y  à  la  fi  son  relacions  de  dret. 

L’  espanyol  ho  es  perque  ’l  seu  origen,  lo  seu  naxement, 
lo  lloch  en  que  viu,  sa  vida  tota  lo  fan  espanyol.  Y  axis  ma¬ 
teix  del  francès  ò  del  ciutadà  de  qualsevol  Estat.  La  lley  po¬ 
sitiva  pot  ser  errada,  desgraciadament,  y  la  llibertat  pot  se¬ 
guir  mals  camins,  y  per  aquestes  imperfeccions  de  les  coses 
humanes,  la  lley  ò  la  llibertat  poden  dir,  en  la  pràctica,  espa¬ 
nyol  à  un  que  no  ho  sia,  ò  dexarho  de  dir  à  un  que  ho  sia 
fins  al  moll  dels  ossos. 

Però  la  lley  positiva  ò  la  llibertat  que  fan  aquestes  errades 
son  aborribles,  y  s’  ha  de  treballar  perque  arriben  à  ser  vera 
expressió  de  la  veritat  de  les  coses. 


Dintre  d’ un  Estat  hi  hà  també  diferencies  notables,  més 
ò  menos  grans,  segons  la  índole  del  Estat  de  que  ’s  tracte. 

Les  diferentes  condicions  que  porta  una  gran  extensió  de 
territori,  la  educació  diversa,  los  recorts  d’  una  historia  prò¬ 
pia  per  cada  regió,  un  modo  de  viure  distint  dels  uns  y  dels 
altres,  portan  conseqüencies  semblants  à  la  diferenciació  dels 
Estats.  Per  axò,  dintre  d’  un  mateix  reyalme  los  homes  que 
tocan  à  la  cara  del  Nort  casi  no  's  conexen  ab  los  fronteris- 
sos  del  Mitxdía. 

A  Espanya  s’  hi  veu  axò  ben  clar.  Catalans,  andalusos;  galle- 
gos  y  valencians;  los  bascos,  los  navarros;  j  bé  n’  hi  han  de 
diferencies  que  saltan  à  la  vista!  Ni  ’ls  d’aquí  ’ns  assemblem 

en  res  ab  los  de  la  part  de  vall  d’  Espanya,  ni  ’ns  podem  dir 
iguals  ab  los  valencians  y  aragonesos  que  un  día  formaren 
ab  nosaltres  un  sol  Estat,  ni  ab  los  navarros  y  bascos,  tan 
prop  parents  nostres  en  1’  amor  y  1’  usdefruyt  de  les  lliber¬ 
tats. 

Solen  dirli  vehindat,  y  no  ciutadania,  al  lligam  que  uneix 
à  cada  un  dels  grupos  distints  d’  un  mateix  Estat.  Però  si  s’ 
ha  de  dirli  vehindat,  hem  de  regonèxer  que  no  es  la  idea  pre¬ 
cisa  que  aquesta  paraula  ’ns  desperta  lo  nostre  lligam,  sinó 
una  altra  cosa  més  fonda  que  la  que  resulta  de  viure  en  un 
mateix  poble  gran  ò  petit. 

Per  axò  in’  estimo  més  dirli  ciutadania  y  crech  que  hem  de 
dirli  ciutadania  à  la  diferencia  de  regió  y  regió,  quant  lo  dis¬ 
tint  caràcter  dels  seus  habitants  se  funda  sobre  tot  en  l’exer¬ 
cici  dels  drets  civils. 

Es  que  ja  no  ’s  tracta  de  necessitats  de  moment  en  aquests 
casos,  sinó  de  necessitats  de  toda  la  vida.  Se  tracta  de  ca¬ 
ràcters  adquirits  ab  la  sanch  y  1’  educació,  de  circunstancies 
que  fan  que  à  mi  m’ han  de  dar  per  mon  bé  una  llegislació 
expansiva  y  à  un  altre  li  han  d’  estrènyer  més  lo  camí, 
perque  no  sab  anar  sense  carrils  que  li  estalvien  les  enso¬ 
pegades.  Se  tracta  del  caràcter  que  ha  fet  nàxer  en  mí  la  idea 
d’ una  llibertat  civil  molt  elevada,  lo  desitx  d’una  familia  que 
enmotllaré  jo  mateix  de  la  manera  que  ’m  dicte  la  concien- 
cia  y  sense  intrussions  extranyes,  1’  aspiració  d’  una  inmorta- 
litat  del  meu  nom  sobre  la  terra  de  modo  que  may  sia  altra 
cosa  de  lo  que  es  avuy;  d’  un  caràcter  que  al  mateix  temps 
ha  posat  en  lo  meu  cor  un  sentit  nou  que  m’  ensenya  que  no 
puch  traspassar  los  llindars  naturals  en  1’  ús  d’  aquestes  co¬ 
ses.  Al  costat  d’  altres  caràcters  que  no  tenen  esma  per  fer 
cosa  alguna,  segons  ses  pròpies  inspiracions  y  que  tenen  de 
menester  una  lley  que  ’is  ho  donga  tot  fet,  ab  retallades  que 
’ls  empetití  les  coses  de  manera  que  ho  puga  entendre  ’l 
seu  enteniment,  però  que  serían  imposicions  que  no  admetria 
la  meva  conciencia. 

Es  à  dir,  se  tracta  d’  una  diferenciació  entre  gent  y  gent, 
que  s’  assembla  molt  à  la  diferenciació  entre  alemanys  y  fran¬ 
cesos  y  espanyols.  Se  tracta  de  la  diferenciació  potser  més 
capital  que  porta  en  sí  1’  idea  de  ciutadania,  que  es  la  dife- 

renciació  del  dret.  No  es  lo  vincle  polítich  precisament  lo 
que  fà  la  ciutadania.  Lo  dret  capital,  lo  dret  per  essencia,  lo 
verdader  dret  sustantiu  es  lo  dret  civil,  y  ’l  polítich  sols  té 
importància  en  quant  serveix  per  lo  dret  civil.  Per  axò  la  dis¬ 
tinció  de  ciutadanies  ha  d’  aplicarse,  més  que  à  cap  altra 
cosa,  à  les  distincions  del  exercici  del  Dret  civil. 

«Es  que  es  poch  noble  ’l  caràcter  català  perque  no  li 
poguem  dir  que  porta  ciutadania?  ]Quan  precisament  ses 
llibertats  son  tan  estimables,  quan  sos  fonaments  son  tan 
fondos,  quan  sos  resultats  han  sigut  tan  grans,  quan  dona 
un  tan  dols  estar  dintre  d’ ell  y  tanta  noblesa,  que’m  fà  creu¬ 
re  que,  perque  nosaltres  ho  continuessem  ab  lo  mateix  orgull 
que  ells,  feren  los  romans  aquella  frase  felicíssima,  com  com¬ 
pendi  de  la  major  dignitat  dintre  de  la  humana  dignitat  y 
com  muralla  que  deté  totes  les  tiranies:  cives  romanus  sumi 
j Jo  só  ciutadà  català! 

Li  diré,  donchs,  ciutadania  al  caràcter  que  porta  en  sí  lo 
pertenèxer  à  un  determinat  ordre  jurídich,  encara  que  sia 
dintre  d’  un  Estat  que  ’n  sostinga  d’  altres. 

Les  diferencies  entre  ’ls  uns  y  ’ls  altres  dins  d’  un  mateix 
Estat,  obehexen  també  à  les  regles  que  abans  he  dit.  No  es 
que  ’l  caràcter  s’  imposi  per  la  lley  positiva  ò  puga  escullir- 
se  per  una  llibertat  absoluta.  Nó;  es  una  relació  de  dret  que 
naix  de  la  essencia  matexa  de  les  coses  y  es  lo  que  es.  En  axò, 
com  en  tot,  les  coses  son  tal  com  les  ha  fetes  Deu.  L'  home, 
per  medi  de  la  lley  positiva  ò  de  la  llibertat  individual,  no 
fà  més  que  encarnar  la  abstracció  de  les  idees  en  paraules 
concretes,  y  de  vegades  encerta,  y,  desgraciadament,  també 
s’  erra  devegades. 

Axis  es  que  dintre  d’  Espanya,  un  home  serà  català  ò  an¬ 
dalús,  gallego  ò  valencià,  perque  ho  es  per  la  seva  vida,  lo 
seu  naxement,  lo  seu  origen.  En  quant  la  lley  s’  avinga  ab  la 
veritat,  serà  perfecta;  en  quant  se’  n  separi,  serà  equivocada. 


El  vincle  de  la  ciutadania  es  complexe.  Reduhintho  à  la 
expressió  més  senzilla,  s’  hi  troban  com  à  factors  que  1’  en- 
gendran  un  element  personal  y  un  element  real,  es  à  dir:  un 
punt  d’unió  per  la  persona  y  un  punt  d'  unió  per  la  terra;  un 


202 


Revista  Catalana 


llàs  ben  material  y  un  altre  que  s’  axeca  cap  à  lo  inmaterial. 
Regatejant  una  mica  y  portant  al  real  alguns  dels  caràcters 
del  personal,  aquells  que  tocan  més  de  dret  al  cos  humà,  casi 
bé  podria  dirse  que  d’  aquests  dos  elements,  d’  aquests  dos 
llassos  lo  personal  mira  à  la  ànima  y  1*  altre  mira  al  còs . 

Hèus  aquí  la  rahó  de  ser  de  les  dos  teories  capitals  de  la 
ciència,  en  quant  à  la  ciutadania.  La  una  que  agafa  sobre  tot 
1’  element  personal  y  la  altra  que  sobre  tot  té  en  compte  l’ele¬ 
ment  real. 

L’  element  personal  s’ha  anat  à buscar  casi  exclusivament 
en  la  sanch,  en  la  generació.  L’  home  ja  naix  francès  ò  espa- 
ynol,  castellà  ò  català;  casi  bé  podríam  dir  que  ja  ho  es  una 
cosa  ò  altra  dins  del  ventre  de  sa  mare;  donchs,  la  revelació 
de  lo  que  es  nos  la  fà  la  generació,  la  sanch  de  que  s’  es 
format.  <Son  sos  pares  catalans?  Donchs  es  català.  Hèus  aquí 
lo  jus  sanguinis. 

L’  element  real  se  manifesta  per  lo  lloch  del  naxement  y 
per  lo  lloch  ahont  se  viu.  Encara  que  hi  ha  hagut  diferencies 
entre  ’ls  partidaris  del  lloch  de  naxensa  y  del  lloch  de  resi¬ 
dència  pera  determinar  la  ciutadania,  no  ’m  vé  de  camí  ara 
pera  discutiria,  ni  fa  menester.  Jo  crech  que  ’l  lloch  en  que  ’s 
viu  llargament  ab  intenció  de  víurehi  sempre,  ò  sia,  la  resi¬ 
dència  formal,  es  reveladora  del  element  real  y  crech  que  per 
trobar  la  verdadera  coeficient  d’  aquest  element  real,  ha  de 
tenirse  en  compte  lo  lloch  de  naxensa  y  la  residència.  La  ve¬ 
ritat  es  que  molts  dels  que  hi  fican  en  aquesta  matèria  la  re¬ 
sidència  la  lligan  fortament  ab  la  naxensa,  quan  li  cTiuhen 
la  residència  d’  origen.  Jo  crech  que  fins  la  residència  poste¬ 
rior  té  influencia  en  la  ciutadania,  però  ja  veurèm  de  quin 
modo.  Però  es  clar  que  per  fixar  la  regla  de  determinació  de 
la  ciutadania  pe  '1  jus  soli,  pe  ’l  lligam  de  la  terra,  ha  de 
buscarse  ’l  primer  lligam,  que  es  lo  del  lloch  de  la  naxensa. 

La  veritat  es  que  tots  dos  elements,  lo  personal  y  ’l  real, 
tenen  rahó  de  ser,  y  que  cada  un  d’  ells  influheix  en  la  ciuta¬ 
dania  del  home. 

L’  element  personal  que  ’m  fà  català  perque  ’ls  meus  pares 
al  portarme  al  món  me  donaren  sa  sanch  catalana  y  ells  ja  la 
tenían  catalana  dels  meus  avis  y  dels  seus  progenitors  fins  à 
no  sé  quina  generació;  perque  he  après  lo  català  y  no  sé  par- 

lar  no  niés  que  en  català  y  quan  confegia  ja  he  après  los  hà¬ 
bits  catalans;  perque  fins  la  part  instintiva  de  la  meva  persona 
ha  adquirit  los  seus  mòvils  del  caràcter  català  determinat  per 
la  tradició  y  per  la  comunicació  de  sanch  y  les  ensenyances 
de  cent  generacions;  i  què  hi  sé  jo? — perque  totes  les  meves 
facultats  y  tots  los  meus  sentits  respiran  y  senten  tot  lo  ca¬ 
talà. 

Però  al  costat  d’  axò,  só  català  perque  he  nascut  à  Catalu¬ 
nya  y  visch  en  territorri  català,  y  no  ’m  puch  fer  foraster  à  lo 
que  passa  à  Catalunya,  perque  la  terra  catalana  ’m  comunica 
les  seves  vibracions  y  1’  ayre  de  Catalunya  dona  al  meu  sér 
alguna  cosa  d’  especial,  y  per  les  relacions  de  la  meva  vida 
sento  les  necessitats  dels  altres  que  s’  estan  al  meu  costat  y 
no  tinch  altre  modo  de  satisferles  que  ’1  que  tenen  ells,  ni 
m’  es  possible  sustràurem  à  la  constant  acció  que  sobre  de 
mi  exerceix  la  terra  en  que  visch. 

Es  clar  que  si  tots  dos  elements  se  reunexen  en  una  mate- 
xa  persona,  no  hi  pot  haver  dupte  de  que  li  declaran  una 
determinada  ciutadania.  Si  un  home  naix  de  sanch  catalana 
y  se  li  infundeix  la  tradició  y  la  educació  catalana,  y  ha  nas¬ 
cut  à  Catalunya  y  resideix  à  Catalunya  ab  sa  familia  sense 
contar  mòures  d’  aquí  may  per  may;  à  n’  aquest  no  se  li 
podrà  buscar  per  cap  cantó  una  molècula  extranjera  barre¬ 
jada.  Es  induptable  que  serà  català. 

Però  jo  català  perque  m’  ho  fan  tots  dos  elements,  català 
per  tots  quatre  costats,  puch  modificar  lo  meu  modo  de  ser. 
iQuí  ho  duptar — N’  hi  hà  prou  ab  que  traslade  la  meva  re¬ 
sidència  à  Fransa,  à  Castella,  à  qualsevol  altre  lloch,  per  ro- 
dejarme  d’  influencies  distintes  de  les  de  la  terra  catalana. 
Les  emanacions  constants  de  la  terra  ja  no  ’m  influiràn  de  la 
matexa  manera.  Potser  d’  un  país  fret  me  ’n  he  anat  à  un  de 
calorós;  d’  un  sistema  de  constant  retrahiment  à  una  vida  de 
expansió  exagerada.  No  ’m  sentiré  tant  de  la  riquesa  ò  de  les 
miseries  del  país  que  he  dexat;  que  la  propietat  s’ alse  ò  decay- 
gue,  que  la  indústria  puje  amunt  ò  surti  vensuda,  que  la  agri- 
culture  vagi  més  ò  menos  bé,  tot  m’  es  prou  indiferent.  Lo 
que  à  mi’m  convé  es  que  allà  hont  me  n’  he  anat  fasse  sol  si  ’ls 

meus  interessos  ho  demanen,  ò  plogue  sovint  si  les  meves 
propietats  ho  han  de  menester. 

Es  que  1’  element  real  ha  cambiat.  Encara  que  ab  paraules 
no  ’s  pot  explicar  gayre  bé  aquest  cambi,  pensanthi  una  mica 
ja  ’s  veu  més  clar.  Tots  los  que  hajan  viscut  llarga  tempora¬ 
da  y  ja  una  mica  fixament  en  un  territori  extrany  à  la  seva 
pàtria,  ja  ho  veuhen  ben  clar  tot  axò  desseguida. 

<jMes  per  aquest  sol  cambi  ja  hauré  dexat  de  ser  català? 
L’  element  personal  encara  es  lo  mateix,  y  té  una  influencia 
decisiva  en  lo  que  soch,  perquè  no  puch  renegar  encara  que 
vulga  de  la  sanch  de  mes  venes  que  es  catalana  desde  cent 
generacions  y  m’  ha  dat  la  tradició  catalana.  Los  meus  gustos 
y  les  meves  alegries  encara  les  tinch  en  català.  La  meva  tris¬ 
tesa  es  catalana,  català  ’1  meu  modo  de  enrahonar  y  de  pensar, 
y  es  clar  que  ’ls  pensaments  me  surten  ben  catalans  encara 
que  ’ls  vertexi  en  xino;  les  meves  accions  totes  portan  un 
sello  català  ben  definit,  nascut  del  meu  modo  de  ser,  de  la 
meva  educació,  del  meu  gust,  de  les  meves  aficions,  vinculat 
tot  en  la  meva  persona. 

Es  à  dir,  lo  meu  element  personal  continúa  sent  ben  cata¬ 
là.  Encara  que  jo  visqué  à  Amèrica. 

Aquests  son  los  problemes  que  jo  trobo  més  difícils  en  la 
llissó  que  estudio.  No  hi  pot  haver  dupte  que  1’  home  que 
reuneix  los  dos  elements,  real  y  personal,  uniformes,  té  una 
ciutadania  ben  determinada.  La  lley  que  li  dexés  pendre 
lo  nom  d’  una  altra  ciutadania  seria  absurda,  y  la  que  1’  obli¬ 
gués  à  sostenirla  seria  ademés  tirana,  contraria  à  la  rahó  de 
ser  de  la  lley.  |Y  ’l  Còdich  castellà  ho  fà  axòl 

Però  sí  que  hi  pot  haver  dupte,  y  molt  gran,  quan  los 
dos  elements  en  1’  home  son  hetorogenis.  Es  clar  que  hi  hà 
principis  que  ajudan  à  pensar  y  ajudan  à  arreglar  aquestes 
relacions,  però  no  poden  arribar  en  la  execució  al  cap  d’  allà 
d’  hont  haurían  d’  arribar;  y  per  aquest  cas  de  deficiència  es 
per  1’  únich  que  demano  la  llibertat  de  1’  indivíduo.  Ja  ho 
aniré  explicant. 

No  cal  dir  que  quan  un  se  traslada  à  país  extranger  mo- 
mentàneament,  no  hi  hà  cambi  de  ciutadania,  perque  ’s  pot 
dir  que  ab  axò  ni  hi  hà  cambi  en  1’  element  real.  A  ningú 
se  li  ocorrerà  que  haje  cambiat  aquest  element  per  un  ho- 

me  que  somnia  día  y  nit  ab  la  seva  terra,  que  retxassa  les  in¬ 
fluencies  de  la  terra  hont  viu  y  treballa  constantment  per 
dexarla,  y  que  no  s'  hi  sent  bé  sinó  quan  los  recorts  li 
portan  molt  vius  los  aromes  de  sa  pàtria. 

Ara,  si  I’  home  que  va  à  1’  extranger,  hi  passa  llarga  tem¬ 
porada  é  hi  arriba  à  agafar  alguna  cosa  d’  aquella  fesomia,  ja 
1’  element  real  induptablement  cambía,  y  ’l  nou,  tot  poch  à 
poch,  girarà  ’1  element  personal,  borrantne  cada  día  alguna 
de  les  ratlles  velles  per  posarli  ’l  sello  del  caràcter  que  dis¬ 
tingeix  à  la  nova  ciutadania. 

Ni  ab  quinze  dies,  ni  ab  un  més,  ni  ab  un  any,  ni  potser  ab 
cinch  anys  n’  hi  hà  prou  per  aquest  cambi.  Es  molt  difícil  si  no 
impossible,  fixar  à  priori  aquesta  variació;  per  axò  en  aques¬ 
ta  matèria  la  llibertat  individual  ha  de  traure  ’l  cap  desse- 
guida. 

Diuhen  ja  molts  còdichs  y  explican  algunes  teories  cientí¬ 
fiques  que  un  dels  modos  de  resoldre  aquest  problema  es 
atendre  à  la  residència  ab  ànimo  de  perpetuaria.  Efectiva¬ 
ment,  aquell  que  abandona  la  seva  pàtria  trencant  lo  lligam 
material  ab  ella,  per  establirse  en  un  altre  territori,  y  s’  hi  es 
tableix  en  aquest  altre  cum  animo  commorandi,  diu  ben  clar 
que  ’l  seu  propòsit  es  anar  deslligant  los  vincles  primitius  y 
que  porta  intenció  de  rabejarse  à  dins  de  les  noves  influen¬ 
cies  y  dexarse  cambiar  per  elles.  A  n’  aquest,  ja  se  li  pot 
dir  que  ha  cambiat  tot  lo  seu  sér  de  català  en  castellà,  ò  en 
francès  ò  d’  altra  manera,  puix  porta  lluch  de  renegar  de  la 
seva  primera  mare  y  d’  enamorarse  del  nou  ordre  de  coses, 
que  li  donarà  la  ciutadania  de  demà. 

Però,  <quàn  serà  que  puga  dirse  qu’  un  indivíduo  cambía  de 
residència  cum  animo  commorandi ?  Hèus  aquí  com  en  aque- 
xes  qüestions  una  cirera  que  s’  agafi  porta  un  penjoy  de  ci- 
cireres  detràs  d’  ella.  Y  ’l  Còdich  castellà  comensa  per  es- 
cuar  la  primera  cirera. 

L’  home  que,  fent  us  de  la  seva  llibertat,  diu  que  vol  residir 
en  endavant  en  lo  lloch  hont  s’  estableix,  s’  ha  de  estimar  que 
efectivament  cambía  la  ciutadania,  perque  en  aquell  pensa¬ 
ment  seu  hi  hà  1’  animus  commorandi ,  hi  hà  la  intenció  de 
dexar  d’  ésser  lo  que  era;  hi  hà  ’l  desitx  de  no  tornar,  bor- 
rant  lo  qu’  encara  li  quedi  del  antich  element  personal 

per  convertirse  en  un  nou  home;  hi  hà  la  voluntat  de  perdre 
sa  antiga  ciutadania,  per  agafarne  una  altra. 

Aquest  home  al  dirho  axis,  no  haurà  fet  més  que  descu- 
brir  lo  seu  cor  que  vol  dexar  de  ser  català  per  convertirse  en 
castellà,  francès  ò  alemany.  Aquí  apareix  ab  verdadera  rahó 
de  ser  la  llibertat  individual,  de  la  que  may  se  pot  prescindir 
en  absolut;  donchs  al  cap  y  à  la  fi,  si  se  ’n  usa  bé,  no  es  més 
que  ’l  mirall  de  la  situació  en  que  1’  indivíduo  se  troba  en 
son  interior  y  que  ningú  pot  conèxer  com  ell. 

Donchs  d’  axò,  lo  Còdich  castellà  no  ’n  parla.  Li  basta 
dir:  faig  per  mi  sol;  per  ma  santa  voluntat;  sic  volo ,  sic  jubeo , 
castellans  à  tots  aquells  que  ’m  dona  la  gana,  siasho  ò  no 
ho  sias  de  debò.  Aquesta  llibertat,  la  capital  de  les  llibertats 
civils,  jo  1’  afogo. 

Si  aquesta  llibertat  s’  admet — y  ’m  sembla  que  per  lo  dit 
no  pot  dexar  d’  admètres, —  troban  franch  lo  pas  per  una 
altra  llibertat;  la  d’  aquell  que  al  mateix  temps  que  abandona 
à  sa  pàtria  d'  origen  per  traslladarse  à  una  altra  pàtria,  tren¬ 
cant  axis  son  element  real,  diu  que  vol  convertirse  en  ciuta¬ 
dà  de  la  pàtria  d’  adopció.  Per  mi,  no  sols  es  conclusió  de  lo 
primer,  sinó  que  ’m  sembla  que  pot  admètres  sense  cap  pe¬ 
rill, — salva  la  prova  d’  haverhi  frau.  ^Quí  's  pot  considerar 
que  més  pert  son  caràcter  de  ciutadà  d’  un  poble,  que  aquell 
que  1’  abandona  y  al  mateix  temps  diu  que  se  ’n  deslliga,  re¬ 
negant  d’  ell  y  negantli  vassallatge?  Ciutadà  de  sa  primera 
pàtria,  no  n’  espereu  may  més  res,  perque  la  negarà  tota  sa 
vida;  ciutadà  de  la  elecció,  encara  potser  à  n’  alguna  cosa 
gran  podrà  respondre. 

Casi  ’m  fà  por  que  he  dit  massa  ab  axò  últim;  perque  po- 
drían  venir  tentacions  d’  afegirhi  al  Còdich  un  article  que  fés 
castellans  à  tots  aquells  que  ’n  volguessen  ser,  y  per  suposat, 
sens  posaihi  1’  inversa.  Però  no  se  n  endurían  pas  gayres 
d’  aquesta  terra,  fóra  d’  uns  quants  que  jo  senyalaria  ab  lo 
dit,  perque  ja  ’ns  fan  nosa. 

Bé  li  dono  tot  lo  que  puch  à  la  llibertat,  però  hi  busco 
sempre  la  traducció  de  la  realitat  objectiva.  M’  agradaria  que 
entrés  per  tot,  si  en  los  homes  hi  hagués  suficiència  d’  ente¬ 
niment  y  energia  de  voluntat  absoluta,  perque  no  ’s  mogués 
may  del  seu  paper.  Per  ara  no  hi  arribem  à  n’  aquesta  per- 


Revista  Catalana 


207 


fecció  y  per  axò  la  lley  positiva  ha  de  traduhir  al  llenguatje 
humà  la  lley  absoluta,  y  la  llibertat  no  pot  entrar  no  més  que 
en  aquells  cassos  contats  en  que  dona  més  garanties  que  la 
declaració  de  la  lley. 

Però  aquella  teoria  de  la  llibertat  absoluta  que  ja  al  prin¬ 
cipi  he  atacat,  porta  la  seva  condemnació  en  una  de  ses  ma- 
texes  conseqüencies,  que  ’s  veu  clara  ab  una  aplicació  pràc¬ 
tica.  Si  fos  veritat  que  la  elecció  de  ciutadania  constituhís  un 
dret  absolut  de  la  llibertat  individual,  haurían  de  ser  veritat 
totes  les  conseqüencies  del  principi,  y  per  consegüent  hauria 
de  ser  veritat  que  jo  puch  fer  elecció  de  la  meva  ciutadania, 
deslligantme  de  la  en  que  ’m  trobo  posat,  sense  cap  classe  de 
traba.  <iY  ’s  compren  res  més  absurdo  que  vivint  jo  à  Cata¬ 
lunya  y  potser  sense  ganes  de  mòuremen,  tot  d’  un  plegat 
me  declare  castellà  ò  francès  ò  xino?  Per  axò,  fins  los  parti¬ 
daris  del  principi  d’  ampla  llibertat,  limitan  aquí  la  seva  regla, 
y  ’l  limitaria  vol  dir  claudicació  del  principi  mateix  y  demos¬ 
tració  del  seu  absurdo,  puix  que  un  principi  veritat  porta  no 
més  que  veritats  en  les  seves  conseqüencies.  Exigexen  al 
menos  un  cambi  de  1’  element  real,  que  ’s  passe  d’  un  terri¬ 
tori  à  un  altre  territori,  buscant  com  nosaltres  senyals  reve¬ 
ladores  del  cambi  efectiu  de  la  ciutadania. 

Fins  lo  Còdich  castellà,  al  que  tant  li  convenia  aquesta 
màquina  de  fer  castellans  que  no  haguessen  estat  may  à  Cas¬ 
tella  ni  sapiguessen  parlar  en  castellà,  ha  hagut  d’  aturarse 
devant  del  absurdo.  Y  axò  que  valia  la  pena  de  que  procla¬ 
més  aquest  principi  de  llibertat,  per  posar  contrapès  à  tants 
altres  llochs,  en  que  de  tota  classe  de  llibertats  ne  renega. 

iQuè  ha  de  succehir  en  aquells  cassos  en  que  la  llibertat 
del  indivíduo  no  ’s  manifesta  haventse  de  manifestar?  Per 
exemple:  en  lo  cas  de  dalt,  un  català  que  ha  anat  à  Castella 
y  que  viu  allí  llarchs  anys,  que  se  li  veu  clar  1’  animum 
commorandi ,  y  que  no  obstant  guarda  silenci  y  no  fà  cap  ma¬ 
nifestació  respecte  de  la  nova  ciutadania,  ^ha  d’  obligúrseli  à 
pendre?  Crech  que  sí;  la  dificultat  la  veig  no  més  en  fixar  la 
temporada  de  residència  en  la  nova  pàtria  y  ’ls  altres  signes 
reveladors  de  que  porta  1’  esperit  de  no  mòures.  Si  ’s  fixan  bé 
totes  les  condicions,  jo  aplaudiré  la  declaració  que  al  cap  y  à 
la  fí,  no  fà  més  que  dir  castellà  ò  francès,  à  qui  en  realitat  de 

veritat  ja  no  es  altra  cosa.  Però  m’  atrevexo  à  afirmar  de 
colp,  que  la  temporada  que  dongue  la  ciutadania,  no  es  ni 
pot  ser  la  temporada  que  dona  la  vehindat  administrativa  per 
la  residència.  Lo  dret  civil,  les  condicions  de  la  persona  y  lo 
amor  de  la  familia,  no  ’s  mudan  tan  fàcilment  com  los  noms 
de  les  llistes  d’  adscripció  per  senyalar  lo  lloch  del  pago  de 
la  contribució. 

En  aqueix  mateix  punt  de  vista  ’s  presentan  altres  cassos 
d’  aplicació  dignes  d’  estudi,  com  los  del  que  naix  y  viu  en 
lloch  distint  de  la  pàtria  que  li  dona  ’l  jus  sanguinis.  Tor- 
nèm  al  mateix  exemple:  un  català  ’s  traslada  à  Castella  y  viu 
allí,  però  continua  sent  català;  fins  ara,  pe  ’l  jus  sanguinis ,  lo 
seu  fill,  encara  que  nascut  à  Castella,  continuarà  sent  català. 
Però  es  induptable  que  aquell  fill  ja  es  més  castellà  que  ’l  seu 
pare,  sobre  tot  si  viu  y  s’  educa  à  Castella,  ja  no  més  se  sosté 
per  un  tel  d’  aranya  à  Catalunya  y  una  petita  bufada  pot 
trencarlo  y  ferlo  ben  castellà.  Per  axò  aquí  hi  torna  à  tenir 
entrada  la  llibertat  expressada  pe  ’l  fill  quant  sia  senyor  y 
mestre  de  ses  accions,  perque  diga  si  vol  ser  castellà  ò  cata¬ 
là;  fins  que  fets  induptables  li  vingan  à  donar  evidentment 
una  altra  ciutadania. 

Lo  Còdich  castellà  no  hi  pensa  ab  aquests  perfils  quan 
parla  de  castellans  y  catalans.  La  idea  de  que  un  castellà  pu- 
ga  dexar  de  serho  1’  espanta,  y  la  de  que  un  català,  per  sa 
sola  voluntat,  puga  mantenirse  lo  qu'  es,  no  1’  arriba  à  com- 
pendre. 

N’  hi  hauria  per  may  acabar.  La  ciutadania  dels  fills  ab 
relació  als  pares,  de  la  muller  segons  la  del  marit,  la  unitat  de 
la  familia,  la  recuperació  de  la  antiga  ciutadania  més  ò  me- 
nos  favorescuda,  etc.  Me  sembla  que  ’ls  principis  fixats  fins 
aquí  poden  donar  la  norma  de  les  aplicacions  à  altres  cassos. 
Sempre  ha  de  buscarse  que  la  lley  ò  la  llibertat,  al  atribuir  à 
una  persona  una  ciutadania,  no  fassen  més  que  senyalarli 
aquella  que  verament  li  perteneix,  fixantse  en  los  dos  ele¬ 
ments,  personal  y  real,  que  fan  lo  vincle,  y  en  lo  modo  com 
poch  à  poch  s'  esborran  y  desaparexen  per  donar  lloch  à  al¬ 
tres  elements  distints  que  son  los  de  la  mudansa. 

Lo  Còdich  castellà  no  ’n  vol  saber  res  del  jus  sanguinis  ni 
del  jus  soli;  prescindeix  de  lo  que  les  coses  son  en  sí  per  fer 

les  d’  una  altra  manera  en  la  lley,  afoga  la  llibertat  conver¬ 
tint  lo  seu  sistema  en  sistema  d’ imposició  complerta;  y  ’s 
contradeix  à  sí  mateix  al  no  donar  reciprocitat  entre  ’ls  uns 
y  ’ls  altres,  lo  qual  vol  dir  que  ’l  Còdich  no  fà  càs  de  principis, 
perque  d’  altra  manera,  haurían  de  tenir  aplicació  lo  mateix 
pe  ’ls  uns  que  pe  ’ls  altres. 

Quan  lo  Còdich  fà  castellà  à  qui  naix  à  Castella,  encara 
que  sia  casualment,  podria  dirse  inspirat  en  lo  jus  soli:  però 
no  ho  es,  perque  no  diu  que  nasqué  català  ’l  que  naix  à  Ca¬ 
talunya.  Y  es  clar,  que  si  es  veritat  que  lo  jus  soli  determina 
la  ciutadania,  ha  de  determinaria  pe  ’l  que  naix  à  Castella, 
com  pe  ’l  que  naix  à  Catalunya;  pe  ’l  que  naix  à  Fransa,  com 
pe  ’l  que  naix  à  Espanya. 

Quan  lo  Còdich  fà  castellà  al  fill  de  pare  ò  mare  castella¬ 
na,  encara  que  hagi  nascut  à  fora  de  Castella,  sembla  que  se 
inclina  al  jus  sanguinis ,  però  ademés  de  que  no  respecta  ’l 
principi  en  favor  dels  catalans,  contradiu  lo  sant  principi  de 
la  autoritat  paterna  dintre  la  familia  y  de  la  subjecció  de  la 
dona  al  home. 

La  llibertat  hi  es  desconeguda.  No  hi  hà  un  cas  en  les  re¬ 
lacions  entre  ’ls  ciutadans  de  distintes  regions,  no  hi  hà  un 
cas,  en  que  la  llibertat  del  home  puga  fer  la  manifestació  de 
la  seva  ciutadania,  encara  que  aquell  home  serà  qui  més  pu¬ 
ga  conèxer  son  interior  y  ’s  sentirà  català  ò  castellà  ò  una  al¬ 
tra  cosa. 

Fà  cinquanta  anys  que  se  ’ns  anunciava  ’l  Còdich.  De- 
bía  donarse  per  portar  al  Dret  les  grans  adquisicions  cientí¬ 
fiques.  Debía  donarse,  perque  la  llibertat  del  sigle  no  s’  ave¬ 
nia  ab  les  lleys  de  sigles  tan  enderrerits.  Debía  donàrsens 
perque  acabant  la  cotifusió  y  anarquia  (paraules  sagramen¬ 
tals)  de  la  multitut  de  cassos  legals  que  informan  la  nostra 
llegislació,  s’  acabessen  los  plets.  Castella,  ab  treballs  y  penes 
y  atropellantho  tot  y  faltant  à  la  paraula  donada  y  no  tenint 
empatx  de  fer  totes  les  baxeses,  ha  arribat  al  Còdich. 

Però  ’l  Còdich  renega  de  la  ciència,  afoga  la  llibertat  y  si 
hem  de  creure  à  un  ex-Ministre  de  Gracia  y  Justícia  que  ho  va 
dir  al  Senat,  aumentarà  prodigiosamentlo  número  dels  plets. 

R.  de  Abadal 

APARICIÓ  DEL  CRISTIANISME 

EN  VALÈNCIA 

I 

Antecedents 

La  doctrina  cristiana  predicada  per  son  diví  fundador  en 
la  Judea  y  per  sos  sants  apòstols  en  diverses  regions  del  món 
antich,  arribà  à  nostra  península  més  aviat  de  lo^  que  podia 
esperarse,  atesa  sa  posició  al  extrem  més  occidental  de  la 
terra  llavors  coneguda.  Mes  sortint  d1  aquest  assert,  es  inde¬ 
terminat  y  controvertible  quant  se  referesca  à  la  època  pre¬ 
cisa  de  la  evangelisació  espanyola,  les  persones  que  la  feren  y 
les  poblacions  que  la  reberen  primer. 

Reduhit  nostre  estudi  à  València,  podem  excusarnos  de 
entrar  en  aquexes  grans  qüestions,  que  han  donada  matèria 
per  escriure  tants  y  tants  llibres.  Solament  nos  importa  esbri¬ 
nar  la  primera  aparició  del  cristianisme  en  nostra  ciutat,  abans 
idòlatra,  y  à  aqueix  fi  escribim  lo  present  capítol. 

Es  un  just  motiu  de  satisfacció  per  un  poble  catòlich  la 
antiguitat  desa  fè;  mes  exagerantse,  aqueix  sentiment  ha  arri¬ 
bat  à  ser  base  d’  un  gust  pueril,  que  domina  à  gayre  bé  tots 
los  escriptors  locals  y  ’ls  priva  de  judicar  imparcialment  les 
assercions  històriques. 

No  estan  sens  aqueix  defecte  les  cròniques  valencianes: 
conjectures  inverossímils,  escrits  fingits,  monuments  exòtichs 
y  altres  medis  semblants,  se  han  posat  à  contribució  per  es¬ 
tablir  remots  orígens  de  nostra  esglesia  que  sense  aquexos 
oripells  no  dexa  de  ser  ben  il·lustre. 

Cal,  primer  que  tot,  refutarlos  y  Uuytar  per  la  veritat,  per 
més  que  ’ns  sia  desagradable  combatre  tendencies  que  tenen 
caràcter  patriòtich;  mes  no  es  digne  de  veres  glòries  qui  no 
sab  renunciar  les  postisses,  y  es  impossible  entrar  de  ple  en  la 

esplèndida  y  lluhida  historia  de  la  esglesia  valenciana  sense 
fonamentaria  en  la  veritat  y  la  justícia. 

Serèm  breus  y  concisos  en  1’  estudi  de  totes  aquelles  no¬ 
ticies  de  que  n’  es  descartada  ja  la  crítica  moderna,  mitjan- 
sant  lo  vot  de  regonegudes  autoritats  literàries,  à  les  quals 
nos  referirèm  evitant  la  reproducció  d’  arguments  que  ja  cap 
persona  sèria  impugna.  Y,  al  contrari,  dedicarèm  particular 
atenció  als  indicis,  testimonis  y  conjectures  que  encara  ’s  tro* 
ban  en  nostres  escriptors  d’  avuy,  per  falta  d’  un  exàmen  de¬ 
tingut  y  especial  sobre  ’ls  matexos,  procurant  seguir  sempre 
I’  ordre  cronòlogich  dels  successos. 


II 

4  > 

Predicació  de  Sant  Jaume 

L’  origen  més  llunyà  que  de  la  cristiandat  valenciana  ofe- 
rexen  nostres  cròniques,  està  en  la  predicació  de  Sant  Jaume, 
suposant  que  al  visitar  nostra  península,  en  los  anys  34  ò  36, 
acompanyat  de  sos  dexebles,  entraria  també  en  lo  territori 
que  constituheix  1’  antich  realme  de  València.  (Flores,  t.  3,  c. 
3.— Cavero,  pàg.  356). 

Res  tindríam  que  dirhi  en  axò  si  s’  haguessen  acontentat 
ab  aquesta  conjectura,  que,  encara  que  sense  probes,  no  pot 
ser  negada  en  absolut;  però  sortint  del  terreno  de  la  hipòtesis 
entraren  desgraciadament  en  lo  de  la  faula  y  aquexa  ha  de 
ser  combatuda  de  ferm,  per  evitar  sa  dolenta  influencia  en 
los  nous  estudis. 

Diuhen  que  ’l  sobre  dit  apòstol  Sant  Jaume,  al  plantar  la 
primera  llevor  de  la  fè  en  aquesta  ciutat,  consagrà  un  bisbe 
anomenat  Eugeni;  que  aquest  assistí  en  1’  any  60  à  un  con¬ 
cili  que  celebraren  en  Penyíscola  alguns  prelats  espanyols  allí 
refugiats;  y  que  tots  foren  robats  y  morts  per  Aleto,  president, 
sota  l’ imperi  de  Neró.  (Escolano,  1.  2,  c.  5,  ns.  6  y  13. — Dia* 
go,  1.  3,  c.  2.  —  Ballester,  pàg.  330.  —  Boix,  1.  r,  pàg.  69. 
— Cruïlles,  t.  1,  pàg.  44), 

Per  desfer  exes  falses  noticies  nos  bastarà  1’  exàmen  de 
son  origen. 

Res  d’  elles  sapigueren  nostres  historiadors  y  fins  à  fi  del 
segle  xvi;  Beuter  les  desconexía  per  complert  encara  que 
estudià  per  menut  los  orígens  eclesiàstichs  de  València. 

L’ impostor  que  estampà  les  suposades  «Làmines  de  St.  Ce¬ 
cili»  trobades  à  Granada  en  1595  y  condemnades  per  Igno- 
cenci  XI  en  6  mars  1682,  fou  lo  primer  que  parlà  de  la  estada 
de  Sant  Jaume  à  València;  y  preparat  axis  lo  terreno,  apa¬ 
regué  lo  fals  cronicó  de  Dextro  ab  les  faules  referents  à  bis¬ 
bes  primitius  y  concilis  imaginaris. 

Marco  Flavi  Dextro,  barceloní,  prefecte  pretori  en  V  Orient, 
fill  de  Sant  Pacià,  Bisbe  de  Barcelona,  escrigué  en  temps 
dels  gots  un  llibre  d’  historia  general,  del  qui  ’ns  dona  compte 
Sant  Jeroni,  en  sa  obra  De  viris  illus  tribus,  c.  CXXXII. 

Se  perdé  lo  llibre  de  Dextro  com  molts  altres  d’ aquella 
època  y  un  falsari  en  lo  segle  xvi  compongué  altre  manuscrit 
de  lletra  gòtica,  ple  de  faules,  baix  lo  nom  d’  aquell  escriptor, 
fingint  haverlo  trobat  en  la  biblioteca  fuldense  d’  Alemania. 

Per  la  demostració  de  aqueix  assert  nos  valem  d’  una 
obra  monumental,  com  es  la  Censura  de  historias  fabulosas 
de  D.  Nicolàs  Antonio. 

En  ella  proban  1’  autor  y  son  biògrafo  Mayana,  que  ’l  Pare 
Jeroni  Roman  de  la  Higuera,  desde  V  any  1594  ensà,  fou  lo 
inventor  de  diferents  cronicons  falsos,  y  entre  ells  del  que 
s’  atribuheix  à  Dextro. 

Y  aquexa  veritat  està  avuy  día  tan  obertament  demostrada 
per  lo  crítích  historiador  dels  falsos  cronicons,  Godoy,  que 
fora  inútil  y  sobrera  la  reproducció  de  sos  arguments. 

Tal  es,  donchs,  la  font  corrompuda  d’  ahont  rajan  les  noti¬ 
cies  de  que  ’ns  ocupam. 

Mes  no  deuhen  parar  aquí  les  investigacions:  atenent  à  que 
lo  P.  la  Higuera  fou  un  home  erudit  y  procurà  fundar  sem¬ 
pre  sos  invents  sobre  indicis  que  tinguessen  alguna  aparien- 
cia,  hem  de  cercar  los  antecedents  que  posaren  sa  fecunda 
imaginació  en  camí  de  les  falsedats  que  ’s  relacionan  ab 
nostra  ciutat. 

Era  en  son  temps  noticia  inconcusa  per  los  espanyols  la 
predicació  de  Sant  Jaume  en  aquesta  península;  no  ’s  reco- 
nexían  altres  petjades  del  apostòlich  viatge  que  ’ls  tradicio¬ 
nals  monuments  de  Zaragoza,  y  axis  lo  pseudo-Dextro  pogué 

molt  bé  suposar  visitades  per  lo  sant  pelegrí  tantes  ciutats 
com  volgué. 

Era  lògich  suposar  com  conseqüència  de  dites  visites,  lo 
nombrament  dels  corresponents  bisbes,  y  una  oportuna  faula 
havia  de  evidenciar  llur  existència,  perquè  algunes  diòcessis 
poguessen  ornarse  ab  envejable  antigor. 

En  lo  presbiteri  de  la  esglesia  de  Ntra.  Sra.  Ermitana  de 
Penyíscola  hi  hà  enterrats  los  cossos  d’  uns  sants  que  venera 
la  tradició  en  concepte  de  màrtirs;  ningú  sab  sos  noms,  ni 
sos  fets,  ni  l1  època  en  que  floriren,  mes  al  P.  la  Higuera 
no  li  havlan  de  faltar  antecedents,  assimilables,  y  los  trobà 
en  efecte,  en  lo  martirologi  romà  publicat  en  aquell  temps 
pe  ’l  cardenal  Baroni. 

Aqueix  celebrat  autor,  guiat  per  un  antich  menologi,  havia 
inclòs  en  lo  dia  4  de  Mars  les  festes  de  nou  bisbes  màrtirs 
en  Quersonesso,  anomenats  Basili,  Eugeni,  Agatodoro,  El- 
pidi,  Eteri,  Capito,  Efren,  Nestor  y  Arcadi. 

Descartantnos  dels  errors  en  que  caygué  Baroni,  ja  que  ’ls 
sants  Nestor  y  Arcadi  foren  bisbes  y  confessors  de  altra  diò¬ 
cessis  de  Chipre,  que  ’ls  altres  set  no  foren  bisbes,  ni  Sant  Ca¬ 
pito  fou  màrtir,  ni  la  festa  correspon  al  4,  sinó  al  7  de  Mars, 
hem  d’  observar  especialment  que  ’l  lloch  del  martiri  fou 
1’  antich  Quersonesso  ò  Querson  en  la  Tartaria,  y  que  succe- 
hí  en  lo  segle  iv;  tot  axò  ha  sigut  plenament  demostrat  per 
Bolando,  IV  y  VII  Martii. 

Lo  nom  Quersonesso  ( Chersonesus )  que  significa  penín¬ 
sula,  es  comú  à  molts  pobles  y  regions  que  tenen  aqueixa 
condició  geogràfica;  per  això  lo  trobam,  no  solament  en  la 
Tartaria,  sinó  també  en  la  Morea,  en  la  Tracia,  en  Malaca, 
en  la  Jutlandia,  en  la  costa  d’  Alexandria  y  en  Espanya,  ahont 
donà  nom  à  la  ciutat  de  Penyíscola. 

S’  agafà  ab  aquexa  coincidència  lo  suplantador  de  Dextro, 
y  aplicant  los  noms  del  martirologi  als  cossos  enterrats  en 
nostre  antich  Quersonesso,  los  suposà  dexebles  de  Sant  Jau¬ 
me,  adjudicà  à  quiscun  d’  ells  una  diòcessis,  entre  les  quals 
tocà  à  Sant  Eugeni  la  de  València,  é  inventà  ’l  concili  per 
explicar  la  agrupació  de  tants  bisbes,  ab  totes  les  altres  cir- 
cunstancies  d’  un  martiri. 

Quan  comensaren  à  córrer  los  trasllats  manuscrits  de 

aqueix  cronicó,  no  faltaren  hòmens  experts  que  regonexían 
llur  mistificat  origen;  mes  ses  veus  se  perdían  en  la  aclama¬ 
ció  general  dels  sentiments  patriòtichs,  tan  enganyosament 
exaltats  per.  lo  llibre  fingit. 

Lo  primer  escriptor  del  regne  que  publicà  la  faula  del 
pseudo-Dextro,  fou  D.  Gaspar  Escolano  (1.  2,  c.  1,  n.  10)  en 
I’  any  1610,  qui  en  son  goig  aplaudí  la  troballa,  declarant 
francament  que  aqueix  era  1’  únich  monument  d’  hont  havia 
tretes  les  curioses  noves  que  donava  à  sos  lectors. 

En  disculpa  de  tan  grave  autor  s’  ha  de  recordar  que  ’l 
P.  la  Higuera  feu  primerament  un  assaig  reduhit,  qual  copia 
entregada  à  D.  Joan  B.a  Ferrer,  bisbe  de  Segorb,  anà  à  parar 
à  mans  d’  Escolano.  En  aqueix  petit  treball  no  ’s  fa  esment 
de  les  coses  de  València,  mes  ocupat  nostre  cronista  en  es¬ 
criure  la  historia  regional,  se  posà  en  correspondència  ab 
V  incansable  falsificador,  y  aqueix  li  donà  notes  ab  referen- 
cia  al  definitiu  cronicó  que  estava  confeccionant  més  en  gran. 
(Antonio  Bibl.,  t.  2,  pàg.  411. — Godoy,  I). 

Per  lo  tant,  sense  conèxer  1’  original  suposat,  no  es  estrany 
que  D.  Gaspar  Escolano  admetés  sense  cap  crítica  les  noves 
falagueres  que  li  proporcionava  persona  de  tanta  considera¬ 
ció  com  lo  citat  jesuita. 

Errada  de  ploma,  tal  volta,  li  feu  anomenar  Eusebi  al  bisbe 
que  ’l  cronicó  y  autors  que  ’l  seguiren,  anomenan  ab  lo  nom 
d’  Eugeni. 

Admès  Dextro  per  Escolano,  fou  desde  llavors  una  auto¬ 
ritat  respectada  sense  contradicció;  Diago  (1.  4,  c.  2)  al  pu¬ 
blicar  sos  anals,  li  donà  major  importància;  y  assegura  un 
autor  d’  aquell  temps,  (Cruïlles,  t.  1,  pàg.  44),  encara  que  no 
ho  proba,  que  nostra  esglesia  metropolitana  arribà  à  conside¬ 
rar  à  sant  Eugeni  com  à  tal  bisbe  de  València. 

Axis  que  obtingueren  carta  de  naturalesa  los  estranys 
asserts  del  cronicó,  donaren  lloch  à  una  nombrosa  sèrie  de 
conjectures,  derivades  ab  més  ò  menos  lògica  de  tant  falsos 
fonaments.  S’  escrigué  que  Sant  Indaleci  acompanyà  à  Sant 
Jaume  en  sa  predicació,  y,  persuadit  per  aquest,  fundà  ’l  san¬ 
tuari  del  Sant  Sepulcre,  que  hi  hà  en  la  actual  esglesia  de 
Sant  Bartomeu;  alguns  foren  de  parer  de  que  lo  fundà  lo  ma¬ 
teix  apòstol  abans  que  ’l  de  Nostra  Senyora  del  Pilar  de  Za- 

ragoza,  y  altres  atribuhexen  la  obra  al  presunt  bisbe  Eugeni. 

Alegaren  à  favor  seu  la  regoneguda  antiquitat  de  dit  san¬ 
tuari;  mes  aquexa,  encara  que  es  molta,  no  munta  més  allà 
dels  temps  de  Constantí. 

Y  per  si  no  n’  hi  havia  prou  de  la  confusió  que  produhí  lo 
desditxat  cronicó,  sortí  à  últims  del  segle  xvii  un  nou  llibre 
apòcrif,  que  acullint  les  anteriors  noticies,  les  volgué  apadri¬ 
nar  ab  lo  nom  d’  un  autor  antich  y  venerable.  Nos  referim  à 
la  «Vida  y  martiriò  del  Glorioso  Espaíïol  San  Lorenzo.» 
Sacados  de  unos  escritos  antiquísimos  del  Abad  Donato  fun¬ 
dador  del  Convento  Servitano,  de  la  Orden  de  San  Agustín. 
Traducidos  del  latín  en  romance  castellano  por  el  P.  M.  Fr. 
Buenaventura  Ausina,  religioso  agustino. — Salamanca,  1636. » 

S’  acceptà  aquesta  com  una  mercè  del  cel,  y  regonegudes 
ses  afirmacions  com  à  veritats  inconcuses,  donaren  lloch  à 
noves  conjectures  y  à  nous  errors. 

En  efecte,  ’s  digué  que  ’l  temple  de  Diana  s’  axecà  en  lo 
mateix  lloch  del  sobre  dit  santuari;  que  ’ls  apòstols  Sant  Jau¬ 
me  y  Sant  Joan  Evangelista  lo  destruhiren;  y  que  bastiren  so¬ 
bre  ses  ruines  lo  del  Sant  Sepulcre,  ahont  se  conservà  lo  ver 
càlzer  en  que  consagrà  Jesucrist,  fins  que  fou  portat  à  Sant 
Joan  de  la  Penya.  , 

Venturosament  per  la  veritat,  à  mitx  segle  passat,  se  dedi¬ 
cà  à  combatre  totes  aquexes  faules  l1  erudit  cronista  doctor 
Agustí  Sales.  ( Diseriació ,  1.  2,  c.  2,  n.  3. —  Carta. — Memo' 
ries. — Prol.),  fent  veure  clarament  la  falsedat  dels  escrits  atri- 
buhits  al  Abat  Donat,  probant  que  1’  opúscol  apòcrif  no  s’  es¬ 
tampà  fins  al  any  1673,  1ue  n0  entrevingué  en  sa  publicació 
lo  ja  llavors  difunt  Mestre  Ausina  y  que  tota  la  obra  fou  in* 
venció  del  cavaller  valencià  D.  Llorens  Matheu  y  Sanz,  re¬ 
gent  en  lo  suprem  sacro  consell  de  la  Corona  d’  Aragó. 

A  un  mateix  temps,  quedaren,  donchs,  desacreditades  les 
faules  dels  pseudo-Dextro  y  pseudo-Donat,  y  avuy  en  día  sol 
poden  sorpendre  à  persones  d’  escasos  conexements  histò 
richs,  si  arriba  à  ses  mans,  sense  antecedents,  algun  llibre 
d’  aquella  època. 

La  vulgarisació  que  d’  aquexa  classe  d’  obres  va  conse- 
guint  nostre  actual  renaxement  científich -literari,  per  med1 
de  reimpressions  econòmiques,  obliga  à  designar  aqueix  es- 

cull,  al  que  no  tots  los  oradors  sagrats  donan  la  importància 
que  ’s  mereix. 

Y  ab  tal  motiu,  que  se  ’ns  permeta  dòlrens  de  la  escassa 
crítica  d’  un  escriptor  contemporani,  que  en  un  llibre  estam¬ 
pat  en  1866,  ab  lo  títol  de  «Glòries  valencianes,»  ha  ressuci- 
tades  aquexes  faules.  (Torrent). 


J.  Martínez  Aloy 


(Continuarà) 

MONOGRAFÍA  DE  L’ANTIGA  BÉTULO 

CAPÍTOL  II 

BÉTULO  À  LA  ÈPOCA  DE  LA  COLONISACIÓ  GREGA 
V  CONQUESTA  CARTAGINESA 

Observació  sobre  la  colonisació  Egipci-Feniça. — Llegenda  de 
Colaios. — Factories  gregues ,  destruhidcs  peds  Ftruschs  y 
Cartaginesos, — Invasió  Ligura. —  Colonisació  Grega. — 
Suposí  origen  etrusch  de  Betulo. —  Cometis  conjeclural  de 
sa  vida  civil. —  Moneda  Ibérica  atribuhida  d  Betulo. — 
Lo  Promontorium  Lunar ium  y  7  Mongai. — Supostes  vic¬ 
tòries  dels  Layetans  sobre  Amilkar. — Pas  de  les  tropes  de 
Anibal per  la  Marina.  — Làpida  de  Blanes. 


Com  havem  suspès  la  anterior  relació  al  parlar  del  comers 
que  ’ls  Egipci-fenicis  feyan  ab  nostra  Espanya,  bo  es  que  al 
tornar  à  repèndrela,  fem  notar  que  ’ls  productes  que  ’ls  Feni¬ 
cis  exportavan,  no  eran,  com  ha  pensat  algú,  los  que  la  agri¬ 
cultura  dels  Ibers  podia  oferírloshi,  sinó  més  bé  d’  un  modo 
especial,  les  riqueses  que  extreyan  de  les  entranyes  de  la  ter¬ 
ra,  com  1’  or,  1’  argent,  1’  estany,  etc,  etc.,  (i)  tota  vegada 
que  per  aquí  podríam  venir  en  conexement  de  les  regions 
per  ells  colonisades,  si  no  tinguessem  ja  en  la  descripció  de 
les  costes  espanyoles,  feta  pe’ls  matexos  Fenicis,  lo  testimoni 
autèntich  de  la  situació  de  llurs  factories.  En  ella  veyem  que 
la  Lusitania  y  la  Bètica,  son  los  llochs  escullits  ab  preferen- 
cia,  y  axis  no  troba  Avieno  ja  cap  més  ciutat  feniça,  des  que 
enfront  de  les  Balears  agafa  la  costa  Iberay  que  segons  ell, 
s’  exten  desde  ’1  Cap  de  la  Nao  fins  à  Portvendres. 


( I )  Diodoro  Sículo,  convenint  en  axò  ab  les  tradicions,  parla 
d’  aytal  comers. 

Per  aquí  ’s  pot  col·legir  també,  que  tot  quant  compta  ’l 
senyor  Pellicer  y  Pagès,  en  sa  recomanable  obra  Iluro,  de  la 
colonisació  feniça  à  Layetania,  que  confon  ab  la  dominació 
Sardona,  es  purament  suposició  fantasiosa  seva,  no  sols  no 
confirmada  per  cap  dato  històrich,  sinó, lo  qu’  es  més,  en  opo¬ 
sició  palmaria  ab  los  que  ’s  conexen  d’  aquella  etat  llunya- 
dana.  (1)  No  dirèm  que  les  naus  fenices  no  atraquessen  algun 
cop  als  ports  de  Layetania,  però  sí,  que  no  es  prou  axò  pera 
afirmar  que  hi  portaren  la  llum  de  la  civilisació,  puix  la  im¬ 
plantació  d’  aquexa  es  sempre  cosa  de  dies,  y  per  tant  sols 
possible  allà  hont  s’  establiren  colonies  com  fou  al  S.  y  al  O. 
de  les  riques  costes  ibèriques. 

Passavan  los  segles,  y  segons  la  llegenda,  ningú  à  Orient 
podia  saber  la  font  dels  tresors  que  duyan  en  llurs  naus  los 
Egipci-fenicis,  qui,  celosos  monopolisadors  del  comers  de 
Espanya,  havían  rodejat  de  fosques  é  impenetrables  boyres 
les  aygües  occidentals  del  mar  Mediterrani.  Axis  explica  la 
historia  la  falta  de  competidors  que  fins  molt  tart  se  nota; 
mes  nosaltres  no  hem  sabut  may  compendre  que  nostra  Pe¬ 
nínsula,  d’  hont  havían  sortit  bona  part  dels  invasors  d’  Egip¬ 
te,  ja  en  lo  segle  xv  a.  d.  J.  C.,  que  nostra  Península,  tan 
prop  de  la  Magna  Grècia  y  la  Sicilià,  fos  una  regió  totalment 
desconeguda  als  fundadors  d’  exes  dues  grans  colonies,  sols 
descoverta  per  sort,  quan  en  640  fort  temporal  tirà  sobre  les 
platjes  andaluses  à  Colaios,  navegant  de  Samos.  Segueix  ex¬ 
plicant  la  llegenda  que  ’l  rey  d’  aquelles  terres,  Argantoni, 
aculli  y  festejà  als  nàufrechs,  y  ’ls  feu  tan  explèndides  presen- 
talles,  que  al  tornàrsen  à  sa  pàtria  pogué  ’l  capità  Colaios 
oferir  en  les  ares  de  llurs  deus,  grandiosa  copa  d’  argent,  com 
may  cap  de  més  rica  los  Grechs  n’  haguessen  vista.  Exa, 
potser  més  ficció  poètica  que  verdadera  historia,  explica,  à 
nostre  entendre,  que  lo  desconegut  dels  navegants  de  Grècia 
no  eran  les  terres  d’  Espanya,  sinó  les  riqueses  que  ’ls  Feni- 

4 

(i)  Es  impossible  llegir  ab  serietat  1’  article  1  er  de  1’  Estudi  IV 
de  dita  obra,  puix  1’  autor  se  complau  en  acumular  sobre  Iluro  tot 
quant  se  sap  de  aquella  colonisació  en  tot’  Espanya.  Llàstima  que  lo 
Sr.  Pellicer  dexe  tan  sovint  desbocar  sa  imaginació  fecunda  pe’ls 
camps  vetats  de  1’  Historia  en  perjudici  d’  aquexa. 

cis  hi  trobaren,  riqueses  ponderades,  no  hi  hà  dupte,  fins  à  lo 
inverossímil,  com  ho  mostra  prou  la  llegenda  dels  rius  de 
metall  fós  que  Pirineu  avall  baxaren,  quan  la  encesa  de  llurs 
boscos. 

Sia  com  se  vulla,  lo  cert  es  que  ’ls  Grechs  no  atracaren  à 
nostres  costes  fins  al  vi  segle  a.  d.  J.  C.,  en  que,  ja  fundada 
Marsella  (any  600)  y  establerts  en  Còrcega,  tingueren  port 
segur  hont  acullirse  en  los  mars  del  Llevant  d’  Espanya.  Se¬ 
guint,  donchs,  cap  al  S.  de  Marsella  fundaren  petites  facto¬ 
ries  que,  no  obstant,  no  duraren  més  que  lo  que  trigaren  en 
adonàrsen  los  gelosos  y  astuts  Cartaginesos,  qui  dos  segles 
enrera  s’  havían  ja  apoderat  de  les  illes  Balears  (Gimnesies) 
y  havían  comensat  ja  actiu  comers  ab  los  indígenes  del  con¬ 
tinent,  en  dany  de  sos  germans  los  Fenicis. 

Vers  al  fí  del  vi  segle,  com  se  veu  en  la  descripció  de 
Avieno,  ruines  tan  sols  quedavan  d’  aquelles  factories,  y  llu¬ 
ny  adà  recort  dels  Grechs  en  los  noms  de  rius  y  puntes  que 
en  les  ribes  del  mar  lo  navegant  divisava.  Era  que  en  lo 
any  536  juntats  Cartaginesos  y  Etruschs,  envejosos  de  la  pros¬ 
peritat  y  poder  dels  emigrants  de  Focea,  los  havían  ferit  de 
mort  en  les  aygües  matexes  de  la  mar  Tírrena.  En  la  batalla 
naval  decisiva,  los  Marsellesos  vejeren  anar  à  fons  vuytanta 
de  llurs  naus  més  altes  y  ab  elles  lo  domini  de  Còrcega  y  fms 
I’  esperança  de  les  riqueses  d’  Espanya.  Les  naus  victorioses 
seguiren  les  petjades  dels  Grechs  en  nostra  pàtria  y  arruna- 
ren  tot  quant  d’  ells  parlava  y  à  ells  pertenexía:  à  la  civilisa- 
ció  grega,  qual  aurora  al  despuntar  havia  estat  eclipsada,  ana 
va  à  seguir  la  Cartaginesa  ò  1’  Etrusca,  si  à  son  torn,  al  cap 
d’  un  segle,  lo  poder  d’  Etruria  y  de  Cartago  no  s’  hagués 
estrellat  en  les  dures  roques  de  Sicilià,  allà  vers  Y  any  484, 
quan  ses  forces  encara  colligades,  foren  vençudes  per  Gelón, 
lo  rey  de  Siracusa.  Aquell  día,  lo  més  gran  pe’l  geni  de  la 
Grècia,  puix  lo  sol  de  la  victorià  lo  coronava  ab  sos  raigs 
també  en  Y  aygua  de  Salamina,  los  ans  vençuts  Marsellesos 
pogueren  axecar  altra  volta  ’1  cap,  y  extendre  de  nou  ses 
colonies  per  la  costa  d’  Espanya  sens  por  de  vèureles  ja  may 
més  en  runes.  Axis  ho  feren  y  nostra  pàtria  vejé  ben  prompte 
alçarse  demunt  de  les  antigues  factories  gayes  ciutats  de  pura 
raça  grega,  que  venían  à  ser  per  ella  mirall  clar  y  alt  exem- 

ple  y  font  inestroncable  de  civilisació  y  grandesa  verdaderes. 

Un  fet,  per  cert  notable,  ajudà  à  1’  establiment  dels  Grechs 
en  terra  catalana  y  fou  1’  invasió  ligura.  Feya  temps  que  ’ls 
Ligurs  havían  entrat  en  Espanya  motivant  una  agregació  à 
Sicilià  de  part  de  la  nostra  gent  Ibera,  qual  confederació,  no 
obstant,  no  havían  pogut  rompre,  per  més  que  ab  llurs  braços 
de  ferro  1’  estrenyían.  Extesos  los  Ligurs,  feya  alguns  segles, 
per  França  y  per  Espanya,  tenint  sa  capital  à  Narbona,  fé- 
rense  amichs  dels  Grechs,  à  quí  concediren  lloch  y  seguretat 
pera  fundar  Marsella,  que  crescuda  ab  los  fugitius  de  Focea, 
vençuda  y  presa  per  Hàrpago,  arribà  à  ser  en  lo  comers  lo 
empori  occidental  d’  Europa,  y  en  les  lletres  1’  Atenes  de  les 
Galies.  Axis,  donchs,  quan  los  Ligurs,  al  sentirse  empesos 
pe  ’ls  Scites,  s’  extengueren  com  riu  que  surt  de  mare  per  les 
fèrtils  planes  Rosselloneses  y  vessaren  per  la  catalana  valia 
pirenàyca,  cayent  sobre  la  terra  Ampurdanesa,  los  Grechs 
aprofitaren  1’  amistat  que  ab  los  Ligurs  los  lligava  pera  venir 
à  exa  terra,  hont  potser  altre  temps  hi  havían  fundat  Cypse- 
la,  que  Avieno  trobà  ja  arruinada.  Llavors  fou  quan  s’  esta¬ 
bliren  y  daren  nou  sér  à  Ampuries,  y  quan  aprofitant  la 
decadència  de  les  colonies  Fenices,  que  en  1’  any  574  havían 
rebut  cop  mortal  ab  la  cayguda  de  sa  metròpoli  Tyro,  y  ana- 
van  trobantse  cada  jorn  més  combatudes  per  sos  matexos 
germans  los  de  Cartago,  llavors,  dihem,  fou  quan  arribaren 
à  les  gemades  terres  Andaluses,  extenent  per  tota  la  costa 
ibèrica  hermosa  cinta  argentada,  que  enllaçava  ab  lo  cap 
Marsella  les  florides  colonies  d’  Ampuries,  Rodes,  Denia, 
Tacyntho,  Himeroscopi,  Heraclea  y  Menace,  fanals  llumino- 
nosos  de  una  civilisació  que  encar  dexa  sentirse,  puix  les 
arts,  indústries  y  lletres  d’  aquestes  parts  d’  Espanya,  encar 
avuy  conservan  lo  sagell  que  ’ls  hi  imprimiren  los  seients 
adoradors  de  la  dehesa  Efessina. 

Abans  d’  arribar  à  la  conquesta  Cartaginesa  y  segona  guer¬ 
ra  Púnica,  aturèmnos  à  examinar  lo  que  resta  en  nostra  en- 
contrada  de  les  civilisacions  esmentades,  si  es  que  hi  dexa- 
ren  rastre.  Passem  de  llarch,  emperò,  la  influencia  cartaginesa 
en  exa  primera  època  de  son  domini,  perque  à  Catalunya 
no  hi  restà  més  que  ’l  recort  de  les  lleves  d’  homes  que  hi 
feu  Cartago  pera  la  guerra  ò  conquesta  de  Sicilià. 

No  axis  devem  parlar  dels  Etruschs,  qui  segurament  durant 
tot  lo  vi  segle  freqüentaren  les  platjes  catalanes  é  hi  establi¬ 
ren  colonies,  després  d’  arrunades  les  gregues.  Les  excava¬ 
cions  fetes  à  Cabrera  de  Mataró  per  En  Rubió  de  la  Serna, 
han  donat  à  conèxer  tot’  una  població  indubtablement  etrusca, 
y  no  falta  qui  atribuheix  à  la  matexa  raça  varis  dels  objectes 
de  Tarragona,  y  qui  ha  mitx  indicat  si  la  fundació  de  les 
principals  ciutats  de  Layetania  als  Etruschs  era  deguda.  No 
obstant,  per  lo  que  toca  à  Badalona,  à  qui  ’s  vol  fer  germa¬ 
na  de  la  Vitulonia  de  la  provincià  d’  Etruria,  hem  de  dir  que 
no  acceptem  tal  origen,  si  no  ’s  pot  donar  més  que  la  similitut 
de  dos  noms  moderns  per  tota  proba.  Res  de  caràcter  mar¬ 
cadament  etrusch  ha  aparegut  fins  ara  à  Badalona  ab  lo  molt 
que  s’  ha  descobert  en  diferents  indrets  de  la  vila,  y  encar 
que  axò  no  es  més  que  un  dato  negatiu  que  no  ’s  pot  donar 
com  argument  de  cap  teoria,  es  sempre  més  valiós  que  la 
falta  de  tot  dato,  ab  que  ’s  troban  los  que  indican  1’  origen 
etrusch  de  les  poblacions  de  Marina.  Nosaltres  creyem  que 
encara  à  n’  aquexa  època  no  estava  nostra  vila  civilment  cons- 
tituhida,  perque  si  Avieno  ressenya  fins  losllochs  arruinats,  à 
bon  segur  no  hauria  dexat  sens  apuntar  una  ciutat  etrusca;  y 
axò  mateix  nos  porta  à  suposar  que  tot  lo  més  à  la  vinguda 
dels  Ligurs  al  comens  del  segle  v  a.  d.  C.,  comensà  à  viure 
Bètulo  vida  de  cultura  y  civilitat  marcada.  No  fora  gens  es¬ 
trany  que  à  la  vinguda  dels  Ligurs  s’  iniciés  un  nou  movi¬ 
ment  de  vida  en  nostres  terres  y  que  juntantse  indígenes  é 
invasors,  axequessen  nous  pobles  que  breçats  pe  ’ls  navegants 
rnarsellesos  cresquessen  prompte  y  ’s  sadollessen  en  la  alta  ci- 
vilisació  grega,  que  brillava  ja  sobre  les  illes  Medes.  Si  no 
fossem  escrupulosos  en  punt  d’  historia,  citaríam  tot  seguit  en 
comprobació  de  nostra  hipòtesis  la  omonoya  ampuritana 

1  j*«  uí  A  H 

que  alguns  llegexen  Bitsle,  ja  que  d’  ella  podríam  de- 
duhirne  en  primer  lloch  lo  nom  primitiu  y  antiguitat  de 
nostra  vila,  y  en  segon  lloch  lo  testimoni  d’  honroses 
relacions  ab  la  grega  Ampuries;  mes  tenim  per  tan  poch 
probable  que  aytal  moneda  pertenexi  à  nostra  vila,  que 

volem  renunciar  ja  desde  ara  al  gust  que  trobaríam  en  veure 
per  ella  confirmada  aquella  hipòtesis,  y  tan  il·lustrada  la  an- 
antiguitat  de  Bètulo.  Axò  pensem,  després  de  veure  que  los 
més  il·lustres  numismltichsque  han  estudiat  aquella  moneda, 
com  En  Zobel,  En  Boudard  y  En  Delgado,  convenen  en  que 
s’  ha  de  llegir  /,  ab  sò  de  G  ò  /  catalana,  la  primera  lletra 
/  de  sa  llegenda,  la  qual  interpretan  respectivament,  En  Zo¬ 
bel:  Iaitloh ,  En  Boudard:  liskle  y  En  Delgado:  Iaitzle.  Sols 
En  Heiss,  à  qui  ha  seguit  En  Sampere  y  Miquel,  llegeix 
Vitzle,  y  per  axò  la  adjudica  à  Badalona  (i),  en  la  forma  que 
,  hem  vist  en  lo  text  copiat  per  nota  en  1’  anterior  article.  Per 
tant,  atenintnos  à  la  major  autoritat  del  nombre,  dexarèm  de 
acceptar,  com  ja  hem  dit,  la  interpretació  d’  En  Heiss,  y  se¬ 
guirem  nostre  camí  apuntant  sols  de  pas,  que  tampoch  los 
Etruschs  ni  ’ls  Grechs,  en  lo  segles  anteriors  à  la  dominació 
romana,  dexaren  aquí  en  nostra  vila  ’1  més  petit  rastre  de  sa 
presencia  en  ella. 

(i)  La  moneda  presenta  en  son  anvers  cap  varonil,  nú,  mirant  à 
la  esquerra  y  tenint  detràs  lo  timó  senyal  de  poble  marítim;  y  en  lo 
revers:  cavaller  ab  palma  corrent  à  la  esquerra  y  tenint  al  peu  del 
cavall  la  llegenda 

1  A  H 

no  faltan  algunes  variants  tals  com  les  que  descriuhen  en  Alvar 
Campaner  ab  llegenda 


It'ÏAH 

y  En  Cerdd  ab  la  següent : 

1 ui  AH 

que  podrà  vèures  en  lo  «Catalogo  general  de  las  antiguas  monedas 
autónomas  de  Espaiïa.» 

Per  ara  no  sabem  que  à  Badalona  se  n’  haja  trobat  cap;  encar  que 
no  fora  estrany  que  n’  haguessen  aparegut  algunes  entre  les  moltes 
ibèriques  que  ’s  trobaren  en  la  propietat  del  Marquès  de  Barbara  y  en 
lo  forn  d’  obra  de  la  Torre  Nova,  Casa  Rosés,  tota  vegada  que 
abundan  en  exa  Marina. 

Mes  dirà  algú,  senyalantnos  lo  petit  Mongat:  <;no  es  ell  lo 
testimoni  irrefragable  de  la  estada  dels  Grechs  d!  Ampuries 
en  nostra  platja?  <No  es  son  nom  encara  una  reminiscència 
del  nom  que  ’ls  Grechs  li  donaren,  com  ha  demostrat  1’  Au¬ 
tor  d’  Iluro  ?  A  qui  axò  ’ns  preguntés,  respondríam  resolta  y 
negativament:  En  cap  manera. 

En  lo  cim  del  turó  de  Mongat  ha  volgut  veure  lo  senyor 
Pellicer  y  Pagès  un  petit  ermitatje  (1)  dedicat  à  la  Diana  de 
Efesso,  (à  la  qual  no  faltava  un  temple  en  cap  colonia  Fo- 
cense),  y  en  lo  nom  d’  eix  turonet,  la  corrupció  d’  un  nom 
grech,  tnons  H'ecate,  que  li  vé  de  perles  pera  tràuren  en  con¬ 
seqüència  que  à  ell  deu  reduhirse  lo  debatut  Promontorium 
Lunarium  de  Ptolomeo;  y  com  nosaltres  no  participem  poch 
ni  molt  de  les  opinions  per  En  Pellicer  sobre  aqueix  punt 
sustentades,  y  com  lo  Mongat,  per  altra  part,  cau  baix  la 
completa  jurisdicció  d’ exa  Monografia,  anem  à  esbrinar  aytal 
qüestió,  fins  ahont  arriben  nostres  escasses  forces. 

En  les  Taules  de  Claudi  Ptolomeo,  segueix  inmediatament 
à  Baetulo  ’1  Promontorium  Lunarium  y  à  aqueix,  Ailurofi , 
ab  les  següents  respectives  longituts  y  latituts: 


Baetulo 

Prom.  Lunarium 
Ailuron 


17.50  :  41 
18.30  :  41 
18  :  41.4 


(1)  Ans  que  algú,  sabedor  de  que  fins  à  principis  d’ aqueix  segle 
hi  hagué  en  lo  derruhit  castell  de  Mongat  una  capelleta,  nos  vinga  à 
dir  que  ella  proba  la  existència  anterior  d’  un  ermitatje  ò  temple  gentil , 
volem  posar  aquí  la  historia  de  tal  capella,  tal  com  consta  en  lo  llibre 
titolat  «Rúbrica  de  Bruniquer»  (cap.  77)  que  ’s  custodia  en  1’  Arxiu 
de  la  Casa  de  la  Ciutat  de  Barcelona;  en  ell  se  llegeix: 

«A  31  d’Agost  1357,  albarà  testimonial  del  gasto  de  Pere  Quadras 
»en  la  obra  de  la  torre  ara  novellament  feta  à  Montgat,  per  ço  que  las 
«Guardes  qui  fan  los  farons  hi  puyan  estar  segurs.» 

<A  22  Mars  de  1400  fou  deliberat  que  fos  edificada  la  capella  de 
»Sd  Joan  B.ta  y  Evangelista,  S.t  Roch  y  S.t  Sebastià  à  la  montanya 
»de  Montgat  alou  de  la  Ciutat,  que  Pere  Carbonell  un  de  las  Guardas 
«demanava  llicencia.» 

«A  21  de  Janer  de  1575  los  Consellers  comenaren  la  Capella  de 
«Montgat  à  un  Hermità,  y  à  lo  (capítol)  de  Juny  los  Consellers  feren 
ïSagristans  de  dita  Capella  à  certs  hómens  de  allà.» 

Tal  es  lo  text  en  que  s’  apoyan  los  que,  com  En  Pellicer, 
volen  donar  al  petit  Mongat  lo  títol  de  promontori. 

En  primer  lloch,  hem  de  dir  que,  per  més  que  respectem 
les  paraules  del  P.  Fita  (i),  que  cita  En  Pellicer,  sobre  ’ls 
errors  de  les  Taules  Ptolemaiques,  no  obstant,  creyem  que 
tota  regla  té  excepcions  y  que  ’ls  deus  no  regalaren  al  Geò¬ 
grafa  d’  Alexandria  lo  dot  de  la  infalibilitat  y  que  per  tant, 
quan  lo  bon  sentit  demana  en  aquelles  una  correcció,  pot 
ferse  sense  injuria  del  saber  de  Ptolomeo.  Y  en  aquest  cas 
nos  trobem  en  lo  text  ja  citat,  puix  per  acceptarlo  necessitem 
admetre  ’ls  següents  absurdos,  en  que  no  sabem  si  s’  ha  fixat 
1’  Autor  d’  Iluro: 

i.er  Devem  admetre  que  Ptolomeo  tingué ’l  Mongat  per 
molt  més  avansat  dintre  la  aygua  que  ’l  Montjuich  Barcelo¬ 
nès,  puix  esmenta  aquell  y  dexa  aquest,  que  fins  en  lo  grabat 
que  ’ns  ofereix  En  Pellicer  en  sa  obra,  surt  à  demanar  sos 
drets,  destacantse  majestuós  en  1*  horisó  al  bell  mitx  de  la 
mar,  mentres  lo  Mongat  apenes  si  avansa  dintre  la  aygua 
vint  canes  de  la  Serra  paralela  al  mar,  hont  sèu  lo  poble  à 
qui  ha  donat  son  nom. 

2  ,on  Ptolomeo  no  senyala  més  que  un  cap  en  tota  la  costa 
catalana,  y,  per  tant,  es  de  creure  seria  de  tots  lo  més  nota¬ 
ble;  ara  bé:  <hi  haurà  ningú  que  s’  atrevexi  à  dir,  sens  caure 
en  lo  ridícul,  que  ’l  Mongat  es  lo  promontori  (?)  més  notable 
de  la  costa  de  Catalunya?  Segurament  que  no,  y  en  conse¬ 
qüència,  devem  cercar  una  altra  reducció  pera  ’l  Promonto- 
rium  Lunarium  de  Ptolomeo,  que  no  la  que  En  Pellicer  se¬ 
nyala. 

3.er  Com  en  lo  sistema  del  Geògrafa  alexandrí  ’s  comp- 
tan  setze  lleugues  per  grau,  y  ’l  Pro/n.  Lunarium ,  segons  ses 
Taules,  avensa  quaranta  minuts  sobre  Badalona,  tenim  que 


(i)  «Mucho  se  ha  declamado  contra  la  corrupción  de  los  códices 
ïPtolemaicos,  y  aun  al  cèlebre  geógrafo  alejandrino  se  han  dirigido 
»cargos  que,  à  mi  parecer,  sólo  arguyen,  hablando  generalmente,  ó 
»mucha  ignorància  ó  poca  reflexión  en  quién  los  hace.»  Revista  His- 
tóiica ,  ano  III,  pàg.  67. — Notis,  no  obstant,  que  ’l  P.  Fita  recalca 
1’  accent  sobre  ’ls  càrrechs  qu’  alguns  han  fet  à  Ptolomeo,  y  no  sobre 
los  que  ’s  quexan  de  la  corrupció  dels  còdices. 

si  aquell  promontori  s’  admet  que  es  lo  Mongat,  s’  ha  d’  ad¬ 
metre,  al  mateix  temps,  que  ’l  Mongat  s’  avansa  deu  lleugues 
y  mitja  (1I!1)  sobre  Badalona,  en  lo  sentit  de  sa  longitut 
geogràfica:  argument  de  molta  força  pera  ’ls  que  creuhen  en 
la  exactitut  de  les  mides  geogràfiques  de  les  Taules. 

Tot  axò  deu  acceptarse  pera  sostenir  lo  Promontorium  Lu- 
narium  sobre  ’l  Mongat.  En  cambi,  ^no  es  més  lògich  que  si 
entre  ’ls  caps  més  notables  de  la  costa  catalana  n’  hi  trobem 
un  que  per  son  nom  y  per  sa  importància  convé  ab  les  se¬ 
nyes  del  Prom.  Llunari,  lo  reduhim  à  ell,  encara  que  ’ns  sia 
precís  introduhir  una  petita  correcció  en  les  referides  Taules? 
Excusada  es  la  resposta;  y  com  lo  L·igum  Celebandicum  de 
Avieno,  avuy  Cap  de  Bagur,  per  son  nom  es  equivalent  à 
Promontori  Llunari,  com  ha  demostrat  En  Joaquim  Costa,  y 
es  al  mateix  temps,  lo  més  notable  del  Pirineu  al  Ebro,  ab 
ell  identifiquem  lo  Lunarium  de  Ptolomeo,  seguint  al  il·lus¬ 
trat  historiador  del  Ampurdà  En  Joseph  Pella,  qui  fa  tal  re¬ 
ducció  apoyant  la  argumentació  pròpia  en  la  autoritat  d’  es¬ 
criptors  tan  notables  com  En  Cortés  y  En  Aurelià  Fernàndez 
Guerra  (1). 

En  quant  à  la  etimologia  que  En  Pellicer  al  Mongat  se¬ 
nyala,  fentlo  derivar  de  mons  Hbcate  (mont  de  la  Lluna)  hem 
de  dir  que  la  tindrem  sempre  per  una  ilusió  del  Autor,  men 
tres  no  ’ns  puga  donar  ni  una  sola  proba  de  qu’  es  la  verda- 
dera.  Per  nostra  part,  hem  de  confessar,  que  no  hem  sabut 
trobaria,  si  en  llatí  no  portà  ja  ’l  mateix  nom  que  li  donaren 
les  escriptures  de  la  Etat  Mitjana,  axò  es:  lo  de  mons  Cati  (2) 

(1)  J.  Pella. — Historia  del  Arnpurdàn,  pàgina  13 1  y  següents. 

(2)  Nosaltres  hem  pensat  alguna  vegada  si  1’  etimologia  de  Mongat 
ha  de  buscarse  en  Mons-Cot  (mon-cat,  mongat)  etimologia  que  en  un 
principi  ’ns  semblà  veure  confirmada  per  la  transcripció  que  d’  aqueix 
nom  fa  la  Rodalia  (document  citat  en  lo  manuscrit  d’  En  Barriga 
de  Badalona)  en  Mons  Petrossus ,  y  per  la  formació  geològica  del  turó, 
que  à  diferencia  dels  que  '1  voltan,  presenta  una  massa  de  pedra,  que 
son  color  rogench  fa  més  remarcable,  y  digne  per  tant  d’ un  nom  que 
tant  bé  li  cau  com  lo  de  munt  de  pedra ,  ja  que  cot  es  lo  cos-cotis  llatí, 
que  vol  dir  pedra.  No  obstant,  com  no  hem  pogut  veure  encara,  la  . 
Rodalia  citada,  ni  tenim  cap  més  dato  que  confirmi  nostra  sospita,  ho 
dexem  en  exa  forma  d’  apuntació,  única  que  li  quadra. 

Passem  ja  à  ocuparnos  en  les  glòries  que  de  la  època  de  la 
Segona  guerra  Púnica,  ’ns  atribuhexen  als  Betulonesos,  histo¬ 
riadors  rnancats  de  crítica  ò  sobrats  d’  imaginació  novelera 
com  Feliu,  Corbera,  Beuter  y  Pujades,  y  En  Balaguer,  son 
successor.  Mes  com  en  aqueix  punt  los  segueix  1’  Autor  de 
Iluro ,  à  qui  ’ns  es  impossible  dexar  de  petja,  tota  vegada  que 
historia  la  regió  central  de  la  comarca  en  que  Bètulo  està  en¬ 
clavada,  de  sos  arguments  sols  parlarem  y  serà  dit  de  tots  lo 
que  diguem  d’ ell  à  eix  respecte.  Però  ans  que  tot,  devem  de¬ 
clarar,  parlant  d’  En  Pellicer,  que  ’ns  dol  molt  tenir  qüe  arran- 
carli  tantes  fulles  de  son  llibre,  mes  1’  amor  à  la  terra  no  ’ns 
cega  pera  desviarnos  del  camí  que  verdader  nos  sembla.  Es 
clar  que  més  nos  plauria  poder  acceptar  tot  lo  que  tan  il·lustrat 
Autor  accepta,  que  no  tenir  que  refusarho;  però,  la  veritat,  nos 
fan  tan  poca  autoritat  los  magraners  y  les  parets  de  tapia, 
com  monuments  històrichs,  que  no  creyem  caure  may  en  la 
tentació  d’  acceptarlos  per  testimonis  de  la  civilisació  carta¬ 
ginesa  en  nostra  terra.  Si  ’l  senyor  Pellicer  no  ha  trobat  ab 
què  acreditar  nostres  primeres  amistoses  y  llargues  relacions 
ab  los  Cartaginesos,  creyem  que  hauria  fet  millor  en  dexar 
consignada  sa  opinió  núa  y  crúa,  que  no  volguerla  probar  de 
tan  llastimosa  manera.  Lo  mateix  devem  dir  respecte  de  les 
lluytes  que  sostingueren  los  Layetans  ab  Amílkar,  puix  ben 
examinat  tot  lo  que  diu  en  pro  de  la  afirmativa  que  sosté 
contra  la  negativa,  à  que  nosaltres  nos  adherim,  d’  En  Bofa- 
rull  (i),  se  veu  que  no  ha  trobat  més  que  un  text  de  Polybi 
en  son  favor,  dato  per  cert  massa  dèbil  pera  suportar  lo  cas¬ 
tell  de  gratuites  deduccions  qu’  ell  hi  axeca. 

En  efecte:  ’l  text  de  Polybi  (2),  que  indica  que  abans  de  la 
segona  guerra  Púnica  eran  los  Cartaginesos  dominadors  de 


(1)  Antoni  de  Bofarull. — Historia  de  Cataluna.  No  obstant, 
no  acceptem  que  ’ls  matadors  d’  Amílkar  fossen  los  Vettons,  sinó  los 
Velcons  de  la  Tarraconense. 

(2)  «Havent  atra vessat  1’ Estret  per  les  columnes  d’ Hèrcules  y 
»axí  mateix  havent  subjugat  tota  l’ Iberia  fins  al  escull,  que  es  1’  extrem 
»en  que  en  lo  nostre  mar  acaban  los  monts  Pirineus,  que  separan  los 
»Ibers  dels  Celtes.» — Polybi ,  llib.  III.  39,  4. 


Revista  Catalana 


227 


la  costa  oriental  d’  Espanya,  desde  1’  Estret  fins  al  Pirineu, 
nos  sembla  no  pot  pèndres  al  peu  de  la  lletra,  si  à  exa  ac¬ 
cepció  s’  oposan,  com  succeheix  aquí,  ’ls  datos  que  deurían 
corroborarlo;  sinó  que  deu  pèndres  més  bé  en  un  sentit  hi- 
perbòlich,  que  ’s  veu  segueix  1’  Autor,  al  dir  que  «Amílkar 
subjugà  tota  la  Iberia ,»  sentit  que  li  permet  fixar  lo  límit  de 
la  conquesta  allà  hont  la  Iberia  acaba,  axò  es,  en  lo  Pi¬ 
rineu.  » 

Que  ’ls  demés  datos  coneguts  d’  exa  conquesta  púnica, 
lluny  de  corroborar  lo  text  de  Polybi,  ’l  desmentexen,  quasi 
excusat  es  probarho  després  de  les  rahons  alegades  per  En 
Bofarull,  y  després  de  veure  que  ’l  mateix  Pellicer  no  ha  po¬ 
gut  presentar  més  que  ’l  nom  Barcino,  com  memòria  de  la 
dominació  d’  Amílkar  en  nostra  Layetania,  nom  que,  en  lo 
supost  d’  haverlo  imposat  los  Cartaginesos  à  la  primitiva 
Laiesch  (1)  tant  pot  dèures  à  la  gent  d’  Amílkar,  com  à  la 
d’  Asdrúbal,  com  à  la  d;  Aníbal,  puix  sabut  es  de  tothom,  y 
ho  ha  repetit  En  Pellicer,  que:  «Ami/car,  Asdrúbal y  Anibal, 
»  fueron  llaniados  los  Barcinos ,  según  escribe  Tito  Lívío.d 
Ademés,  contra  la  presencia  d’  Amílkar  en  Layetania  te¬ 
nim  lo  testimoni  d’  Apiano  y  ’l  de  Corheli  Nepote  y  ’l  de  Tito 
Livi  y  ’l  de  Diodoro  Sículo,  per  una  part,  y  per  altra  lo  silen¬ 
ci  ò  més  ben  dit,  la  falta  d’  autors  antichs  que  acrediten  lo 
que  per  cert  dona  l’ autor  d’ Iluro  referent  à  la  guerra  que  ’ls 
Layetans  sostingueren  contra  ’l  pare  d’  A‘níbal.  Y  si  d’  axò 
no  n’  hi  hà  prou,  la  fundació  d’  Akra-Leuke  à  la  part  d’  allà 
del  Ebro,  la  mort  d’  Amílkar  prop  d’  Hèlix  (Elx),  com  po- 
san  Tito-Livi,  Diodoro  Sículo  y  potser  posà  C.  Nepote  (2);  y 
per  fí,  lo  tractat  fet  per  Asdrúbal  ab  los  Romans  de  que  ’ls 
Cartaginesos  no  passarían  del  Ebro,  indican  massa  clarament 


(1)  Es  de  notar  que  Avieno,  que  conserva  en  sa  descripció  ’ls 
noms  primitius  de  les  ciutats,  posa  en  los  ja  citats  versos:  Barcilo-num 
y  no  Barcinonum ,  lo  qual  fa  sospitar  si  ja  al  VI  a.  d.  C.  duya  Barce¬ 
lona  eix  nom,  que  modificat  després  en  Barcino  ha  fet  creure  a  alguns 
era  lo  del  il·lustre  general  cartaginès. 

(2)  «Se  lee  en  Cornelio  Nepote:...  In  praelio  adversus  Vettones 
íoccísus  est.T>  Aquí  hay  manifiestamente  un  error  de  copia.»  Vègis  lo 
tomo  III  paraula  Vettones  del  Dic.  Geog.-histórico  de  Cortés. 

que  Amílkar  no  havia  arribat  més  amunt  del  riu  que  en  dit 
tractat  senyalavan  per  fita  de  conquesta.  Si  no  es  axis  ^còm 
s’  explica  que  Roma  sens  ni  pendre  les  armes,  pogués  obligar 
à  la  invasora  Cartago  à  desamparar  ses  conquestes  y  recular 
fins  al  Ebro? — En  Pellicer  contesta:  «que  el  objeto  de  los 
»Romanos,  al  celebrar  este  tratado.no  fué  hacer  renunciar  al 
»Cartaginés  el  dominio  del  litoral  layetano,  sinó  impedir  que 
»las  fuerzas  púnico-hispanas  se  coligasen  con  los  Galos,  como 
»posteriormente  sucedió  bajo  el  mando  de  Aníbal»  (lluro, — 
pàg.  195);  però  nosaltres  voldríam  saber  còm  podia  Cartago 
sostenir  aquell  domini,  si  llurs  tropes  no  podían  passar  lo 
Ebro;  y  també  ’ns  plauria  que  se  ’ns  expliqués  còm  pogue¬ 
ren  los  Romans  treballar  obertament  en  fer  aliats  contra 
Cartago,  part  ensà  del  mateix  Ebro,  quan  Aníbal  intentà  in 
vadir  la  Italia,  si  Catalunya  estava  baix  lo  domini  d’  Aníbal. 

Ja  pot  deduhirse  de  lo  que  hem  dit  fins  ara,  la  falta  de  fo¬ 
nament  ab  que  edifican  los  que  ’ns  parlan  de  victòries  dels 
Layetans  sobre  ’ls  Cartaginesos.  Tot  lo  més  que  creyem  pot 
admètres  tocant  à  n’  aquella  època,  es  lo  pàs  d’  un  cos  de 
tropes  per  la  via  de  Marina  esmentada  per  Polybi,  ja  que  se¬ 
gurament  lo  General  cartaginès  dividiria  ses  forces  y  atraves- 
saría  ’1  Pirineu  per  diferents  colls,  com  reconexen  tots  los 
que  han  estudiat  lo  camí  de  Aníbal  vers  à  Italia.  Vèus  aquí  lo 
que  sobre  eix  punt  diu  Mr.  E.  Hennebert,  en  sa  Hisloire  de 
Annibal:  «En  resúmen,  lo  camí  seguit  per  lo  cos  d’  exèrcit 
»de  la  dreta,  que  ’s  pot  dir  lo  camí  d’  Aníbal  per  Catalunya, 
»no  s’  aparta  pas  gayre  del  traçat  que  senyala  1’  Itinerari  de 
»Antoni.  L’  exèrcit  cartaginès  anà  d’  Amposta  cap  à  Am- 
»puries  per  Perelló,  Cambrils  ( Oleaslrum ),  Tarragona  ( Ta - 
vrasko),  Vendrell  (Palfuriand),  Vilafranca  (. Autistiana ),  Mar- 
»torell  (Fines),  Barcelona  ( Bahr-Kino J,  lo  camí  de  la  Marina 
»y  Gerona  (Gerundà).  Mentres  que  ’l  cos  de  la  dreta  s’  allu- 
»nyava  axí  de  la  mar  à  la  altura  de  les  costes  de  Garraf,  y  à 
» sortir  de  Calella  finsà  Gerona,  petits  destacaments  seguían, 
»flanquejantlo,  pe  ’ls  camins  que  vorejan  la  ribera  (1)  » 

(1)  iEn  résumé,  la  route  suivie  par  ce  corps  de  droite,  et  qu’on 
»peut  appeler  la  route  <f  Annibal  en  Catalogne,  n’a  pas  dú  s’écarter 
ísensiblement  du  tracé  qu’indique  l’Itinéraire  d’Antonin.  L’armée 
»carthaginoise  s’est  dirigée  d’Amposta  sur  Ampurias  par  Perelló,  Cam- 

En  vers  y  en  prosa  s’  han  fet  descripcions  bellíssimes  del 
pàs  d’ eix  exèrcit  pe  ’ls  colls  de  la  serra  Pirenàica,  y  per  tant,  à 
elles  remetem  à  nostres  llegidors.  A  nosaltres  nos  basta  con¬ 
signar,  com  à  final  d’  eix  capítol,  que  ’ls  Ibers ,  tant  de  Tarra¬ 
gona  com  d’  Ampuries,  s’  allistaren  de  grat  ò  per  força  à  les 
banderes  cartagineses  y  barrejats  ab  los  Númides,  Berèbers, 
Celtíbers,  Balears,  Càntabros,  Grechs,  Ligurs  y  Galos,  mos¬ 
traren  à  Roma  1’  ardiment  de  llurs  ànimes  y  ’l  brahó  de  llurs 
braços. 

Dexem,  per  fí,  à  part,  si  Anibal  tingué  que  lluytar  pera 
obrirse  camí  per  Layetania,  puix  quan  los  dos  grans  histo¬ 
riadors  d’  exa  guerra,  Polybi  y  Tito  Livi,  no  esmentan  nos¬ 
tra  regió  ni  per  incidència  sobre  ’l  particular,  hem  de  creure 
que,  massa  dèbil  Layetania  pera  oposarse  à  la  inmensa  tor- 
rentada  de  tropes,  que  al  estimbarse  dels  Aipes  havia  d’ anegar 
les  florides  planures  de  la  Italia,  li  dexaría  pàs  franch  y  enca¬ 
ra  hi  ajuntaria  molts  de  sos  fills,  que  veyan  en  aquella  expe¬ 
dició  gegant  y  atrevida  la  satisfacció  de  llurs  desitxs  de  guerra 
y  de  conquesta.  La  matexa  làpida  de  Blanes: 


TELONGO  BACCHIO  QVI 

POENO  EXERC.  CUM  HA 
NIB  IN  ITAL.  TRANSEUN 
TE  CUM  S.  P.  Q  R  CUM 
FACTIONE  REIP  AMIGA 
SENSIT  BLANDENSES 
STATUAM  D.  D. 


Traducció. — Los  Blandenses 
dedicaren  una  estàtua  à  Te- 
longo  Bacchio  que  seguí  ’l  par¬ 
tit  adicte  al  Senat  y  Poble  Ro¬ 
mà,  quan  Anibal  caminava  ab 
son  exèrcit  vers  à  Italia. 


que  molts  tenen  per  apòcrifa,  si  probés  alguna  cosa,  no  pro- 
baría  res  més  sinó  lo  que  ja  sabem  per  Polybi,  axò  es:  que  ’ls 
Romans,  mentres  1’  exèrcit  d’  Anibal  anava  fent  cap  à  Italia, 
reberen  à  sa  amistat  als  pobles  de  la  costa  que  ’ls  hi  obriren 
los  braços,  com  ja  veurèm  en  lo  següent  article. 

(Seguirà)  GAYETA  SOLER 


sbrils  (Oleastrum),  Tarragone  (Taras-ko),  Vendrell  (Palfuriana),  Villa- 
»franca  (Autistiana),  Martorell  (Fines),  Barcelone  (Bahr-kino),  la  route 
»de  la  Marine  et  Girone  (Gerunda).  Pendant  que  le  corps  de  droite 
»s’éloignait  ainsi  de  la  mer,  à  la  hauteur  des  votes  de  Garraf,  et  à 
»partir  de  Calella  jusqu’à  Girone,  de  petits  détachements  suivaient, 
jpourle  flanquer,  les  sentiers  quibordentle  rivage.  >  E.  Hennebert. — 
Histoire  dAnnibal. — Tom.  i.er,  pag.  418. —  Paris,  1870. — 

GRÈCIA  Y  JUDEA 

À  Paul  Marietton  ab  motíu  de  son  llibre  «Hellas» 


Tu  arribas  del  Orient, 
jo  n’  arribí  no  fa  gayre; 
à  tu  à  Grècia  ’t  portà  ’1  vent, 
à  mi  à  Nazareth  y  al  Cayre. 

A  tu  ’t  vegeren  passar 
l’ altra  Acròpolis  d’  Athenes, 
les  illes  d’  aquesta  mar 
ab  ses  nimfes  y  sirenes. 

A  mi  ’l  Portal  de  Bethlem 
hont  he  ohit  cantar  la  glòria, 
y  ’ls  cims  de  Jerusalem 
que  son  los  cims  de  1*  historia. 

D’  Aristòtil  y  Plató 
tu  visitares  l’escola; 
jo  ’l  Jardí  hont  de  Salomó 
1’  esperit  encara  vola. 

Del  gran  Alexandre  ’l  brés 
à  Macedònia  veurías; 
jo  vegi  lo  de  Moysès, 
jo  adorí  lo  del  Messías. 

Rigué  als  dos  d’  amor  1’  estel: 
lo  de  la  terra  en  Citeres 
à  tu;  à  mi  1’  amor  del  cel 
sota  les  síries  palmeres, 

y  en  la  vora  del  Jordà 
y  en  lo  Pou  de  Samaría, 
y  en  lo  Tabor  hont  brillà 
com  lo  sol  al  mitx  del  día. 

De  Siloe  jo  en  la  Font 
beguí;  tu  en  la  de  Castalia. 

Jo  vegi  ’l  camp  de  Sarón; 
tu  ’ls  d’  Epidauro  y  Tesalia. 

L’  Himeto  ’t  dona  sa  mel 
per  fer  ta  bresca  novella; 
à  mi  me  ’n  dava  ’l  Carmel, 
mes  calia  una  altra  abella. 


Tu  n’  has  fet  de  quant  has  vist 
un  joyell  de  poesia; 
jo  he  trobat  à  Jesucrist 
y  en  un  llibre  no  hi  cabria. 


Barcelona.  14  Mars,  1889 


Jacinto  Verdaguer,  Pbre. 

Mestre  en  Gay  Saber 

MISCELÀNEA 


DESAGRAVI  A  LAS  LITERATURAS  REGIONALS. 


Qaadrado  sigue  siendo  enemigo  de  las  lite- 
raturas  regionales;  sejacta  de  no  escribir  en 
catalàn,  etc. 

Luis  Carlos  Viada. — Espaha  Moderna, 
número  de  febrero,  pag.  182. 


Per  ànimas  delicadas  no  sempre  una  satisfacció  presuposa 
ofensa;  sa  més  infundada  sospita,  es  càrrech  més  arbitrari,  es 
bastant  pera  sortirli  al  encontre  à  desvanèixer  tota  ombra  de 
dupte  à  lo  que  se  respecta  y  s’  estima.  Sens  tenir  agravi  algun 
demunt  sa  conciencia,  me  trob  en  es  cas  de  protestar  contra 
frases  que  no  son  meuas,  que  inexactament  se  m’  atribuheixen; 
sa  culpa  de  que  som  innocent  la  contrauría  amb  es  meu  si¬ 
lenci.  Se  tracta  de  si  las  vaig  ò  no  dir,  allà  P  any  1840,  à  un 
periòdich  literari,  tan  local  que  ’s  titulava  La  Palma :  ven¬ 
turós  aquell  à  qui  se  retreuhen  contes  veys  de  mitx  sigle  en¬ 
rera,  y  té  encara  vigor  de  sobra  per  aclarirlos!  Son  las  si- 
guents:  «Aunque  tuviéramos  Homeros  y  Virgilios,  no  fuera 
nuestra  lengua  estudiada  por  los  extranjeros.  Seria  en  vano 
hacer  esfuerzos  para  dar  à  nuestro  dialecto  aquel  grado  de 
elevación  y  fama  de  que  fuera  susceptible  en  otras  circuns- 
tancias.»  Du  per  títol  s’  article  (pàg.  45),  De  los  dialectos  con- 
siderados  con  relación  d  la  literatura:  may  he  comès  s’  irre¬ 
verència  de  tractar  de  dialecte  es  nostro  idiorria;  en  res  con- 
sonan  estil  ni  ideas  amb  sas  meuas;  per  firma  porta  una  *,  no 
sas  meuas  inicials  de  sempre  J.  M.  Q.,  qui  llavors  y  en  tot 
temps  responen  de  quant  escrich.  ,-No  tenia  obligació  de 
mirar  tot  això,  abans  de  alsarme  tal  testimoni,  un  català, 
supòs,  cabalment  escribint  en  castellà  y  à  una  revista  madri- 

lenya,  à  la  colaboració  de  la  qual  som  cridat  (i),  sens  haver 
pogut  encara  correspondre  à  semblant  honra?  ,:No  hauria 
trobat  en  el  prospecte  del  mateix  semanari,  si  1’  hagués  fu- 
yetjat,  el  propòsit  de  donarli  un  color  indíge?ia,  fundat  en  el 
principi  de  que  la  verdadera  literatura  varia  según  la  histo¬ 
ria  y  tialuraleza  de  cada  pais,y  de  consiguiente  que ,  cada  ca¬ 
pital  debiera  tener  en  representación  suya  un  periódico  lite- 
rario?  Fent  objecte  d’  un  article  los  Poetas  mallorquines 
desde  el  temps  que  formavam  reyne,  escribía  baix  sa  meua 
firma:  «Un  cielo  y  unos  campos  que  sonríen  siempre  à  sus 
habitantes,  un  puerto,  emporio  entonces  del  comercio  de  le- 
vante,  al  cual  las  naciones  todas  traían  al  par  sus  géneros  y 
sus  conocimientos,  un  rico  idioma  que,  sin  tener  los  àsperos 
y  siempre  agudos  sonidos  del  francès  ni  la  afeminación  del 
italiano,  hermanaba  la  energia  del  uno  con  la  flexibilidad  del 
otro,  propio  así  de  guerreros  como  de  trovadores,  iqué  màs 
podia  pedir  el  mallorquín  para  la  poesia?»  y  més  avall  de¬ 
plorava  veure  «nuestro  idioma,  perdidagran  parte  de  su  dul. 
zura  y  flexibilidad,  y  convertido  en  mezquino  dialecto  del 
castellano.»  Veja’s  quant  distava  jo  de  las  afirmacions  de 
nostron  anònim  colaborador,  tot  admetent  per  respecte  à  la 
edat  y  al  sèbrer  son  article  únich,  y  dirè  qui  era,  encara  que 
poca  gent  de  Mallorca  sen  recordi  ja,  com  à  nat  dins  la  pas¬ 
sada  centúria  y  mort  en  1850,  D.  Jaume  Pujol,  advocat  de 
mèrit  en  son  temps  y  escriptor  de  facilíssima  vena. 

Aquí  terminaria  la  aclaració,  si  las  citadas  frases  no  ’s  pre- 
sentassen  com  à  simple  comprobant  de  la  grave  acusació  de 
enemistat  à  las  literaturas  regionals,  y  encara  més,  de  jactan- 
cia  de  no  escriure  en  català.  Molt  à  fondo  m’  ha  de  conèixer 
ja  que  no  per  relació  ninguna  directa  que  jo  recordi,  qui  tan 
endins  penetra  en  mos  sentiments  y  fins  en  los  mòvils  del 
meu  escriure.  Acabada  als  21  anys  La  Palma ,  emprench  lo 
estudi  de  Ausías  March,  geni,  per  cert,  regional,  y  tench  lo 
honor  de  ser  lo  primer  en  ferlo  conèixer  en  un  llarch  treball 
entre  ’ls  literats  moderns;  entr  à  compartir  en  1844,  las  ta- 


(l)  Molt  de  propòsit  ho  dich  així,  y  no  à  quina  colaboració  som 
cridat ,  y  me  permet  ferho  notar  per  aclarir  qui  es  que  va  errat. 

reas  artísticas-històricas  d’  en  Piferrer  y  en  1845,  ^as  políticas- 
religiosas  d’  en  Balmes,  y  à  fè  que  las  duas  eminencias  cata- 
lanas  no  ’m  deixan  la  elecció  del  llenguatje  en  que  dech  es¬ 
criure,  ni  més  ni  menos  que  la  empresa  de  V  Ancora,  diari  cas¬ 
tellà  de  Barcelona,  à  la  redacció  del  que  vaig  associarme  des- 
de  el  1850.  Catalans  han  estat  los  editors  de  las  meuas  obras, 
de  las  religiosas  y  místicas  la  casa  de  Subirana,  de  la  Conti- 
nuación  de  la  historia  Universal  de  Bossuel  la  de  Brusi,  dels 
set  toms  publicats  de  Espaiia  y  del  vuytè  que  estich  escri- 
guent  de  Las  Islas  Baleares,  la  de  Cortezo  quí  encara  que 
castellà,  se  pot  dir  naturalisat  à  Catalunya:  crech  que  ninguns 
las  hagueran  admesas  en  català.  De  enamichs  y  fins  y  tot  de 
traydors  à  la  literatura  pàtria  mereixerían  ab  semblant  criteri 
ser  calificats,  per  no  haver  escrit  may  ò  no  haver  escrit  ex¬ 
clusivament  en  català,  mos  egregis  amichs,  Balmes,  Piferrer, 
Roca  y  Cornet,  Coll  y  Vehí,  y  el  mateix  Milà,  y  el  mateix 
venerable  Gayter ,  y  sobre  tots  1’  insigne  Mafié,  honra  indis- 
putable  del  periodisme  espanyol,  à  qui  ningun  dels  escriptors 
en  català  aventatja  en  discrets  y  positius  serveys  als  interes¬ 
sos  y  à  las  lletras  del  principat.  Si  troba  tenirne  prou  la  re- 
naixensa  catalana  amb  las  seuas  glorias,  qui  son  grans  y 
moltas,  posteriors  à  la  seua  iniciació,  fent  cas  omís  de  las  an¬ 
teriors  en  fetxa,  ò  mirant  ab  recel  las  qui  no  abandonaren  de 
cop  la  parla  ab  que  s’  havían  creat  per  abrassar  la  novament 
introduhida,  bon  profit  li  fassa:  à  mi  ’m  sembla  tan  poch  ra- 
honable  com  si  la  patria  retiràs  el  nom  de  fills  als  qui  posan 
els  peus  fora  del  seu  terme,  y  lluny  d’  ell  la  serveixen  y  la 
honran  y  la  glorifican  més  que  si  quedassen  desconeguts  à 
casa  seua. 

Y  si  del  fet  de  no  escriure  jo  en  català,  naturalment  expli¬ 
cable  per  mos  antecedents  y  per  la  classe  d’  obras  y  d'assun- 
tos  en  que  m’  he  exercitat  amb  preferencia,  se  passa  à  cercar 
la  pitjor  interpretació  de  capritxosa  enamistat  ò  de  petulant 
jactancia,  cal  probarla  ò  per  íntimas  conversas,  ò  per  expres¬ 
sions  de  la  meua  ploma  escapadas  en  època  més  ò  man¬ 
co  recent.  Desafíi  à  que  se  ’m  cit  un  sol  passatje  qui  ar- 
guhesca,  no  ja  aversió  sinó  indiferència;  y  negra  ingratitut  se¬ 
ria  mester  de  ma  part  per  correspondre  de  tal  manera  al  ca- 
rinyós  afecte  dels  distingits  amichs  qui  van  al  devant  del  mo- 

viment,  feríntlos  en  lo  més  viu  dels  seus  ideals,  y  à  las  finas 
atencions  y  obsequis  que  reb  cada  día,  de  prop  y  de  luny, 
personals  y  literaris,  quasi  bé  de  quants  militan  baix  d’aques¬ 
ta  noble  bandera,  comprenent  ab  los  catalans  els  bondadosos 
provensals  qui  tan  inmerescudament  m’  honraren  fa  molts 
anys  ab  lo  títol  de  felibre.  Seria  sobre  tot  posarme  en  con¬ 
tradicció  amb  las  marcadas  provas  d’  adhesió  y  de  interès 
que  tench  donadas  à  la  causa  del  idioma  abans  ja  de  son  re¬ 
néixer,  encara  que  no  de  la  importància  que  s’  empenya  en 
atribuh  irlas  la  amistat  entusiasta  del  patriarca  Aguiló,  do- 
nantme  honors  de  precursor,  com  ara  derrerament  à  propò¬ 
sit  dels  cants  populars.  No  es  estat,  donchs,  mester  que  apa- 
reguessen  poch  fà  las  incomparables  poesías  de  mon  paisà 
Costa  per  convertirme  ò  més  bé  confondre’m,  com  vé  à  dir 
1’  articulista;  y  conseqüent  y  de  molt  bona  gana,  no  obligat 
per  admiració  irresistible  y  sense  necessitat  à  tornar  arrera 
de  sinistres  pronòstichs  que  may  he  aventurat,  vaig  entonar 
ditirambos,  com  ell  se  explica,  en  alabansa  d’  en  Verdaguer, 
d’en  Llorente  y  d’en  Costa,  el  qual,  observantho  de  pas,  ma- 
netja  la  lira  castellana  amb  igual  acert  y  delectació  que  la 
catalana.  Y  si  ditirambos  son  las  críticas  rahonadas,  no  foren 
los  primers  los  de  Caritat,  esperansa  y  fè,  ni  seràn  los  dar- 
r  ers  en  glòria  de  las  lletras  pàtrias,  si  Deu  me  dona  vida.  Ni 
bò  ni  dolent  presumesch  de  profeta,  que  à  tant  no  arriba  el 
meu  grau  de  poesia,  en  que  desde  infant  estich  matriculat, 
encara  que  desde  jove  no  exercesch  sinó  en  ocasions  extra- 
ordinarias,  com  las  Bodas  de  oro  de  mon  inmemorial  amich, 
vencent  1’  empegahiment  de  comparèixer  entre  tants  d’  exi 
mios  traductors,  un  d’  ells  1’  articulista,  qui  probablement  no 
sabria  à  las  horas  fos  també  jo  dels  invitats. 

Poesías,  molt  pocas  he  escrit  en  mon  natiu  llenguatje;  à 
disposició  estan  de  aquesta  benèvola  Revista  :  però  deu  un 
conèixer  per  quin  camí  el  crida  Deu,  y  à  mi  no  es  certament 
pe’l  des  Jochs  Florals.  En  prosa  catalana  aquest  es  mon  pri¬ 
mer  ensaig,  si  catalana  ’s  pot  dir  ma  parla  usual,  plena  de 
mallorquinismes,  y  amb  una  ortografia  per  mon  us  adoptada 
desde  1847  ab  motiu  de  la  publicació  de  documents,  discre¬ 
pant  de  la  corrent  en  molts  de  punts,  però  que  no  trob  ra- 
hons  bastants  pera  variar.  Pech  si  es  no  es  d’  independent, 

no  ho  puch  negar,  y  una  volta  republicà,  seria  federal,  no  uni¬ 
tari.  Persuadit  de  que  sas  exageracions  son  el  pitjor  enamich 
de  las  ideas,  dels  sistemas,  de  las  causas  més  justas,  de  las 
institucions  més  venerandas,  y  que  senyalar  y  combatre  aque- 
llas  sens  bastant  autoritat  ofereix  també  perills,  som  d’  opi¬ 
nió  que  el  callar  en  certs  casos,  lluny  de  ser  indici  d’  hostili- 
dat,  es  cuestió  de  respectuosa  prudència.  Temps  fa  no  pari 
de  catolicisme  d’  ençà  que  ’ls  periodistas  el  posan  à  1’  encant; 
ni  parlaria  tampoch  d1  ençà  que  reynan  en  Catalunya,  fins 
aquí  proverbialment  sensata,  certas  corrents  d’  integrisme 
linguístich,  si  no  contàs  amb  las  simpatías  y  plena  confiansa 
de  la  major  y  millor  part  dels  catalanistas,  qui  no  veuràn  en 
las  meuas  indicacions  sinó  la  més  alta  mostra  de  coral  frater- 
nidat.  Sols  me  permet  recordar,  una  volta  per  totas,  ja  que  la 
matèria  ho  porta,  que  la  calma  es  la  primera  lley  de  tota 
grandesa  moral  y  de  tota  bellesa  estètica,  axí  com  ho  es  de 
tota  virtut  la  modèstia  en  el  fondo,  y  de  bon  gust  y  bona 
educació  quant  menos  en  las  formas;  que  res  empetiteix  las  co- 
sas  com  las  grossas  paraulas,  qui  rebaixan  à  tota  persona  de¬ 
cent  més  que  ’ls  renechs  al  poble;  que  ’l  matonisme  es  fruyta 
especial  de  Andalucía;  que  es  pur  maniqueisme  tot  lo  de  dos 
principis,  un  bò  y  altre  mal,  encarnats  en  duas  rassas;  que  la 
unitat  literaria  no  exclou  la  varietat  ni  la  llibertat,  ni  s’  impo¬ 
sa  al  criteri  històrich,  fins  al  punt  d’  haver  de  malehir  la  glo¬ 
riosa  unió  d’ Espanya  baix  del  ceptre  dels  Reys  Catòlichs,  men  - 
tres  se  ’ns  presentàs  benehible  als  mallorquins  1’  anexió  ma- 
quiavèlica  de  Pere  IV,  y  de  mostrar  mos  afrancesats  en  1640 
per  girarmos  austriachs  en  1703  després  de  quatre  anys  de 
regonegut  el  primer  Borbon;  en  una  paraula,  que  almogava- 
retjant  de  llengua  (y  perdonen  lo  enrevessat  del  verb)  com 
ab  las  armas  à  Grècia  los  catalans  d’  en  Rocafort,  no  ’s  gua¬ 
nyaria  sinó  esbravar  en  alardes  y  avalots  las  forsas  y  donar 
lloch  à  duptar  si  fins  en  las  proesas  sobrepuja  el  valor  ò  la 
barbarie. 

Josef  María  Quadrado 

DOCUMENT  INTERESSANT 
Mt.  Iltre.  Sr.  D.  Jaume  Collell 

Director  de  la  Revista  Catalana 

Molt  senyor  meu  y  bon  amich: 

Trobantme  à  punt  de  donar  à  llum  la  butlla  de  Anasta- 
si  IV,  «Tarraconensem  metropolim,»  plauríam  afegirli  la 
que  solament  es  coneguda  per  la  apuntació  que  ’n  fa  Villa¬ 
nueva  ( Vicije  literario ,  t.  XIX,  pàg.  144):  «Del  mismo  Papa 
Anastasio  y  del  mismo  ano  (1 1 54)  es  el  breve  Apostólico  con 
que  obligó  al  Obispo  de  Barcelona  à  restituir  ó  indemnizar  à 
la  Silla  de  Tarragona  por  la  ocupación  de  las  iglesias  de  Si- 
ges,  de  Ribes,  de  Cubells,  de  Gisaltrud  ( Geltrú )  y  otras,  y  al 
Obispo  de  Vique  por  las  de  Santa  Coloma  de  Marca,  de  Ca- 
ralto,  de  Aquilons,  de  Loraco,  de  Avellano  y  otras;  las  cua- 
les,  como  dice  el  Papa,  habían  ocupado  aquellos  Obispos  en 
el  tiempo  del  cautiverio  y  desolación  de  Tarragona.» 

Es  molt  possible  que  aquexa  segona  butlla,  que  no  ’m 
troban  à  Tarragona,  isca  (mercè  à  V.  y  al  Dr.  Rivas)  dels  ar¬ 
xius  de  les  catedrals  Ausetana  y  Barcelonina.  Ho  tindrà,  si 
bé  ’ls  hi  vé,  à  singular  favor,  son  affrn.  S.  A.  y  C.  q.  b.  s.  m. 


Madrid,  6  Maig  1889 


Fidel  Fita,  S.  J. 


238 


Revista  Catalana 


BIBLIOGRAFIA 


El  derecho  inter-regional  segun  el  artículo  15  DEL 

Código  Civil,  por  D.  Juan  de  Dios  Trias,  catedràtico  de 

Derecho  internacional  en  la  Universidad  de  Barcelona. — 

Imp.  Sucesores  de  Ramírez  y  C.a,  1889. 

Sols  24  pàgines  té  eix  opúscul,  escrit  per  lo  jove  y  distin¬ 
git  catedràtich  de  nostra  Universitat,  honra  d’  ella;  y  bé 
s’  pot  dir  que  en  lo  pot  xich  hi  hd  la  bona  confitura,  quan,  al 
llegirse  eix  treball  s’  observa  la  serenetat  de  judici,  força 
d’  anàlisis,  valentia  de  frase  y  novetat  en  la  forma  de  tractar- 
se  una  qüestió  que  tant  y  tant  justament  nos  té  preocupats  à 
tots  los  que  estimem  nostra  pàtria  catalana  y  nostra  veneran- 
da  legislació  civil  ab  tot  lo  cor,  ab  tota  la  ànima. 

No  es  pas  un  secret  que  lo  Sr.  Trias  es  un  mestre  en  qües  - 
tions  de  dret  internacional,  y  perçò  té  molta  més  importàn¬ 
cia  sa  opinió  sobre  un  punt  tan  discutit  com  el  de  fixar  la 
manera  com  lo  dret,  que  ell  anomena  inter-regional,  queda  se¬ 
gons  1’  article  15  del  Còdich  Civil  sortit  de  la  ploma  del  tris- 
tement, — per  nosaltres  almenys, — cèlebre  D.  Manel  Alonso 
Martínez.  Y  certament  que  si  li  sobra  rahó  à  nostre  estimat 
amich  quan  diu  que  eix  article  no  adopta  un  sistema  deter¬ 
minat,  sinó  tots  los  sistemas  coneguts,  faltant  à  tot  criteri 
científich,  à  cambi  d’  imposar  la  legislació  codificada,  de¬ 
mostra,  més  avall,  son  clar  enteniment  y  son  profond  estudi, 
al  determinar  los  principis  que  deuhen  inspirar  la  reforma 
necessària,  dintre  del  Dret  espanyol,  pera  determinar  la  de- 
pendencia  personal  entre  les  legislacions  regionals.  Tenint 
en  compte,  per  una  part,  1’  esperit  de  la  més  estricta  neutrali¬ 
tat  entre  les  varies  legislacions  espanyoles;  y  per  altra,  lo  pre¬ 
domini  de  la  llibertat  del  cap  de  casa  en  la  determinació  de 
la  lley  personal  à  que  deu  subjectarse  sa  familia,  pensa  lo 
Sr.  Trias  que  poden  sentarse  les  següents  regles:  i.a  La  lley 
personal  ò  la  dependencia  civil  de  la  familia  la  determinarà 
lo  cap  d’  ella  al  constituhirse  y,  si  no  ho  fés,  s’  entendria  que 

vol  seguir  la  dels  seus  pares;  2. 3  Exa  dependencia,  un  colp 
establerta,  sols  podrà  modificaria  lo  cap  de  familia  per  nova 
declaració  expressa;  3.a  Lo  cambi  de  dependencia  ’s  presumi¬ 
rà, — no  admetentse  en  contrari  altra  proba  que  la  declaració 
expressa, — per  lo  domicili  legal,  per  espay  de  deu  anys  p.  e.,  en 
lloch  ahont  existexi  diferenta  legislació;  y  4.a  L’  establi¬ 
ment  del  domicili  legal  en  país  extranger,  mentres  no  l’ acom¬ 
panyi  la  modificació  en  la  ciutadania,  no  importa  cambi  en 
la  dependencia  legal  abans  declarada  ó  de  facto. 

i  Tant  de  bò  que  n’  Alonso  Martínez  s’  hagués  inspirat  ab 
exes  regles,  ensemps  científiques  y  pràctiques,  al  redactar  lo 
desgraciat  article  15  de  lo  Còdich  Civil;  d’  exa  obra  que  dit 
senyor  califica  de  filla  predilecta,  sens  dubte  per  aquella  lley 
de  natura  que  fa  que  s’  estimen  més  los  fills  esgarrats  ra- 
quitichs ! 

CRÒNICA 


Ab  igual  esplendor  que  ’ls  altres  anys,  s’  han  celebrat  los 
Jochs  Florals  lo  primer  diumenge  d’  aquest  més  en  la  gran 
sala  de  la  Llotja  de  Barcelona. 

També  ’l  segon  diumenge  tingué  lloch  en  V  espayós  Palau 
de  Belles  Arts  la  festa  anual  del  certàmen  catalanista  de  la 
Joventut  Catòlica. 

Tant  en  l’una  com  en  l’ altra  festa  vibrà  fortament  la  corda 
patriòtica. 

Lo  poch  espay  de  que  disposem  no  ’ns  permet  ressenyar 
extensament  aquestes  festes  catalanes. 

i 

IV.  Grècia  y  Judea  (poesia)..  .  J.  Verdaguer. 


V.  Miscelànea:  Desagravi  à  las  literaturas  regionals. — Do¬ 
cument  interessant. 

VI.  Bibliografía. 

VII.  Crònica. 

Biblioteca  de  la  Revista  Catalana:  Regles  de  bona 
criança,  per  Fra  francesch  Eximenis  (segle  xiv). 


Estampa  de  Fidel  Giró,  carrer  de  les  Corts  Catalanes,  212  bis. 


AVIS  ALS  SUSCRIPTORS 


A  causa  de  la  enfermetat  qu  està  sufrint  lo 
Director  d’  aquesta  Revista,  surt  aquest  nú¬ 
mero  retrassat  y  sense  ’l  full  de  folletí  que  do- 
narèm  de  més  en  lo  quadern  vinent.  Preguèm 
als  nostre  abonats  que  ’ns  perdonen  aquest 
entrebanch,  del  qual  los  rescabalarèm  pròxi¬ 
mament. 


Any  I. 


Juny  de  1889. 


Quadern  VI. 

LA  CIUTADANIA  CATALANA 


Y  LO  CÓDICH  CASTELLÀ 

III 

La  ciutadanía  castellana 


1.  —  Determinació  de  la  Lley. 

iQuí  ho  ha  de  dir  lo  que  jo  só  respecte  de  ciutadanía? 
,:Quí  ’m  fà  espanyol  y  quí  ’m  fà  català?  Sempre  m’  ha  fet  es¬ 
panyol  la  lley  espanyola,  es  dir,  la  meva  pròpia  lley;  fins  avuy 
també  m1  havia  fet  català  la  lley  catalana,  es  dir,  la  meva 
pròpia  lley. 

Ara  's  cambían  les  coses.  A  mi  m’  ha  de  dir  ò  desdir  com 
à  català  una  lley  estranya:  lo  Códich  Castellà.  Y  ha  tingut 
tan  poch  compte,  que  no  ’s  limita  à  estalviar  los  conflictes 
de  lleys  entre  paíssos  de  distinta  llegislació  civil,  y  portar  la 
armonisació  d’  elles,  tant  de  bon  fer  à  dintre  d’  un  sol  Estat, 
sinó  que  fà  tabula  rasa  de  tot  lo  existent,  y  ho  axeca  de 
nou  sense  recordarse  dels  drets  de  cadascú. 

jLo  que  son  les  coses!  L1  altra  vegada  que  gobernà  à  la 
Espanya  de  la  restauració  lo  partit  fusionista  lliberal — desde 
1’  any  1881  à  primers  del  83 — ja  ’1  senyor  Alonso  Martínez 
tenia  la  fal-lera  del  Códich.  Tinch  à  ma  vista  los  dos  pri¬ 
mers  llibres,  que  també  ’s  volgueren  publicar  y  fer  regir  à 
corre-cuyta;  però  per  sort  va  venir  un  d’aquests  tarrabastalls 
de  la  política  que  devegades  venen  tant  bé,  y  arribat  al  po¬ 
der  lo  Ministeri  conservador,  ja  no  n’  hi  havia  pór  d’  aquell 

Còdich,  perque  ’l  senyor  Silvela  ’n  volia  fer  un  altre.  Ara  no 
hem  sigut  tant  sortosos. 

En  aquell  projecte  no  hi  havia  1’  article  15.  Es  dir,  1’  arti¬ 
cle  15  hi  era,  però  ’s  contenta  va  ab  senyalar  qui  eran  espa¬ 
nyols,  y  no  feya  imposicions  absurdes  à  les  distintes  regions 
d’  Espanya.  Encara  respectava  la  tradició  que  ha  arribat  fins 
avuy  de  que  fixe  la  ciutadania  de  cadascú  la  lley  que  1’  hi  es 
pròpia.  La  veritat  es,  que  aquell  Còdich  era  una  mica  més 
racional  que  ’l  d’  ara,  al  menos  ten  aquestes  coses. 

En  axò —  <;quí  ho  diria? — la  ciència  del  Dret  internacional 
privat  també  hi  té  ’ls  seus  principis  y  les  seves  teories,  que 
son  perfectament  aplicables  al  nostre  cas,  encara  que  ’l  Cò¬ 
dich  Castellà  no  ho  sàpiga  ò  no  ho  vulga  saber. 

Aquestes  teories  partexen  d’  una  base  ben  neta,  qu’  es  la 
de  que  tot  lo  que  ’s  refereix  al  estat  civil  v  à  la  capacitat  de 
la  persona  se  regula  pe  ’l  seu  dret  personal;  es  à  dir,  per  la 
lley  que  regeix  à  casa  seva.  Y  com  que  una  de  les  primeres 
condicions  de  la  capacitat  del  home  per  1’  exercici  de  deter¬ 
minats  drets  civils,  es  la  de  ser  ciutadà  ò  no  d’  un  poble,  es 
clar  que  resulta  tan  net  com  lo  mateix  principi  que  la  lley 
que  ha  de  fixar  la  ciutadania  es  la  lley  personal,  es  la  lley  de 
la  terra  à  que  perteneix  1’  indivíduo. 

Es  veritat  que  ’n  los  casos  ordinaris  que  preveu  lo  Dret 
internacional  privat  hi  hà  en  axò  alguna  confusió  y  embull; 
però  es  solsament  perque  en  los  que  estudia  aquesta  ciència  ’s 
troba  ab  conflicte  de  soberaníes  distintes,  y  cada  una  d’ elles 
vol  fer  prevalèxer  la  seva  declaració  de  dret.  A  pesar  d’  axò, 
los  publicistes  que  suscriuhen  aquesta  tendencia,  no  ’s  cansan 
d’  empènyer  per  aquest  camí,  y  esperan  que  vindrà  dia,  més 
tart  ò  més  d’ hora,  en  que  les  diverses  llegislacions  s’  hauràn 
de  conformar  en  avenirse,  subjectantse  à  les  decisions  cien¬ 
tífiques. 

Lo  incomprensible  es,  que  quant  s’  arriba  à  un  punt  en  que 
desapareix  1’  únich  inconvenient  de  que  ’s  fasse  cas  de  la 
ciència,  quant  no  hi  hà  conflicte  de  soberaníes,  se  renegui 
d’  ella  sense  més  ni  més,  per  capritxo  de  fer  imposicions  que 
ha  de  retxassar  tot  home  que  pensi  una  mica. 

Axò  succeheix  ab  lo  Còdich  Castellà,  que  à  pesar  d’  estar 
en  tan  bones  condicions  per  donar  un  exemple  de  progrés  à 

tots  los  escrúpols  que  s’  oposan  à  la  admisió  d’  aquell  princi¬ 
pi,  s’  empenya  en  ferho  al  revés  sense  cap  rahó  que  ho  jus- 
tifique,  com  no  siga  la  de  donar  predomini  à  una  llegislació 
sobre  altres  llegislacions  iguals  de  dintre  d’un  mateix  Estat, 
ab  perill  de  que  demà  la  declaració  feta  per  dintre  perjudi- 
que  les  relacions  ab  los  de  fòra. 

* 

*  * 

He  de  recordarme  de  que  1’  únich  objecte  d’  aquest  estudi 
es  la  ciutadania  civil,  per  apartarme  de  tot  allò  que  ’n  po¬ 
gués  ser  destorb.  Axis  es,  que  tinch  de  donar  per  suposades 
moltes  coses  referents  al  llàs  polítich  y  al  llàs  de  dret  civil, 
que  potser  serían  profitoses  en  les  actuals  circunstancies. 

Però  no  es  possible  dexar  en  1’  ayre  res  que  siga  una  ane¬ 
lla  de  la  cadena  que  m’  ha  de  portar  al  cap  de  vall.  Per  axò, 
abans  que  tot,  es  precís  fixar  ab  claretat  un  punt  que,  encara 
que  no  porta  confusió  en  sí  mateix,  pot  enfosquirse  per  los 
elements  que  devegades  1’  embolican. 

De  resoldre’l  desseguit,  s’  aclariràn  una  pila  les  qüestions 
que  han  de  venir,  y  m’  estalviaré  feyna  y  repeticions  per  en- 
devant.  Aquest  punt  es  la  fixació  precisa  de  la  idea  de  ciu¬ 
tadania  civil,  separantla  d’aquelles  idees  que  li  son  properes, 
però  que  marcadament  se  ’n  distingexen. 

La  ciutadania  pot  pendre’s  de  moltes  maneres.  Ja  he  par¬ 
lat  abans  de  la  vehindat,  y  he  dit  que  axis  1’  anomenan  tot 
sovint  al  lligam  d’  una  regió  determinada  à  dintre  d’  un  Es¬ 
tat,  però  que  ’1  llàs  de  vehindat  es  una  cosa  molt  més  petita 
que  ’l  que  dona  entrada  à  un  determinat  Dret  civil,  y  que, 
per  lo  tant,  havíam  de  proscriure  pe  ’l  nostre  cas  la  idea  y  ’l 
nom  de  vehindat. 

Axis  com  à  part  de  sota  la  ciutadania  civil  hi  té  la  vehin¬ 
dat,  en  un  grau  superior  de  la  gerarquía  dels  organismes  hi 
té  ’l  lligam  polítich,  també  independent  d’  ella  y  ben  sustan- 
tiu.  Lo  llàs  polítich  fa  ’ls  núcleos  que  son  base  de  1’  Estat,  lo 
llàs  civil  lliga  ’ls  homes  en  les  comunitats  del  Dret  per  excel- 
lencia.  Aquest  llàs  civil,  com  que  dona  capacitat  de  dret,  s’ha 
de  batejar  ab  lo  nom  de  ciutadania,  com  he  dit  abans,  encara 
que  hi  hage  perill  d’  ajudar  à  la  confusió  de  la  idea  dels  dos 


244 


Revista  Catalana 


vincles;  fins  à  tant  que  ’s  trobi  un  altre  nom  per  distingir  lo 
vincle  civil  del  polítich.  No  agafo  per  cap  d’  ells  lo  de  nacio¬ 
nalitat  perque  ’1  crech  impropi. 

Hèus  aquí  ’ls  tres  vincles:  polítich,  civil  y  administratiu. 
Si  ’s  vol  trobar  1’  element  essencial  de  cada  un  d’  ells,  1’  ha- 
vém  de  buscar  en  la  distinció  de  dret  que  ’ls  diferencia.  Hi 
hà  la  comunitat  de  dret  en  lo  polítich — espanyols  ò  estran¬ 
gers — la  comunitat  de  dret  civil — catalans  ò  castellans — y  la 
comunitat  de  dret  (avuy  millor  diria  subjecció  à  les  cargues), 
en  lo  administratiu — barcelonins,  vigatans,  gironins,  etc. — 
Los  tres  llassos  son  distints  y  obehexen  à  diversa  rahó  de 
ser;  en  aquesta  distinció  de  la  seva  essencia,  està  lo  que  ’ls 
dona  existència  separada  y  substantiva.  En  ella  hi  hà  també 
la  causa  de  que  cada  un  tinga  una  lley  diferent  que  ’ls  regula 
y  ’ls  posa  en  condicions  de  servir  per  son  objecte;  y  axis  se 
diferencían  tots  tres,  no  solsament  en  sa  essencia  matexa,  sinó 
en  lo  seu  desarrollo  y  en  lo  seu  fi. 

Ara  bé,  si  son  diferents  los  tres  lligams,  es  clar  que  hau- 
rían  de  tenir  en  la  llegislació  una  determinació  diferent,  que 
fés  possible  que  cada  un  d’  ells  servís  únicament  per  lo  que 
ha  de  servir.  Del  contrari,  si  no  s’  aten  à  la  rahó  de  ser  de 
aquestes  relacions  de  dret,  y  dexantse  enganyar  per  una 
semblansa  llunyana  se  portan  à  qualsevol  dels  vincles  ele¬ 
ments  que  corresponen  à  un  altre  d’  ells,  la  confusió  que  ori- 
ginaràn  aquestes  aberracions,  farà  impossible  que  ni  1’  un  ni 
1’  altre  servexi  al  seu  fi.  Y  àxò  ha  succehit  moltes  vegades,  y 
potser  d’  aquexes  confusions  encara  ’n  quedan  recorts  y  con¬ 
seqüències  enfadoses. 

Aquesta  qüestió  no  ho  es  pe  ’l  Dret  internacional  privat, 
quan  tracta  de  regular  les  diferentes  llegislacions  entre  uns 
y  altres  Estats,  perque  llavors  se  confón  lo  caràcter  polítich 
ab  lo  caràcter  civil — y  algunes  vegades  produheix  deficièn¬ 
cies  horroroses  lo  pararse  aquí, — y  la  determinació  de  la  ciu¬ 
tadania  en  aquest  doble  caràcter  se  fà  servir  pera  la  fixació 
del  dret  de  cadascú.  D’  axò  ray  ja  se  ’n  cuydan  bé  prou  les 
Constitucions  dels  Estats. 

Però  aquesta  qüestió  convé  tenirla  molt  present  quan  se 
tracta  d’  aplicar  les  regles  que  resolen  los  conflictes  de  lleys 
à  les  diverses  llegislacions  civils  d’  un  mateix  Estat,  ja  que 

llavors  lo  lligam  polítich  no  atribuheix  dret  à  una  ò  altra  de 
aquelles  diferentes  llegislacioDS,  sent  com  es  lo  llàs  polítich 
igual  per  tots.  Lo  caràcter  que  estableix  la  subjecció  à  un 
determinat  dret  civil,  ha  de  buscarse  à  una  altra  banda;  s’ha 
de  buscar  en  la  determinació  del  vincle  que  crea  la  comuni¬ 
tat  en  la  participació  d’  aquelles  llegislacions  particulars,  ò 
siga  en  la  determinació  de  la  ciutadania  als  efectes  exclus- 
sius  del  dret  civil,  sense  cap  llevat  de  la  unió  política. 

Axis  es  que  se  ’m  fà  necessari  buscar  la  noció  de  cada  un 
dels  tres  vincles  que  abans  he  anomenat — polítich,  civil  y 
administratiu — per  arribar  à  la  diferenciació  de  1’  un  y  1’  al¬ 
tre,  y  à  la  fixació  de  la  lley  que  senyala  la  ciutadania 
civil. 


La  distinció  real  y  efectiva  del  vincle  polítich  y  la  ciuta¬ 
dania  civil,  me  sembla  fàcil  de  demostrar,  com  també  de 
trauren  la  conseqüència  de  que  les  regles  de  la  ciutadania 
política  no  servexen  per  definir  lo  lligam  civil. 

Que  ’l  llàs  polítich  no  porta  en  sí  la  comunitat  en  lo  dret 
civil  es  cosa  que  salta  à  la  vista.  N’  hi  hà  prou  ab  fixarse  en 
que  la  rahó  de  ser  del  vincle  polítich  està  en  la  unió  d’  un 
cert  número  d’  indivíduos  per  la  formació  del  cos  polítich,  ò 
siga  del  Estat,  mentres  que  ’l  lligam  civil  ò  ciutadania  civil 
porta  en  sí  una  altra  cosa  ben  diferent,  porta  la  subjecció  à 
determinades  lleys  de  dintre  d’  aquell  Estat,  però  d’  un  ordre 
diferent  del  polítich.  Per  lo  tant,  la  fixació  de  la  ciutadania 
política  ha  de  obe’nir  à  les  condicions  que  son  necessàries  à 
un  home,  perque  se  ’l  consideri  lligat  à  un  ò  altre  cos  polí¬ 
tich;  mentres  que  la  determinació  de  la  ciutadania  civil  mira 
à  les  condicions  d’  un  home  que  ’l  fan  més  à  propòsit  per 
ser  subjecte  y  actor  d’  un  dret  ò  d’ un  altre  dret  privat,  y  que 
fà  que  les  relacions  de  sa  vida  tota  s’  avingan  més  à  unes 
lleys  que  à  unes  altres. 

Lo  lligam  polítich  que  forma  una  societat  fortament  orga- 
nisada  uneix  als  membres  d’  ella  ab  lo  poder  que  ’ls  ha  de 
regir,  y  relaciona  à  uns  y  à  altres  en  quant  son  subjectes  à 
aquell  poder,  y  estableix  la  organisació  de  totes  les  institu¬ 
cions  mediant  les  quals  los  súbdits  intervenen  en  lo  poder  y 

lo  poder  se  fà  sentir  y  se  fà  obehir  dels  súbdits.  La  ciutada¬ 
nia  civil  relaciona  un  número  determinat  d’  individu  os  à  la 
lley,  y  determina  la  seva  subjecció  à  una  lley  de  la  qual  po¬ 
den  gosar,  y  estableix  totes  les  prescripcions  necessàries  per- 
que  no  hi  entrin  en  aquella  lley  altres  individuos  que  ’ls  que 
la  entengan  y  perque  la  lley  siga  mirall  del  dret  que  es  con¬ 
gènit  dels  individuos  als  quals  s’  aplica.  De  manera  que  la 
ciutadania  civil  es  una  verdadera  comunitat  de  dret,  es  un 
caràcter  qual  essencia  es  lo  dret;  mentres  que  la  ciutadania 
política  es  un  lligam  de  cohessió,  venint  encarnada  en  lo  dret 
únicament  per  que  es  unió  d’  homes,  y  per  lo  tant  engendra 
relacions  jurídiques. 

Verdaderament  ho  ha  de  ser  distinta  la  lley  que  reguli  una 
y  altre  ciutadania,  quan  tan  diferent  es  la  rahó  de  ser  entre 
elles.  Aquesta  distinció  real  y  efectiva  la  podem  nosaltres  veu¬ 
re  clara  ab  un  exemple  que  tenim  ben  aprop.  A  Espanya  hi 
hà  ’l  vincle  polítich  que  ’ns  uneix  à  tots  y  ’ns  fà  espanyols. 
Ho  som  los  de  tot  lo  regne,  aquesta  ciutadania  espanyola 
no  ’ns  la  pot  disputar  ningú.  Però  espanyols  com  som  y  ab 
aquesta  ciutadania  política  igual  per  tots;  tenim  al  mateix 
temps  altres  caràcters  que  ’ns  distingexen,  y  entre  ells 
les  comunitats  distintes  de  dret  privat.  Es  clar  que  ’l  caràcter 
d’  espanyols  no  pot  determinar  la  lley  civil  que  havèm  d’  obe¬ 
hir,  per  lo  mateix  que  à  dintre  d’  Espanya  hi  hà  moltes  lle- 
gislacions;  la  castellana,  la  catalana,  la  aragonesa,  la  navar- 
ra,  etc.;  y  ’l  fernos  à  tots  iguals  es  quant  à  elles  seria  un 
element  de  confusió  y  destorb  per  tota  regularitat  de  les  re¬ 
lacions  de  la  nostra  vida.  Donchs  ha  d’  haverhi  un  altre  ca¬ 
ràcter  que  ’ns  assenyali  com  pertenexents  à  cada  un  d’ aques¬ 
tos  drets  diversos,  y  aquest  altre  caràcter  es  la  ciutadania 
civil  que  ’ns  lliga  en  núcleos  més  reduhits  de  subjectes  d’  un 
dret  ò  d’  un  altre  dret.  Axis  es  com  resulta  clar  que  es  real 
y  efectiva  la  diferencia  entre  ’l  llàs  polítich  y  ’l  llàs  civil. 

Aquestes  idees  tan  clares  y  netes  son  lo  primer  gèrmen  del 
qual  deriva  la  demostració  de  que  la  existència  d’  un  cos  polí¬ 
tich  ò  Estat  no  egixeix  unitat  de  llegislació  civil;  ja  que  son 
coses  distintes  la  una  y  la  altra  que  tenen  distinta  missió  en  lo 
món.  Però  no  es  aquí  lo  lloch  de  desarrollar  aquesta  demos¬ 
tració. 

Cal  dir,  no  obstant,  que  moltes  vegades  se  confonen  los 
límits  de  la  comunitat  política  y  la  comunitat  de  Dret  civil; 
perque  hi  hà  Estats  que  tenen  una  sola  llegislació  civil 
à  dintre  de  casa  seva,  lo  qual  los  fà  possible  que  la  declara¬ 
ció  de  Dret  polítich  porti  conseqüencies  en  quant  al  Dret  ci¬ 
vil,  fent  una  de  abdues  ciutadanies;  no  perque  elles  sigan 
iguals  en  la  seva  essencia,  sinó  perque  resultan  serho  en  la 
extensió  que  tenen.  Y  com  s’  escau  molt  sovint  que  s’  avé  la 
extensió  de  les  dues  ciutadanies,  ha  ajudat  molt  y  molt  à  la 
confusió  de  les  idees  en  aquestos  punts. 

Però  à  Espanya  no  s’  han  recordat  de  que  aquí  no  som 
com  aquexos  altres  Estats  que  tenen  una  sola  llegislació  civil; 
y  quan  lo  nou  Còdich  regula  aquesta  matèria  en  la  forma  en 
que  ho  fà,  pórta  una  deüciencia  gravíssima,  que  ha  de  donar 
lloch  à  absurdos  jurídichs  de  primera  forsa.  En  los  articles  17 
y  següents  fixa  la  qualitat  d’  espanyols  y  lad’  extranjers,  co¬ 
piant  casi  lo  que  diu  la  Constitució  de  1’  Estat.  La  Constitu¬ 
ció  de  1*  Estat  es  una  lley  eminenment  política,  y  per  lo  tant 
quan  estableix  qui  son  espanyols  y  qui  son  extranjers,  no  fà 
més  que  senyalar  la  ciutadania  política,  aquell  lligam  de  co- 
hessió  de  que  he  parlat  abans  que  uneix  als  homes  sota  d’  un 
mateix  gobern.  Però  aquestes  matexes  disposicions  si  volen 
dir  alguna  cosa  dintre  del  Còdich,  no  ’s  poden  referir  més 
que  à  les  relacions  dels  extranjers  ab  la  llegislació  civil  d’ Es¬ 
panya.  Ho  diu  lo  mateix  Còdich  al  darse  ’l  nom  de  civil,  es  à 
dir  que  sols  s’  ocupa  de  les  relacions  de  dret  civil,  y  ho  diu 
també  la  inutilitat  de  les  disposicions  d’  aquell  article  1 7  y 
següents — títol  primer,  llibre  primer  del  Còdich — si  vol  fixar 
sols  la  ciutadania  política,  perque  aquesta  ja  ’ns  la  declara  la 
Constitució  que  es  la  lley  política. 

Ara  bé,  si  à  Espanya  tot  tenint  unió  en  lo  llàs  polítich,  te¬ 
nim  diferenciacions  en  lo  civil,  es  clar  que  P  extranjer  à  Es¬ 
panya  se  pot  trobar  ab  relacions  ab  qualsevol  de  les  llegisla- 
cions  civils  del  regne.  Per  consegüent,  al  traduhir  aquestes 
relacions  existents  per  sí  matexas  al  llenguatje  legal,  era  in¬ 
dispensable  que  ’s  regulessen  en  quant  poden  tocar  à  les  dis¬ 
tintes  llegislacions  de  la  península.  No  hi  hà  pas  cap  dupte 
que  si  un  francès  veà  Catalunya,  en  les  seves  relacions  de  dret 
civil  no  hi  portarà  la  matexa  marca  que  si  se  ’n  va  à  Caste- 

lla.  Ara  resulta  que  ’s  fueteja  altra  vegada  les  llegislacions 
civils  no  castellanes,  ab  aquestes  deficiencies,  no  haventhi 
forma  legal  de  que  estigan  en  relacions  ab  los  extranjers. 

Donant  potser  lloch  à  1’  absurdo — y  n’  hi  donarà  de  segur, 
fent  riure  à  tot  aquell  que  tinga  un  dit  de  seny — de  que  no 
guanyarà  la  capacitat  civil  catalana,  sinó  la  castellana,  aquell 
extranjer  que  ’s  fà  espanyol  per  viure  à  Catalunya;  aquell 
que  ’s  converteix  en  espanyol,  precisament  perque  ’s  torna 
català,  y  ’l  caràcter  de  català  no  li  serà  regonegut!  Y  fins 
— anem  pujant  la  escala  dels  absurdos — un  català  fet  francès, 
al  recobrar  la  antiga  ciutadania  potser  no  adquirirà  la  cata¬ 
lana  per  los  drets  civils,  sinó  la  castellana! 

Aquestes  y  encara  d’  altres  son  les  conseqüencies  mons¬ 
truoses  de  la  aplicació  civil  del  llàs  polítich,  y  la  demostració 
més  satisfactòria  de  la  distinció  que  hi  hà  entre  la  ciutada¬ 
nia  civil  y  la  ciutadania  política.  Per  axó  ho  es  tan  d' im- 
portantíssim  fixar  lo  verdader  caràcter  y  naturalesa  de  ciutada¬ 
nia  civil,  per  sapiguer  hont  s’  han  de  trobar  les  prescrip¬ 
cions  legals  que  la  determinan. 


Lo  vincle  administratiu  ò  siga  la  vehindat — y  aquí  sí  que 
la  paraula  té  ’l  seu  verdader  sentit — tampoch  se  pot  confòn- 
dre  ab  la  ciutadania  civil.  La  diferenciació  de  les  dues  es  tan 
real  y  efectiva  com  la  altra,  y  ’s  presenta  més  manifesta  per 
la  petitesa  del  lligam  administratiu  y  la  noblesa  de  la  comu¬ 
nitat  en  lo  dret  civil.  Apesar  d’  axó  s’  ha  confós  moltes  ve¬ 
gades,  y  prou  sovint  se  van  à  buscar  los  elements  de  la  vehin¬ 
dat  per  la  determinació  del  caràcter  civil. 

Lo  Dret  administratiu  es  fill  natural  é  inmediat  del  Dret 
polítich.  Donchs  si  ’l  lligam  politich  es  distint  en  la  seva 
essencia  del  civil,  també  han  de  tenir  una  essencia  distinta 
los  llassos  civil  y  1’  administratiu.  Axis  es  com  en  lo  treball 
fet  fins  ara  hi  hà  molta  feyna  avansada  per  fixar  aquesta  dis¬ 
tinció  entre  la  ciutadania  civil  y  la  vehindat  administrativa. 

Múltiples  y  variats  son  los  objectes  del  Dret  administratiu 
que  s’  exten  à  molts  dels  ordres  de  vida,  y  cansat  é  inútil 
seria  anarlos  especificant  d’  un  à  un.  Però  tots  y  qualsevol  de 
ells  s’  enllassan  ab  la  subjecció  à  una  autoritat  determinada, 

y  son  part  de  les  numeroses  formes  ab  que  s’  fà  efectiu  lo  lli¬ 
gam  capital  del  Dret  polítich.  Sempre  y  en  tots  los  ordres 
tracta  directament  del  serveys  públichs.  Ja  siga  la  seguritat 
pública  que  porta  als  dits  les  armes,  preserva  la  independèn¬ 
cia  del  Estat  y  1  seu  ordre  interior;  siga  la  riquesa  pública, 
que  hauria  de  cuydar  sobre  tot  del  foment  de  les  fonts  de 
producció,  y  ’s  deté  moltes  vegades  en  1’  altre  seu  objecte  de 
la  tributació  y  la  hisenda  nacional;  siga  la  salut  pública  ab  la 
inspecció  del  Estat  y  ’ls  organismes  inferiors  en  tot  lo  que  's 
refereix  à  ella;  siga  la  beneficencia,  que  hauria  de  mirar  lo 
modo  de  lograr  una  bona  distribució  dels  productes  que  arri¬ 
bés  à  tothom,  perque  la  societat  navegués  en  un  benestar  ge¬ 
neral;  siga,  per  fi,  la  organisació  de  la  jerarquia  d’  institu¬ 
cions  en  que  ’l  Poder  soberà  delega  les  facultats  necessàries 
per  portar  à  les  últimes  extremitats  les  influencies  del  poder, 
y  en  la  qual  trobem  tot  lo  que  competeix  als  règimens  muni¬ 
cipals  en  que  ’s  vincula  la  vehindat  administrativa,  que  des¬ 
prés  serveix  per  tants  altres  fins  de  la  matexa  administració 
— adscripció  per  les  quintes,  tributació,  beneficencia,  sistema 
electoral  y  demés  organisació  pe  ’l  sosteniment  de  la  compli¬ 
cada  màquina  política  y  administrativa,  etc., — sempre,  sem¬ 
pre  trobarèm  la  dependencia  forta  d’  aquest  vincle  al  vincle 
polítich,  y  la  seva  extranjería  complerta  ab  lo  vincle  civil,  que 
1’  imposibilita  per  servirli  de  cosa  alguna. 

Havem  de  tornar  à  lo  primer;  lo  llàs  administratiu  ve  à 
ésser  una  modalitat  concreta  del  polítich,  que  ’l  fa  com  ell 
llàs  de  cohessió,  que  s’  informa  en  lo  dret  perque  tractant 
de  relacions  humanes  es  clar  que  ’s  troba  ab  relacions  jurí¬ 
diques;  però  per  lo  mateix  que  la  seva  essencia  es  aquesta, 
portada  en  un  cercle  més  reduhit  com  es  lo  del  municipi,  ò 
del  districte  electoral,  ò  de  la  zona  militar ,  ò  de  la  provincià 
administrativa,  aportant  sempre  com  à  base  la  residència 
municipal;  no  pot  en  cap  manera  confondres  ab  la  ciuta¬ 
dania  civil,  que  dona  ’l  caràcter  d’  objecte  y  subjecte  d’  una 
llegislació  civil,  que  lliga  à  un  núcleo  d’  homes  en  una  co¬ 
munitat  de  dret. 

Després  d’  aquestes  observacions,  que  son  prou  fortes  pe  ’l 
meu  objecte,  vull  anar  com  abans  à  una  demostració  d’  ex- 
periencia.  Axis  com  he  hagut  de  resoldre  que  la  ciutadania 

política  no  determina  la  comunitat  de  Dret  civil,  ja  que  se 
escau  haverhi  moltes  llegislacions  dintre  d’  un  sol  cos  poll- 
tich;  axis  també  havem  de  venir  à  parar  en  que  no  pot  servir 
per  la  determinació  d’  aquella  comunitat  de  dret  que  dona  la 
ciutadania  civil  la  vehindat  administrativa,  perque  dintre  de 
una  matexa  llegislació  civil  hi  hà  centenars  de  vehindats  ad¬ 
ministratives.  ^Só  jo  subjecte  del  dret  de  Catalunya  perque 
só  vigatà?  No,  perque  ’ls  tarragonins  y  ’ls  lleydans  y  ’ls  íigue- 
renchs  ho  son  també  sense  serho.  Donchs,  per  forsa  tot  tenint 
una  cosa  que  ’ns  fà  diferents  per  ser  los  uns  d’  un  poble  y 
los  altres  d’  un  altre,  havem  de  tenirne  un  altre  que  obeheix 
à  distinta  rahó  d’  ésser  y  que  ’ns  fà  subjectes  à  tots  del  Dret 
de  Catalunya.  Axò  es  lo  ser  catalans.  Ser  català,  donchs,  es 
una  altra  cosa  que  ser  vehí  d’  un  determinat  poble,  y  la  es¬ 
sència  de  la  ciutadania  catalana  està  en  un  altre  lloch. 

També  aquí  ha  portat  major  confusió  à  la  matèria  la  idea 
nascuda  d’  un  temps  en  que  eran  diverses  les  necessitats  so¬ 
cials  y  en  que  no  s’  aprimava  tant  la  metodisació  en  tots  los 
ordres  de  la  vida.  Hi  ha  hagut  ciutats — encara  ’n  tenim  à  Ca¬ 
talunya  y  n’  hi  havia  à  tota  Espanya  ’l  dia  abans  de  regir  lo 
nou  Còdich, — que  tenían  concedits  pe  ’ls  seus  vehins  preemi- 
nencies  en  1’  ordre  civil.  En  elles,  la  vehindat  lligava  en  una 
comunitat  de  Dret  civil  distinta  de  la  d’  una  altra  ciutat. 
Però  ademés  de  no  soler  tenir  axò  un  caràcter  tan  general 
que  succehís  per  tot  y  que  arribés  en  sa  extensió  à  formar  en 
cada  poble  un  total  cos  jurídich,  perque  ’s  pugui  sortir  de  la 
categoria  d’  excepció,  s’  ha  d'  atendre  als  motius  de  les  con¬ 
cessions,  fetes  per  agrupar  en  núcleos  homogenis  los  indiví- 
duos  espargits;  y  sobre  tot,  s’  ha  de  tenir  en  compte  que 
aquestes  preeminencies  may  han  estat  altra  cosa  que  tenta- 
cions  per  conseguir  ab  facilitat  un  fí  polítich  necessari  à  la 
existència  de  la  societat. 

Però,  encara  que  venerables  aquestes  excepcions  per  la 
tradició  que  enclouhen,  no  demostran  que  la  vehindat  admi¬ 
nistrativa  puga  confóndres  ab  la  ciutadania  civil, — puix  fins 
en  elles  la  comunitat  de  dret  general  descansa  en  un  lligam 
més  ample  que  ’l  de  la  vehindat  que  ’ls  dona  solzament  algu¬ 
nes  excepcions, — quan  en  la  seva  essencia  la  una  y  la  altra 
son  distintes.  Ademés  de  que  encara  ab  aquestes  petites  di- 

ferenciacions  sempre  trobaré  m  que  aquella  vehindat  solza- 
ment  porta  accidentalment  alguns  efectes  civil,  y  que  la  total 
comunitat  de  dret  està  en  un  altre  lligam  divers,  que  es  lo  de 
ciutadania  civil.  Axis,  Barcelona  porta  per  sos  vehins  lo  no¬ 
ble  privilegi  de  Pere  II;  però  si  ’ls  barcelonins,  per  serho, 
adquirexen  los  drets  que  en  ell  se  ’ls  concedeix,  sols  en  la 
ciutadania  catalana  troban  lo  caràcter  que  ’ls  dona  la  parti¬ 
cipació  en  lo  total  ordre  de  Dret  civil.  Lo  que  verdadera- 
ment,  donchs,  los  fà  subjectes  d’  un  cert  Dret  civil,  es  lo  ca¬ 
ràcter  de  ciutadans  catalans. 


Les  lleys  prou  vegades  se  descuydan  de  la  fixació  separada 
dels  tres  lligams:  ciutadania  política — nacionalitat  1’  hi  diu- 
hen  molts, — ciutadania  civil  y  vehindat  ò  llàs  administratiu; 
y  la  confusió  porta  desordres  lamentables ,  com  los  que  ja  he 
indicat  del  Còdich  castellà. 

Les  lleys  antigues  pecavan  encara  ab  més  freqüència  en 
aquest  punt.  Casi  sempre  s’  hi  dexa  veure  en  elles  una  de- 
pendencia  manifesta  de  la  ciutadania  civil  à  la  ciutadania 
política.  Axó  es  fill  de  moltes  causes,  que  seria  liarch  expli¬ 
car.  L’  estat  de  formació  dels  reyalmes  que  perillavan  sem¬ 
pre  en  ses  contínues  guerres,  feya  menester  que  s’  estrenyés 
lo  llàs  d’  unió  entre  ’l  soberà  y  ’l  súbdit — que  ’s  la  forma  en 
que  llavors  se  traduhía  la  ciutadania  política  ò  naturalesa ; — 
la  negació  de  dret  al  extranjer  que  allunyava  les  qüestions  à 
que  dona  lloch  lo  caràcter  de  tal  ò  de  ciutadà  per  lo  que  ’s 
refereix  à  la  participació  en  lo  Dret  civil;  fins  molt  més  tart, 
la  extensió  desmesurada  que  ’s  donava  à  1’  estatut  real,  tot 
son  causes  que  ajudan  à  veure  clar  per  què  la  determinació 
de  ciutadania  de  les  lleys  antigues  se  traduhía  en  ciutadania 
política,  y  per  axò  avuy,  ni  à  forsa  de  molt  bona  voluntat  se 
pot  aplicar  casi  may  à  la  subjecció  del  Dret  civil  que  ’s  tan 
diferent. 

Avuy  més  aviat  pequem,  à  dintre  d’  Espanya,  hont  salta  à 
la  vista  la  diferencia  entre  ’l  llàs  polítich  y  la  comunitat  en 
lo  Dret  civil,  per  confondre  aquesta  última  ab  la  vehindat 
administrativa.  Mes  si  ’l  dret  ha  d’  ésser  la  traducció  à  la  vida 
real  de  les  veritats  que  per  sí  matexes  existexen,  es  indupta- 

ble  que  la  distinció  de  les  tres  esferes  tant  separades  s’ ha  de 
tenir  sempre  en  compte,  per  no  donar  lloch  à  les  grans  erra¬ 
des  que  sovintejan  més  de  lo  que  deurían. 

Per  axò,  abans  d’  entrar  de  plè  à  buscar  los  preceptes  le¬ 
gals  que  determinan  la  ciutadania  catalana,  era  precís  des¬ 
brossar  aquesta  matèria  per  deslliurarnos  d’  ensopegades. 

Consti  per  tot  lo  que  ha  de  venir,  que  solzament  podem 
contar  ab  lo  que  es  verdadera  ciutadania  civil,  y  que  quant 
salti  al  pas  un  precepte  de  lley  que  ’s  referexi  al  llàs  polítich 
ò  à  la  vehindat  administrativa,  podem  desenténdrens  d’  ell 
sense  por  de  que  ’ns  puga  fer  falta.  Es  la  ciutadania  civil  la 
que  busco,  y  ella  no  pot  vincularse  més  que  en  la  comunitat 
de  vida  en  les  relacions  de  Dret  privat. 

Fetes  aquestes  distincions,  lo  carní  es  molt  més  curt  y  no 
hauré  de  repetir  à  cada  colp  de  ploma  les  idees  que  he  es. 
globat  aquí  una  vegada  per  totes. 

2.  —  La  Lley  Castellana 

Ha  vingut  à  entrar  desde  principis  de  1’  altre  sigle  à  la  lle- 
gislació  de  Catalunya,  com  à  un  dels  seus  factors,  la  lley  cas¬ 
tellana.  Per  axò  es  forsa  comensar  1’  exàmen  de  tot  punt  de 
dret  català  ab  1’  estudi  dels  elements  que  1’  hi  haja  portat  la 
introducció  d’  aquesta  lley  de  fòra  de  casa. 

Y  lo  pitjor  del  cas,  es  que  encara  que  pròpiament  les  lleys 
castellanes  que  s’  han  introduhit  en  lo  dret  català  no  més  son 
les  dictades  després  de  la  fetxa  de  dol  de  1816,  per  les  decla¬ 
racions  que  elles  fan  y  per  les  referencies  que  s’  hi  troban  à 
lleys  anteriors  que  definexen  determinades  relacions  de  dret, 
nos  portan  de  vegades  à  la  necessitat  d’  admetre  influencies 
que  no  ’s  casan  ni  poden  venirhi  bé  ab  la  nostra  pròpia  lley. 

La  perturbació  que  aquest  fet  ha  portat  à  les  lleys  de  la 
nostra  terra  es  incalculable,  perque  ademés  de  1’  estanca¬ 
ment  de  la  funció  llegislativa  que,  al  cap  y  à  la  fi,  conduheix 
à  la  momificació  del  dret  y  de  la  obstrucció  de  la  interpreta¬ 
ció  indígena  dels  tribunals  y  autors  catalans  inspirats  en  l’ es¬ 
perit  de  la  terra,  més  convenient  que  en  tota  altra  en  una  lle- 
gislació  com  la  nostra  tant  amotllable  à  totes  les  circunstan- 
cies  per  la  intervenció  ditxosa  que  hi  té  la  costum;  ha  vin- 

gut  à  desfigurar  un  cos  jurídich  fins  à  llavors  homogeni,  ab 
la  intrusió  à  dintre  d’  ell  d’  elements  que  son  de  destrucció, 
desde  ’l  moment  que  no  s’ informan  en  los  matexos  principis 
cardinals. 

Encara  la  matèria  de  la  ciutadania  civil  no  ha  sigut  de  les 
més  castigades.  Se  dèu,  més  que  à  altra  cosa,  à  haverse  limi¬ 
tat  per  un  general,  les  lleys  castellanes  à  la  determinació  de 
la  ciutadania  política  ò  de  vehindat  administrativa  que  no 
pot  tenir  conseqüencies  en  lo  dret  civil.  Però  com  la  confu  - 
sió  de  1’  un  ordre  y  1’  altre  ha  sigut  comuna,  no  ha  dexat  de 
haverhi  una  tendencia  massa  extesa  à  judicar  de  les  materies 
de  ciutadania  civil  catalana  per  qualsevol  d’  aquells  altres 
dos  vincles,  y  per  lo  tant,  ha  dexat  entrar  en  aquest  punt  in  - 
fluencies  d’  una  altra  llegislació  que  té  que  veure  ab  axò 
molt  poca  cosa.  Crech  que  pot  ésser  convenient  desterrar 
aquestes  influencies  en  quant  son  perturbadores  é  indegudes, 
y  estudiar  la  verdadera  determinació  en  la  lley  de  la  ciuta- 
nía  catalana. 

Però,  per  axò,  no  es  possible  estalviarse  1’  estudi  de  la  lley 
castellana.  Son  massa  delicades  aquestes  materies  pera  que  ’s 
puga  dexar  al  tinter  cosa  alguna  que  semble  influhir  en  elles. 

Fins  als  últims  del  sigle  xv  no  vingué  la  unió  de  Castella 
ab  los  reyalmes  de  la  Corona  d’  Aragó,  fins  allavors  se  go- 
bernaren  ab  absoluta  independencia  1’  Estat  castellà  y  1’  ara¬ 
gonès,  y  dintre  d’  aquests  les  diverses  agrupacions  regionals 
que  tenían  distinta  organisació  se  gobernaren  també  ab  com  - 
plerta  autonomia. 

Lo  treball  llegislatiu,  com  qualsevol  altre  de  les  funcions 
de  la  organisació  de  tota  Societat,  se  feya  separadament;  y  en 
sa  conseqüència  separats  y  sense  relacions  de  cap  classe  eran 
los  Cossos  llegisladors  de  Catalunya  y  Castella. 

Me  puch  ben  estalviar  1’  estudi  de  la  llegislació  castellana 
d’  aquesta  primera  època.  Mentres  ells  y  nosaltres  forem  dos 
Estats  separats  en  tots  los  ordres  de  la  vida;  mentres  nosaltres 
tinguerem  reys  celosos  de  les  lleys  catalanes  com  Jaume  I, 
que  no  volían  que  ’s  barrejessen  ni  ab  les  del  dret  ca- 

nònich  ni  ab  les  del  dret  romà,  à  pesar  de  estar  cridats  los 

* 

tres  elements  à  juntarse  y  à  armonisarse  y  à  donarse  una 
abrassada  perdurable;  mentres  tinguerem  les  Corts  soberan  es 

que,  segons  la  necessitat  del  poble,  afegia  ò  treya  ò  reforma¬ 
va  en  català  la  pròpia  lley  catalana,  no  es  possible  que  men- 
tres  se  sostenia  una  separació  tan  absoluta,  pugan  estudiarse 
influencies  de  la  lley  castellana  sobre  Catalunya.  Es  una  di¬ 
visió  massa  fonda  la  de  les  dos  èpoques  que  separa  1’  acaba¬ 
ment  del  sigle  xv,  perque  no  ’s  consideri  la  més  important  de 
la  historia  catalana.  Tot  lo  que  cau  de  part  d’  allà  del  casa¬ 
ment  dels  reys  catòlichs  es  historia  catalana;  de  llavors  ensà 
la  conservació  de  1’  esperit  català  y  dels  elements  que  ’1  sos¬ 
tenen  y  de  les  mostres  que  ’n  surten,  no  ’s  logra  sinó  ab  en¬ 
sopegades  llastimoses  y  caygudes  desgraciades  en  que  sem¬ 
pre  s'  hi  pert  una  cosa  ò  altra. 

M’  ho  podria  ben  estalviar.  Però  hi  hà  ’1  Còdich  inmortal 
de  les  Set  Partides  en  la  llegislació  castellana  d’aquesta  èpo¬ 
ca,  y  com  es  lo  cos  de  lleys  més  fonamental  de  Castella,  me 
plau  dirne  alguna  cosa  per  saber  quins  eran  los  principis  car¬ 
dinals  que  semblavan  cridats  à  importarse  à  Catalunya,  quan 
se  tractés  d’  imposicions  de  lleys  à  sobre  d’  altres  lleys.  Y 
com  les  seves  definicions  son  hermoses  per  demés  y  ’s  troban 
tant  casades  ab  la  realitat  de  les  coses,  fà  de  bon  recordàrse- 
les  als  que,  ara  com  ara  fan  les  lleys,  com  una  correcció  à  ses 
demassles  d’  avuy  que  ’ls  es  donada  preventivament  desde  fà 
molts  sigles  per  lo  més  gran  dels  seus  liegisladors. 

A  les  Partides  s’  hi  troba,  com  à  totes  les  lleys  antigues  y 
à  moltes  de  les  modernes,  portada  al  sununum^  la  barreja  dels 
tres  conceptes  de  ciutadania  política  —  nacionalitat,  —  ciu¬ 
tadania  civil  y  vehindat  administrativa.  Sobre  tot  la  ciuta¬ 
dania  política  predomina  à  tot,  per  lo  llevat  que  aquell  Cò¬ 
dich  porta  de  les  poques  relacions  feudals  que  ’ls  pobles  dels 
voltants  havían  donat  à  Castella. 

Però  en  ell  s’  hi  troba  lo  principi  fonamental  que  abans  he 
senyalat  de  que  la  fixació  de  la  ciutadania  no  està  en  mans 
del  llegislador,  sinó  en  mans  de  Deu  que  ha  fet  cada  cosa 
conforme  à  lo  que  ha  de  ser.  Y  aquest  primer  principi  es  bò 
per  tots  temps  y  llochs. 

Lo  títol  24  de  la  Partida  4-a  diu  coses  que  les  havían  de 
haver  llegides  los  autors  del  Còdich  castellà,  recordantse  de 
les  glòries  de  sa  pàtria.  «Uno  de  los  grandes  debdos  que  los 
ornes  pueden  aver  unos  con  otros,  es  naturaleza.  Ca  bien 

como  la  naturaleza  los  ayunta  por  linajes,  assí  la  naturaleza 
los  faze  ser  como  unos,  por  luengo  uso  de  leal  amor.»  ]Ho  es 
de  veritat  axò!  Axis  com  la  naturalesa  m’  ha  fet  fill  dels  meus 
pares  y  m’  ha  lligat  à  la  estimació  dels  meus  germans,  axis 
m’  ha  fet  fill  de  Catalunya,  y  fà  que  ’m  sembli  à  tots  los  ca¬ 
talans  per  la  llarga  historia  del  nostre  lleal  amor. — jja  axò  ’s 
pert;  ja  los  fills  dels  que  axis  pensavan,  volen  cambiar  en  odi 
lo  nostre  lleal  amor! 

«E  el  departimiento  que  ha  entre  natura  è  naturaleza, — 
diu  la  lley  primera  del  mateix  lloch, — es  este.  Ca  natura  es 
una  virtud  que  faze  ser  todas  las  cosas  en  aquel  estado  que 
Dios  las  ordenó.  Naturaleza  es  cosa  que  semeja  à  la  natura, 
é  que  ayuda  à  ser,  é  mantener  todo  lo  que  desciende  delia.» 
Ab  la  paraula  «natura,»  les  Partides  volen  dir  lo  que  ’n  dihem 
avuy  naturalesa,  ab  la  de  naturalesa  significa  lo  que  n’  he  dit 
ciutadania.  Donchs,  traduhint  aquelles  paraules  à  lo  nostre 
llenguatje  d’  avuy,  venen  à  dir:  La  diferencia  que  hi  hà  entre 
la  naturalesa  y  la  ciutadania  es  aquesta:  que  la  naturalesa  es 
una  qualitat  de  les  coses  d’  ésser  tal  com  Deu  les  ha  ordena¬ 
des,  y  la  ciutadania  se  sembla  à  la  naturalesa  y  la  ajuda  à  ser 
com  es  y  à  mantenir  tot  lo  que  ’s  deriva  d’  ella.  Es  dir;  la 
ciutadania  deriva  directament  de  la  naturalesa,  y  aquella  en 
tant  es  bona  en  quant  se  conforma  ab  aquesta  y  1’  ajuda  à 
ser  y  la  manté  en  1’  ordre  especial  de  la  ciutadania  matexa, 
y  la  dexa  conforme  à  lo  que  Deu  en  aquest  punt  ordenà. 
Hèus  aquí  lo  que  he  dit  abans.  jSi  à  Espanya  teníam  la  sort 
d’  haver  anat  en  totes  les  coses  uns  quants  sigles  endevant 
dels  demés  pobles;  y  si  may  nos  volem  tornar  à  posar  à  cap 
de  totes  les  nacions,  no  hem  de  fer  més  que  recordarnos  dels 
nostres  avis  y  apendre  en  lo  que  ells  diuhen!  Però  la  desgra¬ 
cia  nos  empeny  à  escarnir  lo  dels  altres  y  à  posarnos  à  cúa, 
tot  escarnintlos.  Lo  Còdich  castellà  hauria  avansat  à  tots  los 
Còdichs  d’  avuy  si  s’  hagués  inspirat  en  aquestes  altes  idees 
de  les  Partides;  però  1’  esperit  d’ imitació  y  1’  odi  à  les  regions 
T  ha  tirat  à  fons  y  ha  engendrat  una  lley  monstruosa  que  al 
sigle  que  ve  malehirà  tothom  com  una  reculada  espantosa, 
seguintnos  à  nosaltres  que  havem  comensat  ja  la  feyna  des- 
seguida. 

Anem  seguint,  que  encara  hi  hà  més  que  apendre  à  les 

Partides:  «Diez  maneras  pusieron  los  Sàbios  antiguos  de  na- 
turaleza.  La  primera,  è  la  mejor,  es  la  que  han  los  omes  à  su 
Senor  natural;  porque  tambien  ellos,  como  aquellos  de  cuyo 
linaje  descienden,  nascieron,  è  fueron  raygados,  è  son,  en  la 
tierra  onde  es  el  Sefior;» — lley  2.a,  tít.  24,  Part.  IV. — La 
mellor  ciutadania,  la  més  conforme  à  naturalesa,  es  la  que 
vos  donan  les  següents  circunstancies:  i.a,  haver  nascut  en  lo 
territori;  2.a,  serhi  arrelats;  3.%  ser  fills  de  pares  nascuts  en  lo 
territori,  y  4.%  que  sos  pares  fossin  arrelats  en  ell.  |Admirèuse 
castellans!  La  mellor  ciutadania  exigeix  1’  element  personal  y 
real  del  indivíduo  à  qui  s’  atribuheix,  y  1’  element  personal  y 
real  de  sos  pares.  No  es  cert  allò  del  Còdich  de  que  ’l  que 
ha  nascut  à  Castella  siga  castellà,  ni  allò  de  que  ’l  fill  de  pare 
ò  mare  castellà  ho  siga,  encara  que  haja  nascut  à  Catalunya. 
Les  Partides  dibuxavan  1’  element  personal  y  ’l  real;  les  ten- 
dencies  més  racionals  de  la  ciència  també  ho  proclaman.  Era 
errada  que  ’ls  tocava  fer  als  que  avuy  fan  lleys,  la  de  renegar 
de  la  ciència  y  de  la  historia,  de  la  filosofia  y  de  la  tradició, 
al  fer  lo  Còdich  castellà,  aqueix  monument  de  la  llegislació 
pàtria,  com  1’  hi  han  dit,  no  sé  si  en  sèrio  ò  per  riure! 

«Desnaturar, — dexèumhi  afegir  axò, — segund  lenguaje  de 
Espafía,  tanto  quiere  dezir,  como  salir  ome  de  la  naturaleza 
que  ha  con  su  Senor,  ò  con  la  tierra  ea  que  bive.  E  porque 
esto  es  como  debda  de  natura,  non  se  puede  desatar  si  non 
por  alguna  derecha  razon;» — de  la  lley  5-a  dels  matexos  títol 
y  llibre. — No;  d’  avuy  endevant  axò  ja  no  es  veritat.  Lo  llàs 
de  la  ciutadania  ’s  pot  deslligar  de  qualsevol  manera.  Ho  diu 
una  lley;  y  encara  que  siga  sortirse  de  1’  ordre  natural  y  de  la 
naturalesa  matexa  y  ’s  contradigan  les  coses  que  Deu  ha  or¬ 
denades,  n’  hi  hà  prou  que  un  Còdich  tinga  un  article  com  lo 
15  del  castellà,  perque  ’s  trenquin  totes  les  «debdas  de  natu¬ 
ra»  y  ’s  deslliguen  tots  los  vincles  encara  que  no  n’  hi  haja 
dreta  rahó! 

Totes  les  lleys  de  Partides  que  de  lluny  ò  d’  aprop  tenen 
que  dir  ab  aquest  ram  de  la  ciutada  nia,  s’  assemblan  à  les 
que  he  copiat.  Ja  n’  hi  hà  prou  ab  elles,  y  fins  me  penso  que 
n’  he  fet  massa. . 

]Tant  de  bo  que  ’ns  haguessen  portat  les  Partides!  ò  tant 
de  bò  que  al  menos, — ja  que  s’  havia  de  fer  Còdich  y  ’l  nou 

Còdich  nos  havia  de  retallar, — haguessen  respectat  à  la  pri¬ 
mera  d’  aquelles  cèlebres  bases  que  feren  per  portar  engany 
als  homes  de  bona  fè,  en  que  ’s  deya  que  «lo  Còdich  pendría 
per  base  ’l  sentit  y  pensament  capital  de  les  institucions  ci¬ 
vils  del  dret  històrich  patri,  sense  altre  alcans  y  propòsit  que 
regularisar,  aclarar  y  armonisar  los  preceptes  de  les  nostres 
lleys.»  Tant  de  bó.  Llavors  Alfons  X,  allà  à  mitx  sigle  xiii, 
hauria  provehit  al  bé  dels  catalans  del  sigle  xix,  evitant  que ’s 
trenqués  lo  lligam  de  la  nostra  naturalesa  y  les  «debdas 
de  natura,»  sense  dreta  lley  y  rahó! 

Per  axò  son  profitoses  les  ensenyances  d’ aquelles  lleys,  en¬ 
cara  que  no  hajan  tingut  may  vigor  en  Catalunya.  Y  com  que 
en  la  total  llegislació  catalana  d’  avuy  hi  intervenen  com  à 
elements  factors  la  lley  castellana,  la  lley  canònica  y  la  lley 
romana  ademés  de  les  constitucions  y  usos  de  la  terra,  es 
precís  no  dexar  en  V  ayre  cap  dels  dits  elements  per  trobar 
quin  es  el  concepte  jurídich  de  cada  una  de  les  distintes  ins¬ 
titucions  de  dret. 

Les  lleys  de  Partides,  per  altra  part,  ni  després  de  la  intru¬ 
sió  de  1’  element  castellà  à  casa  nostra  ha  pogut  intervenir 
en  res  ni  per  res  en  lo  concepte  de  la  ciutadania  catalana. 
Perque  fins  en  totes  les  referencies  à  lleys  anteriors  que  ’s 
pugan  fer  en  les  disposicions  legals  que  se  ’ns  han  imposat, 
sempre  n’  han  de  quedar  fòra  les  Partides,  en  quant  à  ciuta¬ 
dania,  perque  no  portan  en  lloch  la  determinació  del  caràcter 
que  intervé  en  la  fixació  de  la  capacitat  de  dret  civil. 

Les  Partides  volen  definir,  més  que  altra  cosa  alguna,  la^ 
«naturaleza  que  ome  ha  con  su  Senor  natural»,  es  à  dir,  la  re¬ 
lació  de  súbdit  à  Senyor,  lo  lligam  que  constituheix  lo  núcleo 
social  en  la  forma  en  que  s’  entenia  en  aquell  temps,  ò  siga 
sempre  lo  vincle  polítich.  Si  després  aquesta  ciutadania  polí¬ 
tica  ha  pogut  influir  en  les  qüestions  de  capacitat  civil,  ha 
sigut  únicament  perque  s’  han  confós  los  termes  de  la  Socie¬ 
tat  política,  ab  los  termes  que  senyalavan  1’  imperi  de  la  lley 
civil.  Es  à  dir;  los  castellans  han  pogut  guiarse  per  les  defi¬ 
nicions  de  les  Partides  en  quant  à  sa  ciutadania  civil,  perque 
era  idèntich  lo  núcleo  castellà  en  quant  à  Societat  política  y 
lo  núcleo  de  subjectes  de  les  lleys  civils  castellanes.  Per  axò 
s’  han  trobat  que  ’ls  servia  la  definició  de  la  ciutadania  polí- 

tica  de  les  Partides,  per  la  fixació  de  la  ciutadania  civil  ò 
subjecció  al  dret  privat  castellà. 

Però  quan  los  engrandiments  del  reyalme  portaren  altres 
Societats  diferentment  constituhídes  à  dintre  del  Estat  espa¬ 
nyol,  aquella  identitat  de  lo  polítich  y  de  lo  civil  va  desapa- 
rèxer.  Ja  hi  hagueren  distintes  llegislacions  civils  à  dintre  de 
una  sola  Societat  política.  Desde  llavors,  pogueren  sostenirse 
per  los  castellans  com  à  fixació  de  ciutadania  civil  les  defi¬ 
nicions  de  les  Partides,  perque  les  seves  lleys  no  ’s  varen 
axamplar  ni  estrènyer,  y  continuavan  sent  castellans  en  lo  ci¬ 
vil  y  subjectes  à  totes  les  lleys  de  Castella  ’ls  que  havían  na¬ 
turalesa  ab  lo  Senyor  ò  la  terra  aquella. 

Mes  los  altres  elements  de  nou  entrats  conservavan  sa  ciu¬ 
tadania  civil  segons  la  determinació  de  les  lleys  de  la  seva 
terra,  y  no  podían  témer  una  intrusió  de  les  lleys  de  Parti¬ 
des,  perque  quan  se  ’ls  fessin  obligatòries — si  se  ’ls  n’  arri- 
bavan  à  fer — no  podrían  traspassar  los  límits  de  la  seva  prò¬ 
pia  essencia.  No  podrían  obligarlos  sinó  en  quant  à  la  deter¬ 
minació  de  la  ciutadania  política. 

Hèus  aquí  com,  encara  que  ’s  puga  trobar  més  endevant 
alguna  declaració  de  dret  que  porti  enclosa  en  sí  alguna  de¬ 
terminació  de  les  Partides,  ò  de  qualsevol  lley  antiga  que  's 
trobi  en  lo  mateix  cas,  no  pot  predominar  en  quant  à  la  de¬ 
terminació  civil  à  les  nostres  lleys,  perque  no  més  té  en  la 
seva  essencia  significació  y  forsa  per  la  ciutadania  política, 
tant  distinta  de  la  comunitat  en  lo  dret  civil  de  que  ara 
tracto. 

Axis  se  tanca  la  porta  à  la  llegislació  castellana  d’  abans 
dels  casament  del  Reys  Catòlichs.  Després  ja  fou  lo  camí  més 
pesat  y  tingué  alguna  cosa  de  Calvari. 

R.  de  Abadal 


(Continuarà) 

MONOGRAFÍA  DE  L’ANTIGA  BÉTULO 

CAPÍTOL  III 

BÉTULO  ROMANA  (*) 

Ocupació  romana  del  Pirineu  al  Ebro  per  Scipió. — B'èiulo 
oblé  7  privilegi  de  ciutat. — Descripció  de  Bltulo  romana . 
— Monuments  que  d'  ella  han  aparegut: — Anteriors  à  la 
Era  cristiana  ( sepultures ,  carretera .) — De  la  Era  cristia¬ 
na:  làpides  del  1,  11  y  111  segles. — Mosdichs,  paviments ,  se¬ 
pultures,  ceràmica  y  objectes  varis ,  del  segle  iv. 
Cristianisfne  d  Bétulo. — Mori  en  ella  Sant  Anastasi  ? — S’ hi 
establiren  en  ella  los  primers  monjos  ab  Sant  Sergi? 

Pot  dirse  que  ’s  veya  encara  la  polsaguera  que  havia  alçat 
à  son  pas  lo  gran  exèrcit  d’  Aníbal,  quan  ja  pe  ’l  Cap  de 
Creus  apuntavan  les  proes  de  les  pesades  naus  romanes,  que 
venían  à  disputar  à  Cartago  '1  domini  de  nostra  pàtria.  Una 
nova  era  anava  à  començarse,  un’  altra  civilisació,  no  del 
tot  emperò  desconeguda,  venia  à  capgirar  costums  y  lleys,  y 
al  fí,  ’l  modo  de  ser  de  exa  nació,  que  en  lo  transcurs  de  sa 
vida  no  havia  pogut  trobar  ni  pau  ni  benestar  de  gran  dura¬ 
da,  ab  tot  y  que  llur  posició,  apartada  del  bruyt  dels  imperis 
batalladors  d’  Orient,  semblava  havia  de  sérli’n  penyora. 

Quan  Roma  vejé  caure  à  sos  peus  fet  à  troços  lo  tractat 
d’  Asdrúbal,  que  desde  les  ruines  de  la  vençuda  Sagunto  li 
llençava  l’ ardit  y  jove  Aníbal,  comprengué  desseguit  que  ’l 
fill  d’  Amílkar  portaria  à  terme,  com  clar  ho  diu  Tito  Livi, 

(*)  A  indicació  del  Sr.  Pellicer  rectifiquem  ab  gust  lo  concepte 
equivocat  que  vertirem  en  la  ratlla  I2.a  de  la  plana  167  del  nombre 
d’  Abril,  al  dir:  «com  exposa  En  Pellicer  apoyat  en  lo  P.  Fita»  éssent 
axis  que  1’  Autor  d’  Iluro  refuta  en  lo  punt  à  que  ’ns  referíam,  al  sabi 
arqueòlech.  Llegexis,  per  tant,  en  lloch  d’  apoyat  en  lo  «refutant  al 
P.  Fita.» 

lo  pensament  que  bullia  dintre  ’l  cap  de  son  pare:  les  ares 
de  Melkarth,  hont  aquest  havia  fet  jurar  à  Anibal  odi  etern  y 
de  mort  à  la  superba  Roma,  rebían  ja  ab  lo  botí  de  Sagunto, 
les  primícies  de  les  messes  que  groguejavan  à  Trasimeno  y 
à  Cannes. 

Roma,  donchs,  axis  que  vejé  esclatar  lo  primer  llampech 
de  la  temuda  tempesta,  envià  llegats  à  Espanya  à  cercar 
aliances  de  part  ensà  del  Ebro,  essent  los  Bargussis  los  pri¬ 
mers  que  s’  allistaren  y  ’ls  que  ab  més  fidelitat  complírenli 
la  paraula;  del  Ebro  enllà  sols  trobaren  lo  menyspreu  que  ’s 
merexían  los  que  en  lo  perill  havían  abandonat  à  sos  bons 
aliats,  los  de  Sagunto.  La  matexa  embaxada  portaren  à  les 
Galies,  mes  ben  prompte  saberen  pe  ’ls  Grechs  de  Marsella, 
que  Anibal  guanyantlos  per  mà  s’  havia  atret  à  son  partit  als 
pobles  que  devia  trobar  del  Pirineu  als  Alpes.  Axò  demostra 
que  Anibal  durant  sa  hivernada  à  Cartagena,  degué  cercar 
també  en  exa  part  del  Ebro,  com  en  les  Galies,  amistats  y 
aliances  pera  quan  emprengués  la  jornada  cap  à  Italia;  no 
essent  potser  descabellat  suposar  que  en  les  costes  de  Tarra- 
co  y  de  Barcino  trobà  ciutats  que  de  bon  grat  li  donaren  pas 
y  braços,  puix  veyem  que  ’ls  Romans  al  entrar  à  Catalunya 
en  exes  matexes  costes  trobaren  resistència. 

En  efecte:  al  descriure  1’  historiador  Polybi  la  vinguda  de 
Corneli  Scipió  pera  oposarse  ab  sa  esquadra  de  sexanta  naus 
y  ab  gent  de  terra,  al  gran  exèrcit  d’  Anibal,  que  creya  en¬ 
cara  ensà  del  Pirineu,  y  trobà  ab  gran  sorpresa  à  l’ altre  part 
del  Ròdano,  diu  que  arribà  à  Ampuries  y  desembarcant  sa 
gent:  «quants  pobles  lo  resistiren  per  tota  la  riba  del  mar 
»fins  al  riu  Ebro,  prengué  à  viva  força,  rebent  ab  singular 
»humanitat  emperò,  als  pobles  que  s’  entregavan  (i).»  Fet 
axò  ’s  ficà  terra  endins  y  prosseguí  la  conquesta.  No  precisa 
Polybi  ni  per  tant  podem  precisar  nosaltres,  quins  foren  los 
pobles  que  s’  axecaren  ni  ’ls  qu’  allargaren  mà  amistosa  à 
Scipió  y  axis  tota  suposició  que  féssem  sobre  aytal  punt  fora 
del  tot  gratuita;  sols  Blanes,  si  ’s  probés  que  la  làpida  à  Te- 
longo  es  autèntica,  podria  presentar  testimoni  de  sa  actitut 
en  vers  Roma. 


(i).  Polybi ,  Llib.  III.  cap.  76. 

La  resistència  de  la  costa  catalana  fou  molt  curta,  puix 
dessangrades  ja  ses  poblacions  per  les  lleves  d’  Aníbal,  aju¬ 
piren  aviat  son  cap  al  jou  que  per  mà  de  Scipió  venia  Roma 
à  posàlshi.  La  mort  d’  aquest  general  y  de  son  germà  Publi, 
y  sobre  tot  la  despòtica  política  dels  pretors  que  à  Espanya 
la  metròpoli  enviava,  pogueren  dar  peu  à  dintre  Catalunya  à 
lluytes  tan  enceses,  que  fos  necessari  un  Cató  pera  apagar¬ 
ies,  mes  en  la  costa  del  Pirineu  à  1*  Ebro  no  ’s  tornà  à  llen¬ 
çar  ja  ni  una  gota  de  sanch  contra  de  Roma,  sinó  que  entrà 
ben  desseguida  à  dintre  son  domini  y  participà  ben  prompte 
de  sa  civilisació,  costums  y  llengua,  si  ja,  com  volen  alguns, 
no  era  la  matexa  la  de  la  plebe  romana  y  la  dels  pobles  de 
la  vera  Iberia. 

No  seria  estrany  que  à  la  fidelitat,  potser  més  forçada  que 
expontànea,  que  al  imperi  Romà  guardà  la  Layetania,  se  de- 
guessen  los  privilegis  de  ciutats  romanes,  que  gosaren  pobla¬ 
cions  com  Bètulo,  Iluro  y  Blanda,  que  apel-là  Melo  oppida 
parva ,  ciutats  petites.  Privilegi  era  aquest  que  feya  de  les 
ciutats  agraciades  petits  trassumptos  de  Roma,  lo  qual  nos  vé 
com  1’  anell  al  dit  pera  podernos  formar  idea  de  la  Bètulo  de 
aquells  dies,  ja  que,  com  acabem  d’  apuntar,  també  nostra 
vila  rebé  d’  Octavi  August,  segons  sembla,  lo  cobdiciat  privi¬ 
legi,  que  ’ns  testifica  Plini  y  ’ns  acreditan  les  làpides  locals 
que  avuy  servem  encara. 

S’  alçava,  donchs,  aleshores  Bètulo,  com  ara  no  fa  molts 
anys,  demunt  la  coma  que  cenyexen  les  rieres  d’  en  Folch 
y  Matamoros,  voltada  per  una  robusta  muralla,  destruhidaun 
cop  per  Cató  y  més  tart  reedificada,  que  lligava  estretament 
1’  apinyat  aplech  d’  humils  y  pobres  cases,  entre  les  que  des- 
collavan,  no  obstant,  alguns  edificis  sumptuosos,  dominantho 
tot  lo  temple  dels  deus  que  s’  axecava  en  lo  lloch  hont  avuy 
lo  temple  parroquial  de  Sta.  Maria.  Los  tortuosos  y  estrets 
carrers  baxavan  cap  à  les  costes  del  Fideuher  y  del  Meco,  no 
menys  que  cap  à  les  hortes  y  jardins  de  la  torre  senyorial  de 
Pinós,  com  ab  ben  poch  treball  encara  pot  comprobarse.  Tal 
com  avuy  se  veuhen  en  les  parets  exteriors  de  la  esmentada 
esglesia  de  Sta.  Maria  les  severes  y  elegants  làpides  laudatò¬ 
ries  de  Céssars  y  Triunvirs,  à  qui  Bètulo  téría  que  agrahir 
algun  servey  ò  gracia,  de  la  matexa  manera  s’  ostentavan  en 

les  parets  de  la  acròpolis,  per  testimoni  y  penyora  de  la  gra- 
titut  de  la  ciutat  y  sa  Curia.  Per  los  matexos  carrers,  que  ’n 
dihem  comunment  dalt  de  la  vila ,  corrían  atrafegats  los  es¬ 
claus  y  ’ls  plebeyos,  mentres  pe  ’1  foro  ’s  passejavan  los  lli¬ 
berts  y  ’ls  nobles,  decurions  y  qüestors,  edils  y  duunvirs,  que 
desvagats  disputavan  sobre  les  noves  de  Roma,  ò  dels  espec¬ 
tacles  que  de  tant  en  tant  los  oferían  la  vehina  Favencia 
(Barcelona)  y  la  apartada  Tarraco.  En  dies  senyalats,  la  mul- 
titut  se  reunia  prop  del  temple  hont  los  sacerdots,  sobre  tot 
los  dits  sévirs  augustals ,  oferían  sacrificis  à  honor  dels  deus 
y  ’ls  imperants  y  à  la  salut  del  poble. 

Fora  les  portes  de  la  ciutat,  pot  dirse  que  Bètulo  presen¬ 
tava  ’l  mateix  aspecte  que  avuy:  torres  y  masies  ab  nom  de 
vil-lest  s’  alçavan  quasi  en  los  matexos  llochs  hont  avuy  les 
més  antigues  s’  axecan,  competint  ab  aquestes  en  sumptuosi- 
tat  y  grandaria,  com  ho  demostran,  guardantnos  de  mentir 
los  restos  d’  elles,  que  guarnexen  les  voreres  del  camí  de  la 
Mina,  que  à  poca  diferencia  segueix  lo  traçat  de  la  empe- 
drada  via  romana  que  unia  les  ciutats  de  Layetania  ab  lo  seu 
cap  Barcelona.  Encara  prop  d’  eix  camí  van  aparexent  se¬ 
pultures,  petits  cementirs,  les  quals  recordan  les  més  sump¬ 
tuoses  que  més  prop  de  Bètulo  sens  dubte  s’  axecarían,  puix 
ab  tant  fúnebres  ornaments  embellían  los  romans  les  sortides 
de  llurs  ciutats,  sens  que  per  axò  ’l  quotidià  aspecte  del  no 
res  de  la  terra  ’ls  fes  alçar  los  ulls  al  cel,  que  indiferents  con- 
templavan. 

Tal  era  Bètulo  (i)  al  temps  de  sa  major  prosperitat  y  fins 
al  temps  de  sa  ruina,  com  ho  fa  creure  la  ausencia  de  tot 
rastre  de  civilisació  posterior  entre  lo  molt  que  ha  aparegut 
d’  aquella.  Molt  ha  aparegut,  mes  no  ’s  crega  que  també  es 
molt  lo  que  guardem,  no;  aquí,  com  per  tot,  per  més  que  sia 
trist  dirho,  la  ignorància  s’  ha  encarregat  d’  anar  destruhint 
una  per  una,  à  mida  que  anavan  sortint  à  flor  de  terra,  exes 
fulles  de  pedra  de  la  historia  d’  aquella  civilisació  que  avuy 
encar  palpita  sota  les  formes  modernes  del  art  y  de  les  lletres 

(i)  No  es  de  fantasia  la  descripció  que  acabem  de  fer,  sino  ’l  re¬ 
sultat  de  nostres  investigacións  sobre  ’l  terreno.  Moltes  cases  encara 
se  troban  edificades  sobre  fonaments  romans. 

espanyoles.  Ab  tot,  no  estudiarèm  sols  lo  poch  que  ha  pogut 
salvarse  de  la  comú  sentencia,  sinó  també  darèm  à  conèxer 
totes  les  demés  troballes  fetes  à  Badalona,  sempre  que  tin¬ 
guem  datos  suficients  y  precisos  pera  ferho;  en  tal  ressenya 
anirèm  agrupant  per  ordre  cronològich  los  monuments  que 
’ns  han  donat  matèria  per  eix  estudi,  à  fí  de  donar  major 
claretat  à  la  exposició  y  feria  més  profitosa  als  poch  versats 
en  los  estudis  arqueològichs. 

Mo?iuments  a?iteriors  d  la  era  cristiana. — A  la  actualitat 
cap  se  ’n  conserva  que  puga  ab  fonament  atribuírseli,  per 
més  que  ab  seguretat  han  d’  haver  aparegut  relíquies  que  li 
pertanyían,  puix  se  troban  testimonis  del  primer  segle,  que 
per  sí  sols  ja  acreditan  la  existència  d’  una  ciutat  més  antiga. 
A  exa  època  nosaltres  atribuím  les  sepultures  trobades  al  peu 
de  la  làpida  de  Montigalà  (Mont- Aguilar)  de  que  dexà  me¬ 
mòria  en  son  manuscrit  En  Barriga;  vèus’  aquí  ses  paraules: 
«En  el  afío  177 6,  con  motivo  de  plantar  vina  en  el  terreno 
»que  està  inmediato  unido  y  al  pié  de  esta  pena,  se  hallaron 
»algunas  criptas  que  encerraban  unos  cuerpos  de  figura gran- 
»de  y  casi  agigantados;  y  aun  que  la  mayor  parte  eran  ceni- 
»za,  se  veían  algunos  huesos  y  se  conservaban  unas  como 
»lanzas;  miraban  al  Oriente,  etc.»  Per  exos  datos  no  ’s  pot 
conjecturar,  sinó  à  la  ventura,  la  època  d’ aytals  enterraments, 
sobre  ’ls  quals,  com  més  endevant  se  dirà,  no  dona  cap  llum 
la  làpida  que  cita,  tota  vegada  que  es  una  ara  votiva  al  Sol, 
y  no  cap  estela  funeraria;  no  obstant,  lo  lloch  agrest,  y  la 
ausencia  en  ell  de  tot  rastre  d’  edifici,  fan  presumir  que  ’ls 
allí  enterrats  no  estavan  de  segur  lligats  à  cap  vil·la;  à  més: 
les  llances  fan  sospitar  una  època  no  lluny  de  la  conquesta  ò 
dominació  romana. 

A  ella  podríam  referir  també  la  carretera  de  Barcelona  à 
la  Marina,  de  la  qual,  per  lo  que  toca  à  Iluro,  ja  n’  ha  donat 
bon  compte  En  Pellicer  en  llur  obra,  encar  que  al  trac- 
tarne  en  eix  apartat  no  es  perque  suposem  que  lo  que  avuy 
se  trobés  d’  ella  fos  anterior  à  la  era  cristiana,  sinó  perque, 
éssent  la  construcció  de  tal  via,  en  sa  definitiva  forrna,  obra 
de  Roma,  y  necessàriament  deguda  als  primers  pretors  de 
nostra  provincià,  volem  al  temps  del  gobern  d’  aquestos  re- 
ferirnos;  molt  més,  quan  les  renovacions  posteriors  no  modi- 

ficaren  gran  cosa  lo  traçat  primitiu,  que  es  lo  que  majorment 
nos  interessa. 

Dada  la  estreta  faxa  de  terra  que  entre  ’1  mar  y  la  mon- 
tanya  aleshores  quedava  en  nostra  vila,  no  es  difícil  endevi¬ 
nar  per  hont  passaria  la  via  que  ’ns  ocupa;  axis  es  que  sens 
por  podem  senyalaria,  seguint  aproximadament  lo  camí  que 
avuy  ne  dihem  de  la  Mina  (barri  de  Llefià),  pe’l  peu  de 
ca  ’N  Paxau  y  entrant  al  poble  pe  ’ls  carrers  del  Rector  y 
Barcelona.  No  ’ns  atrevirèm  per  ara  à  senyalar  la  sortida, 
puix  no  n’  hem  vist  cap  rastre;  mes  atenent  à  que  allavors 
com  fins  al  sigle  passat,  lo  mar  batia  ben  prop  de  la  actual 
carretera  de  França,  hem  de  cercar  dita  sortida  potser  per  la 
Costa  del  Meco. 

De  tota  la  via,  à  pesar  de  lo  molt  bajellats,  que  han  sigut 
los  terrenos  que  atravessava,  no  ’n  coneixem  més  que  ’l  tros 
(per  cert  no  molt  caracterisat)  que  havem  descobert  nosaltres 
en  la  propietat  d’  En  Jaume  Miralles,  dos  kilòmetres  à  garbí 
de  la  vila  y  al  costat  mateix  de  la  coneguda  casa  de  ca  ’N 
Claris;  aparagué  allí  obrint  regadora  per  les  aygues,  una  obra 
de  pedra  y  morté,  à  totes  llums  romana,  d’  uns  dos  metres 
de  fondaria  per  tres  ben  bons  d’  amplaria  y  setze  ò  disset 
de  llargaria;  corra  paralela  à  la  carretera  actual  y  la  tallava 
transversalment  la  carretera  vella.  La  superfície  d’  exa  obra 
no  es  molt  llisa,  mes  sí  lo  bastant,  pera  que  ’ls  carros  pogues- 
sen  passarhi  sense  sotraquejar;  té,  ademés,  les  vorades  guar¬ 
nides  ab  un  amplet  sardinell  de  pedra  picada,  que  indica 
ben  clar  que  lo  que  ’s  té  à  la  vista  no  es  una  ruína,  sinó  una 
obra  complerta. 

Ara  bé:  {es  aquesta  obra  un  troç  de  via  romana  com  nos 
inclinem  nosaltres  à  creure?  De  cert  no  ho  sabem,  y  per  axò 
anem  à  exposar  à  la  menuda  les  rahons  en  que  nostra  opinió 
s’  apoya,  à  fi  de  que  tothom  puga  jutjar  ab  criteri  propi.  En 
primer  lloch  lo  mur  (dihemli  per  ara  mur)  objecte  d’  estudi 
té  al  present  sa  cara  superior  dos  pams  més  baxa  que  la 
terra  que  ’l  colgava,  mes  com  aquesta  ha  sigut  rebaxada  uns 
altres  tres  pams  pera  ferhi  plantacions  noves,  tenim  que  dita 
superfície  estava  primitivament  à  un  metre  de  fondaria,  que 
es  la  en  que  ’s  troban  los  restos  de  la  època  romana;  per  tant, 
eix  mur  mostrava  llavors  dita  cara  superior  à  flor  de  terra,  lo 

qual  nos  fa  preguntar:  lú.  tal  mur  quin  objecte  pot  senyalàr- 
seli  colgat  en  terra  plana? 

En  segon  lloch,  sa  posició  respecte  à  la  carretera  actual  y 
hasta  à  la  vella;  lo  estar  bon  tros  apartat  dels  fonaments  de 
vil-les  romanes,  que  en  la  matexa  finca  y  en  les  dels  costats 
se  veuhen;  lo  trobarse  ribetejada  sa  continuació  imaginaria 
de  sepultures  de  la  matexa  època,  y  per  fí,  llur  superfície, 
no  llisa  com  la  d’  una  muralla  ò  acera,  sinó  grollera  en  son 
centre  y  afermada  en  llurs  costats  per  sardinells,  li  fa  presen¬ 
tar  tot  1’  aspecte  d’  un  afirmat  pera  ’l  pas  de  persones  y  ca- 
rruatjes.  Però  se  ’ns  objectarà  que  les  carreteres  romanes  no 
tenen  exa  forma,  sinó  una  altra  molt  coneguda  per  lo  carac¬ 
terística,  y  que  enlloch  presentan  una  solidés  com  la  que 
mostran  los  dos  metres  de  fondaria  d’  aqueix  mur,  y  tot  axò 
es  veritat;  mes  à  força  de  meditar  sobre  ’l  terreno  hem  notat 
una  circunstancia  topogràfica,  que  podria  perfectament  ex¬ 
plicar  la  solidés  d’  exa  obra.  Se  recordarà  que  al  parlar  de 
les  sepultures  en  que  ’s  trobaren  les  destraletes  de  pedra, 
apuntàrem  la  idea  de  que  ’l  gorch  avuy  tan  reduhit  que  hi  hà 
entre  la  carretera  y  la  vía-fèrrea,  podia  en  la  antiguitat  ha- 
verse  extès  fins  al  peu  dels  turons  d’  En  Caritg  y  Paxau, 
molt  més  quan  lo  Besòs  fins  à  últims  del  passat  segle  ’s  des¬ 
bordava  per  les  terres  del  barri  de  Llefià,  formant,  com  diu 
lo  manuscrit  d’  En  Barriga,  nombrosos  aygua-moxos  ò  lla¬ 
cunes,  causa  de  febres  palúdiques.  Donchs  bé:  {no  podria 
haverse  construhit  lo  tros  de  mur  que  ’ns  ocupa  ab  més  soli¬ 
dés  que  ’l  demés  de  la  via  à  causa  de  tenir  que  atravessar 
un  d’  aquests  aygua-moxos?  No  hi  hà  que  dir  que  nosaltres 
nos  inclinem  à  la  afirmativa,  y  ab  tot  y  que  podem  errar, 
nos  sembla  que  lo  que  dexem  exposat,  fa  nostra  opinió  bas¬ 
tant  probable. 

Segle  I  de  la  era  Cristiana. — Tenim  d’  eix  segle  sols  una 
hermosa  làpida,  empotrada  en  la  paret  exterior  de  la  esglesia 
parroquial  de  Santa  Maria,  darrera  mateix  del  altar  de  la 
Mare  de  Deu  dels  Dolors;  es  de  marbre,  adornada  ab  senzill 
friso  y  diu  axis  : 

QVADRONIO  (i) 
PROCVLO  '  III 
VIRO  - AD  - MO 
NETAMTRIB 


Q  •  LICINIO 

QFSILVANO 

GRANIANO 


Lectura. — Quinto  Licinio,  Quin  - 
ti  íilio,  Silvano  Graniano  Qua- 
dronio  Proculo,  triunviro  ad 
monetam,  tribuno  militari  Le- 
gionis  VI  victricis,  piae,  feli- 
cis. — Decreto  Decurionum. 


mil·leg-vivict 

P  •  F  •  D  •  D 


(i)  Masdéu  (inscrip.  730)  posà 
Quadrovio  en  lloch  deQuADRONio. 


Medeix  o'&^  metres  d’  alçada  per  o’óo  metres  d’  amplada 
y  potser  fou  esculpida  en  temps  de  Domicià  (81-96). 

Traducció:  — Al  fill  de  Quinto  (Licini),  Quinto  Licini  Sil¬ 
vano  Graniano  Quadroni  Pròculo,  triúnvir  monetal,  tribuno 
de  la  Legió  sexta,  vencedora,  pia,  felís,  (se  li  posà  exa  làpi¬ 
da)  per  decret  dels  Decurions. 

Era  aytal  Licini  home  important  aquí  en  la  Tarraconense, 
puix  en  la  capital  d’  exa  provincià  (Tarragona)  han  aparegut 
dos  altres  làpides  també  à  ell  dedicades,  hont  consta  que  à 
més  dels  càrrechs  que  la  nostra  esmenta,  tenia  ’l  de  Flàmen 
augustal  (sacerdot  encarregat  del  cuito  al  Emperador),  lo  de 
Prefecte  ò  Comandant,  com  dihem  ara,  de  la  costa  de  Laye- 
tania,  y  per  ültim  lo  de  Procurador  d’  August. 

Segle  II. — Ocupa  ’l  primer  lloch  entre  les  d’  aqueix  segle, 
la  làpida  que,  buscada  en  và  per  En  Híibner,  trobàrem  y  do¬ 
nàrem  à  conèxer  en  La  Veu  del  Montserrat ,  (dissapte,  25  de 
Octubre  de  1884)  (1);  es  un  marbre  de  i’n  metres  d’  am- 

(1)  Allí  deyam:  «Entre  les  làpides  romanes  trobades  à  Badalona 
sque  En  Hübner  transcriu  en  la  seva  obra  Corpus  inscriptionum  lati- 
unarum ,  n’  hi  hà  una  que  porta  aquexa  nota:  frustra  quaesivi.  La 
»matexa  inscripció  havia  vist  jo  copiada  en  un  manuscrit  de  comens 
»d’  eix  segle,  lo  qual  com  Dou  y  Sans,  assegura  existir  aquella  en 
»una  làpida  empotrada  al  peu  de  la  porta  petita  de  la  parroquial 
»esglesia  de  S.ta  Maria.  La  nota  del  Hübner  va  esperonar  més  y  més 
»lo  desitx  que  ja  tenia  de  buscar  un  monument  arqueològich  de 
»tant  preu,  sobre  tot  per  nostra  vila,  y  que  segons  sembla  havia  des- 
»aparegut...  comensí  mes  investigacions  y  en  una  d’  elles  vaig  saber 
»que  dintre  ’l  magatzem  de  la  esmentada  esglesia  hi  havia  una  làpida 
»empotrada  ran  de  terra;  lo  lloch  y  les  senyes  eran  les  que  ’ls 

plada  per  0^5  metres  d’  alçada  en  sa  part  més  alta,  puix  es 
de  saber  que  es  trencada  en  tota  sa  llargada  de  tant  mala 
manera,  que  més  se  pot  dir  escrostonada;  per  lo  que  ni  resta 
la  esperansa  de  tenirla  complerta  demà  que  aparegués  lo 
tros  que  hi  falta.  La  inscripció  que  ’s  conserva  es  com  se¬ 
gueix  : 

LVPAE  •  AYGVSTAE  Lectura.  —  Lupae  Augustae. 
L*  VISELLIVSEVANGELI  Lucius  (?)  Visellius  Tertius, 
LIB  •  TERTIVS  libertus  Evangeli,  sevir  au- 

VTF  *  AVG  gustalis. 

Traducció: — «A  la  Llopa  Augustea.  Lluci  Viselli  Ters,  lli¬ 
bert  d’  Evàngelo,  sévir  augustal...» 

Es  aquesta  la  més  notable  de  les  làpides  que  possehím  fins 
al  día,  puix  vindica  pera  la  antiga  Bètulo  la  importància  que 
li  nega  Marca  en  sa  obra  al  dir,  que  nostra  vila  «  no  tenia 
Collegi  ni  Sevirat  augustal »  sed  collegium  et  sevir aturn  non 
habebat.  Avuy  podem  probar  contra  Marca,  que  Bètulo  no 
era  inferior  à  les  demés  ciutats  romanes  de  Layetania,  ja  que 
en  nostres  làpides  consta  haver  tingut  Curia,  Collegi  de  Sè- 
virs  augustals,  Flàmins,  duúnvirs,  edils,  etc. 

Com  se  pot  haver  vist  per  la  transcripció,  la  única  dificultat 
que  presenta  la  inscripció  que  ’ns  ocupa  es  lo  restabliment 
de  la  paraula  anterior  al  VIR  AVG;  mes  tenint  en  compte  la 
llargada  de  la  ratlla  que  corra  per  sota  la  paraula  LIB,  y  que 
en  les  làpides  barceloneses  à  voltas  s’  expressava  aixís  ti'iitt 
lo  numeral  sex  de  se-virs  augustals ,  no  serà  difícil  deduhir 
que  en  exa  matexa  forma  devia  estar  expressat  dit  càrrech 
en  nostra  làpida. 

Molt  poch  coneguda  es  la  altra  que  conservem  del  mateix 
segle,  (puix  ni  1’  esmentà  En  Marca,)  dedicada  al  emperador 
Antonino  Pío  (any  138  à  161),  potser  lo  mateix  que  concedí 
lo  privilegi  de  tenir  sèvirs  nostra  vila.  Està  empotrada  à  l’ex¬ 
terior  de  la  paret  mestra  de  la  capella  de  Sagrament  de  San- 

»autors  citats  apuntavan,  puix  la  paret  interior  del  magatzem  es  la 
»que  era  abans  exterior  de  la  esglesia...  fou  la  matexa.» 

D’  aquesta  troballa,  com  d’  altres  que  havem  comunicat  al  reverent 
P.  Fita,  se  ’n  ocupà  El  Boletin  de  la  Real  Acadèmia  de  la  Historia  en 
lo  nombre  corresponent  al  mes  de  Septembre  de  1884. 

ta  Maria,  medeix  o’ço  metres  d’  alçada  per  o’68  metres  de 
amplada,  y  diu: 

(imp.)  CAESARI 
DIVI  HADRIANI  F(il) 

DIVI  TRAIAN1  PAR 
THICI  NEPOTI  DIVI 
NERVAE PRONEP 
T  AELIO  HADR1ANO 
ANTONINO  AVG  PIO 
PONT  MAX  TRIB  POT 
COS  III 
D  D 

Traducció: — «Al  fill  del  diví  Adrià,  net  del  diví  Trajà 
Pàrtich  (y)  bisnet  del  diví  Nerva,  l’emperador  Cèsar  Tito  Elio 
Adrià  Antonino  august,  piadós,  pontífice  màxim,  de  la  tribu- 
nicia  potestat  (revestit)  y  cònsul  per  tres  vegades,  ( se  posà 
exa  làpida  per  Decret  dels  Decurions.» 

Si  no  es  una  imitació  de  la  època  del  Renaxement,  pot  re- 
ferirse  també  à  eix  segon  segle,  al  menys  per  la  bellesa  de 
sos  caràcters,  la  petita  làpida  funeral  de  marbre  que,  sens  fri¬ 
so  ni  ornamentació  de  cap  classe,  se  veu  enclavada  al  costat 
de  la  porta  de  la  capella  de  la  notable  Torre  Pallaresa;  té 
o’58  metres  d’  alçada  per  o’aç  metres  d’  amplada  y  diu  axis: 


Lectura.  —  Imperatori  Caesari, 
Divi  Hadriàni  filio,  Divi  Tra- 
iani  Parthici  nepoti,  Divi  Ner- 
vae  pronepoti,  Tito  Aelio  Ha- 
driano  Antonino  Augusto  Pio, 
Pontifici  Maximo.Tribuniciae 
potestate,  Consuli  III.  Decre¬ 
to  Decurionum. 


MEMORIAE 
VALERLE 
MODESTILL^E 
QVAE  •  VIX1T  •  AN 
XXIIII  •  M  •  III  •  D  •  XXVII 
CAECIL 

POLYCHRONlVS 
ET  •  AVRELIA 
PRIMITIVA 
FILIAE 
KARISSIM^E 


Traducció: — A  la  memò¬ 
ria  de  Valeria  Modestila 
(Modesteta)  filla  sua  ca- 
ríssima,  que  visqué  vint 
y  quatre  anys,  tres  me¬ 
sos,  vint  y  set  dies,  Ce¬ 
cili  Policroni  y  Aurèlia 
Primitiva  (dedican  exa 
làpida). 


Segle  III. — D’ eix  segle  ’n  restan  tres  làpides  y  potser  les 
grans  clavegueres  que  ab  tot  y  saberse  positivament  alguns 
de  sos  punts  d1  entrada,  estan  encara  esperant  qui  les  explori. 
Estudiem  en  primer  lloch  aquelles. 

Enclavada  en  la  paret  posterior,  al  darrera  mateix  del  altar 
major,  del  temple  de  Santa  Maria,  s’  hi  troba  la  següent,  que 
medeix  o'S'j  metres  d’  alt  per  o‘6o  metres  d’  ample: 


IMP  CAES  M  AN 
TONIO  GORDIA 
NO  PIO  FELICI 
AYG  PONT  MAX 
TRIB  POTEST  COS 
PROCOS  P  P  OPTI 
MAXIMOQ  PRIN 
CIPI  N  ORDO  BAE 
TVLONENSIVM  DEV 
OTVS  NVMINI  MA 
IESTATIQVE  EIVS 


Lectura.  —  Imperatori  Caesari 
Marco  Antonio  Gordiano,  Pio, 
Felici,  Augusto,  Pontifici  Ma- 
ximo,  Tribunicia  potestate, 

Consuli ,  Proconsuli ,  Patri 

% 

Patriae,  Optimo  Maximoque 
Principi  nostro,  Ordo  Baetu- 
lonensium  devotus  Numini 
Maiestatique  eius. 


Traducció:  Al  Emperador  Cèsar  Marco  Antoni  Gordià, 
piadós,  felís,  august,  pontífice  màxim,  (revestit)  de  la  tribu¬ 
nicia  potestat,  cònsul,  procònsul,  òptim  y  màxim  princep  nos¬ 
tre,  1’  Ajuntament  dels  Betulonesos  devot  del  Númen  y 
Majestat  d’  ell  (li  consagrà  aquesta  ara). 

També  à  la  esposa  d’  eix  Emperador  axecà  nostre  Ajunta¬ 
ment  llavors  una  ara,  y  també  s’  ha  salvat  empotrada  en  la 
paret  esquerra  de  la  sobredita  esglesia,  darrera  1’  altar  de 
Sant  Sebastià;  es  una  estela  de  marbre  de  o'ço  metres  d'  al¬ 
çada  per  o‘4o  metres  d’  amplada  si  bé  ’1  repeu  de  llur  base 
es  de  o‘5o  metres  d’  ample,  y  diu  axis: 


SABINIAE  •  TRANQVILLI 
NAE  •  SANCTIS 
SIMAE  •  AVG  • 

CONIVGI  •  D  •  N  • 

M  •  ANTONI  •  GOR  * 

DIANI  •  PII  •  FE 
LICIS  •  AVG  •  OR 
DO • BETVLO 
NENS  •  DE  VOTIS 

SIMVS  •  NVMINI  -MAIESTATIQVE 
EORVM 


Lectura.  — Sabiniae 
Tranquillinae  San- 
ctissimae,  augustae 
coniugi  Domini  nos- 
tri  Marci  Antonii 
Gordiani  Pii,  felicis, 
augusti,  Ordo  Betu- 
lonensis  devotissi- 
mus  Numini  Maies¬ 
tatique  eorum. 

Traducció. — A  Sabinia  Tranquilina  santíssima,  augusta 
muller  de  nostre  Senyor  March  Antoni  Gordià,  Pío,  felís, 
August,  I’  Ajuntament  Betulonès  devotíssim  del  Númen  y 
Majestat  d’  ells  (dedica  exa  ara). 

En  Masdéu  (inscrip.  324)  la  porta,  encar  que  mal  copiada. 
Atenent  à  que  durant  1’  imperi  de  Gordià  (238-244)  se  portà 
à  cap  lo  adob  de  les  vies  y  ponts  de  la  provincià  Tarraco¬ 
nense,  baix  la  direcció  del  llegat  augustal  Quint  Deci  Vale¬ 
rià,  no  seria  estrany  que  les  dos  ares  de  que  acabem  de  dar 
compte  s’  haguessen  axecat  en  regonexement  d’  eix  fet  y  per 
memòria. 

La  tercera,  d’  uns  o‘8i  metres  d’  alçada  per  o‘6i  metres 
d’  amplada,  empotrada  al  exterior  de  la  paret  lateral  de  la 
dreta  de  la  esglesia  ja  dita  de  Santa  Maria,  es  com  segueix: 


IMP  •  CAES  •  M  •  IV 
LIO  •  PHILIPPO  1 
PIO-  FELICI-IN- 
VICTO  ■  AVGVSTO  • 
PONTIF  •  MAX  • 
TRIB-  POTEST-II- 
COS  • PRO • COS  • 
ORDO  DECVR- 
BAETVL • DEVO • 
TVS  •  NVMINI  * 
MAIESTATIQVE  • 
EIVS  • 


Lectura. — Imperatori  Cae- 
sari  Marco  Julio  Philip- 
po,  Pio,  Felici,  Invicto, 
Augusto,  Pontifici  Ma- 
ximo.  Tribunicia  Potes- 
tate  II,  Consuli,  Pro- 
consuli,  Ordo  Baetulo- 
nensis  devotus  Numini 
Maiestatique  eius. 


Traducció. — «Al  Emperador  Cèsar  March  Juli  Felip,  Pia- 
dós,  Felís,  Invicte,  August,  Pontífice  Màxim,  (revestit)  dos 
voltes  de  la  potestat  tribunicia,  Cònsul,  Procònsul,  (dedica 
exa  memòria)  1’  Ajuntament  Betulonès,  devot  del  Númen  y 
Majestat  de  éll.» 

Com  eix  Emperador,  apel·lat  també  /’  Arabe ,  succehí  al 
anterior  y  empunyà  ’l  ceptre  del  any  244  al  249,  à  aquesta 
fetxa  s’  ha  de  referir  exa  làpida,  qual  motiu  d’  erecció  no 
s’  expressa  ni  es  fàcil  endevinarlo. 

Per  crèurela  grabada  en  lo  segle  à  que  les  apuntades  per- 
tenexen,  anem  à  parlar  aquí  de  la  inscripció  més  controver- 

tida  d’  entre  totes  les  més  clares  inscripcions  llatines  que  tro- 
barse  pugan,  de  la  d’  historia  més  incidentada:  nos  referim  à 
la  que  en  definitiva  diu: 

SOLI  D  SACRVM 
A  P  ABASCAIÍVS 

Lo  primer  que  la  donà  à  conéxer  fou  l’ Arquebisbe  Marca, 
à  qui  la  mostraren  los  monjos  de  Sant  Geroni  de  la  Murtra 
en  la  cima  del  Mont-aguilar,  vulgarment  dit  Montigalà, 
ahont  s’  ostenta  avuy  encara,  grabada  en  un  penyal  tallat  y 
orientat  naturalment  cap  à  solixent  que  reb,  per  tant,  los  pri¬ 
mers  raigs  del  astre  del  día,  deu  à  qui  algún  romà  và  dedi- 
carlo.  Dos  grans  esquerdes  crusan  la  ara  atravessant  transver¬ 
salment  la  inscripció,  de  la  que  trencan  les  paraules  S  A-CRVM 
y  ABASC-ANTVS,  essent  causa  del  joch  de  disbarats  en  que 
s’  han  enredat  los  arqueòlechsque  han  visitat  eix  monument. 
Comensà  En  Marca  per  veure  en  les  dites  esquerdes  lo  tra¬ 
çat  de  lletres  que  no  existían,  y  axis  vingué  à  llegir  Saporum 
per  Sacrum  y  Abaso  anus  per  Abascantus,  lectura  que 
volgué  justificar  explicant  que  «una  vella,  de  nom  Abaso, 
»hauría  perdut  lo  terç  sentit  à  causa  de  sa  vellesa  y  que  ha- 
sventli  després  tornat,  donaria  gràcies  al  deu  dels  sabors,  lo 
»Sol,  dedicantli  aquella  ara.» 

Llegí  lo  cèlebre  Muratori  la  descoberta,  y  trobant  invero- 
símil  la  historia  y  la  inscripció  inadmisible,  tota  vegada  que 
no  podia  duptar  de  sa  existència  testificada  per  En  Marca, 
negà  la  autenticitat  y  digué  resoltament  que  algú  havia  jugat 
una  mala  partida  al  entussiasta  Arquebisbe. 

Axis  quedà  per  molt  temps  la  qüestió,  fins  que  havent  vin¬ 
gut  à  la  Murtra  1’  autor  del  Viaje  literario  à  las  Iglesias  de 
Espana ,  à  principis  d’  eix  segle,  volgué  veure  també  la  es¬ 
tranya  inscripció  y  pujà  à  la  montanyeta  que  diu  éll  de  Pun- 
tigald.  A  vista  de  la  inscripció  ’s  rigué  fortment  de  la  lectura 
é  interpretació  d’  En  Marca,  calificantles  de  «equivocacion 
de  marca»  jugant  axis  del  vocable,  y  molt  satisfet  baxà  de  la 
montanya  després  de  reconstituhir  ab  acert,  es  veritat,  la  pa¬ 
raula  SACRVM  ( saporum  de  ’N  Marca),  però  dexant  encara 
per  mestressa  del  penyal  à  la  vella  y  fictícia  Abaso. 

Vingué  1’  Hübner,  y,  dol  dirho,  un  estranjer  tingué  que  en¬ 
senyar  als  naturals  lo  verdader  text  de  la  inscripció  que  es  tal 
com  la  hem  posada  al  principi,  després  d’  haverla  nosaltres 
comprobada  per  medi  d’  un  calch,  en  lo  que  millor  que  en 
la  negrosa  penya  ’s  nota  la  prolongació  de  1*  últim  pal  de 
la  N  d’  Abascantus,  pera  formar  la  T  que  ningú  llegia.  La  in¬ 
terpretació  es,  donchs:  A.  P.  Abascantus  (dedica)  al  deu  Sol 
(aquella)  ara. 

Ab  tant  autorisada  com  verdadera  lectura  semblava  deblan 
quedar  oblidats  per  sempre  ’ls  erros  d’  En  Marca  y  En  Villa¬ 
nueva,  però  no  ha  estat  axis,  puix  posteriorment  al  sabi  ar- 
queòlech  alemany, visità  ’l  monument  una  comissió  de  la  «As¬ 
sociació  d’  Excursions  Catalana»  (27  d’  Abril  de  1879)  y  per 
esmenar  la  plana  als  citats  autors  Marca  y  Villanueva,  con¬ 
vertiren  al  desgraciat  Abaso  en  «un  ancià»  llegiren  lo  Sa- 
crum  com  abreviatura  de  Sacrorum  y  ab  tot  y  transcriure 
la  inscripció  com  1’  últim 

SOLI  D  SACRVM  —  A  P  ABASO  ANVS 

traduhiren:  Al  sol  Deu  de  lo  sagrat  (aquesta)  Ara  posa  Abaso 
ancià  (!!!)  guanyant  per  sempre  més  la  palma  en  matèria  d’ in¬ 
terpretacions  esguerrades,  puix  no  es  possible  dir  més  disba¬ 
rats  sobre  tan  poques  paraules. 

Dóna  En  Marca,  ademés,  en  lo  llib  2.0n  cap  15  de  llur  obra, 
noticia  de  dos  altres  làpides,  que  nosaltres  no  hem  vist  ni 
vejé  En  Barriga,  quan  à  últims  del  passat  segle  se  empotra- 
renles  descrites  en  les  parets  de  la  esglesia  de  Sta.  Maria,  lla¬ 
vors  edificada  sobre  la  antiga:  la  una  es  la  següent: 

M  •  FABIO  •  GAL  •  NEPOT 
IESSONIENSI  •  ^ED  •  II  •  VIRI 
FLA  •  ROMAE  •  ET  •  AVGVSTOR 
CVRATORI  •  BALINEI  •  NOVI  OB 
CVRA  •  MIT  •  INNOCENTIAM 
EX • D • D 

Diu  trobà  nota  d'  ella  entre  ’ls  papers  d’  En  Pujades,  dels 
quals  consta  existia  y  havia  estat  empleada  en  la  construcció 

del  altar  de  St.  Pere  de  la  antiga  esglesia;  la  altra  làpida  ve 
copiada  en  exa  forma: 

DEIS  •  MANIBYS 
C  PICARII  •  C  •  F  •  PVB  •  NO V ATI 
HVIC  •  ORDO  •  BETVLON  *  LOCVM 
SEPVLTVRAE  •  EIVS  •  IMPENSA 
FVNERIS  •  PVBLICA  •  ET  •  OMNES 
HONORES  •  DEDIT  •  C  ■  PICARIVS 
H·M·H·NS·N·L·S. 

D’  aquexa  diu  que  fou  trobada  nuper,  de  poch,  à  Badalo¬ 
na,  y  que  ’ls  Monjos  de  S.  Geroni  la  donaren  al  erudit  Jaume 
Ramon  Vila,  qui  la  donà  à  n’  En  Pujades.  No  tenim  la  més 
petita  noticia  de  la  reaparició  de  cap  d’  elles  y  per  axò  sols 
les  anotem  à  benefici  d’  inventari. 

Hem  apuntat  més  amunt  la  existència  de  grans  clavegue¬ 
res  y  ’ns  dol  no  poder  darne  més  datos  que  ’ls  que  sabem  per 
referencia;  però  axis  y  tot  volem  parlarne  pera  recomenarles 
à  la  atenció  dels  inteligents,  per  demà  que  algú  s’  encarregui 
d’  exploraries. 

Segons  sembla  ocupan  una  extenció  considerable  de  nostra 
vila,  puix  un  gran  tros  fou  descobert  molt  prop  del  forn 
d’  obra  d’  En  Rosés  (lo  qual  per  cert  s’  aprofità  per  abocari 
la  aygua  sobrant  del  molí  de  la  Torra);  mentres  un  altre  tros 
aparegué  al  peu  de  la  quadra  d’  En  Real,  baxant  pe  '1  pou 
dit  de  St.  Pere;  y  per  fí  un  altre  pertanyent  per  les  senyes  à  la 
cloca  màxima,  se  descobrí  tot  fent  lo  pou  de  la  casa  dita  del 
Calderer,  carrer  de  la  Revolució:  forma  un  camí  subterrani  ab 
volta  y  parets  de  pedra  picada,  de  tal  amplada  y  alçada  que 
s’  assegura  podrían  passarhi  de  costat  dos  grans  carros  de  vela. 

Avuy  no  pot  precisarse  la  direcció  que  seguían,  mes  cre- 
yem  que  ab  los  datos  que  deixem  apuntats  n’  hi  hà  prou  pera 
marcar  lo  plan  d’  una  exploració  en  regla,  sempre  profitosa 
pera  lo  complert  conexement  de  la  ciutat  romana. 

Gayetà  Soler 

ESTUDI  ETIMOLOGICH  Y  COMPARATIU  (i) 


CANCELLI,  CANCELL,  CANCELLER,  CANCELLERIA,  CANCEL·LAR, 
CANÇAR,  CALLAR,  CALLANT,  CALLANT! VOL 


Cancelli. — August  Fick,  en  la  tercera  edició  de  son  Ver- 
gleichendes  IV'órterbuch  der  indogervianischen  Sprachen ,  ò 
sia,  Diccionari  etimològich  de  les  llengües  indo-germdniquest 
estableix  les  arrels  greco-itàliques  kak,  kank  (vol.  II,  pàg.  49), 
en  significació  de  cenyir ,  com  típiques  pera  explicar  la  pro¬ 
cedència  comuna  de  cingere ,  cinc-tu-s  y  cing-u-lum ,  aixís 
com  fa  derivar  de  kankro ,  enreixat,  gelosia,  la  paraula  cànc¬ 
er ,  qual  diminutiu  canc-ellus  se  formà  del  mateix  modo 
que  d’  ager,  agellus  y  de  liber ,  libellus.  Segons  Festo  (pà¬ 
gina  46),  cancri  dicebantur  ab  anliquis,  qui  nunc  per  deminu- 
tionem  cancelli. 

Cancell. — Se  formà  aquesta  paraula  de  la  llatina  cancelli^ 
en  plural,  que  significava  la  tanca  feta  de  llistons  de  fusta  ò 
ferro,  rectes  y  à  biaix,  entrellaçats  à  manera  de  ret,  deixant 
entre  sí  petits  intersticis  ò  espays  buyts.  Ab  los  cancelli  se 
tancavan  portals,  finestres,  escenes  y  tribunals,  es  à  dir,eran  lo 
que  ab  altres  noms  se’  n  diu  cancell,  reixa  y  gelosia.  Signifi¬ 
cant  gelosia,  se  troba  usat  en  lo  llibre  dels  Proverbis  (VII,  6), 
ahont  s’  hi  llegeix:  De  fenestra  enim  domus  meae  per  can- 
cellos  prospexi.  En  sentit  de  tanca,  en  Pere  Miquel  Carbo¬ 
nell  usà  aquesta  paraula  en  ses  Chroniques  de  Hespanya 
(fol.  2i  8),  quan  al  parlar  dels  personatges  que  ’s  j untaren  en 
la  catedral  de  Barcelona,  acaba  dihent:  E  altres  en  gran  mul- 
titut  dins  los  cancells  de  fusta  que  aqui  en  la  dita  Seu  eren  fets. 

Comparacions. — En  castellà,  cancel\  en  italià,  cancello\  en 

(1)  Aquest  article  vegé  la  llum  en  lo  número  primer  de  La  Es- 
paüa  moderna ,  y  se  publica,  ab  permís,  traduhit  per  D.  Lluis  B.  Na¬ 
dal. 

francès,  cancel,  chancel ,  chanceau.  En  los  dialectes  del  Mitg- 
día  de  França  ha  près  aquesta  paraula,  segons  en  Mistral,  di- 
ferentes  formes:  en  lo  Llengadoc,  cancel ,  chancl·l,  acance,  achn- 
ci,  ganço ,  aganço,  achanço ;  en  los  Alpes,  cancèl,  chancèl,  es- 
cànci ,  cànci;  en  lo  Delfinat,  canceu,  chanceu;  en  lo  dialecte 
marsellès,  cance ,  cànci,  y  en  lo  gascó,  canço ,  cauço ,  candi . 

Canceller. — Procedeix  de  cancellarius,  que  en  sa  signifi¬ 
cació  etimològica  es  lo  mateix  que  ostiarius ,  porter,  es  à  dir, 
lo  qui  està  prop  del  cancell  de  la  porta,  y  en  aquest  sentit  es 
usat  en  les  Vies  des  saints  (MS.  Biblioteca  Nac.  de  París, 
fonds.  esp.  44,  fol.  74)  en  lo  següent  passatge:  Sant  Gregori 
mana  al  canceller  seu  que  tots  dies  cuydas  .XII.  paubres  à 
mcnyar. 

Prengueren  lo  nom  de  cancellarios  los  qui  estavan  ad  carn 
cellos  judicum ,  qui  executavan  les  ordres  dels  jutges,  essent  en 
certa  manera  ostiarios  ò  porters.  Lo  P.  Carpentier,  en  lo  su¬ 
plement  :al  Glossari  de  Ducange,  assegura  que  jamay  se  donà 
als  notaris  lo  títol  de  cancellarios.  En  lo  palau  dels  reys  de 
França  tenían  1’  encàrrech  de  redactar  les  cartes  y  privilegis. 
Fou  també  càrrech  eclesiàstich  en  la  Curia  romana,  en  les 
esglesies  catedrals  y  en  los  monastirs. 

Per  lo  que  toca  al  realme  d’  Aragó,  en  Pere  III  (IV  d’  Ara¬ 
gó),  nomenat  lo  Cerimoniós ,  disposà  en  ses  Ordinacions  que  ’1 
Canceller  de  sa  córt  fos  arquebisbe  ò  bisbe  graduat  de  doc¬ 
tor  en  Lleys,  ò,  en  son  Uoch,  un  doctor  en  Lleys,  y  fixà  les 
obligacions  del  dit  càrrech  en  los  següens  termes:  Qui  les 
letres  nostres  legir  e  corregir ,  d  forma  suficient  reduir ,  0  de 
sa  man  pròpia  en  la  fin  de  cascun,  ab  menys  Jettres  que  por a, 
son  nom  sotscriure ,  sia  tengut  (MS.  B.  Nal.  de  París,  fonds. 
esp.  8,  fol.  48,  retro). 

Era  títol  de  preeminencia  en  les  universitats,  superior  al 
de  rector,  y  son  nombrament  era  propi  del  rey,  essent  perpè- 
tuo  ’l  càrrech.  Havia  d’  aprovar  y  autorisar  personalment  los 
graus  y  títols  que  s’  expedían,  interposant  en  ells  sa  autoritat 
real  y  pontifícia  (Bosch:  Títols  de  honor  de  Catalunya ,  lib.  3, 
cap.  12). 

* 

Comparacions. — En  castellà,  canciller  y  cancelario;  en  por¬ 
tuguès,  chanceller\  en  italià,  cancelliere;  en  francès,  chancelier\ 
en  provençal  cancelier  y  chancelier;  en  lo  dialecte  llemosí  y 
en  lo  dels  Alpes,  cancelié  y  chancelié. 

Cancellería. — De  canceller ,  ab  lo  subíixo  la,  procedeix 
la  paraula  cancellería,  pera  indicar  lo  lloch  hont  estava  1’  ofi¬ 
ci  de  canceller,  en  que  ’s  guardava  lo  segell  real. 

Comparacions. — En  lo  baix  llatí,  cancellería ;  en  castellà, 
cancillerla\  en  italià,  cancelleria;  en  portuguès,  chancellaria\ 
en  francès  chancellerie\  en  provençal  cancel·laria^  en  lo  Llen- 
gadoc,  cancelarié  y  cancelariè\  en  lo  llemosí,  chancelariò\  en 
lo  gascó,  cancelariò  y  cancelarïo. 

Cancellar. — En  llatí  cancellare,  derivat  de  cancelli,  à 
més  de  la  significació  de  tancar  ab  reixat,  balustrada  ò  ge¬ 
losia,  tingué  la  d’  anular  un  document,  perque  pera  esborrar 
un  escrit  s’  hi  feyan  demunt  ratlles  grosses  encreuhades  à 
semblança  de  les  gelosies,  reixes,  ò  cancelli,  com  oportú-  ' 
nament  ho  fa  notar  Ducange. 

Cancellar  ò  anul·lar  en  aqueixa  forma  un  document, 
s1  anomena  al  Aragó  barrear  y  en  lo  llenguatge  vulgar  de 
Catalunya  ferhi  creu ,  com  es  de  bon  veure  en  lo  següent  pas¬ 
satge:  «Si  ’l  Batlle  ho  mana,  quan  haja  afluixat  los  quartos/z 
faràn  creu .»  (Vidal  La  vida  en  lo  camp,  pàg  225). 

Comparacions. — En  castellà,  cancelar;  en  portuguès,  can¬ 
cellare;  en  francès,  canceler;  en  italià,  cancellare  y  scancella- 
re;  en  provençal,  cancellar ,  escancellar,  descancellar. 

Cançar  y  callar.  —  Callar  ò  calar,  es  à  dir,  no  parlar,  es 
paraula  d’  ús  casi  exclusiu  de  les  llengües  neo-llatines,  origi¬ 
naries  de  la  Península  ibèrica:  callar  es  pròpia  de  la  catalana 
y  castellana,  aixís  com  calar  es  forma  usada  pel  gallego  y 
portuguès ,  que  tenen  les  veus  callar  y  coalhar  pera  ex¬ 
pressar  respectivament  l’ idea  de  coagular.  En  lo  Llengadoc 
cala  té  la  mateixa  significació  que  callar,  com  se  veu  en  lo 
refran:  Papiè  parlo,  barbo  calo ,  equivalent  à  «  callen  barbas 
y  hablen  cartas»  del  castellà.  (En  català  :  Canten  papers  y 
menten  barbes ).  Entre  ’ls  dialectes  del  basch  hi  hà  pera  la 
significació  de  callar ,  los  verbs  isil,  isiltzen,  ichildu,  ichildu- 
ten,  ichil,  ichilten;  en  altres  llengües  europees  existeixen  pa¬ 
raules  de  diferentes  fonts  pera  idèntica  significació.  Valgan 
per  exemples:  en  grech,  oi-fàv  Çsigàh),  ouunav  Ç siopàn );  en 
llatí,  silere  y  també  tacere,  del  qual  se  formaren  en  italià,  ta- 
cere;  en  provençal,  taiser  y  taser,  y  en  francès,  taire;  en  alt 
alemany  antich,  swigèn,  swikèn;  en  lo  mitjà,  swigen;  en  lo 


Revista  Catalana 


277 


modern,  schweigen ;  en  anglo-saxó,  swigon ,  y  en  holandès, 
zwijgen . 

Si  ’s  judicàs  per  simples  apariencies,  podria  suposarse  que 
la  exclusiva  esmentada  dona  indici  d’ésser  lo  verb  callar  pa¬ 
raula  tal  volta  peculiar  de  les  llengües  parlades  pe  'ls  indíge¬ 
nes  de  la  Península  ibèrica  abans  de  trobarse  sotmesos  al  jou 
dels  romans,  y  d’  haver  la  mateixa  sobreviscut  à  la  domi¬ 
nació;  no  obstant,  dista  molt  d’ésser  açò  la  veritat.  La  etimo¬ 
logia  demostra  que  ’1  verb  callar  ò  calar  es  de  procedència 
llatina. 

De  can-ce-ll-are  se  formaren,  com  per  bifurcació,  los  verbs 
cançar  y  callar. 

Resultà  can-ce-ar  de  can-ce-ll-are  per  la  pèrdua  de  la  //,  y 
després  can-ç ar  per  haverse  convertit  en  ç  la  ce  paladial,  com 
seda-ç,  de  seta-ce-u?n. 

La  forma  definitiva  callar  es  deguda  à  la  eliminació  de  n, 
com  en  tnacip  de  mancipium,  y  també  de  ç  devant  la  //,  y 
aixís  s’  explica  que  haja  resultat  callar  de  ca-nce-llare. 

Encara  que  aquesta  forma  definitiva  callar  no  puga  justi— 
ficarse  per  altre  cas  idèntich  d’  elisió  de  ç  devant  de  //,  no  es 
açò  un  argument  de  vàlua  pera  declarar  inadmissible  la  etimo¬ 
logia,  tota  vegada  que,  à  falta  d’  altres  medis  auxiliars,  hi  hà 
que  valerse  de  la  analogia ,  que  té,  segons  Jordi  Curtius  (1), 
eficacia  demostrativa  quan  s’  apoya  en  una  sèrie  de  casos 
evidents.  Les  paraules  dispostes,  com  en  lo  present  estudi,  à 
manera  d’  arbre  genealògich,  contribuheixen  en  alt  grau  à 
aquesta  demostració,  per  quant,  com  diu  Pott  (2),  unes  pa¬ 
raules  no  procedeixen  d’  altres  sols  exteriorment,  sinó  que  ’s 
formaren  també  per  semblances  ò  analogies,  que  tot  sovint 
revelan  una  admirable  y  rara  profunditat  d’  observació,  com 
en  aquest  cas  les  paraules  que  son  objecte  del  anàlisis. 

La  significació  etimològica  fonamental  de  cançar  y  callar 
es:  tancar  ab  reixat  ò  cancell , — cancellare , — y  en  termes  ge¬ 
nerals  tancar.  Lo  verb  cançar , — paraula  ja  antiquada, — se 

(1)  Grundzüge  der  griechischen  Etymologie.  Segona  edició,  pla¬ 
na  106. 

(2)  Etymologische  Forschungen.  Vol.  II,  plana  185  de  la  segona 
edició. 

troba  en  lo  següent  passatge  del  vol.  II,  cap.  119,  plana  105  de 
Tirant  lo  Blanch  (1),  hont  se  llegeix:  «Vostres  bravures  son 
tantes,  que  les  orelles  tinch  cançades  de  scoltar  vostres  igno- 
cencies.»  No  es  possible  confondre  aquest  participi  ab  lo 
del  verb  cansar  (fadigar),  perque  en  la  època  en  que  la  dita 
novela  fou  escrita  (segle  xv)  estava  més  en  us  lassar  pera  tal 
significació,  à  més  de  que  s’  emplea  ç  y  no  s,  y  ’1  verb  tenir 
en  lloch  d’  estar,  com  1’  exigiria  la  significació  de  fadigar. 

Al  verb  cançar  se  li  ha  contraposat  obrir ,  per  qual  antíte¬ 
sis  queda  corroborat  lo  dit  anteriorment.  En  lo  foli  279  retro 
del  manuscrit  que  ’s  guarda  en  la  Biblioteca  de  la  Universi¬ 
tat  de  Barcelona,  ab  lo  títol  de  Suma  de  collaciotis  y  ajusta¬ 
ments,  se  llegeix  sobre  ’l  particular  lo  següent :  «Car  vendrà 
temps  en  lo  qual  los  (ells)  no  sostendran  sana  e  vera  doctri¬ 
na,  mas  encerquaran  e  assimularan  maestres  segons  los  lurs 
desigs,  e  pruir  los  han  les  orelles  ab  les  nouelletats  que  hoy- 
ran,  e  cançar  les  han  à  la  veritat  e  obrir  les  han  à  les  faldes 
(faltes),  mas  tu  vetle  e  en  totes  coses  treballa,  fes  obra  de 
euangelista,  ço  es,  esforçat  en  preycar  veritat.» 

A  més  de  la  antítesis  entre  cançar  y  obrir ,  s’  ha  establert 
sinonímia  entre  cançar  y  cctllar,  ab  lo  qual  queda  assegurada 
la  significació  de  tancar  atribuhída  més  amunt  à  abdós  verbs, 
y  demostrada  ensemps  la  procedència  d’  un  origen  comú,  ja 
que  en  lo  foli  275  retro,  del  manuscrit  abans  citat,  se  llegeix: 
«E  com  hac  hoyt  lo  sermo  cança  la  boca  e  calla .»  En  soste¬ 
niment  d’  açò  ve  la  frase  castellana  callar  la  boca ,  que  1’  au¬ 
tor  del  Gil  Blas  emplea  en  lo  llib.  X.  cap.  10,  quan  fa  dir  lo 
següent  al  personatge  principal  de  la  novela:  «Mi  secretario 
estaba  de  tan  buen  humor,  que  nos  quitó  à  todos  el  suefío 
con  sus  graciosas  ocurrencias.  Calla  esa  boca,  le  dije,  amigo 
mío,  ó,  si  quieres  que  no  durmamos,  cuéntanos  alguna  cosa 
que  merezca  nuestra  atención.» 

Cançar  y  callar  significan,  donchs,  en  termes  generals, 
tancar.  Lo  darrer  d’  aquests  dos  verbs  se  refereix  exclusiva¬ 
ment  à  la  boca,  y  per  haver  fet  1’  us  innecessària  aquesta  pa¬ 
raula,  com  à  complement  de  callar ,  d’  ací  vé  la  significació 
intransitiva  atribuhída  al  dit  verb. 

(1)  De  la  Biblioteca  Catalana  que  dirigeix  D.  Mariàn  Aguiló. 

Com  frases  equivalents  à  callar ,  poden  citarse,  en  castellà, 
cerrarle  la  boca  d  uno,  per  hacerle  callar ,  y,  en  català,  no 
badar  boca,  ço  es,  no  parlar ,  guardar  silenci,  per  quant  ba¬ 
dar  etimològicament  es  lo  mateix  que  estar  ab  la  boca  oberta; 
y,  per  ésser  la  tal  actitut  natural  expressió  del  pasme,  resulta 
impregnat  d’  un  realisme  gràfich  1’  adjectiu  em-ba-da-lit,  que 
serveix  pera  caracterisar  1’  estat  d’  estupefacció,  com  en  lo 
següent  passatge:  «Se  preparava  algun  misteri  que  ’l  mon  es¬ 
perava  embadalits  (Oller,  Vilaniu ,  pàg.  254). 

Lo  antich  castellà  tenia  ’l  verb  c aliant ar  (compàrense  ca¬ 
llar,  callantar,  abçuebrar,  quebrantar )  ab  significació  eti¬ 
mològica  de  cerrar  y  figurada  de  cesar ,  acabarse ,  segons  se 
pot  veure  en  la  esparça  28  del  Sacrificio  de  la  Misa,  de  Gon¬ 
zalo  de  Berceo  (B.  de  A.  Esp.:  Poetas  anteriores  al  siglo  xv, 
plana.  81),  en  que  ’s  llegeix  : 

Levanto  la  ley  nueva,  la  vieia  callantada, 

La  vieia  so  la  nueva  iaze  encortinada. 

En  la  esparça  23  se  confirma  esta  significació  ab  los  se¬ 
güents  versos : 

Todo  esto  remiembra  la  hòstia  que  quebranta, 

Todo  alli  se  cumpre  e  alli  se  callanta. 

En  sentit  metafòrich,  ò  per  analogia,  la  significació  de  ca¬ 
llar  s’  ha  fet  extensiva  als  ocells,  dels  quals  se  diu,  en  caste¬ 
llà,  que  callan  su  pico,  y  per  çò  Jafuda,  en  una  de  ses  màximes 
morals,  ha  dit,  ab  fonament,  que  «  callar  es  profitós  à  les 
gens  e  als  oçells.»  (MS.  L.  2,  fol.  90,  col.  I. — Bibl.  Nac.  de 
Madrid.)  • 

Demostrat  1’  origen  y  significació  del  verb  callar ,  ara  ’ns 
toca  investigar  la  rahó  plausible  que  pose  en  evidencia  ’l  fo¬ 
nament  de  la  etimologia,  ò  en  altres  térmens,  iper  quin  mo¬ 
tiu  callar  se  formà  de  cancellare ?  Donar  resposta  satisfactò¬ 
ria  à  n’  aqueixa  pregunta  pertoca  solament  à  1’  Anatomia,  que 
sens  impropietat  pot  anomenarse  descriptiva  popular. 

En  Cirurgia  s1  han  comparat  diferentes  parts  del  cos  humà 
ab  objectes  més  ò  menys  anàlechs  à  elles,  com  se  pot  veure 

en  la  traducció  catalana  publicada  en  1492,  à  Barcelona,  ab 

10  títol  de  Inuentari  0  collectori  de  cirurgia  en  vullgar  catala 
fet  per  maestre  Guido  de  Cauliach ,  en  qual  llibre  al  crani  se 

11  diu  olla  del  cap  (llib.  II,  doctr.  2,  cap.  I),  al  pit  se  1’  apel-la 
archa  de  tnembres  sperituals  (id.,  cap.  5),  del  cor  se  diu  que  es 
à  manera  de  pinya  renuersada  (id.,  id.),  y  la  espinada  se  com¬ 
para  à  ceba  ò  à  cathena  de  barcha  (id.  cap.  3). 

Lo  poble,  procedint  del  mateix  modo,  es  à  dir,  per  com¬ 
paracions,  ha  establert  denominacions  que  forman  part  del 
llenguatge  comú.  La  paraula  llatina  testa,  olla,  s’ usà  en  la  baixa 
llatinitat  pera  denotar  lo  cap ,  y  passà  després  à  formar  part 
del  aplech  comú  dels  idiomes  neo-llatins.  Al  cartílach  tiroi¬ 
des,  ò  poma  d’  Adam,  se  li  diu  en  català  la  nou  del  coll ,  de  la 
qual  deriva  ’1  verb  ennuegarse.  La  tràquea  ha  sigut  compara¬ 
da  à  canya ,  y  d’  aquí  vé  1’  haverse  format  lo  verb  escanyar, 
qual  reflectiu  escanyarse  té  la  significació  d’  ofegarse.  Al  tò¬ 
rax  se  li  dona  ’1  nom  de  caixa\  post  del  pit  s’  anomena  1’  es- 
ternon;  biga  de  P  esquena  (1),  la  espina  ò  columna  vertebral, 
y  ab  los  noms  de  canyella ,  ventre  de  la  cama  y  perdiu ,  se 
distingeixen  la  tibia,  la  pantorrilla  y  ’l  pulmó,  respectiva¬ 
ment. 

Venint  ara  à  lo  que  constituheix  lo  punt  principal  de  la 
qüestió,  ço  es,  la  boca^  deu  notarse  en  primer  terme  que,  con¬ 
forme  ab  1’  ordre  d’  idees  establert,  se  1’  ha  comparada  à 
porta  ò  finestra,  lo  qual  explica  la  rahó  d’  esser  del  nom  bar¬ 
res,  que  de  molt  antich  (2)  s’  ha  donat  en  català  à  les  man¬ 
díbules,  que  son  part  integrant  de  la  mateixa.  En  lo  Llenga- 

(1)  Un  sol  exemple  bastarà  pera  demostrar  que  aquests  noms,  for¬ 
mats  per  comparació,  datan  de  llarga  fetxa.  Bernat  Mas,  metge,  pu¬ 
blicà  en  1625  lo  llibre  titolat  Orde  breuqi  regiment  molt  util y  profitos 
pera  presservar  y  curar  de  peste,  en  qual  fol.  87,  retro  se  llegeix: 
«Aconsellan  los  Doctors,  particularment  Dunçano,  que  vnten  vna,  dos 
y  moltes  vegades  la  espina,  ò  biga  de  la  esquena  y  parts  extremas  ab 
lo  següent  vnguent,»  etc. 

(2)  Lo  nom  barres  s’  aplica  pera  designar  les  mandíbules,  tant 
dels  hòmens  com  dels  irracionals.  Se  llegeix  en  lo  capítol  47  de  la 
Crònica  de  Jaume  ’l  Conqueridor,  respecte  als  primers:  «Donaren 
a  .j.  escuder  nostre,  parent  de  don  Pelegri  de  Bolas,  ab  una  pedra 
en  les  barres  quant  los  gosa  desmentir.»  En  quant  als  irracionals,  pot 

doc  se  diu  barra  la  bouco,  per  tancar  la  boca\  però  ’1  català 
emplea,  à  pesar  d’  açò,  lo  verb  tancar ,  de  significació  més 
general  que  barrar,  com  se  veu  pel  següent  exemple:  «Trobí 
la  porta  de  la  escala  tancada  y  barrada .»  (Riera  y  Bertràn: 
Jochs  Florals  de  1869,  pàgina  280).  No  podrà,  donchs,  te- 
nirse  per  temerari  empenyo  1’  afirmar,  desd’  aquest  punt  de 
vista,  que  ’ls  dos  ordres  de  dents  venen  à  esser  pera  la  boca, 
en  la  imaginació  creadora  del  poble,  lo  que  son  pera  les  por¬ 
tes  y  finestres  les  reixes  y  gelosies,  y  que,  en  conseqüència, 
callar ,  de  cancellare ,  etimològicament  equival  à  tancar  la 
boca  ab  cancell ,  reixa  ò  gelosia,  lo  qual  està  confirmat  pel 
verb  inglès  to  conceal ,  que,  estant  menys  distant  que  callar 
de  la  forma  originaria  cancellare ,  constituheix  per  sí  sol  una 
verdadera  demostració. 

Lo  poble  ha  convertit  en  refrans  les  màximes  y  sentencies 
dels  filosophs  moralistes,  en  que  recomenàren  com  saludable 
la  eficacia  del  silenci,  y  ’ls  etimòlechs,  investigant  1’  origen 
del  verb  callar ,  s’  han  apartat  del  verdader  camí,  per  haver 
pres  per  guia,  interpretantho  à  sa  manera,  lo  valor  moral  que 
enclou  aquella  recomenació. 

Se  llegeix  en  lo  cap.  21,  vers.  29  del  Eclesiastès,  que  ’ls  ne¬ 
cis  tenen  lo  cor  en  la  boca — in  ore  fatuorum  cor  illorunt — y 
per  aquest  motiu  la  prudència  en  lo  callar  resulta  esser 
sabi  consell;  de  tal  manera  que  el  bobo,  si  es  callado,  por  se- 
sudo  es  reputado ,  perque,  com  diu  gràficament  Jafuda  (MS. 
L.  2,  fol.  90,  col.  1,  B.  Nac.),  callar  es  sach  de  errades. 

Aquesta  màxima  ha  sigut  perpetuada,  en  castellà,  pel  re- 
fran  citat  per  Covarrubias:  Al  bien  callar  llaman  santo,  del 
qual  Cervantes,  en  la  part  II,  cap.  7  del  Quijote,  dona  una 
variant  concebuda  en  aquests  térmens:  Al  buen  callar  llatnan 
Sancho\  y  per  trobarse  en  la  col·lecció  de  Çaragoça,  entre 
altres  versions,  Al  buen  callar  llaman  saggio,  opina  ab  fona¬ 
ment  D.  Joseph  Coll  y  Vehí,  en  la  pàg.  27  de  Los  refranes 
del  Quijote,  que,  à  més  de  donar  llum  sobre  ’l  verdader  sen- 


citarse  ’l  Bando  de  1350,  que  diu:  «Declaren  los  consallers  que  tot 
carnicer  pusche  fer  tornes  a  la  carn  salada  de  les  barres  e  de  les  orelles 
e  del  cap  del  porch  fresc.  (Arx.  municip.  de  Barcelona:  Bandos  de 
1349  à  56,  fol.  10  retro). 

tit  del  refran,  dona  peu  à  sospitar  si  pogué  esser  portat  de 
Italia. 

Covarrubias  fou  lo  primer  qui  en  son  Tesoro  de  la  lengua 
castellana(i(i>i 4)  donà  la  etimologia  de  callar ,  expressantse  en 
aquests  térmens:  «  Callar  se  dixo  del  verbo  calleo,  calles,  por 
ser  astuto  y  sagaz.  Callado  de  callidus.»  Al  adoptar  la  Real 
Acadèmia  Espanyola  aquesta  etimologia  en  la  primera  edició 
de  son  Diccionari  (1726-39),  afegí  que  dos  astutos  son  de 
ordinario  silenciosos  y  callados;»  y  puix  s’  anomena  astut  à 
qui  es  hàbil  pera  enganyar  ò  pera  evitar  un  engany,  la  inten¬ 
ció,  atribuhida  à  qui  guarda  silenci,  serví  en  aquest  cas  de 
criteri  pera  traure  per  deducció  la  etimologia,  que  hauria  estat 
sens  dupte  altra  si,  pera  la  interpretació  del  silenci,  s’  hagués 
tingut  en  compte  lo  principi  de  Bonifaci  VIII  [Reg.  43-V,  12- 
in  Sexto),  qui  tacet  consentiré  videtur ,  ò  ’1  refran  Quien  calla 
otorga,  que  Cervantes  reproduheix  en  sa  Galatea.  Roch  Bar- 
cia  admet  en  son  Diccionari ,  també  com  etimologia,  lo  verb 
callere,  que  traduheix  per  esser  insensible ,  y  afegeix  que  no  ’s 
concebeix  còm  separar  los  verbs  callar ,  encallar  ò  encallecer. 
La  dita  etimologia  ha  sigut  postergada  en  la  dotzena  edició 
del  Diccionari  de  la  Acadèmia,  pel  verb  celare ,  celar ,  ama¬ 
gar,  callar,  que  es  inadmisible  com  à  tal  desde  ’ls  punts  de 
vista  fonètich  y  semassiològich. 

Callar,  ço  es,  no  parlar  ni  dar  à  entendre  ab  la  veu  cap 
cosa,  té  ademés  altra  significació  en  català  quan  s’ usa  la  se¬ 
gona  persona  del  imperatiu,  no  com  à  manament,  sinó  en 
sentit  suspensiu,  com  en  lo  següent  exemple:  «Vés,  pregún- 
taho  à  la  Madrona...  si  no...  calla\  ja  hi  aniré  jo.»  (Vidal: 
Rosada  d’  estiu ,  pàg.  153). 

Callant  y  callantívol  son  paraules  antiquades  que  ’s 
formaren  del  verb  callar  per  medi  dels  subfixos  -nt  é  -ivus, 
respectivament:  calla-rf  calla  nt ,  calla-nt-iu.  Abdúes  tenen 
significació  activa:  silenciós.  La  darrera  prengué  la  termena- 
ció  • ol  sens  sufrir  alteració  en  lo  significat,  ensemps  que  atrac¬ 
tiu  y  atractlvol,  ombriu  y  ombrívol.  Emplea  la  primera  Exi- 
menis  en  Lo  terç  del  Crestia  (fol.  392,  col.  I),  dihent:  «Tot 
fadrj  e  hom  joue  deu  esser  callant ,  e  aço  per  tal  que  sia  re- 
uerent  e  que  nos  aueu  à  dir  falsies;»  la  segona  ’s  troba  en  lo 
fol.  295  retro  de  la  Suma  de  collacions ,  hont  se  llegeix:  «Axi 

matex  es  necessari  lo  scrutini  callantiuol  ab  diligent  medi- 
cio  car  lestudi  de  la  sciencia  toll  la  instancia  de  la  obra,  mas 
la  meditació  es  cogitacio  freqüentada  o  souinejada  ab  con¬ 
sell.» 

La  polisemantia  ò  múltiple  significació  de  calar  se  deu  à 
que  es  forma  comuna  de  varies  paraules  procedents  de  orí¬ 
gens  distints. 

Se  troba  escrit  calar ,  en  comptes  de  callar  ò  caylar,  en 
documents  del  segle  xiii,  de  lo  qual  ofereix  una  prova  la 
Crònica  de  Jaume  ’1  Conqueridor,  en  qual  cap.  532,  pàg.  512 
(Biblioteca  Catalana),  1’  autor  al  donar  compte  de  lo  que  ’s 
tractà  en  lo  Concili  de  Lyon,  celebrat  en  1274,  respecte  de 
la  projectada  expedició  àla  Terra  Santa,  diu  entre  altres  coses: 
«E  sobre  aço  dix  Lapostoli:  Or  dites  uos  Nalart  de  Balari, 
els  altres:  e  ells  calaren. » 

Calar ,  en  significació  d’  inclinar,  baixar,  deriva  del  verb 
grech  (chalàn).  En  lo  vol.  I,  cap.  36,  pàg.  107  del  Ti¬ 
rant  lo  Blanch,  se  llegeix:  Ab  una  corda  lo  liguen  e  calen  lo 
en  terra.»  La  Vulgata,  en  lo  vers.  25,  cap.  9  dels  Actus  Aposto - 
lorurn ,  diu  lo  següent  ab  referencia  à  St.  Pau:  «Accipientes 
autem  eum  discipuli  nocte,  per  murum  dimissentnl  eum,  sub- 
mittentes  in sporta», qual  verb  dimisserunt  correspon,  en  aquest 
cas,  à  '/oXó.Qzw'ztc,  (chalassantes)  del  text  grech  y,  en  català,  al 
verb  calar  usat  per  Eximenis  en  Lo  terç  del  Crestia,  fol.  41 
retro,  quí  ab  relació  à  ’n  aquest  passatge  escrigué  les  següents 
paraules:  «Vet  que  en  damas  lo  volen  pendre  e  ell  se  lexa  en 
vna  senalla  calar  per  lo  mur,  de  nits  e  fuig  per  esta  manera.» 

Com  à  terme  de  marina  significa  amaynar  les  veles ,  y  en 
aquest  sentit  se  troba  usat  en  lo  cap.  59,  pàg.  93  de  la  Crò¬ 
nica  de  Jaume  ’l  Conqueridor:  «Uench  lo  uent  de  sobre  part 

de  la  uela:  e  al  venir  del  vent  cridal  comit:  Cala,  cala . 

E  calam  nos  e  tots  los  altres . E  totes  les  naus,  e  les  galees 

e  els  lenys  que  eren  entorn  de  nos  e  en  lestol  estigueren  a 
arbre  sech.» 

Calar,  en  significació  de  encendre,  s’  usa  ab  1’  indispensa¬ 
ble  complement  foch,  y  aixís  se  diu  calar  foch,  ò  en  imper¬ 
sonal  calar  se  foch.  En  lo  comentari  al  vers  primer  del  cant  VI 
de  la  Eneida ,  fet  pel  gramàtich  Servius  Maurus  Honoratus, 
que  florí  en  lo  segle  iv  de  la  nostra  Era,  se  troba  explicada 

la  etimologia  d’  aquest  verb  en  los  següents  térmens:  «Los 
nostres  passats  donaren  lo  nom  de  cales  à  les  estaques  ò  pals 
que  ’ls  sirvents  portavan  tot  acompanyant  à  llurs  senyors  à 

la  guerra,  y  d’  açí  vé  1’  haver  sigut  anomenats  calons.  Los 

* 

soldats  romans  tenían  la  costum  de  portar  ab  sí  l1  estaca  ò 
pal.  A  n’  aquesta  li  deyan  cala,  com  diu  Lucilius:  «scin- 
de  puer  calam  ut  caleas,  id  est,  scinde  fustes  el  fac  focum. » 
Per  hont  se  veu  que  ’1  verb  caleas ,  interpretat  per  fac  fo¬ 
cum,  correspon  al  català  cala  foch.  La  significació  de  calar 
foch  es  incoativa,  y  per  extensió  s’  aplica  à  altres  accions  in¬ 
cipients,  mes  com  reflectives,  y  aixís  se  diu  vulgarment:  ca- 
larse  à  corre,  calarse  à  jaure,  calarse  les  ulleres,  etc. 

Cal  es  la  tercera  persona  del  singular  del  present  d’ indi¬ 
catiu  del  verb  unipersonal  caldre ,  importar,  convenir,  deure, 
esser  necessari,  derivat,  segons  Diez,  de  calere:  «Celi  qui  es 
pahoruch  lla  on  no  li  cal,  es  comparat  a  ceruo,  o  a  cebra,  o 
a  cunill.»  (Boeci,  llib.  4,  prosa  3,  pàg.  185  de  la  Biblioteca 
Catalana ).  Fou  en  possesió  d’  aquest  verb  lo  castellà  antich; 
puix  en  lo  vers  230  del  Poema  del  Cid  se  llegeix:  «Si  el  rey 
me  lo  quisiere  tomar  à  mí  no  tninchalp  y  en  la  esparça  693 
de  Santo  Domingo  de  Silos,  de  Gonzalo  de  Berceo:  «Çerca 
de  ti  los  tienes;  à  ti  non  te  incala .»  Lo  primer,  minchal ,  es 
un  compost  de  tres  paraules  me-en  (de)-cal,  equivalents  al 
català  me  cal,  y  ’l  segon,  incala,  es  igual  à  en  (defcala,  ò, 
en  català,  en  calga.  D.  Tomàs  A.  Sànchez,  que  prengué  incala 
per  una  sola  paraula,  la  traduhí  per  parezca ,  agrade ,  essent 
aixís  que,  segons  lo  abans  indicat,  no  minchal  significa  no  me 
importa ,  y  non  te  incala  equival  à  no  te  imporie. 

Cal  es  forma  abreviada,  ò  contreta,  de  casa  lo,  y,  pera  ma¬ 
jor  distinció,  sol  escriures  ca  7,  com  en  lo  següent  exem¬ 
ple:  «La  Roseta  de  ca  7  Alzina,  desde  que  se  ’n  anà  lo  seu 
estimat  Peret,  no  feya  sinó  plorar.  (Argullol:  La  Guerra, 
cap.  14,  pàg.  62). 

Cayll,  de  calius,  es  forma  catalana  antiquada,  que  ha  sigut 
substituhida  per  duricia  en  general,  y  per  ull  de  poll ,  lo  que  ’s 
cria  en  los  peus,  com  en  alemany  Hühnerauge\  però  antiga¬ 
ment  no  ’s  feya  tal  distinció,  segons  se  despren  del  següent 
exemple,  pres  de  les  Vies  des  saints :  «E  estaua  de  ginolos  en 
oracion  tant  que  cayls  auiaals  ginols  ayxi  con  als  peus.»  (MS. 
de  la  B.  Nac.  de  París:  Fonds.  esp.  44,  fol.  106  retro). 

Call,  de  callis,  camí  pregon  y  estret,  s’ ha  usat  en  català 
solament  pera  caracterisar  lo  barri  dels  juheus,  anomenàntsel 
call  juych  ò  juhich,  mentres  que  en  castellà  serveix  pera  la 
denominació  de  calle.  Entre  ’ls  exemples  que  poden  citarse 
en  confirmació  de  lo  primer,  se  troba  en  lo  fol.  6  del  llibre 
de  Acorts  y  Bandos ,  corresponent  als  anys  1319  y  20,  que  ’s 
guarda  en  1’  Arxiu  municipal  de  Barcelona,  la  següent  ordre: 
«ítem  que  negu  batiat  que  sia  estat  juheu  no  gos  entrar  en  lo 
call  juych,  ne  en  casa  de  juheu  o  de  juyga.  E  qui  contra  fara, 
que  pach  cascuna  vegada  XX  sols  o  estia  XX  dies  al  cos- 
tell  (1).» 

Dr.  Joseph  Balari  y  Jovany 


(1)  Call  es  paraula  viva  en  Catalunya  y  molt  usual,  sens  referirse 
als  juheus.  Calls  de  roca ,  formats  per  una  roca,  n’  hi  hà  en  moltes 
parts.  A  San  Miquel  Desfay  n’  hi  hà  un  molt  conegut  y  molt  anomenat 
«Lo  riu  forma  un  call  molt  estret,»  es  frase  que  he  sentit  dir  més  de 
quatre  vegades.  (Nota  del  Traductor) . 

PRlAM  ALS  PEUS  D’  AQUILES 

Del  cant  24  de  la  Uíada 


Mercuri,  havent  axí  parlat,  se  ’n  puja 
vers  1’  espayós  Olimpo;  salta  en  terra 
Príam  de  lo  seu  carro,  dexa  à  Idéos 
per  guarda  dels  cavalls  y  de  les  mules 
y  dret  camí  se  ’n  va  à  1’  alberch  d’  Aquiles 
de  Júpiter  amat,  ahont  lo  troba 
tot  concirós.  Lluny  d’  ell  seguts  estavan 
sos  amichs,  y  sols  dos,  Automedonte 
y  Alcimo,  fill  de  Marts,  prop  loservían. 

De  menjar  acabava  ladonchs  1’  hèroe 
y  no  estava  la  taula  encara  treta. 

Havent  entrat,  sens  ésser  vist,  s’  acosta 
Príam  à  Aquiles,  los  genolls  li  abraça 
y  aquelles  mans  terribles  y  homicides, 
qui  mort  li  havían  tants  de  fills,  li  besa. 
Quand  pres  de  gran  aturdiment  un  home 
que  havent  feta  una  mort  fuig  de  sa  pàtria, 
y  ja  en  país  estrany  cerca  refugi 
dintre  la  casa  d’  un  rich  hom,  sorpresos 
dexant  à  quants  lo  veuhen,  tal  Aquiles 
restà  tot  estorat  vehent  à  Príam 
semblant  à  un  deu,  y  sos  companys  inmòvils 
també  los  uns  als  altres  se  miravan. 

Príam  li  feu  ladonchs  aquesta  súplica: 

«De  lo  teu  pare  fes  recort,  Aquiles 
igual  als  deus,  ja  vell  com  jo  se  troba 
sobre  ’l  terme  fatal  de  la  vellesa. 

A  1’  entorn  sos  vehins  té  tal  vegada 
qui  1’  amenaçan  y  ningú  qui  ’l  puga 
del  perill  de  la  mort  ja  deslliurarlo. 

Mas  al  manco  ell  sabent  qu’  est  ple  de  vida 
se  ’n  alegra  en  son  cor  y  espera  veure 
totsjorns  lo  seu  car  fill  tornant  de  Troya. 

Y  jo,  ay  desditxat,  fills  valerosos 

aquí  tenia  y  ni  un  tan  sols  me  ’n  resta. 

Eran  cinquanta  los  qui  pare  ’m  deyan 
quand  d’  Acaya  los  fills  aquí  arribaren, 
dinou  d’  un  mateix  sí,  los  altres  foren 
infantats  per  mes  fembres  extrangeres 
en  mos  palaus.  Marts  impiadós  va  durse’n 
la  major  part.  Y  1’  únich  que  ’m  restava 
Ilion  y  mon  realme  per  defendre, 

Hèctor,  quand  per  sa  pàtria  combatia, 
tu  me  1’  has  mort.  Per  ell  es  ma  vinguda 
vers  les  naus  dels  Aqueus;  per  rescatarlo 
tresors  te  duch  sens  nombre.  Tem,  Aquiles, 
als  deus,  y  de  ton  pare  fent  memòria 
de  mi  ten  pietat.  Mes  qu’  ell  epcara 
jo  so  de  plànyer,  que  no  hi  hà  en  la  terra 
ningun  altre  mortal  qu’  axí  patesca 
com  jo  fins  à  besar  la  ma  del  home 
qui  ha  mort  mon  fill.» 

Axí  digué,  y  Aquiles 
conmogut  pe  ’l  recort  de  lo  seu  pare 
casi  fins  à  plorar,  la  mà  de  Príam 
tocà  tot  suaument  y  va  apartarlo. 

Y  abdós  ab  llur  recort,  Príam  per  Hèctor 
plorant  abundantment  als  peus  d’  Aquiles, 
y  Aquiles  per  son  pare  y  per  Patroclo, 
llurs  sanglots  per  la  tenda  ressonavan. 

Aquiles  lo  diví,  quand  sa  greu  pena 
esplayada  en  gemechs  hagué  sortida 
de  son  pit  y  son  cors,  dexa  totduna 
sa  cadira,  lo  vell  per  la  mà  axeca 
de  cap  tot  blanch,  de  barba  tota  blanca, 
y  d’  ell  apiadat  axí  diguéli: 

«Desditxat,  certament  ha  mals  sens  nombre 
sufert  ton  cor.  Envers  les  naus  aquèes 
com  has  gosat  tot  sol  venir  à  veure 
1’  hom  qui  t’  ha  mort  tants  fills,  tan  valerosos? 
tu  tens  en  veritat  un  cor  de  ferre. 

Mas  en  exa  cadira  seu,  reposa, 
y  encara  qu’  afligits,  dexem  les  penes 
tancades  dintre  ’l  cor.  Gemechs  y  llàgrimes 
als  mortals  desditxats  de  res  servexen 
en  dolor  condempnats  pe  ’ls  deus  à  viure. 
Lliures  estan  ells  solament  d’  angoxa. 

Hi  hà  dues  urnes  à  los  peus  de  Júpiter 
dels  presents  que  ’ns  envia  totes  plenes, 
posà  en  la  una  els  mals,  los  bens  en  1’  altre. 

L’  hom  à  qui  ’1  Deu,  senyor  del  llamp,  envia 

sos  dons  mesclats,  aquest  tantost  se  troba 

pres  del  mal  com  del  bé.  Mas  qui  tristeses 

reb  de  la  urna  malastruga,  ultratges 

sols  troba  en  son  camí.  La  fam  funesta 

lo  persegueix  sobre  la  terra  fèrtil 

y  errant  es  lo  menyspreu  dels  deus  y  els  hòmens. 

Axí  los  Deus  de  llurs  bells  dons  ompliren 

des  que  nasqué  à  Peleu.  Ell  en  riquesa 

y  en  ditxa  à  tots  los  homs  aventatjava: 

fou  rey  dels  Mirmidons,  y  per  esposa 

hagué,  essent  mortal,  una  deessa; 

mas  un  deu  li  ha  imposat  també  una  pena, 

no  té  fills  per  reynar  en  son  realme. 

Un  n’  engendrà  qu’  ha  de  morir  ben  prompte, 
qui  no  ’l  pot  assistir  en  sa  vellesa, 
car  en  ton  regne  ’m  trop  per  la  rohina 
teua  y  de  tos  infants,  lluny  de  ma  patria. 

Qu’  eres  abans,  se  ’ns  deya,  hom  de  fortuna, 
tant  que  d’  allà  del  Nort,  quant  tanca  Lèsbos, 
realme  de  Macar,  fins  à  la  Frigia 
y  à  1’  Hellespont  sens  terme,  à  ton  imperi 
en  riquesa  y  en  fills  cap  igualava. 

Mas  quand  los  inmortals  t’  han  duyt  la  guerra 
sols  combats  y  carnatge  hi  hà  en  torn  d’ Ilion. 
Sufreix,  à  plant  sens  fí  ton  cor  no  donis, 
plorant  ton  fill  de  bades  t’  afligexes, 
no  ’l  ressuciteràs,  mas  tem  encara 
qu’  hajas  de  suportar  altra  desditxa.» 


Príam,  semblant  à  un  deu,  li  va  respondre: 
«No  m’  obliguis  à  seure,  fill  de  Júpiter, 
mentres  mon  Hèctorjau  sobre  la  terra 
privat  de  sepultura;  mas  tornàrme’l 
vulgues  aviat  perque  mos  ulls  lo  vejen. 
Aquests  rescats  accepta  que  ’n  gran  nombre 
t’  aportam;  y  llarch  temps  pugues  gaudirte  ’n, 
y  adés  tornar  à  ta  volguda  pàtria 
tu  qui  la  llum  del  sol  me  dexas  veure.» 

Aquiles  impetuós,  mirant  à  terra, 
li  digué:  «No  m’  excitis  més  la  ira, 
també  es  ma  pensa  de  donarte  Hèctor. 

M’  ha  aparescuda  de  la  part  de  Júpiter 
la  meua  mare,  de  Nereu  la  filla, 
y  també,  Príam,  veig,  no  se  m’  amaga, 
que  dels  aqueus  fins  à  les  naus  llaugeres 
un  deu  t’  ha  conduhit,  perque  cap  home 
mortal,  ni  del  jovent  ab  1’  ardidesa, 
acostarse  à  la  ost  gosat  hauria; 
que  no  haguera  escapat  à  1’  ull  dels  guaytes 
ni  obert  los  forrellats  de  nostres  portes. 

Per  ço  mon  cor  en  les  dolors  no  vulgues 
conmoure  més,  si  vols  que  te  deix  viure, 
y  que  humiliat  si  bé  a  mos  peus  te  veja, 

Príam,  no  manch  als  manaments  de  Júpiter.  ï 
Digué,  y  el  vell  lo  va  obehir  temenílo. 

Miquel  V.  Amer 

TROBALLES  D’  ARXIU 


TROBALLA  II.a 

Còdices  de  Sant  Cugat  del  Vallès,  n.°  81,  fol.  66  vd 

Dien  quel  Diable  pensant  qüe  si  hauia  filles  de  aquelles 
hauria  gendres  qui  ab  ell  irien  en  Infern  e  per  ço  pres  per 
muller  Iniquitat  de  la  qual  hague  X.  filles. 

La  primera  hague  nom  Simonia  la  qual  dona  per  muller 
als  Clergues. 

La  segona  Ypocrisia  la  qual  sposa  als  Religiosos. 

La  terça  Robaria  la  qual  dona  als  Cauallers. 

La  quarta  Usura  la  qual  dona  als  Ciutadans. 

La  quinta  Engan  la  qual  dona  als  Mercaders. 

La  seisena  Sacrilegi  la  qual  dona  als  Pagesos  per  ço  com 
tolen  los  drets  de  les  dessimes  a  la  Sglesia. 

La  setena  es  Fals  seruey  lo  qual  dona  als  seruents  per  ço 
com  no  fan  tant  bon  seruey  com  porien  e  deuen  fer  a  llurs 
Senyors. 

La  vuytena  es  Supèrbia  la  qual  dona  a  tots  los  homens 
uiuents. 

La  nouena  es  Luxuria.  E  la  dezena  es  Auaricia  les  quals  se 
retench  ab  si  que  no  les  uolgue  maridar  per  ço  com  les  ama- 
ua  molt:  no  les  uolch  maridar  per  ço  que  fessen  a  llur  guisa 
e  que  fossen  comunes  à  tots  los  homens  del  Mond. 

TROBALLA  III.a 

ld.,  id.jfol.  67. 

Los  .VII.  peccats  mortals  han  lurs  sufraganis  ho  quatre 
ministres  qui  tempten  los  homens  en  aquest  Mond  a  peccar. 

Primo  per  Supèrbia  Leuiatan  segons  en  Job  a  .XXXX.  Ca¬ 
pítols. 

Auaricia — Mammona  en  Sant  Matheu  a  .VI.  Capítols. 

Luxuria  —  Almodeus  —  Tobia  à  tres  Capítols. 

Ira — Belzabuch  en  Sant  Luch  à  XI.  Capítols. 

Gola — Helfagor — en  los  psalms  de  Dauid  en  sent  e  sinch 
Capítols. 

Enueia — Baalberit.  Judith  en  Nou  Capilols. 

Pereza — Asterot  in  primo  Regum  a  XIlIe  Capítols. 

Donchs  pensats  e  obrits  los  ulls  iatssessia  que  molts  ho- 
mens  han  ulls  que  nos  uehen:  E  molts  han  enteniment  que 
no  saben  entendre:  E  molts  han  memòria  qui  no  la  saben 
membrar:  E  molts  han  uoluntat  los  quals  no  saben  amar: 
E  molts  han  tresor  lo  qual  noi  saben  emprar:  E  molts  han 
cauall  lo  qual  noi  saben  caualcar. 

TROBALLA  IIII.a 

Id .,  n.°  jÇ,  Cartes  blanques. 

UN  BON  EXIMPLI 

Un  homa  temtava  vna  dona  y  dixli  |  que  el  faria  tot  so 
que  ella  volgués.  Dix  la  dona  |  possau  la  ma  al  foch  per  vn 
temps  |  y  ell  nou  volgué  fer.  Lavos  la  dona  li  dix.  Vos  noy 
voleu  tenir  la  ma  per  vn  temps,  y  voleu  que  per  aquest  paquat 
yo  tingua  lo  quos  y  lanima  tostemps  en  Infern. 

Nenguna  quossa  pot  esser  en  les  persones  que  sia  mes  sti— 
mada  que  la  Cortesia. 

Diu  Sant  Sixto:  La  vana  paraula  es  jutge  de  la  vana  cons¬ 
ciència. 

Diu  Senequa:  La  tua  paraula  no  sia  vana  mes  tostemps  en 
consellar  o  en  amonestar  o  en  quastigar. 

Diu  Tuli:  Tots  los  mals  venen  per  los  reports  de  les  males 
persones. 

Be  deu  esser  pur  y  net  |  qui  mal  daltri  a  dir  se  met. 

Qui  ha  por  de  esser  mal  dit  |  deu  primer  pensar  que  deu 
dir. 

Mes  val  satisfer  de  pressent  [  que  dexaro  en  son  testament. 

Qui  fa  be  y  fuig  a  mal  |  val  al  repos  celestial. 

Manuel  Bofarull  y  Sartório 

San  Raimundo  de  Penafort,  por  el  Excmo.  Sr.  D.  Manuel 

Duràn  y  Bas. — Barcelona,  imprenta  de  los  Sucesores  de 

N.  Ramírez  y  C.a,  1889. 

Ab  laudable  voluntat  lo  Municipi  de  Barcelona  determinà 
que  fos  col·locat  lo  retrato  de  Sant  Ramon  de  Penyafort  en  la 
Galeria  de  catalans  ilustres,  y  ab  molt  seny  fou  elegit  pera 
compondre  y  llegir  lo  panegírich  ò  discurs  biogràfich  lo  ex- 
celentíssim  senyor  Don  Manel  Duràn  y  Bas.  Gran  conexedor 
de  la  ciència  del  Dret,  alta  inteligencia  capaç  d’  extendres 
als  detalls  científichs  y  à  las  contingencias  de  la  vida  pràcti¬ 
ca,  y  després  alçarse  fins  als  il-luminats  cims  de  la  generali- 
sació  y  presentar  als  ulls  de  la  multitut  literaria  una  substan¬ 
ciosa  condensació  de  lo  que  estudia;  era  1’  home  exprés  pera 
descriure  la  maravellosa  vida  del  sant  personatge  à  qui  bé  ’s 
pot  considerar  com  la  ànima  del  Estat  y  de  la  Iglesia,  en  una 
època  gloriosíssima  de  la  formació  social  de  Catalunya. 

L’  ilustre  degà  de  la  facultat  de  Dret  y  del  Col·legi  d’  ad¬ 
vocats  de  Barcelona,  pinta  ab  sòbria  eloqüència  lo  curs  de 
aquell  estel,  de  llum  sempre  placèvola,  sortint  de  sa  casa  pay- 
ral  aficionat  à  las  lletras,  alçantse  fins  à  la  càtedra  en  la  sa- 
pientíssima  universitat  de  Bolonya,  ahont  resplandeix  en  mitx 
de  aquella  congregació  de  famosos  juristas,  arribant  al  zènit 
ab  los  càrrechs  de  Mestre  del  Sacro  Palau,  confessor  de  tan 
gloriosos  penitents  com  foren  lo  papa  Gregori  IX  y  nostre 
gran  Rey  Don  Jaume,  ab  lo  encàrrech  de  compilar  las  Decre- 
tals,  còdech  que  debía  servir  pera  tota  la  Iglesia,  refusant  al- 
tas  prelaturas  y  fent  son  ocàs,  humil,  mes  resplandent  de 
llum,  en  la  pobre  celda  de  Santa  Caterina  de  Barcelona,  vi¬ 
sitat  y  venerat  en  aquella  hora  per  los  dos  reys,  Jaume  de 
Aragó  y  Alfons  de  Castella.  Lo  senyor  Duràn  se  fixa  en  totas 
las  circunstancias  que  poden  interessar:  narra,  filosofa,  analisa 
y  fins  moralisa,  com  no  podia  dexar  de  ferho  un  pensador 
cristià  parlant  d’  un  dels  tractadistas  que  son  considerats  com 
pares  de  la  teologia  moral;  mes  ahont  lo  nostre  ilustre  advo- 

cat  se  troba  com  lo  peix  à  la  aygua,  es  al  discórrer  sobre  la 
Compilació  canònica,  obra  de  Sant  Ramon  de  Penyafort.  Lo 
judici  sintètich  que  fà  de  dit  còdech  eclesiàstich,  qual  llarga 
vida  es  la  mellor  proba  de  la  sua  sanitat,  enriqueix  la  inteli- 
gencia  del  lector  que  no  es  del  ofici  ab  claras  y  fixas  ideas, 
no  solament  sobre  lo  contingut  en  las  Decretals,  sinó  també, 
ademés,  sobre  la  influencia  d’  equitat  que  ha  exercit  en  la 
llegislació  general,  y  de  consegüent,  podem  afegir,  sobre  las 
costums  de  tota  la  Europa.  Lo  senyor  Duràn  se  fà  càrrech  dels 
defectes  que  ’s  troban  en  las  Decretals  de  Sant  Ramon,  y  se 
ocupa,  en  particular,  de  la  acusació  que  se  li  fà  per  haver  al¬ 
terat  algunas  insignificants  expressions  dels  textos  primitius, 
al  ser  inclosos  en  la  nova  Compilació,  per  motius  de  claretat 
gayre  bé  sempre;  <tmes  quí  gosarà  parlar  d’  aquesta  lleugera 
y  justificada  renovació  de  las  antiguas  Ueys,  en  unas  circuns- 
tancias  com  las  presents  en  que  ’s  treballa  pera  extirpar  las 
antiguas  y  fundamentals  formas  jurídicas  de  las  més  impor¬ 
tants  institucions  socials,  tractantse  à  la  gent  catalana  com  si 
fos  un  llinatje  de  gitanos?...  Y  acabam  aquestas  quantas  rat- 
llas,  que  moltas  més  ne  merexería  la  monografia  del  senyor 
Duràn  y  Bas,  recomanant  sa  lectura  à  tots  aquells,  que  son 
molts,  que  sols  de  nom  conexen  al  sabi  y  noble  amich  y 
confés  del  gran  Rey  Conquistador,  igualment  estimat  per  la 
Iglesia,  que  ’l  venera  per  sant,  que  per  la  pàtria,  que  ’1  con¬ 
sidera  com  un  dels  seus  fundadors:  qui  la  llegesca  s’  estalvia¬ 
rà  la  lectura  de  molts  llibres,  que  ab  elegancia,  claretat  y 
gran  judici  condensa  admirablement  lo  respectable  patrici 
barceloní.  —  Joseph  Torras  y  Bages,  Pbre. 

Lluytas  de  la  vida. — L’  hereu  Noradell. — Estudi  de  fa¬ 
mília  catalana,  per  Carles  Bosch  de  la  Trinxería. 

«La  noveleta  V  hereu  Noradell ,  que  tinch  lo  gust  de  pre¬ 
sentar  à  mos  lectors,  no  es  més  qu’  un  ensaig,  un  estudi  sen¬ 
zill  de  costums,  (mores)  de  caràcters,  hont  he  volgut  probar 
de  dissecar  un  xich  lo  cor  humà.  No  sé  si  ho  hauré  fet  bé;  ’l 
lector  ho  dirà. » 

♦ 

Aquexa  modesta  recomanació  que  preceheix  à  la  obra  del 
senyor  Bosch  de  la  Trinxería,  faria  simpàtich  1’  autor  si  ja  no 

fós  una  de  les  personalitats  literàries  més  estimables  de  Ca¬ 
talunya;  y  resumeix  en  curtes  lletres  lo  fons  psicològich  y 
moral  de  la  seva  novela. 

Serveix  de  pròlech  al  llibre  una  disertació  sobre  la  novela 
catalana,  medint  ab  un  just  criteri  y  ab  un  enlayrat  senti¬ 
ment  pàtri  y  artístich,  lo  qu’  ha  estat  fins  ara,  y  lo  que,  si  à 
Deu  plau,  ha  d’  arribar  à  ésser. 

Diu  que  en  la  crítica  del  seu  derrer  llibre,  Pld  y  montanya, 
lo  senyor  Poch  de  Negre  li  dona  de  consell,  que  fas  si  una 
grossa  volada ;  que  emprenga  la  gran  novela...  y  estimant  lo 
generós  desitj  del  distingit  escriptor,  y  ensemps  sentint  lo 
grave  compromís  que  ’s  tirava  à  sobre;  siga  com  vulga,  del 
esfors  que  no  li  manca,  y  del  amor  à  la  pàtria  y  à  les  lletres, 
n’  ha  tret  galant  florida,  aquest  ram  de  flors  de  1’  Empordà, 
de  que  ’ns  n’  ha  fet  à  tots  present,  ab  Z’  hereu  Noradell. 

Mentres  anavam  llegint  y  girant  planes,  novela  enllà,  pas¬ 
sejant  ab  1’  autor  pe  ’ls  poblets  y  masies,  que  ’l  vent  dels 
Pirineus  refresca  y  anima,  no  ’ns  passava  lo  que  cent  voltes 
hem  experimentat  pe  ’ls  camins  imaginaris  de  les  noveles.  Lo 
cor  no  hi  rebia  batzegada;  1’  alè  no  se  ’ns  perdia  esperant  fris- 
sosament  1’  altre  capítol,  y  la  gent  que  ’l  llibre  ’ns  anava  fent 
conèxer,  portavan  la  filiació  de  casa  nostra,  y  sense  cap  es¬ 
fors  per  conèxels,  un  hom  semblava  que  ’ls  tenia  tractats  de 
tota  la  vida.  Los  faltava  1’  ayre  novelesch  dels  persofiaíges;  la 
factura  amanerada  del  sentiment  humà  exira;  lo  resplandor 
sobrenatural  de  vicis  ò  virtuts  olímpiques;  y  un  cansoner  liris¬ 
me,  en  les  sues  rahons...  perque  com  aquexos  personatges  son 
d’  aprop  de  Figueres,  no  més  enrahonan  en  clar  y  català.  En 
cambi,  corrent  lo  llibre,  per  un  llenguatge  senzill  y  digne,  ben 
propi  de  tota  llarga  narració,  ’ns  porta  à  descripcions  ben  na¬ 
turals  y  devegades  ben  poètiques  dels  quadros  de  la  vida  de 
la  naturalesa,  y  de  la  vida  de  aquexes  cases  payrals:  que  com 
la  de  Noradell,  y  com  tantes  que  ’n  conexem  nosaltres,  en- 
clouhían,  d’  abans,  la  vida  de  moltes  altres  families;  que 
d’  ells  rebían  com  tanys  tendres  d’  una  revinguda  soca,  la  re- 
gor  amorosa  que  ’ls  dava  la  subsistència  y  la  dignitat.  Axí 
era  d’  abans;  puix  ara,  1'  aygat  de  llibertats  espanyoles  que  tot 
ho  ha  amarat  à  Catalunya,  tot  llensant  à  perdre  los  nostres 
seculars  patrimonis,  lleva  als  treballadors  les  eynes  de  les 

mans  y  ’ls  acorriola  cap  à  les  terres  deshabitades,  que  per 
altres  fins  més  cristians  y  dignes,  regalà  ’l  gran  almirall  al 
que  era  estat,  ò  representà  ésser,  lo  nostre  derrer  rey. 

Aqueix  estat  de  coses  en  la  pàtria,  posa  en  son  lloch  1’  ar¬ 
gument  que  vesteix  ab  trajos  ben  bé  nostres  1’  autor  de 
L'  hereu  Noradell.  Quan  los  grans  del  Urgell  y  la  plana  de 
Vich,  no  pagan  lo  treball  de  fangarlos:  quan  los  pobles  ahir 
tan  richs  de  la  costa,  han  de  girar  1’  esquena  al  mar  ab  les 
llàgrimes  als  ulls;  quan  les  fàbriques  à  tot  arreu  axecades  com 
palaus  de  nostra  grandesa,  de  una  à  una  van  plegant  la  sua 
alegra  ramor;  també  en  los  cellers  de  Tarragona  y  de  1’  Em¬ 
pordà,  les  botes  s’  han  d’  ressecar  y  cruxir  de  pena.  Per  sa- 
gellar  tanta  ruhina  comparagué  la  malura  de  les  vinyes,  que 
tirà  per  portes  tants  culliters. 

En  aquexa  rebogada  ensopeguem  la  familia  dels  Noradells, 
]ue  de  rica,  felís  y  poderosa,  la  fortuna  la  capbussà  ab  quatre 
iíes.  A  les  causes  de  la  decadència  general,  que  dexem  apun- 
t.des,  s’  hi  afegexen  los  erros  de  1’  hereu  rich,  que  per  com- 
paure  ’ls  impulsos  generosos  de  son  amor  pàtri,  primer,  y 
dsprés  de  la  seva  vanitat,  se  dexa  anar  en  lo  torrent  escu¬ 
ma  de  la  política,  y  de  la  vida  de  la  Cort.  Quan  fou  perdut, 
fou  reconegut;  y  encara  qu’  al  capdevall  de  la  historia  vegi 
altr*  colp  son  nom  y  sà  casa  rescabalarse  casi  d’  una  manera 
provdencial,  la  llissó  ha  sigut  terrible,  y  lo  llibre  resulta  de 
molbrofitosa  ensenyansa  per  la  gent  de  sa  casa  que  estiman 
la  sea  familia  y  la  seva  hisenda. 

Enara  que  no  siga  nou  1’  argument,  y  no  hagi  buscat  lo 
autorin  1’  interès  dramàtich  1’  efecte  de  la  seva  obra,  desper¬ 
ta  en )  cor  corrent  de  simpatia  envers  ses  primeres  figures 
à  les  ce  ’s  desitja  una  nova  ventura,  com  la  que  posa  terme 
à  la  sea  historia. 

En  ,  nostra  particular  manera  de  pensar  y  de  sentir,  pot 
ser  noesultan  prou  motivats  lo  cambi  decaràcter  y  la  pre- 
cipitac  cayguda  del  hereu  Noradell.  Pot  ser  en  alguna  de 
les  exfsicions  de  caràcters  y  situacions,  s’ hi  rebaxa  un  xich 
1’  estil,  mes  sense  pudé,  y  encara  que  axis  siga;  que  no  per 
semblaio  à  un,  ha  de  ser  dogma  acadèmich,  pensem  que  ’l 
senyor'.osch  de  la  Trinxería  ha  afegit  una  bona  novela  à 
la  literaira  catalana.  —  Martí  Genís 

CRÒNICA 

LA  FESTA  DELS  JOCHS  FLORALS 


Lo  diumenge,  día  5  de  Maig,  se  celebrà  la  festa  dels 
Jochs  Florals,  que  fa  trenta  un  any  es  la  expressió  dels  senti¬ 
ments  que  nían  en  lo  cor  de  Catalunya  desde  que  s’  ha  de- 
xondit  del  ensopiment  à  que  1’  havían  portada  los  mals  ayres 
ponentins. 

La  sala  de  contractacions  de  Llotja  era  plena  de  gom  à 
gom.  Adornada  com  de  costum  ab  palmes,  escuts  y  bande- 
res,  respirava  festa  per  sos  quatre  costats,  fent  contrast  tan 
sols  les  targes  ab  los  noms  dels  poetes  y  artistes  morts  durau 
1’  any  y  de  la  bandera  endolada  ab  les  dues  paraules  Lles 
civils,  que  també  han  baxat  à  la  tomba. 

Ocupada  la  presidència,  à  la  dreta,  per  lo  Sr.  Rius  y  TU- 
let,  y  à  la  esquerra,  per  lo  Excm.  Sr.  Bisbe  de  Barcelon  y 
lo  Consistori,  donà  lo  primer  per  comensat  1’  acte,  llçint 
acte  seguit  lo  Sr.  Blanch  lo  magnífich  discurs  de  I>&  Agel 
Guimerà,  verdader  crit  de  protesta  de  la  pàtria- ©f>riií8a, 
quals  sublimes  y  valentíssimes  frases  eran  rebu(J*Taib  oació. 
delirant  per  la  sala  entera.  I  3  cp  r 

Tot  seguit  acabats  los  prolóngadíssims  apVaudhnént^  ea- 
luroses  manifestacions  que  à  aquell  se  ferén,  donà  lectra  lo 
secretari  don  Bonaventura  Bassegoda  de  la  correspnent 
memòria  y  fallo  del  Jurat,  la  que  ’s  fçu  merexedoraíT  un 
nutrit  y  entussiasta  aplaudiment. 

Passant  després  à  obrir  los  plechs  dels  autors  premis,  re¬ 
sultà  guanyador  de  la  Flor  natural  don  Jascinto  Torrey  Re* 
yetó  qui,  acompanyat  pe  ’ls  mantenedors  don  Joan  Perlanyer 
y  don  Fidel  de  Sagarmínaga,  anà  à  ferne  ofrena  àjonya 
Maria  Assumpta  Sabé  de  Brossa,  que  fou  acompan^da  al 

trono  en  mitx  d’  un  gran  entussiasme  y  declarada  Reyna  de 
la  festa. 

Després  de  la  lectura  de  la  poesia  que  ’s  titulava  Joguina , 
per  lo  senyor  Verdaguer  y  Callis,  s’ obriren  los  plechs  del  pri¬ 
mer  y  segon  accèssits  resultant  haverlos  guanyat  respectiva¬ 
ment  los  Srs.  don  Ramon  Masifern  y  don  Ferràn  Agulló  y 
Vidal  ab  les  poesies  Recort  y  Lo  Fesíer. 

La  Englantina  d’  or  la  obtingué  lo  senyor  Agulló  y  Vidal 
per  sa  composició  Lletra  que  llegí  lo  Sr.  Blanch  y  Piera. 

Los  accèssits  foren  concedits  als  autors  de  Lo  desertor  y 
Lo  abet  del  penjat ,  don  Francesch  Ubach  y  Vinyeta  y  don 
Agustí  Valls  y  Vicens  respectivament. 

Los  accèssits  à  la  Viola  d’  or  y  argent,  que  no  ’s  concedí, 
s’  otorgaren  lo  primer  à  la  poesia  La  primera  comunió  de  don 
Agustí  Valls  y  Vicens,  llegida  per  lo  Sr.  Verdaguer  y  Callis 
y  lo  segon  à  La  Tria ,  d’  autor  desconegut. 

Guanyà  ’l  premi  del  Excm.  .senyor  Bisbe  de  Barcelona, 
don  Manel  Ribot  y  Serra  ab  sa  composició  La  coronació  de 
la  Mare  de  Deu  de  la  Mer  cl  que  llegí  ell  mateix,  resultant 
també  d’  ell  lo  accèssit  consignat  al  tema. 

Lo  de  la  Excma.  Diputació  de  Girona  resultà  de  don  Joa¬ 
quim  Riera  y  Bertràn  per  sa  composició  La  tia  Sió ;  y  ’l  de  la 
Excma.  Diputació  de  Lleyda,  de  don  Francesch  Ubach  y 
Vinyeta  per  la  titulada  Lo  rey  sabi. 

A  la  memòria  Notes  arquitectòniques  sobre  les  esglesies  de 
Sant  Pere  de  T arrasa  se  li  conferí  lo  premi  de  la  «Associa¬ 
ció  Catalanista  d’  Excursions  científicas,»  sent  son  autor  don 
Joseph  Puig  y  Cadafalch.  Guanyà  lo  ofert  per  don  Justí 
Pepratx,  Mossèn  Joseph  Bonafont,  «Lo  pastorellet  de  la 
Vall  d’  Arles»  ab  sa  obra  Lo  Rosselló  d  sas  germanas  Valèn¬ 
cia ,  Catalunya  y  Mallorca;  lo  primer  accèssit  lo  guanyà  la 
distingida  poetissa  donya  Dolors  Moncerdà  de  Macià  ab  sa 
composició  Episodi  de  la  historia  del  Rosselló. 

Lo  premi  ofert  per  un  catalanista  à  la  mellor  poesia  hu¬ 
morística  la  obtingué  don  Joan  Pons  y  Massaveu  ab  la  titula¬ 
da  A  Maria  Antònia ,  siguent  d’  ell  també  lo  accèssit  per 
Lo  toch  de  penediment.  La  medalla  d’  or  oferta  per  la  societat 
«Euskalería»  la  guanyà  don  Terenci  Thos  y  Codina  ab  ses 
Copies  arromansades. 

Seguidament  lo  mantenedor  don  Isidro  Reventós  llegí  un 
brillantíssim  discurs  de  gràcies,  ab  lo  quin  se  donà  per  aca¬ 
bada  la  festa. 

Tant  aquest  discurs  com  les  poesies  llegides  foren  rebudes 
ab  unànims  aplaudiments. 

'f 

Tingué  lloch  diumenge  día  12  de  Maig,  en  lo  saló  del 
Palau  de  Belles  Arts  de  Barcelona,  elegantment  decorat,  la 
repartició  de  premis  als  autors  llorejats  en  lo  Certàmen  ca¬ 
talanista  de  la  Joventut  Catòlica  de  la  matexa  ciutat. 

Presidí  1’  acte  lo  senyor  Bisbe  de  la  Diòcesis  que  tenia  à 
son  costat  al  Excm.  senyor  Gobernador  civil  y  al  regidor  se¬ 
nyor  Soler  y  Català. 

Oberta  la  sessió  por  lo  senyor  Bisbe,  llegiren  dos  discursos 
los  senyors  Nogués  y  Taulet  y  don  Francisco  Muns,  presi¬ 
dents  respectivament  de  la  Acadèmia  y  de  la  Secció  catala¬ 
nista. 

Llegí  tot  seguit  lo  secretari,  don  Narcís  Puig  de  la  Bella- 
casa,  la  memòria  de  reglament,  procedint  à  obrir  los  plechs 
que  contenían  los  noms  dels  autors  premiats. 

Resultà  ésser  guanyador  de  la  Flor  natural  per  la  compo¬ 
sició  intitulada  Les  dues  pahneres ,  don  Sebastià  Trullol  y 
Plana,  que  ’n  feu  ofrena  à  la  bella  senyoreta  donya  Assumpta 
Bobadilla,  duquesa  de  Solferino,  la  que  fou  proclamada  Rey- 
na  de  la  festa  y  passà  à  ocupar  lo  sitial  preparat,  entre  atro- 
nadors  aplausos.  Los  altres  tres  premis  ordinaris  los  guanya¬ 
ren  les  senyores  donya  Antònia  Gili  y  Güell  y  donya  Consol 
Valls  y  Riera  y  ’l  senyor  don  Sebastià  Trullol  y  Plana.  . 

Resultaren  distingits,  també,  ab  altres  premis  lo  mateix  se¬ 
nyor  Trullol,  don  Ramon  Comas,  don  Jaume  Pomar,  don 
Joan  Manel  Casademunt  y  don  Pere  Cots,  y  ab  accèssit  donya 
Victoria  Penya  d'  Amer  y  ’ls  senyors  don  Ramón  Masifern, 
don  Miquel  Garriga,  don  Joseph  Mirabet,  don  Joan  Baró, 
don  Angel  Ribot  y  Serra  y  don  Joseph  Parés  y  Tort. 

Lo  premi  del  Jurat  se  ’l  endugué  don  Sebastià  Trullol  y 
Plana  ab  sa  poesia  patriòtica  Lo  Còdich  Civil ,  que  fou  rebu¬ 
da  ab  frenètichs  aplausos  per  la  concurrència  que  obligaren 
à  repetir  sa  lectura. 

Fou  encarregat  del  discurs  de  gràcies  lo  distingit  juriscon- 
sult  don  Joseph  Maria  Borrell,  que  cumplí  sa  tasca  d’  una 
manera  brillant,  arrencant  de  la  concurrència  ab  sos  patriò- 
tichs,  oportuns  y  caldejats  conceptes  llarchs  y  nutrits  aplau¬ 
diments. 


Numerosa  y  escullida  concurrència  omplia  los  salons  de  la 
«Lliga  de  Catalunya»  lo  dijous,  16  de  Maig,  ab  motiu  de  la 
conferencia  que  hi  donà  don  Fidel  de  Sagarmínaga,  una  de 
les  primeres  figures  del  moviment  regionalista  basch. 

Lo  tema  de  la  conferencia  fou  «Les  institucions  forals  de 
Bizcaya  y  ses  relacions  ab  lo  regionalisme.» 

Feu  una  ressenya  històrica  de  les  institucions  forals  de 
aquell  país  ab  gran  munió  de  datos,  los  que,  exposats  ab  la 
claretat  y  senzillès  que  ho  feu  lo  conferenciant,  li  valgueren 
repetides  salves  d’  aplausos. 


Un  dels  darrers  acorts  presos  per  la  «Lliga»  merexerà  sens 
dupte  un  aplauso  general.  Havent  lo  Excm.  Sr.  Bisbe  de  Vich 
invitat  à  la  Directiva  de  dita  Societat  à  pendre  part  en  l’obra 
de  la  restauració  del  Monastir  de  Ripoll;  per  unanimitat,  la 
esmentada  Junta  ha  acordat  pendre  à  son  compte  la  cons¬ 
trucció  de  la  sepultura  ò  panteó  en  que  hauràn  de  col·locarse 
les  cendres  dels  Comtes  soberans  de  Catalunya. 


La  societat  Artística- Arqueològica  de  esta  ciutat  publica 
un  gran  Album  de  la  secció  arqueològica  de  la  Exposició  Uni¬ 
versal.  Al  text,  qual  redacció  ha  sigut  encomanada  al  senyor 
Puiggarí,  acompanyarà  una  numerosa  y  triada  colecció  de 
làmines  en  fototipia,  de  manera  que  no  sols  quedarà  un  re- 
cort  perenne  de  tan  notable  Exposició  retrospectiva,  sinó  que 
serà  aquest  un  llibre  d’  estudi  y  de  consulta  per  los  molts  y 
notables  exemplars  que  ’s  reproduhexen  ab  admirable  exacti- 
tut  y  riquesa  de  detalls. 

A  Vich  s’  està  organisant  un  Museo  arqueològich  diocessà 
que,  per  disposició  del  actual  Prelat  de  aquella  diòcessis,  se  ins- 
tala  en  les  andanes  de  damunt  del  claustre  de  la  Catedral,  al 
costat  mateix  de  la  Biblioteca  pública.  Allí  ’s  custodiaràn  de¬ 
gudament  les  precioses  taules  bizantines  que  cridaren  tant  la 
atenció  dels  intel·ligents  en  la  Exposició. 

f 

Molt  prompte  se  constituhirà  à  Vich  una  associació  cata¬ 
lanista,  fruyt  del  entussiasme  que  regnà  en  aquella  població 
lo  día  de  la  reunió  organisada  ab  objecte  de  protestar  del  nou 
Còdich  civil  del  senyor  Alonso  Martínez. 

Aquesta  patriòtica  associació  s’  anomenarà  «Lliga  Catala¬ 
nista  de  Vich  y  sa  comarca.» 

Molt  nos  plau  donar  à  nostres  llegidors  tan  agradable  no¬ 
ticia  y  no  duptem  un  moment  en  assegurar  que  la  agrupació 
dels  valiosos  elements  de  Vich,  desenganyats  ja  de  totes  les 
farses  polítiques,  donarà  grans  resultats  à  la  causa  de  la  pàtria. 

Nos  en  felicitem  y  felicitem  als  iniciadors. 

f 

També  en  lo  poble  de  Ullà  se  treballa  activament  pera 
fundar  un  Centre  catalanista. 

Per  fi  tots  los  pobles  de  Catalunya  van  comprenent  la  ne¬ 
cessitat  que  hi  hà  de  que  s’  ajuntin  tots  los  bons  elements 
pera  anar  formant  de  mica  en  mica  la  gran  creuhada  catala¬ 
nista,  regeneradora  dels  interesos  pàtris. 

Ho  celebrem. 

Devem  donar  compte  à  nostres  lectors  d’  una  bona  troba¬ 
lla  feta  fòra  d’  Espanya.  Se  tracta  de  tots  los  papers  particu¬ 
lars  que  pertenesqueren  al  distingit  català  y  eminent  viatjer 
D.  Domingo  Badia  y  Leblich,  conegut  millor  per  lo  nom  de 
«Ali-Bey-el-Abassi.» 

En  una  casa  de  les  inmediacions  de  París,  avuy  habitada 
per  un  descendent  del  celebrat  viatjer,  se  trobaren  los  docu¬ 
ments  relatius  à  ses  expedicions  assiàtiques  y  africanes  y  sa 
correspondència  oficial  y  particular  ab  Godoy,  lo  general 
Castafios  y  ’l  cònsul  Salmón.  Mercè  als  oficis  de  nostre  bon 

amich  D.  Eduart  Toda,  aquestos  importants  papers  han  sigut 
enviats  à  Espanya,  y  es  molt  fàcil  que  dintre  de  poch  vagin 
à  ser  custodiats  à  un  Museu  català. 

f 

Ha  anat  seguint  enèrgica  y  decidida  la  protesta  contra  ’l 
Còdich  civil.  Tots  los  recons  de  Catalunya,  agrupantse  en 
les  capitals  de  les  comarques  fixades  per  la  naturalesa  y  la 
historia,  s’  han  reunit  en  animadíssims  aplechs,  ahont  clar  y 
català  tothom  ha  demostrat  son  amor  à  nostres  seculars  lleys 
civils.  Canet  de  Mar,  La  Bisbal,  Urgell,  Olot  y  últimament 
Sant  Cugat  del  Vallès  y  ’l  Bruch,  han  enviat  à  Madrid  llurs 
missatjes,  expressió  verdadera  de  lo  que  vol  nostre  poble. 

A  Madrid  han  buscat  la  fórmula  pera  arreglar  1’  article  15, 
mes  aquesta  posa  no  més  que  un  bàlsam  à  la  llaga,  mes  no  la 
cura;  per  axò  s’  anuncien  nous  aplechs  com  en  Molins  de 
Rey  y  Ripoll. 

Pera  que  ’s  vegi  com  les  idees  regionalistes  van  obrintse 
pas  en  tots  los  antichs  reyalmes  d’  Espanya,  traduhim  alguns 
trossos  del  dictàmen  que  l’ il·lustre  Col·legi  d’  Advocats  de 
Pamplona  ha  tramès  à  la  Diputació  provincial  de  Navarra, 
redactat  pé  ’l  docte  escriptor  regionalista  D.  Arthur  Cam- 
pion: 

«Axis,  per  les  disposicions  que  acabem  d’  analisar,  ha  de 
arribar  un  día  en  que  ha  de  saltar  à  trossos  1’  actual  organis¬ 
me  del  Dret  navarro;  día  que  veurà  en  nostra  provincià  un 
sens  fi  de  naturals  que,  per  nova  capitis  diminutio ,  hauràn 
perdut  (sense  donarsen  compte  en  molts  cassos  y  contra  vo¬ 
luntat  sempre),  sa  capacitat  jurídica  navarra,  y  dintre  de  les 
famílies,  sia  per  motiu  de  vehinat,  de  naxement  y  de  matri¬ 
moni,  fills  y  cònjuges  somesos  à  llegislacions  diferentes  y  en 
varis  punts  antitètiques,  succehint  lo  mateix  en  1’  ordre  dels 
bens  y  de  la  propietat.  Axis  caurèm  de  plè  en  un  estat  caò- 
tich  més  imperfecte  y  complicat  que  ’l  de  la  lley  de  rasses, 
perque  serà  1’  estat  de  les  llegislacions  individuals,  com  tots 
los  conflictes  y  qüestions  que  necessàriament  ha  d’  organisar 
aquesta  Babel  juridica,  sàbiament  organisada  pe  ’l  llegislador, 
sens  dubte  pera  que,  comparant  la  confusió  en  que  ’ns  agita- 
rèm  ab  la  regularitat  de  les  relacions  jurídiques  que  ’s  confia 

ha  de  produhir  lo  Còdich  civil  (lo  quin  ha  procurat  cuydado- 
sament  evitar  en  los  territoris  à  que  desseguidaha  d’  aplicar - 
se,  les  complicacions  que  en  les  províncies  aforades  surgiràn 
indefectiblement),  demanin  aquestes  matexes,  en  un  instant 
de  desesperació  ò  de  fàstich,  que  se  les  subjecti  à  la  servitut 
de  llegislació  comú. » 


«Nostra  llegislació  queda  condempnada  à  la  inmovilitat 
més  absoluta,  donchs  desapareix  de  la  categoria  de  les  fonts 
de  Dret  la  costum,  en  contra  de  la  tradició  jurídica  inmemo- 
rial  de  Navarra,  única  portella  per  ahont  tal  vegada  podria 
ab  lo  transcurs  del  temps  sustrèures  nostra  personalitat  jurí¬ 
dica  à  les  trabes  que  paralisan  ò  diíicultan  tots  sos  movi¬ 
ments.» 


«Nostra  llegislació  indígena  va  à  passar  per  un  valent  pe¬ 
ríode  de  crisis;  la  influencia,  directa  unes  vegades  é  indirecta 
altres,  del  Còdich,  posarà  en  tela  de  judici  la  observancia  y 
alcans  de  nostres  més  importants  institucions  privatives. 

La  composició  dels  tribunals  de  Justicla,  totalment  agena 
d  qualsevol  consideració  regionalista ,  y  la  educació  jurídica 
de  sos  dignes  membres  verificada  baix  lo  criteri  exclusiu  de 
la  llegislació  comú,  seràn  causa  de  que  ’ls  conflictes  entre  les 
llegislacions  especials  y  ’l  Còdich  civil,  se  resolguin,  la  ma¬ 
jor  part  de  les  vegades,  sinó  totes,  à  favor  d’ aquest.  Los  con¬ 
flictes,  com  se  desprèn  de  quant  ve  exposat,  seràn  numero- 
sos,  y  entre  ells,  ademés  dels  moltíssims  que  hem  anotat  ja, 
podem  comptarhi  ’ls  que  originaràn  les  disposicions  del 
Còdich  relatives  à  la  major  edat,  calitat  dels  fills  naturals, 
regonexement  y  llegitimació  dels  matexos,  y  consell  de  fa¬ 
mília,  organíssim  novíssim,  copiat  com  moltes  altres  institu¬ 
cions,  dels  Còdichs  extrangers  y  destinat  à  arrencar  d’  arrel 
nostra  tutela  y  curadoría  tradicionals. 

Les  lleys  civils  son  les  més  importants  de  totes,  ja  que 
d’  elles  depen  cap  y  à  la  fí  1’  estat  social  d’  un  poble;  molt 
de  gran  y  de  bó  ha  perdut  Navarra  en  lo  que  va  de  sigle, 
però  gràcies  à  les  lleys  civils  conserva  son  ser  propi  y  natu¬ 
ralesa  castissa.  Ara  la  destral  igualataria  amenassa  caure 
sobre  la  arrel  matexa  del  arbre,  y  aviat  1’  arbre  anirà  à  terra 

d  no  ser  que  un  viril  esfors  logrés,  à  que  no  s’  apliqui  à  Na¬ 
varra  per  cap  estil  lo  Còdich,  ò  que  ’s  modifiquin  convenient¬ 
ment  los  articles  referits  y  altres  merexedors  d’  oportuna  re¬ 
forma,  los  quals  no  quedaràn  amagats  à  la  ilustració  de  les 
persones  obligades  à  reclamar  respectuosa  y  fermament,  en 
nom  d’  un  poble  que  no  vol  dexar  de  ser  lo  que  ha  sigut .» 

% 

Ab  una  animació  extraordinària  ’s  celebrà  ’1  diumenge 
passat  en  lo  Palau  de  Ciencies  la  solemne  sessió  de  la  Aca¬ 
dèmia  de  Jurisprudència  destinada  à  honrar  als  defensors  del 
Dret  Català  en  lo  Senat  y  Congrés. 

Fou  oberta  la  sessió  à  dos  quarts  de  cinch  de  la  tarde. 
Ocupava  la  Presidència  ’1  senyor  Bisbe  de  la  Diòcessis,  te¬ 
nint  à  sos  costats  à  don  Joan  Coll  y  Pujol,  President  efectiu 
de  la  corporació  y  à  don  Manel  Duràn  y  Bas,  don  Joseph 
Vilaseca  y  Mogas  y  don  Joan  Maluquer  y  Viladot  (en  repre¬ 
sentació  dels  Senadors  y  Diputats  à  qui  ’s  dedicà  1’  acte),  à 
don  Eduart  Maluquer  (President  de  la  Diputació  Provincial), 
à  don  Julià  Casana  (Rector  de  la  Universitat),  à  don  Pere 
Moles  (Delegat  de  la  Diputació  Provincial  de  Lleyda),  à  don 
Mariàn  Fuster  (Tinent  d’  Alcalde  del  Ajuntament  de  Barce¬ 
lona),  al  senyor  Fatjó  (Representant  del  Col-legi  d’  Advo¬ 
cats)  y  à  don  Joaquim  Casades  (Secretari  de  la  Acadèmia). 

La  concurrència  era  inmensa  y  lluhidíssima,  vestint  d’  eti¬ 
queta  moltes  senyoretes  y  quasi  tots  los  acadèmichs. 

Comensà  1'  acte  donantse  lectura  à  les  comunicacions  re¬ 
budes  y  adhessions  al  acte  que  foren  moltes  en  número, 
contantshi  entre  elles  les  dels  altres  Senadors  y  Diputats  au- 
sents  que  també  estavan  compresos  en  1’  obsequi  y  les  de 
tots  los  Bisbes  de  Catalunya  ademés  del  de  Menorca.  Se  dis¬ 
tingí  per  lo  calurós  de  son  aplauso  à  la  defensa  del  Dret 
patri  la  comunicació  del  Ilm.  Bisbe  de  Vich.  Posteriorment 
s’  ha  rebut  també  1’  adhessió  dels  Col-legis  d’  Advocats  de 
Cervera  y  Bilbao. 

Y  passà  tot  seguit  à  ocupar  la  tribuna  lo  distingit  acadè- 
mich,  don  Joan  Permanyer,  qui  llegí  un  rahonadíssim  dis¬ 
curs  destinat  à  explicar  la  trascendencia  del  acta  que  s’  estava 
realisant. 

Usaren  després  de  la  paraula  lo  senyor  don  Alvar  M.  Ca- 
min,  lo  senyor  Vilaregut,  qui  llegí  lo  discurs  de  don  Melcior 
Ferrer,  lor  diputats  senyor  Maluquer  y  Yiladot  y  Vilaseca  y 
lo  senador  don  Manel  Duran  y  Bas. 

Resumí  en  breus  paraules  lo  president  de  la  Acadèmia, 
don  Joan  Coll  y  Pujol,  després  de  lo  que  s’  acordà  trasmetre 
à  la  Rey  na  Regent  un  telégrama  de  gràcies  per  sa  interseció 
en  favor  de  la  llegislació  catalana. 

Tot  seguit  dirigí  sa  paraula  à  la  reunió  lo  senyor  Bisbe  de 
la  diòcesis  y  s’  axecà  la  sessió. 

Al  terminar  1’  acte,  varis  acadèmichs  se  retiraren  al  res¬ 
taurant  Martín,  ahont  obsequiaren  ab  un  banquet  als  Sena¬ 
dors  y  diputats  catalans  que  prengueren  part  à  la  discussió 
del  Còdich. 

N.  B.  Continuem  en  aquest  número  la  publicació  del  cò¬ 
dex  La  fi  del  Comte  d ’  Urgell ,  que  havíam  interromput  ab 
la  esperança  de  poderlo  completar  en  vista  de  les  còpies  de 
París;  resultant  aquelles  molt  deficients,  segons  sembla,  ter¬ 
minarem  la  impressió  començada,  com  desitjan  molts  dels 
nostres  lectors. 

Per  1’  excés  de  matèria,  hem  hagut  de  suprimir  un  plech  de 
folletí  en  lo  present  quadern  que  ’n  conté  quatre  de  Revista. 


SUMARI  DEL  QUADERN  VI  — Juny  de  1889 

CONSIDERACIONS 


SOBRE  LOS  MOVIMENTS  REGIONALS  LITERARIS  d’eSPANYA 


Son  tres  les  literatures  que  en  la  Península  ibèrica  merexen 
aytal  nom  de  tota  justícia.  En  lo  centre,  y  en  lo  més  preferent 
lloch  d’ elles,  trobam  la  castellana;  à  sos  costats,  y  marxant 
paralelament,  mes  en  inferior  categoria,  la  portuguesa  y  la 
catalana,  y  encara  aquella  per  devant  d’  aquesta.  Aquestes  tres 
literatures  perfectes  y  ab  pròpia  é  independent  crexensa,  re- 
presentan  tres  nacionalitats  distintes  y  ben  dibuxades  y  suc¬ 
cessivament  poderoses,  mes  en  desigual  grau,  ab  vida  enèrgica 
interior  y  externa,  fortes  adins  y  avassalladores  de  fòra.  En¬ 
cara  en  lo  segle  xvir  se  trobavan  en  lluyta  ab  la  nació  central 
dominadora,  Portugal  y  Catalunya;  y  en  rigor  aquesta  darrera 
regió  perllongà  sa  resistència  fins  à  principis  de  la  centúria 
passada,  després  d’ haver  lograt  Portugal  sa  independencia. 

Los  demés  regnes  més  ò  menys  artificials,  com  Aragó  y  Na¬ 
varra,  fills  de  la  reconquesta  pirinaica,  qu’  enllassaren  llurs 
destins  als  de  Castella,  feya  molt  temps  que  ja  no  protestavan 
contra  lo  poder  central,  ò  més  ben  ditjamay  protestaren  sinó 
molt  dèbilment,  perque  llur  existència  no  ’s  basava  en 
elements  ètnichs,  filològichs  y  jurídichs  prou.  poderosos. 
Unich  entre  tots  aquestos  estats  regionals  defensà  y  de 
fensa  ab  tenacitat  sa  llengua  y  sa  foral  organissació  la  Bas- 
conia,  qui  sens  pretendre  al  reng  de  nació  se  ha  contentat 
ab  una  obscura  vida  patriarcal  casulana;  may  convertida  en 
política,  ni  en  exterior.  Ha  sigut,  donchs,  casi  bé  sempre  pas¬ 
siva  la  resistència  dels  bascongats  à  ferse  seva  la  cultura  cas- 

tellana.  Son  les  despulles  d’  una  nissaga  primitiva  que  no 
demanan  més  que  lo  dret  de  viure  à  sa  faysó  y  lliures  dins 
caseua.  No  fòren  romans,  més  tampoch  enemichs  perfidiosos, 
sinó  vehins  honrats  dins  lo  imperi  de  Roma.  Avuy  com  lla 
vors  rebutjan  la  llengua  y  les  usances  de  Castella,  mentres 
acceptan  la  vida  comuna  ab  ella,  tenintse  per  molt  ditxoses 
d’  ésser  bones  estatjeres  en  lo  sol  y  territori  de  la  Península 
espanyola. 

No  m’apareix  fòra  de  lloch  aquesta  digresió,  puig  qu’  ella 
ens  esplica  perquè  de  tantes  encontrades  espanyoles  com 
tingueren  vida  política  independent,  solsament  tres  han  po¬ 
gut  atenyer  vida  literaria  d’  aytal  nom  digne.  Ni  d’  Aragó, 
ni  de  Navarra,  ni  de  la  Basconia,  ni  de  la  matexa  Galicia 
ahont  després  de  Catalunya  lo  moviment  literari  regional  es 
avuy  més  poderós,  creyem  que  puga  dirse  que  tingan  una  li¬ 
teratura  complerta  en  totes  ses  manifestacions. 

Aragó  se  trobava  en  condicions  molt  desfavorables  pera 
produhir  una  literatura  verament  pròpia  y  nacional.  Lo  llen- 
guatje  català  era  ’l  de  sa  dinastia  reyal;  lo  de  sa  cancillería 
diplomàtica;  lo  de  la  poesia  y  de  la  prosa  verament  nacionals 
y  lo  de  tres  estats  ab  ell  confederats.  Lo  català  invadía  son 
terreny  més  allà  de  les  fronteres  de  son  reyalme  y  s’  apodera 
va  de  totes  les  conquestes  fetes  en  son  nom.  Son  dialacte  de 
dia  en  dia  tornava  més  catalanisat  y  encara  avuy  mostren  les 
petjades  de  nostra  llengua  les  valls  de  Benasch,  certs  pobles 
de  la  ralla  y  dels  indrets  de  Tamarit  y  de  Fraga  y  algun  que 
altre  de  Terol.  La  literatura  aragonesa  indígena  cal  cercaria 
no  més  que  en  les  compilacions  de  furs,  en  los  documents 
oficials  de  nostre  Arxiu  referents,  no  al  casal  d’  Aragó,  es 
à  dir,  à  la  confederació  aragonesa,  sinó  al  mateix  reyalme 
d’  Aragó:  en  alguna  que  altra  producció  històrica,  en  poch 
nombroses  traduccions  de  clàssichs  y  d’  obres  extranjeres, 
y  lo  período  més  notable  d’  ella  lo  assenyalan  los  esforsos 
del  gran  Mestre  Johan  Fernàndez  de  Heredia.  Aquest  curiós 
personatje  històrich  y  literari,  promogué  ab  sa  protecció 
y  activitat  un  vertader  cicle  d’  escrits  aragonesos.  Gayre 
bé  representa  dins  la  petita  literatura  regional  d’Aragó,  lo 
mateix  paper  que  ’l  rey  Alfons  lo  Sabi  en  la  de  Castella. 
Mes  en  les  derreríes  del  segle  xv  bé  ’s  pot  afirmar  que  ja  no 

se  ’n  recordava  cap  escriptor  del  antich  dialecte  de  Jaca  y  de 
Sobrarbe.  Los  treballs  de  Pere  de  Luna,  lo  antipapa  Benet; 
per  no  citar  d’  altres,  ben  clara  mostran  la  influencia  cas¬ 
tellana,  espurgats  à  grat-scient  de  tot  catalanisme. 

Y  ^podrem  creure  que  existesca  literatura  nabarra  per  més 
que,  entre  altres,  se  ’ns  citen  los  noms  del  bisbe  Eugui  y  del 
príncep  de  Viana?  Tampoch.  Lo  que  d1  Aragó  havem  dit, 
també  ’s  pot  aplicar  à  aquell  reyalme.  Les  lletres  quan  se  os¬ 
tenten  ufanoses  son  prova  de  la  vida  y  de  la  homogeneitat  de 
un  esperit  nacional,  y  aquestes  condicions  li  mancavan.  Les 
dinasties  d’  aquell  petit  estat  pirinaich  dues  voltes  lo  empenye¬ 
ren  cap  à  França,  y  lo  que  d’  ell  no  era  de  raça  bascongada, 
se  retirava  per  complert  à  Aragó,  tant  com  pot  semblarse  un 
germà  al  altre.  No  era  francès,  ni  bascongat,  ni  aragonès;  de 
tot  tenia,  y  si  acàs  algun  element  preponderava  era  l’ aragonès. 
Un  mateix  fou  1’  origen  d’  abduas  monarquías;  igual  sa  le¬ 
gislació  civil,  y  à  vegades  uns  matexos  llurs  sobirans.  Desde 
que  Alfons  lo  Batallador  donà  furs  aragonesos  à  gran  nombre 
de  pobles  de  Nabarra,  los  de  Sobrarbe  se  convertiren  en  sos 
furs  generals  y  los  pobles  que  no  tingueren  aquestos  pren- 
guéren  los  de  Jaca.  Ab  tot  y  parlarse  la  llengua  euskara  en 
certs  indrets  de  Nabarra  y  que  en  ells  lo  castellà  no  era  com¬ 
près,  lo  llenguatje  oficial  fou  sempre  lo  castellà,  mellor  diré, 
lo  aragonès.  D’  aquella  en  và  se  cercarían  documents  ni  en 
la  Cambra  de  Comptes  ( Càmara  de  Comptos)  ni  en  1’  arxiu 
de  la  Diputació  general.  Y  aquesta  influencia  aragonesa  tant 
la  sentiren  los  pobles  vehins  al  alt  Aragó  com  los  del  Piri- 
neu  y  per  consegüent  més  sotmesos  à  les  influencies  fran¬ 
cesa  ò  bascongada.  Les  petites  diferencies  que  distingexen 
lo  dialecte  nabarrès  les  trobam  en  certs  galicismes,  fills  de 
la  proximitat  de  abdues  encontrades  y  dels  llassos  dinàs- 
tichs  que  uniren  Nabarra  à  França.  Si  lo  criteri  filosòfich 
de  la  constitució  de  les  modernes  nacionalitats  hagués  pre¬ 
dominat  en  la  època  de  la  reconquesta  en  que  s’  obrava 
instintivament  y  segons  les  necessitats  de  la  lluyta,  Nabarra 
no  haguera  tingut  rahó  d’  ésser.  La  nissaga  euskara  reclama¬ 
ria  ab  justícia  lo  que  d’  ella  li  pertany  pera  formar  la  quarta 
branca  de  son  arbre  federal;  y  los  alts  aragonesos  no  trobarían 
cap  solució  de  continuitat  entre  ells  y  los  nabarros  de  la  ri- 

bera  del  Ebro  y  fins  ab  los  que  viuhen  à  1’  ombra  de  les  seves 
matexes  montanyes. 

Passant  à  la  Basconia  se  'ns  presenta  un  fenòmeno  dis¬ 
tint.  Allí  lo  fons  ètnich  era  comú  y  la  influencia  que  sobre 
d’  ell  obrà,  sempre  la  matexa,  la  castellana.  Y  ab  aquestes 
ventatjes  que  portava  à  sa  vehina  se  quedà  com  ella  y  Aragó 
sens  literatura  pròpia,  per  no  haver  sabut  fer  de  sa  llengua 
lo  símbol  distintiu  de  sa  nacionalitat.  Sa  vida  pública  patriar¬ 
cal  que  tant  bé  armonisava  ab  son  esperit  popular  en  sa  ex¬ 
pressió  dexava  d’  ésser  euskara.  Per  axò  aquesta  llengua  ha 
sigut  sempre  més  parlada  qu’  escrita,  y  jamay  ha  pogut 
alsarse  al  reng  de  llengua  oficial.  La  matexa  Basconia  im¬ 
posà  à  1’  antich  arbre  de  son  idioma  la  corretjeta  que  ha 
d’  ofegarlo.  Vèt  aquí  esplicat  1’  escàs  crexement  de  sa  inspira¬ 
ció  poètica,  que  sols  se  manifestava  abans  d’  aquest  segle, 
dexades  de  banda  molt  contades  y  honroses  escepcions,  en  lo 
gènero  popular;  y  vèt  aquí  també  el  perquè  la  prosa,  qu’  en 
general  suposa  més  cultura  artística,  no  puga  ostentar  gayre  bé 
més  monuments  que  ’ls  llibres  de  pietat  que  la  Església  per 
necessitat,  al  dirigirse  à  la  pensa  de  gents  indoctes  é  ignorants, 
ha  degut  escriure  y  dictar  en  la  difícil  parla  de  les  multituts 
euskares.  Fòra  d’  ells  y  dels  esforços  d’  alguns  erudits  y  del 
moviment  més  ò  menys  artificial  promogut  avuy  en  día  pe  ’ls 
certàmens  y  per  una  reacció  natural,  qui  veu  en  la  llengua  una 
de  les  principals  taules  de  salvació,  es  inútil  cercar  un  mo¬ 
nument  legislatiu,  ni  obres  didàctiques,  històriques  ò  de 
recreació  de  gran  alè. 

Galicia  no  ’s  troba  en  lo  cas  de  les  regions  ans  esmenta¬ 
des.  Emperò  parlant  ab  lo  cor  à  la  mà  y  aplicant  un  criteri 
rigurós  del  concepte  que  ’n  tenim  format  de  lo  que  deu  ésser 
una  vertadera  literatura,  podem  assegurar  que,  considerada 
apart  de  la  portuguesa  ab  la  qual  naturalment  s’  entronca  y 
de  la  que  no  es  més  que  una  branca,  y  ademés  la  llevor 
primera,  la  gallega,  per  si  sola  no  ho  es  complerta,  perquè  li 
mancan  sòlides  tradicions  y  manifestacions  generals  d’  aque- 
xes  que  prometen  vida  inmortal  y  gloriosa  à  una  llengua.  La 
única  expansió  literaria  seva  fou  lo  lirisme  y  de  la  poesia 
lírica  sabem  que  no  ’s  nodreix  cap  idioma  per  molt  antich 
que  siga  son  avior.  Los  idiomes  s’ alimentan  ab  la  sava  de  la 

realitat  y  quan  aquesta  los  manca,  quan  no  puja  lo  such  al 
tronch,  sinó  que  se  marceix  en  una  inútil  florida,  estan  con¬ 
demnats  à  morir  sens  falla.  Donya  Emilia  Pardo  Bazàn,  ga¬ 
llega  de  naxement  y  de  cor,  aferma  quant  diem  en  una  obra 
seva  molt  saborosa,  titolada  De  mi  tierra}  que  han  editat 
enguany  les  prenses  de  la  Corunya. 

«Després  de  la  amputació  de  Portugal  (que  fou  abans  ab 
Galicia  un  mateix  país  y  parlà  ab  ella  una  matexa  llengua) 
restà  Galicia  com  membre  destroncat,  sens  vida  pròpia.  Quan 
Portugal  s’ axeca  y  senyoreja  1’  Occèano, — com  si  al  negar 
ab  sa  voluntat  la  nacionalitat  espanyola,  volgués  afermaria 
ab  llurs  hassanyes, — Galicia  s’  anula;  mentres  la  germana  de 
més  enllà  del  Minyo  vesteixse  de  brocat  y  or,  la  d’  ensà  dexa 
caure  entristida  sa  vella  arpa  y  retíras  à  la  montanya;  calsa 
sochs  de  pastora  y  sols  al  morir  la  tarde  y  recullir  sos  remats 
refila  alguna  rústega  tonada.» 

De  lo  qual  se  deduheix,  y  à  mon  veure  molt  clarament,  que 
tota  literatura  sens  tradicions  literàries  complertes  y  pode¬ 
roses,  sens  un  organisme  acabat,  sens  prosa  científica  y  di¬ 
dàctica,  sens  producció  històrica  ó  novelesca,  sens  teatre 
nacional  y  sobre  tot  sens  vida  política,  morirà  à  la  curta  ó  à 
la  llarga  d’  anèmia,  no  éssent  bastants  à  regeneraria  ni  les 
aygues  totes  de  la  font  Castalia  ò  de  les  corrents  sagrades 
del  Parnàs.  No  hagués  habitat  en  los  palaus  dels  senyors 
feudals,  ni  respiràs  exclusivament  la  embaumada  atmosfera 
de  les  Corts  d’  Amor,  y  potser  encara  la  llengua  provençal, 
ab  tot  y  la  hegemonia  avassalladora  de  la  França  llensaría  ro¬ 
bustos  accents  desde  Marsella  fins  à  Tolosa  ahont  suara  ab 
prou  feynes  se  la  enten.  Mes  li  mancà  regenerar  llurs  pul¬ 
mons  ab  la  resinosa  alenada  de  les  boscuries  de  Provença  y  ab 
les  marinades  del  Mitjorn;  tingué  à  menys  devallar  à  les  llotjes 
dels  marxants  y  à  les  reunions  democràtiques  dels  comunals 
municipis;  no  volgué  arrelar  fondament  en  lo  aspre  terreny 
nadiu,  contentantse  ab  produhir  flors  bonicoyes  y  vistoses, 
que  totes  les  Corts  d’  Europa  flairavan  ab  delit  y  cercavan  ab 
enveja  pera  adornarse  ab  elles;  y  peraxò  ab  una  sola  destra- 
lada  tallà  la  França  del  Nort  aquell  arbre  tan  magnífich  y 
xamós,  sense  que  per  llarchs  segles  llurs  arrels  traguessen  flo¬ 
rida.  Avuy  bé  sembla  rebrotar  de  nou,  mes  ab  igual  vegeta- 

ció  aparatosa  y  brillant,  ab  los  matexos  vicis  del  passat  y 
avuy  com  ahir  ni  produheix  teatro  popular,  ni  prosa,  ni  his¬ 
toria,  ni  ciència.  Bé  podrèm  assegurar,  donchs,  que  tot  lo 
talent  d’  en  Mistral  y  dels  felibres  no  alcançaràn  à  salvaria 
de  pròxima  decadència. 

Iguals  consideracions  poden  aplicarse  à  la  literatura  ga¬ 
llega,  la  que  entre  totes  les  neo-llatines,  després  de  la  pro¬ 
vençal,  més  se  matinejà  à  florir  com  les  roses  de  que 
parla  Calderón  en  un  encisador  sonet.  Quan  Castella  no  te¬ 
nia  més  poesia  que  los  informés  cantars  de  gesta,  ni  conexía 
més  conreu  literari  erudit  que  lo  pesat  mester  de  clerecíat  ò 
siga  que  les  estrofes  monorrimes  dels  pererosos  alexandrins, 
quan  Portugal,  darrera  de  les  nacions  neo-llatines  que  se 
formà  del  esbocinat  mantell  del  Laci,  no  sabia  encara  lo 
que  era  vida  política  y  literaria;  quan  Catalunya,  centre  y 
cap  d’  una  nacionalitat  poderosa  y  ja  independent,  qui  avas- 
sallava  à  Provença,  no  conexía  més  cants  lírichs  que  ’ls  de  sa 
gentil  germana;  quan  lo  toscà  esperava  encara  lo  redentor  y 
regenerador  que  de  la  categoria  de  humil  dialecte  lo  alsàs 
à  la  condició  de  llengua  aristocràtica  y  reyna  de  les  lletres 
meridionals,  Galicia  posseía  ja  una  lírica  abundosa,  conreada 
per  elegants  trovadors,  algú  dels  quals  cenyia  lo  barret  de 
porpra  ab  la  reyal  diadema  y  polsava  1’  arpa  ab  la  mà  ma- 
texa  que  empunyava  lo  daurat  ceptre. 

íQuè  li  faltava,  donchs,  à  la  llengua  gallega  pera  ésser 
tant  sortosa  com  ho  fou  després  sa  germana  més  gran,  la  cas¬ 
tellana?  No  per  cert  1’  arpa  dels  poetes,  ni  1’  alcàssar  dels 
reys,  sinó  lo  murmuri  dels  parlaments,  la  vigorosa  alenada 
de  la  ciència,  la  remor  dels  combats,  1'  aroma  dels  claustres. 
Arribà  lo  segle  xv,  època  en  que  al  escalf  del  Renaxement  se 
dexondía  lo  desitx  d’  unitat,  y  moriren  les  lletres  galaiques 
com  les  provençals  per  no  haver  produhit  altra  cosa  que  ge¬ 
lades  cançons  de  trovadors.  Y  flnà  aquella  llengua  literaria 
sens  esperances  de  ressurrecció.  La  literatura  acadèmica  po¬ 
drà  ressuscitar  alguna  vegada  artificialment  y  ésser  transplan- 
tada,  com  flor  hivernal,  dins  de  certes  condicions,  encara 
que  haja  desaparegut  son  medi  d’  expressió  y  de  vida  natu¬ 
ral;  mes  la  erudita  cortesana  que  no  visqué  més  que  de  lo 
somrís  de  les  dames  y  del  amparo  dels  senyors  feudals,  per 

sempre  quedà  soterrada  ab  les  Corts  d’  Amor  y  sots  les  runes 
dels  torreons  feudals. 

Cinch  segles  després,  los  fills  de  Galícia,  enrecordantse 
per  natural  instint  de  salvació,  més  del  arpa  cèltica  d’Ossian 
que  de  la  bandola  dels  trovadors,  han  volgut  restaurar  de 
nou  aquella  parla  dolcíssima  que  tan  magnífica  sonà  en  los 
llabis  de  Camóens  y  tant  sentida  en  boca  del  Rey  Sabi.  Mes 
no  debades  han  passat  cinch  segles.  A  la  antiga  cortesana 
que  portà  roçagants  vestidures,  tingueren  que  cercaria  llurs 
novells  aymadors,  en  lo  més  pregón  de  les  boscuries  ò  junt  à 
la  llar  de  rònechs  llogarets,  y  la  trobaren  temerosa  y  pobre, 
confegint  arcàiques  veus  per  ells  gayre  bé  no  enteses,  y  tota 
vergonyosa  de  sortir  à  la  llum  de  les  places  de  les  capitals  y 
de  trepitjar  les  catifes  dels  magnats.  Per  axò  avuy  no  ’ls  que¬ 
da  més  recurs  als  poetes  de  la  novella  renaxença  galàica  que 
llensar  per  trencada  é  inútil  la  lira  trovadoresca,  y  amotllar 
ses  quexes  sentides  à  la  planyívola  gayta  gallega.  Morí  la 
primera  vegada  la  llengua  de  Macias  per  ésser  massa  caba- 
lleresca  y  cortesana;  quí  sab  si  ara  morirà  per  massa  pagesí- 
vola.  Es  poesia  d’  una  classe  del  poble,  no  del  poble  enter; 
llengua  dels  camps  y  dels  vilatjes  de  Galicia,  mes  no  de  tota 
Galicia;  instrument  tant  sols  de  la  poesia  lírica,  no  de  tots 
los  genres  lliteraris. 

En  la  historia  dels  pobles  los  llenguatjes  qui  han  de  so¬ 
breviure  à  llurs  germans  de  naxença,  y  d’  anulals  per  com¬ 
plert,  axis  en  la  regió  del  art  com  en  la  vida  social,  s1  asse- 
nyalan  per  condicions  polítiques  avassalladores  molt  notables. 
Per  la  sola  energia  de  llur  caràcter  saben  alçarse  de  la  humil 
esfera  en  que  jeyan,  reivindicar  per  si  soles  lo  dret  de  la  exis¬ 
tència,  espolsarse  la  pols  plebeya  del  dialecte,  axecarse  ab 
ales  poderoses  al  bell  cim  del  Parnàs  y  à  les  enlayrades  re¬ 
gions  de  la  ciència,  imposarse  en  son  propi  sol,  pera  més  en- 
devant  prenent  lo  paper  de  conquestadores,  imposarse  à  son 
torn  en  terres  extranjeres  y  perpetuarse  al  través  dels  mars  y 
de  les  generacions.  Axis  passà  ab  la  humil  llengua  del  Laci, 
un  dels  molts  dialectes  que  parlavan  los  pobles  d’ Italia;  axis 
ab  la  de  Castella,  igual  de  condició  en  son  origen  al  rònech 
lleonès,  al  pagesívol  bable  ò  asturià  y  al  dols  gallego,  tots 
los  quals  fins  se  1’  adelantaren  en  tenir  monuments  legisla- 

tius  y  literaris;  axis  ab  la  de  Galícia  al  ésser  transplantada 
al  territori  portuguès,  ab  mellor  fortuna,  per  lo  que  pertoca  à 
son  conreu  y  crexença,  que  en  lo  nadiu.  Mes  cap  d’  aquestos 
humils  dialectes  se  haguera  convertit  en  llengua  de  Virgili, 
de  Cervantes  y  de  Camòens,  si  ensemps  no  reivindicàs  lo 
ceptre  de  la  política  sobirania. 

Llengua  y  nacionalitat;  vèus  aquí  dos  fets  íntimament 
lligats,  que  no  poden  separarse  sense  destruir  un  y  altre 
d’  arrel.  Ahí  ahont  floreix  ufanosa  y  rica  qualsevol  lite¬ 
ratura,  allí  alena  també  una  raça  vigorosa  fins  en  llur  opres¬ 
sió  ò  decadència.  Les  llengües  neo-llatines  foren  1’  instru¬ 
ment  de  les  modernes  nacions,  y  estes  tantes  en  nombre,  casi 
bé  com  los  dominis  filològichs  d’  aquelles.  A  la  evolució  so¬ 
cial  é  històrica  correspon  perfectament  la  divisió  lingüística, 
y  abans  de  que  la  sòrt  política  de  cascuna  regió  se  manifes- 
tàs  clarament,  assenyalada  moltes  voltes  la  havían  ab  son 
desenrotllo  precari  ò  ab  son  vol  y  puxança  inespeïats,  los 
dialectes  destinats  à  ésser  llurs  llengües  nacionals.  D’  aquesta 
manera  uns  se  subordinaren  als  altres,  no  sense  que  per  ex- 
trany  contrast  predominàs  alguna  vegada  sobre  la  parla  més 
perfecta  y  literaria,  la  més  informe,  emperò  de  regió  més 
poderosa.  Veuse  aquí  com  lo  dialecte  de  la  illa  de  París  se 
convertí  en  la  sortosa  llengua  francesa,  avuy  per  tot  lo  món 
escampada  y  de  tothom  entesa;  lo  toscà  en  la  hermosa  italia¬ 
na;  lo  castellà  en  la  gloriosa  y  extenguda  espanyola;  lo  galle 
go  en  la  enfàtica  portuguesa,  y  la  varietat  de  la  llengua  d' oc , 
de  ensl  los  Pirineus,  en  la  enèrgica  catalana.  Los  demés  dia¬ 
lectes  locals  que  igual  sòrt  política  ò  literaria  no  tingueren, 
ò  s’  estacionaren  en  V  arcaisme  ò  desaparegueren  confosos 
en  lo  ample  areny  del  idioma  predominant,  com  los  rechs  en 
lo  llit  del  caudalós  riu.  Sigan  d’  axó  testimonis  lo  gallego  res¬ 
pecte  del  portuguès;  lo  lleonès,  lo  bable  y  l’ aragonès  respecte 
del  castellà;  lo  milanès,  lo  sicilià  y  lo  venecià  per  lo  que  per¬ 
toca  al  italià;  lo  provençal  y  tants  altres. 

Senyalades  totes  aquestes  circunstancies,  no  s’  ha  d’  ex- 
tranyar  la  prodigiosa  y  novella  crexensa  de  la  literatura  cata¬ 
lana,  ni  de  semblar  aventurada  nostra  afermació  al  declarar 
qu’  entre  les  regionals,  es  la  única  qui  puga  figurar  digna¬ 
ment  al  costat  de  les  altres  dues  peninsulars,  la  castellana  y 

la  portuguesa.  Si  la  consagració  literaria  es  la  penyora  més 
segura  de  la  vitalitat  d’  un  idioma,  no  hem  pas  de  duptar  que 
la  tingué  lo  català  y  en  grau  màxim.  Solsament  li  mancà 
pera  axecarse  à  lo  mateix  reng  de  ses  germanes,  la  segona 
consagració  del  Renaxement,  qui  fou  com  la  patent  de  na¬ 
cionalitat  literaria  que  desde  lo  fons  de  sa  tomba  Roma 
donà  à  ses  filles.  Y  li  mancà  també  la  renovació  y  expansió 
de  sa  vida  en  los  descubriments  geogràfichs  y  en  les  con¬ 
questes  colonials,  y  ab  elles  la  condició  casi  bé  indispensable 
de  la  perpetuitat  de  sa  existència;  expansió  y  renovació  que 
al  multiplicar  aquesta  haguérenla  lliurada  de  les  vicisituts  y 
entrebanchs  à  que  tots  los  idiomes  poden  vèures  exposats. 
Per  axò  encara  que  per  ventura  pogués  morir  opresa  y  aufe- 
gada  en  Espanya  per  algun  colós,  la  inmortal  parla  de  Cer- 
vantes,  renaxería  sempre,  com  Roma  en  llurs  filles,  en  les 
avuy  florexents  repúbliques  hispano  americanes.  No  li  queda 
aquest  consol  à  la  llengua  catalana.  Los  catalans  acompa¬ 
nyaren  y  ajudaren  en  totes  ses  empreses  à  llurs  germans,  los 
de  Castella.  En  les  dues  Amèriques  ensemps  qu’  en  les  illes 
de  la  Occeanía  pregueren  part  indistintament  en  sa  conques¬ 
ta  y  colonisació,  castellans,  catalans,  gallegos,  asturians,  bas- 
congats,  en  una  paraula,  tots  los  fills  d’  Espanya.  Emperò  la 
unitat  política,  filològica  y  jurídica  que  aquesta  may  ha  po¬ 
gut  realisar  aquí,  resultà  feta  en  llurs  colonies  per  manera 
maravellosa.  Y  mercès  à  la  hegemonia  de  Castella,  elles  no 
nasqueren,  ni  catalanes,  ni  bascongades,  ni  galaiques,  sinó 
per  tot  arreu  castellanes. 

En  quant  à  lo  demés,  ^què  pot  desitjar  la  catalana  de  tot 
lo  que  fa  digna  y  famosa  à  una  literatura?  Cap  dels  elements 
que  integran  un  organisme  literari,  perque  tots  los  té;  poesia 
popular  y  erudita;  lirica  de  convenció  y  lírica  de  sentiment; 
manifestacions  científiques  é  històriques,  tradicions  polítiques 
y  monuments  legislatius.  Dos  genres  no  pogué  tenir  en  la 
època  del  Renaxement,  ni  abans  d’  ella:  lo  genre  dramàtich, 
que  tampoch  en  lo  sentit  de  teatre  nacional  tingué  Portugal, 
y  desenrotllo  èpich.  Lo  primer  morí  aufegat  de  principi  en 
son  bressol,  per  una  banda,  per  la  decadència  política  que 
portà  la  unió  ab  Castella,  y  per  altra,  per  la  extraordinària 
fecunditat  y  valua  de  la  escena  d’  aquesta  nació  que  s’  alsà 

sobre  totes;  lo  segon,  per  lo  vehinatje  de  França,  per  la  in¬ 
fluencia  franca  en  los  primers  jorns  de  nostra  reconquesta, 
qui  eren  cabalment  los  heròichs  y  per  tant  los  més  èpichs;  y 
per  la  popularitat  que  lograren  aquí,  com  en  moltes  altres 
encontrades  d’  Europa,  les  gestes  carolíngies,  la  vertadera 
epopeya  heroica  de  la  Edat-Mitja.  En  cambi  d’  axò,  avuy  lo 
primer  poeta  èpich  de  la  Península,  Mossèn  Verdaguer,  escriu 
en  català,  y  lo  teatre  nascut  ahir  compta  ja  ab  més  de  mil 
produccions  de  tota  mena,  desde  la  sobirana  tragèdia  fins  à 
la  humil  joguineta  còmica. 

Y,  per  altra  part,  |què  n’  es  de  vast  son  patrimoni  lite¬ 
rari  1  Ab  tot  y  sos  defectes  d’  escola,  no  té  perquè  baratar  sa 
poesia  cortesana,  com  deya  molt  bé  nostre  sabi  mestre  En 
Milà  y  Fontanals,  ab  la  més  artificiosa  del  trovadors.  Son  lli¬ 
bre  del  Consolat  tant  val  com  les  Partidas  del  Rey  Alfons; 
que  si  aquestes  donaren  lleys  als  continents,  aquell  les  dictà 
à  tots  los  mars.  Cap  filosoph  espanyol  de  la  Edat-Mitjana 
eclipsa  la  justa  anomenada  de  nostre  Ramon  Lull,  per  qui,  com 
ha  observat  en  Menéndez  Pelayo,  parlà  per  primera  volta  en 
llengua  vulgar  la  filosofia.  Al  costat  de  sos  historiadors  y  més 
que  tot  de  son  Muntaner,  desapareix  1’  encís  dels  Froissart  y 
dels  Villehardouin,  y  la  valua  dels  Sanudo  y  dels  Ayala. 
Jamay  cap  enciclopedista  d’  aquella  època  podrà  posarse  en 
lo  lloch  enlayrat  que  ocupa  nostre  fecundíssim  Eximenis.  Ab 
tres  sabis  com  los  tres  Ramons,  lo  Lull,  lo  Martí  y  lo  Pen- 
yafort,  jcuàntes  nacions  no  se  envaniríanl  Tots  los  trova¬ 
dors  dels  cançoners  portuguesos,  gallegos  y  castellans,  se 
quedan  petits  devant  per  devant  de  lo  gran  psicòlech  del 
amor,  Ausías  March,  y  pochs  llibres  de  cavalleria  enclouhen 
tant  or  com  lo  Tirant  lo  Blanch ,  admirat  per  En  Cervantes 
que  per  aquells  fou  severíssim  crítich.  Y  si  ’s  volen  cercar  al 
català  tradicions  polítiques  glorioses,  vèuse  aquí  una  llarga  é 
incomparable  dinastia  de  prínceps  que,  durant  cinch  segles, 
constantement  lo  emplean  en  sa  vida  casulana  ò  diplomàtica; 
si  extensió  geogràfica  y  més  dilatats  dominis,  los  presentaràn 
València,  Mallorca  y  Cerdenya ,  1’  antiga  y  la  Magna 
Grècia . 

Una  llengua  que  s’  exten  més  allà  de  son  bres  nadiu  por¬ 
ta  en  aquest  sol  fet  la  prova  més  testimonial  de  ses  condi- 

cions  de  vitalitat  y  de  superioritat  política.  Encara  que  ab 
menys  força  y  en  més  reduhída  escala  que  en  la  portuguesa 
y  la  castellana,  en  la  llengua  nostra  se  realisa  aquest  fenòme- 
no  y  fins  ab  idèntichs  caràcters.  En  les  conquestes  de  Ma¬ 
llorca  y  de  València  prengueren  part  catalans  y  aragonesos; 
emperò  abdues  encontrades,  la  primera  molt  més  que  la  se¬ 
gona,  resultaren  de  fesomia  y  parla  catalana.  Axí  mateix  lo 
ducat  d1  Athenes  fou  senyorejat  per  catalans  y  aragonesos,  y 
de  més  à  més  dependí  llarch  temps  de  Sicilià;  mes  tot  axò 
no  1’  impedí  ésser  català  en  quant  al  idioma  oficial,  à  les  lleys 
y  à  sa  constitució  social.  Y  si  lo  vici  original  de  nostra  na¬ 
cionalitat,  la  confederació,  no  hagués  impedit  per  força  à 
Catalunya,  lo  assimilarse  les  encontrades  conquestades,  més 
moral  que  materialment,  pera  no  trencar  1’  equilibri  federal 
entre  ella  y  Aragó  establert,  avuy,  tal  vegada,  parlarían  ca¬ 
talà  bona  part  de  Sardenya  y  de  Sicilià  y  se  creurían  sens 
dupte  catalans  tots  los  habitants  que  poblan  lo  litoral  del 
Mediterrani  desde  Perpinyà  à  Alacant  y  desde  ’l  Segre  à 
Menorca  y  Alguer,  com  portuguesos  se  consideran  quants 
víuhen  desde  ’l  Minyo  àls  Algarbes. 

Al  traçar  aquestes  lleugeres  consideracions,  molt  lluny 
està  de  nostre  cor  lo  condemnar  los  regionalismes  literaris, 
y  per  mesquina  enveja  particularista  reivindicar  l’ autonomia 
lingüística  únicament  per  Catalunya.  Lo  gallego  y  los  bas- 
congat  ò  euskaro, — no  parlam  del  bable,  ja  gayre  bé  no  em¬ 
pleat  pe  ’l  poble  y  sí  sòls  per  alguns  erudits,  que  sòls  à  voltes 
d’  alguns  anys  logran  estampar  alguna  qu’  altra  antologia 
poètica, — tenen  com  lo  català  y  lo  castellà  y  tot  altre  llengua 
qui  estiga  en  condicions  d’  existència,  ple  dret  à  ella;  que  no 
per  ésser  més  humils  y  de  menor  extensió  territorial,  han  de 
viure  la  vida  dels  pàrias.  Ja  ho  hem  dit  altra  volta  y  no  ’ns 
cansarem  de  repetirho:  no  admitím  races,  ni  llengües  deshe- 
retades,  ni  tampoch  la  esclavitut  intelectual  dins  de  lo  mo¬ 
ralment  lliure,  com  no  admitím  la  esclavitut  social  ni  les 
lleys  de  castes.  Sòls  havem  pretengut  averiguar  les  condicions 
de  vitalitat  de  cascuna  llengua  ò  dialecte  y  la  jerarquia  que 
de  bon  dret  los  hi  pertany  en  la  historia  de  les  lletres.  Ha¬ 
vem  tractat  d’  assenyalar  les  que  tenen  complerta  y  total 
existència  literaria  y  les  que  no  disfrutan  d’  ella,  no  per  ra- 

hons  d’  inferioritat  intelectual,  sinó  per  conseqüència  de  cir- 
cunstancies  y  d’  acontexements  polítichs  que  no  està  en 
mans  dels  pobles  evitar,  perque  obehexen  à  superiors  y  mis¬ 
teriosos  designis  providencials.  Al  trobàns  per  devant  de 
certs  fenòmens  literaris,  havem  notat  diferencies  y  desigual¬ 
tats,  y  havem  volgut  simplement  analisarles.  Nos  ha  cridat  la 
atenció,  al  observar  los  distints  arbres  de  les  renaxenses  re¬ 
gionals,  la  diversa  calitat  y  cantitat  dels  fruyts  per  ells  pro- 
duhits,  y  vèt’  aquí  la  causa  de  que  hajam  intentat, — enfon- 
zant  lo  sol  y  examinant  les  arrels,  lo  tronch  y  la  sava, — cercar 
en  la  tradició  y  en  les  vicissituts  polítiques  lo  fonament  de 
semblants  diferencies.  Les  conseqüencies  tràguiles  qui  vulga; 
nosaltres  no  aspiram  més  que  à  senyalar  fets  evidents. 


Antoni  Rubió  y  Lluch 

MONOGRAFÍA  DE  L’ANTIGA  BÉTULO 

CAPÍTOL  III 

( Continuació ) 


Segle  IV. — A  exa  època  anem  à  reduhir  tot  lo  que  s’  ha 
trobat  sens  caràcter  distintiu  que  ’ns  obligue  à  reduhirho  à 
un  altre.  Ocupa  ’1  primer  lloch  lo  preciós  mosàich  que  ja 
donguí  à  conèxer  en  La  Veu  del  Montserrat  (25  d’  Octubre 
de  1884),  y  que  per  desgracia  encara  jau  en  sa  sepultura 
d’  una  casa  del  carrer  de  ’N  Uyal. 

Aparegué  ja  fa  alguns  anys,  ab  ocasió  d’  arrencar  un  ma¬ 
graner  del  jardí,  y  fou  lo  primer  d’  estudiarlo  Mossèn  Jaume 
Solà,  à  qui  ’s  degueren  les  precaucions  preses  pera  que  les 
filtracions  de  la  aygua  de  la  pluja  no  destruhissen  aqueix 
únich  monument  sencer  que  s’  ha  salvat  de  tants  com  han 
aparegut  en  nostra  vila.  Lo  desitx  d’  estudiarlo  ’ns  mogué  fa 
cinch  anys  à  exhumarlo,  diguèmho  axis,  y  avuy  no  farèm 
més  que  repetir  lo  resultat  de  nostres  investigacions,  que  ja 
allavors  consignarem  en  La  Veu,  tota  vegada  que  ’s  notaria 
un  buyt,  si  no  parléssem  de  monument  de  tal  vàlua. 

Forma  eix  mosàich,  deyam,  una  sala  rectangular  de  me¬ 
tres  4T0  d’  amplada  per  49 2  de  fondaria;  excepte  ’l  costat 
d’  entrada,  pe  ’ls  demés  de  la  sala  corre  una  cenefa  de  me¬ 
tres  o’8  d’  amplada,  que  de  segur  es  la  millor  pessa  de  la 
composició  y  digne  dels  millors  temps  de  Trajà.  Una  parti¬ 
cularitat  ofereix  que  no  sabem  1’  ofereixi  cap  altre  mosàich 
romà  y  consisteix  en  que  dintre  cada  un  dels  círcols,  semi- 
círcols  y  sectors,  hi  van  endoçades  unes  pesses  de  marbre, 
àgatha  y  altres  pedres  de  preu,  de  diferent  grandor  y  figura, 
puix  mentres  les  dels  semicírcols  son  triangulars,  les  dels 
círcols  y  sectors  son  quadrilongues.  Al  primer  colp  d’  ull 
semblan  un  adob,  mes  quan  se  nota  que  ab  tota  la  simetria 
possible  van  interpolats  en  altres  diferents  llochs  y  especial¬ 
ment  formant  combinacions  en  la  cenefa  trossos  més  petits 

y  preciosos,  fins  de  llàpis-làzuli,  no  ’s  pot  menys  de  conve¬ 
nir,  que  hi  son  posats  per  embellir  ab  sa  allavors  més  esti¬ 
mada  riquesa,  lo  regi  paviment. 

Finalment,  fent  lo  mateix  ofici  que  dites  pedres,  s’  hi  tro- 
ban  també  trossos  de  verdós  vidre,  tallats  en  zones  esfèriques 
d’  uns  tres  centímetres  de  diàmetre,  que  acusan  una  fabrica¬ 
ció  primitiva  y  rudimentària.  Crech  que  un  text  de  Plini  ex¬ 
plicarà  perfectament  la  presencia  de  semblants  vidres,  fent 
ioch  ab  pedres  més  ò  menys  estimades;  en  efecte,  lo  sabi  na¬ 
turalista  diu  en  lo  Llib.  XXX,  cap.  XVI,  parlant  del  vidre: 
«Se  ’n  fa  de  blanch  y  de  porcellana  y  també  imitant  jacintes 
y>y  zafirs  y  de  molts  altres  colors...  Lo  més  estimat,  no  obs- 
»tant,  es  lo  blanch  transparent  quan  més  semblant  puga  ser 
»ab  lo  cristall  (de  roca)  (1).»  D’  hont  se  deduheix:  que’ls  Ro¬ 
mans  usavan  imitacions  de  pedres  precioses,  fetes  de  vidre, 
com  ho  han  comprobat  les  troballes  d’  Herculano,  à  les  que 
podem  molt  bé  afegirhi  la  de  Badalona.  Ella  dona  també  un 
dato  sobre  la  fabricació  del  vidre  à  Catalunya  ò  almenys  so¬ 
bre  la  importació  d’  eix  article  de  que  avuy  té  nostra  vila 
una  de  les  més  notables  fàbriques  d’  Espanya. 

Atesos,  donchs,  tots  los  detalls  que  acabem  d’  enumerar, 
creyem  pot  atribuhirse  eix  mosàich  al  segle  iv  de  la  nostra 
Era,  puix  si  bé  hem  indicat  que  la  bellesa  d’  algun  de  sos 
fragments  principals  lo  fan  digne  dels  temps  de  la  bona  èpo¬ 
ca,  no  obstant,  la  riquesa  material,  destruhint  la  bellesa  ar¬ 
tística,  es  un  dato  de  massa  pès  pera  ser  despreciat,  ell  nos 
inclina  à  creure  ’l  monument  descrit  dels  temps  de  la  deca¬ 
dència. 

Per  lo  mateix  Mossèn  Solà  havíam  tingut  noticia  d’  un 
altre  mosàich  que  fa  molts  anys  aparegué  en  una  casa  del 
carrer  d’  En  Lladó,  lo  qual  estava  format  ab  pedres  de  dife¬ 
rents  colors,  axis  com  los  coneguts  fins  ara  son  sols  de  pe¬ 
dres  blanques  y  negres.  D’  ell  no  podem  darne  més  que  exa 
noticia  de  sa  aparició,  puix  los  mestres  de  cases  P  aprofita- 


\ 

(1)  «Fit  et  àlbum  et  murrhinum  aut  hyacinthos,  saphirosque  imi- 
tatum,  et  omnibus  aliis  coloribus...  Maximus  tamen  honos  in  candido 
translucenti,  quam  pròxima  crystalli  similitudine.» 

ren  per  paviment  de  la  obra  que  anavan  à  fer,  y  allí  quedà 
amagat  à  les  mirades  escorcolladores  dels  curiosos. 

Un  altre  n’  aparegué  en  lo  Clos  de  la  Torra  (que  axis  vul¬ 
garment  s’ anomena  la  horta  grandiosa  del  Sr.  Marquès  de 
Barbarà),  mes  ab  tan  mala  estrella,  que  fou  desfet  sens  pèn- 
drerne  ni  un  sol  dibuix  total  que  dongués  idea  del  mèrit  de 
la  obra  (x).  Sòrt  fou,  al  mitx  de  la  desgracia,  que  quan  ab  lo 
material  arrencat  del  primitiu,  l’ inteligent  mestre  d’  obres, 
En  Francesch  Vall,  va  construhirne  un  altre  en  una  de  les 
sales  de  la  Torra,  conservà,  segons  ell  diu,  ab  tota  exactitut, 
lo  dibuix  del  quadro  del  centre  de  la  composició,  que  es 
també  avuy  lo  centre  de  la  sala.  Forma  eix  fragment  un  qua¬ 
drat  (de  x’54  metres  de  costat),  en  lo  que  va  inscrit  un  círcol 
format  per  circunferencies  concèntriques  ondulades  en  figura 
de  marlets,  la  última  de  les  quals  porta  inscrita  una  estrella 
curvilínea  de  sis  puntes.  En  cada  un  dels  clars,  quasi  triangu¬ 
lars,  que  dexa  ’l  círcol  inscrit  dintre  ’l  quadrat,  hi  hà  un  delfí 
que  té  ’l  cap  atravessat  ab  un  trident.  Alguns  altres  rastres 
quedan  de  la  composició  primitiva,  com  son  plantes  y  sobre 
tot  una  figura  humana  en  actitut  de  córrer  que  ’ns  fa  por  que 
en  1’  original  fos  un  fauno.  D’  estimar  es  lo  cuydado  y  estudi 
den  Vall,  que  avuy  nos  permet  formar  una  idea  més  ò 
menys  aproximada  d’  un  monument  que  ha  desaparegut  per 
sempre.  Iguals  mercès  li  devem  per  varies  noticies  de  troba¬ 
lles  arqueològiques  fetes  per  ell,  entre  les  quals  podem  posar 
en  aqueix  pàrrafo  la  d’ un  mosàich  bastant  deteriorat  fet  de 
pedres  grosses,  blanques  y  negres,  en  lo  mas  d’  En  Joseph 
Pujol  (Ca  'n  Pepet  Pujol),  mas,  que  per  aquesta  senya,  fa 
sospitar  si  ocupa  ’l  lloch  d’  alguna  antiga  vil·la  romana. 

Per  últim,  un  petit  fragment  de  mosàich  aparegut  en  la 
finca  d’  En  Jaume  Miralles,  ja  esmentada  al  parlar  de  la  via 
romana,  nos  mou  à  cridar  la  atenció  del  propietari  sobre  la 
importància  d’  aquets  monuments,  per  si  algún  dia,  com  es 
d’  esperar,  apareix  lo  cos  del  mosàich,  que  podria  estar  fa¬ 
bricat  demunt  los  paviments  que  trauhen  lo  cap  pe  ’ls  mar¬ 
ges  de  sa  finca. 

% 

(1)  Sols  van  salvarse  alguns  fragments,  dels  quals  conSefvo  ’l 
maior  en  mon  poder. 

Paviments  de  cases  sumptuoses  han  aparegut  en  lo  sobre- 
dit  Clos  de  la  Torra  en  gran  abundó,  y  avuy  encara,  à  poder 
realisarse  una  excavació  general,  à  més  de  les  dotzenes  de 
dotzenes  d’  objectes  arqueològichs  que  podrían  desenterrarse, 
creyem  quedaria  precisat  y  patent  lo  millor  tros  del  plano  de 
la  romana  Bètulo.  En  Francesch  Vall  recorda  haverhi  vist 
una  columnata  que  bé  podria  haver  sigut  lo  peristilo  d'  una 
casa;  un  bany ,  que  nosaltres,  per  les  senyes,  més  aviat  califi- 
carem  d’  impluvium,  fragments  de  murs,  revestits  de  estuchs 
en  que  dominava  ’l  carmesí;  y,  per  fí,  una  escalinata  de  mar¬ 
bre;  aquesta  fou  tornada  à  colgar  y  per  tan  espera  qui  la  res- 
sucite;  lo  demés  fou  destruhit  y  axis  se  poden  veure  avuy 
encara  troços  de  columnes  y  d’ altres  membres  arquitectò- 
nichs  empleats  en  les  parets  del  Clos  que  douan  à  la  Costa 
del  Meco. 

Tocant  à  paviments  romans,  pe  ’ls  afores  de  la  vila  ’n  tro¬ 
barà  ’1  curiós  quasi  per  tot  hont  s’  axeca  alguna  masia  anti¬ 
ga,  axis  à  ca  ’N  Paxau,  al  forn  d’  obra  d’  En  Moliné,  à  ca  ’N 
Ramón  del  Hort  (barri  de  Llefià),  à  ca  ’N  Pepet  Pujol,  à  ca¬ 
sa  ’N  Barriga,  à  ca  ’N  Seriol  de  la  Riera  (avuy  del  Sr.D.  Joa¬ 
quim  de  Ferrater),  à  ca  ’l  Comte  (Duch  de  Solferino),  à  ca¬ 
sa  ’N  Boscà  (dels  senyors  Malet),  à  ca  ’N  Canyadó,  prop  del 
forn  d’  En  Manent,  etc ,  etc. 

Sepultures. — En  quasi  tots  los  llochs  que  acabam  d’  ano¬ 
menar,  s’  hi  han  trobat  també  sepultures  formades  ab  tègu- 
les,  y  presentant  en  conjunt  l’aspecte  d’  un  petit  cementiri. 
Emperò  de  totes,  son  les  més  remarcables  les  del  mas  Boscà 
«descobertas  en  1860,  essent  en  aquella  època  reconegudas 
»per  varias  personas  notables  y  competents,  entre  ellas  per  lo 
»erudit  Sr.  D.  Antoni  de  Bofarull  y  per  nostre  ilustrat  con- 
ssoci  D.  Joan  Mané  y  Flaquer.» 

«Per  lo  anàlisis  que  feu  d’  algun  dels  restos  humans  bas- 
»tant  ben  conservats  que  s’  hi  trobàren,  conjecturà  lo  entés 
scatedràtich  D.  Joseph  de  Letamendi  que  serían  sepulturas 
»fenicias,  per  més  tart  ho  negà  D.  Bonaventura  Hernàndez 
»Sanahuja.  Avuy  son  escasos,  los  restos  existents,  y  d’ells  ne 
»féren  detingut  estudi  los  excursionistas  pertanyents  à  la  sec- 
»ció  científica,  encarregantne  la  redacció  de  una  memòria 
» sobre  los  meteixos  à  D.  Carlos  Alcober.  Son  en  bastant 

»nom  las  sepulturas  que  ’s  notan  y  moltas  niés  se  ’n  deseu  - 
»brirían  sens  dupte  à  practicarse  novas  excavacions,  donchs 
»que  las  fins  avuy  descobertas  se  troban  à  una  profunditat 
»de  uns  dos  metres,  debentse  sa  trovalla  à  haberse  fet  un 
»marge  en  la  pendent  de  la  montanya.  Estàn  obertas  en 
»la  terra  y  cobertas  per  toscas  llosas  sens  obrar,  y  no  guar- 
»dan  la  configuració  especial  de  las  que  talladas  en  la  roca 
»se  notan  en  Olérdula  y  altres  llochs  de  Catalunya.  Tenen  la 
»  forma  parescuda  à  las  caixas  mortuorias  que  ’s  fan  avuy  día. 
» Segueixen  totas  la  direcció  dels  peus  cap  à  Llevant.»  (L' Ex¬ 
cursionista,  núm.  4  de  1879). 

Per  les  variants  notables  que  ofereix,  posem  à  continuació 
la  ressenya  de  la  visita  que  à  tals  sepultures  feu  la  «Associa¬ 
ció  d1  Excursions  Catalana,»  lo  27  d’  Abril  del  mateix  any 
de  1879,  ressenya  que  ’s  publicà  en  lo  Butlletí  dc  V  Associa- 
ció ,  pàg.  155,  y  deya  axis: 

«Aprés  visitarem  las  sepulturas  de  casa  ’N  Malet,  col-lo- 
»cadas  als  marges  d’  una  vinya  que  tant  han  donat  que  par- 
»lar,  suposant  algú  si  serían  fenicias.» 

«Sa  forma  es  ben  simple:  la  composan  un  quadrilongo 
» obert  en  la  penya,  ab  un  petit  galse  pera  colocarhi  la  tosca 
» llosa  que  las  tapava.» 

«Respecte  à  1’  època  à  que  pertanyen  tals  sepulturas,  nos 
»permeterem  fer  una  observació  pràctica;  en  las  tant  cele- 
»bradas  de  S.  Miquel  d’  Erdol  los  ossos  que  s’  hi  troban  son 
»negres  ja  casi  per  complert,  à  causa  dels  temps  y  à  la  ve- 
»gada  son  corcadíssims  é  iguals  caràcters  presentan  los  tro- 
»bats  en  las  sepulturas  que  per  llur  tamany  acusan  perta* 
»nyer  à  adultos,  com  en  las  més  petitas  que  ’s  troban  extra- 
»murs  y  contenian  cadavres  de  noyets;  en  los  ossos  trobats 
»en  las  sepulturas  de  ca  ’N  Malet  de  Badalona,  es  molt  dis- 
»tint  lo  caràcter  general,  ja  que  son  molt  blanchs  ab  relació 
»als  d’  Erdol  y  apenas  son  corcats  com  aquells,  per  més  que 
»llur  aspecte  acusi  una  procedència  llunyana.» 

«Per  lo  tant,  nos  semblan  més  probables  del  decaiment 
»de  Roma  ó  del  período  bisantí,  que  no  fenicis  ni  d’  altre 
» època  tant  remota  com  ha  volgut  algú  suposar...» 

Com  per  desgracia  no  les  hem  vistes,  no  podem  parlar  ab 
conexement  de  causa  d’  aytals  sepultures,  que  N’  Hernàndez 

Sanahuja  calificà  de  cristianes;  mes  per  les  senyes  que  ’n  do- 
nan  los  excursionistes  que  les  visitaren,  tenim  por  que  més 
aviat  sían  de  la  època  primitiva,  com  les  trobades  en  los  forns 
d’  En  Saladrigues  y  dels  Sardans,  de  que  ja  hem  parlat  en  lo 
primer  article. 

Ceràmica.  — Escassíssima  es  la  ceràmica  betulonesa  que  ha 
arribat  à  nostres  mans,  però  abundantíssima  y  notable  la  que 
ha  vingut  à  nostra  noticia;  gresols,  ànfores,  escudelles  y  va- 
xella  y  altres  diferents  objectes  de  terrissa,  remarcables  per 
son  vivíssim  color  vermell  y  ses  delicades  motilures,  recorda 
haver  vist  En  Francesch  Vall  en  los  desenterraments  de  1860 
al  Clos  de  la  Torra:  objectes  salvats  de  moment,  però  per¬ 
duts  després  que  convenen,  per  les  senyes,  ab  los  fragments 
de  terrissa  ampuritana  que  nosaltres  hem  recullit  en  les  ruines 
que  encara  avuy  se  veuhen  en  lo  forn  d’  En  Moliné,  y  que 
demostran  que  potser  la  vaxella  de  terrissa  fina  no  ’s  fabrica¬ 
va  en  Bètulo  sinó  que  ’s  comprava  en  lo  lich  mercat  de  la 
greco-romana  Ampuries. 

Fragments  de  ceràmica  grullera,  especialment  culs  d’  àn- 
fora  y  troços  de  tègula,  se  ’n  recullen  sens  cap  treball  per 
tots  los  pedrers  de  les  masies  y  rejoleríes  que  potser  també 
algunes  d’  elles  ocupan  lo  mateix  lloch  de  les  romanes.  Y  ja 
que  parlem  d’  axò,  devem  consignar  en  aqueix  ram,  los  res- 
tos  d’  un  forn  d’  obra  qu’  En  Martí  Martí  descobrí  com  en¬ 
clavat  en  lo  marge  esquert  del  torrent  de  la  Font. 

L’  estranyesa  que  fa  lo  veure  ’s  aquella  paret  en  tal  lloch 
ahont  lo  restant  del  forn,  si  ’s  vol  reconstruhir  mentalment,  s’ 
ha  de  dexar  penjant  sobre  ’l  torrent,  se  desvaneix  si  ’s  té  en 
compte  que  les  aygiies  han  anat  descalçant  y  enfondint  ab 
lo  transcurs  de  tants  anys  los  estrets  marges  pe  ’ls  que  en 
aquell  temps  lo  torrent  de  la  Font  passava. 

Per  fi,  alguns  particulars  conservan  uns  pochs  objectes  de 
ceràmica,  quasi  tots  recullits  en  sepultures  romanes,  tals  son; 
una  petita  diota  trencada  y  una  tègula  ab  1’  estampilla 
L  I-ERENV,  D.  Joaquim  de  Ferrater;  D.  Lluís  Truilàs,  dos 
llacrimatoris  trobats  en  una  sepultura  en  la  torra  del  Duch  de 
Solferino;  y  nosaltres  hem  pogut  salvar  de  destrucció  segura 
y  guardem  en  nostre  poder,  una  tègula  ab  estampida  V,  y 
una  altra  que  porta  impresa  una  creu  de  Sant  Andreu  feta  ab 

los  dits  sobre  la  pasta  tendra,  abdúes  trobades  al  forn  d’  En 
Moliné,  com  axí  mateix  varis  fragments  d’  ànfora  algun  d’  ells 
bastant  original;  un  pès  trobat  à  casa  D.  Francesch  Busquets, 
à  qual  galantería  ’l  devem,  y  per  fi,  un  gerro  molt  semblant 
als  d’  època  més  moderna  de  Cabrera,  trobat  al  Clos  de  la 
Torra,  que  ’ns  regalà  En  Francesch  Vall. 

Objectes  varis. — No  volem  dexar  de  consignar  la  troballa 
d’  alguns  objectes  que,  malgrat  pochs,  demà  poden  dar  llum 
ò  completar  los  datos  que  en  endevant  pugan  recullirse  com 
ja  nos  succeheix  ara  que  havent  consignat  En  Barriga  en  son 
manuscrit,  la  troballa  de  pesantes  cadenes  en  una  habitació 
subterrànea  del  carrer  de  ’N  Uyal,  podem  precisar  la  cir- 
cunstancia  que  donà  peu  à  la  gent  de  nostra  vila  per  titolar 
dit  subterrani  presó  de  Sant  Atiastasi. 

S’  han  trobat,  donchs,  y  conservem  nosaltres,  una  axada 
dintre  una  sepultura  romana,  lo  qual  no  permet  dubtar  de 
s’  autenticitat;  un  fragment  triangular  d’  un  quadrant  solar 
de  marbre;  una  especie  de  tapadora  de  pedra,  de  forma  còni¬ 
ca,  aplanada  y  foradada  del  mitj,  qual  ús  no  hem  sabut  en¬ 
devinar;  y  per  fi,  varis  fragments  del  revestiment  interior  de 
parets  que  encar  subsistexen,  y  que  per  aquells  fragments  se 
veu  estavan  pintadas  del  mateix  color  y  per  iguals  procedi¬ 
ments  que  les  pintures  murals  d’  Uxama  (i)  y  Pompeya.  Tot 
axò  ha  aparegut  en  lo  forn  d’  En  Moliné,  lloch  que  encar 
promet  noves  troballes  à  mida  que  avansen  los  desmunts  de 
terres.  Ademés,  quasi  en  tots  los  forns  d’  obra  del  barri  aquell 
de  Llefià  ’s  troban  monedes  romanes,  com  se  ’n  trobaren  en 
les  excavacions  ja  esmentades  del  Clos  de  la  Torra,  hontper 
les  senyes  n’  aparegueren  també  moltes  d’ iberes.  Allí  jauhen 
colgats  en  llochs  desconeguts  ò  lo  que  es  pitjor,  emparedats, 
fragments  notables  y  sencers  membres  arquitectònichs,  al¬ 
guns  d’  ells  fins  ab  llegendes  al  voltant  de  petites  hornaci- 


(i)  D.  Llorens  Aguirre  dava  compte  d’  aytal  troballa  en  Uxama 
(prov.  de  Soria)  ab  eixes  paraules:  Toda  ella,  (la  pared)  sobre  el  re- 
vestimiento  de  cal  y  yeso  estaba  pintada  de  amarillo,  con  cenefas 
encarnadas,  y  líneas  blancas,  formadas  con  gran  limpieza,  siendo  el 
color  del  zócalo  casi  negro  adornado  de  flores ..=Revisla  Històrica 
Latina ,  n.°  7,  corresponent  al  I.er  Novembre  de  1S74,  pàg.  22. 

nes,  allí  sepulcres  en  un  dels  quals,  al  construhir  la  paret  de 
tanca  del  jardí  del  distingit  metje  D.  Melitón  Puig,  s’  hi  tro¬ 
bà  una  espasa,  que  també  ha  desaparegut,  y  allí  fragments 
d’  estàtues  de  marbre  de  les  que  sols  se  ’n  mostra  una  testa 
molt  y  molt  desfigurada  per  adorno  d’  un  petit  portalet  del 
hort  de  la  casa  rectoral  de  Santa  Maria.  jDeu  vulla  que  si  un 
día,  com  es  probable,  s’  obra  ’l  projectat  carrer  del  Temple 
no  ’s  colguen,  al  terraplenarlo,  tantes  riqueses  pera  sempre  i, 
sinó  que  un  Ajuntament  il·lustrat  subvencione  si  es  necessa¬ 
ri,  una  excavació  general,  que  fins  en  lo  cas  impossible  de 
donar  resultat,  daria  quan  menys  una  proba  de  la  cultura  de 
nostra  vila,  y  seria  una  garantia  per  1’  esdevenidor  de  que 
res  ha  perdut  1’  historia  sota  ’l  munt  de  terra  ab  que  aquell 
carrer  tindrà  que  nivellarse. 

Lo  estudiat  es  tot  lo  que  resta  de  la  època  de  nostra  major 
grandesa  en  la  antiguitat,  aquestes  son  les  lletres  ab  que  està 
escrita  la  historia  romana  de  Bètulo,  elles  son  1’  epitafi  de  la 
tomba  en  que  jau  colgada,  tenint  per  llosa  la  població  mo¬ 
derna.  Segurament  després  del  segle  iv  Bètulo  començà  à  de¬ 
caure  y  convertirse  poch  à  poch  en  lo  vi  cus  Bifuloniae  dels 
documents  del  segle  x.  Eix  período  de  tranzició  ’ns  toca 
ara  estudiar;  ans,  emperò,  de  veure  sa  destrucció  y  ruina  ma¬ 
terial,  estudiem  primer  sa  regeneració  moral  al  rebre  lo  sant 
Baptisme  de  nostra  Fè  cristiana. 


Bètulo  cristiana 


Després  de  tantes  investigacions  com  fins  al  present  s’ han 
fetes,  lo  misteri  cobreix  encara  lo  fet  més  gran  que  en  sos 
anals  pot  registrar  la  historia  catalana;  tal  es  1’  establiment 
del  Cristianisme.  Ab  dificultat  podrà  saberse  quan  la  salva¬ 
dora  doctrina  de  Cristo  Senyor  nostre  comensà  à  purificar 
1'  esperit  dels  que  en  exes  encontrades  vivían  en  braços  del 
Paganisme,  sens  més  afany  que  ’l  de  gosar  ni  més  idea  de  la 
eterna  glòria,  à  que  naturalment  son  ànima  aspirava,  que  la 
de  llegar  à  la  posteritat  en  un  pobre  marbre,  un  nom  obscur 
que  ’l  temps  devia  esborrar  ab  soberà  menyspreu  ò  convertir 

en  una  paraula  sens  significació  pe’ls  que  en  los  segles  vinents 
la  llegirían. 

La  predicació  de  St.  Jaume  per  l’ interior  y  1’  Oest  d'  Es¬ 
panya,  com  la  de  St.  Pau  per  Catalunya,  son  los  únichs  fets 
incontestables  que  de  la  alborada  del  Cristianisme,  fins  aquí 
se  saben,  sens  que  s’  haja  pogut,  no  obstant,  precisar  encara 
quines  foren  les  sortoses  ciutats  que  hostatjaren  à  son  pas  als 
sagrats  Apòstols.  Y  no  es  estrany  que  axis  sia,  puix  com  tot¬ 
hom  sap,  nostra  lley  divina  tingué  que  propagarse  ab  gran 
secret  per  aquell  imperi  hont  palesament  podían  propagarse 
les  escandaloses  y  bestials  doctrines  d’  Epicuro,  y  celebrarse 
ab  gran  gatzara  bacanals  execrables,  inmundes  y  deshon- 
roses. 

Procedint  conjecturalment,  à  falta  de  més  segura  via, 
creyem  que  ’1  zel  dels  primers  seguidors  de  Cristo,  portaria 
aviat  la  llevor  de  la  fè  à  exes  planes  regalades  de  Marina, 
tan  properes  de  Barcino,  y  que  en  nostra  matexa  Bètulo  ben 
aviat  arrelaria  y  crexeria  robusta.  Axis  nos  ho  fan  creure 
les  sepultures  trobades  en  lo  forn  de  ’N  Moliné,  en  les  quals 
una  tègula  de  les  que  les  forman  ostenta,  com  ja  havem  dit 
en  1’  anterior  article,  lo  signe  de  nostra  redempció;  senyal 
duptosa  com  reconexem  es  aquella,  mes  que  no  ’ns  pareix 
descaminat  tenirla  per  indici  de  la  fè  que  covava  en  lo  cor 
de  qui  va  imprimiria  en  la  pasta  tendre  y  potser  no  podia 
d’  un  modo  més  obert  publicaria.  Y  al  vèurela  en  la  part  ex¬ 
terior  de  la  sepultura  pensem  si  hi  era  posada  per  senyalar 
als  viandants  iniciats  en  los  sagrats  misteris  de  nostra  religió 
santa,  la  tomba  sempre  venerada  d’  un  germà  sobre  qui  tam¬ 
bé  s’  havían  derramat  les  aygües  del  Sant  Baptisme.  Tot  pot 
suspitarse  de  la  fè  ardent  dels  fills  de  la  primitiva  Església. 

Cap  altre  monument  ha  aparegut,  que  nosaltres  sapiguem, 
à  dar  testimoni  del  Cristianisme  en  la  romana  Bètulo,  puix 
los  medallons  de  marbre  trobats  en  la  Pallaresa,  que  algú 
tingué  per  romans,  son  evidentment  de  la  època  de  Rena- 
xensa,  à  que  perteneix  aquell  bell  monument  arquitectònich 
axecat  per  la  Casa  dels  Cardones. 

Aquí  deuríam  posar  punt  à  aqueix  article,  fent  constar 
que,  à  pesar  de  lo  que  diuhen  algunes  histories,  no  hi  hà  per 
ara  cap  dato  positiu  que  probi  lo  martiri  del  supost  fill  de 

Lleyda  St.  Anastasi,  en  nostra  vila;  però  com  es  punt  aquest 
que  considerem  d’  importància,  volem  explanarlo  fins  allà 
hont  nos  sia  possible,  encar  que  no  servesca  més  que  per  de- 
xar  desbrossat  lo  camí  de  la  veritat,  únich  resultat  conseguit 
ab  nostres  investigacions  laborioses.  Ab  tot,  abans  d’  entrar 
de  ple  en  exa  disquisició  crítica,  volem  prevenir  lo  temor  de 
que  ella  pogués  ser  pedra  d’  escàndol  à  les  ànimes  piadoses, 
sobre  tot  de  nostra  vila,  estampant  aquí  com  à  lema,  les  her- 
moses  paraules  del  P.  Ribadeneyra  en  son  pròlech  à  la  Vida 
de  son  carinyòs  mestre  St.  Ignaci. 

«No  he  querido  poner  otras  cosas  que  se  podrían  decir  con 
-i>poco  fundamento  6  sin  autor  grave  y  de  peso ,  por  parecerme, 
»que  aunque  cualquiera  mentirà  es  fea  é  indigna  de  hombre 
»cristiano,  pero  mucho  màs  la  que  se  compusiese  y  forjase  re 
•»latando  vidas  de  Santos.  Como  si  Dios  tuviese  necesidad  de 
»ella  ó  no  fuese  cosa  ajena  de  la  piedad  cristiana  querer  hon- 
»rar  y  glorificar  al  Sefíor,  que  es  suma  y  eterna  verdad,  con 
»cuentos  y  milagros  fingidos.» 

La  historia  verdadera  té  sempre  en  son  auxili  ’l  testimoni 
fidel  de  les  tradicions  ò  dels  monuments  que  les  etats  li  lle- 
gan.  Per  tant,  lo  fonament  històrich  del  martiri  de  St.  Anas¬ 
tasi  en  Bètulo  deu  cercarse  en  una  ò  altra  d’  aquexes  dues 
fonts  de  certesa,  ò  en  les  tradicions  ò  en  los  monuments  de 
la  època  romana;  mes  per  desgracia,  devem  declarar  ja  de 
moment,  que  ni  Lleyda  ni  Badalona  tenen  ni  han  tingut  may, 

10  més  petit  monument  que  certifiqui  la  naxensa  ò  la  mort 
d’  aytal  Sant,  puix  encar  que  Badalona  té  la  presó  de  Sant 
Anastasi ,  es  de  saber,  que  exa  verdadera  presó  romana  fou 
descoberta,  com  n’  es  testimoni  En  Barriga,  als  últims  del 
passat  segle,  y  que  per  tant  la  significació  històrica,  que  avuy 

11  senyala  ’l  vulgo,  es  completament  gratuita.  Axis,  donchs, 
devem  acudir  à  les  tradicions  d’  abdós  pobles  v  veure  si  pre- 
sentan  los  caràcters  de  les  verdaderes  tradicions.  Respecte  à 
la  de  Lleyda,  hem  de  declarar  que  no  ’ns  ha  sigut  possible 
saber  à  ciència  certa  son  principi,  mes,  no  obstant,  apoyats 
en  1’  autoritat  del  P.  La  Canal,  podem  dir  que  « los  Brevia- 
»rios  antiguos  existentes  en  el  archivo  de  la  Sta.  Iglesia  de 
ï>Lérida  no  hacen  mención  de  este  Santo,  ni  el  de  D.  Antonio 

bAgustín  (1).»  En  quant  à  Badalona  hem  tingut  à  mà  los 
documents  de  la  Confraria  de  St.  Anastasi  y  per  tant  podem 
consignar  ab  seguretat  1’  important  dato  de  sa  fundació,  que 
es  per  cert  recentíssima,  puix  fou  establerta  canònicament  (2). 
lo  sis  de  Maig  de  1672,  per  lo  bisbe  D.  Alonso  de  Soto- 
mayor,  en  qual  rescripte  de  fundació  se  llegexen  exes  parau¬ 
les,  que  ’ns  convé  consignar  per  aclarir  algun  punt  inciden¬ 
tal:  «havent  sigut  pregat...  ab  grans  instancias  tinguessem  à 
»bé  de  decretar  que  lo  die  de  St.  Anastasi  Màrtir  que  tots 
■i>anys  se  celebra  en  vostre  Iglesia  als  nou  dies  del  mes  de 
»Maig,  fos  die  de  precepte  y  se  observàs  y  guardàs  com  lo 
» mateix  die  del  St.  Diumenge  per  haver  près  segons  se  diu 
«martiri  per  la  Sta.  Fe  de  Christo  Deu  y  Senor  nostre  en 
«aquexa  parròquia,  etc.»  D’  aquí  ’s  deduheix  la  traslació  de 
la  festa,  la  anterior  devoció  al  Sant  màrtir,  ja  que  tots  anys  se 
celebra  y  la  existència  de  la  tradició  en  tal  època.  La  fetxa 
sola  ja  fa  sospitar  la  poca  seguretat  de  la  tradició,  puix  lo 
St.  Anastasi  que  ’l  Martirologi  Romà  anotat  per  Baroni  (any 
1607 — París)  posava  à  onze  de  Maig,  no  té  res  que  veure  ab 
lo  St.  Anastasi  que  celebra  Badalona,  y’posan  los  Martirologis 
llatins  à  22  Janer,  y  ’ls  grechs  à  15  del  mateix  mes.  V  an¬ 
terior  devoció  nos  la  certifican  los  llibres  de  Visites  Pastorals 
del  Arxiu  de  la  Curia  episcopal  de  Barcelona,  al  consignar 
en  la  acta  axecada  en  la  Visita  del  any  1635,  la  existència 
d’  un  altar  de  St.  Anastasi,  (retaule  pintat),  que  no  figura  en 
cap  dels  inventaris  d’  anteriors  Visites;  com  en  la  de  1634  en- 
car  no  hi  consta,  es  de  creure  que  1’  altar  s’  axecà  lo  mateix 
any  1635  de  la  Visita  esmentada. 

Hem  dit  que  de  les  paraules  citades  del  Rescripte  podia 
deduhírsen  la  existència  de  la  tradició  à  Badalona  en  tal 
època,  y  no  sabem  si  potser  deuria  deduhírsen  lo  comens  de 
tal  tradició,  tota  vegada  que  d’  ella  no  n’  hem  trobat  cap  ras¬ 
tre  anterior  en  nostra  vila.  Però  com  la  falta  d’  arxiu  parro¬ 
quial,  cremat  com  tants  d’  altres,  en  alguna  de  nostres  re- 
bulles  populars,  no  ’ns  permetia  formar  criteri  sobre  1’  an- 

(1)  Espana  Sagrada,  tomo  LXXXIV  cap.  XI  pàg.  175. 

(1)  La  solicitut  demanant  l’ establiment  canonich  de  la  Confraria 
porta  la  fetxa  24  d’  Abril  de  1671. 

tigüetat  de  la  devoció  al  Màrtir  y  consegüent  tradició,  hem 
tingut  que  cercar  per  fòra  nostres  datos  y  per  cert  que  la  sort 
se  ’ns  ha  mostrat  propicia.  En  efecte,  la  bona  amistat  del 
sabi  bibliotecari  de  la  Provincial  de  Barcelona,  D.  Mariàn 
Aguiló,  nos  posà  à  les  mans  un  manuscrit  d’  últims  del  segle 
xv,  trobat  per  ell  en  la  Biblioteca  Colombina  y  titolat  «Pràc¬ 
tica  s  é  coslumes  dia  rectoria  de  Badalona  en  qual  manuscrit, 
en  mitx  de  moltes  altres  coses,  se  nombran  los  dies  de  missa, 
ja  de  precepte,  ja  de  devoció  del  poble,  sens  que  s’  esmenti 
en  lloch  lo  nom  de  St.  Anastasi,  essent  axis  que  hi  veyem 
consignada  Missa  à  honor  de  St.  Abdon  y  St.  Senen,  la  de¬ 
voció  à  quals  Sants  no  serva  ja  Badalona  (i).  Tenim,  donchs, 
en  conseqüència,  que  à  últims  del  segle  xv  no  ’s  colrava  la 
festa  del  referit  Sant  Màrtir  en  nostra  vila,  puix  no  ’s  com¬ 
pren  que  per  poca  devoció  que  li  hagués  tingut  lo  poble,  no 
se  li  hagués  senyalat  ni  tan  sols  una  Missa.  Però  podria  sos- 
pitarse  si  en  segles  anteriors  al  xv  la  tradició  fou  viva  y  per 
causes  desconegudes,  sofrí  una  interrupció  de  que  ’l  llibre  de 
Pràcticas  é  coslumes  daria  testimoni;  mes  podem  dissipar 
també  tal  sospita  y  declarar  que  per  cap  document  consta 
que  ’s  venerés  à  St.  Anastasi  abans  del  segle  xv,  no  sols  en 
Badalona,  sinó  en  lloch  de  la  diòcessis.  Axí  ’ns  permet  parlar 
un  manuscrit  existent  en  la  Biblioteca  de  nostre  Seminari 
Conciliar,  titolat  «Santos  que  no  estàn  descritos  en  el  Mar- 
»tirologio  Romano,  pero  sin  embargo,  tienen  algún  cuito 
»Eclesiàstico  en  la  ciudad  y  diòcesis  de  Barcelona»  y  que 
per  les  paraules  que  ’n  transcriurèm  sembla  té  per  autor  al 
cèlebre  P.  Caresmar.  En  eix  manuscrit,  donchs,  després  de 
refutarse  1’  autenticitat  de  nostre  St.  Anastasi  ab  los  argu¬ 
ments  d’  En  Nicolau  Antonio,  de  que  parlarem  més  endevant 
se  llegeix:  « sin  embargo ,  que  yo  por  d  espacio  de  muchos 
i>anos  extracté  del  Archivo  de  la  Iglesia  de  Barcelona  unos 
»catokce  mil  instrumentos  escritos  en  pergamino ,  en  los 
•»que  ó  de  propósito  ó  por  incidència ,  se  halla  memòria  de 
» todas  las  Iglesias  Parroquiales  de  su  Obispado;  de  los  Mo- 
»nasterios,  Prioratos ,  Eremitorios  ó  Iglesias  frias  que  hay  à 

(i)  Sols  n’  ha  quedat  reminiscència  en  lo  ditxo  vulgar:  usemblan 

S.  Nin  y  S.  Non. » 

: í>hubo  desde  las  primer  as  conquistas  de  Ludovico  Pio,  pero 
•»jamds  he  hallado  memòria  alguna  del  monasterio  de  Bada- 
»lona  ni  de  los  Santos  ANASTASIO  ó  Sergio.»  Per  con¬ 
següent,  la  tradició  en  segles  anteriors  al  xv  no  pot  demos- 
trarse.  ^Quína  fè  mereix,  donchs,  una  llegenda  ab  honors  de 
tradició  que  no  apunta  fins  al  segle  xvii  referintse  al  últim 
temps  del  tercer?... 

Y  si  per  altra  part  atenem  à  que  à  la  època  de  la  funda¬ 
ció  de  nostra  Confraria  y  Capella  de  St.  Anastasi  podían  ser 
ja  coneguts  à  Catalunya  los  falsos  Cronicons,  ,mo  es  de  témer 
que  en  tals  fonts  begueren  Badalona  y  Lleyda,  la  nova  que 
havia  d’  engalanaries  ab  los  títols  de  bressol  y  tomba  d’  un 
màrtir?  Axis  ho  creyem  nosaltres,  y  per  axò  sospitem  que  la 
fetxa  de  la  fundació  de  la  Confraria  del  Sant,  es  al  mateix 
temps  la  del  comens  d’  exa  tradició  migrada  que  no  troba 
enlloch  comprobants  que  1’  autorisen. 

Destí’  aquest  punt  la  qüestió  que  esbrinem  pren  un  altre 
aspecte  y  passà  à  ser  una  qüestió  crítich-bibliogràfica.  En 
efecte,  nos  toca  examinar  y  estudiar  ara  1’  origen  y  desarrollo 
d’  aytal  especie  històrica  en  los  llibres  eclesiàstichs,  tal  com 
la  hem  estudiada  en  la  tradició  del  poble. 

En  un  dels  falsos  cronicons  que  infestaren  la  república  de 
les  lletres  à  últims  del  segle  xvi,  en  lo  de  Juliano,  ’s  reprodu- 
hí  la  especie  que  feya  molts  anys  corria  impresa  en  la  «Topo¬ 
grafia  Sanctorum  Christi,»  de  que  Lleyda  tenia  un  fill,  Anas- 

* 

tasi,  que  havia  mort  màrtir  de  Christo  à  Badalona  vers  al 
tercer  segle  de  la  Església.  Ben  aviat  lo  sabi  canonge  de  Se¬ 
villa,  En  Nicolau  Antonio,  emprengué  la  refutació  dels  falsos 
Cronicons,  escrivint  1’  eruditíssima  obra  «Censura  de  Histo- 
rias  Fabulosas,»  que  no  ’s  publicà  fins  després  de  sa  mort. 
Un  cop  coneguda  d’  ell  la  font  del  fals  Cronicó,  en  lo  qué  ’s 
refereix  à  St.  Anastasi,  que  com  hem  dit  trobà,  no  era  altra 
que  la  «Topografia  Sanctorum  Christi  ó  Mapa  Mundi  espiri¬ 
tual  del  bisbe  de  Chàlons-sur  Saòne,  Joan  German,»  obra  que 
segons  lo  P.  Florez  fou  escrita  en  1450,  publicada  al  devant 
de  les  Taules  de  Ptolomeu  en  Ulna  en  1486,  y  reproduhida 
per  Mauròlich  al  fi  de  son  Martirologi  publicat  en  Venecià 
en  1568;  examinà  lo  fonament  històrich  del  dato  del  Bisbe 
de  Chàlons,  y  per  fi,  després  d'  un  complert  y  detingut  estudi 

del  Menologi  grech  y  del  Martirologi  romà,  no  menys  que 
dels  de  Beda,  Adon,  Usuardi,  Mauròlich  y  Ferrari,  vingué  à 
treuren  en  clar  que  de  bona  ò  mala  fè,  lo  Bisbe  francès  havia 
interpretat  malament  un  acte  del  Menologi  grech  y  havia  fet 
d’  un  màrtir  de  la  Pèrsia  un  màrtir  de  Catalunya.  Vèuse  aquí 
ses  paraules: 

«Yo  sospecho  que  en  esto  se  padece  alguna  equivocación 
y  que  no  seria  temeridad  decir  que  las  memorias  de  estos 
dos  Màrtires,  S.  Anastasio  monje  Persa  y  S.  Anastasio  de 
Badalona  es  una  misma,  y  anda  confundida.  Muéveme  à  sos- 
pecharlo  el  ver  que  sólo  en  el  Cabilonense  aya  mencion  de 
este  Santo  Màrtir  de  Lérida  que  padeció  en  Barcelona  ó  en 
Badalona  y  ninguna  otra  memòria  quedase  dél  en  Espafía,  ni 
en  otro  Autor  alguno  de  los  antiguos.  Demàs  desto  las  cir- 
cunstancias  que  se  refieren  de  los  dos  convienen  en  gran 
parte.  Del  de  Lérida  dice  el  Cabilonense,  que  fué  Soldado: 
tambien  lo  fué  el  Persa  antes  que  Monje,  como  dice  el  Obis- 
po  Equilino,  que  trae  sus  Actas  en  el  libro  2.0,  cap.  113.  Del 
primero  dice  que  estuvo  mucho  tiempo  preso  en  Zaragoza  ó 
Cesaraugusta,  como  la  llama  el  Latino;  del  segundo  se  refiere 
lo  mismo  en  Cesarea  de  Palestina.  Del  primero  anaden  que 
murió  en  Barcelona.  Yo  creo  que  à  ello  dió  motivo  el  leer 
que  el  monje  Anastasio  fué  llevado  à  un  Juez  que  se  llamaba 
Barsabana...  Pudo  tambien  nacer  la  equivocacion  de  dàrsele 
por  Màrtir  à  Barcelona  ó  Badalona  el  Cabilonense,  de  lo  que 
se  lee  tambien  en  Maurólico,  que  padeció  el  monje  Anasta¬ 
sio  en  el  castillo  llamado  Betsalen...  La  companía  de  los  que 
padecieron  con  el  Monje  Anastasio,  aunque  en  número  de 
70,  no  dista  mucho  de  la  de  los  73  Màrtires  que  se  atribu- 
yen  por  Comparíeros  al  de  Badalona.  Conviniendo,  pues,  en 
todas  estas  circunstancias,  no  harà  oposición  à  este  juicio  el 
ver  que  difieren  en  otras,  como  es  la  de  sefíalarse  al  nuestro 
el  martirio  en  la  persecucion  de  Diocleciano  y  al  Persa  en 
la  de  Cosroes,  tantos  aíïos  después.» 

( Censura  de  Historias  Fabulosas,  lib.  V.  cap.  VII,  par.  13). 

Aquest  judici  acceptà  lo  P.  Florez  (1)  y  conforme  ab  ell 
s’  ’navía  redactat  1*  article  de  Sant  Anastasi  català  en  la  mo- 

1 

(1)  Espana  Sagrada.  Tom  XXIX,  pàg.  355.  Madrid  1779. 

numental  obra  dels  PP.  Bollandistes  (1),  qui  demanaren  pre¬ 
cisament  à  n’  En  Nicolau  Antonio  ’ls  datos  sobre  dit  Sant.  A 
ell  supscriuríam  també  nosaltres  si  haguéssem  pogut  resol¬ 
dre  completament  una  dificultat  que  no  hem  d’  amagar  à 
nostres  llegidors,  y  es  la  següent .  Molts  anys  abans  de  que 
sortís  la  esmentada  obra  del  Cabilonense,  «Topografia  Sanc- 
torum  Christi,  »  (1450)  V  il·lustre  rector  de  Blanes,  M.en  Ber¬ 
nat  Boades,  consignava  ja  en  sa  obra  «  Llibre  dels  feyts  dar- 
mes  de  Catalunya»  acabada  en  1420  y  no  publicada  fins 
ara  que  En  Marian  Aguiló  1’  ha  donada à  la  imprempta,  con' 
signava,  deyam,  que  « també  en  la  ciutat  de  Betulonia  prop 
Barcelona  é  de  Ciutat  Freta,  pres  martyri  lo  benauenturat 
Sanet  Anastasi  natural  de  Leyda  ab  setanta  companyonsseus, 
qui  tots  eren  de  la  milicia  é  hosts  del  emperador  Dioclecià; 
é  Anastasi  era  molt  noble  é  de  gran  linatge»  (pàg.  144).  Com 
se  veu,  la  historia  es  la  matexa,  mes  cert  es  que  En  Boades 
no  pogué  copiar  del  Cabilçnense  los  datos  que  aqueix  no 
havia  publicat  encara  <;hont,  donchs,  los  trobà?  Aqueix  es  lo 
problema  que  resta  resoldre  pera  esclarir  del  tot  la  qüestió. 
I  Ha  sufert  la  obra  d’  En  Boades  interpolacions  en  los  llarchs 
anys  que  ha  corregut  inèdita  ?  Tot  contestant  à  exa  nostra 
insinuació  nos  ha  donat  lo  sabi  jesuíta  R.  P.  Fita,  una  idea 
lluminosíssima  que  pot  ésser  verdadera  base  d’  investigació 
sobre  ’1  punt  que  anem  estudiant.  Diu  axis  en  carta  particu¬ 
lar  que  ab  son  permís  tenim  1’  honor  de  transcriure:  «  La 

#  p  t 

»cuestion  propuesta  no  encierra,  salvo  mejor  parecer,  con- 
»flicto  alguno  contra  Nicolàs  Antonio,  aun  suponiendo  que 
» Boades  trazase  el  texto  referente  à  San  Anastasio  en  1420. 
»E1  verdadero  autor  del  Mapa  Mundi  espiritual  es  Juan,  X 
»de  este  nombre  en  la  Sede  episcopal  de  Chàlons-sur-Saòne, 
»departamento  de  Saòne  et  Loire  (anos  1436-1461),  pero  an- 
»tes  fué  enviado  por  Felipe  el  Bueno,  duque  de  Borgoíïa  en 
»calidad  de  embajador  al  Concilio  de  Constanza,  que  tuvo 
»su  última  sesión  en  22  de  Abril  de  1418.  Así  que,  algo  antes 
»de  1420  pudo  recoger  la  especie,  acaso  de  la  misma  fuente 
»(el  obispo  de  Gerona  Dalmacio  Mur?)  en  que  la  bebió  pro- 
»bablemente  Boades.» 


(1)  Tomo  2.°n  de  Janer,  pàg.  457. 

Igualment  nos  sembla  pot  suposarse  al  bisbe  de  Gerona 
L).  Dalmau  de  Mur  portador  de  la  nova  del  Cabilonense  à 
n’  En  Boades,  però  ab  tot,  com-  una  y  altra  suposició  no  pas- 
san  de  ser  hipòtesis,  d’  aquí  que  la  qüestió  queda  per  ara  sols 
plantejada. 

Tot  lo  dit  s’  ha  de  fer  extensiu  al  Monestir  de  St.  Sergi 
fundat  sobre  la  sepultura  d’  aquest  Sant:  ni  à  Badalona  ’s 
conserva  rastre  d’  aytal  monestir  ni  se  1’  esmenta  en  les  es¬ 
criptures  del  arxiu  Capitular  Barcelonès,  ahont  deuria  tro. 
barse  algun  dato,  per  rahó  de  pertenèxer  nostra  parròquia  à 
la  Catedral  de  Barcelona.  Està  dit  tot,  indicant  que  la  font 
d’  exa  noticia  es  lo  mateix  Cabilonense.  Ademés,  ni  de  l’ un 
Sant  ni  del  altre  fan  menció  los  Flos  Sanctorum  catalans  ma¬ 
nuscrits  ni  impresos  desde  ’l  segle  xiv  al  xvi,  lo  qual  es 
una  altra  proba  del  origen  modern  de  la  tradició. 

Aquí  sospenem  exa  qüestió,  fins  que  surti  algun  nou  dato 
que  permètia  arribar  à  una  conclusió  definitiva.  No  volem 
imposar  à  ningú  nostra  opinió,  mes  en  vista  dels  datos  y  ra- 
hons  que  acabem  de  donar,  dirèm  en  resúmen,  que  nosaltres 
creyem  que  ni  Lleyda  ni  Badalona  poden  gloriarse  de  ser 
ni  ’l  bressol  ni  la  tomba  de  Sant  Anastasi,  puix  de  segur  que 
aytal  Sant  no  es  més  que  ’l  celebrat  Màrtir  Persa  de  que  par¬ 
là  En  Nicolau  Antonio. 


Gayetà  Soler 

APARICIÓ  DEL  CRISTIANISME 

/■ 

EN  VALÈNCIA 

III 

Predicació  de  Sant  Pau 


Es  nova  molt  aventurada  la  predicació  del  apòstol  Sant 
Pau,  en  terra  valenciana. 

En  sa  epístola  als  romans  (cap.  5),  escrigué  lo  següent: 


24.  Cum  in  Hispaniam  pro- 
ficisci  coepero,  spero  quod 
praeteriens  videam  vos,  et  à 
vobis  deducar  illuc,  si  vobis 
primum  ex  par  te  fruitus 
fuero. 

28.  Hoc  igitur  cum  consum- 
mavero,  et  asignavero  eis 
fructum  hunc:  per  vos  pro- 
ficiscar  in  Hispaniam. 


24.  Quan  aniré  à  Espanya, 
espero  vèureus  de  passada  y 
que  m’  hi  acompanyarèu. 


28.  Donchs  quan  hauré  fet 
axò,  y  ’ls  hauré  donat  aqueix 
fruyt:  partiré  à  Espanya  pas¬ 
sant  per  aquí. 


D’  aquexa  promesa  y  de  la  lletra  de  Sant  Climent  romà  als 
de  Corintho,  ahont  diu  que  Sant  Pau  predicà  1’  Evangeli  en 
1’  Orient  y  en  los  extrems  del  Occident,  prengueren  peu  los 
sants  pares  Crisòstomo,  Jeroni,  Teodoret,  Epifani,  Gregori  7 
Gran,  Anselm,  Isidoro  de  Sevilla  y  altres  molts  grechs  y  lla¬ 
tins,  per  afirmar  que  verament  1’  apòstol  vingué  à  Espanya  à 
predicar  la  fè  de  Jesucrist. 

Ho  corrobora  lo  martirologi  romà  dihent:  En  Espanya  la 
conmemoració  de  les  santes  dones  Xantipa  y  Polixena,  que  fo- 
ren  deixebles  dels  apòstols;  les  quals  segons  lo  menologi  grech, 
fòren  convertides  à  la  fè  per  la  predicació  de  Sant  Pau,  sent 
aprés  totes  dues  màrtirs.  (Moreno  Cebada,  t.  1,  c.  4,  p.  64). 

Y  ha  sigut  acceptat  lo  tradicional  assert  dels  sants  pares 
per  la  majoria  dels  escriptors  eclesiàstichs. 

No  estan  aquestos  d’  acort  respecte  à  la  època  en  que  po¬ 
gué  íerse  aquest  viatge,  mes  la  opinió  general  ho  refereix  al 
temps  en  que  ’l  Sant  isqué  de  la  presó  de  Roma,  vers  1'  any  60. 

Si  vingué  realment  d1  allí,  com  s’  ho  proposà,  es  regular 
que  vingués  per  mar,  per  ser  aquest  lo  medi  de  comunicació 
més  generalisat  en  aquella  època,  y  per  exigir  menos  temps 
y  penalitats  que  recorre  lo  llarch  trajecte  atravessant  los 
Alpes  y  ’ls  Pirineus. 

Axis,  també,  sembla  indicarho  St.  Joan  Crisòstomo,  en  la 
Homilia  io,  sobre  la  epístola  2.a  à  Timoteu,  en  la  qual,  dihent 
que  desde  Mileto  navegà  Sant  Pau  à  la  Judea,  afegeix:  «es¬ 
tant  à  Roma,  altra  vegada  partí  cap  à  Espanya,»  rursus  in 
Hispaniam  profectus  est ;  qual  adverbi  rursus  indica  una  nova 
navegació  de  Roma  à  Espanya,  com  ho  havia  sigut  la  de 
Mileto  à  la  Judea.  Y  ’l  mateix  apòstol  confirma  en  certa  ma¬ 
nera  la  opinió,  puix  ses  paraules  à  vobis  deducar  illuc,  no 
solament  volen  dir  «nV  hi  acompanyarèu,»  sinó  «m’  hi  con- 
duhirèu,»  ò  millor  «m’  hi  transportareu.» 

Admetent,  donchs,  que  vingués  per  mar,  es  natural  que 
desembarcàs  en  Tarragona,  no  solament  perque  aqueix  era 
1’  port  ahont  arribavan  gayre  bé  sempre  los  pretors,  procòn- 
suls  y  fins  los  soldats  del  imperi,  com  consta  en  les  cròniques 
romanes,  sinó  també  per  les  respectables  tradicions  y  pia- 
dosos  testimonis  que  la  esglesia  de  aquella  ciutat  conserva 
del  pas  de  Sant  Pau,  à  quí  té  per  fundador. 

Tortosa  y  altres  poblacions  del  litoral  del  mediterrà  y  ri¬ 
bera  del  Ebro,  aduexen  també  recorts  tradicionals  del  mateix 
fet,  y  axò  fa  suposar  à  alguns  escriptors  que  1’  apòstol  dels 
gentils  estengué  sa  predica ció  per  Catalunya,  Aragó,  Valèn¬ 
cia  y  la  Bètica.  Mes  lo  cert  es  que  à  València  no  ’n  queda 
cap  testimoni. 

Villanueva  contradiu  que  s’  estengués  d’  aquexa  manera 
dita  predicació  y  encara  que  D.  Miquel  Cortès  tractà  de  de¬ 
fensaria,  cità  solament  l’ inglès  Dunham,  per  falta  de  millors 
arguments. 

Hem  d’  acontentarnos,  donchs,  de  grat  ò  per  força,  ab  la 
possibilitat  del  fet. 

Mes  d’  aquesta  possibilitat  y  ’l  fals  testimoni  del  pseudo- 
dextro,  n’  hi  hagué  prou  perque  alguns  indiscrets  entussiastes 

de  nostre  santuari  del  Sant  Sepulcre,  forjassen  sa  correspo- 
nenta  fàula,  donant  per  segur  que  hi  predicà  Sant  Pau  é  hi 
celebrà  missa,  sens  altre  fonament  que  la  suposició  de  que 
aquell  temple  ja  estava  axecat  per  Sant  Jaume. 


IV 

Predicació  dels  varons  apostólichs 

Antigueja  també  la  tradició  admesa  pe  ’ls  sants  pares  de 
la  Església  y  confirmada  per  1’  ofici  musàrabe,  que  predica¬ 
ren  la  fè  en  Espanya  set  varons  apostólichs  anomenats,  Tor- 
quato,  Tesifont,  Segundo,  Indaleci  Cecili,  Egici  y  Eufrasi. 

Dona  testimoni  d’  ells  un  antiquíssim  ofici  de  la  esglesia 
accitania,  qual  llegenda  reproduheix  ab  més  perfils  lo  Llisso- 
nari  complutense ,  admet  lo  còdex  anomenat  Emilianense  y 
repeteix  lo  santoral  del  monjo  conegut  per  lo  Cerratense 
(Godoy,  III,  p.  151). 

Moltes  y  llargues  controvèrsies  s’  han  tingut  entre  ’ls  his¬ 
toriadors  sobre  1’  any  en  que  vingueren  los  apòstols,  per  qui 
foren  ordenats  y  ’l  punt  vers  hont  partiren,  mes  les  diserta- 
cions  erudites  del  P.  Flórez ,  (t.  3,  c.  4.)  y  ’l  vot  autorisat  de 
La  Fuente ,  (t.  1,  p.  41.)  han  fet  convenir  en  que  Sant  Pere  y 

Sant  Pau,  envers  l’  any  63,  nos  enviaren  sos  set  dexebles 

* 

que  sortiren  de  Roma  cap  à  Càdiz. 

Nostres  antichs  cronistes  donan  per  segur,  encara  que  sen¬ 
se  probes,  que  ’s  feu  aquest  viatge  per  terra,  per  la  via  roma¬ 
na  que  arribava  à  la  Bètica  desde  la  capital  del  imperi;  y 
passant  per  València  es  lògich  sospitar  que  aquells  evangeli- 
sadors  se  detindríamen  ella  algun  temps,  instruhint  als  gentils 
y  predicant  la  veritat;  si  ’ls  feren,  foren  estèrils  ò  de  tan  poca 
importància  que  no  dexaren  rastre  en  la  historia. 

Cal  fernos  compte  de  que  nostra  ciutat,  constituhint  una  co- 
lonia  romana  inmune,  afavorida  ab  lo  dret  itàlich,  filla  del 
imperi  y  lligada  à  sos  interessos,  degué  mirar  les  novetats 
evangèliques  ab  més  prevenció  que  altres  pobles  d’  Espanya. 

Restà  Torquato  en  Acci  ò  en  Càdiz  y  partiren  sos  com¬ 
panys  en  direccions  diverses:  Tesifon  à  Vergi ,  Segundo  à  la 

ciutat  d’  Abula ,  Indaleci  à  Urci ,  Cecili  à  llisberris,  Egici  à 
Carcera  y  Eufrasi  à  Iliíurgi. 

Diago  (t.  4,  c.  6.)  massa  desitjós  de  acumular  glòries  inse¬ 
gures  à  nostra  ciutat,  suposa  que  alguns  d’  aquexos  varons 
apostòlichs,  com  son  Tesifont,  Egici,  Eufrasi  é  Indaleci,  ha¬ 
gueren  de  passar  segona  vegada  per  València,  fent  créxer  la 
fè;  mes  com  apuntala  aquexa  pretenció  ab  les  falses  làmines 
de  Granada,  ab  lo  fals  Dextro  y  ab  una  desatinada  reducció 
à  poblacions  modernes  dels  antichs  noms  geogràfichs  que 
s’  han  citat,  fins  al  punt  de  pendre  à  Vergi  per  Berga  de  Cata¬ 
lunya  y  à  Carcera  per  Altea  d’  Alacant,  consideram  sobrera 
la  refutació. 


V 

Esglesies  vehines 

Beuter,  (L.  i,  c.  23,  p.  137)  es  de  nostres  antichs  cronis 
tes  lo  qui  parla  ab  més  seguretat  sobre  1*  origen  del  cristia¬ 
nisme  en  nostra  ciutat.  Tenint  en  compte  la  antiguitat  de  les 
esglesies  de  Zaragossa  y  Tarragona,  la  proximitat  de  Valèn¬ 
cia  à  aquesta  última,  sa  fàcil  comunicació  per  la  via  en  que  ’s 
troba  situada  y  1’  enllàs  entre  les  tres  ciutats,  considera  natu¬ 
ral  que  ’s  comunicàs  entre  elles  la  llum  evangèlica  que  tant 
d:  hora  apuntà  en  la  primera. 

Axò  es  tan  lògich  que  podem  ben  donarho  com  à  prece¬ 
dent  històrich. 

Afegim  à  axò  que  la  esglesiade  Tortosa,  encara  més  vehina 
de  València,  es  també  d’  antiguitat  regoneguda  y  degué  coad¬ 
juvar  al  pas  de  la  predicació. 

Mes  ^quan  se  feu?  Axò  es  lo  que  absolutament  ignoram  y 
d’  aquí  naix  la  necessitat  de  cercar  lo  primer  dato  cert  que 
inaique  sa  existència;  no  sense  rebujar  abans,  per  falta  de 
probes,  la  dita  de  un  escriptor  de  nostres  dies  (Cavero,  p.  157) 
que  parla  de  la  multiplicació  dels  fidels  valencians  à  princi¬ 
pis  del  segle  11. 

VI 

Sarcófach  cristià 

En  lo  lloch  destinat  à  galeria  de  retratos  del  museu  de  pin¬ 
tures  d’  aquesta  ciutat  conserva  la  «  Comissió  provincial  de 
monuments»  un  sepulcre  cristià  molt  antich. 

Es  un  cubo  rectangular  de  marbre  blanch,  sense  tapa,  que 
té  i’çji  metres  de  llarch,  o’Ó3  de  ample  y  0^7  de  alsada. 
Té  ’l  devant  decorat  ab  ornaments,  uns  en  baix  relleu  y  al¬ 
tres  refundits  constituhint  tres  compartiments.  Lo  del  centre 
que  ocupa  o’3i  metres  de  llarch  ostenta  en  relleu  una  creu 
inmisa  ò  llatina,  exornada  ab  pedres  rombiformes  y  rectan¬ 
gulars,  la  qual  sosté  una  corona  de  llorer  (ò  tal  volta  d’  alsi- 
na)  lligada  ab  una  cinta  ò  faxeta,  quals  caps  baxan  fins  à 
caure  en  los  brassos  de  la  creu.  En  los  ànguls  superiors  que 
forma  la  corona  ab  lo  requadre,  hi  hà  dues  flors  semblants 
al  lliri;  en  la  part  superior  d’  aquella  s’  ovira  una  medalla 
oval,  contenint  una  figura  incomprensible  (1’ Agnus  Dei  ?): 
y  circunscrit  en  la  matexa  corona,  apar  lo  crismon  ò  mono¬ 
grama  de  Cristo,  format  per  la  X  ò  creu  decusada  y  la  P.  tot 
adornat  de  perletes  (gemmas)  circulars  y  oblongues.  Sobre  ’ls 
brassos  travessers  de  la  creu  hi  hà  dos  coloms  que  sostenen 
ab  lo  bech  les  cintes,  y  en  los  buyts  inferiors  que  correspo¬ 
nen  al  peu  d’  elles  se  ovira  una  cérvola  y  un  anyell,  devant 
’l  un  del  altre  com  estan  també  los  dos  coloms. 

Los  altres  dos  plans  laterals  tenen  cada  un  o’68  de  llarch 
y  contenen  dintre  d’  un  rectàngul  de  mitja  canya  y  filet,  un 
adorno  sever  constituhit  per  compactes  strigiles  ò  estríe^  en  • 
forma  de  S. 

Per  últim,  abdós  plans  estan  limitats  per  dues  pilastres  es- 
triades  ab  capitells  corintis,  que  ocupan  0T2  metres  en  los 
extrems  laterals  del  frontis. 

Al  incautarse  d’  aqueix  monument  la  «Comissió  Provin¬ 
cial»  en  1865,  digué  son  vocal  secretari  D.  Vicens  Boix, 
(El  museo,  t.  2,  n.  31,  p.  247)  que  à  parer  seu  era  un  sepul¬ 
cre  dels  primers  segles  del  cristianisme. 

Derrerament  ha  escrit  lo  que  segueix  un  arqueòlech  respec 
table:  «Se  conserva  per  la  Comissió  de  Monuments  d’  aquesta 
provincià  en  lo  museu  de  la  Escola  de  Belles- Arts  un  sepul¬ 
cre  cristià  del  segle  n  ò  m  trobat  en  la  ciutadela  d’  aques¬ 
ta  ciutat,  en  lo  qual  se  troba  grabat  lo  monograma  de  Cris- 
to.»  (Caballero  Infante,  p.  241). 

A  ser  exacte  axò,  nos  aturaríam  aquí,  per  haver  trobat  ja 
un  testimoni  irrecusable  de  la  existència  del  cristianisme  en 
nostra  ciutat,  en  lo  segle  11  ò  111 

Mes  la  senzilla  descripció  del  monument  proba  d’  una  ma-  • 
nera  induptable,  que  fou  fet  desprès  del  triomf  obtingut  per 
Constantí  lo  Grati  en  1’  any  312. 

S’  ha  discutit  molt  sobre  si  ’ls  cristians  dels  tres  primers  se¬ 
gles  feren  us  de  la  creu  y  del  crismon;  y  mentres  uns  fan  pu¬ 
jar  la  existència  d’  aquexos  símbols  als  temps  apostòlichs, 
altres  troban  son  primer  origen  en  lo  sant  làbaro  que  aquell 
emperador  construhí  ab  motiu  de  sa  miraculosa  aparició. 

Mes  lo  cert  es  que  tant  la  creu  com  lo  monograma  no  apa- 
rexen  en  los  tres  primers  segles  de  la  esglesia,  sinó  en  forma 
molt  desfigurada  y  constituhint  tots  dos  un  sol  emblema,  que 
solia  ser  una  X  ò  creu  decussata  (atravessada  en  los  últims 
temps  per  una  ralla  vertical  que  passava  per  lo  punt  d’  inter¬ 
secció  de  les  diagonals)  ò  una  T,  tau  ò  creu  commisa  (Mar- 
tigny). 

Per  axò  lo  cavaller  Rossi,  l’ antiquari  cristià  més  distingit 
y  de  més  elevat  criteri  de  nostre  temps,  diu  que  na  ha  arribat 
fins  à  nosaltres  cap  monument  que,  podentse  atribuhir  ab  se¬ 
guretat  à  temps  anterior  al  any  312,  ostente  la  creu  llatina 
ni  ’l  monograma  complet. 

En  va  s’  ha  volgut  desautorisar  aquexa  afirmació  ab  la  es- 
•  tàtua  del  segle  11  trobada  en  Portugal  y  publicada  per  Hub- 
ner  (t.  2,  p.  344,  n.  2462),  que  representa  à  un  guerrer  es¬ 
panyol  agenollat,  vestit  ab  lo  sagaim  y  ab  lo  pit  adornat  ab 
una  creu  llatina,  puix  un  exàmen  detingut  ve  à  demostrar  que 
ni  ’l  guerrer  té  doblats  los  genolls,  ni  es  la  creu  altra  cosa 
que  una  coincidència  de  les  línees  de  la  armadura. 

Lo  Sr.  Caballero  Infante  volent  afermar  1’  exemple  de 
la  estàtua  portuguesa,  ha  presentat  lo  del  sepulcre  de  nostre 
museu,  que  s’  atribuheix  als  segles  11  ò  m. 

No  li  fatava  rahó  à  Rada  per  dir  que  de  «les  inscripcions 
dels  màrtirs,  enriquides  ab  dit  monograma  citades  fins  ara 
en  sa  autenticitat  y  en  sa  fetxa,  les  unes  han  sigut  declarades 
falses  per  los  estudis  de  la  moderna  crítica,  les  altres  com 
pertinents  à  temps  posteriors  à  la  pau  de  la  Església.» 

No  es  solament,  donchs,  la  presencia  d’  aquells  símbols  lo 
que  reduheix  la  antiguitat  del  monument  de  que  ’ns  ocupam, 
sinó  també  sa  ornamentació  relativament  esplèndida,  tan 
llunyana  de  la  senzillesa  característica  dels  sepulcres  primi¬ 
tius,  que  ’s  construhían  en  la  estretor  de  les  catacumbes  per 
piadosos,  però  modestos  y  perseguits  artistes. 

Y  les  pedres  precioses  que  aparexen  sobre  ’l  làbaro,  lo 
adorno  de  sírigiles ,  la  refinada  combinació  de  les  figures,  en 
fi,  tots  los  detalls  del  monument,  venen  à  demostrar  que  es 
posterior  à  la  època  constantiniana.  (Godoy,  Teonografía. 
— Rada. — Catàlago  del  Museo.  t.  i.  p.  31 1,  n.  3527. — 
Danvila. — Chabàs). 

Axò  es  lo  únich  que  per  ara  ’ns  cal  donar  per  ben  esbri¬ 
nat,  per  tirar  avant  en  la  poch  agradosa  tasca  de  refutació 
que  per  amor  à  la  veritat  nos  imposàrem. 

En  altra  ocasió  tinguerem  lo  gust  de  evidenciar  la  proba¬ 
bilitat  de  que  tan  important  sepulcre  haja  contingut  les  relí¬ 
quies  de  St.  Vicens  màrtir;  y  la  controversa  tinguda  llavors 
ab  erudits  antiquaris  y  les  investigacions  posteriors  han  ser¬ 
vit  per  afermarnos  més  en  nostra  opinió. -Deu  nos  done ’l 
temps  y  forsa  que  ’ns  calen  per  assumto  de  tanta  trascen- 
dencia. 


VII 


Predicació  de  Sant  Feliu 

Ara  ’ns  toca  examinar  altre  concepte  errat  que  ’l  bon  de- 
sitx  dels  escriptors  valencians  ha  portat  à  nostra  historia  ecle¬ 
siàstica. 

Referexen  Beuter  (1. 1,  c.  24),  Escolano(1.  9,  c.  19,  n.  1), 
y  Diago  (1.  4,  c.  15),  que  trobantse  Sant  Ireneo  en  Lyón,  en 
temps  del  emperador  Septími  Sever,  envià  à  nostra  ciutat  à 

predicarhi  la  fè  cristiana,  al  prèbere  Sant  Feliu  y  als  diaques 
Fortunat  y  Arquileu  ò  Arquiloco;  que  aquestos  sants  estigue¬ 
ren  à  Xàtiva  abans  de  comensar  la  predicació  à  València  ò 
tal  volta,  després:  y  que  allí  foren  descoberts  per  los  gentils, 
y  portats  à  València  per  ordre  de  Corneli,  president  de  la 
matexa,  ahont  sufriren  lo  martiri  à  23  d’  abril  d’  un  any 
pròxim  al  211 

L’  origen  d’  aquesta  equivocada  relació  ’s  troba  en  la  ca¬ 
sual  identitat  dels  noms  de  dues  ciutats  y  de  dos  sants:  Va¬ 
lència,  ciutat  d’  Espanya,  y  València,  ciutat  de  Fransa;  Sant 
Feliu,  diaca  de  Girona,  titular  de  1’  antiga  esglesia  de  Xàti¬ 
va,  y  sant  Feliu,  prèbere  de  Lyon,  de  Fransa,  martiritzat  en 
València  ò  Valence ,  de  la  matexa  nació. 

Aquexa  es  la  clau  segura  per  desfer  tots  los  arguments 
presentats  per  los  autors  que  sostenen  la  versió  que  exa- 
minam. 

Es  natural  que  Sant  Ireneu,  Bisbe  de  Lyon,  se  desvetllàs 
per  plantar  la  doctrina  evangèlica  en  les  poblacions  vehines, 
com  València  de  les  Galies,  à  la  qual  envià,  de  segur,  sos 
dexebles,  puix  no  ’s  compren  que  pogués  estendre  sa  acció  à 
ciutats  tan  llunyanes  com  nostra  València,  afins  suposant  les 
relacions  comercials,  pe’l  camí  de  Marsella,  de  que  parla  Es- 
colano. 

Conformes  en  aquexa  opinió  estan  los  martirologis  Gero- 
nimia,  los  de  Adon,  Usurd  y  ’l  Romà,  ab  molts  altres. 

Mes  Pere  Natali,  hagiògraf  venecià  d’ últims  del  segle  xiv, 
en  lo  1.  4,  c.  83  de  son  catàlech  dels  sants,  aplicà  los  màrtirs 
de  que  tractam  à  València ,  ciutat  cT  Espanya,  tal  vegada  per 
no  recordarse  de  la  del  Delfinat;  y  lo  mateix  feren  altres  es¬ 
criptors  d’  historia  general  com  Vasseo,  Marieta  y  Mariana. 

Beuter  fou  lo  primer  de  nostres  escriptors,  que  à  favor 
de  la  pàtria,  ’s  feu  eco  del  error  de  Natali,  presentant  com 
argument  la  poca  importància  de  València  galicana  per  ha¬ 
ver  merescut  s’  ocupàs  en  enviarli  predicadors;  à  lo  qual 
contestà  ab  rahó  Ambròs  de  Morales  (1.  10,  c.  28),  ab  refe- 
rencia  à  Plini,  que  en  aquell  temps  era  dita  ciutat  colonia 
romana,  y  axò  constituhía  la  major  de  les  gerarquíes.  Digué,  à 
més,  Beuter,  que  en  aquella  València  no  hi  havia  president, 
y  sí  en  la  nostra,  y  com  lo  nom  de  Corneli,  puix  existia  en 

1’  almudí  la  següent  làpida  de  sa  familia:  CORNELIAE 
GLICENí.  AN.  XVI. 

Encara  hauria  -pogut  fer  esment  d’  altres  moltes,  y  entre 
elles  la  que  estigué  en  lo  convent  de  Sant  Domingo  y  con¬ 
servava  los  següents  mots:  CORNELIAE  FILIAE  PIISSI- 
MAE.  (Escolano,  1.  4,  c.  16,  n.  3.) 

Mes  lo  nom  de  Corneli  era  tan  abundós  en  la  gentilitat 
romana  y  tan  estès  per  tot  l’ imperi,  que  per  sí  sol  no  pot  pro- 
bar  res.  Assegura  Panvini  haverse  aumentat  tant  los  Cornelis 
en  1’  imperi,  que  ’s  dividiren  en  45  famílies,  ab  diferents 
cognoms. 

Dona  peu  à  altre  argument  de  Beuter  la  devoció  que  hi 
hà  à  Xàtiva  à  Sant  Feliu,  en  1’  antiquíssim  temple  que  se  li 
construhi,  y  en  les  tradicions  que  allí  existexen  d’  haverhi 
predicat  dit  sant  la  doctrina  evangèlica,  deduhint  de  tot  axò 
y  de  la  proximitat  de  Xàtiva  à  nostra  València,  que  en  esta 
sufrí  martiri  aquell  sant  ab  sos  dos  companys. 

Ja  Morales  posà  ’l  dit  en  la  llaga  dihent  que  la  devoció  de 
Xàtiva  podia  provenir  un  poch  de  la  igualtat  del  nom  de  les 
dues  Valencies;  mes  Villanueva  (Cart.  1  y  32,  y  ap.),  deseu- 
bri  I’  enigma  al  asegurar  ab  testimonis  irrecusables  que  ’l  pa¬ 
tró  de  Xàtiva  es  Sant  Feliu  màrtir,  no  ’l  prèbere  de  Lyon  de 
Fransa  sinó  ’l  diaca  de  Girona. 

L’  error  del  Bisbe  Natali  feu  creure  lo  contrari  als  escrip¬ 
tors  regnícoles;  los  matexos  seíabenses  aculliren  la  especie  ab 
planer  per  lo  que  enaltia  sa  historia  y  no  faltaren  llegendes 
que  ’s  perpetuaren  en  enganyosa  tradició. 

Pertany  à  aquest  genre,  à  nostre  parer,  la  que  ’s  refereix 
à  una  cova  que  hi  hà  al  peu  del  castell  de  Xàtiva.  Se  diu  que 
en  ella  s’  amagà  ’l  Sant,  sustraentse  à  sos  enemichs  ab  un  vel 
impenetrable  ab  que  una  aranya  cubrí  la  entrada.  (Boix.  Xà¬ 
tiva,  iii.) 

Villanueva  probà  que  en  lo  segle  xvii,  desitjant  lo  ma¬ 
gistrat  de  la  ciutat  satisfer  la  devoció  de  les  moltes  persones 
que  creyan  en  la  predicació  y  martiri  de  Sant  Feliu  de  Xàti¬ 
va,  manà  fer  una  imatge  de  dit  Sant  prèbere,  la  qual  se  posà 
al  costat  de  la  de  sant  Feliu  diaca,  que  estava  en  1’  altar  ma¬ 
jor  de  la  ermita. 

Y  axò  aumentà  la  confusió  en  gran  manera,  puix  ab  lo 

temps  s’  ha  cregut  que  la  imatge  del  diaca  gironí,  patró  lle- 
gítim  d’  aquella  ciutat,  es  la  del  diaca  Arquileu,  dexeble  del 
prebere  Sant  Feliu. 

La  esglesia  valenciana  no  resa  de  dits  Sants,  lo  que  confir¬ 
ma  nostra  idea  de  que  no  passaren  lo  martiri  en  ella,  ni  hi 
predicaren,  ni  hi  estigueren  may. 

Joseph  Martínez  Aloy 

(Continuarà) 

LA  FAMÍLIA  CATALANA 

( Continuació ) 

i 

III 

LOS  PACTES  NUPCIALS  EN  LES  RELACIONS  ENTRE  ’LS  ESPOSOS 

Lo  marit  tenint  la  administració  dels  bens  aportats  per  la 
muller, — lo  dot  y  algunes  vegades  los  parafernals, — però  no 
podent  malmètrerlos  perque  vé  obligat  à  tornarlos  juntament 
ab  1’  escreix  promès  en  capítols,  té  tota  la  autoritat,  té  tot  lo 
prestigi,  té  tot  1’  ascendent  que  necessita  lo  cap  de  familia 
pera  mantenir  en  ella  la  unitat  de  pensament,  de  interessos, 
de  tendencies,  de  aspiracions  que  es  la  penyora  més  segura 
de  que  existirà  sempre  la  felicitat  conjugal,  lo  cel  d’  amor 
que  varen  somniar  los  esposos  al  sellar  llur  unió. 

Però  ademés,  la  llibertat  de  contractació  que  li  dóna  lo 
nostre  dret,  li  permet,  després  de  la  mort,  llegar  aquelles 
condicions  à  sa  muller.  ^La  creu  digna  y  apte  pera  sustituhirlo 
en  1’  alt  Iloch  que  ha  ocupat  en  la  familia?  Li  dexa  l’usdefruy  t 
pleníssim  ab  les  facultats,  que  ja  he  indicat  abans  y  que  hauré 
de  recordar  més  avall,  y  ab  i’  obligació  de  restar  viuda  honesta 
y  respectable.  ,jNo  té  aquelles  qualitats  y  creu  lo  marit  que 
fora  una  mala  administradora  dels  bens  dexats  als  fills?  Se 
limita  à  encarregar  à  son  hereu  que  la  respecti,  que  la  estimi, 
que  la  tingui  baix  la  seva  companyia  donantli  ’ls  aliments 
necessaris,  axis  sana  com  malalta.  <{Tém  lo  marit  que  després 
de  mort,  la  lleugeresa  de  sa  muller  pugui  posar  en  perill  son 
nom  y  sa  honra?  També  té  lo  medi  d’  evitarho,  com  se  diu 
molt  bé  en  la  Memòria  abans  indicada:  «Basta  que  li  senyali 
»un  llegat  reduhit  ab  relació  à  son  capital  si  ’s  conserva  viuda, 
»y  altre  molt  més  quantiós  si  contrau  segonas  nupcias.  Es 
»casi  segur  que  la  cobdícia  suplirà  la  virtut,  y  la  que,  sens 
»aquexa  previsió  haguera  sigut  viuda  lleugera,  passa  à  ésser 
» esposa  probablement  honrada,  de  un  segon  marit.» 

Y  la  muller  ^ahont  pot  trobar  més  independencia,  més  ga- 

rantías  per  sos  drets,  y  més  seguretats  per  son  pervíndre,  si 
pert  1’  espòs,  que  d.  Catalunya?  ^Ahont  se  li  dóna  més  pres¬ 
tigi,  més  autoritat,  y  més  ascendent,  al  igual  que  al  marit, 
quan  ha  de  reemplassarlo  en  la  trista  y  pera  ella  fatigosa  carga 
de  ésser  lo  cap  de  la  casa?^Tem  per  son  dot  y  escreix  perque 
lo  marit  al  entregarse  à  especulacions  perilloses  ha  posat  en 
mans  dels  acreedors  tot  lo  seu  patrimoni?  La  lley  li  dóna  ’l 
dret  d’  opció  dotal.  «jNo  se  l’ li  entregan  aquells  dot  y  escreix 
una  vegada  desfet  lo  matrimoni?  La  lley  li  dóna  ’l  dret  de 
retenir  y  fer  seus  tots  los  productes  dels  bens  del  difunt  marit 
fins  que  se  li  fassin  aquelles  entregues.  ^Necessita,  una  ve¬ 
gada  viuda,  presentarse  rodejada  d’  autoritat  devant  de  sos 
fills  pera  ferse  respectar  per  ells?  La  costum  fa  que  ’l  marit, - 
penetrat  de  las  qualitats  que  adornan  à  sa  esposa,  li  con- 
ferexi  aqueix  poder,  nombrantla,  senyora,  majora,  poderosa 
y  usufructuaria;  dolcíssimes  paraules,  expressió  profonda  de 
carinyo,  de  regonexement,  de  confiansa  ilimitada,  d’  encum- 
brament  de  la  que  ha  sigut  sa  carinyosa  companya  en  totes 
les  alternatives  de  la  vida,  «Pe  ’ls  bons  serveys, — li  diu, — 
»que  tinch  rebuts  y  que  cada  día  rebo  de  la  mía  esposa,  dexo 
aquexa,  senyora,  majora,  poderosa  y  usufructuaria  de  tota 
»la  mía  heretat  y  bens,  tot  lo  temps  de  sa  vida  natural,  vivint, 
»emperò,  ella  casta  y  sens  marit,  y  en  costums  viduals,  y 
»baix  lo  meu  nom,  y  no  detrayent  de  la  mía  heretat  y  bens 
»son  dot.  La  qual  vull  que  no  sols  tingui  aliments,  sinó  que 
»encara  vull  que  obtinga  ’l  pleníssim  usdefruyt  de  la  míahe- 
»retat  y  bens;  per  rahó  del  qual  no  vull  que  dita  mía  muller 
»sía  obligada  à  prestar  caució  alguna  d’ usar  de  dit  usdefruyt, 
arbitri  de  bon  varó,  ni  quelcom  altre  que  per  dret  fós 
» obligada  à  prestar,  ni  donar  compte  ni  rahó,  per  quan  jo  la 
»rellevo  de  tal  caució  y  rendició  de  comptes,  y  prohibexo  al 
»meu  hereu  que  tal  caució  y  comptes  pugui  demanarli:  vull, 
»emperò,  que  la  mía  dita  caríssima  muller  tinga  y  estiga  obli- 
»gada  à  mantenir  ab  lo  referit  usdefruyt  als  fills  y  fillas  à  ’n 
»ella  y  à  mi  comuns,  y  pagar  las  cargas  de  la  mía  heren- 
»cia  (i).» 

(i)  Clàusula  continguda  en  la  secció  ò  formulari  de  la  notabilís- 
sima  obra  escrita  en  llatí,  d’  un  dels  nostres  més  preclars  y  erudits 
escriptors,  lo  notari  D.  Francesch  Comas:  Viridarium  Artis  Notariatus. 

Vègis,  donchs,  com  exos  drets  sàbiament  estatuhits,  com 
exas  costums  racionalment  nascudas,  com  exos  pactes  libre— 
ment  combinats,  sens  traba,  ni  obstacle  de  cap  mena,  fan  que 
la  familia  catalana  en  lo  seu  fonament,  es  à  dir,  entre  ’ls  es¬ 
posos,  sia  una  institució  solidíssima. 

Però  no  es  aquí  tot.  La  dona  al  casarse  pot  no  portar  dot 
al  marit,  per  guardarse  tots  los  bens  ab  lo  caràcter  de  para- 
fernals;  axis  com  pot  dividirlos  entregantne  part  à  son  espòs 
en  concepte  dotal  y  reservant  lo  rest  pera  tenirne  la  lliure 
administració,  sens  necessitat  d’  haver  de  donar  comptes  à 
ningú.  Los  bens  parafernals  son  una  verdadera  salvaguardia 
pera  la  dona,  son  lo  seu  escut;  son  lo  medi  més  segur  y  al 
mateix  temps  més  digne  pera  evitar  una  ruina  complerta  de 
la  familia,  sens  per  axò  ferir  la  susceptibilitat,  ni  menoscabar 
la  autoritat  del  marit.  Tals  poden  ésser  las  qualitats  intelec- 
tuals  y  morals  de  aqueix,  tal  pot  ésser  la  debilitat  de  son  ca* 
ràcter,  ò  ’l  descuyt  y  abandono  del  seus  interessos,  que  sia 
una  amenassa  constant  pera  ’l  pervindre  de  la  muller  y  dels 
fills  lo  entregar  ò  mantenir  en  lo  marit  la  administració  del 
patrimoni  parafernal  d’  aquella.  Nostra  llegislació  (i),  perme¬ 
tent  à  la  dòna  ’l  contractar  y  vendre  tal  classe  de  bens,  sens 
necessitat  de  la  més  petita  intervenció,  ni  tan  sols  autorisa- 
ció  del  marit,  no  produheix,  com  s’ha  dit  per  alguns Tractadis- 
tas  castellans,  desordres  domèstichs,  ni  rebelions  contra  la 
autoritat  marital,  ans  per  lo  contrari  durant  los  molts  segles 
que  la  muller  usa  del  dret  de  la  lliure  administració  sols  ha 
donat  excelents  resultats  prevenint  à  les  famílies  contra  ’ls 
abusos  del  poder  de  marits  extraviats  ò  de  pares  de  ses  grans 
responsabilitats  oblidadisos. 

Incomplert  fora  1’  exàmen  de  les  relacions  entre  ’ls  esposos 

(i)  Per  dret  romà  ’s  reservan  expressament  à  la  muller  los  drets 
d’  usdefruyt  y  administració  dels  bens  parafernals:  axis  ho  disposan 
les  lleys  8.a  y  n.a  Cod.  De  pactis  conventis.  Apart  d’  exes  disposi¬ 
cions,  que  son  de  dret  supletori  en  lo  nostre  país,  se  regonexen  tals 
facultats  en  numeroses  opinions  dels  Doctors  catalans, — font  del  nostre 
dret  positiu, — acceptades  per  la  Jurisprudència  de  la  antiga  Audiència 
de  Catalunya.  L’  illustre  Càncer  sosté  resoltament  que  la  muller  pot 
contractar  lliurement,  sens  intervenció  del  marit  sobre  sos  bens  para¬ 
fernals. 

catalans  pe  'ls  pactes  nupcials  creades,  si  no  fés  un  lleuger 
bosqueig  comparatiu  entre  lo  dot  à  Catalunya  y  ’ls  ganan- 
cials  à  Castella,  examinant  breument  los  efectes  morals,  so¬ 
cials  y  econòmichs  que  produhexen  en  la  organisació  de  la 
familia. 

iQuant  s’  ha  discutit  aquexa  qüestió!  ]Quant  s’  ha  parlat  de 
si  son  mellors  y  més  justos  los  ganancials,  que  ’l  sistema 
dotal!  Però,  en  lo  meu  concepte,  s’  ha  arrencat  d’  una  basa 
falsa  en  la  controvèrsia.  No  cal  discutir,  nó,  si  'ls  ganancials 
son  mellors  que  ’l  règimen  dotal,  ò  si  aqueix  té  més  ventatjes 
que  aquell  sistema:  tots  dos  son  bons;  tots  dos  poden  produ- 
hir  excelents  efectes  segons  los  casos,  segons  les  famílies  que 
los  adoptin;  tots  dos  poden  en  certes  circunstancies  agerma- 
manarse  y  dar  conjuntament  bons  resultats.  En  aqueix  terre- 
no  considero  la  discussió  ociosa,  per  més  que  haji  sigut  per¬ 
fectament  sostinguda  ab  bones  rahons  pe’ls  dos  bandos 
oposats. 

No.  L’  examen  de  les  ventatjes  ò  inconvenients,  té  real¬ 
ment  importància  quan  se  fa  la  comparació  entre  dos  llegis- 
lacions  diferents,  una  de  les  quals,  com  Castella,  té  establerts 
los  ganancials  com  règimen  legal  dintre  del  matrimoni,  de 
tal  manera  que  s’  entenen  existents  si  no  ’s  pacta  res  en  con¬ 
trari;  y  1’  altra,  com  Catalunya,  dexant  à  la  lliure  contracta¬ 
ció  dels  futurs  esposos  lo  que  mellor  los  convingui  segons  les 
condicions  en  que  ha  de  constituhirse  la  nova  familia,  segons 
lo  patrimoni  aportat  per  cada  un  dels  contrayents,  segons 
llur  posició  social,  no  admet,  com  presumpció  legal,  cap  siste¬ 
ma;  y  axis  permet  casarse  baix  lo  règimen  dotal,  com  faculta 
pactar  los  ganancials,  ò  consent  estipular  una  combinació 
entre  ’ls  dos  sistemes,  però  debentse  tot  al  pacte,  res  à  la 
lley;  derivant  tot  de  la  llibertat,  res  de  la  imposició  sisquera 
indirecta;  tenint  tot  per  origen  la  voluntat  expressa,  res  la 
voluntat  pressumpta,  moltes  vegades  enganyadora. 

Solsament  baix  aqueix  punt  de  vista,  solsament  tenint  en 
compte  les  lleys  de  Castella  y  lo  dret  de  Catalunya,  p.  e.,  deu 
examinarse  la  qüestió,  y  apreciarse  quin  sistema  es  més  just, 
ja  que  aqueix  serà  ’l  que  deurà  produhir  necessàriament  me¬ 
llors  efectes  morals,  socials  y  econòmichs. 

No  hi  hà,  en  veritat,  cap  rahó  sòlida  que  demostri  que  ’l 

sistema  de  ganancials  sia  sempre  tan  just,  tan  lògich,  tan 
adequat  al  contracte  matrimonial  que  degui  presumirse  legal¬ 
ment  estipulat  en  lo  cas  de  no  haverhi  altre  pacte  en  contra¬ 
ri.  No  s’ invoquin,  nó,  rahons  de  pura  conveniència  que  sol 
variar  à  cada  enllàs;  no  s’  afirmin  nó,  premises  tan  errònees 
com  la  de  que,  essent  lo  matrimoni  una  societat  que  té  per 
basa  la  igualtat,  deuhen  repartirse  també  per  igual  les  ganan- 
cies  y  les  pèrdues;  no  ’s  digui,  nó,  que  ’1  matrimoni  presuposa 
la  comunió  de  bens  quan  lo  únich  que  resulta  cert  é  indup- 
table  d’  aquella  santa  institució  es  la  creació  d’  una  societat 
de  cors  y  de  persones.  La  presumpció  podria  admètres 
quan  se  tractés  d’  un  sistema  que  fos  excel-lent  en  absolut; 
d’  un  sistema  quals  ventatjes  fossen  tan  superiors,  tan  marca¬ 
des  en  profit  de  la  societat  creada  pe  ’l  vincle  del  matrimoni, 
que  real  y  verdaderament  vinguessen  à  formar  lo  règimen- 
tipo  dintre  d’  aquell.  Però  no  es  axis:  precisament  perque 
molt  s’  ha  discutit  sobre  los  dos  sistemes  que  ’s  disputan  la 
preeminencia,  es  que  pot  afirmarse,  sens  perill  de  contradic¬ 
ció,  que  cap  dels  dos  està  exempt  de  defectes.  Lluny  de 
mi  atacar  apassionadament  un  sistema  que  en  certes  circuns- 
tancies  pot  produhir  magnífichs  efectes  dintre  del  matrimoni; 
lluny  de  mi  defensar  aquí  la  superioritat  d’  un  règimen  sobre 
1’  altre;  però  no  puch  menys  de  dir  que  no  té  la  solidesa  que 
pretenen  los  intransigents  partidaris  dels  ganancials,  1’  ar¬ 
gument  de  la  igualtat  fundat  en  que,  essent  dos  en  un  los 
esposos,  deuhen  repartirse  entre  ells  per  igual  les  ganancies. 
Aquexa  pretesa  igualtat,  que  no  resulta,  com  ja  he  dit,  de 
la  naturalesa  del  matrimoni, — puix  que  les  divines  paraules  de 
erunt  duo  in  carne  una  no  ’s  dirigexen,  ni  podían  dirigirse 
als  efectes  materials  del  vincle,  sinó  à  la  unió  moral,  y  espiri¬ 
tual  dels  contrayents, — molt  sovint  se  desvaneix  en  la  pedra 
de  toch  de  la  experiencia  que  demostra  ab  sa  inflexible  lògica 
que  ’ls  ganancials  oferexen  à  vegades  alguns  inconvenients 
y  no  poques  injusticies. 

No  sempre  dintre  del  matrimoni  hi  hà  verdadera  igualtat 
entre  les  fortunes  del  marit  y  la  muller;  entre  ’ls  medis  de 
subsistència  que  poden  procurar  à  la  familia  1’  un  y  1’  altre; 
entre  les  aptituts  pe  ’l  treball,  los  hàbits  d’  economia,  les  dòts 
de  administració  dels  dos  conjugues.  Quan  existexen  tals  di- 

ferencies,  quan  en  la  societat  conjugal, — considerantla,  per 
un  sol  instant,  com  contracte  civil  de  societat,  com  preté  Tro- 
plong  y  altres  acèrrims  apologistes  de  la  comunitat  de  bens, — 
los  socis  no  contribuhexen  ab  igualtat  de  forses,  d1  elements 
y  de  medis  al  fí  de  la  societat  ^es  just  que  al  disoldres  la  ma- 
texa  partexin  per  meytat  les  ganancies?  Breus  considera¬ 
cions  fetes,  tenint  en  compte  lo  dret  de  Castella  y  el  de  Ca¬ 
talunya,  bastaràn  pera  fer  veure  com  moltes  vegades,  no 
essent  lo  marit  ajudat  per  la  muller  ò  exa  secundada  per 
aquell,  son  injustos  los  ganancials  envers  al  espòs;  es  més  con¬ 
venient  lo  sistema  dotal  per  la  esposa. 

En  efecte.  Gayre  bé  may  es  lo  capital  aportat  pe  '1  marit  ò 
la  muller  el  que,  ab  les  seves  rentes  basta  pera  cubrir  les  nu- 
meroses  é  importants  cargues  matrimonials;  gayre  bé  may 
son  tals  rendiments  los  que  s’  economisan  durant  la  vida  con 
jugal.  Si  ’l  marit,  com  à  tal  y  com  à  pare,  es  lo  home  respon¬ 
sable  de  la  familia,  puix  respon  dels  fills  com  respon  de  la 
mare;  si  ’l  marit  es  qui  ab  son  suor,  ò  ab  sa  inteligencia  ò  ab 
sa  iniciativa  y  esprit  d’  empresa  guanya  ’l  pa  de  tota  la  fami¬ 
lia  à  ell  encomenada  y  per  ell  dirigida;  si  ’l  marit  es  qui  ad¬ 
ministra  y  fa  produhir  los  bens  aportats  y  los  novament 
adquirits  à  costes,  moltes  vegades,  de  grans  esforsos,  d’ igno¬ 
rats  sacrificis  y  d’ amargues  privacions;  si  ’l  marit  es  qui  té  de 
fer  los  medis,  qui  té  de  procurarse  ’ls  arbitris  necessaris  pera 
cumplir  ab  los  sagrats  é  ineludibles  debers  d’  ensenyansa  é 
instrucció  dels  fills,  d’  atenció  y  benestar  de  la  dona,  de  con¬ 
servació  del  prestigi  de  la  casa  à  que,  dintre  dels  més  justos 
límits,  1’  obliga  la  posició  que  ocupa,  y  la  societat  en  que  viu 
jcom  pot  obligarse  ab  justícia  à  semblant  marit  &  que  en  lo 
moment  de  la  disolució  del  vincle  conjugal,  dividexi  ses  eco¬ 
nomies,  partexi  lo  fruyt  de  sos  afanys,  entregui  la  meytat  de 
ses  llegítimes  y  exclusives  ganancies,— perque  no  ha  pactat 
rés  en  contrari,  per  descuyt  ò  excessiva  confiansa, — tant  si  vol 
com  si  no  vol,  tant  si  ho  ha  merescut  comnó,  ab  la  seva  mu¬ 
ller?  Y  si  lo  marit  ha  guanyat  tot  sol  durant  lo  matrimoni,  y 
sens  la  cooperació  directa  ni  indirecta  de  la  esposa,  tots  los 
bens  que  forman  son  caudal,  pot  darse  major  iniquitat,  pot 
ésser  més  injusta  la  lley  que  obliga  per  presumpció  à  tal 
marit  à  dividir  son  exclusiu  patrimoni,  en  lo  cas  de  premo- 

riencia  de  la  dona  sens  dexar  fills,  ab  los  hereus  testats  ò  in- 
testats  de  la  matexa  (i)?  Si  sempre  ’ls  ganancials  deguessin  re- 
partirse  entre  marits  treballadors y  dones  econòmiques,  menos 
mal;  però  es  lo  cas  que  la  lley  no  distingeix  y  que,  sobre  tot 
en  les  ciutats,  es  molt  possible  y  per  desgracia  cada  día  més 
freqüent,  que  la  frivolitat  de  costums,  1’  afany  per  la  moda,  y 
la  exajerada  afició  al  luxo,  fassi  que  la  dona,  lluny  de  ésser  la 
formigueta  que  recull  y  apila  ’ls  caudals,  la  guardiola  que  ’ls 
guarda,  la  caxeta  d’  estalvis  que  ’ls  fa  productius,  sia  la  cigala 
que  ’ls  escampa,  sia  la  md  foradada  que  ’ls  dexa  perdre,  sia 
lo  gresol  que  ’ls  fon  y  ’ls  aniquila. 

Ja  no  ’s  tracta  d’  un  marit  treballador,  econòmich,  bon  ad¬ 
ministrador  del  patrimoni.  Se  tracta  sí,  d’  un  home  que,  per 
defecte  d’  educació,  per  sos  hàbits  de  peresa,  per  deficencia 
de  conexements,  per  imprevisió  en  los  negocis,  ò  per  verda- 
ders  vicis,  lluny  d’  aumentar  lo  caudal,  lluny  de  fer  econo¬ 
mies,  pert  los  pochs  ò  molts  bens  aportats  à  la  societat  con¬ 
jugal.  Ab  lo  sistema  dels  ganancials  la  muller  no  té  altre  re¬ 
curs  que  contemplar  com  se  fonen  ses  rentes,  com  desapareix 
lo  que  tenia  d’  ésser  ajuda  de  sa  vellesa  y  amorosa  herencia 
pera  sos  fills,  y  arriba  à  la  disolució  del  vincle  sens  que  se  li 
torni  altra  cosa  que  lo  capital  aportat.  En  cambi,  ab  lo  siste¬ 
ma  dotal,  com  s’  aplica  à  Catalunya,  la  muller  no  tan  sols  té 
segur  tot  son  patrimoni,  sinó  ademés  part  del  del  marit  ò 
sia  1’  exponsalici  promès  y  moltes  vegades  garantit.  Però  la 

I 

(i)  Recordo  sempre,  perque  ’m  va  fer  profunda  impressió,  un  càs 
practich  que  demostra  la  iniquitat  que  entranya  ’1  sistema  de  ganan¬ 
cials  quan  se  tracta  de  un  matrimoni  en  lo  que, — com  casi  sempre, — 
es  lo  marit  1’  únich  guanyador  en  la  familia.  Un  torero,  molt  conegut  y 
molt  estimat  pe’ls  aficionats  à  la  tauromaquia ,  estava  casat;  y,  durant 
son  matrimoni,  matapt  toros  y  esposantse  constantment  la  vida, — 
mentres  la  seva  dona  no  feya  més  que  assistir  à  les  corrides  y  enraho- 
nar  ab  los  chulos  y  flamencas , — va  fer  una  fortuna  à  la  que  may  podia 
arribar  un  home  de  lletres,  es  à  dir,  una  fortuna  de  100,000  duros. 
Mort  la  dona  sense  fer  cap  testament;  y  sos  hereus  han  demanat  y 
’l  torero  ha  degut  entregar,  la  meytat  dels  ganancials  es  à  dir  50,000 

v 

duros.  ,;Ahont  es  la  igualtat  tan  pregonada  pe’ls  absoluts  é  intransi¬ 
gents  preconisadors  del  sistema  dels  ganancials? 

esposa  té  niés:  sos  bens  parafernals  dónan  també  fruyts  ò  ren' 
des;  y  aquexes,  com  ja  he  indicat  y  à  diferencia  de  lo  que 
passa  à  Castella,  pertanyen  exclusivament  à  la  muller,  à 
menos  que,  per  pacte  exprés,  haja  volgut  cediries  à  son 
marit. 

^Què  més  pot  desitjar  la  esposa  al  desferse  ’1  llas  conjugal, 
en  lo  supòsit  de  que  1’  espòs  haja  despilfarrat  sa  fortuna,  ò 

i 

no  haja  lograt  fer  cap  economia? 

Vègis,  donchs,  com  no  sempre  son  ventatjosos  los  ganan- 
cials;  com  no  sempre  son  la  presumpció  de  la  voluntat  dels 
conjugues. 

Exposades  exes  idees  generals,  fetes  exes  consideracions, 
es  induptable  que  entre  ’ls  dos  sistemes  castellà  y  català,  por¬ 
ta  verdadera  ventatja  aqueix  últim  ò  sia  ’l  de  la  llibertat  del 
pacte. 

Quan  la  discussió  del  Còdich  Napoleón,  en  aquelles 
apassionades  controvèrsies  sobre  si  era  mellor  lo  sistema  de 
comunitat  de  bens  ò  ’l  dotal,  1’  eminent  jurisconsult  Portalis 
va  proposar  lo  que  calificà  de  sistema  intermediari,  consis¬ 
tent  en  no  subjectar  jurídicament  a  les  parts  ni  al  sistema  do. 
tal,  ni  al  de  la  comunitat,  sinó  per  lo  contrari,  dexarles  escu- 
llir  lliurement,  sens  prevenció  de  cap  mena,  la  lley  matrimonial 
més  convenient  à  llurs  interessos;  sortint  ab  aqueix  motiu,  de 
sos  autorisats  llabis  les  següents  paraules:  «no  es  necessari 
»cohibir  la  llibertat  tan  preciosa,  sobre  tot  en  matèria  de 
» matrimoni;  res  obliga  à  establir  un  dret  comú  que  dongui 
»als  esposos  un  contracte  nupcial  quan  ells  no  1’  han  volgut.» 
Exa  es  la  més  eloqüent  defensa  del  nçstre  sistema.  Llibertat 
civil  absoluta;  plena  facultat  de  poder  fer  en  capítols  los 
pactes  que  sían  més  favorables  als  esposos  y  que  puguin  dar 
mellors  resultats  pera  la  exemplar  organisació  de  la  familia; 
res  de  presumpcions  de  la  lley  que  lentament  dirigexen  la 
voluntat  à  adoptar  un  règimen  que,  com  he  dit  abans,  lluny 
d’  ésser  lo  més  perfet,  no  està  exempt  de  sèrios  inconve¬ 
nients. 

La  llibertat  del  pacte,  tal  com  existeix  à  Catalunya,  permet 
tota  classe  de  convencions;  però  com  no  presum  cap  sistema 
dintre  del  matrimoni,  no  obliga  refusarne  cap,  y  los  capítols 
poden  aparèxer  contenint,  com  diu  perfectament  lo  citat 

Troplong  (i),  tot  lo  que  pot  establir  relacions  de  bona  armo- 
nía  entre  ’ls  esposos;  tot  lo  que  contribuheix  à  llur  unió  dura. 
dera  y  à  llur  progrés;  tot  lo  que  estimula  en  ells  1’  esprit  de 
conservació,  1’  emulació  al  treball,  lo  gust  de  la  economia  y 
la  necessitat  d’  adquirir;  tot  lo  que  ’ls  hi  convé  pe  ’l  gobern  de 
llur  fortuna,  llur  caràcter  y  llur  situació;  tot  lo  que  ’s  dirigeix 
à  deslligarlos  de  trabes  difícils  pera  la  manifestació  de  llur 
benestar;  tot  lo  que  serveix  de  garantia  contra  la  dissipació, 
los  errors  y  la  mala  administració;  es  à  dir,  tota  classe  de  pre¬ 
visions,  ja  que  ’ls  contrastes  abundan  en  lo  contracte  nupcial 
que  sempre  ’s  fa  en  perspectiva  del  contrast  constant  dels 
acontexements  de  la  vida. 

Certament  que  per  algú  podrà  objectarse  que  no  es  obs¬ 
tacle  à  tot  axò  la  llegislació  de  Castella  desde  ’l  moment  en 
que,  si  bé  estableix  com  règim  en  legal  los  ganancials,  permet 
emperò  renunciarlos  per  pacte  exprés;  però  {  quan  gran  es  la 
diferencia  ? 

En  la  terra  castellana  la  llibertat  d’  estipular  lo  sistema 
més  convenient  dintre  de  cada  matrimoni  està  cohibida  per 
la  matexa  lley,  presumint  un  règimen  pe  ’l  cas  de  silenci  dels 
contrayents.  Lo  renunciarlo  es  violentíssim,  es  desdorós  pera 
la  futura  muller  à  qui  ’s  fa  la  ofensa  de  negarli  los  ganancials 
per  manifestació  expresa,  quan  la  lley  presum  que  hi  té 
dret  desde  ’l  moment  en  que  axis  ho  estableix.  No  pot  pèr- 
dres  de  vista  que  tal  disposició  legal  s’  imposa  sobre  la  con- 
ciencia  popular  que,  ab  la  idea  de  la  presumpta  voluntat  dels 
contrayents,  forma  un  trist  concepte,  mira  ab  marcada  pre¬ 
venció,  resisteix  sistemàricament  tot  lo  que  ’s  dirigeix  à  mo¬ 
dificar,  alterar  ò  destruhir  tal  presumpció.  En  cambi,  quan  com 
à  Catalunya,  la  elecció  del  règimen  econòmich  de  la  familia 
es  complertament  lliure,  quan  no  s’  oferexen  trabes  de  cap 
mena,  ni  les  més  lleugeres  consideracions  morals  ò  socials  que 
son  sempre  contraries  à  la  llibertat,  potser  molt  més  que  les 
matexes  lleys;  quan  lo  dret  es  neutral,  la  conciencia  popular 
s’  educa  tenint  sols  en  compte  ses  aspiracions,  ses  necessitats, 
sos  desitjós,  sos  debers,  y  acomoda  la  convenció  à  les  cir- 
cunstancies  de  cada  contracte  matrimonial  sens  tenir  que 

4 

(i)  Droit  civil  expliqué:  Du  contrat  de  mariage.  Tome  ier 

vèncer  cap  repugnància,  cap  susceptibilitat,  cap  consideració, 
cap  rezel.  En  una  paraula:  ’1  sistema  català  dóna  flexibilitat  à 
la  contractació  pera  acomodaria  à  lo  essencialment  variable; 
lo  sistema  de  Castella,  si  bé  no  empresona,  encadena;  si  bé 
permet  lo  moviment,  treu  la  independencia. 

Ramon  de  P.  Duràn  y  Ventosa 


(Continuarà) 

TROBALLES  D’  ARXIU 

TROBALLA  V 

Codtces  de  San  Cugat  del  Vallés ,  n.°  27.  Cartes  blanques 

primeres. 

Aquestes  son  XX  e  sis  virtuts  del  Romani  (Roris  marini) 
les  quals  hem  apres  de  antichs  doctors  e  tenim  per  veres  e 
experimentades. 

1.  Pren  les  sues  flors  |  e  lligales  ab  un  drap  de  llí'e  fesles 
bullir  ab  aygua  tant  ques  consumesca  la  meytat,  e  beute  lo 
residuo  del  aygua  perque  es  bo  per  tots  los  mals  é  malalties 
que  existeixen  en  lo  cos. 

2.  ítem:  Seca  les  sues  flors  |  e  fesne  polvos  |  e  lligals  ab 
un  drap  net  |  e  un  cop  lligats  portals  en  la  ma  dreta  et  farà 
estar  content  e  alegre. 

3.  ítem:  Menja  les  sues  flors  en  dejú  ab  mel  e  pa  de  xexa, 
sin  pots  trobar,  si  no  ab  qualsevol  altre  pa;  e  not  vindrà  à  cap 
lo  carbuncle,  nil  bubó,  ni  altre  mal  verinós. 

4.  ítem:  Si  algú  pateix  demencia  ó  ximplesa,  bullescanse 
fortment  ses  flors  et  ses  fulles  en  gran  cantitat  de  aygua,  e 
banyes  lo  pacient  en  dita  aygua  e  serà  guarit. 

5.  ítem:  Si  en  la  Archa  hi  posas  sas  flors  les  tinyes  ó  ar¬ 
nes  no  podràn  corroure  los  draps  ni  ‘ls  llibres  que  dintre  h  i 
sien. 

6.  ítem:  Pren  ses  flors  e  bullanse  en  aygua  |  e  lo  tisich  ó 
letich  ne  bega  ab  ví  ó  axarop  ó  sola,  e  guarirà. 

7.  ítem:  Per  lo  matex;  bullanse  les  flors  ab  llet  de  cabra  | 
e  estigue  per  la  nità  la  serena  |  e  ne  bega  lo  tisich. 

8.  ítem:  Fes  bullir  les  fulles  ab  vi  blanch  pur  |  e  ab  ell 
rentat  la  barba  e  les  celles  |  e  no  set  pelaràn  |  e  tindràs  bella 
faç. 

9.  ítem:  Posa  ses  fulles  sota  lo  llit  et  liuraràs  de  mals 
sompnis. 

10.  ítem:  Prenne  estubas  et  conservarà  la  juventut  e  con¬ 
fortarà  tots  los  membres. 

1 1 .  ítem:  Pica  les  fulles  e  posales  sobre  lo  cranch,  et  con¬ 
fortarà  el  mataràs. 

12.  ítem:  Posa  ses  fulles  en  los  vasos  vinaters,  etos  vins 
se  liuraràn  de  tota  agror  e  mala  sabor,  e  si  vendrels  vols  tot 
seguit  los  despatxaràs. 

13.  ítem:  Si  per  inmoderada  suor  vingueses  à  gran  debi¬ 
litat  fes  bullir  ses  fulles  ab  aygua,  rentat  lo  cap  e  quedaràs 
lliure  de  aquell  suor,  e  també  de  la  tos,  si  per  cas  ne  tin- 
guesses. 

14.  ítem:  Si  perdesses  lo  apetit  de  menjar  fes  bullir  ses 
fulles  ab  aygua  de  font  viva,  barrejala  ab  vi  |  fesne  sopas  e 
menjalas  |  e  tot  seguit  comensaràs  a  axerirte  e  recobraràs  lo 
apetit. 

15.  ítem:  Si  ton  ventre  pateix  flux  inmoderat  fes  bullir 
ses  fulles  fortment  ab  vinagre,  lligat  les  dites  fulles  calentes  al 
ventre  e  inmediatament  el  flux  se  restrenyarà. 

16.  ítem.  Si  les  cames  set  inflen  per  causa  del  poagre  fes 
bullir  ses  fulles  e  un  cop  cuytes  lligales  à  les  cames  sota  un 
drap  de  llí  envenantles  donantli  voltes. 

17.  ítem:  Fesne  fum  ab  sa  escorça,  prenlo  per  lo  nàs  si 
tens  cataratas,  et  curaràs. 

18.  ítem:  Si  la  serp  està  en  lo  cau  fes  fum  dell  jus  lo  fo¬ 
rat  e  tot  seguit  sortirà,  os  morirà  dintre  e  no  tornarà  à  venir. 

19.  ítem:  Si  algú  per  tos  o  altre  motiu  necesités,  ó  no  po¬ 
gués  respirar  ni  alenar,  fesne  foch  ab  ell  |  e  cou  en  son  caliu 
pa,  e  si  dell  usa  lo  pacient  se  curarà, 

20.  ítem:  Si  per  ardor  del  ventrell,  ó  per  calor  descone¬ 
gut,  o  per  qualsevol  altre  causa  se  sufreix  inmoderada  e  con¬ 
tinuada  set,  bullescas  ab  aygua  |  refredis  e  beguis  ab  vi  de 
magrana  e  es  curarà. 

21.  ítem:  Si  en  posas  en  la  porta  de  ta  casa  no  temes  ni 
escorpió  ni  serp. 

22.  ítem:  Fasis  carbons  de  la  sua  fusta,  lligals  ab  un  drap 
de  llí  vert  et  fregat  les  dents,  que  si  hi  ha  corch  moriràn  |  e 
les  tues  dents  quedaràn  guardadas  de  tot  dany  e  malaltia. 

23.  Ítem:  De  la  sua  fusta  íesten  una  cullera,  e  tot  quant 
ab  ella  menjaràs  serà  bó  e  profitós  al  teu  cors. 

24.  ítem:  De  la  sua  fusta  faças  un  barralar  |  e  treunen 
dell  souint  vi  |  e  no  temis  apostema  ni  altres  malalties  que 
estigan  dintre  los  membres  del  cors. 

25.  ítem:  Fes  bullir  les  sues  rels  ab  vinagre  |  e  rentati  los 
peus,  els  tindràs  ferms,  forts  e  fortíssims  |  e  no  patiràs 
rampes. 

26.  ítem:  Si  en  ton  camp  o  en  la  vinya  planteses  roma- 
níns  els  conreeses  netae  esmeradament  les  vinyes  sestendrien 
e  pendrien  gran  increment  |  e  tu  mateix  tambe  ten  gau¬ 
diries. 


Manuel  de  Bofarull. 

MISCELÀNEA 

DUES  TRADICIONS 

UNA  DE  MAR  Y  ALTRA  DE  MONTANYA 

\ 

Deu  fer  molts  anys  de  açò  que  ’us  vaig  à  contar. 

Un  bastiment  buscava  1’  entrada  del  port  de  Tarragona 
una  nit  en  que  ’l  temporal  batia  fortament  aquelles  costes,  y 
no  hi  havia  far  per  servir  de  guia  als  navegants.  Era  la  nit 
santa  de  Nadal.  Volgué  Deu  que  à  i’  hora  de  la  Missa  del 
Gall  alçassen  en  la  Seu  lo  salomó  ab  tots  los  ciris  encesos,  y 
que  per  lo  gran  finestral  ò  rosetó  del  temple  fos  vista  pels 
pobres  mariners  la  lluminària.  Los  que  fàcilment  haurían 
anat  à  embarrancar  s’  orientaren  y  arribaren  feliçment  à  port, 
donant  gràcies  à  Deu  per  aytal  benefici. 

Diu  qu’  en  recordança  d’  aquest  fet  cad’  any  al  temps  de  la 
Missa  del  Gall  s’  alçava  en  la  Seu  de  Tarragona  lo  salomó 

encès  fins  al  indret  del  rosetó,  y  segons  contan  los  vells  no 

* 

fa  pas  molts  anys  que  s’  es  perduda  tan  hermosa  costum. 

Sota  un  estany,  lo  major  de  Carrençà,  diu  que  hi  hà  un 
xuclador  que  s’  empassa  gayre  be  tota  s’ aygua  vessanta.  Suc- 
cehí,  donchs,  que  bebenthi  una  vegada  un  pastor  de  Queralps 
li  caygué  la  bolsa;  com  era  ja  cap  al  tart,  no  pogué  pescaria, 
y  guardantho  per  1’  endemà,  tapà  la  font  del  xuclador  y  feu 
que  1’  aygua  vessàs  per  1’  altra  banda.  No  ’m  saberen  dir  si  1’ 
endemà  tornà  à  cercaria,  mes  si  que  aquell  pastor,  sens  reco¬ 
brar  la  bolsa,  sortí  soldat  y  anà  à  parar  à  Menorca. 

Un  dia  ab  un  seu  company,  estava  al  peu  d’  una  font,  y 
aquest  s’  adonà  de  que  dintre  1’  aygua  hi  havia  una  bolsa  de 
cuyro.  Lo  de  Queralps  li  digué  que  la  bolsa  era  seva,  y  sinó 
que  miràs  à  dins  qu’  hi  trobaria  un’  unça  de  la  cara  del  Rey- 
Li  explicà  lo  cas  de  la  font  dels  cims  del  Pirineu,  y  1’  altre  li 
donà  la  moneda  com  era  de  bon  just. 

Lo  sortós  soldat  escampà  per  Mahó  la  veu  de  que  aquella 

font  venia  del  alt  Pirineu,  y  sapigué  que  en  altre  temps  la 
font  era  molt  abundosa  y  que  havia  mimvat,  just  y  cabal  pel 
temps  en  que  ell  havia  desviades  ses  aygues  sota  1’  estany  del 
Carrençà.  Se  presentà  al  Gobernadorde  la  ciutat  y  li  prome¬ 
té  que  faria  revenir  aquella  iont  si  li  davan  la  llicencia. 

Donada  li  fou,  y  ell  tornantsen  à  ses  amades  montanyes, 
destapà  ’l  xuclador  y  desde  llavors  diu  que  no  s’  ha  estroncat 
may  més  la  font  de  Mahó,  per  més  secades  que  fassa. 

Cosa  semblant  se  conta  d’  una  font  de  Mallorca  de  la  que 
ixen,  se  diu,  à  vegades  fulles  y  brostes  de  faig  del  Monseny. 

Son  açò  llegendetes  del  poble  que  cal  arreplegaries  totes. 

Jacinto  Verdaguer,  pbre. 

ORGANISACIO  D’  UNA  ROMERIA 

EN  LO  SIGLE  XV 

Com  dato  importantíssim  per  conèxer  les  costums  catala¬ 
nes  de  la  Edat  Mitjana,  transcriurem  la  següent  escriptura 
d’  un  dels  Manuals  del  Notari  barcelonès  Benet  Nadal,  otor- 
gada  en  25  de  Janer  de  1400. 

«i.a  Fonch  ordenat  e  conquordat  per  los  romeus  daval  no¬ 
menats  que  tots  ensemps  los  de  la  companya  hagen  à  servir 
e  observar  ab  sagraments  los  capítols  ques  seguexen. 

It.  que  per  honor  e  reverencia  de  la  molt  benevirada  e  ac- 
cellent  passió  de  Jhu  Xpi  e  de  la  Verge  M.  e  dels  benvirats 
apostols  St.  P.  e  St.  Paul  que  durant  lo  sant  romiatge  negu 
no  gos  jurar  o  fer  lets  juraments  de  D.  ne  de  Sta.  M.a  ne  dels 
dits  apostols. 

It  que  si  .1.  o  alchuns  dels  romeus  que  sien  en  la  compa¬ 
nya  aurà  mal  o  serà  despasat  o  aurà  alcun  necessari,  que  tots 
de  la  companya  lo  agen  à  esperar  sert  temps  conquordat  per 
tots  o  per  la  major  partida,  fins  que  vega  hom  que  serà  de 
son  mal. 

It.  que  si  per  aventura,  so  que  Deu  no  vula,  alchuna  dis- 
senció  avia  entre  alcuns  dels  dits  romeus,  que  per  pau  e  bona 
concordia  de  les  parts  agen  à  fer  e  servir  so  que  la  maior  part 
dels  romeus  conexeran  que  ffassa  afer,  tota  rancor  ffòragitada 
de  caschuna  de  les  parts. 

It.  es  estat  ordonat  per  so  que  caschu  pusqua  mils  sostenir 
lo  trebal  per  reverencia  de  Jhu  Xpi  e  per  so  que  caschu  sen- 
ta  del  carech,  que  cascun  romeu  age  asser  .1.  dia  majordhom  e 
axi  per  or  dinem  ne  agen  tots  apasar  de  tenir  la  bossa  del  comu. 

It.  Aquel  que  servirà  de  maiordhom  que  compra  convinent- 
ment  aqueles  vituales  per  obs  dels  romeus  e  que  aso  pag  de 
la  bossa  del  chomu  tot  e  quant  per  la  dita  provesió  despès 
aurà,  en  lo  vespre  que  don  la  bossa  en  aquel  que  lo  sendemà 
serà  maiordhom. 

It.  que  si  hiaurà  alchun  romeu  lo  qual  nos  tenga  per  pa- 
guat  de  les  viandes  que  lo  maiordhom  darà  en  volrà  hon 
comprarà  daltres,  que  les  se  pach  del  seu,  si  donchs  no  era 
quas  que  no  ffos  sa,  com  en  quas  de  malautia,  volen  los  ro¬ 
meus  quel  maiordhom  que  serà  aquel  dia  li  compre  las  coses 
que  à  son  mal  seràn  necessàries  e  ques  paguen  de  la  bossa. 

It.  per  ço  que  lo  sant  proposit  del  romiatge  sia  plaent  à 
Deu  e  honorable  als  benviurats  apostols  e  passifich  als  dits 
romeus,  que  si  alchu  se  moura  de  noves  (raons)  ab  altre  o  ju- 
rara  segons  que  damunt  es  dit,  e  que  per  la  maior  parti¬ 
da  dels  romeus  serà  vist,  que  aquel  sia  pugat  en  quista 
per  felonia  o  aja  iurat,  que  age  a  pagar  la  messió  de  aquel 
dia  o  so  que  la  maior  partida  del  romeus  jutgaràn  e  que  lo 
maiordhom  que  serà  aquel  dia  ne  pusque  fer  la  execusió. 

It.  en  quant  volen  que  si  negú  dels  dits  romeus  ab  acorda¬ 
da  pensa  o  per  malicia  ífarà  pugar  en  quista  per  felonia  ne 
iurar  alchú  de  sos  companys  e  aço  serà  vist  per  la  maior  par¬ 
tida  dels  romeus  que  haurà  fet  enfelonir,  que  so  que  deuria 
pagar  lo  ques  serà  enfelonit,  quel  pag  lo  qui  serà  causa,  pus 
que  sia  visa  per  la  maior  partida  dels  romeus  que  maliciosa  - 
ment  si  sia  agut. 

It.  si  per  aventura  alchuns  dels  romeus  se  avansaràn  pri  - 
més  per  anar  e  alchuns  o  hu  de  aquets  romandrà  detràs,  per 
cansament  que  no  poràn  ben  seguir  e  per  els  serà  dit  o  cri¬ 
dat  «ffïqueu  bordó»  que  los  primers  sien  tinguts  de  aturarse 
ffins  que  los  qui  seran  derés  sien  aconseguits. 

It.  han  ordonat  que  lo  maiordhom  del  dia,  e  aquel  qui  sera 
estat  en  lo  dia  prop  pasat  agen  cura  de  carregar  e  de  descar¬ 
regar  e  de  donar  cura  à  la  bistie  o  bisties  que  portaràn  les 
robes  dels  dits  romeus. 

It.  en  quant  volen  que  per  só  que  negú  dels  romeus  no  po- 
ges  aulegar  ignorància  que  dels  dits  capítols  se  fasan  dos 
quartes,  la  hu  que  romanga  en  poder  del  notari,  laltra  que 
sen  portan  los  dits  romeus,  los  noms  dels  quals  son  aquest 
quis  seguexen:  i.a  Jacme  Gatell,  Guills.  de  Boxadós,  Guilts. 
Massoni  prebri  beneficiati  in  ecla.  Be.  Me.  de  Mari  Barchin, 
et  Francus  de  Fossalbes,  studens  in  artibus,  it.  Petrus  Riffa 
clericus  simpliciter  tonsuratus,  Petrus  Fonoll  et  Ps.  Januarii 
script.  barchin.» 

J.  Puiggarí. 

EPIGRAFIA  MANRESANA 

Ab  aquest  títol  ha  publicat  en  lo  Setmanari  Català  de 
Manresa,  nostre  amich  y  colaborador  don  Leonci  Soler,  ar¬ 
xiver  municipal  de  dita  ciutat,  un  article  proposant  que  en 
tots  los  edificis  públichs,  eclesiàstichs  y  civils  y  en  les  cases 
de  particulars  memorables,  s’  hi  posen  unes  senzilles  làpides 
de  marbre  ab  sa  llegenda  en  català,  explicativa  de  la  historia 
del  monument  ò  recordatoria  de  algun  fet  ò  cèlebre  personatge. 

Lo  senyor  Soler  ofereix  ja  mostra  d’  una  de  les  llegendes 
relativa  à  la  Seu,  en  la  qual,  ab  verdader  estil  y  escriptura 
epigràfica,  fa  un  compendi  de  les  condicions  diriam  materials 
del  temple,  indicant  que  en  altre  làpida  podria  posarshi  la 
part  d’  historia  ab  indicació  de  les  principals  vicissituts,  fets 
notables  y  privilegis  de  la  Basílica. 

Veus’  aquí  un  plan  ben  senzill,  de  poch  cost  y  de  resultat 
positiu  per  la  ilustració  del  poble.  Tenim  entès  que  1’  Ajun¬ 
tament  de  Manresa  ha  pres  ja  en  consideració  la  proposta,  y 
à  no  tardar  se  procedirà  à  la  erecció  d’  una  d’  exes  làpides 
conmemoratives . 

Y  no  duptam  que  1’  exemple  serà  seguit  per  altres  pobla¬ 
cions,  y  açò  podria  dar  ocasió  à  una  serie  de  manifestacions 
del  esperit  català,  com  la  que  tingué  lloch  1’  estiu  passat  en 
la  vila  de  Sant  Pedor,  ab  motiu  de  la  làpida  que  ’s  posà  en  la 
casa  del  timbaler  del  Bruch ,  y  ara  últimament  en  Arenys  de 
Mar  per  la  del  sabi  jesuita  R.  P.  Joaquim  Forn,  si  be  que 
aquesta  última  se  redactà  en  llengua  castellana. 

Y  serà  bo  recordar  aquí  que  ’ls  provensals  anys  hà  que  ’s 
dedican  à  aquesta  agradable  tasca  de  posar  en  diversos  in¬ 
drets  làpidas  commemoratives;  y  ho  fan  tan  be,  que  per  cada 
llegenda  obren  un  concurs  especial,  y  açò  dona  lloch  à  una 
emulació  dels  ingenis  y  surt  la  inscripció  acabada  y  digna, 
com  verbi  gracia  la  que  posaren  al  peu  de  la  gran  creu  del 
Mont  Ventour. 

Ampliant  aquestes  idees,  pensam  un  altre  dia  tornar  sobre 
1’  assumpto  que  avuy  fem  no  més  que  indicar,  tot  enviant  un 
aplauso  al  iniciador  de  la  Ep  i  grafia  Manresana. 

J.  Collell,  pbre. 


L’  ESCLAU  BENDUA 
(mallorca  1492) 

No  son  per  oblidarse  les  trames  urdides  per  un  esclau  moro 
resident  en  Mallorca  en  lo  sigle  xv,  de  motiu  Bendua.  Aga¬ 
fat  en  una  de  les  nombroses  incursions  que  ’ls  africans  reali- 
saren  contra  1’  Illa,  aparentà  convertirse  à  la  religió  cristia¬ 
na;  y  tal  manya  sabé  darse,  que  induhí  à  molts  à  que  s’  allis- 
tassen  en  dues  embarcàcions  que  havia  lograt  armar,  per 
assaltar  no  res  menys  que  la  metexa  Berberia,  niu  dels  pira- 
tas  que  infestaren  los  nostres  mars.  Per  falta  de  majors  noti¬ 
cies,  no  ’s  pot  precisar  si  era  ell  lo  quefe  de  la  expedició; 
però  si  que  es  de  notar  la  credulitat  de  quants  lo  secunda¬ 
ren,  y  sobre  tot  dels  que  ’s  decidiren  à  acompanyarlo  à  les 
costes  de  Àfrica.  Allí  succehí  lo  que  ja  podia  presumirse:  lo 
captiu  moro  s’  escapà  ab  los  seus,  y  ’ls  infiels  posaren  en 
gran  apreto  à  quants  havían  cregut  les  ofertes  y  promeses  del 
fals  convers. 

Ademés  d’  estes  noticies,  se  despren  del  document  que 
transcrivim,  lo  fundadíssim  temor  del  Jurats  de  Mallorca, 
que  ’ls  infundía  1’  astut  moro,  y  no  ’s  consideravan  segurs  de 
sorpreses,  mentres  conservàs  la  vida  una  persona  que  per  sa 
residència  en  la  illa,  tan  eficàs  auxili  podia  prestar  als  ene- 
michs  de  la  nostra  religió.  Veus’  aquí,  donchs,  el  perquè  dels 

prechs  dels  Jurats  al  Virrey  de  Sicilià,  pera  que  entregàs  lo 
perillós  esclau  al  emissari  Carles  Des-Puig,  ab  promesa  de  in- 
demnisar  à  son  senyor  si  fos  menester.  ^Se  conexería  tal  ve¬ 
gada  lo  citat  catiu  ab  lo  sobrenom  de  Bendua  per  sa  elevada 
estatura  y  mal  vestir,  en  qual  sentit  se  usa  encara  esta  parau¬ 
la  en  Mallorca?  Difícil  es  afirmarho. 

Ab  tot  creyem  que  les  noticies  que  acabàm  de  dar  son  cu¬ 
rioses,  è  important  lo  document  que  aquí  traslladàm  y  que 
just  fa  quatrecents  anys  fou  expedit  pels  jurats  de  Ma¬ 
llorca. 


«Molt  spectable  egregi  senyor: 

Per  letres  de  aquí  havem  vistes  de  un  mallorquí  mercader 
appellat  Barthomeu  Mager,  som  informats  com  aquí  en  la 
ciutat  de  Palerm  es  un  moro  appellat  Bendua,  lo  qual  en  dies 
passats  ha  fets  grans  dans  en  aquest  regne  ab  fustes  exides  de 
la  Berberia,  lo  qual  es  estat  pres  e  fet  cristià  en  aquesta  ciu¬ 
tat,  ofïerint  dar  asalt  en  la  Berberia  ab  dues  fustes  armades 
assí:  lo  dit  Bendua,  junt  e  arribat  en  lo  loch  per  aquell  assig¬ 
nat,  donà  forma  y  modo  que  sen  fugi  ab  un  altre,  no  sens 
gran  perill  de  les  persones  y  vides  dels  crestians  qui  per  in¬ 
ducció  e  offerta  per  aquell  feta  muntaren  en  dita  armada,  e 
per  quant,  molt  egregi  senyor,  la  vida  del  dit  Bendua  stimam 
esser  molt  perillosa  per  aquest  regne,  en  lo  qual  lo  dit  Ben¬ 
dua  stant  catiu  ha  presos  molts  pasos  per  los  quals  del  dit 
Bendua  aquest  regne  poria  reportar  gran  dan,  havem  desli- 
berat  de  aquesta  cosa  scriure  à  la  gran  senyoria  vostra,  supli¬ 
cant  à  aquells  e  demanant  de  gracia  per  un  tant  be  e  repos 
de  aquest  regne,  la  prefata  senyoria  vostra  fassa  ab  aquell  dit 
Barthometi  Mager  o  altre,  si  per  altre  era  possehit,  que  lo  dit 
sclau  sia  haut  e  mes  en  mans  den  Carles  Des-Puig,  à  qui  de 
aquesta  cosa  havem  donat  carrech,  e  de  asso  suplicam  quant 
podem  la  prefata  senyoria  vostra  per  aquella  sia  provehit  e 
manat,  sens  dan  del  qui  dit  moro  poseeix,  aquell  dit  sclau  sia 
mes  en  poder  del  dit  Puig,  per  lo  qual  speram  serà  remés  assí 
à  nosaltres  qdi  de  aquesta  cosa  crehem  fer  servey  à  nostre 
senyorDeu  e  à  la  megestad  de  nostre  rey  e  senyor  e  benefici 
de  aquesta  nostra  república,  offerintnos  al  servici  de  la  senyo- 

ria  vostra,  lo  qual  nostre  senyor  Deu  vulla  tenir  en  continua 
protecció  y  guarda.  De  Mallorques  à  viij  de  mars  any 
M .  C  C  C  C .  Lxxxxij . 

Los  qui  seràn  prontes  al  que  la  senyoria  vostra  manarà, 
Jurats  del  regne  de  Mallorques. — Al  molt  spectable  y  molt 
egregi  senyor  lo  senyor  visrey  de  Sicilià. 

(Arxiu  general  Històrich  Llibre  de  cartes  missives  de  1490  à  1495. 
fol.  76  vto.) 

Pere  A.  Sancho. 


EN  UN  ALBUM 

Lo  bon  Deu  à  trench  d’  auba  cada  día 
Iluminant  lo  mon  ens  renovella 
La  creació  maravellosa  y  bella 
-Com  en  lo  jorn  que  de  ses  mans  exía. 

Ell  1’  ampla  terra  ab  fonts  y  rius  nos  dona 
Que  ’l  suor  de  nostre  front  tan  sols  espera 
Per  oferirnos  flors  en  primavera 

Y  el  fruyt  qui  1*  arbre  en  la  tardor  corona. 

Y  ’ns  donarà  1’  eternitat  de  vida 

Per  la  Fe  y  per  1’  Amor.  Qui  ’l  creu  y  1’  ama 
Ja  encesa  dins  son  cor  porta  la  flama 
De  la  benavirança  à  que  ’ns  convida. 

|La  Fe  y  1’  Amorl  En  tota  llengua  humana 
Estes  dues  paraules  se  conexen 
Dites  per  Deu,  tancant  la  sobirana 
Lley  per  la  qual  los  pobles  sols  florexen. 


Miguel  V.  Amer. 

ADVERTÈNCIA 

Puix  que  à  Deu  li  ha  plagut,  tornem  à  la  tasca.  Durant 
exa  llarga  temporada  de  patir,  no  era  certament  la  menor  de 
les  nostres  angusties  la  que  ’ns  causava  la  suspensió  indefin  i- 
da  de  la  Revista  Catalana,  Perque  açò  no  sols  significava 
la  falta  de  cumpliment  del  compromís  contret  ab  nostres 
suscriptors,  sinó  també  1’  aturament  soptat  de  1’  arrencada 
que  havia  prés  la  nostra  publicació,  obtenint  desde  ’l  primer 
día  lo  favor  del  públich  més  triat,  tan  à  dins  com  à  fora  de 
casa. 

Prou  desitjavam,  y  abans  de  caure  rendits  pe  ’l  mal  ho 
procuràrem,  que  algun  bon  companyó  s’  encarregàs  de  tirar 
avant  la  començada  empresa;  però,  com  per  desgracia,  la 
majoria  dels  lletrats  catalans  y  dels  que  mostran  afició  à  les 
coses  de  la  terra,  tenen  obligacions  més  perentories  à  que 
atendre,  nos  fou  del  tot  impossible  trobar  qui,  volentho  fer, 
pogués  dedicar  algunes  estones  à  la  feyna  de  compilar  lo  re¬ 
cull  mensual  de  la  Revista. 

Llarch  ha  sigut,  ben  à  pesar  nostre,  ’l  parèntessis;  però 
may  es  tart  quan  Deu  ajuda,  y  al  trobarnos  ab  les  forces  en 
part  recobrades,  hem  pensat  desseguida  en  empendre  nova¬ 
ment  la  publicació,  sentint  en  lo  nostre  cor  lo  mateix  dalit  y 
les  matexes  esperances,  y  trobant  los  matexos  companyons, 
y  algun  vingut  de  fresch,  al  entorn  nostre,  disposats  à  prestar 
lo  seu  concurs  pera  que  sia  la  Revista  Catalana  lo  que 
tres  anys  fa  havíam  pensat,  y  que  s’  anava  realisant  baix  los 
millors  auspicis. 

Los  sis  quaderns  de  la  primera  anyada  nos  estalvían  de 
repetir  aquí  ni  un  mot  del  nostre  programa;  y  sols  nos  caldrà 
notificar  à  nostres  suscriptors  que,  pera  assegurar  millor  la 
durada  de  la  publicació,  y  pera  que  no  recaygue  tot  lo  seu 
pes  sobre  una  sola  espatlla,  hem  pogut  formar  un  cos  de  Re¬ 
dacció  que  li  darà  nova  y  vigorosa  vitalitat,  fomentant  los 
estudis  seris  y  mantenint  lo  esplendor  de  la  literatura  cata¬ 
lana. 

Lo  favor  conquistat  desde  un  principi,  pensam  trobarlo 
sencer  à  la  reaparició  de  la  Revista  que  te  son  lloch  ben 
marcat  en  1'  estadi  de  la  prempsa  catalana.  Sempre  havíam 
cregut  útil  y  convenient  una  publicació  catalana  de  la  índole 
de  aquesta;  avuy  dia  la  creyem  altament  necessària,  perque 
la  restauració  del  esperit  regionalista,  promoguda  principal¬ 
ment  per  lo  renaxement  literari,  ha  de  tenir,  per  templarse 
degudament,  sempre  encesa  y  abrandada  la  fornal  del  estudi 
y  del  cultiu  conscienciós  de  les  belles  lletres,  que  tot  nodrint 
la  pensa,  impulsan  la  voluntat  à  determinacions  generoses. 

Dit  axò  per  via  de  salutació  à  nostres  lectors,  y  de  frater¬ 
nal  encaxada  als  camarades,  podríam  ja  posar  punt  à  la  Ad¬ 
vertència ;  però  creyem  molt  convenient  la  indicació  que  se¬ 
gueix. 

Per  la  importantíssima  secció  del  Folletí  tenim  prepara¬ 
des  una  sèrie  d’ obres  enterament  inèdites  dels  bons  temps  de 
la  nostra  llengua,  començant  en  est  nombre  à  donar  lo  Tre¬ 
sor  de  pobres ,  y  aniràn  seguint  altres  tractats  axí  doctrinals 
com  de  amena  literatura,  donant  sempre  en  lo  possible  la  pre- 
ferencia  als  manuscrits  de  matèria  històrica.  Sobre  aquest 
punt,  nos  permetrèm  demanar  à  nostres  lectors  que  procuren 
arreplegar  tota  nota,  per  més  insignificant  que  ’ls  semble,  rela¬ 
tiva  à  qualsevol  punt  d’  historia,  sia  general,  sia  local. 

De  vegades  succeheix  que  en  llibretes  de  comptes,  en  no¬ 
tes  y  apuntacions  familiars,  y  fins  en  arrugades  cubertes  de 
llibres  s’  hi  troban  curiosos  datos  històrichs  ò  de  costums 
d’una  encontrada.  Exes  engrunes  son  precioses,  y  cal  aprofi¬ 
taries  totes.  Per  açò  esperàm  que  se  ns  comunicarà  tota  tro¬ 
balla,  y  agrahirèm  qualsevol  indicació  que  se  ’ns  vulla  fer  so¬ 
bre  ’l  particular. 

Los  estudis  històrichs  han  de  constituhir,  à  parer  nostre, 
la  segona  etapa  de  la  restauració  iniciada  per  les  espansions 
líriques  dels  Jochs  Florals,  y  sens  que  aquestes  se  hagen  de 
declarar  caducades,  com  alguns  sembla  que  pretenen,  farà 
molt  bé  la  generació  que  puja  de  encaminar  sos  passos  per 
los  viaranys  de  la  historia  patria,  puig  que  per  saber  millor 
cap  ahont  devem  anar  en  lo  camí  de  les  nostres  reivindi¬ 
cacions,  convé  saber  y  entendre  d’  ahont  venim  y  lo  que  fó¬ 
rem. 

L’utopisme  de  molts  catalanistes  prové  principalment  de 
no  conèxer  prou  la  Historia  de  Catalunya,  y  encara  que  sia 
trist  y  vergonyós  haverho  de  dir,  pot  assegurarse  que  de  tots 
los  pobles  europeus  que  ’s  troban  en  condicions  parescudes, 
y  lluytan  ò  per  la  autonomia  complerta  ò  per  una  descentra- 
lisació  racional  y  justa,  lo  poble  català  es  lo  qui  menys  con- 
ciencia  té  del  seu  passat  y  lo  qui  més  inconscientment  se 
dexa  guiar  per  agitadors  de  tota  casta. 

Per  axò,  repetim,  en  exa  Revista  nos  proposam  dar  una 
marcadíssima  preferencia  à  les  obres,  axí  d’  autors  antichs, 
com  d’  escriptors  moderns,  que  tracten  de  matèria  historial, 
puig  que  la  Historia  per  tothom,  però  molt  particularment 
per  un  poble  que  preten  refer  sa  pròpia  personalitat,  ha  de 
ésser  no  sols  venerando  arxiu  de  recorts,  sinó  també  escola  de 
lliçons  pràctiques  y  poderós  estímul  de  accions  dignes  de  llo- 
hança. 

Jaume  Colleli.,  pbre. 


Encara  que  no  van  tots  compresos  en  la  següent  llista 
los  colaboradors  de  la  Revista  Catalana,  tenim  una  espe¬ 
cial  satisfacció  en  oferir  y  anunciar  los  següents  treballs  que 
entraràn  desseguida  en  torn  de  publicació: 

*  * 

Alió  (Francesch),  La  Música  popular  cataíana. 

Arquer  (Arcadi  de),  Ramon  Lull. 

Bat.ari  y  Jovany  (Joseph),  Estudis  gramaticals y  filológichs. 
Bofarull  (Manuel),  Troballes  d'Arxiu. 

Bulbena  (Antoni),  Datos  per  la  lustoria  del  grabat  d  Cata¬ 
lunya. 

Carreras  y  Candi  (Francesch),  La  Rambla  de  Barcelona , 
monografia  històrica  descriptiva. 

Collell  (Jaume  pbre.),  La  Oratòria  sagrada  d  Catalunya. 
Duran  y  Bas  (Manuel),  Estudi  sobre  7  llibre  de  les  costums 
de  Tortosa. 

Fita  (P.  Fidel),  Mots  catalans  de  etimologia  aràbiga. 
Forteza  (Tomàs),  Assaigs  d'  ortografia  catalana. 

Gispert  y  de  Ferrater  (Joaquim  de)  Estudi  arqueológich 

scbre  les  imatges  del  Crucifix ,  vulgarment  anomenades  d 
Catalunya  Mag  estats. 

Miquel  y  Badía  (Francesch),  L'  Art  de  la  vidriería  d  Cata¬ 
lunya. 

Parassols  y  Pí  (Rnt.  Pau),  Estudi  dels  Goigs  Catalans. 

Picó  y  Campamar  (Ramon),  Garraf  (poema). 

Puig  y  Cadafalch  (Joseph),  Bruguès  (Cassimir),  Sani  Pau 
del  Camp ,  monografia  històrica. 

Rubió  y  Lluch  (Antoni),  Estudis  de  crítica  literaria. 
Sagarra  (Ferràn  de),  Sigil-lografia  catalana. 

Segura  (Joan,  pbre.),  Etimologies. 

Soler  (Leonci),  En  Rocha  Guinarda ,  comentari  històrich 
al  capítol  LX  de  la  segona  part  del  Don  Quijote. 

Thos  y  Codina  (Terenci),  Regionalisme  Literari. 

Torras  y  Bages  (Joseph,  pbre.)  La  Tradició  catalana. 
Valentí  y  Vivó  (Ignasi),  Jaume  /,  antrofiòlech  y  Legis¬ 
lador. 

Verdaguer  (Jacinto,  pbre.),  Fulls  de  carteres  de  viatge. 

§ 

Aquest  quadern  té  sis  plechs  en  compte  dels  cinch,  y  es 
perque  en  l’ últim  fascicle  de  la  primera  mitja  anyada,  corres¬ 
ponent  al  mes  de  juny  de  1889,  quedàrem  à  deure  un  plech 
de  Folietí,  que  avuy  suplím  donant  setze  pàgines  més  de 
text  de  Revista,  quedant  axis  al  corrent  ab  nostres  suscrip- 
tors. 


Com  estava  ja  imprès  lo  full,  trobaràn  en  est  quadern  la 
c  ontinuació  de  la  obra  Betulo ,  de  Mossèn  Gaetà  Soler,  que 
ja  s’  ha  publicat  entera,  en  volum  separat,  durant  la  suspen¬ 
sió  de  la  Revista.  Als  que  la  conexen  no  ’ls  desplaurà,  y  als 
que  no  1’  han  vista  ’ls  farà  entrar  ganes  de  possehirla,  que  be 
s’  ho  val. 

Ab  est  quadern  va  1’  últim  plech  de  la  interessant  relació 
d’  autor  anònim  sobre  la  tràgica  fi  del  comte  d’  Urgell.  Mes 
com  de  dit  MS..  n’  hi  hà  una  copia  en  la  Biblioteca  Nacio¬ 
nal  de  París  y  un  altra  en  la  de  Madrid  (aquesta  ab  algun  adi- 
tament),  publicarèm  en  un  Apèndix  totes  les  variants  y  les 
adicions  que  's  pugan  obtenir,  junt  ab  algun  document  que 
s’  es  pogut  trobar  sobre  la  mort  de  Jaume  7  Desditxat. 

% 

Repetirèm  1*  advertència  del  primer  nombre  de  la  Revis¬ 
ta.  La  Redacció  emplearà  un  sistema  d’  ortografia  uniforme, 
lo  que  creyem  més  racional  y  convenient.  Los  colaboradors 
quedan  en  llibertat  d’  escriure  com  millor  los  semble,  que 
serà  sempre  sa  voluntat  respectada,  suplicantlos,  no  obstant, 
que  procuren  ajudarnos  en  la  tasca  de  treballar  pera  obtenir 
lo  més  prompte  possible,  una  uniformitat  que  realment  se  fa 
desitjar  en  esta  matèria.  Diguerem  al  sortir  per  primera  vega¬ 
da,  que  P  anarquia  regnant  en  lo  modo  d’  escriure  es  una 
tara  molt  desfavorable  per  la  serietat  literaria.  Y  com  sia  que 
aquexa  anarquia  han  vingut  darrerament  à  empitjoraria,  unes 
probatures  é  innovacions  que  ja  no  sols  afectan  à  la  ortogra¬ 
fia,  sinó  també  als  elements  fundamentals  de  la  gramàtica 
catalana,  nos  fem  un  dever  de  pregar  encaridament  à  nostres 
colaboradors  que  corretgescan  ab  atenció  llurs  escrits,  à  fi  de 
que  ’s  conserven  en  esta  Revista,  com  en  un  oasis,  les  bones 
tradicions  del  català  literari,  que  ’s  poden  ben  agermanar  ab 
certes  necessitats  que  ’l  curs  del  temps  imposa  à  les  formes  del 
llenguatge.  Un  altre  dia  serem  més  explícits. 

AVIS 

Tot  lo  referent  à  la  Redacció,  ha  d’  endreçarse  al  Direc¬ 
tor,  Mossèn  Jaume  Collell,  y  lo  d’  Administració,  al  Gerent 
d’  aquesta  Revista  (Gran-vía,  220,  baxos). 

Pregam  als  suscriptors  que  encara  no  han  satisfet  lo  im¬ 
port  de  la  primera  anyada,  ho  fassen  lo  més  prompte  possi¬ 
ble,  tenint  en  compte,  que  una  publicació  com  la  present, 
porta  gastos  de  consideració.  Y  aquí  aprofitarèm  la  ocasió 
per  dar  les  gràcies  als  suscriptors,  que,  havent  ja  desde  un 
principi  satisfet  la  llur  quota,  han  tingut  1’  atenció  de  no 
reclamarnos  la  part  que  se  ’ls  devia  abonar,  esperant  que  un 
día  ò  altre  tornaria  à  sortir  la  Revista.  Aquesta  proba  de 
amistosa  deferencia,  nos  anima  à  kuplicarlos  que  ’ns  ajuden 
à  fer  conexer  y  propagar  la  nostra  publicació. 


SUMARI  DEL  QUADERN  VII.— Janer  de  1892 


I.  Consideracions  sobre  los  mo¬ 

viments  REGIONALS  LITERARIS 

d’  Espanya . Antoni  Rubió y  Lluch. 

II.  Monografía  DE  l’  ANTIGUA 

Bétulo .  Gayetd  Soler. 

III.  Aparició  del  cristianisme  en 

València .  / oseph  Martínez  Aloy 

IV.  La  família  catalana.  ...  R.  Duran y  Ventosa. 

V.  Troballes  d’  arxiu .  M.  Bofarull  Sartório 

VI.  Miscelànea:  Dues  tradicions,  una  de  mar  y  altra  de 
montanya. — Oiganisació  d’una  romeria  en  lo  sigle  xv. — 
Epigrafía  manresana. — L’  esclau  Bendua. — En  un  àlbum. 

VII.  Advertència. 


Biblioteca  de  la  Revista  Catalana:  La  fí  del  comte  de 
urgell  (anònim  del  segle  xv). — Tresor  de  pobres,  per 
Papa  Johan  (segle  xiv). 


Estarop  à  c.  de  Fidel  Giró,  Passeig  de  Sant  Joan,  número  168. 


« 

LA  TRADICIÓ  CATALANA 


INTRODUCCIÓ 


Aquest  estudi  es  la  justificació  d’un  fet  social  que  apareix 
per  tota  la  faç  de  la  civilisada  Europa  d’una  manera  més  ò 
menys  espressiva,  essent  la  reproducció  d’una  lley  històrica 
qu’altres  colps  s’ha  cumplert  en  lo  mon. 

La  llibertat  y  la  espontaneytat  dels  pobles  no  la  pot  ma¬ 
tar  una  forma  estrínseca  produhida  per  circunstancies  tem¬ 
porals,  ni  la  aniquilan  los  falsos  cànons  d’una  escola  de  filo- 
sops  ò  sectaris  qui  s’hagen  amparat  del  govern  de  la  nació. 
Aquella  forma  ò  aquesta  escola  à  son  temps  son  espelits  per 
la  matexa  força  vital  de  la  societat,  aparexent  viu  lo  ser  na¬ 
cional,  desfentse  dels  embolcalls  que  li  empedían  sa  natural 
positura.  Lo  que  semblava  font  de  vida  s’es  assecat  com 
queda  apagada  una  roda  de  fochs  d’artifici,  després  de  de¬ 
lectar  per  poca  estona;  y  l’etern  foch  de  la  patria,  com 
brasa  després  de  bufada  la  cendra,  torna  à  espargir  la  calor 
may  apagada.  L’uniformisme  es  sempre  una  situació  vio¬ 
lenta,  y  per  lo  tant,  de  poca  durada,  y  l’uniformisme  nascut 
à  França,  que  te  sa  espressió  adequada,  en  l’ordre  racional, 
en  la  superficial  è  insustancial  Enciclopèdia,  que  volia  redu- 
hir  à  poques  fórmules  tot  l’humà  saber,  es  encara  de  sí  un 
uniformisme  més  fluix,  mancat  de  tota  finalitat  grandiosa; 
tret  d’esser  sots  les  ordres  de  Deu,  lo  torb  desencadenat  y 
destructor  que  devia  cambiar  l’estat  del  mon.  L’uniformisme 
modern  té,  donchs,  solament  un  valor  negatiu,  per  lo  qual 
complerta  ja  la  seva  missió  deu  desaparèxer  y  sortir  altre 

colp  la  forma  regional,  expressió  de  la  vida  normal,  suau  y 
fecunda  d’una  societat  civilisada. 

Illa  rcviviscunt  quae  mortificata  fuerunt. 

Vivere  non  possunt,  quae  mortua  nata  Juerunt. 

L’actual  uniformisme  se  desvanexerà;  mes  ^la  Regió  té 
prou  forces  pera  ser  lo  motllo  social  de  la  gent  moderna?  <[Té 
força  de  vida  aquesta  forma  característica  de  generacions 
passades?  ^Té  lo  nostre  poble  un  verdader  sér  personal  essent 
capaç  de  vida  pròpia?  Si  al  poble  català  pot  aplicàrseli  lo 
concepte  de  persona,  açò  es,  si  es,  com  deyan  los  antichs 
escolàstichs,  indivisuin  à  se  et  divisum  ab  aliis,  si  es  un  indi- 
viduo  racional  ab  voluntat  è  inteligencia  pròpies,  ningú  pot 
negarli  lo  dret  de  viure. 

La  demostració  d’açò  es  l’obgecte  que’ns  proposèm  en 
aquest  llibre.  Es,  donchs,  aquest  una  especie  de  psicologia 
nacional,  estudiar  lo  gèni  de  la  terra,  la  aplicació  del  nosce  te 
ipsum ,  principi  de  ben  obrar  y  de  sabia  y  discreta  conducta, 
lo  mateix  que  en  l’ordre  individual,  en  l’ordre  social. 

No  anirèm  corrent  per  diferents  climes  à  veure  les  insti¬ 
tucions  que  aquí  podrían  adoptarse;  lo  nostre  obgecte  es  molt 
més  humil,  mes  nos  apar  en  gran  manera  necessari  y  condi¬ 
ció  indispensable  pera  que’l  Regionalisme  català  resulte  una 
cosa  seria  y  durable:  es  l’estudi  d’aquesta  persona  moral,  po¬ 
ble  català,  en  ses  facultats,  manifestació  activa  de  sa  pròpia 
essencia. 

Nos  havèm  proposat  la  atenta  observació  del  element 
ètich  y  del  element  racional  de  la  nostra  gent;  dexant  l’ele¬ 
ment  econòmich  que  completa  la  vida  d’un  poble,  perque 
d’una  part  no  es  lo  tal  estudi  de  la  nostra  competència,  y 
ademés  son  avuy  molts  los  qui  per  amor  patri  y  per  l’estí¬ 
mul  del  propi  interès,  à  ell  se  dedican.  La  educació  del  prin¬ 
cipi  ètich  y  del  principi  racional  d’un  poble  ha  sigut  sempre 
la  causa  eficient  de  sa  grandesa,  y  aumenta  sa  vàlua  en  lo  ín¬ 
tim  y  essencial;  de  manera,  que  si  nosaltres  logressem  cridar 
la  atenció  del  públich,  atent  per  regla  general  tan  sols  à  lo 
que’s  veu  y’s  toca,  sobre  aquest  punt,  pensaríam  haver  fet  un 
gran  servey  à  la  patria.  Tal  volta  algú  creurà  que  en  estes 
pàgines  surt  massa  la  Iglesia;  mes  la  cosa  no  te  remey.  Cata¬ 
lunya  è  Iglesia  son  dues  coses  en  lo  passat  de  nostra  terra 

que  es  impossible  destriaries;  son  dos  ingredients  que  lligaren 
tan  be  fins  à  formar  la  patria,  y  si  algú  volgués  renegar  de  la 
Iglesia  no  dubte  que  al  mateix  temps  hauria  de  renegar  de 
la  patria.  Ademés,  lo  nostre  estudi  se  funda  molt  en  la  Natu¬ 
ralesa  y  fuig  dels  artificis  polítichs,  y  la  observació  de  la  Na¬ 
turalesa,  tan  moral  com  física,  manifesta  sempre  vivent  y  ro¬ 
busta  la  acció  divina.  Lo  principi  racional  reflexa  la  creen- 
cia,  per  la  qual  es  fecundat,  com  lo  mar  retrau,  com  un  im¬ 
mens  mirall,  los  clarejants  raigs  solars  que  engendran  la  eva¬ 
poració,  principi  de  la  fecunditat  de  la  terra. 

No  es  lo  present  un  estudi  sobre’ls  orígens  de  la  civilisa- 
ció  catalana,  en  la  època  de  sa  plenitut,  y  de  la  que  fins  ara 
los  actuals  catalans  participam,  no  es  un  treball  de  microsco¬ 
pi  pera  discernir  les  cèlules  de  la  musculatura  nacional;  es 
l'observació  y  contemplació  silenciosa  de  la  faç  de  Catalunya 
à  fí  de  determinar  son  tipo  pera  que  ningú  pretenga  defor- 
marlo. 

Formaràn  aquest  volum  dos  llibres,  essent  tal  divisió  molt 
justificada;  en  lo  primer  farèm  la  crítica  de  la  pràctica  de  la 
vida  regional,  especialment  en  la  nostra  gent,  la  compara- 
rèm  en  la  vida  de  la  Iglesia;  estudiarem  son  íntim  enllaç  ab 
la  Naturalesa,  y  la  fecunditat  per  lo  bé  que  li  es  pròpia  y  te¬ 
nint  en  compte  les  circunstancies  de  la  vida  social  y  política 
contemporànea,  creyèm  que’l  lector  se  convencerà  de  la  ne¬ 
cessitat  de  preparar  lo  retorn,  sempre  tenint  en  compte  la 
manera  d’ésser  dels  temps  moderns,  à  una  vida  pública  en  la 
que  los  sentiments  naturals  prevalexen  y  reprimexen  les  fu¬ 
rioses  concupiscències  que  avuy  día  son  lo  motor  de  la  vida 
política.  Lo  segon  llibre  serà  un  estudi  del  pensament  català, 
sa  corrent  fecundant  à  través  de  les  generacions  passades;  la 
determinació  de  sos  distintius,  la  apreciació  de  sa  força,  serà 
buscar  la  generació  interna  de  la  forma  esterna  de  la  nostra 
regió,  puix  l’element  racional  es  sempre  lo  que  determina 
l’element  ètich,  com  l’enteniment  guia,  illuminant  y  movent, 
la  voluntat.  Faràn,  donchs,  un  díptich,  que  à  ésser  pintat  per 
una  mà  hàbil  seria  lo  quadro  encisador  de  la  vida  íntima  de 
la  nostra  regió;  escriurèm,  com  en  dues  taules,  lo  que’n 
podríam  dir  la  Lley  que  governa  lo  ritme  vital  de  la  patria. 

Sens  llevat  no’s  pot  pastar.  Alguns  compatricis  que  s’han 
dedicat  à  estudis  socials  sobre  la  nostra  patria  catalana  ab  lo 
lloable  desitj  de  donarli  una  vida  esplendent,  semblantlos 
tal  volta  que’ls  elements  substancials  que’n  formavan  la  es¬ 
sència  eran  ja  antiquats,  han  prescindit  d’ells  y  han  cregut 
que  la  llibertat  era,  com  una  vara  de  fada,  instrument  sufi¬ 
cient  pera  fer  reaparèxer  dintre  lo  concert  de  les  nacions 
que  tenen  vida  pròpia  la  nostra  estimada  patria.  No  costa 
tan  poch  lo  fer  les  coses.  La  filosofia  ensenya  que  la  llibertat 
es  una  condició,  es  una  manera  d’ésser,  no  un  sér  real  y  po¬ 
sitiu,  y  per  açò  veyèm  lo  resultat  nulo,  purament  negatiu, 
d’una  civilisació  que  pren  per  principi  fecundant  la  llibertat, 
sens  cuydarse  de  res  més.  També  nosaltres  amam  de  tot  cor 
la  llibertat  y  donam  gràcies  à  Deu  d’havernos  fet  nàxer  en 
una  terra  ahont  aquella  tingué  vida  robusta;  mes  sabèm  que 
la  llibertat,  usant  un  terme  intraduhible  de  la  escola,  se  habet 
ad  opposita ,  es  à  dir,  que  serà  segons  per  ahont  tire,  ò,  més 
ben  dit,  serà  segons  sia  lo  sér  social  qui  l’exercite.  L’indi¬ 
vidualisme  particularista  es  en  sociologia  lo  que  lo  panteisme 
en  filosofia;  es  aquest  una  forma  honesta  de  negar  la  existèn¬ 
cia  del  Sér  diví,  aquell  una  teoria  brillant  pera  destruir  lo  Sér 
social. 

Siam  positivistes  de  debò,  veritables  observadors  de  nos¬ 
altres  matexos,  y  admetàm  la  tradició  nacional.  Patria  y  tra¬ 
dició  son  una  matexa  cosa  pel  sér  racional;  llevada  la  tradi¬ 
ció,  bé’n  veyèm  sovint  exemples,  los  conciutadans  dexan 
d’ésserho,  queda  esborrat  del  Credo  de  la  vida  nacional  l’ar¬ 
ticle  de  la  Comunió  dels  ciutadans;  entre’ls  passats  y’is  pre¬ 
sents,  entre  aquestos  y’is  vinents  no  hi  hà  més  relació  que  la 
de  la  carnal  generació  y  d'una  material  juxta-posició.  Gràcies 
à  Deu,  los  actuals  fills  de  Catalunya  qui  treballan  en  lo  gran 
obrador  de  la  inteligencia  demostran  ab  los  saborosos  fruyts 
de  son  enginy  sa  nobilíssima  tendencia.  L’estudi  de  la  Histo¬ 
ria  y  del  Dret,  de  les  Belles  Arts  y  de  la  Poesia  no  son,  gene¬ 
ralment  parlant,  flors  exòtiques  nascudes  de  llevors  estrange¬ 
res,  sinó  natural  florescencia  del  venerable  arbre  de  la  patria. 
Catalunya  era  desconeguda  dels  catalans  moderns,  era  una 
mare  à  la  qui  no  se  dexava  criar  en  sos  propis  pits  los  fills 
qui  eran  donats  à  una  dida  forastera;  sempre  certament,  la 

amor  à  les  coses  de  la  terra  visqué  en  lo  cor  de  respectables 
ciutadans,  qui,  com  los  juheus  en  la  captivitat  de  Babilonia, 
miravan  de  guardarlo  pels  seus  descendents;  però  ara  cada 
día  va  estudiantse  més  lo  sér  físich  y  moral  de  la  nostra  terra 
y  ab  may  interrompuda  constància  cent  plomes  van  escrivint 
lo  que’n  podríam  dir  lo  llibre  de  la  patria. 

Hem  sentit  tots  en  les  venes 
com  un  bull  de  vi  novell, 
y  hem  oblidat  fondes  penes 
cantant  coses  del  temps  vell  (i). 


Benehit  sia  l’esperit  qui  ha  vingut  à  posarse,  estenent  ses 
maternals  ales,  sobre  l’actual  caos  social;  perque  les  aspira¬ 
cions,  ò  mellor  dit,  les  condicions  de  la  revolta  vida  moder¬ 
na  poden  fer  perfecta  lliga,  ésser  confortades  y  purificades 
ab  los  principis  vitals  qu’informan  encara  lo  nostre  sér  na¬ 
cional.  Avergonyesques  l’ignorant  qui’s  crega  que  la  amor  à 
la  llibertat,  que  la  consideració  y  les  garanties  legals  dels 
ciutadans  son  cosa  moderna;  gràcies  al  renaxement  català, 
als  molts  escriptors  qui  han  popularisat  la  excelencia  de  la 
constitució  civil  social  de  Catalunya,  avuy  día  ningú  ignora 
que  la  nostra  terra  fou  la  més  lliure  del  mon,  com  digué  aquell 
bon  rey;  que,  com  escriu  lo  Montaner  (2)  les  gents  de  Cata¬ 
lunya  e  de  Aragó  viuhen  pus  alts  de  cor ,  perque  ab  llurs 
prínceps  cascu  pot  parlar  aytant  com  se  meta  en  cor  que  par¬ 
lar  hi  vulla,  e  aytant  es  hores  ells  escoltaran  graciosament ,  e 
pus  graciosa  li  respondran ...  E  de  altra  part  (dits  prínceps) 
que  cabalguen  tots  dies  per  les  ciutats  e  viles  e  llochs,  els 
mostren  d  llurs  pobles ;  e  si  un  hom  0  fembra  pobre  los  crida , 
que  tiraran  la  regna  e'is  oyrati  e'is  daran  tantost  consell  a  llur 
necessitat.  Y  no  solament  sab  lo  català  actual,  que  en  son 
pays  la  societat  política  no’s  componia  d’oprimits  y  opresors 
en  lo  que  pertoca  à  la  política,  sinó  que  fins  en  la  distribu¬ 
ció  de  la  riquesa  hi  havia  un  equilibri,  desconegut  en  los  al¬ 
tres  payssos,  que  s’acostava  à  aquella  voluntària  y  marave- 

(1)  Collell,  Sagramental ,  Jochs  Florals  de  t888. 

(2)  Edició  de  Stuttgart,  1844. 

llosa  aequalitas  social  à  que  l’apòstol  de  la  caritat,  ab  la  llum 
y’l  fòch  d’èsta  volia  fer  pujar  la  societat  cristiana.  En  efec¬ 
te,  lo  citat  Montaner,  tan  conexedor  dels  pobles  de  son 
temps,  escriu  que  Catalunya  ha  comunament  pus  rich  poble 
que  negu  poble  que  yo  sapia  ne  haja  vist  de  neguna  provincià , 
si  be  les  gents  del  mon  la  major  part  los  fan  pobres.  Ver  es 
que  Catalu?iya  no  ha  aquelles  grans  riqueses  de  moneda  de 
certs  homens  senyalats,  com  ha  en  altres  terres ;  mas  la  comu¬ 
nitat  del  poble  es  lo  pus  benenant  que  poble  del  mon ,  e  aquí 
viuhen  mills  e  pus  ordenadament  en  llur  alberch  ab  llurs  mu¬ 
llers  e  ab  llurs  fills ,  que  poble  que  al  mon  sia. 

La  restauració  de  tots  los  elements  permanents  que  inte- 
gravan  la  vida  del  nostre  pays,  escita  naturalment  lo  desitj 
de  conseguir  la  autonomia  de  Catalunya.  May  s’havia  parlat 
tant  de  la  autonomia  dels  pobles  y  may  aquestos  han  sigut 
menos  autònomos  que  en  los  temps  post-revolucionaris;  lo 
daurat  servilisme  de  la  moda,  la  ilusió  causada  per  certs 
mots  pretenciosos,  mes  de  xorca  influencia,  la  realitat  d’una 
decadència  en  lo  modo  d’ésser  passat  y  altres  causes  que  no 
son  ara  del  cas,  despertaren  lo  modern  furor  nihilista,  un 
criminal  odi  parricida,  una  vana  amor  à  les  coses  estrange¬ 
res;  y  la  Lley  nacional  quedà  gayre  bé  esborrada.  En  aquest 
etimològich,  clàssich  y  fecundo  sentit  devèm  tots  ésser  auto¬ 
nomistes;  la  pretensió  de  viure  segons  la  pròpia  Lley ,  quan 
aquesta  existeix,  y  no  subgectes  à  una  lley  forastera,  es  una 
nobilíssima  aspiració  que  desgraciadament  no  tenen  molts 
qui  d’altra  part  aman  à  Catalunya.  A  lograr  aquesta  autono¬ 
mia  deuen  dedicarse  tots  los  nostres  esforços;  mes  la  autono¬ 
mia  d’un  poble  se  funda  en  sa  vida  moral.  Als  pobles  autòno¬ 
mos  podèm,  en  un  cert  sentit,  aplicar  aquelles  paraules  de 
les  Divinals  Escriptures:  ipsi  sibi  sunt  lex,  portan  sa  lley  en 
ses  pròpies  entranyes,  y  aquesta,  com  tota  altra  llley,  enclou 
un  principi  racional  y  un  principi  ètich.  L’estudiar,  educar  y 
fomentar  aquestos  dos  principis  es  refonamentar  l’edifici  de 
la  nostra  autonomia;  ja  sabem  que  pel  filosop  espiritualista, 
que  pel  creyent  cristià,  los  elements  racional  y  moral  son 
los  matexos  essencialment  en  tot  l’humà  llinatge;  mes  aquest 
en  la  vida  transitòria  que  porta  sobre  la  terra,  fins  que  arribe 
à  la  interminable  eternitat,  també  en  ses  facultats  essencials 

està  subgecte  à  esternes  influencies  que  determinan  la  direc¬ 
ció  d’aquelles  y  fins  les  caracterisan.  L’estudi  d’aquests  dos 
elements  en  la  gent  catalana,  es,  à  nostre  parer,  condició 
necessària  de  tot  altre  estudi  regional,  es  base  de  tota  la 
construcció;  per  açò  creyèm  que  la  publicació  del  present 
llibre  te  rahó  d’ésser,  y  sens  pretensió  de  conseguir  una  anà¬ 
lisis  complerta  del  sér  moral  de  la  nostra  regió,  pensèm  que 
ha  d’encoratjar  à  qui  tindrà  més  medis,  més  habilitat  y  més 
temps  que  nosaltres  pera  fer  aquesta  obra  d’arnor  patri.  Los 
capítols  que  componen  lo  primer  llibre,  en  una  forma  més  ò 
menys  modificada  en  diverses  ocasions,  vegeren  ja  la  llum 
pública;  mes  avuy  los  presentèm  com  à  partit  integrant  d’un 
més  vast  organisme  racional. 

L’obgecte  final  pera’l  que  havèm  pres  la  ploma  es  la  de¬ 
mostració  de  la  existència  d’un  regionalisme  català  ab  rahó 
suficient  de  vida.  Per  açò  havèm  posat  per  títol  d’aquesta 
obra  La  Tradició  catalana.  La  tradició  fa  la  Iglesia;  y  tota 
iglesia,  es  à  dir,  qualsevol  aplech  d’homens  ab  unitat  y  pe¬ 
rennitat  de  vida,  suposa  la  tradició,  com  tot  rosari  suposa 
una  cadena.  Es  aquest  llibre,  creyèm,  la  veu  de  la  tradició 
catalana,  ò  sia  l’espressió  del  esperit  de  la  nostra  gent,  l’eco 
de  la  seva  veu.  La  teoria  ha  gallejat  molt  de  temps  en  lo  sí 
de  la  ilustrada  societat  moderna,  ha  dominat  en  ella  d’una 
manera  absoluta,  y  ha  servit  pera  descompondre  l’organisme 
natural  de  la  societat;  mes  avuy  enfront  del  pahorós  socia¬ 
lisme,  la  teoria,  usant  un  vell  mot  mercantil,  s’es  abatuda,  y 
al  pensador  despreocupat  no  li  queda  altre  medi  que  la  tra¬ 
dició  ò  la  desesperació.  <Què  significa  la  aparició  del  Regio¬ 
nalisme,  si  aquest  no  vol  ésser  una  cosa  sens  substància  y 
contraria  à  sí  matexa,  sinó  l’instint  de  conservació  social 
que,  desconfiat  de  la  teoria,  acut  à  la  tradició?  ^Què  es  la 
observació  social  de  Le  Play  y  de  Taine  y  de  tants  altres 
moderns,  sinó  una  especie  d’estudi  de  la  tradició?  En  l’ordre 
ètich  y  racional,  la  tradició  té  més  importància  que’l  mateix 
poble,  com  lo  caudal  d’aygues  val  més  que’l  rech  per  ahont 
aquestes  discorren;  los  pobles  desaparexen,  mes  son  modo 
d’ésser  social,  l’art,  la  ciència,  la  filosofia,  los  principis  que 
desenrotllaren  y  la  manera  com  los  desenrotllaren,  permane- 

xen  y  son  eternament  estudiats  y  estimats  pels  homens.  No¬ 
saltres  havèm  seguit  lo  sistema  dels  teòlechs,  qui  no’s  con- 
tentan  d’esposar  la  tradició  catòlica,  sinó  que  alegan  testi¬ 
monis  calificats  d’ella;  axis  també  esposàm  los  testimonis 
més  famosos,  la  doctrina  dels  màxims  doctors  de  la  nostra 
gent.  La  dificultat  es  grossa  tractantse  de  la  literatura  cata¬ 
lana,  qu’ab  admirable  precocitat  avançà  à  la  imprempta, 
quedant  després,  per  circunstancies  ben  sabudes,  enterament 
arreconada;  per  açò  planament  confessàm  que  la  nostra  obra 
no  es  complerta,  y  com  lo  famós  Apeles  no  donava  may  per 
acabats  sos  quadros,  y’is  firmava  Apelles  pingebat ,  com  si 
encara  fossen  en  via  de  terme,  axis  nosaltres,  ab  moltíssima 
més  rahó  que’l  pintor,  al  donar  à  la  estampa  lo  present  vo¬ 
lum  tenim  la  íntima  creencia  de  que  no  presentàm  lo  quadro 
complert,  y  sí  sols  les  linyes  general  y  típiques  de  la  fesomia 
moral  è  intelectual  de  la  gent  catalana. 

Joseph  Torras  y  Bages,  Pbre. 

PARLAMENT  PRESIDENCIAL  DEL  CERTAMEN  D’ARENYS  DE  MAR 

DE  1889 


En  bon  jorn  y  en  bon’hora  celebra  enguany  per  quinta  ve¬ 
gada  exa]encisadora  vila  d’Arenys  de  Mar,  conquilla  de  mare- 
perla,  ennacrat  recés  de  les  serenes  de  la  costa  llevantina,  sa 
poètica  festa  literaria,  falaguera  pels  cors,  revivadora  dels  es¬ 
perits,  convidant  ab  ferma  constança,  per  la  coratjosa  veu 
de  son  patriòtich  Ateneu,  à  pendre  part  en  ella  à  tots  los  es¬ 
criptors  de  la  terra,  y  revestintla,  per  tant,  de  les  antigues  y 
solemnials  cerimònies  dels  torneigs  del  trobadoresch  enginy 
y  de  les  tradicionals  Corts  d’Amor  que,  com  rumbanta  y  ca¬ 
valleresca  vestidura  demunt  d’un  cos  gentil,  à  nostre  Gay  Sa¬ 
ber  li  son  tan  escayents. 

Pera  tan  poètica  festa  ^quín  lloch  més  avinent  podria  tro- 
barse  que  la  riallera  y  argentada  vila  de  Arenys  de  Mar,  en¬ 
cisat  jardí  de  la  marina,  sota  d’un  cel  que  al  de  Grècia  fa  pa¬ 
ries  y’l  d’Italia  envejaria,  arràn  d’eix  mar  que  en  ses  onades 
li  porta  tants  de  recorts,  tants  de  pensaments,  tantes  y  tan¬ 
tes  d’esperances? 

Cert,  ben  cert,  qu’es  delitós  de  veure  aquest  festiu  y  triat 
aplech,  de  gom  à  gom  omplint  l’ample  trespol  de  la  esbarjo- 
sa  sala  d’eix  senzill  y  decorat  alberch,  que  ab  romancesca 
faysó  haveu  axecat  d  la  vora  de  la  mar  y  d  la  vora  de  l'arena} 
fent  recordar  al  embadalit  foraster,  com  jo,  la  vella  cansó  del 
príncep-mariner,  que  va  pel  mon,  y  la  donzella,  que,  de  se¬ 
gur,  de  segur,  com  qualque  de  vosaltres,  nines  y  madones 
que  m’escolteu,  ab  toty  haverli  robat  lo  cor,  de  tros,  bon  tros, 
no  era  pas  tan  bella. 

Cert,  sí;  cert  que  fa  goig  de  veure  l’aplech  de  tot  un  poble, 
viventa  imatge  d’unió  y  germandat,  tots  los  cors  alenant  à  la 
una,  fosos  en  un  tots  los  pensaments:  la  grandesa,  lo  renaxe- 

ment  de  la  patria,  vull  dir,  de  la  terra  nadiva,  daurada  per 
los  raigs  de  la  Fé ,  festejada  ab  los  cants  del  amor  repassant 
ab  dalè  tots  sa  historia,  reforçant  ab  virior  son  present,  somie- 
jant  tots  per  ella  un  pervindre  millor.  Y  en  tan  sagrada  y  pa¬ 
triòtica  tasca  cert,  sí,  cert  que  dona  plaher  contemplarhi  tants 
esperts  homens,  de  cor  y  de  seny,  tan  bell  donàm,  tan  ferm 
jovent,  y  barrejats  y  confosos,  com  Deu  vol  y  mana,  tots  los 
estaments. 

]Ohl  si,  açò  es  la  veritable  festa  major  de  la  terra  catalana, 
festa  de  Deu  y  dels  sants,  festa  de  familia,  aplech  coral  de 
parents  y  d’adherents,  d’amichs  y  de  germans;  festa  del  cor 
y  l'esperit,  honrat  esbargiment  de  potencies  y  sentits,  festa 
de  goig,  d’amor  y  de  pau,  hont  tot  se  vessa  arreu:  fè  y  pa¬ 
triotisme,  amor  y  bellesa,  enginy  y  cabals!  jAh!  demunt  del 
merll  del  patró  antich,  què  bé  hi  escau  aquesta  afiligranada 
festa!  jQuín  entredós  més  bonich  entre’l  temple  y  la  llar,  en¬ 
tre  la  passada  del  llevant  de  taula  y  lo  ball!  ]Què  bé  haveu 
fet,  arenyenchs,  mestres  puntayres,  de  texirhi  aquesta  sedosa 
y  atapahída  blonda  de  flors  y  pensamentsl 

jOh!  Sí.  Aquesta,  la  vostra,  es  la  veritable  festa  major  d’un 
gran  poble  que,  servant  fidelment  les  usances  de  l’antigor,  de 
ferm  arrelades,  sempre  viventes,  per  tant  que  son  bones,  que 
son  sabies,  que  son  belles,  tracta  per  çò  de  ennoblir  tant  com 
sap,  tracta  per  çò  de  reforçar  tant  com  pot,  son  present,  cer¬ 
cant  à  la  claror  del  día  y  ab  la  llum  del  cel,  camí  y  dressera 
per  anar  sempre  en  amunt,  sempre  endevant. 

Planga’s  qui  vulla  d’açò.  Nosaltres  no’ns  en  podèm  pas 
dolre.  Nosaltres,  ab  fè  sencera  y  ferm  coratge,  ho  havèm  de 
llohar  y  d’aplaudir.  Planga’s  qui  vulla,  mal  aconcellat,  de 
aqueix  y  consemblants  espectacles  en  cadescún  dels  pobles 
jaxí  fos  en  tots!  de  nostra  aymada  y,  per  gent  traydora,  des- 
compartida  terra.  Fassa  devant  d’ells  en  malhora  sa  escèp¬ 
tica  rialla  convencional  exa  petita  crítica  literaria  de  saló,  ab 
ganyotes  humorístiques,  que  volen  ésser  heinianes  y  surten 
abufonades,  feta  per  més  senyes  en  castellà,  impregnada  de 
llochs  comuns  d’ateneisme  cosmopolita,  veritable  banya-ri- 
quer  de  les  catalanes  lletres,  la  qual  en  res  atura,  ans  bé  es¬ 
campa,  la  bafarada  de  la  política  que,  sortint  de  les  grans 
ciutats,  tot  lo  pays  empesta,  mentres  creu  ó  aparenta  creure, 

per  més  enderroch  y  vergonya  nostres,  que  sols  d’exes  grans 
ciutats  pot  y  deu  ésser  privilegi  y  monopoli  lo  civilisador 
conreu  de  les  ciencies,  de  les  lletres  y  de  la  patria  poesia. 
Nosaltres — gent  de  fora — que  ab  tot  y  ésser  d’afora,  nos  te¬ 
nim  per  tan — públich  y  autors — com  los  de  dins,  ho  tenim 
necesariament  de  retopar.  Y  à  retoparho  de  dret  y  de  valent, 
com  se  deu,  pensàm  per  avuy — axis  Deu  ens  ajut — dedicar 
nostra  tasca. 

Nó.  Nosaltres  no  creyèm  ni  podèm  creure  en  honor  vos¬ 
tre — y  sia  dit  també  sens  detriment  de  ningú — que  hi  haja 
públich  en  lloch,  y  à  fè  que  la  conexèm  bé  prou  la  fesomia 
artística  y  literaria  del  públich  de  les  grans  ciutats,  que  per 
los  nobles  esplayaments  del  esperit  més  entès  ni  més  afectat 
sia  que  vosaltres,  que  tants  fills  elets  teniu  de  tot  cor  donats 
à  les  ciencies,  à  les  lletres  y  à  les  arts. 

Y  en  quant  als  autors,  ò  sia  als  conreuadors  de  la  patria 
poesia  y  fins  y  tot  de  la  literatura  patria — puix  que  tant  als 
de  fora  se’ns  rebutja  y  se’ns  menysprea — tampoch  podèm  ni 
volèm  oblidar,  ans  per  molts  motius  ens  apar  convé  aquí  fer 
esment,  que  si  de  fora — que,  requi  à  qui  vulla,  per  açò  es  pays 
— eran  la  major  part  dels  inspirats  patricis  instauradors  dels 
Jochs  Florals  de  Barcelona,  que  ho  son,  no  sols  de  Catalunya, 
sinó  de  totes  les  terres  hont  nostra  llengua  es  parlada  ò  cone¬ 
guda,  de  fora,  çò  es,  de  les  més  catalanes  d’exes  terres, son  la 
major  part  de  sos  benemèrits  Mantenedors,  com  també  dels 
honorables  Mestres  en  Gay  Saber,  y  forasters  y  nadius  d’al¬ 
tres  honrats  llochs  del  gran  reyalme  afitat  per  l’alt  y  poderós 
rey  en  Jaume  lo  Conquistador,  la  major  part  del  poetes  y 
prosadors  catalans,  com  llurs  obres  bé  prou  clar  ho  assenya  - 
lan  y  testimoniejan. 

En  ells,  en  exos  llochs,  hi  han  recullit  tots,  poetes  y  pro¬ 
sadors,  les  volgudes  y  maravelloses  flors  de  les  daurades  tra¬ 
dicions;  en  ells,  com  en  fonts  sagrades,  hi  han  begut  tots  les 
fortes  y  clares  aygues  de  les  enciseres  inspiracions,  esparvi- 
llat  llur  magí,  inflamat  llur  cor,  nodrit  llur  pensament  y  co¬ 
vat  ab  amor  y  rumiat  ab  greu  desfici  llurs  estudis  y  fal·leres. 

En  ells,  en  exos  llochs,  ha  trobat  nostra  poesia  verament 
forana,  popular,  sol  y  alè,  cos  y  esperit,  força  y  sava,  sons  y 
colors,  formes  y  patrons,  veritable  tradició  literaria  hont  encar  - 

narse.  En  ells,  ab  los  ayres  del  camp  y  de  montanya,  nostra 
preuhada  llengua,  axis  com  nostra  literatura,  han  cobrat  for¬ 
ça,  salut  y  vida,  y  dexant  l’entecament  y  lletxería  que  les 
corsecavan  y  envilían,  quan  tot  just  feyan  la  viu-viu  aborrides 
y  entafurades  à  ciutat,  de  renocades  y  escanyolides  qu’eran, 
se  son  tornades  fresques,  axerides  y  revivades  com  triats 
poms  de  roses  y  clavells. 

Sí.  Aquesta  es  la  veritat,  que  de  segur  no  posaria  en  dubte 
lo  Venusí  poeta,  mestre  dels  Pisons,  quan  ell  mateix  compa¬ 
rava  lo  renovellament  del  llenguatge  ab  la  brotada  anyal 
dels  arbres. 

Ut  silvae  joliis  pronos  mutantur  in  annos , 
y  parlant  dels  vocables  afegia 

Multa  renascentur  quae  jam  cecidere ,  cadentque 
fent  observar  quan  gran  y  obehit  llegislador  es  l’us 

si  volet  usus, 

lo  qual,  en  ordre  al  matern  llenguatge,  primer  y  consubstan¬ 
cial  element  de  les  lletres  pàtries,  viu,  íntim  y  conjuminat 
instrument  de  la  patria  poesia,  no  pot  ésser  la  desentonada  y 
trencada  veu  de  les  exòtiques  y  cosmopolites  ciutats,  sinó  la 
veu  del  veritable  pays,  la  sencera  y  ben  afinada  veu,  conser¬ 
vadora  y  renovelladora  ensemps,  dels  afraus  hont,  ab  l’agre 
saborós  del  terrer,  més  purs  se  conservan  los  ayres  de  la 
patria. 

Sí.  Aquesta  es  la  veritat  que,  tant  com  de  fet,  es  també  de 
aquelles  lleys,  cent  voltes  comprobades,  de  la  historia,  que 
may  fallan.  Sols  respirant  les  pures  alenades  de  fora,  tant  les 
salabroses  de  marina  com  les  flayrantes  del  camp  ò  les  rehi- 
noses  del  bosch,  que  si  son  bàlsem  pel  pulmó,  son  cordial  pera 
la  llengua;  sols  visquent  en  los  sanitosos  afraus  hont  lo  cor¬ 
ruptor  accent  estranger  tantost  may  hi  ressona,  sols  tenint 
tracte  freqüent  y  conversa  liarga  ab  lo  poble  de  debó,  no’l 
contrafet  ni  estrafet,  y  cercant  empelt  y  axerns  en  la  llengua 
popular,  ço  es,  com  més  de  vint  anys  enrera  en  lo  proemi  de 
nostres  rondalles  vos  deyam,  arreplegant  y  conservant  tot 
quant  viu  y  pertany  al  antich  català  popular  y  literari,  mots 
y  paraules,  espressions  y  tròpichs,  franchs  modismes  y  sabis 
y  ben  encertats  proverbis,  valdament  que’s  troben  en  los  re- 
cons  més  isarts  de  nostra  aragonesa  Corona,  ab  tal  que  s’hi 

troben,  es  com  s’es  poguda  refer  y  en  veritat  s’es  refeta  pri¬ 
merament  nostra  llengua  y  segona,  y  consegüentment  nostra 
rumbanta  literatura. 

Si,  donchs,  es  axis,  {quin  mal  pot  haverhi  en  que  nostra 
benvolguda  llengua  sia  dels  qui  ab  amor  la  parlan  honrada 
per  tot  arreu  en  nostres  terres,  trobantse,  com  se  troba  en 
elles,  senyora  y  majora,  mestressa  y  tota  poderosa  en  sa  prò¬ 
pia  casa?  {Ni  quin  mal  pot  haverhi  en  que  tinga  ella  Cort  y 
rebi  tribut  y  homenatge  allí  hont  tot  justament,  de  dret  y  de 
fet,  perpètuament  es  sobirana?  L’aucell  pot  volar,  lo  peix  pot 
nadar,  y  lo  camparol  {no  podrà  cantar? 

{Per  què  nostra  encisera  poesia  no  ha  de  poder  ésser  feste¬ 
jada  allí  hont  es  nascuda,  tenir  requesta  allí  hont  s’es  criada? 
{Per  què  entre’ls  que  la  estimaren  desde  nins  no  ha  de  poder 
lluhir  ses  gràcies,  ni  rumbejar  ses  més  plahentes  gales  allí 
hont  té  sos  més  ferms  adoradors?  {Per  què  no  han  de  poder 
cantaria  aquí  los  que  aquí  l’han  coneguda?  [Ah!  [L’aucell  pot 
volar,  lo  peix  pot  nadar,  mes  lo  camparol  dintre  casa  seva 
ni  pot  sols  piularl 

{Per  què  los  fills  de  fora,  cantors  de  la  patria  poesia,  essent 
com  som — y  açò  s’es  reconegut — gayre  bé  los  matexos,  l’hem 
d’anar  à  cantar  sempre  à  ciutat  y  no  l’hem  de  poder  cantar 
may  en  nostres  pobles?  {Per  què  semblants  cantars  à  ciutat 
arrencan  aplaudiments  y  à  fora  fan  fer  la  mitja  rialla?  {Es 
que  en  les  festes  literàries  de  ciutat,  com  en  tota  altra  mena 
de  festes,  se  pot  dir  qu’es  or  fi  tot  lo  que  llú?  {Es  que’lsjurats 
— notis  que  solen  ésser  los  matexos — son  més  esperts?  {O  es 
que’ls  públichs — barreja  com  aquí  mateix  dels  de  fora  y’is  de 
dins — son  més  triats? 

{Per  dissort  tal  volta  son  les  nostres  lletres  flors  d’inverna- 
cle,  plantes  ombrívoles  de  saló  que  han  de  viure  arrecerades, 
ò  es  la  nostra  una  poesia  cortesana,  una  poesia  de  acadèmia, 
que  s’hajan  de  migrar  ò  reneulir  al  ayre  lliure?  {Tenen  pór 
que’i  sol  les  soquerri  ò  que  la  boyra  les  blimi?  {Ó  es  que  re- 
gatejantli  al  pays  aquexos  esbargiments  se  creu  afavorir  millor 
la  civilisació?  jValgans  Deul  Com  més  li  valdria  à  la  crítica 
que  s’amussa  les  dents  ab  aquestos  Certàmens,  que  se  les  es¬ 
molés  ab  los  entecats  concursos  de  ciutat'  hont  sol  pujar  més 
la  remor  que  les  nous. 

Mes  nó.  Lo  conreu  de  nostra  bella  literatura — pareuhi  es¬ 
ment — no  pot  ni  deu  ésser  tan  sols  refinat  entretenim  eut,  es¬ 
barjo  ò  joguina  d’unes  quantes  dotzenes  d’enfaristolats  crí- 
tichs  ò  de  deliqüescents  lletrats,  per  més  que  en  ella,  com  en 
totes  les  literatures,  los  poetes  y  prosadors  de  cap  de  brot  sols 
s'hi  hagan  de  poder  comptar  pels  dits  de  les  mans. 

Nó.  Cert  com  es  açò,  no  es  pas  menys  veritat  que  semblant 
conreu  de  nostra  llengua  enclou  pera  nosaltres  tota  la  nostra 
renaxensa,  la  renaxensa  de  tot  un  poble,  en  son  pensament, 
en  son  sentir,  en  son  albir,  y  per  tant  no  sols  en  sa  manera 
d’ésser  psicològica  y  moral,  sinó  també  en  totes  les  que  d’aquí 
dretament  ne  devallan.çò  es,  la  renaxensa  filosòfica,  religiosa, 
històrica,  política,  jurídica,  econòmica,  artística,  industrial,  de¬ 
vent  per  força  ésser  l’amorosa  tasca  de  tot  lo  poble,  en  que 
tothom  parlant  ò  escoltant,  escriguent  ò  rumiant,  ensenyant  ò 
aprenent,  cantant  ò  aplaudint  hi  prengue  part;  de  sort  que  en 
cap  indret  de  nostra  aymada  terra  hi  haja  ni  hi  puga  haver  un 
sol  esperit  català  que,  com  ànima  exilada  al  fons  de  les  tene¬ 
bres,  visca,  à  la  faysó  dantesca,  fora  d’exa  atmòsfera  sonora 
y  lluminosa  de  nostra  escalfada  renaxensa  literaria. 

Nó.  No  cal  donarhi  voltes.  Ja  pot,  tant  com  vulla,  aclucar 
los  ulls,  à  tall  d’entesa,  la  mossegadora  crítica,  llusca  que 
llusca. — D’ella  qu’es  tan  mofeta  alguna  vegada  ens  havèm  de 
mofar.-La  nostra  renaxensa  literaria,  per  més  que  sa  importan- 
ça’s  mimvi  y  son  significat  s’enterbolesca,  no  pot  ésser  tan  scJs 
una  denarida  qüestió  de  compares,  esquifida  faronería  de  no- 
tabilitats  passatgeres  ò  llepada  manifiestació  d’atrotinats  aca- 
dèmichs.  Com  ni  acadèmica,  ni  literaria  tan  sols,  es  la  qüestió 
que  ab  exos  mal  compresos  y  en  malhora  bescantats  certà¬ 
mens  tractan  de  resoldre  los  afexugats  pobles  de  nostra  ente- 
nimentada  Catalunya,  ans  bé  en  ells,  com  à  nostre  entendre 
llurs  crides  ò  cartells  per  clar  demostran,  la  que  s’hi  troba 
plenament  plantejada,  sots  l’amplíssim  ropatge  literari,  es  la 
qüestió  capital  que  ab  precises  y  terminants  paraules  se  pro¬ 
posava  l’Hamlet: — ésser  ò  no  ésser — ,  la  qüestió  de  sa  perso¬ 
nalitat  històrica,  jurídica  y  econòmica  dintre  de  la  vida  na¬ 
cional.  Sí.  Aquesta  es  la  veritable  qüestió  que  al  bell  fons 
d’exes  patriòtiques  festes — més  patriòtiques  y  encertades  de 
totes  quantes  arreu  tenen  lloch  ò  s’estilan — s’hi  troba  ab  tota 

sa  integritat  plantejada,  y  ab  l’alegat  de  fets  y  de  drets  que 
any  per  any  los  pobles  preparan — que’ls  pobles  de  fora  tam¬ 
bé  son  de  Deu  y  tenen  sa  vida  escrita  en  la  historia — escor¬ 
collant  llurs  arxius  y  esbrinant  llurs  problemes,  proposades  y 
formulades,  si  bé  ho  reparau,  tantost  trobareu  llurs  accions  y 
revindicacions  en  lo  pervindre  social  que — ab  l'ajuda  de  Deu 
— se  prepara. 

Esguardeu  sinó  à  hores  d’ara  d’un  cap  al  altre  la  trista  y 
desvalguda  Espanya.  Y  altrement  de  les  grans  ciutats  jquànts 
y  quants  n’hi  comptarèu  de  pobles  que  recordan  ab  anyor 
llur  passat,  que  capissan  ab  greu  llur  present  y’is  reca  per 
força  tenir  de  pensar  que,  com  si  fossen  esborrats  de  la  vida 
ò’l  qu’es  pitjor,  per  mans  de  fers  butxins  soterrats  de  viu  en 
viu,  hajan  de  perdre,  malgrat  llur  voler  y  llur  esplet  de  vida, 
tot  ressol  de  poder,  tota  esperança  de  viure  en  l’esdevenidorl 
[Per  la  gracia  de  Deu  qu’en  la  nostra  Catalunya  no  son  pas 
pochs  ni  gayresl 

Donchs  bé.  Exos  pobles  un  jorn  plens  d’ufana,  trobantse 
avuy  perduts,  aborrits,  aclaparats  dins  la  malgirbada  organi- 
sació  actual,  tallada  per  l’esguerrat  patró  del  escarransit  figu¬ 
rí  centralista,  que’ls  lleva  forces  y’is  treu  de  rotllo  à  llur  des¬ 
pit,  mimvantlos  l’honra;  exos  pobles  vegentse  desconeguts, 
de  reull  clissats  y  sens  cap  mica  de  mirament  tractats,  com 
races  de  pàries  ò  pobles  al  jou  de  la  superba  metròpoli  ajo- 
vats,  maldan  tant  com  saben  y  com  poden,  en  lo  camp  del 
dret  y  del  treball,  per  fer  valer  y  respectar  llurs  títols  ben 
guanyats,  lluytant  sens  treva  per  reconquistar  ab  la  dignitat 
social  que’ls  pertoca  llurs  merescuts  drets  de  ciutadania  na. 
cional  ò  regional. 

Y  si  en  semblant  obra  de  interna  reconstitució  y  de  pací¬ 
fica,  més  ferma  y  segura  revindicació,  per  demunt  de  tot  po- 
san  exos  pobles  lo  conreu  de  la  llengua  es,  no  sols  perque  sa¬ 
ben,  com  la  rahó  y  l’historia  ensenyan,  que  lo  renaxement  de 
una  llengua  porta  virtualment  en  sí  lo  revivament  del  esperit 
y  per  tant  lo  renaxement  del  poble  que  la  parla,  sinó  perque 
comprenen  que  es  la  fortalesa  inexpugnable  del  mateix  poble, 
l’arma  de  millor  tremp  que  axis  brandan  homens  com  dones, 
nins  y  joves  com  vells,  arma  que  may  s’osca  ni  esmussa,  feta 
à  posta  per  la  Providencia  pera  trinxar  les  més  revingudes  y 


384 


Revista  Catalana 


seculars  cadenes — que  la  llengua  no  té  ossos,  més  en  trenca 
de  molt  grossos — tal  com  vint  y  cinch  anys  enrera  deya  En 
Mistral  als  trobadors  catalans: 


Car,  de  mourre-bourdoun  qu’un  poble  toumbe  esclau, 
Se  tèn  sa  lengo,  tèn  sa  clau 
Que  di  cadeno  lou  deliéuro. 


Nó.  Nosaltres  no  creyèm  ni  podèm  creure  que,  per  mal 
fat,  haguèm  de  viure  aplanats  y  ensopits  sots  les  dolentes  y 
llotoses  corrents  que  de  les  grans  ciutats  ens  venen,  enllor- 
dant  tota  la  terra,  des  les  enverinades  segarregues  de  la  po¬ 
lítica  fins  les  abufonades  follies  de  la  moda,  que  tenen  bor- 
dejat  y  remigolit  nostre  pays,  sens  poguer  respirar  may,  à  boca 
plena,  les  confortants  y  sanitoses  ratxades  que  per  ressort 
qualque  vegada — de  tan  poques  gayre  bé  no  ho  goso  dir — 
d’allí  ens  venen. 

Nosaltres  no  creyèm  ni  volèm  creure  que  en  la  vida  de  la 
nació  lo  pays  que—  jgrat  sia  à  DeuI — no  està  encara  tot  en¬ 
golit  en  les  grans  ciutats,  no  dega  ésser  contat  per  res  més 
que  per  fer  d’arlot  en  les  eleccions  y  per  tributar  en  homens 
y  diners — úniques  funcions  pera  les  que’s  convida  à  tothom. 

Nosaltres  no’l  podèm  capir  aqueix  gran  ideal  de  la  vida 
nacional,  segons  lo  que,  llevat  de  les  grans  ciutats,  lo  demés 
del  pays  no  hi  dega  ésser  contat  més  que  per  donar  la  sanch 
y  les  suades,  per  treballar  patint  y  vivint  agonitzant,  espremut 
per  la  nuosa  grapa  burocràtica  y  xuclat  per  la  entortolligada 
serp  de  la  centralisació,  sens  participar  també,  en  los  graus 
que  li  pertoca  y  li  son  necessaris,  dels  veritables  elements  de 
vida  y  de  la  gran  cultura  nacional  ò  regional.  Regional,  sí, 
puix  si’l  regionalisme  de  Catalunya  hagués  de  consistir  tan 
sols  en  algunes  revindicacions  de  Barcelona  envers  Madrid, 
si  després  de  tot,  seguint  com  ara  les  corrents  que  se’ns  vol- 
drían  imposar,  no  hi  hagués  d’haver  per  Catalunya  més  vida 
que  la  de  nostra  cada  dia  més  cosmopolita  capital,  de  sem  - 
blant  regionalisme,  senyors,  vos  ho  dich  molt  ferm  y  molt 
clar:  j  la  mena  s’en  perde! 

Bé  feu,  donchs,  vosaltres,  senyors,  en  pendre  part  en  nom 

d’exa  hermosa  vila  en  les  grans  revindicacions  de  la  nostra 
terra. 

Bé  feu,  en  pendre  ardidament  la  part  que’us  hi  pertoca  din¬ 
tre  de  la  cultura  nacional  y  regional  en  nom  d’una  vila  com 
la  de  Arenys  de  Mar,  que,  à  part  de  ses  indústries  y  menes 
de  viure,  té  institucions  socials  tan  granades  com  la  d’aquest 
Ateneu,  la  d’en  Cassà,  la  d’en  Xifré  y  la  dels  fidels  dexe- 
bles,  seguidors  de  la  follia  del  Amor  del  enamorat  cantor 
del  Frate  Sole  y  les  Fiorette ,  poeta  de  noms  y  de  fets,  serafí 
encarnat  d’Assís. 

Bé  feu,  en  pendre  part  en  la  gran  obra  de  la  renaxensa  de 
la  terra  catalana  defensant  son  dret,  conreuant  sa  historia, 
honrant  y  magnificant  sa  llengua. 

Bé,  molt  bé  feu,  requi  à  qui  vulla,  de  no  permetre  que  s'es- 
borre  del  llibre  dels  vivents  lo  vostre  sér;  ni  de  les  pàtries 
cròniques  lo  vostre  honrat  nom. 

Molt  bé,  moltíssim  bé  que  cada  jorn  ab  més  dalit,  subs- 
trayentvos  à  les  enverinades  corrents  del  centralisme,  tant 
del  de  prop  com  del  de  lluny,  anèu  fent  més  unió,  més  pen¬ 
sament,  més  moviment  local,  més  vida  pròpia,  çò  es,  més 
pays,  més  patria.  ;Que  Deu  vos  ho  prenga  en  bé! 

jY  que  per  molts  anys  ho  pogueu  fer!  ]Y  que  molts  anys 
ho  pogàm  tots  veure! 

Adeu  siau. 

Terenci  Thós  y  Codina 

3  * 


*5 

APARICIÓ  DEL  CRISTIANISME 

EN  VALÈNCIA 

IX 

Dedicacions  à  persones  augustes 

De  les  dedicatòries  à  persones  augustes  trobades  en  nostra 
ciutat,  tenirr  presents  les  que  seguexen: 

Los  ciutadans  de  València  al  emperador  Tito  Vespasià. 
(Valcàrcel,  n.  308). 

Al  emperador  Adrià  en  una  columna  miliaria  (Sales.  De¬ 
claració).  Los  valencians  vells  y  veterans  à  Julia  Mamea  (Ol¬ 
mo,  c.  5,  p.  47)  y  à  Barbia  Orbiana  (Valcàrcel,  n.  323), 
mare  y  dona  respectivament  del  emperador  Alexandre  Sever. 

Los  matexos  à  Quintus  Herenius  Etruscus,  fill  del  empe¬ 
rador  Deci,  y  à  Cayus  Valente  Hostilià,  gendre  del  mateix 
emperador.  (Diago,  1.  4,  c.  17). 

Los  matexos  al  emperador  Claudi  II,  lo  Gòiich.  (Cortés.  Ar¬ 
queologia.)  A  Alius  Màximus,  llegat  en  la  provincià  hispano- 
tarragonina,  al  emperador  Probus,  segons  Valcàrcel  (n.  317) 
ò  à  Alexandre  Sever  segons  Masdéu  (t.  5,  p.  492). 

Cap  d’aquexes  dedicacions  pertany  als  Cèsars  y  als  qu’es 
distingiren  per  son  odi  al  Cristianisme,  corresponent,  en 
cambi,  alguna  à  protectors  de  sa  doctrina. 

Julia  Mamea  dirigí  à  son  fill  ab  profitosos  consells  en  lo 
govern  del  imperi,  y’s  mostrà  tan  favorable  à  la  religió  cris¬ 
tiana,  que  la  abraçà  d’amagat,  segons  se  creu. 

Lo  mateix  Sever  mostrà  també  estimació  al  Cristianisme, 
puix  posà  entre’ls  deus  falsos  de  son  oratori  la  imatge  de 
Jesús. 

Per  aquexa  rahó,  diu  un  apreciable  autor  de  nostre  temps, 
(Perales,  t.  r,  p.  177),  erigiren  los  espanyols  monuments  à 
Mamea  y  à  Sever  ihdistintament,  y  València,  entre  altres 

ciutats,  pot  mostrar  una  làpida  dedicada  al  primer  y  tal  ve¬ 
gada  altra  dedicada  al  segon. 

Encara  que  no  estigam  conformes  ab  aqueix  parer,  puix 
sens  dubte,  Masdéu,  refeu  malament  la  làpida  de  Probus, 
anem  à  aduhir,  en  proba  d’imparcialitat,  nous  datos  que  po- 
drían  reforçaria. 

L’emperador  Adrià  que  figura  en  la  citada  columna  milia- 
ria,  al  principi  perseguí  als  cristians;  mes  les  apologies  de 
Quadrato  y  d’Arístidts  li  ocasionaren  un  cambi  complert 
d’idees,  fins  al  punt  de  projectar  la  erecció  de  temples  per 
adorar  à  Jesús,  com  un  dels  deus  del  imperi  (Berault-Ber- 
castel,  t.  2, 1.  2,  n.  77). 

Quintus  Herenius  Etruscus,  à  qui  també  los  valencians 
vells  y  veterans  dedicaren,  com  hem  dit,  una  memòria,  tin¬ 
gué  per  muller  à  Santa  Trifonia,  y  d’aqueix  matrimoni  nas¬ 
qué  Santa  Cirila,  verge  y  màrtir,  que  patí  baix  l’emperador 
Claudi  II.  (Escolano,  1.  4,  c.  13,  n.  4.) 

Y  aqueix  emperador,  anomenat  lo  Gòtich,  se  guanyà  per 
ses  virtuts  l’estimació  general,  fins  dels  cristians,  à  qui  sola¬ 
ment  perseguí  als  últims  de  son  curt  regnat.  (Bérault-Ber- 
CASTEL-t.  2,  1.  5,  n.  53). 

Aquexos  son  los  antecedents  que  hem  pogut  donar  per 
atribuir  alguna  significació  à  les  làpides  gentils  de  València, 

#  1 

à  favor  de  la  antiquitat  de  sa  Iglesia;  mes  cal  regonèxer  que 
no  hem  conseguit  nostre  desitj. 

Ni  en  los  documents  que  hem  citat  se  presenta  cap  signe 
de  cristianisme,  ni  hi  hà  un  mot  que  ab  ell  se  relacione,  ni 
los  augustos  personatges  à  qui’s  dirigexen  realisaren  cap  acte 
que  motivàs  aquexes  mostres  d’agrahiment  de  part  dels  cris¬ 
tians. 

Lo  real  y  positiu  es,  que  València,  com  à  colonia  romana 
important  que  era,  sabia  agrahir,  erigint  estàtues  y  monuments, 
lo  bon  govern  de  sos  prínceps  y  emperadors,  segons  demostra 
la  circunstancia  de  figurar  dignament  en  la  historia  tots  los 
noms  augustos  que  s’han  vist  esculpits  en  nostres  antigues 
pedres. 

Aquexos  prínceps  justiciers  y  probos  son,  naturalment,  los 
que  menys  oposició  feren  à  la  doctrina  evangèlica,  però  no 
es  possible,  sens  altre  fonament,  considerar  com  manifesta- 

cions  cristianes,  aquelles  dedicacions  del  poble  valencià  y 
fins  d’algun  dels  seus  magistrats,  essent  tots  tan  adictes  al  pa- 
ganisme  y  cultura  de  Roma. 

Es,  donchs,  induptable  que  totes  aquexes  làpides  son  sen¬ 
zillament  polítiques  y  no  tenen  cap  sentit  religiós. 


X 

PaTRIA  DE  SANT  LLORENS  MÀRTIR 

No  un  breu  capítol  sinó  grossos  volums  hauríam  d’escriu¬ 
re  per  esbrinar  un  punt  com  lo  referent  à  saber  quina  es  la 
patria  de  Sant  Llorens,  que  rebé  en  Roma  la  corona  del  mar¬ 
tiri  l’any  258. 

Moltes  y  molt  cèlebres  son  les  controvèrsies  que  sobre  ell 
s’han  mogut  entre’ls  sabis  de  totes  les  nacions,  y  després  de 
haver  confessat  gayre  bé  tots  ells  que  tan  insigne  màrtir  fou 
espanyol,  s’ha  escatit  molt  temps  entre’ls  de  nostra  nació  lo 
lloch  de  son  naxement,  atribuhintse  juntament  aquexa  glòria 
les  cituats  de  Osca,  Saragoça,  València,  Córdoba  y  Tar¬ 
ragona. 

No’s  pot  dubtar  que  Osca  se’n  porta  la  palma  avuy  día 
en  la  disputa,  puix  que  té  à  favor  seu  los  fonaments  més  pro¬ 
bables,  la  tradicip  més  constant  y  la  opinió  més  comuna. 

Convençuts  d’axò  com  estam,  no  intentarèm  pas  impugnar 
los  testimonis  que  hi  hà  à  favor  de  dita  ciutat,  mes  tampoch 
creurèm  necesari  acompanyar  nostra  confessió  d’una  nova 
defensa,  perque  açò  toca  als  escriptors  d’Osca  y  als  de  l’his¬ 
toria  eclesiàstica  general. 

A  ells,  donchs,  nos  remetem,  citant  de  passada,  los  que 
més  han  contradit  les  pretensions  de  València. 

Ambrós  de  Morales  (1.  9.  c.  46),  en  1574. 

Don  Joan  Briz  Martínez,  abat  de  Sant  Joan  de  la  Penya» 
en  1620. 

Lo  Doctor  Joan  Francisco  Andrés  de  Ustarroz,  en  1638. 

Lo  Doctor  Diego  Vicente  de  Vidania,  en  1672. 

Lo  Doctor  Diego  Joseph  Dormer,  en  1673. 

Lo  Doctor  Joan  de  Aguas,  en  1677. 

Lo  P.  Fr.  Ignasi  Como,  en  1771. 

Y  lo  P.  Fr.  Ramon  de  Osca  (t.  5.  c.  21.  p.  271),  en  1790. 

Mes  com  à  pesar  de  tot,  no  ha  recaygut  encara  sobre  açò, 

sentencia  definitiva,  suficient  per  sa  autoritat  per  imposar  ci- 
lenci  à  unes  y  altres  ciutats,  y  no  es  impossible  que  la  tro¬ 
balla  d’una  nova  font  històrica  vingués  à  capgirar  la  opinió, 
fundada  fins  al  día  d’avuy  en  argumentacions  è  indicis;  y  com 
que  València  té  à  favor  seu  també  tradicions  antigues,  res¬ 
pectables  testimonis,  escrits  y  monuments,  creurlam  dexar  un 
buyt  notable  en  aquest  treball,  si  no  fessem  algun  esment  de 
ses  principals  alegacions,  estudiant  al  mateix  temps  la  marxa 
y  seguida  de  sa  laudable  pretensió. 

Lo  primer  de  nostres  escriptors  que  prengué  à  càrrech  seu 
la  defensa  d’ella,  fou  lo  P.  Fr.  Felip  de  Guimeran  (Pròlech), 
en  1981. 

«Però  no  es  sol  (digué)  Sant  Vicens  (Ferrer)  lo  sant  natu¬ 
ral  nostre,  ho  es  també  Sant  Llorens  invicte  y  nobilíssim 

màrtir,  llum  de  Roma . València  l’engendrà,  fruyt  seu  es  y 

d’ella  es  nadiu.  Y  encara  que  açò  semble  nou  à  alguns,  mes 
no  à  molts  dels  doctes  amichs  de  saber  les  veritats  per  sos 
fonaments». 

Lo  seguiren  D.  Gaspar  Escolano  (1.  2.  c.  6),  en  16  ro,  y  lo 
P.  Diago  (1.  4.  c.  19)  en  1714,  reforçant  sos  arguments,  que 
son,  tal  vegada,  los  de  més  pes  que  València  aduheix  à  la  po¬ 
lèmica. 

L’ardiaca  Ballester  (Historia,  Tract.  1.  c.  16)  donà  per 
assentada  la  matexa  proposició  en  1674,  é  impugnat  per  Vi- 
dania  y  per  Torner,  dedicà  à  sa  defensa  tota  una  obra  (Ba¬ 
llester.  Piedra)  en  1673,  de  la  que  se’n  feu  una  edició  llati¬ 
na  (Ballester.  Lapis.)  en  1675.  Encara  que  lo  veritable  autor 
d’una  y  altre,  segons  judici  de  Sales  (carta)  fou  D.  Llorens 
Matheu. 

Y  aquest  mateix  cavaller,  cercà  un  testimoni  favorable,  en¬ 
cara  que  fals,  estampant  en  1673,  lo  llibre  apòcrif  atribuit  à 
Donato,  del  que  parlarem  més  amunt. 

L’impugnà,  defensant  à  Saragoça,  lo  Dr.  Aguas,  y  à  aquest 
respongué  també  impugnantlo,  lo  Dr.  Frey  Pasqual  Huguet, 
en  1717. 

Mes  les  disertacions  erudites  del  ja  citat  P.  Ramon  d’Os- 

ca,  y  la  reacció  que  en  lo  segle  xvm  s’havía  iniciat  contra 
totes  aquelles  doctrines  que  tenían  son  principal  fonament  en 
cronicons  falsos  y  altres  escrits  ilegítims,  feren  callar  als  va¬ 
lencians. 

La  opinió  gayre  bé  general  dels  historiadors  moderns  s’ha 
inclinat  à  favor  d’Osca,  y  avuy  día  aquesta,  com  à  patria  de 
Sant  Llorens,  conta  ab  una  de  les  tradicions  més  glorioses  de 
l’Iglesia  espanyola. 

Sens  intent,  donchs,  de  continuar  lo  plet  y  sols  ab  desitj 
de  recullir  sos  documents,  per  si  alguna  vegada  poguessen 
servir,  donèm  una  ullada  sobre’ls  fonaments  que  aduheix  Va¬ 
lència,  oposant  à  tots  ab  tota  imparcialitat  los  defectes  que 
en  la  discussió  hajan  mostrat. 

1.  Encara  que  consta  que  Sant  Llorens  es  originari 
d’Osca,  no’s  troba  plenament  probat  que  hi  nasqués. 

Aquest  es  lo  punt  que  ab  més  èxit  han  tractat  los  escrip¬ 
tors  valencians,  presentant  dificultats  tan  importants  com 
l’inexplicable  silenci  de  Aureli  Prudenci,  la  varietat  de  la 
tradició,  lo  no  dirne  res  los  autors  antichs,  etc. 

2.  La  antiguitat  de  la  tradició  valenciana. 

S’alega  en  prò  d’aquesta  antiguitat  un  petit  indici:  al  cons- 
truhirse  la  capella  major  de  la  Seu,  poch  temps  després  de  la 
reconquista,  se  colocaren  en  los  dos  estrems  dels  dos  pilars 
grans  de  dita  capella,  dues  imatges  de  relleu  que  representa- 
van  à  Sant  Llorens  y  à  Sant  Vicens  màrtirs.  No  existian  ja 
en  temps  d’Escolano,  qui  donà  la  noticia  ab  referencia  à  me¬ 
mòries  dels  seus  pares,  conjecturant  que  s’hi  esculturaren 
aquestes  imatges  com  à  patrons  de  la  ciutat,  l’un  per  haver 
nat  en  ella  y  l’altra  per  haverhi  passat  lo  martiri  (Escolano, 
1.  2,  c.  6,  n.  5.) 

Y  podria  ésser  també  altre  indici:  la  existència  d’una  parrò¬ 
quia  dedicada  à  Sant  Llorens  en  nostra  ciutat,  desde  abans 
del  any  1245,  segons  resulta  de  certa  escriptura  de  concordia 
publicada  per  Esclapés  (c.  3,  n.  30);  tant  es  axis,  que  Esco¬ 
lano  sospità  si’l  lloch  que  ocupa  seria’l  mateix  sitial  de  la 
casa  en  que  nasqué  Sant  Llorens  (1.  2,  c.  6,  n.  5.) 

Mes  en  cambi,  se  fa  dubtosa  tal  antiguitat  devant  lo  sentir 
contrari  del  breviari  valencià  de  1533  y  d’autors  tan  respec¬ 
tables  com  Sant  Vicens  Ferrer,  Beuter,  lo  P.  Perpinyà,  Pra- 

des,  etc.;  y  devant  lo  sentit  de  novetat  ab  que  Guimeràn  y 
Escolano  presentan  la  proposició  confessant  que  la  tradició 
y’l  reso  estavan  per  Osca. 

3.  Lo  testimoni  d’alguns  escriptors  antichs,  com  son  los 
següents: 

Joan  Germain,  anomenat  Primo  per  error,  bisbe  cabilo- 
nense,  envers  los  anys  1436,  en  sa  Topographia  Sanciorum 
Christi  Martyrum ,  que  s’estampà  en  Augusta  en  1450  y 
corre  afegida  à  molts  martirologis. 

Fra  Joan  Anni  de  Viterbo  en  l’ordre  de  Sant  Domingo, 
envers  los  anys  1492,  en  lo  llibre  dels  reys  d’Espanya,  c.  23, 
y  en  lo  suplement  de  Manethon. 

Don  Fra  Hernando  de  Talavera,  monjo  gerònim,  arcabisbe 
de  Granada,  elet  en  1432,  en  lo  c.  47  de  la  «Impugnació  Ca¬ 
tòlica»  que  compongué  després  d’obtingut  lo  govern  de  sa 
iglesia. 

Joan  Escouer,  matemàtich  francès,  any  1496,  en  lo  llibre 
titolat  Luculentissima  totius  terrae  descriptio. 

L’abat  Francisco  Maurolico,  any  1576,  en  les  notes  al 
martirologi  romà  à  10  d’agost. 

Pere  Galarino,  protonotari  apostòlich,  any  1578,  en  les 
anotacions  al  martirologi  romà  à  22  de  janer  y  al  llibre  de 
Manethon  egipci. 

Aquestos  testimonis  han  sigut  impugnats  baix  lo  concepte 
de  que  gayre  bé  tots  eran  forasters  y  desconexían  les  parti¬ 
cularitats  de  nostra  historia  eclesiàstica,  algun  es  apòcrif;  los 
altres  foren  induhits  al  error  per  la  analogia  y  semblança  de 
les  biografies  de  Sant  Llorens  y  Sant  Vicens;  y  tots  ells  trac¬ 
taren  per  incidència  de  la  patria  del  primer,  sens  intenció  de 
examinar  dit  punt,  sense  rahonar  sobre  ses  dites  y  en  època 
relativament  moderna. 

4.  Lo  testimoni  de  Sant  Dàmas,  que  governà  l’iglesia 
vers  l’any  363,  anomenà  à  Sant  Llorens  contribulis  meus. 
«de  ma  matexa  tribu»,  segons  assegura  lo  cardenal  Baroni 
(an.  261). 

Fins  suposant  al  adjectiu  contribulis  d’estricta  significació 
de  pertànyer  à  una  matexa  ciutat,  pert  sa  força  lo  testimoni, 
devant  l’improbabilitat  de  que  Sant  Dàmas  fos  fill  del  camp 
saguntí,  com  volen  nostres  escriptors. 

5.  Lo  testimoni  de  Donat,  abat  servità,  envers  l’any  570. 

Ja  hem  dit  en  altre  lloch  que  D.  Llorens  Matheu  publicà 

clandestinament  en  Salamanca,  any  1673,  lo  fingit  llibre  so¬ 
bre  la  «Vida  y  martiri  del  gloriós  espanyol  Sant  Llorens» 
atribuhit  al  abat  Donat. 

Se  deya  en  ell  que  fugint  de  la  tirania  d’Alexandre,  arri¬ 
baren  desde  Osca  à  nostra  ciutat  los  Sants  Orenci  y  Pacièn¬ 
cia,  quins  en  lo  breu  tem^s  de  cinch  anys  que  hi  visqueren, 
engendraren  à  Sant  Llorens. 

Que’l  naxement  d’aqueix  Sant  succehí  al  trench  de  l’alba 
del  segon  dia  de  Nadal,  en  casa  d'una  noble  dama  anomena¬ 
da  Columba,  situada  en  lo  centre  de  la  ciutat  de  València, 
aprop  de  les  carniceríes  y  no  lluny  de  la  porta  Sucronense, 
qual  lloch  correspon  al  de  la  actual  capella  de  la  Verge  de  la 
Pau,  en  la  parroquial  iglesia  de  Santa  Catarina  màrtir. 

Que  ja  allavors  tenia  València  un  bisbe  anomenat  Felicià, 
qui  veyent  un  globo  de  llum  damunt  la  casa  de  Columba,  hi 
anà  y  s’assegurà  del  naxement  del  prodigiós  infant,  à  qui 
batejà  posantli  lo  nom  de  Llorens. 

Y  que  quan  aqueix  levita  sufrl’l  martiri  en  Roma,  digué  als 
tirans  Deci  y  Valerià:  «En  quan  à  la  patria,  so  espanyol  de 
nació,  nat  à  València,  ciutat  marítima,  vehina  de  Sagunto,  de 
pares  nobles  d'Osca.» 

En  lo  darrer  capítol  s’assegura  que’l  Mestre  Ausina  havia 
feta  la  traducció  «senshaverhi  afegit  cosa  de  substància»  del 
original  llatí  de  Donat,  que  estava  en  lo  Colegi  de  Sant  Ful- 
genci  de  Salamanca,  de  que  aquell  era  rector. 

Sembla  impossible  que  faules  tan  mal  compostes  meres- 
quessen  l’atenció  de  persones  ilustrades;  mes  lo  cert  es  que 
tingueren  tot  seguit  una  favorable  rebuda,  que  originaren  en¬ 
ganyoses  tradicions  y  que  feren  de  fonament  d’obres  pole¬ 
mistes  com  la  ja  citada  del  doctor  Huguet. 

Mes  D.  Agustí  Sales  (carta)  demostrà  d’una  manera  tan 
completa  la  falsedat  de  tals  escrits  y  sa  factura  moderna,  que 
l’esperit  públich  se  reaccionà  tot  seguit  contra’ls  matexos,  y 
avuy  seria  perdre  temps  refutarlos  de  nou. 

Acabèm,  donchs,  ab  l’exàmen  d’altre  fonament  que  te  gran 
relació  ab  aquest,  y  es: 

6.  Lloch  y  pou  de  sa  casa  nadiua. 

Consta  per  Escolano  (1.  5.  c.  5.  n.  8.)  que  en  1610  no  hi 
havia  cap  tradició  à  València,  relativa  à  la  casa  ahont  nas¬ 
qué  Sant  Llorens,  puix  la  ignorava  un  cronista  tan  diligent, 
fins  al  punt  de  sospitar  si’l  lloch  de  l’esglesia  parroquial  de 
Sant  Llorens,  seria’l  de  la  casa  del  naxement  de  dit  Sant. 

En  1612,  lo  Dr.  D.  Joseph  Vicens  Cordero,  animat  per 
sa  especial  devoció,  amortisà  algunes  rendes  à  favor  de  l’es- 
glesia  de  Santa  Catarina,  per  celebrar  una  festa  anyal  ab  ser¬ 
mó  à  Sant  Llorens.  (Sales.  Carta.) 

En  1672  escrigué  lo  crèdul  ardiaca  Ballester  (Historia, 
Tract.  7.  c.  16.  p.  141)  lo  següent:  «Diu  moltà  favor  de  nos¬ 
tre  dret  l’autoritat  d’aquell  gran  varó,  que  visqué  y  morí  ab 
tanta  opinió  de  santedat  y  miracles,  en  causa  del  quals,  tant 
afavorida  de  la  Sede  Apostòlica,  s’espera  abans  de  gayre  la 
beatificació:  es  aquest  lo  R.  P.  Fr.  Nicolau  Factor,  de  l’Or¬ 
de  de  Sant  Francesch,  lo  qual,  tornant  à  .València  desde’l 
convent  de  Relligioses  Agustines,  que  anomenan  de  la  Espe¬ 
rança,  ahont  havia  predicat,  en  la  vespra  de  Sant  Llorens 
Màrtir,  al  estar  sobre’l  pont  nou  ohint  les  campanes  que  ab 
amorós  tritlleig  anunciavan  la  festa  del  día  següent,  esclamà 
aqueix  extàtich  varó,  lloant  la  ditxa  de  la  ciutat  de  Valèn¬ 
cia,  en  tenir  per  fill  nat  en  ella  à  Sant  Llorens  Màrtir,  lo 
qual  ohí  y  contà  à  son  company  de  que  hi  hà  auto  rebut  y 
deposició  autèntica,  y  encara  viu  avuy  algú,  que  ho  sentí  dir 
al  seu  company.  Y  també  digué  que  fou  sa  casa  ahont  era 
abans  la  Longeta  ó  Tribunal  del  Almotacen,  que  es  ahont  hi 
hà  la  Capella  de  Nostra  Senyora  de  la  Pau ,  en  la  parròquia 
de  Santa  Catarina  Màrtir.* 

Un  testimoni  tan  singular  estava  esposat  à  burles,  y  per 
açò  al  formalisar  la  controvèrsia  en  1673,  no’n  feu  esment, 
establint  solament  que  la  noticia  constava  per  tradició  anti- 
quísima.  (Ballester,  Piedra.  p.  7.) 

Encara  que’l  molestava,  la  contradicció  de  Escolano  tenia 
ja  un  testimoni  que  anava  à  publicarse,  y  en  efecte,  sortí  lo 
pseudo  Donato,  à  Salamanca,  en  lo  mateix  any  1673,  encara 
que  ab  fetxa  del  30,  y  autorisà  à  nom  del  antich  abat  la  fau¬ 
la  que  contaren  al  bon  ardiaca  de  Murvedre. 

Desde  llavors  aquexa  fou  aceptada  per  tothom. 

Un  ban  publicat  à  9  d’agost  de  1684,  ab  motiu  d’una  pro- 


394 


Revista  Catalana 


cessó  que  havia  de  celebrarse  per  posar  l’imatge  del  Sant  en 
l’iglesia  de  Santa  Catarina,  assegurà  aver  naixcut  lo  dit  glo¬ 
riós  Sanet  Llorens ,  en  lo  districte  de  dita  Iglesia.  (Orellana — 
p.  687,  v.) 

Després  de  1726,  sembla  que’s  posà  en  la  dita  capella  de 
la  Verge  de  la  Pau  un  llenç  representant  lo  naxement  del 
Sant  y  una  inscripció  que  deya  en  llatí:  «aquí’s  diu  nasqué 
Sant  Llorens  màrtir.»  (Cruïlles,  t.  1  p.  102.) 

En  la  paret  de  la  matexa  iglesia  de  Santa  Catarina,  à  mà 
esquerra  de  la  porta  que  mira  al  carrer  de  la  Tapinería,  hi 
ha  incrustat  un  pou  tancat  esteriorment,  que  en  lo  segle  pas¬ 
sat  s’obría  cad’any  lo  día  10  d’agost:  s’anomena  lo  pou  de 
Sant  Llorens.  Alguns  hi  pouavan  aygua,  dihent  que  ho  feyan 
perque  era’l  pou  de  la  casa  ahont  nasqué  aquell  Sant.  Axis 
se  despren  d’un  diàlech  ab  noticies  que  en  1733  publicà  un 
jesuita.  (Algunes  Memòries  de  València.) 

Y  d’acort  ab  aquexos  datos,  digué  Esclapés  en  1738,  que 
la  casa  nadiua  de  Sant  Llorens,  segons  opinió  probable  fou  la 
que  fms  à  1596  ocupà  lo  lloch  de  l’actual  capella  de  la  Ver¬ 
ge  de  la  Pau,  haventla  utilisat  abans  lo  tribunal  del  Almota- 
cen  desde  1520. 

Mes  les  erudites  impugnacions  del  Dr.  Sales  en  la  carta 
citada  de  1741  prepararen  lo  cambi  de  la  opinió.  Desapare¬ 
gué  de  la  capella  lo  llenç  abans  esmentat,  s’incrustà  lo  famós 
pou  en  la  paret  de  l’esglesia  després  de  l’any  1790  (Orella¬ 
na — p.  58,70)  y  s’anà  esborrant  de  mica  en  mica  la  secular 
tradició  en  la  imaginació  del  poble. 

Creyem  que  n’hi  hà  prou  del  lleuger  exàmen  que  d’ella 
hem  fet,  per  justificar  nostre  retrahiment  en  la  cèlebre  contro¬ 
vèrsia  laurentina. 

Los  de  Osca,  diu  Sales,  feren  sortir  per  açò  tants  textos 
del  dret  civil,  que  sembla  més  procés  d’un  plet  que  pretensió 
devota. 

Donchs  feren  bé. 


(Acabarà.) 


Joseph  Martínez  Aloy. 

LA  FAMÍLIA  CATALANA 


LOS  PACTES  NUPCIALS  EN  LES  RELACIONS  ENTRE’lS  PARES 

y’ls  FILLS 


Explicada  queda,  al  començament  d’aqueix  modest  treball, 
la  gran  varietat  de  convencions  que,  gràcies  à  nostra  llibertat 
de  contractació,  poden  ferse  en  los  capítols  matrimonials;  y 
si,  com  hem  procurat  demostrar,  certs  pactes  nupcials  armo- 
nisan  y  entonan  les  relacions  entre’ls  esposos,  altres  tenen 
per  objecte  conservar  després  de  disolt  lo  matrimoni,  lo 
mateix  prestigi,  idèntica  autoritat,  igual  íntima  confiança 
que  constituheix  la  unió  complerta,  perfecta  é  inalterable  de 
la  família,  composta,  com  he  dit  abans,  del  pare,  de  la  mare, 
y  del  fill.  Ab  tals  pactes, — que  poden  limitarse  à  dos, — se 
consegueix,  que  la  mort  no  trenqui’l  vincle  entre’ls  pares 
y’is  fills;  y  que  si  lo  cor  s’omple  de  dol  y  de  tristesa  per  la 
pèrdua  d’un  sér  tan  estimat,  tan  idolatrat,  com  ho  son  per 
un  bon  fill  son  pare  y  sa  mare,  com  ho  es  per  un  tendre  es¬ 
pòs  son  afectuós  y  fidel  company,  la  funesta  catàstrofe  no 
comprometé  ni’ls  interessos  de  la  familia,  ni  la  organisació 
de  la  propietat. 

Mercè  à  la  previsió,  mercè  als  pactes  continuats  en  los  ca¬ 
pítols  matrimonials,  si  mor  la  mare  pubilla,  lo  pare  té,  ab  lo 
usdefruyt  vidual,  la  plena  autoritat  que  li  dona  sa  posició  de 
cap  de  familia,  y  son  dret  de  usufructuar  y  disposar  de  les 
rendes  del  patrimoni;  y  si  per  lo  contrari,  es  lo  marit  qui  fal¬ 
ta,  allavors  la  viuda,  nombrada  senyora,  majora,  poderosa  y 
usufructuaria,  s’encarrega  de  l’alta  direcció  de  la  casa,  y  lo 
que  à  voltes  no  pot  alcançar  ab  l’amor  y’l  carinyo  y  les  llàgri- 

mes,  que  son  ses  armes  més  potents,  ho  consegueix  ab  los 
drets  sobre  el  patrimoni  que  li  ha  cedit  l’espòs  al  manifestar 
sos  desitjós, — que  en  boca  d’un  pare  y  d’un  sér  que  ha  de- 
xat  d’existir  son  solemnes  y  sacratíssimes  ordres, — de  que’ls 
fills  respecten  à  la  mare,  com  ell  havia  lespectat  sempre  à  la 
esposa. 

L’esponsalici  per  una  banda,  l’usdefruyt  vidual  per  la  altra 
conseguexen  realisar  completament  l’aspiració  dels  organisa- 
dors  de  la  familia  à  Catalunya,  es  à  dir,  perpetuaria,  conce¬ 
dint  à  la  mare  aquells  drets,  aquelles  facultats,  aquelles  atri¬ 
bucions  que  li  son  necessàries,  pera  poder  presentarse  de- 
vant  dels  fills,  à  la  mort  del  pare  y  en  substitució  d’éll,  ab  lo 
prestigi  moral  y  material  que  deu  tenir  tot  cap  de  familia 
pera  poder  dirigiria  convenientment  y  encaminaria  à  son 
destí. 

No  basta  que  la  mare  sia  sempre  respectada  pe’ls  fills,  pe’l 
carinyo  que’ls  inspira;  no  basta  que  per  ésser  la  mare  en  la 
terra  la  més  dolça  personificació  del  amor,  tinga  dret  à  lo- 
grarne  tendre  correspondència  de  sos  infantons;  no  basta 
que  l’home,  que  pot  oblidarho  tot,  fins  Deu,  no  puga  obli¬ 
dar  à  sa  mare,  de  tal  modo  que,  fins  en  les  més  grans  ruines 
de  son  cor,  aquella  imatge  may  se  borra  (i);  no  basta  que  lo 
verinós  alè  del  dubte  que  res  ha  respectat  s’hagi  detingut  de- 
vant  de  la  maternitat  (2)  demostrant  d’esta  manera  la  supe¬ 
rioritat  y  lo  prestigi  indiscutible  de  tal  afecció;  no  basta  tot 
açò,  no  basta  pera  conservar  l’autoritat  dins  la  familia,  sinó 
que  es  precís  que,  à  tals  ventatjes  morals,  s’unescan  condi¬ 
cions  materials,  medis  eficaços  de  que  aquelles  no  resulten 
estèrils. 

L’esponsalici,  donchs,  aumentant  lo  patrimoni  de  la  mu¬ 
ller,  donant  à  la  matexa  tots  los  drets  que  ja  he  indicat  en  al¬ 
tre  lloch,  permet  à  la  mare  recompensar  algun  dia  al  fill  que 
mellor  comportament  hage  tingut  ab  ella;  sens  que  açò  vulga 
dir  que  lo  mèrit  del  respecte,  de  la  consideració,  dels  cuyda- 
dos  d’un  fill  envers  los  pares,  sia  l’interès  material,  l’esperan¬ 
ça  d’una  recompensa. 

(1)  P.  Fèlix. 

(2)  Paul  Janet:  La  Famille. 

L’usdefruyt  vidual,  que  sol  pactarse  ab  lo  caràcter  de  con¬ 
dicional  en  los  capítols  matrimonials,  produheix  també  exce- 
lents  efectes  morals  y  materials  dintre  de  la  familia,  confe¬ 
rint,  à  la  viuda  especialment, — no  per  altra  cosa  sinó  perque 
es  més  freqüent  que  sía’l  marit  el  que  mori  ab  patrimoni,  que 
no  la  muller, — una  altíssima  consideració  y  una  posició  baix 
tots  conceptes  independent  dintre  de  la  familia,  com  en  la 
matexa  societat,  lo  qual  té  gran  importància  si’s  pren  en 
compte  que,  com  diu  l’escriptor  tantes  vegades  recordat  (i), 
«la  situació  de  la  dona  en  la  familia  y  en  la  societat  es  una 
de  les  principals  causes  de  la  prosperitat  ò  de  la  decadència 
d’una  nació.» 

Les  obligacions  que  s’imposan  generalment  al  ordenar  l’us- 
defruyt  vidual,  se  dirigexen  també  à  mantenir  la  solidés  de  la 
familia  catalana.  Per  açò  se  dirigeix  à  evitar  les  segones  núp¬ 
cies, — tant  freqüentment  ocasió  de  profundos  disgustos  de  fa¬ 
milia, — per  medi  de  la  privació,  en  eix  cas,  del  usdefruyt;  ja 
que  un  segon  marit  ò  una  segona  muller,  desnaturalisaría  per 
complert  lo  règimen  familiar  adoptat  al  crearse,  en  virtut 
dels  capítols  matrimonials,  una  nova  llar  en  la  nostra  patria 
catalana.  Per  açò  se  ordena  al  consort  usufructuari  que  de  les 
rendes  del  patrimoni,  cuyde,  mantingué,  eduque  y  forme  la 
posició  social  de  cada  fill,  tota  vegada  que  aqueix  es  l’objec¬ 
tiu  primordial  de  tota  familia  fermament  constituhida. 

L’usdefruyt  vidual  tal  com  existeix  à  Catalunya,  ja  sia 
pactat  en  capítols,  ja  sia  ordenat  en  testament,  dona  à  la 
viuda  una  autoritat,  li  atribuheix  una  dignitat  sols  compara¬ 
ble  à  la  patria  potestat  que  concedeix  à  totes  les  mares  espa¬ 
nyoles  la  moderna  lley  de  Matrimoni  civil.  Però  la  gran 
ventatja  que  te  pera  nosaltres  lo  pacte  nupcial  ja  indicat,  es 
la  d’ésser  de  lliure  contractació,  es  la  d’ésser  purament  po¬ 
testatiu  del  ordenador,  qui,  al  llegar  l’usdefruyt  à  son  con¬ 
sort,  ho  fa  plenament  convençut  de  que  per  les  seves  dots 
de  caràcter,  d’energia,  de  bona  administració,  de  moralitat, 
sabrà  reemplaçarlo  en  la  dificilíssima  tasca  de  governar  una 
familia.  La  disposició  de  la  lley  espressada,  es  un  gran  avan- 


(i)  Le  Play.  La  reforme  social e\  tomo  segon. 

çament  en  favor  de  la  dignitat  y  de  la  independencia  de  la 
dona;  mes  te  lo  gran  defecte,  no  en  quant  concedeix  la  pà¬ 
tria  potestat  à  la  mare,  sinó  en  quant  li  atribuheix  lo  dret  à 
l’usdefruyt  del  patrimoni  dels  fills,  d’ésser  obligatòria  sem¬ 
pre,  mentres  deuria  serho  tan  sols  à  falta  de  pacte  en  contra¬ 
ri,  ab  lo  qual  tindria  lo  mateix  caràcter  que  fa  tan  estimable 
y  venerat  lo  nostre  dret  català,  inspirat  constantment  en  lo 
gran  y  viviücador  principi  que’ns  ocupa. 

Incomplerta  restaria  exa  part  del  present  treball  sens 
transcriure  les  atinades  consideracions  que  va  inspirar  à  qui 
fou  un  dels  nostres  advocats  més  distingits  (i)  la  lectura  de 
la  clàusula  del  usdefruyt  vidual,  copiada  més  amunt.  «Difí¬ 
cil  fora — diu  després  d’haver  reproduhit  la  clàusula — triarne 
»un’altra,  en  que  tant  s’honre  y  s’enaltesca  la  dona,  y  en  que 
«mellor  se  concilien  los  divers  interessos  de  la  familia.  Nó- 
«tes  com  lo  reconegut  espòs,  recorda  los  serveys  rebuts  y  fa 
«present  los  que  reb,  y  com,  per  tals  serveys  no’s  limita  à 
«dexarli  una  petita  ò  abundant  subsistència,  sinó  que,  impul- 
«sat  per  l’elevat  concepte  que  mereix  à  sos  ulls,  vol  assimi¬ 
laria  à  si  mateix  y  usa  d’un  llenguatge  digne  declarantla 
«senyora,  majora  y  poderosa.  Conseqüent  ab  lo  judici  que 
«té  format  de  la  seva  probitat  y  rectitut,  à  més  de  concedirli 
«un  pleníssim  usdefruyt,  la  eximeix  de  tota  traba,  la  relleva 
«de  dar  garantías,  comptes  ni  rahó,  de  manera  que  son  suc- 
«cessor  queda  obligat  à  respectar  los  seus  actes.  A  imitació 
«de  tot  llegislador  sabi  y  entès,  li  imposa,  emperò  devers 
«que  sols  se  dirigexen  à  sa  conciencia,  y  altres  relatius  als 
«fills.  Li  recomana  que  no  escolte  lo  vici  ni  la  corrupció,  que 
«evite'l  tracte,  dels  homens,  que  guarde  castedat;  que  pera 
«mellor  cumplir  lo  seu  destí  no  separe’ls  seus  interessos  dels 
«que  foren  d’aquell  qual  nom  ha  de  conservar.  Després  de 
«aquexos  preceptes  que  depenen  de  sa  conciencia,  se  la  obli- 
»ga,  com  à  cap  de  la  familia,  à  dar  als  fills  los  deguts  ali- 
«ments  naturals  y  morals,  sens  prescindir  del  compliment  de 
«les  càrregues  inherents  à  la  herencia.  No  hi  hà,  à  bon  se- 
«gur,  res  que  observar  contra  exa  costum,  ni  en  l’orde  moral 

(i)  D.  Joaquim  Cadafalch  y  Bugunya.  Memòria  premiada  per  la 
Real  Acadèmia  de  ciencias  morals  y  políticas  en  1862. 

»ni  en  l’orde  material.  Present  é  inolvidable’l  nom  del  que 
»morí,  marxa  lafamilia  guiada  per  les  seves  inspiracions  cap 
al  terme  de  son  destí.» 

Ab  aquexes  sentides  frases  quedan  perfectament  exposa¬ 
des  les  ventatjes  produhides  per  l’usdefruyt  vidual  en  la 
organisació  familiar  catalana,  sobre  tot  baix  l’aspecte  de  les 
relacions  entre’ls  indivíduos  que  son  objecte  d’aqueix  pàr- 
rafo. 

Ramon  de  P.  Duran  y  Ventosa. 

<* , 

(Acabarà.) 

TROBALLES  D’  ARXIU 

TROBALLA  VI 

Plantz  de  Madona  Sancta  Maria. 


O  gran  dolor,  cruzel  ab  mortal  pena 
De  marrimen  ab  tristor  descauzida 
De  plantz,  de  plors  lassa  trista,  marrida 
Suy  el  jorns  duy  et  de  greus  trebalhs  plena 
E  dols  corals  quim  destruy  em  desena 
Em  romp  lo  cor  dolent,  marrit  e  trist 
Lassa  per  nos  mon  car  filh  Jhesucrist 
Car  sus  la  crotz  vos  uey  dura  mort  pendre. 

Ay  lassa,  filhs,  lo  cor  me  cuia  fendre, 

Vezer.  la  greu  passió  dolorosa 
Aspra,  trista,  cruzel,  mortal,  ontoza 
Que  vos  sofritz  car  enfre  lavros  pendre 
Vostre  cors  vey  e  trencar  estuxendre 
Les  mas,  los  pes  claualhar  sus  la  crotz 
Si  que  totz  etz  cruxitz,  cassatz  et  rotz 
Que  res  no  par  entirs  que  sus  uos  sia. 

Ay  lassa,  filhs,  degus  homs  no  poria 
Pessar  lo  mal  ne  la  pena  deserta 
Nel  greu  trebalh  quel  vostre  cors  soferta 
Hab  gran  dolor  a  tort  en  aycest  dia. 

Don  soptamen  lassa  morir  volria 
Anans  queus  vis  axi  morir  languen, 

Car  esgardan  vostre  diuers  turmen 
Lo  sen  me  falh  el  cors  me  desempara. 

Ffilh  Jhesucrist,  pus  trista  suy  encara 
On  mays  vos  vey  desastrada  caytiua 
Car  vostre  sanch  vas  totes  partz  sarriua 
Pels  pes,  pel  cap,  pels  ulhs  et  per  la  cara 

Car  esta  gent  trista,  cruzel,  amara 
Vos  an  tan  fort  romput  ab  greus  flagelhs, 
Que  totz  etz  pies  de  blaueyrols  cruzels 
Ffers  et  mortals,  dels  pes  sus  en  la  testa. 

E  per  far  mays  donta  pus  manifesta 
E  per  grevar  miels  la  vostra  persona 
Han  vos  sul  cap  mes  vn  aspra  corona 
Despines  greus,  cruzels  pus  que  tempesta 
Tan  fort  punyentz  que  nulha  nos  sarresta 
Tro  dins  el  test  layhins  el  pus  preyon; 

Si  que  lo  sanch  vos  salh  pel  mig  lo  fron 
Que  per  los  vlhs  vostres  humils  goteia. 


Don  eras  vey  que  susor  morta  freia 
De  sanchs,  descups,  la  vostra  cara  tota 
Coberta,  filhs,  e  tan  feramen  rota 
Que  degus  homs  no  vos  coneix  quius  veia; 
Car  vostre  vis  qui  mas  e  pot  ne  peçeia 
Es  heu  nous  puix  socorrer  neiudar 
Ne  far  plaser,  nel  vostre  cors  tocar 
Tant  es  la  crotz  nauta,  lassa  dolenta. 


E  can  no  puix  venir  ama  ententa 
Esgardan  tenth  ploran  la  crotz  abraça 
E  vostre  sanch  dona  me  sus  ma  façe 
E  sus  mos  vulhs  don  coue  ques  eu  senta 
Tot  vostre  mal  el  turmen  quius  turmenta 
E  vezen  filhs  quel  vostre  cors  fenís 
Gladis  cruzels  per  mig  mon  cor  partís 
Per  queu  vos  prech  ques  ensemps  ab  vos  mora. 


Per  la  merce,  car  filhs  quen  vos  demora 
Haiatz  pitatz  de  vostra  mayre  pura 
Que  mor  languen,  remiran  laspradura 
De  vostra  mort  sopta  qui  vos  acora. 
Ffilh  Jeshucrist,  ges  no  vos  puix  defora 
Mostrar  lo  mal  lafan  et  laspre  dol 
Queu  pas  per  vos,  car  trista  sus  lo  sol 
Estan  tot  jorn  mortalmen  emblasmada. 

Quan  Jeshucrist  vich  tan  fort  turmentada 
De  gran  dolor  la  sua  mayre  trista, 

E  mantes  vetz  que  lach  en  terra  vista 
Caser,  del  cor  mortalment  engoishada, 
Soptamen  dix:  femna  descosselhada 
Vet  si  Johan  que  prengues  per  filh  teu, 

E  depuix  dix:  Johan  discipol  meu 
Ma  mayre  prin  queu  vulh  sia  ta  mayre. 

Quan  Jhesus  hac  sa  mayre  comandada 
A  sent  Johan  le  coral  amich  sieu 
Ta  soptament  le  veray  filh  de  Deu 
Enclinal  cap  et  larma  ret  al  payre. 


Aquesta  notabilíssima  y  antigua  composició  la  hem  feel- 
ment  copiada  del  Còdex  núm.  27  de  Sant  Cugat  del  Vallès 
(cartes  blanques  darreres),  d'est  Arxiu  de  la  Corona  d’ Aragó. 
En  Manuel  Milà  ne  publicà  algunes  estances  en  sa  obra  Los 
Trovadores  en  Espaüa ,  pàgs.  466  y  467,  y  perçò  hem  cregut 
convenient  publicaria  tota  entera  tal  com  està  en  lo  manus¬ 
crit  que  fou  del  Monestir  benedictí  del  Vallès. 

Manuel  de  Bofarull  v  de  Sartorio. 

miscelAnea 

EMBAXADA  DE  B.  CALDENTEY 

DE  MALLORCA 

( r492) 

Es  curiós  lo  contengut  en  lo  següent  document,  qu’es  un 
capbreu  de  les  instruccions  que’ls  jurats  de  la  ciutat  y  reg¬ 
ne  de  Mallorca  donaren  en  1492  à son  embaxador  Bartho- 
meu  Caldentey,  prebere  y  mestre  en  Teologia,  graduat  en 
París,  segons  resa’l  preàmbul  que  per  massa  extens  no  conti¬ 
nuem.  No  era  la  primera  vegada  esta  que’ls  governants  se 
valían  de  les  rellevants  qualitats  de  Caldentey,  pera  missat¬ 
ges  tant  ò  més  delicats  que’l  present,  puix  qu’en  1488  havia 
sigut  comissionat  pera  lo  trascendental  assumpto  dels  censos 
de  la  Universitat.  En  estes  instruccions  que  solían  darse  sem¬ 
pre  per  escrit  para  millor  ajustar  la  línea  de  conducta  del  de- 
putat,  nos  traçan  los  jurats,  d’un  modo  breu  però  exacte,  la 
historia  accidentada  de  Miramar  de  Valldemossa,  desde  sa 
fundació  per  R.  Lull  fins  à  últirris  del  xv:  donan  noticies 
de  còm  se  formà’l  predi  de  Son  Gallard,  testimoni  més  tart 
de  les  virtuts  de  Catarina  Thomàs;  y  dels  projectes  que  te- 
nían  de  fundar  allí  un  Colegi  de  tretze  sacerdots  missioners, 
dedicats  à  la  ensenyança,  y  fins  de  trasladar  à  siti  tan  agrest 
l’Estudi  general  de  poch  hà  erigit.  Tal  volta  exos  propòsits 
quedaren  sens  efectuarse  per  los  estragos  de  la  peste  que,  du¬ 
rant  los  anys  immediats,  delmà  horriblement  la  ciutat  y  po¬ 
bles  de  la  illa. 

Consta  emperò  que’l  6  de  desembre  de  1492  lo  Rey  cedí 
als  mestres  Caldentey  y  Francesch  Prats  aquells  llochs  santi- 
ficats  per  la  sombra  y  recorts  de  B.  Ramon  Lull. 

En  altre  capítol  se  lamentan  los  pares  de  la  patria  de  dos 
greus  mals,  de  dues  plagues  socials  que  causavan  en  aquell 
temps  grandíssims  danys;  los  bandolers  del  camp  y  de  la 

montanya  y’is  curials  de  la  ciutat.  Per  lo  que’s  veu,  ja  abans 
de  descubrirse  la  Amèrica,  se  burlava  la  lley  per  medi  de  la 
trampa,  segons  diuen  los  jurats,  y  que  en  la  cúria  se  donavan 
unes  vint  sentencies  interlocutor ies,  abans  d’entrar  en  la  qües¬ 
tió  capital;  y  que  hi  havia  qui  renunciava  à  les  apelacions, 
perque  les  costes  del  judici  muntavan  à  més  que’l  valor  deia 
cosa  reclamada. 

Diu  lo  document  dels  Jurats  de  Mallorca: 

«Iesus  Christus. 

Instruccions  fetes  per  los  magnifichs  jurats  de  la  Universi¬ 
tat  e  regne  de  Mallorca  al  reverent  mestre  Barthomeu  Cal- 
dentey  prevera.  e  mestre  en  sacra  theologia,  lo  qual  deu  anar 
en  cort  del  rey  nostro  senyor,  li  plasia  les  devall  escritas  ins¬ 
truccions  per  utilidad  de  la  sua  cosa  publica  otorgar,  e  fer 
que  tals  demandes  per  los  dits  magnifichs  jurats  supplicadas 
obtengan  lo  fi  perque  son  demanadas;  perque  Deu  sia  cone¬ 
gut  més  que  no  es  load  e  venerat,  e  per  utilitat  de  las  animas 
e  augmentacio  de  la  cosa  publica  sue. 

Primerament,  placia  al  dit  mestre  Berthomeu  Caldentey 
supplicar  la  mt.  Reyal,  dir  e  denunciar  li  com  lalt  en  Jacme 
Rey  de  Mallorques,  fill  del  conquistador  del  dit  regne,  per 
amplificació  de  la  fe  cristiana  feu  edifficar  à  instancia  del  re¬ 
verend  martyr  nostre  Ramon  Lull,  en  les  muntanyes  de  la 
parrochia  de  Valldemusa,  hun  monestir  sots-invocacio  de  la 
Santisima  Trinitat,  en  hun  loch  quis  nomena  Miramar,  do¬ 
tant  aquell  de  Rendes  e  possessions  sutficiens  per  sustenta- 
cio  e  vida  de  xn  frares  menors,  que  en  dit  loch  studiassen  en 
theologia  e  aprenguessen  la  lengua  morisca,  e  obtinguda  li- 
cencia  de  la  santedat  de  nostro  sant  pare,  fets  doctes,  pos- 
quessen  transfretar  en  Barbaria  o  terra  dels  mahometans,  a 
prehicar  la  veritat  de  la  fe  de  Jesu  C/irist:  la  qual  cosa  stant 
los  dits  frares  en  dits  lochs.  per  certa  contencio  que  fo  entre 
dit  Rey  e  son  germa  Rey  en  Pere  de  Arago,  fo  perturbada  la 
rende,  fo  levade  à  dits  frares,  e  agueren  desemperar  lo  loch, 
e  resta  lo  monastir  desolat,  e  apres  fo  donat  als  frares  de  Sant 
Bernat,  qui  prop  del  dit  monestir  tenen  un  heretatge,  ab  les 
possessions  que  los  frares  menors  hi  tenian,  los  quals  veneren 
dites  possessions  sens  licencia  del  Rey  en  Sanxo  lavòs  reg- 

nant,  lo  qual,  volent  los  pendre  per  comis,  prevengut  per  la 
mort,  no  posque.  E  apres,  lalt  en  Jacme  successor  del  dit 
Sanxo,  fo  supplicat  quels  remetes  lo  comis,  axi  com  feu,  e 
ancara  en  subvenció  de  fer  una  casa  en  lur  heretatge,  los  re¬ 
mes  cxxx  liures  que  li  devian  per  cert  luisme,  e  aço  feu,  per 
supplicacio  de  hun  seu  germa,  al  qual,  dits  frares  donaren  dit 
monestir,  en  lo  qual,  dit  germa  tenia  hun  prevera  al  qual  lo 
Rey  feya  donar  cascun  any  per  sustentasio  e  ajuda  de  la  sua 
vida  .x.  liures,  les  quals  .x.  liures,  lo  procurador  Reyal  ha  pa¬ 
gades  fins  que  los  frares  de  San  Hieronym,  vingueren  habitar 
lo  dit  monestir  e  obtingueren  de  nostre  Sant  Pare,  a  suppli¬ 
cacio  del  Rey,  la  rectoria  de  Muro,  la  qual  fonch  unida  al 
dit  monestir,  per  sustentacio  de  la  vida  dels  dits  frares,  lo 
qual  monestir  apres  los  dits  frares  donaren  als  frares  predica¬ 
dors,  e  aquells,  no  advertint  a  la  concessio  del  Papa  feta  de 
la  dita  rectoria  als  frares  de  Sant  Hieronym,  fonc  impetrada 
per  hun  capella,  e  ab  aquell  pledejaren  gran  tems,  e  a  la  fi  la 
dita  rectoria  es  estade  levade  del  dit  monestir,  e  perso,  los 
frares  prehicadors  lo  desemperaren  e  fo  fet  corral  de  bestiar; 
perque  es  necessari  supplicar  lo  dit  Senyor  Rey  nostre,  que 
vulla  otorgar  e  donar  lo  dit  monestir  seu  a  ell  dit  mestre 
Barthomeu  Caldentey,  e  a  mossèn  Franceschx  Prats  preveres 
en  la  forma  de  uns  capítols  que  los  dits  preveres  han  or¬ 
denat. 

* 

ítem  com  experiencia  haja  mostrat  que  lo  sol  conrar  per¬ 
tany  als  pagesos,  e  veure  per  experiencia  que  hun  Rafal  que 
misser  Arnau  des  Mur  donà  en  temps  dels  hieronyms  als  dits 
frares  continguu,  als  horts  del  dit  monestir  quasi  tos  temps 
ses  logat.  E  sols  lo  monestir  ne  havia  .vm.  quarteras  cascun 
any  de  forment,  e  .xxx.  quortans  de  oli  e  aquesta  era  la  en- 
trade  del  monestir,  jatsia  que  per  uns  horts  .viu.  liures  lo 
dit  monestir  les  quals  lo  dit  mestre  Caldentey  e  lo  dit  mossèn 
Prats  han  quitades,  e  per  logar  se  lo  dit  Rafal  les  coses  se 
son  derrocades,  lo  olivar  tornat  erme,  les  terres  de  conrar 
semblantment,  ara  emperò  desque  los  dits  preveres  sen  son 
emperats,  hi  han  mes  un  bon  home  nomenat  Jacme  Galard 
lo  qual  ab  speransa  que  li  sia  stablert,  ha  tornades  de  nou  les 
cases  e  empaltats  molts  ullastres,  tanquat  quasi  tot  lo  Rafall 

de  parets  e  comensat  de  plantar  hi  vinya,  e  es  lo  dit  Rafall 
en  alou  del  Senyor  Rey:  perço  suplicarà  lo  dit  mestre  Cal- 
detitey  que  lo  dit  Senyor  do  licencia  e  facultad  a  ells  dits  pre¬ 
veres  de  stablir  lo  dit  Rafall  al  dit  Jacme  Galard,  a  cert-sens 
pagador  al  dit  monestir,  e  en  cas  que  lo  dit  sens,  per  lo  qual 
stabliren,  se  quitas  se  haja  es  mersar  en  altre  loch,  ab  sabude 
del  procurador  Reyal. 

ítem.  Com  la  dita  reyal  magestat  per  corregir  los  abusos 
en  los  dies  passats  haja  manat  fer  redreses  en  lo  present  seu 
regna,  e  mostra  le  experiencia  que  lo  principal  abus  del  qual 
se  spera  total  destrucció,  si  se  magestat  nou  proveyex,  sia  en 
los  plets  e  qüestions  que  son  en  lo  dit  seu  regna,  los  quals 
son  fets  inmortals  [«V]  de  hon  molts  menestrals  perden  lo 
temps  e  son  destruits,  e  per  temor  de  asso  no  gosan  demanar 
so  quels  es  degut,  e  molts  pagesos  e  homens  pobres  semblan- 
ment,  e  ja  los  Reys  passats  de  gloriosa  memòria,  per  aço 
agen  otorgats  molts  privilegis,  e  los  governedors  a  raquesta 
dels  magniffichs  Jurats,  fees  moltes  ordonacions  sanctes,  per 
culpa  emperò  dels  assessors,  axi  de  governedor,  de  batle, 
com  de  vaguer,  e  no  es  feta  la  ordinacio  que  no  sia  trobada 
via  de  contra  fer  e  aquella,  perque  los  dits  assessors  volen 
que  los  juristes,  semblants  dells  guanyen.  E  es  vist,  que  en 
una  questio  de  hun  sclau,  abans  qui  sien  entrats  en  lo  fet 
principal,  sol  sentencies  interlocutories  se  ha  donades  mes 
de  vint;  e  en  una  causa  de  censal,  que  fa  hun  juriste,  tres 
hanys  ha  ques  pladeja,  e  han  si  donades  sis  sentencies  intre- 
lucatories,  e  encare  no  son  en  la  causa  principal,  en  tant  que 
lo  demanant,  per  no  trobar  justícia  ses  lexat  de  demanar,  e 
com  es  feta  assignació  a  dir  e  allegar,  ve  la  part  e  aporta 
rahons,  e  axi,  la  assignació  es  levade,  e  aço  dura  infinita¬ 
ment,  perque  lo  dit  mestre  Caldentey  pregam  que  supplich  la 
dita  prefata  magestat  que  vulla  en  aquest  tan  gran  abus  pro- 
vehir  per  la  honor  de  Deu  e  utilitat  del  seu  Regna,  que  ja 
ordinacions  noy  basten,  si  se  altese  noy  proveyex,  e  les  penes 
en  aquellas  imposades  son  poch  temudes  e  no  executades. 

ítem.  Com  en  lo  Regne  de  Mallorques  no  haja  lops  sal¬ 
vatges  qui  devoran  lo  bestiar,  hany  emperò  de  domes- 

tichs,  ço  es,  es  homens  que  no  menys  mal  fan  que  los  lops 
vertaders,  los  quals  o  bendajats  o  en  nom  de  bendejats  fan 
molt  mal:  que  placia  al  dit  mestre  Caldentey  supplicar  la  pre- 
fata  magestat  reyal  que  man  al  governedor  que  no  admeta 
neguna  remissió  ne  guiatge,  ne  guiy,  ne  compos  algu,  que 
abans  guiat  ó  guiats,  per  dos  ó  tres  dies  vinguen  los  tals  ben¬ 
dejats  devant  ell  e  li  hagen  denunciat  dins  aquells  dies  quan 
bestiar  hauran  mort,  ne  dequi  en  aquell  temps  que  sos  stats 
bendenjats  o  han  anat  amagats  per  temor  dels  inimichs,  o  de 
la  cort  sercant  aquells.  E  que  si  no  denunciaren  la  veritat  los 
guiatges  o  remissions  nois  valra,  e  que  ten  tots  que  hagen  de  • 
nunciat  quin  bestiar  an  mort,  ne  degui,  lo  dit  governedor  bat¬ 
ia  o  vaguer  deja  fer  estimar  lo  dit  bestiar,  e  ferse  portar  los 
dines  que  sarà  estimat,  e  levos  los  atmeta  la  remissió  o  guiat  * 
ge  el  compos.  E  que  tremetre  per  los  senyors,  de  qui  era  lo 
bestiar,  e  pag  à  cascu,  segons  li  serà  degut,  fahent  los  jurar 
que  directament  ne  indictament  no  tornaran  tals  dines.  E  axi 
se  creu  se  donara  remey  à  tan  gran  abus.» 

Arxiu  històrich  del  regne. 

G.  Llabrés. 

UN  DATO  PER  LA  HISTORIA  DEL  ART  CATALA 

En  los  manuals  del  notari  de  Barcelona,  Bernat  Nadal,  ab 
data  de  dilluns  27  de  Juny  de  1401,  hem  trobat  la  següent 
escriptura  de  contracte  entre’l  pintor  Lluís  Borrassa  y  un 
mercader  de  Burgos . 

Diu  axis: 

«En  nom  de  Deu,  etc.,  etc.  Tractats  e  avenguts  son  capi- 
tols  entre  lonrat  lo  Senyer  en  Garcia  Ruiz,  mercader  de  la 
ciutat  de  Burgos  de  Castella  de  una  part,  en  Luis  Borrassa 
pintor  ciutadà  de  Barchna  daltre  part  sobre  un  retaule,  lo 
qual  Deu  volent  se  complirà  segons  la  forma  ques  segueix: 

i.°  lo  dit  Luis  sia  tengut  de  fer  à  ses  pròpies  messions  e 
despeses,  axi  de  fusta  com  de  pintar  un  retaule  lo  qual  hage 
dample  18  palms  é  mig  de  cane  de  Barchfia  e  dalt  11  palms 
e  que  y  hage  .1.  banchal  del  lonch  del  retaule  lo  cal  hage 
dalt  dos  pals  ab  son  gardepols,  segons  ques  pertany. 

It.  aquest  retaule  sia  construit  en  5  taules  e  en  la  del  mig 
age  aífer  lo  dit  Luis  la  image  de  S.ta  Catharina  e  dalt  en 
la  porta  de  la  dita  taule  la  istoria  del  cruciffix  ab  les  maries 
é  jueus  armats  segons  ques  pertany  à  la  istoria. 

It.  en  la  una  taule  dega  fer  la  image  de  monsenyer  S.1 
Johan  babtista,  en  dalt  en  la  punta  com  monsr.  S.1  Johan,  ba¬ 
teja  Jhu  xst  en  flom  Jordà. 

It.  en  laltre  taule  S.1  Pere  apostol,  en  dalt  com  S.  P.  fou 
crucifficat. 

It.  en  laltre  taule  quis  segueix  apre's  de  la  migane  monse¬ 
nyer  S.f  Andreu  e  dalt  com  fou  posat  en  creu. 

It.  en  laltre  taula  S.1  Pau,  e  dalt  com  fou  scapsat. 

It.  en  lo  baüqual  al  mig  la  image  pietatis  e  S.ta  M.  e 
S.1  J.  e  altres  miges  images  so  es  apostols  ò  martris  ò  verges 
aquels  quey  capien. 

It.  es  avengut  que  aquesta  obra  deu  esser  de  or  fi  e  de 
asur  docre  bo  é  fi  é  daltres  bones  é  fines  colors  que  en  altres 
bels  retaules  es  acostumat.* 

J.  Puiggarí. 

DE  COM  SE  POT  FER  LO  iMUSEU  DE  LA  HISTORIA 

À  BARCELONA 

Realment  tenen  rahó’ls  aficionats  y  les  persones  de  cone- 
xements  en  la  matèria.  Lo  nou  Museu  de  la  Historia  per  ara 
no  resulta,  ni  resultarà  en  molts  anys,  cosa  digne  d’una  ciu¬ 
tat  com  Barcelona,  sinó’s  pren  molt  més  en  gran  la  manera 
de  formarlo.  Fora  de  la  coleccioneta  prehistòrica  y  de  mitja 
dotzeneta  d’objectes,  no  hi  hà  res  actualment  que  valgui  la 
pena  de  conservarho  ni  en  la  colecció  d’un  particular.  Ad¬ 
quirint  l’Ajuntament  los  objectes  d’un  à  un,  mediant  l’espe- 
dient  reglamentari  y  les  consegüents  consultes,  se  li  escapa¬ 
rà  de  les  mans  tot  lo  que  valgui  alguna  cosa  y  sia  à  un  preu 
rahonable,  perque’l  guanyaràn  per  mà  sempre’ls  coleccionis- 
tes  particulars  ò’is  museus  extrangers,  que  aniràn  més  llestos 
p  erque  no  han  de  consultar  à  ningú.  No  hi  aniràn  à  parar  al 
nou  Museu  més  que  contats  objectes  bons,  potser  treballant- 
ho,  alguns  en  depòsit  ò  per  compra  de  corporacions  ò  enti- 

titats  oficials  y’is  que  pagats  à  fort  preu  no  valguin  realment 
la  pena  de  que  cap  particular  se’n  enamori.  Axis  lo  museu 
resultarà  sumament  car,  y  no  acabarà  may  més  de  tenir  prou 
número  y  cantitat  d'objectes  pera  prestar  son  utilíssim 
servey. 

Lo  Museu  de  la  Historia’l  pot  fer  l'Ajuntament  y  la  comis¬ 
sió  nombrada  sumament  important,  y  ben  depressa;  però  per 
açò  es  menester  pendre  les  coses  més  en  gros.  En  lloch  de 
posarse  à  coleccionista  y  buscar  los  objectes  escassíssims  que 
encara  no  forman  part  de  coleccions,  esperant  les  ocasions 
pera  comprarlos  d’un  à  un,  es  menester  adquirir  les  colec¬ 
cions  ja  fetes,  en  les  que  hi  hà  cantitat  y  calitat  d’objectes 
d’art  de  totes  menes  y  de  considerable  importància. 

Lo  treball  d’investigació  d’objectes  arqueològichs,  los 
pacients  treballs,  les  manyes  de  vegades  no  prou  correctes 
para  adquirirlos,  la  reserva  en  los  tractes  de  compra,  lo  temps 
y  constància  pera  ferlos  cedir,  valentse  de  cent  recursos,  que 
resultan  moltes  vegades  noveleschs,  no  estan  al  alcans  de 
les  corporacions  oficials;  però  en  cambi  aquestes  tenen  me¬ 
dis  y  ascendents  pera  aprofitar  la  immensa  suma  de  treballs, 
temps  y  constància  de  tants  particulars,  com  han  dedicat 
tota  la  seva  vida  y  la  seva  fortuna  à  formar  coleccions  espe¬ 
cials. 

Al  cap  d’anys  tots  los  coleccionistes,  satisfet  ja  son  amor 
propi  de  possehir  una  gran  colecció,  quan  per  ser  aquesta 
molt  rica’ls  hi  es  difícil  y  resulta  sumament  costós  adquirir 
nous  objectes;  quan  ells  y’is  seus  s’adonan  del  capital  mort 
que  hi  tenen  invertit,  sense  utilitat  casi  pera  ningú  per  les 
dificultats  de  dexarla  estudiar  y  fins  visitar  en  [una  casa  par¬ 
ticular,  se  cansan  de  la  colecció,  no  saben  què  fer  d’ella  pera 
d  esprés  de  la  seva  mort,  ni  à  quí  dexar  la  pesada  carga;  ab 
rahó  no  la  volen  generalment  vendre  fora  de  sa  patria,  ho 
creuen  una  deshonra...  però  al  cap  y  al  últim  totes  les  co¬ 
leccions  acaban  per  lo  mateix,  se  desfan:  los  marxants  d’an- 
tigüetats,  los  nous  coleccionistes,' se’n  disputan  les  seccions 
ò’is  objectes  aislats  y  al  cap  y  al  últim,  poquet  à  poquet, 
tot  lo  que  val  alguna  cosa  va  à  enriquir  los  grans  museus  pú* 
blichs  del  extranger. 

Les  proposicions  racionals  del  Ajuntament,  serían  à  la 

curta  ò  à  la  llarga  escoltades  ab  gust  per  tots  y  cada  un  dels 
coleccionistes  especials,  fins  los  traurían  moltes  vegades  de 
penes,  donantlos  solució  digna  de  desferse  d’una  verdadera 
carga,  prestant  un  gran  servey  à  la  nostra  ciutat  y  à  la  civili- 
sació  y  donantlos  ocasió  de  mostrar  patri  desprendiment,  sa¬ 
crificant  bona  part  del  valor  real  de  la  colecció. 

No  hi  hà  que  confiar  en  donatius  ò  llegats  de  grans  colec- 
cions.  Açò  vindrà  alguna  vegada  per  casualitat  ò  quan  Deu 
vulga,  però  de  cap  manera  se  hi  hà  de  confiar  com  en  cosa 
fonamental,  y  menos,  mentres  l’Ajuntament  no  tinga  ja  un 
museu  formal,  en  lo  que  realment  afalagui  à  algú  posarhi  la 
seva  colecció  y  ferhi  constar  lo  seu  nom  com  donador.  A 
més,  les  coleccions  d’alguna  importància  son  de  tal  valor  in- 
trínsech,  que  seràn  raríssims  los  coleccionistes  que’s  pugan 
permetre  semblant  luxo. 

Si’s  seguís  lo  camí  que  aconsellam,  solzament  dintre  de 
Barcelona  se  troban  ja  elements  pera  constituhir  immediata¬ 
ment  un  museu  del  que’s  podrían  enorgullir  les  primeres  ciu¬ 
tats  del  món  y  quals  especialíssimes  seccions  y  singularíssim 
caràcter  nos  envejarían  les  matexos  South  Kensington  y 
Cluny,  encara  que  ab  aquests  museus  may  poguéssim  compe¬ 
tir  per  la  cantitat  assombrosa  d’exemplars  y’l  valor  incalcula¬ 
ble  d’alguns  dels  objectes.  No  hi  hà  sinó  recordar  la  secció 
arqueològica  de  la  Esposició  Universal  y  les  varies  especials 
en  diverses  èpoques  à  Barcelona  efectuades.  En  unes  ò  altres 
hi  havem  vist:  en  monedes  y  medalles  la  riquíssima,  casi’s 
pot  dir  única,  coleció  d’en  Vidal  y  Quadras,  la  singularíssi- 
ma  de  monedes  autònomes  d’en  Pedrals;  la  de  joyes  y  re- 
lotges  d’en  Soler  y  Rovirosa  y  sa  senyora  esposa;  la  de  plats 
ò  bacines  repujades  de  la  senyora  viuda  d’Espina;  les  de  vi¬ 
dres  de  la  senyora  viuda  de  Chopitea,  d’en  Miquel  y  Badia  y 
d’en  Cabot;  les  de  ceràmica  y  rejoles  d’en  Prat  y  Rodés, 
Santacana,  Font  y  Gumà,  Soler  y  Rovirosa  (Joan),  Rogent  y 
molts  altres;  la  esplèndida  de  ferros  d’en  Russinyol;  la  rica 
armeria  de  n’Estruch  y  moltíssimes  panòplies  de  menor  im¬ 
portància;  les  coleccions  de  texits  dels  matexos  Miquel  y 
Badia  y  Cabot;  la  de  grabats  d’en  Faraudo,  Andreu,  Castell 
del  Mas  y  altres;  la  de  sigilografía  d’en  Ferran  de  Segarra; 
los  centenars  d’arques  y  demés  mobles  antichs  escampats  en 

cent  coleccions  particulars;  les  coleccions  de  vanos  y  d’in- 
dumentaria,  y  finalment,  los  mil  objectes  aislats  en  cases  de 
particulars  ò  corporacions  que’s  podrían  solicitar  à  títol  de 
depòsit  ò  venda  definitiva  y  constituirían  com  hem  dit  un 
magnífich  museu. 

No  havem  de  parlar  dels  objectes  d’art  religiosos.  Si’s  po¬ 
gués  lograr  una  combinació  en  virtut  de  la  que  lo  Bisbat  de 
Barcelona  esposàs,  en  son  nom  y  en  les  seccions  respectives, 
uns  apartats  ab  los  incomparables  exemplars  que  posseheix; 
si  lo  mateix  fessen  la  Diputació  y  la  Audiència  ab  sos  retau¬ 
les,  llibres  de  passantíes,  joyería  litúrgica,  tems  y  brodats  de 
la  capella  de  Sant  Jordi;  si’s  pogués  lograr  també  que  ab 
igual  caràcter  les  antigues  cases  nobles  de  Barcelona  cedis¬ 
sin  les  carroces  y  mobles,  los  tapissos,  esmalts,  trages,  etc., 
que  dintre  de  casa  seva  no’ls  hi  son  actualment  de  gran  uti¬ 
litat  decorativa,  allavors  sí  que  podríam  tenir  un  museu  de 
primera  fila  entre  tots  los  d’Europa  y’is  serveys  que  presta¬ 
ria  al  art  y  à  la  indústria  serían  reals  y  efectius. 

Però  per  obtenir  açò  cal  crear  una  base  sèria  y  sòlida,  cal 
adquirir  coleccions  ja  formades,  les  d’aquí  si’s  pot,  y  tractar 
de  fer  lo  mateix  ab  les  magnífiques  que  hi  hà  à  les  Balears  y 
à  Aragó  y  moltes  altres  que  constantment  se  posan  à  la  venda 
à  Espanya.  Es  menester  los  primers  anys  fer  un  sacrifici  gros, 
sinó  no  s’anirà  en  lloch. 

Ab  pressupostos  de  vuyt  ò  deu  mil  duros  anyals,  com  ara, 
tot  s’ho  menjaràn  los  empleats  y  gastos  d’instalació  y  may 
tindrèm  museus...  Menos  quan  nos  trobaré m,  com  al  mu¬ 
seu  de  reproduccions,  que  hi  haurèm  gastat  cinquanta  mil  du¬ 
ros  y  encara  no  tindrèm  casi  res. 

Cal  que  la  ciutat  fassi  un  cop  de  cap  de  moment  y  surti 
del  pas.  Dintre  d’uns  quants  mesos  pot  tenir  ja  un  museu  es- 
celent.  Lo  que  ha  de  fer  es  proposarse  gastar  cinquanta  mil 
duros  anyals  durant  deu  anys,  y  comprar  totes  les  coleccions 
que  puga  desde  ara,  comprometentse  à  amortisarles  en  aquests 
deu  anys,  donant  títols  à  crèdit  y  sense  interès  qu’aquest 
valor  representin. 

Si  l’espantan  les  exigencies  dels  coleccionistes,  si  aquests 
no’s  prestan  à  fer  cap  sacrifici  pera  conservar  lo  seu  nom  en 
les  coleccions  del  museu,  si’s  temen  enganys,  tractis  ab 

aquells  baix  la  base  d’una  valoració  pericial,  feta  per  un  ju¬ 
rat  d’honor,  demanant  ses  llums  à  persones  independents  y 
d’acreditat  conexement  y  moralitat,  fenthi  entrar  en  aquest 
jurat  fins  una  part  de  directors  de  museus  estrangers;  en  una 
paraula,  prènguinse  totes  les  disposicions  pera  una  elecció 
acertada  y  una  adquisició  equitativa  y  l’Ajuntament  que  tal 
fassi,  que  tal  pas  dongui,  serà  dels  que  merexeràn,  per  més 
que  gasti,  honra  y  gratitut  de  les  venideres  generacions,  que 
à  costa  d’un  sacrifici  relativament  petit,  pera  una  ciutat  com 
Barcelona,  gosaràn  d’un  element  tan  poderós  d’avenç  y  de 
instrucció  artística  é  industrial  com  seria  un  museu  fet  de 
aquesta  manera. 

Si  l’Ajuntament  s’espanta  devant  d’açò,  si  continua  com 
ara,  podrà  tenir  comissions  de  museus,  edificis  de  museus, 
empleats  de  museus,  posar  al  diari  que  adquireix  objectes 
pera’l  museu  cada  día,  ne  parlarèm  molt,  nos  gastarèm  molts 
més  diners,  y  al  cap  de  vall  no  tindrèm  realment  may  cap 
museu,  sinó  un  recó  ahont  tothom  procurarà  encabirhi  qual¬ 
sevol  cosa,  pera  traure  quartets  de  la  ciutat,  es  à  dir  una  san- 
gría  contínua,  una  font  de  corrupció,  sense  cap  utilitat  ni  en¬ 
senyança  pera  l’art  ni  la  indústria. 


Lluís  Domènech  y  Montaner. 


Revista  Catalana 


413 


CRÒNICA 

Es  dolorós  haver  de  començar  esta  secció  ab  la  nota  necro  - 
lògica.  Ab  pochs  dies  de  diferencia,  han  mort  lo  senyor  don 
Antoni  de  Bofarull  y  don  Lluís  Cutxet,  que  havían  sigut, 
quiscun  en  sa  esfera,  fermes  columnes  del  renaxement  catala. 

Guardant  per  un  treball  de  major  importància,  l’estudi  dels 
mèrits  y  de  la  significació  dels  dos  eminents  lletrats  que  aca- 
ban  de  baxar  à  la  tomba,  hem  de  fer  constar  que  tots  dos  ha¬ 
vían  fondejat,  ab  escrutadora  mirada  y  ab  criteri  altament 
patriòtich,  totes  les  pàgines,  axis  les  brillants  com  les  obscu¬ 
res,  de  la  historia  de  Catalunya. 

Los  noms  d’en  Bofarull  y  d’en  Cutxet,  aniràn  semp  re  units 
al  potent  desperta  ferro  de  la  restauració  literaria  que  havia 
de  engendrar  necessàriament  més  tart  les  aspiracions  regio¬ 
nalistes  que  palpitan  en  lo  sí  del  catalanisme. 

Abdós  ocuparen  dignament  la  Presidència  dels  Jochs  Flo¬ 
rals. 

Les  obres  més  importants  que  d’ells  nos  quedan  son,  d’en 
Bofarull:  L'orjaneta  de  Menargues  y  la  Historia  crítica  civil 
y  eclesiàstica  de  Catalunay  y  d’en  Cutxet  la  Catalunya  vin¬ 
dicada  y  algunes  disquisicions  de  índole  econòmica. 

Tota  la  prempsa  catalana  ha  dedicat  frases  de  afectuós  re- 
cort  y  tribut  de  justícia  als  dos  insignes  patricis  que  fins  à 
edat  avançada,  y  casi  fins  al  instant  de  morir,  han  estat  ferms 
y  actius  en  lo  camp  de  batalla. 

Lo  senyor  Bofarull  ha  treballat  46  anys  en  l’Arxiu  de  la 
Corona  de  Aragó. 

% 

A  Girona  ha  mort  lo  escriptor  català  don  Francisco  de 
Paula  Franquesa,  y  à  València  lo  distingit  poeta  don  Rafel 
Ferrer  y  Bigné.  R.  I.  P. 

Ab  ocasió  de  la  campanya  promoguda  per  la  Revista 
L'Avenç  sobre  reforma  lingüística,  s’han  publicat  diversos  tre* 
balls  de  polèmica,  la  major  part  d’ells  de  poca  vàlua  y  fundats 
més  en  aficions  purament  personals,  que  en  verdadera  base 
científica. 

Hem  de  senyalar,  no  obstant,  d’un  modo  especial,  los  arti¬ 
cles  publicats  en  La  Espana  Regional  per  lo  professor  don  Ig¬ 
nasi  Ferrer  y  Carrió. 


1 

Lo  escriptor  francès  Sr.  Lecoy  de  !a  Marche  nos  ha  auto- 
risat  per  traduhir  y  publicar  en  nostra  Revista  lo  docte  y 
brillant  estudi  que  ab  lo  titol  de  La  Croisade  de  Major  que 
acaba  de  publicar  en  la  Revue  des  qüestions  històriques. 

En  lo  pròxim  quadern  començarèm  à  insertar  la  primera 
part  de  dita  monografia. 


% 

En  lo  present  quadern  tenim  lo  gust  de  dar  à  nostres  lec¬ 
tors  les  primícies  d’una  obra  que  s’està  estampant  en  esta 
matexa  casa,  deguda  à  la  ploma  del  Rnt.  Dr.  Joseph  Tor¬ 
ras  y  Bages,  ja  conegut  per  altres  doctes  estudis  sobre’l  Re¬ 
gionalisme. 


% 

En  los  fulls  de  folletí  començam  avuy  la  publicació  d’una 
obra  de  procedència  oriental,  que  estigué  molt  en  voga  à  la 
Edat  Mitja,  titulada  Sidrach,  traslladada  d’un  còdice  trobat 
à  Teruel  per  nostre  amich  y  distingit  professor  de  Palma  de 
Mallorca,  D.  Gabriel  Llabrés.  Es  un  notable  text  de  llengua, 
fins  al  present  inèdit. 

Pròximament  darèm  à  la  estampa  la  interessant  y  copiosa 
colecció  de  Rondallas  Populars  que  dexà  inèdita  lo  malo- 
grat  poeta  I).  Pau  Bertràn  y  Bros,  y  de  la  qual  ne  donà  una 
petita  mostra  en  lo  volúm  de  Rondallísticat  premiat  en  los 
Jochs  Florals  de  1888.  Es  un  recull  que  cridarà  la  atenció 

dels  aficionats  y  enriquirà,  ab  un  abundant  y  variat  caudal,  lo 
tresor  de  la  literatura  popular  catalana. 

Axis  alternarèm  en  la  nostra  Biblioteca  los  textos  antichs 
ab  obres  de  autors  moderns. 


En  lo  Teatre  Català,  à  més  d’algunes  obres  d’escassa  im¬ 
portància,  s’han  estrenat  darrerament  La  Sirena,  drama  trà- 
gich  del  senyor  don  Joseph  Pin  y  Soler,  y  la  tragèdia  Hydro- 
mel ,  del  jove  poeta  y  artista  don  Ernest  Soler  de  las  Casas, 
y’l  drama  / Fratricida !  del  senyor  Roig. 


Dos  nous  periòdichs  han  vingut  à  aumentar  lo  nombre  de 
les  publicacions  catalanes:  Lo  Teatro  Regional,  dedicat  espe. 
cialment  al  art  de  la  escena,  y  La  Barretina,  setmanari  hu- 
morístich  decent. 


S’ha  fundat  també  una  nova  associació  titulada  de  Propa- 
ganda  Catalanista. 


S’estàn  fent  los  preparatius  pera  la  pròxima  Exposició 
d’arts  decoratives  que  deu  celebrarse  en  esta  ciutat  en  ocasió 
de  les  festes  del  Centenari  del  descubriment  de  l’ Amèrica. 

Per  commemorar  aquest  gran  fet  y  honrar  la  memòria  de 
Colon,  s’ha  anunciat  un  Certàmen  à  fí  de  premiar  un  hymne 
que  deurà  cantarse  en  les  esmentades  festes. 

Lo  Jurat  no  ha  considerat  merexedora  de  premi  cap  de  les 
composicions  presentades  y  s’ha  prorogat  lo  plaço  fins  al  15 
del  pròxim  Abril. 

Lo  «Círcol  Catòlich  d’Obrers»  de  la  ciutat  de  Mataró  ha 

* 

publicat  un  Cartell  cridant  à  un  Certàmen  literari,  que  té  per 
terme  y  objecte  la  celebració  del  faust  acontexement  ja  men¬ 
cionat. 


416 


Revista  Catalana 


Per  falta  d’espay  devèm  reservar  per  lo  quadern  de  1  mes 
entrant  lo  dar  compte  dels  llibres  últimament  publicats  y  re¬ 
buts  en  esta  Redacció. 


Durant  l'última  mesada  s’han  dat  en  les  Associacions  cata¬ 
lanes  varies  conferencies,  essent  particularment  dignes  de 
menció:  les  del  senyor  don  Antoni  Rubió  y  Lluch,  en  lo 
«Centre  Excursionista»  y  en  la  Secció  catalanista  de  la  Con¬ 
gregació  de  Sant  Lluís,  establerta  en  lo  Colegi  del  Sagrat 
Cor,  versant  sobre  «Literatura  Catalana»;  la  del  senyor  don 
Macari  Golferichs.en  lo  «Centre  Excursionista»  sobrela  «Pin¬ 
tura  y  sos  auxiliars  en  les  edats  Antigua  y  Mitja»;  la  de  don 
Ferran  Alsina  en  la  «Lliga  de  Catalunya»  sobre  la  reglamen¬ 
tació  del  treball  dels  noys  en  les  fàbriques;  y  finalment  la  do¬ 
nada  per  lo  senyor  don  Joseph  Fiter  é  Inglés  en  la  sessió 
inaugural  de  la  «Acadèmia  Científica  Mercantil»  sobre’l  tema 
de  les  «Antigues  institucions  bancaries  de  la  nació  catalana.» 


SUMARI  DEL  QUADERN  VIII.— Febrer  de  1892 


I.  La  Tradició  catalana.  . 


Joseph  Torras  y  Ba¬ 
ges ,  Pbre. 

Terenct  Thósy  Codina 


II.  Regionalisme  literari.  .  .  . 

III.  Aparició  del  cristianisme  en 

V ai.en ci a .  Joseph  Martínez  Aloy 

IV.  La  família  catalana.  ...  B.  Duran  y  Ventosa. 

V.  Troballes  d’arxiu .  M.  Bofarull  Sartorio 

VI.  Miscelànea:  Embaxada  deB.  Caldentey,  de  Mallorca. — 
Un  dato  per  !a  historia  del  art  català. — De  còm  se  pot 
fer  lo  Museu  de  la  Historia  à  Barcelona. 

VII.  Crònica. 


Biblioteca  de  la  Revista  Catalana:  Tresor  de  pobres,  per 
Papa  Johan  (segle  xiv). — Sidrach. 


Estampa  à  c.  de  Fidel  Giró,  Passeig  de  Sant  Joan,  número  168. 


Any  II 


Mars  de  1892 


Quadern  IX 

LA  CREUADA  DE  MALLORCA 

EN  1229 

I 

LOS  PRIMERS  AMOS  DE  LES  BALEARS;  LA  OCUPACIÓ  ARABE 

Lo  viatjer  que  s’embarca  en  un  dels  lleugers  vaporets  que 
surten,  al  cap  tart,  de  Barcelona  en  direcció  à  les  illes  Ba¬ 
lears,  se  troba,  à  punta  de  sol,  del  endemà,  transportat  en  una 
àmplia  badia,  d’aygues  adormides  que  recordan  per  la  seva 
tranquilitat  les  grans  calmes  de  certs  paratjes  del  Occeà.  De- 
vant  d’ell  se  desplega  un  panorama  verament  encantador:  al 
bell  mitx,  una  blanca  ciutat,  d’aspecte  algun  tant  oriental, 
asseguda  al  fons  del  golf  y  semblant  que  vol  estrènyel  en  sos 
braços  que  s’allargan  al  lluny  sobre  la  platja;  à  l’esquerra, 
montanyes  escalonades,  cubertes  d’un  vert  fosch  sobre’l  qual 
ressalta  la  massa  gris  d’una  antigua  ciutadela  de  forma  circu¬ 
lar,  obra  mestra,  admirablement  conservada,  dels  enginyers 
del  sigle  xiv;  à  la  dreta,  turonets  més  baxos  y  planes  fèrtils, 
sembrades  de  tarongers  y  sobre  tot  de  boschs  d’oliveres,  cèle¬ 
bres  per  les  fantàstiques  contorsions  de  les  seves  revellides 
soques.  Ençà  y  enllà  algunes  torres  aislades  y  alguns  molins 
de  vent,  van  puntuant  lo  paysatje.  En  lo  port  s’hi  veu  un  bos- 
quet  de  pals  ab  les  més  diverses  banderes:  son  barcos  mer¬ 
cants,  vinguts  pera  carregar  fruyts  ò  simplement  à  cercar  un 
refugi  en  dia  de  temporal.  Al  moll,  que  data  de  la  Edat  Mit¬ 
ja  (1),  s’hi  belluga  un  poble  abigarrat,  en  mitj  del  qual  se 

(l)  Se  troba  ja  menció  de  aquest  moll,  com  y  també  dels  molts 
molins  de  l’illa,  en  la  primera  meytat  del  sigle  XIII.  (Arx.  de  Barce¬ 
lona,  reg.  26). 

distingexen  los  indígenes  per  los  seus  rasgos  de  fesomia  molt 
marcats,  color  morenet,  ulls  d’un  negre  viu,  com  y  també  pe’l 
seu  llenguatje  ronch  y  à  la  vegada  armoniós.  Tot,  en  aquesta 
costa,  acusa  una  extranya  mescla  de  tipos  oposats  y  de  civi- 
lisacions  successives.  La  sanch  àrabe  y  la  raça  del  nort  d’Es¬ 
panya  semblan  havershi  perpetuat,  si  no  barrejat.  Los  accents 
dolços  del  idioma  català  s’hi  mesclan  ab  les  aspiracions  gutu¬ 
rals  de  la  pronunciació  aragonesa.  Darrera  les  iglesies  y  les 
construccions  à  l’europea  s’hi  amagan  vestigis  de  arquitectura 
exòtica,  restos  de  mesquites  y  arcades  moresques.  La  matexa 
naturalesa  hi  presenta  un  caràcter  híbrid.  Al  nort  d’aquexes 
montanyes  verdejants,  qual  cadena  se  perllonga  més  enllà dei 
horisó,  s’hi  troba  la  frescor  y’l  clima  templat  de  l’Europa 
central,  com  si  fossen  les  escarpades  roques  de  la  Bretanya  ò 
de  la  Suissa.  Al  sud,  hi  teniu  la  esplèndida  vegetació  dels 
payssos  assoleyats,  los  ardors  del  cel  africà. 

Esta  terra  plena  de  seduccions  y  de  contrasts,  es  la  Balea- 
ris  major  dels  antichs,  la  Medina  Mayurka ,  dels  àrabes,  que 
n’han  cantat  les  belleses  en  llurs  poesies  nacionals  (i)  Yinsula 
Alajoricarum,  de  la  Edat  Mitja,  l’illa  de  Mallorques  ò  de  Ma¬ 
llorca ,  dels  nostres  temps  (2).  Aquest  nom  li  ve  únicament  de 
sa  estensió,  relativament  més  gran  que  la  de  la  segona  Ba¬ 
lear,  sa  vehina,  que,  per  la  matexa  rahó,  ha  sigut  anomenada 
Menorca  ( Minoricce ).  Fins  envers  la  fi  del  sigle  xv,  aquest 
nom  fou  comú  à  l’illa  y  à  la  capital,  més  coneguda  després  ab 
lo  nom  de  Palma,  que  li  donà  ja  Pomponi  Mela,  pretenent  al- 


(r)  V.  Gayangos,  History  of  the  Mohammeàan  dynastitn,  I,  72  y 
seg.  Abulfeda,  geògraf  àrabe,  ha  dit  parlant  de  Mallorca:  «Lacolometa 
li  ha  prestat  son  collar,  y'l  pavo  l’ha  vestida  de  sa  roba  de  mil  colors. 
Un  diria  que  ses  aygues  son  un  vi  reparador,  y  que  les  planes  hont 
elles  se  esbandexen  les  hi  servexen  de  copes.»  (Citat  per  lo  Sr.  de 
Tourtoulon  Jaume  /,  I,  231). 

(2)  La  forma  del  singular  sembla  haverse  sustituit  al  plural  en 
lo  moment  de  passar  est  vocable  à  la  lléngua  vulgar.  Però’ls  escrip¬ 
tors  llatins,  fins  en  la  matexa  Edat  Mitja,  han  sempre  dit  Majoricee , 
Minorica,  al  parlar  d'una  y  altra  de  les  dues  illes.  Mela  ja  nombrava 
à  Mallorca  ab  lo  nom  de  Baleai  es  mojores  y  Menorca  Baleares  mino¬ 
res  (llib.  II,  cap.  VII.) 

guns  que  li  ve  d’una  palmera  antigament  plantada  en  l’indret 
mateix  hont  està  la  població. 

Les  denominacions  de  Mallorca  y  de  Menorca  suplantaren 
al  temps  dels  Romans,  à  les  de  Clutnba  y  de  Nuba  (i)  ò  à 
les  de  Afrosiade  y  de  Gennefide  (2)  que  remuntavan  à  la 
més  alta  antigiietat.  Per  lo  que  toca  à  l’apelatiu  general  de 
Balear  es  (del  grech  BaXXav,  llançar)  sembla  que  provingué 
de  les  fones  perfeccionades  de  les  que  feyan  us,  com  d’un 
arma  temible,  los  antichs  habitants  del  pays,  y  gràcies  à  les 
quals,  segons  Tito  Livi  y  altres  escriptors  antichs,  ells  aporta¬ 
ren  un  nou  reforç  à  les  armes  romanes.  Aquest  nom  havia  fet 
desaparèxer  à  son  torn  lo  nom  primitiu  de  Gynesice  ò  Gytn- 
nesice,  degut,  segons  Diodoro  de  Sicilià,  al  modo  de  vestir 
més  primitiu  encara  dels  antichs  pobladors. 

En  lo  grupo  de  les  Balears,  pròpiament  dites,  s’hi  compre¬ 
nia  ademés,  ab  lo  nom  de  illes  adyacents,  les  illes  de  Cabre¬ 
ra  y  de  la  Dragonera,  ab  alguns  illots  vehins.  Lo  resto  del  ar 
xipèlach,  es  à  dir  Ibiça  ( Ebus ,  Evissa)  y  Formentera  (en 
altre  temps  Ophiusa ,  l’illa  dels  serpents)  formava’l  grupo  ac¬ 
cessori  de  les  Pityuses,  axis  anomenada  pe’ls  grechs  à  causa 
dels  boschs  de  pins  que  la  cubrían  arreu  (3).  Però  les  Pityuses 
han  sigut  també  diverses  voltes  englobades  en  la  designació 
general  de  Balears  (4). 

Posada  entre  aquexes  parceles  de  terra  com  una  reyna  en 
mitx  de  sa  cort,  y  formant  lo  més  sonrient  oassis  d’aquest  de¬ 
sert  líquit  que  per  tant  temps  ha  tingut  separades  les  nacions 
civilisades,  Mallorca  venia  necessàriament  cridada  à  tenir  en 
la  historia  un  lloch  molt  més  senyalat  que  en  la  geografia 
Ella  devia  servir,  ara  y  adès,  als  pobles  de  punt  de  relació  y 
de  camp  de  batalla,  de  llaç  natural  y  de  presa  obstinada¬ 
ment  disputada.  Axis  fou  com  ella  jugà  un  paper  molt  im¬ 
portant,  d’una  part  en  les  relacions  comercials  de  les  poten_ 
cies  riberenyes  del  Mediterrani,  y  de  l’altra,  en  ses  revolu¬ 
cions  polítiques.  Sos  destins  han  estat  sempre  barrejats  d’un 


(1)  Mariana,  I,  25. 

(2)  Arx.  nat.,  kk  1413. 

(3)  Marca  hispànica ,  col.  144  y  seg. 

(4)  Principalment  en  la  crònica  de  Marsillo  (cap.  I). 

modo  especial  ab  los  de  França.  Per  espay  de  molts  anys, ha 
sigut  lo  centre  d’un  reyalme  independent,  al  qual  ella  donà 
son  nom  y  que  comprenia  una  porció  del  actual  territori 

francès. 

Un  dia  arribà  à  punt  de  quedar  directament  unida  à  la 
nostra  patria,  y  mentres  qu’ha  subsistit  la  seva  autonomia, 
llurs  soberans  han  mantingut  ab  los  nostres  estretes  rela¬ 
cions,  de  tota  especie  y  à  cada  moment.  Estes  relacions,  de 
les  quals  ells  haurían  pogut  tràuren  més  ventatjes,  han  si¬ 
gut  profitoses  per  lo  poderíu  francès,  contribuhint  d’un  modo 
notable  en  lo  desarrollo  y  bon  èxit  de  la  nostra  naxent  diplo¬ 
màcia.  Axis  es,  que  la  reyna  de  les  Balears  es  per  nosaltres 
qualque  cosa  més  que  una  vehina,  y  la  relació  dels  successos 
comuns  als  dos  payssos,  es  feta  per  inspirarnos  un  doble  in¬ 
terès.  Però,  esperant  cosa  millor,  jo’m  contentaré  de  mostrar 
aquí  com  se  formà  lo  regne  de  Mallorca,  ò  almenys,  com  la 
seva  porció  principal  fou  recobrada  de  mans  dels  infiels,  per 
venir  à  formar  lo  núcleo  d'un  nou  Estat  cristià. 

Als  temps  heròichs  (a),  segons  la  llegenda  local,  un  cert 
Gerió,  à  quí’ls  nostres  documents  anomenan  Gimen,  d’orígen 
desconegut,  hauria  fet  de  les  illes  de  Mallorca  è  Ibiça  una  so- 
beranía  ab  tres  caps,  anomenada  pe’ls  Llatins  Tricorpus ,  en 
la  qual  l’haurian  succehit  sos  tres  fills.  Estos  primers  reys 
haurian  sigut  destronats  per  un  corsari  grech  designat  ab  lo 
nom  genèrich  d’Hèrcules,  qui  implantà  per  algun  temps  en 
exes  terres  la  dominació  helènica  (i). 

D’allí  mateix  es  d’ahont  lo  ferotje  conquistador,  acusat  de 
haver  dexat  delmada  la  població  indígena,  se  diu  que  envià 
à  sos  compatriotes  à  posar  les  primeres  pedres  de  la  ciutat  de 
Barcelona,  axis  dita,  segons  una  interpretació  poch  verossí- 
mil,  en  memòria  de  la  barca  nova  en  que  havian  fet  la  tra¬ 
vessia;  y’l  pretendent  francès  en  son  dia  no  dexarà  d’alegar 


(a)  Aquesta  sucinta  ressenya  de  la  historia  primitiva  de  Mallorca 
es  molt  deficient,  y  podria  haverla  passada  per  alt  lo  autor  que  en  les 
ralles  precedents  ha  dexat  entreveure  massa  lo  seu  esperit  francès. 
(Nota  del  Traductor). 

(i)  Dameto,  Hist.  del  reyno  Balear ,  pàg.  102  y  seg.  Arx.  nac* 
kk  1413. 

exes  velles  tradicions  pera  demostrar  que  Mallorca  no  de- 
pendia  per  res,  en  sos  principis,  del  domini  de  Barcelona  (1). 
Certament  que  à  menys  de  pujarsen  fins  al  començament  del 
mon,  no’s  podian  invocar  precedents  més  llunyans  y  ensemps 
més  fabulosos.  De  tots  modos  lo  fet  de  la  independencia  pri¬ 
mitiva  de  les  Balears  respecte  d’Espanya,  no  es  per  açò 
menys  admisible,  dada  la  procedència  y  la  nacionalitat  dels 
primers  dominadors. 

Molt  aviat,  y  potser  abans  que’ls  grechs,  los  Fenicis  ocu¬ 
paren  y  colonisaren  estes  illes.  Los  negociants  de  la  opulent 
Cartago,  després  d’haverse  apoderat  de  Ibiça,  fundaren  en 
Menorca  lo  port  de  Mag  ona ,  avuy  Mahó,  situat  en  efecte,  en 
vers  la  punta  més  acostada  à  son  pays.  No  gosaren  pas  ficar- 
se  en  l’interior,  per  semblarlos  inhospitalaris  sos  habitants,  y 
d’allí  se  dirigiren  à  Espanya.  No  obstaDt,  à  la  llarga,  arriba¬ 
ren  ells  à  eliminarne  lo  element  grech  y  à  dominar  la  major 
partida  del  arxipèlach;  lo  qual  ha  permès  à  l’illa  de  Cabre¬ 
ra,  ò  més  bé  à  un  illot  vehí  anomenat  Tricuadra,  lo  revindi- 
car,  sens  cap  títol  formal  ja  se  suposa,  l’honor  d’ésser  la  pa- 
tria  de  Aníbal.  Los  Cartaginesos  foren  los  qui’s  trobaren 
cara  à  cara  ab  los  Romans,  quan  aquestos  temibles  invasors 
posaren  sa  planta  conquistadora  sobre  la  terra  balear.  Des¬ 
prés  d’haver  enèrgicament  sostingut  als  primers,  particular¬ 
ment  en  la  guerra  de  Sicilià,  en  la  que  trescents  insulars  se¬ 
guiren  l’armada  de  Hamílcar,  la  població  indígena  s’alià  ab 
los  segons,  y’l  pays  fou  definitivament  somès  à  Roma  l’any 
123  abans  de  J.  C.  per  les  armes  de  Quintus  Cecilius  Metel 
lus,  anomenat  lo  Baledrich ,  fill  del  cèlebre  procónsul  del 
mateix  nom  que  havia  contribuhit  à  domar  als  derrers  de¬ 
fensors  de  la  independencia  helènica.  Aleshores  fou  quan,  per 
la  primera  vegada,  aquell  grupo  d’illes  situat  devant  de  les 
costes  de  la  Iberia  fou  unida  oficialment  à  esta  regió:  formà 
part  de  la  Espanya  citerior,  y  fou  posada  baix  la  dependen- 
cia  de  la  metròpoli  de  Tarragona  (2). 

La  fe  cristiana  haventshi  ja  introduhit  à  una  època  bastant 

(1)  Arx.  nac.  ibid. 

(2)  Mariana,  I,  25;  Dameto,  pàg.  102,  114  y  seg.;  Bover,  Noticias 
de  la  isla  de  Mallorca ,  pàg.  158,  355»  etc. 

reculada,  Mallorca  fou,  al  sigle  v,  y  potser  abans,  provehida 
d'un  bisbat,  que  essent  lo  sufragani  de  la  citada  metròpoli, 
creà  nous  lligams  entre  l’illa  y  la  terra  ferma.  Menorca  é  Ibi- 
ça  obtingueren  també  un  bisbe  per  quiscuna  d’elles,  lo  qual 
s’explica  per  la  dificultat  que  à  les  comunicacions  aleshores 
otería  qualsevol  braç  de  mar.  Los  titulars  de  estes  tres  diò- 
cessis  figuraren  en  qualitat  de  tals  en  lo  concili  de  Toledo, 
del  any  675.  També  s'havía  propagat  de  bon’hora  l’institut 
monàstich  en  les  Balears;  puix  à  Cabrera,  roca  deserta,  avuy 
casi  inhabitable,  s’hi  sab  que  existia  una  comunitat  de  reli¬ 
giosos  agustins  en  temps  del  Papa  Sant  Gregori’l  Gran  (1). 

Aquest  fet  es  cert  que  no  ha  de  pendres  per  un  indici  de 
prosperitat  material,  perque’ls  monjos  cercavan  ab  preferen- 
cia  les  soledats  y’Is  llochs  selvatjes.  Y  per  altra  part,  los  Vàn¬ 
dals  que  s’apoderaren  de  les  illes  en  temps  de  son  rey  Gon- 
derich  l’any  42  r,  les  havían  talment  assolades,  que  casi  ne 
havían  desaparegut  los  rastres  de  la  civilisació  romana.  Los 
Goths  passaren  també  sobre  aquesta  terra  devastada;  Belisa- 
ri  no  pogué  recobraria  sinó  per  poch  temps,  per  reuniria  à 
les  possessions  del  imperi  bizantí. 

Axis  s’explica  la  raresa  relativa  de  les  ruines  antigues  que 
s’hi  troban:  Palma,  fundada  per  Cecilius  Metellus,  no’n  té 
cap,  se  pot  dir;  y  tan  sols  l’antigua  colonia  romana  de  Pollen- 
tia  (avuy  Pollença)  à  la  extremitat  septentrional  de  l’illa  de 
Mallorca,  ha  conservat  runes  importants,  inscripcions,  pedres 
tupiulars  y  vestigis  d’un  amfiteatre.  Però  la  principal  causa 
d’esta  pobresa  relativa  y’l  gran  açot  que  caygué  sobre  exes 
cristiandats  ja  florexents,  fou  la  invasió  mussulmana. 

Per  espay  de  cinch  sigles  llarchs,  salvo  curtes  interrup¬ 
cions,  les  Balears  foren  ocupades  per  los  sarrahins;  tingueren 
per  lo  tant,  prou  temps  per  arreglar  lo  pays  à  sa  manera,  y 
per  açò  hi  dexaren  una  marca  profunda,  encara  visible  à  la 
hora  present,  à  pesar  dels  grans  treballs  executats  després 
per  los  reys  cristians  de  Mallorca.  Envers  la  fí  del  seu  perío- 
do  de  dominació,  hi  pogueren  desplegar  à  llur  faysó  l’art  de 
construhir  y  l’art  de  conreuar  les  terres.  Però  durant  dos  ò 
trescents  anys  no’s  dedicaren  à  res  més  que  à  la  pirateria,  y 


(1)  Dameto,  pàg.  146,  150,  170;  Bover,  op,cit,  pàg.  158,  32,  etc. 

ells  foren  los  qui  començaren  à  fer  d’estes  illes  lo  niu  de  cor¬ 
saris,  llarch  temps  temut  dels  pobles  riberenys  del  Mediterra¬ 
ni.  Sembla  que  ja  s’hi  establiren  desseguit  d’haver  entrat  à 
Espanya,  l’any  713,  y  se’n  feren  un  punt  d’apoyo  pera  in¬ 
tentar  sobre  les  platjes  vehines  correries  sovint  desastroses. 
Llurs  depredacions  indignaren  à  Carlemany.  Cridat  per  un 
grupo  de  cristians  que  havían  quedat  esclaus  à  Mallorca  y 
Menorca,  lo  rey  dels  Franchs  envià  à  son  fill  Pepin  à  socór- 
rels,  qui  assaltà  los  alberchs  dels  pirates  mussulmans,  ne  matà 
molts  d’ells  y  portà  llurs  estandarts  à  son  pare,  un  any  abans 
del  restabliment  del  imperi  d’Occident  (1).  Però  ab  tot, 
aquesta  primera  revenja  no  tingué  pas  resultats  de  durada. 
En  813  lo  comte  d’Ampuries,  encarregat  per  Pepin  del  go- 
bern  de  Mallorca,  fou  encara  prou  sortós  en  sostenir  un 
atach  dels  Moros,  que  tornavan  de  Còrcega  à  Espanya  ha¬ 
vent  fet  rica  presa;  los  derrotà,  fent  presoners  vuyt  vaxells  y 
deslliurà  més  de  cinchcents  catius  que  venian  estibats  en  los 
bastiments.  Los  mussulmans,  per  desquitarse,  se’n  anaren  à 
devastar  les  costes  de  la  Toscana  y  de  la  provincià  Narbo- 
nesa  (2). 

Mes,  poch  temps  més  tart,  l’illa  principal  fou  entregada  als 
reys  mahometans  de  Bona  per  uns  Genovesos  que  s’hi  havian 
establert,  y  que  no  pensavan  sinó  en  traficar.  Les  Balears 
aleshores  quedaren  unides  al  Àfrica;  y  d’aquí  ve  sens  dupte 
que’ls  bisbats  de  Mallorca  y  de  Menorca  se  vejan  compresos 
en  la  provincià  eclesiàstica  de  Mauritanià,  en  una  noticia  re-» 
dactada  envers  lo  sigle  x  (3).  En  efecte,  alguns  cristians  hi 
vivian  encara,  y  les  iglesies  subsistian  almenys  de  nom,  puix 
que’ls  dessusdits  bisbats  foren  ,units  més  tart  al  de  Gerona, 
y  després,  per  concessió  del  emir  regnant,  al  de  Barcelo¬ 
na  (4). 

A  les  devastacions  que  causavan  los  moros  de  les  Balears, 
que  per  dues  vegades  atacaren  y  assaltaren  la  ciutat  de  Bar¬ 
celona,  s’hi  uniren,  per  més  desgracia,  les  incursions  dels 


(1)  Eginnhard,  ed.  Teulet,  pàg.  238,  242. 

(2)  ídem ,  pàg.  304. 

(3)  Buchon,  Atlas ,  pàg.  3  y  seg. 

(4)  Marca  hispànica ,  col.  314,  834,  1114. 

Normants  (i).  L’invasió  d’exos  bàrbaros  del  Nort,  topant  ab 
les  dels  bàrbaros  del  Mitj-día,  portà  una  confusió  que  obscu- 
reix  del  tot  l'historia  del  arxipèlach  balear  durant  aquest 
período.  Sols  al  arribar  al  sigle  xi  tornàm  à  trobarne’l  fil,  ab 
la  dominació  dels  reys  moros  de  Denia,  un  dels  quals,  lo  ter¬ 
rible  Mogehid,  se  feu  cèlebre  per  l’incendi  de  Pisa  (2).  Però 
en  aquest  mateix  instant  la  prepotència  mussulmana  comen¬ 
çà  à  declinar,  y’is  fills  de  Mahoma  van  no  sols  à  disputarse 
entre  sí  los  trcços  de  sa  terra,  sinó  també  à  tenir  que  dispu¬ 
taries  als  cristians  ja  convertits  en  agressors. 

A.  Lecoy  de  la  Marche. 

(Continuarà.) 


(1)  Ibid,  col.  328. 

(2)  Dameto,  pàg.  179;  de  Mas  Latrie,  Traités ,  pàg.  7. 

LA  FAMÍLIA  CATALANA 

v 

LOS  PACTES  NUPCIALS  EN  LES  RELACIONS  DELS  GERMANS 
DESPRÉS  DE  LA  MORT  DELS  PARES 

Los  heretaments  fixan  lo  sistema  successori  de  la  familia 
à  Catalunya,  ja  que  bé  sia  l’heretament  absolut,  bé  preven¬ 
tiu  ò  prelatiu,  sempre  dona  per  resultat  la  trasmissió  del  pa¬ 
trimoni  de  pares  à  fills.  Venen  aquexos  cridats  gayre  bé  sem¬ 
pre  à  la  successió  paterna  baix  la  forma  d’un  fideicomís  con¬ 
dicional  dependent  de  que’ls  instituits  y’l  sustituts  que  ho 
son,  per  regla  general,  guardat  ordre  de  sexo  y  d’edat,  muy- 
ran  sens  fills  que  arriben  à  la  edat  de  fer  testament. 

Axis  se  consegueix,  sens  desmembrar  lo  patrimoni,  man- 
tenirlo  dintre  de  la  familia,  única  interessada  en  conservar, 
com  precioses  relíquies,  les  tradicions  dels  antepassats  y  les 
terres  guanyades  ab  lo  seu  treball,  es  à  dir  los  recorts  morals 
y’is  resultats  materials  que  constituhexen  los  dos  elements 
que  vivifican  la  llar. 

Es  una  verdadera  equivocació,  es  un  erro  sols  disculpable 
als  que  no  conexen  nostra  llegislació  y  molt  menos  nostres 
costums,  però  imperdonable  als  que,  fingint  conèxerla,  la 
atacan  fent  veure  inconvenients  que  sols  existexen  en  ses 
apassionades  imaginacions  ò  en  sos  pochs  lleals  intents,  lo 
creure  que’ls  heredaments  establexen  à  la  mort  dels  pares 
la  guerra  civil  entre’ls  germans.  Lluny  d’ésser  axis,  la  familia 
catalana  es  un  verdader  exemplar  de  lo  molt  que  pot  la  exis¬ 
tència  may  interrompuda,  sempre  igual  y  sempre  afectuosa 
d’una  autoritat  prudent  y  protectora  en  tota  societat  consti¬ 
tuïda,  tant  si  pren  lo  nom  de  patria  com  si  pren  lo  de  fa¬ 
milia. 

;No  tot  son  roses  y  alegries  pe’l  germà  heredat,  escullit 
pe’l  pare  pera  ésser  son  continuador  en  la  direcció  del  patri¬ 
moni!  |No  tot  son  espines  y  penes  pe’l  fill  segon  à  qui  lo 
pare  senyala  tan  sols  la  llegítima  ò  poch  més,  concedintli 
emperò  la  facultat  de  viure  mentres  vulga  y’s  conserve  solter 
en  la  casa  payral,  treballant,  com  es  natural,  en  profit  comúl 
jNo  son,  nó,  los  hereus  senyalats  pe’ls  pares  los  que  sempre 
resultan  favorescuts  à  costes  dels  demés  germansl 

En  les  famílies  de  mitjana  condició,  que  son  les  en  major 
número,  la  conservació  del  patrimoni  es  més  bé  una  carga 
que  un  benefici,  es  més  bé’l  cumpliment  d’un  deber  que’l 
gaudiment  d’un  privilegi.  En  realitat,  moltes  vegades  l’here- 
dat  sacrifica  l'interés  material  per  una  compensació  de  l’or¬ 
dre  moral:  per  la  consideració  à  la  possessió  de  la  llar  pa¬ 
terna  (i).  Es,  en  efecte,  una  severa  tasca  la  de  passar  la  ma¬ 
jor  part  de  la  vida  activa  baix  la  direcció  immediata  dels 
pares;  la  de  tancarlos  los  ulls  després  d’haver  cuydat  de  sa 
vellesa,  la  de  conservar  la  tradició  dels  antepassats,  la  d’edu¬ 
car  y  establir  un  seguit  numerós  de  germans  y  germanes,  la 
d’assistir  ò  de  guardar  en  la  llar  als  que  no  poden  bastarse 
à  sí  matexos,  y  de  recullir  més  tart  als  que  no  han  sortit  bé 
de  llurs  empreses  (2).  Aquexa  situació  del  heredat  contrasta 
molt  sovint  ab  la  dels  demés  germans  que,  lliubres  de  tot  de¬ 
ber  colectiu,  y  havent  d’ajudarse  tan  sols  à  sí  matexos,  han 
pogut  arribar  als  graus  superiors  de  la  gerarquía  social  per 
sos  èxits  en  lo  comers,  en  les  arts  lliberals  y  en  los  serveys 
públichs. 

Lluny  d’establir  la  guerra  civil  entre’ls  germans,  los  pactes 
nupcials  que  regulan  la  successió  de  llur  pare,  produhexen 
moltes,  moltíssimes  vegades,  sobre  tot  en  la  virtuosa  y  pa¬ 
triarcal  familia  catalana,  nascuda  y  criada  en  les  nostres  ser¬ 
res,  entre  mitx  de  les  nostres  boscuries  ò  en  les  nostres  om- 
brívoles  valls,  l’efecte  de  no  voler  los  demés  germans  sortir 
de  la  casa  payral,  y  allí,  rodejant  al  germà  hereat  y  més  tart 
al  seu  fill  y  successor,  dexant  la  llegítima  à  la  casa,  treba¬ 
llant  per  la  prosperitat  de  la  matexa,  en  ella  viuen,  ajudan, 

(1)  Lt  Play.  L'organisation  de  la  famille. 

(2)  Lo  mateix  autor.  La  reformi  sociale  en  Franee,  tomo  segon. 

aconsolan,  cuydan,  aconsellan  y  moren  rodejats  de  tota  la 
família,  benehint  les  nostres  lleys  y  les  nostres  costums  que’ls 
hi  permeten  permanèxer  à  la  vora  del  escó  que  escalfava  ja 
les  mans  tremoloses  dels  avis,  per  comptes  de  obligarlos  à 
dexar  lo  centre  de  tan  tendres  recorts  pera  lluytar  en  les  cor¬ 
rents  de  la  vida,  moltes  vegades  sens  elements  ab  que  for- 
marse  un  refugi  pera  sí  y  pera  sa  familia. 

Certament  algunes,  poquíssimes,  vegades  pot  darse  lo  cas 
de  que  un  germà  díscol,  ambiciós,  oblidadís  de  la  historia 
de  la  seva  familia,  desconexedor  de  que  sens  lo  nostre  règi- 
men  patrimonial  son  pare  no  hauria  pogut  formarse  una  po¬ 
sició  independent,  encengui  dintre  de  la  familia  la  guerra 
civil,  inspirant  passions  y  fent  nàxer  rencor  entre’ls  indivi- 
duos  d’ella;  però  <;què  valen  aquexos  casos  aislats  en  com¬ 
parança  dels  beneficis  morals  y  econòmichs  que  produhexen 
los  heredaments  creats  à  l’ombra  de  la  llibertat  de  testar? 
jQuína  diferencia  tan  gran  no  existeix  entre  les  ventatjes  de 
aqueix  règimen  successori  comparat  ab  lo  principi  de  la  suc¬ 
cessió  forçosa  existent  à  Castella!  ,-Per  ventura,  no  son  més 
fàcils  d’evitar  les  discòrdies  entre  germans,  quan  l’hereu 
pot  pagar  les  llegítimes  en  diner  sens  esmicolar  lo  patrimoni 
com  ho  permeten  les  lleys  catalanes,  que  no  pas  ab  lo  siste¬ 
ma  de  les  particions  dels  bens  obligades  per  la  llegislació 
castellana? 

En  los  pactes  nupcials,  quan  los  pares  no’s  reservan  la 
quantitat  necessària  pera  dotar  à  sos  fills,  es  à  dir,  senyalar- 
los  lo  que’ls  hi  correspon  en  concepte  de  llegítima,  imposan 
l’obligació  de  que’l  fill  heredat  degui  pagar  los  dots  à  sos 
germans.  Tan  en  un  com  en  altre  cas,  si  la  llegítima  no  ha 
sigut  pagada  ja  en  vida  del  pare,  té  dret  l’hereu  de  satisferla 
ab  diner,  nova  concessió  feta  à  la  llibertat  pera  no  divi¬ 
dir  los  patrimonis,  ventatja  immensa,  que  al  mateix  temps 
que  fa  gayre  bé  impossible  tota  classe  de  discusions  y  de 
disputes  entre’ls  germans  sobre’l  major  ò  rumor  preu  de 
les  finques  que  deurían  entregarse  en  pago,  obliga  à  la  eco¬ 
nomia,  puix  lo  fill  heredat  prefereix  sufrir  llargues  priva¬ 
cions  à  vendre  lo  més  petit  terròs  de  terra  de  les  que  forman 
son  patrimoni,  ahont  hi  hà’ls  suors  de  sos  passats  y’is  seus 
propis. 

No  succeheix  axis  à  Castella.  A  la  mort  del  pare  tenen 
dret  à  sos  bens  tots  los  seus  fills;  la  partició  forçosa  s’imposa, 
y  ab  ella  ve’l  desroembrament  del  patrimoni,  la  descomposi¬ 
ció  de  la  familia,  la  destrucció  de  la  llar,  y  moltes  vegades, 
per  causa  de  les  costoses  particions ,  la  ruína  de  les  famílies 
de  pochs  caudals.  Ab  molta  exactitut  ha  dit  un  autor,  citat 
aqui  repetides  vegades,  que  la  partició  forçosa  es  un  assot 
pera  tota  la  escala  de  la  propietat,  però  que  es  en  lo  grau 
inferior  ahont  lo  mal  se  fa  sentir  ab  més  vivesa.  Puix  bé:  si 
son  les  petites  propietats  les  que  més  abundan,  si  son  les  po¬ 
sicions  mitjanes  les  que’s  troban  ab  immensa  majoria  en  to¬ 
tes  les  nacions,  ,jquíns  han  d’ésser  los  efectes  de  la  partició 
forçosa?  Un  terreno,  que  cultivat  ab  constància  y  ab  molt 
cuydado,  bastava  ab  pena  pera  cubrir  les  atencions  d’una 
familia  no  pas  molt  numerosa,  à  la  mort  del  pare  té  de  par- 
tirse  entre’ls  fills.  La  porció  que  correspon  à  cada  un  d’ells 
no  pot  cultivaria  son  novell  propietari,  perque,  ò  bé'ls  rendi¬ 
ments  no  li  compensan  los  gastos  de  cultiu,  ò  bé  aquells  ren¬ 
diments  son  tan  petits,  que  no  li  bastan  pera  cubrir  ses  ne¬ 
cessitats  y  les  de  sa  familia.  Resultat  d’axò:  cada  un  dels 
fills  te  de  malvendre  son  tros  de  terreno  que  compra’l  pro¬ 
pietari  colindant  à  un  baix  preu,  valentse  de  la  trista  y  poch 
desfogada  posició  del  venedor.  Iguals  inconvenients  té  la 
partició  forçosa  quan  se  tracta  d’una  finca  urbana:  cert  que 
la  casa  no’s  pot  tirar  à  terra  pera  dar  una  viga  à  un  fill  y  un 
bastiment  de  porta  à  l’altre;  però,  ò  bé  los  germans  possehe- 
xen  l’edifici  en  comú  de  lo  qual  en  resulta  un  niu  de  rahons, 
ò  bé, — y  axò  succeheix  moltes  vegades, — s’axecan  emvants, 
se  separan  los  pisos  pera  que  cada  germà  puga  ésser  propie¬ 
tari,  independent  y  com  mana  la  lley,  d’una  habitació  de  la 
casa.  Y  sí  axò  passa  à  la  primera  generació,  £què  té  de  suc- 
cehir  à  la  segona  ò  tercera  si’l  fill  no  ha  sapigut  formarse  un 
patrimoni  propi? 

Però  la  partició  forçosa  té  un  altre  gravíssim  inconvenient 
qu’afecta  à  totes  les  classes  productores,  es  à  dir,  à  les  for¬ 
ces  vives  de  la  nació.  Ab  tal  partició’l  treball  pert  la  conti- 
nuitat,  que  es  un  dels  seus  caràcters  més  útils.  Lo  pare  no 
pot  associar  à  sa  propietat,  à  sa  empresa,  à  son  comers,  à  sa 
indústria,  cap  dels  fills;  perque  la  propietat,  la  empresa/1  co- 

mers,  la  indústria,  estàn  destinades  à  desaparèxer,  que  tan 
val  à  dir  à  dividirse,  en  lo  día  de  la  mort  del  cap  de  fa¬ 
mília. 

Y’is  efectes  morals  de  la  partició  forçosa  no  son  menos  fu¬ 
nestos  que’ls  materials  ja  indicats.  En  los  últims  anys  de  la 
seva  vida’l  pare  que  necessita  repòs,  que  no  té  ja  forces  pe’l 
treball,  se  veu  obligat  à  retirarse  de  la  vida  activa,  y  per  lo 
tant  à  vendre  la  terra  que  no  pot  menar,  lo  taller  en  que  no 
pot  treballar  ò  lo  comers  que  no  pot  dirigir,  pera  conseguir 
ab  lo  producte  de  la  venda’ls  medis  necessaris  pera  sa  sub¬ 
sistència  y  la  de  sa  familia.  Per  altra  part,  los  fills  que  saben 
que  son  pare  no’ls  hi  pot  trasmetre  à  cada  un  d’ells— perque 
ha  de  repartirse  entre  tots — lo  nom  comercial,  la  clientela 
professional  ò  la  propietat  adquirida,  s’apartan  de  la  casa  pa¬ 
terna  que  res  los  hi  promet,  que  ab  res  positiu  los  atrau,  de 
la  que  res  esperan;  y’is  pobres  pares  quan  son  vellets,  quan 
més  necessitan  del  calor,  del  carinyo,  dels  cuydados  de  sos 
fills,  no’ls  tenen  à  son  costat — perque  cada  un  d’ells  ha  tin¬ 
gut  d'empendre  la  carrera  y  buscarse  una  posició — quedant 
condempnats  moltes  vegades  à  morir,  sentint  ja  abans  lo  gel 
d’una  llar  apagada,  lo  silenci  d’una  societat  extingida.  La  re¬ 
tirada  del  pare,  al  dexar  sos  assumptos,  havia  romput  brusca¬ 
ment  les  tradicions  del  treball  y  de  la  propietat;  la  seva  mort 
destrueix  completament  les  tradicions  de  la  familia. 

Vègis,  donchs,  quin  sistema  es  pitjor,  si’l  de  la  partició 
forçosa  que  conduheix  al  aniquilament  de  la  familia  y  de  la 
propietat,  ò’l  creat  ab  los  pactes  nupcials  à  Catalunya,  que 
perpetua  les  tradicions,  que  fa  del  fill  un  successor  del  pare 
y  un  continuador  de  la  obra  per  aqueix  començada,  que  man¬ 
té  un  refugi  afectuós  y  sempre  obert  pera’ls  germans  en  la 
casa  payral. 

Tals  son  los  beneficis  de  la  llibertat  civil,  base  ferma  y  sò¬ 
lida  de  la  nostra  llegislació:  ab  tal  llibertat  apareix  sens  tra- 
bes  ni  obstacles  l’organisme  de  la  successió,  y  per  lo  tant 
pot  manifestarse  expontàneament  la  voluntat  del  testador;  ab 
tal  llibertat  se  presenta  dúctil  y  flexible  l’organisme  de  la 
contractació;  ab  tal  llibertat  se  permet  que,  combinant  exos 
dos  organismes,  puga  ferse,  ab  les  capitulacions  matrimo¬ 
nials,  una  excelent  constitució  familiar,  quals  importants 

efectes  morals,  socials  y  econòmichs  han  sigut  objecte  de 
demostració  en  aqueix  treball. 

La  tasca  està  acabada.  Aquí  deuria  posar  punt  final,  sinó 
fos  lo  desitx  de  presentar  en  resúmen  les  ventatjes  que  pro* 
duheix  en  la  familia  y  en  la  propietat  lo  sistema  de  les  capi¬ 
tulacions  matrimonials  tal  com  se  fan  à  Catalunya. 

Sols  indicaré  les  principals,  àb  lo  que  dit  queda  que  no 
son  les  úniques  les  que  passo  à  indicar. 

Es  la  primera  ventatja,  y  no  la  menos  important,  la  de  que 
pot  acomodarse  tal  sistema  à  les  distintes  condicions  de  cada 
familia.  La  varietat  de  pactes  y  lo  número  de  combinacions 
que  poden  ferse  lliurement  en  los  capítols,  permet  que  axis 
puga  ésser,  qualsevulga  que  sia  la  posició  de  la  familia. 

Lo  dit  conduheix  à  la  segona  ventatja.  Los  capítols  consti- 
tuhexen  un  règimen  pera  cada  familia;  règimen  que  no  pot 
menos  d’ésser  saludable  y  beneficiós  pera  ella,  ja  que  es  dic¬ 
tat  tenint  en  compte  les  aspiracions,  les  necessitats,  les  con¬ 
dicions  especials  de  la  petita  societat  que  l’adopta. 

Mes, — y  exa  es  la  tercera  ventatja, — lo  sistema  de  les  ca¬ 
pitulacions  matrimonials  catalanes,  eleva  en  gran  manera  la 
autoritat  paterna  tan  necessària  pera’l  progrés  de  la  familia 
y  de  la  societat.  Verdadera  constitució  social  los  capítols, 
començan  per  reconèxer  un  rey  ò  senyor,  que  es  lo  pare,  ab 
tots  los  drets  de  tal,  lo  dotan  de  tots  los  elements  necessaris 
pera  que  puga  ferse  respectar,  li  donan  los  medis  de  delegar 
son  poder  pera  després  de  la  seva  mort,  y  li  permeten  nom- 
brar  lliurement  son  successor  pera  quan  aquella  delegació  sia 
finida. 

Després  los  capítols  ajudan  à  robustir  lo  caràcter  moral  y 
legal  de  cada  espòs  en  la  familia,  lo  qual  constituheix  la  quar¬ 
ta  ventatja.  Lo  caràcter  del  marit  y  del  pare,  permetentli  en¬ 
vers  à  la  muller  dolçura,  respecte,  agrahiment;  permetentli 
envers  al  fill  totes  les  potestats:  la  d’ensenyar,  ab  la  qual  reg¬ 
na  en  son  pensament;  la  de  governar,  ab  la  qual  regna  en  sa 
voluntat;  la  de  castigar,  ab  la  qual  regna  en  sa  ànima  y  en  son 
cor.  Lo  caràcter  de  la  muller  y  de  la  mare,  permetentli  en¬ 
vers  al  marit  sumissió,  desprendiment,  afectuós  cuydado; 
permetentli  envers  al  fill  tots  los  amors,  perque  la  mare,  por- 

tant  en  son  cor  la  necessitat  d’estimar  fins  à  la  sublimitat,  es 
tot  sacrifici,  es  tot  abnegació,  pera  son  idolatrat  fill. 

La  quinta  ventatja  es  la  de  que  l’expressat  sistema  encade¬ 
na  entre  sí  les  generacions.  Lo  fill  reb  de  son  pare’l  dipòsit 
sagrat  de  les  tradicions  de  la  familia  juntament  ab  lo  patri¬ 
moni  adquirit  ò  conservat  ab  lo  treball;  lo  net  reb  del  fill  los 
matexos  llegats,  y  d’aqueix  modo,  insensiblement,  les  gene¬ 
racions  s’encadenan,  sens  apagarse  may  les  ardentes  brases 
del  foch  sagrat  (1). 

Com  es  natural  ha  d’ésser  la  sexta  ventatja,  la  de  que  ab 
tal  sistema’s  fomentin  los  hàbits  de  treball  y  d’economia.  Lo 
treball,  aqueix  esforç  del  home  pera  vèncer  les  resistencies  de 
la  natura,  té  la  més  cabal  recompensa  ab  lo  dret  de  poder 
disposar  de  lo  guanyat  ab  tals  esforços,  y  ab  la  esperança  de 
poder  obtenir  algun  día  lo  premi  de  tals  afanys.  La  econo 
mía  ò  sia  lo  gobern  de  la  casa,  la  regla  administrativa  de  la 
llar,  la  llegislació  del  regne  domèstich,  de  cap  manera  pot 
desarrollarse  mellor  que  baix  una  organisació  que  consenti, 
com  succeheix  ab  los  capítols,  aprofitar  en  bé  del  patrimoni, 
en  benefici  de  la  familia,  lo  resultat  d’una  bona  y  prudent  ad¬ 
ministració. 

També  afavoreix  dit  sistema’l  cultiu,  y  ab  ell  la  riquesa, 
especialment  la  rústega.  Aquexa  sèptima  ventatja  es  indub¬ 
table,  puix  associant  lo  pare  al  fill  heredat  en  la  direcció  y 
cuydado  del  patrimoni,  l’interessa  y  l’alenta  pera  que  empren¬ 
gui  la  transformació  de  terres  secanes  en  productives  pesses 
de  cultiu,  la  plantació  d’arbres  de  producció  tardana  però 
de  bons  resultats  definitius,  la  conservació  y  mellora  de  les 
finques  urbanes,  baix  la  seguretat  de  que  ningú  sinó  ell  ò  son 


(l)  Lo  foch  sagrat  era  entre’ls  antichs  la  representació  material 
de  la  existència  de  la  familia;  era  la  seva  Providencia.  La  casa  del 
Grech  ò  del  Romà  contenia  sempre  un  altar:  sobre  ell  hi  tenia  d’ha¬ 
ver  constantment  una  mica  de  cendra  y  alguns  carbons  encesos.  Era 
una  obligació  sagrada  per  lo  cap  de  la  casa’l  mantenir  encès  lo  foch 
día  y  nit;  no  dexava  de  brillar  la  flama  sinó  quan  la  familia  havia 
desaparegut  per  complert.  Axis  es  que  foch  apagat,  familia  extingida 
eran  expressions  sinònimes  en  la  antigüetat.  Vègis  la  interessant  obra 
de  Fustel  de  Coulanges:  La  cité  antique. 

successor  disfrutarà  dels  beneficis,  del  aurnent  que  aquexos 
treballs  produhiràn  en  lo  patrimoni. 

Es  també  una  ventatja  que  mereix  senyalarse  en  octau 
lloch,  la  de  que’l  sistema  de  les  capitulacions  matrimonials 
dona  estabilitat  à  la  propietat.  Precisament  perque  ab  los  he- 
redaments  los  bens  se  transmeten  de  pares  à  fills,  de  genera¬ 
ció  en  generació,  sens  haverse  de  dividir  les  finques  à  la  mort 
de  cada  posseidor  com  succeheix  à  Castella,  es  innegable 
que  la  propietat  es  més  estable,  y  per  lo  tant  més  susceptible 
d’ésser  mellorada,  que  no  quan  passa  constantment  d’unes  à 
altres  mans. 

La  novena  ventatja  es  també  molt  important:  Los  dos 
grans  elements  de  la  conservació  de  la  societat,  la  familia  y 
la  propietat,  s’unexen  en  forta  llassada  per  medi  dels  capítols. 
La  idea  de  la  familia  y  la  idea  de  la  propietat  venen  à  con- 
fondres  ab  una  paraula  d’alta  significació  en  lo  nostre  pàys: 
lo  patrimoni.  Axis  s’espressa,  axis  se  denomina’l  conjunt  de 
finques  ò  terres  pertanyents  à  una  familia;  y  aquexa,  pera  de¬ 
mostrar  sa  unió  ab  la  propietat,  li  dona  son  nom,  designant- 
se  los  patrimonis  catalans  gayre  bé  sempre  ab  exa  espresiva 
denominació,  composta  del  apellido  de  la  casa  y  de  la  pa¬ 
raula  can  que  ve  à  significar  lo  mateix  que  patrimoni.  ^Quina 
cosa  hi  hà  més  usual  que  parlar  de  Can  Rabassa,  Can 
Valls,  etc? 

Totes  aquexes  ventatges  y  moltes  altres  que  podrían  se¬ 
nyalarse,  derivades  de  la  aplicació,  en  los  capítols  matrimo¬ 
nials,  dels  dos  grans  principis  de  la  llibertat  de  contractació 
y  de  la  llibertat  de  testar,  forman  lo  caràcter  viril  del  poble 
català,  aqueix  caràcter  tan  fielment  descrit  per  dos  dels  nos¬ 
tres  més  entusiastes  y  acèrrims  defensors  (i)  de  tot  lo  que’s 
refereix  à  Catalunya: 

«Es  lo  poble  català, — diuen, — grave  en  ses  concepcions, 
»audàç  en  ses  empreses,  concís  en  lo  dir,  ferm  en  lo  valer, 
» perseverant  en  sos  propòsits,  fort  en  les  adversitats,  gelós 
»de  sa  honra  fins  à  la  quisquillositat,  aymant  de  son  sol  fins 
»al  fanatisme,  poètich  sens  arrebats,  explèndit  sens  prodiga- 

(i)  D.  J.  Coroleu  y  D.  J.  Pella  y  Fargas:  Los  Fueros  de  Cata- 
hina. 

»litat  y  sobri  sens  avarícia,  y,  per  efecte  d’exes  matexes  qua¬ 
litats,  tan  apegat  à  ses  tradicions  que  reflectan  sos  més  ín- 
»tims  sentiments  com  propens  à  estudiar  y  adoptar  tots  los 
» avens  que  poden  contribuir  al  verdader  progrés  de  la  civili- 
»sació  y  per  consegüent  al  perfeccionament  moral  del  indivi- 
»duo  y  al  general  benestar  de  les  nacions.» 

R  Duran  y  Ventosa. 


. 

ANYORANÇA 


Quan  recort  l’Ylla  daurada 
confosa  entre  cel  y  mar, 
patria  hont  té  tot  lo  qu’estima 
lo  meu  cor  enamorat, 
ferit  del  mal  d’anyorança 
consirós  dich  suspirant: 

|Ay  Mallorca  benvolguda! 

|Ay  Roqueta ,  Deu  te  guart! 

Monuments  y  pàysatges 
comparèxenme  al  davant, 
y  embellit  tot  per  l’ausencia 

iquè  puch  fer .  sinó  anyorar? 

Les  recordances  m'acoran, 
y  retut  encara  exclam: 

Si  es  l’oblit  qu’ha  de  curarme, 

|no  vull  cura  pe’l  meu  mal! 

íQuan  rompré’l  cercle  d’onades 
que  te  venen  à  besar, 
y  aniré,  mare  Mallorca, 
à  donarte  un  fort  abraç? 

Dret  à  proa  al  ferse  día 
guaytaré  puigs  y  serrals, 
saludant  ab  dolces  llàgrimes 
l’antich  regne  ahont  som  nat. 

Les  crestes  de  les  montanyes 
l’ull  del  sol  se’n  vé  à  daurar..... 

Ja  hem  passat  la  Dragonera . 

som  à  la  Mola  d’Andraig. 

L’eco’ns  torna’ls  crits  de  joya 
al  revoltar  cada  cap, 
que  ansiós  gir  com  fulls  d’un  llibre 
qu’en  el  pit  duch  estampat. 

Papallons  de  la  marina 
son  els  llaüts  de  pescar; 
tot  brandant  ses  blanques  veles 
un  estol  ens  surt  à  pas. 

Pescadors  de  prima  y  d’auba 
tornan  alegres  cantant 
al  sò  trist  de  les  tonades 
que’ns  dexaren  els  alarbs. 

Ja  tombàm  Calafiguera 
y  la  Torra  issa’l  senyal; 
la  badia  ab  sos  llarchs  braços 
nos  acull  y’ns  té  abraçats. 

«Sou  à  casa,  fills!»  nos  diuen 
Galatzó,  Randa  y’l  Capblancb. 
jQuín  castell  el  de  Bellveure! 

|Est  nom  sí  qu’es  veritat! 

|Deu  te  guart,  Palma  garrida, 
per  à  sempre  Deu  te  guart! 
ab  ta  Llotja  mercadera, 
y  ton  històrich  Palau; 
ab  l’alta  Seu  gegantina 
que  tos  Reys  varen  alçar 
per  dexarte  sa  garlanda 
que  corona  la  ciutat. 

L’amor  y  la  fantasia 
se  me’n  dtíen  hont  be’ls  plau, 
y  en  ales  de  l’anyorança 
t’he  vingut  à  saludar. 

Per  les  treugues  dels  estudis 
hi  partiren  mos  companys, 
y  com  no  puch  en  persona, 
frissós  el  cor  m’hi  ha  volat. 

Pelegrí  del  amor  patri 
dintre’l  port  fantasiant, 
no  entraré  per  tes  murades 
ni  guaytaré  dins  ma  llar. 
L’altr’amor  vuy  no’m  governa,... 
ni  familia  ni  amistat: 
vinch  à  esplayarne  la  vista 
d’un  al  altre  molinar. 

N’anyor  les  pedres  colrades 
pel  sol  dels  segles  passats, 
l’antigor  dels  edificis 
ab  llurs  gòtichs  finestrals 
de  les  primes  colomnelles 
que  m’abellian  d’infant, 
y  al  miraries  una  estona 
despert  me  feyan  somiar. 

Si  garrida  n’es  la  perla, 
la  petxina  no  té  par, 
feta  d'ayroses  montanyes 

que  la  van  enrevoltant . 

Puigmajor,  d’ales  esteses, 
qu’alçà  Deu  per  redossar 
à  les  viles  ajaçades 
per  turons,  comes  y  valls. 

No  vinch  à  cercar,  Mallorca, 
l'agomboladora  pau 
de  tes  belles  aucaries, 
vergers  y  tarongerals; 
cims  y  avenchs  y  fondalades 
me  plauria  de  trescar 
per  l’espinada  que  giras 
à  les  fúries  del  Mestral. 

|Ay,  serralades  blavenques, 

ay,  vermellosos  penyals, 

plens  d’ausines  rabaçudes 

entre  pins  escabellats, 

que  les  neus  axaragallan, 

que’l  Torb  cruix  y  esquerda’l  llamp!. 

iQuí  fos  ara  dins  les  boyres 

que’ls  fronts  vostres  van  besant! 

iQuí  hi  sentís  les  veus  selvatges 
que  retrunyen  pels  barranchs, 
el  redolar  de  les  roques, 
la  gemegor  del  fullàm; 
y  dalt  d’onades  de  pedra 
veure  impotents  les  de  baix 
qu’envestexen  escumoses 
y  s’esclafan  bramulant! 


Revista  Catalana 


437 


D’allà  dalt  esbravaria 
l’anyorança  que’m  combat, 
abraçante  ab  tota  l’ànima, 
Mallorca,  de  cap  à  cap; 
demanant,  per  recompensa 
de  lo  molt  que  t’he  estimat, 
qu’en  ta  terra  benehida 
Deu  me  duga  à  soterrar. 


Martan  Aguiló. 


Barcelona,  Juliol  de  1844 

DICTAMEN  CRITICH 


de  la  «Historia  de  Catalunya»  de  don  Antoni  Aules  - 

tia  y  Pijoan,  donat  à  la  Real  Acadèmia  de  Bones 

Lletres. 

En  virtut  del  ofici  d’exa  Real  Acadèmia  en  lo  qual  s’en¬ 
carrega  al  infrascrit  acadèmich  la  redacció  d'un  dictàmen 
sobre  la  Historia  de  Catalunya  del  senyor  don  Antoni  Aules  - 
tia  y  Pijoan,  à  fi  de  donar  cumpliment  als  desitjs  expressats 
per  l’Excm.  Ajuntament  d’aquesta  ciutat,  en  la  comunicació 
que  sobre  dita  obra  dirigí  à  aquesta  Real  Corporació;  l’infras- 
crit  acadèmich,  després  d’haver  examinat  y  estudiat  detin¬ 
gudament  los  dos  volums  de  la  obra  objecte  de  la  consulta, 
sosmet  à  l’aprobació  de  dita  Real  Acadèmia,  lo  dictàmen 
següent: 

La  Historia  de  Catalunya  de  don  Antoni  Aulestia  ha  vin¬ 
gut  à  omplir  un  gran  buyt  y  satisfer  una  gran  necessitat,  en 
l’actual  Renaxement  literari  català.  No  obstant  la  importàn¬ 
cia  d’aqueix  moviment,  per  tothom  reconeguda,  la  tradició 
clàssica  y  gloriosa  del  gènero  històrich  no  aparexía  en  ell  re  - 
novellada.  Nostra  literatura,  que  sols  tingué  caràcter  nacional 
y  segell  originalíssim  en  la  historia  y  la  didàctica,  al  renàxe  r 
en  la  època  present,  sembla  que  s’havia  oblidat  de  que  nos¬ 
tra  única  y  verdadera  epopeya  nacional  la  havian  escrita  nos¬ 
tres  inimitables  cronistes,  y  de  que  prescindir  del  gènero 
històrich  equivalia  à  rompre  la  cadena  d’or  del  passat  y  à 
negar  la  personalitat  de  Catalunya  en  lo  present  y  en  l’esde¬ 
venir.  Desde’ls  temps  en  que  Beuter  à  València,  Binimelis  à 
Mallorca  y  Pujades  en  nostre  Principat,  escrigueren  en  llen¬ 
gua  catalana  ses  cròniques  particulars,  encar  que  cansantse 
aviat  de  son  intent  y  acabantles  en  llengua  castellana,  com 
si  creguessen  mort  per  sempre  y  ja  no  ressuscitable’l  gloriós 
passat  de  nostra  nacionalitat,  res  més  s’havia  començat  en 
lo  sentit  de  conrear  la  historia,  com  no  fossen,  sobre  tot  en 

nostres  dies,  monografies  y  assaigs  aislats  de  caràcter  espe¬ 
cial. 

Les  observacions  precedents  mostran  la  importància  de  la 
obra  del  senyor  Aulestia.  Encara  que  arribada  un  xich  mas¬ 
sa  tart,  completa  en  cert  modo  nostre  Renaxement,  ja  que 
un  esforç  d’aquesta  mena  suposa  que  nostra  literatura  redi- 
viva,  no  es  un  joch  qualsevol  ò  un  entreteniment  de  retò- 
richs  y  de  poetes,  sinó  que  es  viable,  ab  vida  robusta  y  ufa¬ 
nosa,  ab  plena  conciencia  de  sa  rahó  d’ésser  y  de  sos  fins,  y 
sens  menyspreuar  un  sol  dels  tresors  de  la  rica  heretat  de 
sos  segles  d’or. 

Altra  condició  avalora  à  nostre  entendre  la  historia  del 
senyor  Aulestia;  y  es,  la  unitat  y  constància  de  criteri  ab  que 
està  escrita.  Aquest  criteri  no  es  altre  que  l’esperit  català  que 
fou  en  temps  passats  llaç  d’unió  dels  estats  confederats,  sal  y 
mèdula  de  nostra  raça  y  mòvil  de  totes  ses  empreses,  criteri 
sens  lo  qual  la  historia  de  la  monarquia  d’Aragó  es  un  enig¬ 
ma.  En  aqueix  punt  lo  senyor  Aulestia  no  fa  més  que  seguir 
la  tradició  gloriosa  del  genero  tal  com  lo  conrearen  los  Jaumes, 
los  Desclot,  los  Muntaner,  los  Pere  IV  ò  Descoll,  los  Boad  es 
y  tants  altres  com  formac  la  dinastia  originalíssima  dels  can¬ 
tors  de  gesta  en  prosa,  de  nostra  literatura.  Tots  foren  since* 
rament  catalanistes,  y  proba  evident  d’açò  es  ademés,  que’l 
gènero  històrich  fill  de  la  realitat  y  que  sols  se  nodreix  de  la 
sava  dels  fets,  no  florí  (parlant  en  general  y  en  llengua  ca¬ 
talana)  ni  en  València,  ni  en  Mallorca, 'ni  molt  menys  en 
Aragó,  sinó  únicament  en  Catalunya,  verdader  cap  y  mare  de 
la  confederació.  Res  més  curiós  y  factible,  à  no  semblarnos 
aquí  poch  pertinent,  que  la  demostració  del  esperit  català  de 
nostres  cronistes,  fet  ab  cites  aduhents,  preses  de  ses  planes 
inimitables. 

Lo  senyor  Aulestia  segueix  pas  à  pas  sa  marxa  y  ab  ella  la 
no  interrompuda  aspiració  à  la  independencia,  à  la  unitat  y 
després  à  la  hegemonia,  de  nostra  raça,  lo  progrés  de  no  stra 
civilisació  y  de  nostra  vida  política,  y  d’aquest  modo’ns  expli¬ 
ca  com  aquell  cos  heterogeni  que  duya’l  nom  artificial  de 
monarquia  d’Aragó,  treballava  mogut  per  un  sol  impuls,  grà¬ 
cies  à  la  unitat  superior  que  li  donava  aquell  esperit,  encar¬ 
nat  principalment  en  sa  dinastia  cinch  vegades  secular,  com- 

posta  de  prínceps  profondament  catalans  que  naxian,  vivian 
y  morian  en  Catalunya  y  que  obra  van  atents  sempre  al  en- 
grandiment  de  sa  casa  y  de  sa  raça.  Tots  los  naturals  de  la 
monarquia  aragonesa  eran  batejats  generalment  per  los  es- 
tranjers  ab  lo  nom  de  catalans.  Mariana,  v.  gr.,  pera  adu- 
hir  sols  un  exemple,  diu  que  Ramon  Lull  era  mallorquí,  pero 
de  nació  català.  A  la  companyia  que  en  Orient  realisà  tan  lle¬ 
gendàries  proeses,  composta  de  catalans  y  aragonesos,  cone- 
guérenla  també  ab  lo  dictat  de  companyia  catalana,  franchs  y 
bizantins,  venecians  y  anjovins  y,  en  una  paraula,  tots  lo  que 
ab  ella  combateren.  Les  conquestes  de  la  monarquia  aragone- 
sa,  encar  que  respectant  lo  modo  d’ésser  de  cada  regió,  resuL 
taren  axí  mateix  catalanes  en  gran  part.  Díganho  Mallorca, 
Valencia  y  Múrcia,  y  à  més  d’aquexes  comarques  poques  ciu¬ 
tats  que  en  Cerdenya  y  en  Sicilià,  venian  à  ésser  com  à  colo 
nies  de  la  confederació  oriental,  v.  gr.,  Alguer  y  Bonayre 
en  la  primera  y  Agosta  en  la  segona,  poblades  esclusivament 
per  naturals  de  Catalunya.  Per  les  costums  de  Barcelona  se 
regiren  les  ciutats  de  Pericles  y  Epaminondes;  y  durant  tres 
quarts  de  segle,  la  llengua  oficial  dels  ducats  d1  Atenes  y  Neo- 
patria.  fou  la  catalana,  com  ho  era  la  de  Catalunya,  Mallorca 
y  València,  y  la  de  la  Casa  Real. 

Repetim  una  vegada  més,  sens  l’esperit  català  no  s’ex¬ 
plica  la  historia  de  la  monarquia  d’ Aragó  y  no’s  pot  duptar 
de  la  existència  d’aqueix  esperit  ètnich  general  y  per  tant  de 
la  nació  catalana  per  més  que,  menys  afortunada  aquesta  que 
moltes  altres,  ni  històricament  ni  política,  assolís  aquell  nom, 
que  era’l  que  millor  s’avenía  ab  son  modo  d’ésser. 

Hi  hagué  desde’ls  primers  temps, — y’l  senyor  Aulestia  ho 
demostra  eloqüentment, — no  obstant  certes  diferencies,  lo¬ 
cals  è  històriques,  solidaritat  y  comunitat  admirables  d’inte¬ 
ressos,  de  llengua,  de  religió  y  d’ideals  polítichs  entre’ls  pobles 
que  formaren  la  Catalunya  autònoma  y  que  en  los  segles  mit- 
jevals  se  fongueren  en  un  sol  al  calor  de  les  heròyques  gestes 
de  la  nació  catalana.  Tingué,  ademés,  exa  raça  sos  límits  geo' 
gràfichs  y  sos  destins  històrichs  propis,  que  sens  dupte  cone- 
gueren  y  respectaren  los  romans,  y  encara  que  no  dongàm 
crèdit  en  totes  ses  parts  à  la  teoria  del  iberisme  del  senyor 
Aulestia,  se  pot  reconèxer  que  en  les  barreres  geogràfiques  que 

en  la  reconquesta  se  senyalaren  à  nostre  poble,  menys  exten¬ 
ses  que  les  que  se  reservà’l  que  habitava'l  centre  de  la  penín¬ 
sula,  tingué  que  entrarhi  molt  lo  reconexement  d’una  realitat 
ètnica  clarament  determinada.  Y  aquexa  fisonomia  nacional 
pròpia  se  manté  ferma  y  duradora,  en  sentir  del  senyor  Aules- 
tia,  al  través  dels  temps  mitjevals  y  moderns,  ab  tot  y  les  des- 
membracions  sofertes  de  l’altra  banda  dels  Pirineus  y  del  No¬ 
guera  Rwagorzana  y  de  la  posterior  y  artificial  divisió  del 
pays  català  en  quatre  provincies. 

La  unitat  y  caràcter  propi  de  la  raça  catalana’ns  explica 
igualment  la  tenacitat  de  ses  guerres  de  successió  que  tan 
famosa  la  han  feta,  y  la  duració  de  sa  campanya  gloriosa  y 
constant  ab  la  casa  d’Anjou.  Lo  senyor  Aulestia  nos  fa  assis¬ 
tir  ab  interès  à  aqueix  doble  duel,  casi  may  interromput,  que 
omplena  la  historia  tota  de  Catalunya,  la  qual,  com  nació  in- 
termitja  entre  dos  estats  poderosos,  ab  fites  geogràfiques, 
més  naturals  y  determinades  que  ella,  fou  sempre  víctima  de 
la  falsa  posició  territorial  que  en  lo  Mediterrani  ocupava.  Per 
açò,  una  volta  hagué  axamplat  del  tot  ses  provincies,  tingué 
que  defendres  de  les  alternatives  escomeses  de  França  y  de 
Castella,  pera  rètres  per  fí  al  esforç  d’abdúes  potencies  coali- 
gades. 

Les  guerres  contra  Ferran  d’ Antequera,  contra  don  Joan  II 
y’is  dos  Felips,  son  dinàstiques  sols  aparentment;  però  en  lo 
fons  se’ns  presentan  com  la  revindicació  del  dret  à  la  exis¬ 
tència  política  dins  la  península  ibèrica,  reclamat  per  Cata¬ 
lunya  ab  les  armes  à  la  mà.  De  la  matexa  manera  les  guer¬ 
res  contra  la  casa  d’Anjou  que  omplen  tota  la  Etat  Mitja,  y 
que  com  sagnant  llegat  se  tramet  à  la  gloriosa  Espanya  de  la 
casa  d’Austria,  ab  son  etern  palench  de  combat  en  Italia,  son 
altra  fase  de  la  resistència  del  esperit  català,  contra  les  ten- 
dencies  avassalladores  de  França,  les  quals  trauen  lo  cap  en 
temps  de  Ludovich  Pio,  de  Carlemany  y  de  Carles  lo  Calvo, 
reaparexen  en  so  de  conquesta  en  la  creuada  de  Felip  lo 
Atrevit,  se  desparan  ab  drets  dinàstichs  ab  lo  comte  d’Ar- 
manyach  en  temps  de  Joan  I,  ocasionan  una  passatgera  mu¬ 
tilació  de  territori  en  lo  regnat  de  Lluís  XI,  produhexen  una 
desgraciada  separació  del  territori  català,  de  la  gran  unitat 
espanyola  en  la  època  dels  dos  Lluísos  XIII  y  XIV,  promouen 

les  invasions  de  la  Revolució  francesa,  y  la  nova,  bé 
que  inútilment  intentada,  anexió  de  Napoleón  III,  no  sens  ha¬ 
ver  costat  à  Catalunya,  com  fruyt  de  tant  tossudes  escomeses, 
part  de  la  Cerdanya  y  l’antich  comtat  de  Rosselló,  ab  les 
Valls  de  Conflent,  Vallespir  y  Capcir. 

Lo  senyor  Aulestia  proba  també  admirablement,  mos- 
trantho  confirmat  sempre  que  se  li  presenta  ocasió  en  fets 
irrefutables,  que  la  conquesta  y  domini  del  Mediterrani, — en 
sa  tercera  etapa  del  Orient  helènich,  no  sostingut  ab  la  tos¬ 
suderia  ab  que’ls  venecians,  genovesos  y  anjovins, — fou  altre 
dels  perns  sobre  que,  per  una  necessitat  natural  d’espansió 
política  y  comercial,  giravoltà  la  existència  de  la  nacionalitat 
catalana;  y  proba  indiscutiblement  també  que  aquell  domini 
fou  la  base  del  futur  poderiu  marítim  d’Espanya,  que  trobà 
clavats  ja  los  termenals  d’ell  en  les  Balears,  Còrcega,  Cerde- 
nya,  Sicilià,  Nàpols,  y  en  la  costa  septentrional  d’Africa. 
Sense’l  poder  marítim  de  Catalunya,  tal  vegada  no  li  hague¬ 
ra  sigut  possible  à  la  Espanya  victoriosa  dels  Felips,  deturar 
en  les  aygues  de  Lepant  la  nova  y  més  terrible  escomesa  del 
islamisme.  Lepant,  Naves  de  Tolosa,  de  la  Europa  moderna, 
es  glòria  catalana  indirectament,  puix  que  presuposa  lo  cep¬ 
tre  dels  mars  conquerit  per  los  Llurias  y’is  Marquets. 

Tots  aquexos  punts  de  vista  més  ò  menys  originals,  se  des¬ 
prenen  en  gran  part,  à  nostre  entendre,  de  la  lectura  de  la 
historia  del  senyor  Aulestia,  la  qual  no  es  esclusivista,  à  pe¬ 
sar  de  tot,  ans  bé,  fa  estimar  à  Espanya  estimant  à  Cata¬ 
lunya,  y  mostra  la  part  que  correspongué  à  cada  poble  ger¬ 
mà  en  la  gran  obra  de  la  reconquesta  y  de  la  unitat  na¬ 
cional. 

També  mostra  en  ella  molt  de  relleu,  que’l  somni  de  la 
dominació  del  Àfrica  musulmana,  avuy  realisat  per  les  po¬ 
tencies  més  importants  d’Europa,  lo  tingué  y  ho  intentà  po¬ 
sar  en  obra  Catalunya  abans  que  cap  altra  nació.  Ella,  en 
los  temps  de  Jaume  I  y  de  Pere  III,  posà’ls  fonaments  dels  pro* 
tectorats  de  Tunis  y  de  Iremecèn;  quan  Pere  IV,  à  Ceuta, 
ciutat  que  havia  ovirat  ja  una  armada  catalana  en  temps  de 
Jaume  I,  s’apoderà  dos  colps  seguits  dels  Gerbes  y  Quer- 
quesnes;  portà  la  primera  espedició  al  Riu  d’Or  y  al  Golf  de 
Guinea  à  principis  del  segle  xv  y  prengué  possessió  de  Ber- 

beria,  en  temps  de  Ferran  lo  Catòlich,  mercès  al  valor  de 
Bernat  de  Vilamart  y  Ramon  de  Moncada.  Bé  podem  dir 
que  Catalunya  posà  per  obra’l  testament  d’Isabel  la  Catòli¬ 
ca,  abans  que  aquexa  reyna  magnànima’l  dictàs. 

Tampoch  pert  lo  senyor  Aulestia  cap  ocasió  de  manifestar 
la  participació  que  Catalunya  tingué  desinteressadament  en 
la  obra  de  la  reconquesta  castellana. 

Y  no  serà  de  més  afegir,  que,  seguint  aquesta  mena  de 
consideracions,  no  s’oblida  tampoch  de  la  participació  que 
en  les  cèlebres  jornades  de  les  Naves  y  del  Salado  tingueren 
Pere  II  d’Aragó  y  l’almirall  del  Rey  Ceremoniós.  Axí  nos 
mostra  la  ciutat  d’ Almeria  sitiada  en  1147  per  les  hosts  de 
Castella  y  Navarra  y  per  les  del  comte  don  Ramon  Beren¬ 
guer  IV,  y  en  1309  per  les  del  Rey  Jaume  II;  lo  regne  de 
Múrcia  regat  en  sanch  catalana  tres  voltes  diferents,  ja  en  la 
atrevida  escursió  de  Ramon  Berenguer  I,  ja  en  les  successi¬ 
ves  conquestes  dels  dos  Jaumes  I  y  II,  y  després  cedit  gene¬ 
rosament  à  Castella  ab  tot  y  haver  sigut  poblat  per  catalans; 
y  les  places  de  Cuenca  y  Albarracín  rescatades  de  la  moris- 
ma  per  nostres  comtes-reys. 

Hem  indicat  à  grans  pinzellades  los  punts  de  vista  que,  en 
nostre  concepte,  sugereix  la  historia  del  senyor  Aulestia,  y 
la  utilitat  que  dona  en  quant  à  relacions  ab  la  general  d’Es¬ 
panya.  Mes  aqueix  interès  y  utilitat  se  veuen  més  de  mani¬ 
fest  quan  nos  fixam  en  lo  valor  relatiu  de  sa  obra,  respecte 
de  Catalunya.  No  duptaríam  en  afirmar,  sens  desconèxer  per 
axò  petits  defectes  que  no  desllustran  lo  mèrit  absolut  de  son 
treball  històrich,  que  cap  altre  realisa  millor  la  tasca  de  con¬ 
densar  en  petit  espay  y  ab  oportunes  pinzellades,  lo  més  no¬ 
table  de  la  vida  nacional  de  Catalunya,  presentantla  ab  cert 
caràcter,  llegendari  unes  vegades,  èpich  altres  y  dramàtich 
moltes,  que  potser  no  cauen  prou  bé  à  algun  crítich,  però 
que  à  nosaltres  nos  sembla  molt  adequat,  donada  la  índole 
tradicional  del  gènero  popular  y  no  científica,  ni  d’investi¬ 
gació  de  primera  mà,  de  la  obra  que  analisam. 

Capítols  com  los  consagrats  à  Jaume  I  en  lo  primer  volum, 
y  com  los  que  en  lo  segon  dedica  à  Pere  III,  Pere  IV,  al 
Compromís  de  Casp,  à  Joan  II,  Felip  IV  y  sobre  tot  à  Fe¬ 
lip  V,  no  s’esborran  fàcilment  de  la  memòria  un  colp  llegits. 

Les  proeses  del  gran  Rey  estan  narrades  ab  molt  color  y  ab 
simpàtich  realisme;  en  la  llegenda  continuada  que  constitu- 
heix  lo  regnat  de  Pere  III,  s’hi  veu  al  enamorat  de  la  senzi¬ 
llesa  èpica  de  Desclot;  en  la  humiliació  del  desditxat  Rey  de 
Mallorca  nos  inspira  profondes  simpaties  per  aquell  tràgich 
personatje  tan  paregut  à  don  Jaume  d’Urgell;  les  planes  de 
la  Scriptura  privada  escrites  ab  llàgrimes  y  ab  foch  de  pa¬ 
triotisme  català,  nos  conmouen  ab  la  tragèdia  de  Balaguer  y 
ab  la  mort  del  malhaurat  comte  d’Urgell,  últim  reboll  de 
nostres  reys;  veyem  altívola  y  zelosa  de  sos  privilegis  Cata  ¬ 
lunya  en  lo  regnat  de  Joan  II,  parlant  la  historia  ab  docu¬ 
ments  curiosíssims  de  la  època,  encara  no  prou  explotats;  y 
en  1714  assistim  ab  horror  à  la  lenta  agonia  de  Barcelona } 
als  peus  d’un  descendent  d'aquells  matexos  Anjóu  que  ha¬ 
via  combatut  Catalunya  tant  esforçadament  en  son  propi 
terrer  y  en  los  mars  y  penínsules  helèniques  é  italianes. 

Sempre  que  pot,  té’l  senyor  Aulestia’l  bon  acert  de  fer  par¬ 
lar  à  nostres  cronistes,  sens  modernisar  son  Uenguatje,  cuy- 
dant  de  no  substituir  may  ses  descripcions  à  les  més  gràfi¬ 
ques  y  animades  del  relat  ò  document  històrich  inspirat  per 
la  vista  ò’l  recort  calent  dels  succesos.  Aquesta  resurrecció 
de  les  planes  més  poètiques  de  la  historia  antiga,  es,  à  nostre 
modo  de  pensar,  un  dels  majors  atractius  de  la  obra  que  exa- 
minam. 

Per  últim,  la  imparcialitat  y  certa  serenitat  d’estil  y  de  ju¬ 
dici,  son  altre  de  sos  mèrits.  Ni  una  frase  ofensiva  à  Castella 
ni  al  Pontificat,  que  son  los  dos  eaput  mortuum  d’alguns  es¬ 
criptors  catalans  moderns.  Nostre  poble,  en  ses  planes,  se  fa 
simpàtich  per  ses  grandeses  ò  per  ses  desditxes;  may  per  sos 
odis  ò  ses  venjances. 

No  tractam,  emperò,  de  cubrir  à  totes  passades,  ab  un  vel 
de  benevolencia,  los  defectes  que  podrian  trobarse  en  la  obra 
del  senyor  Aulestia.  Los  té  de  fondo  y  de  forma,  y  crítichs 
autorisats  nos  han  passat  al  davant  ja  en  la  tasca  de  posarlos 
de  manifest,  en  la  prempsa  periòdica.  Lo  Uenguatje,  per  te¬ 
mor  al  arcaisme,  peca  devegades  d’incorrecte  y  descuydat,  y 
lo  criteri  històrich  sembla,  en  ocasions,  inspirat  més  bé  per 
l’esperit  català,  per  un  regionalisme  estret,  que  resulta  ana- 
crònich  aplicat  à  temps  passats.  Hi  hà  també  algun  qu’altre 

error  històrich  y  certes  deíiciencies  en  quant  à  la  consulta 
d’importants  fonts  estrangeres,  si  bé  que  l’autor  se  mostra 
casi  sempre  molt  informat  de  les  histories  nacionals  y  de  les 
més  recents  investigacions,  que  condensa  ab  claretat  y  molt 
cuydado. 

La  historia  del  senyor  Aulestia  està  destinada  à  fer  un  es- 
traordinari  servey,  com  à  obra  de  propaganda  y  de  vulgarisa- 
ció.  Los  grossos  infolis  en  que  dormia  la  historia  catalana 
desde’ls  temps  de  Pujades  y’l  llenguatje  arcàich  de  les  crò¬ 
niques,  allunyavan  de  son  conexement  à  molts  aficionats  à 
ella  y  à  la  major  part  dels  que  llegexen.  Lo  senyor  Aulestia, 
posant  en  circulació  altra  vegada  la  sava  vigorosa  dels  se¬ 
gons  y  condensant  ab  escrupulosa  conciencia  les  investiga¬ 
cions  dels  primers,  ha  axecat  un  monument  útil  à  la  historia 
patria,  que  vé  à  ésser  com  un  mapa  colorit  y  exacte  de  sos 
principals  perfils,  en  lo  que,  ab  la  concisió  y  breu  espay  que 
un  mapa  permet,  no  falta  res  de  lo  més  important  en  la  mar¬ 
xa  de  nostre  històrich  desenrotllament;  fets  polítichs  y  reli¬ 
giosos,  progressos  d’arts  y  ciencies,  avenços  mercantils  y  des¬ 
enrotllo  d’institucions  polítiques  y  jurídiques. 

Per  totes  aquexes  condicions,  l’infrascrit  acadèmich  judica 
molt  à  propòsit  la  historia  del  senyor  Aulestia  pera  ésser  po¬ 
sada  à  mans  dels  noys  que  assistexen  à  les  escoles  públiques 
que  sosté  nostre  Excm.  Ajuntament,  fins  quan  arribe’l  díaen 
que  la  esperada  càtedra  d’historia  catalana,  que  forme  ab  les 
de  dret,  llengua  y  literatura  l’inventari  complert  de  nostres 
peculiaritats  regionals,  vinga  à  obrirli  més  amples  hori- 
sonts. 


Anton  Rubió  y  Lluch. 

LA  MORT  D’EN  ROUMANILLE 

i  Pobre  Roumanille!  No  pogué  veure  lo  triomf  de  sa  comè¬ 
dia,  La  Provenzala ,  la  qual,  pe’ls  neguits  y  disgustos  que  li 
donà,  agravà  sa  malaltia  y  apressurà  sa  mort  (i). 

Havia  dit  adeu  à  sa  hermosa  y  assoleyada  Provenza  per 
anar  à  París  hont  s’havía  allotjat  en  una  fonda  barata,  sens 
importància,  del  carrer  de  Rotrou,  vehina  del  teatre  del 
Odeon;  puix  lo  vèrtich  de  la  vida  agitada,  turbulenta  de  la 
capital,  son  luxo  desenfrenat  y  fals,  li  causava  cert  temor. 
Per  açò,  al  arribarhi,  s’havía  allotjat  modestament  en  un  recó 
de  París,  hont  li  semblava  trobaria  menos  d’anyor  sa  Pro- 
venza,  esperant  vèurehi  meridionals  y  lletrats,  ja  que  per  ell 
la  literatura  era  sa  estimada.  No  negava  son  origen;  era  pro- 
venzal  y  se’n  feya  glòria.  Firmà  son  nom:  «Roumanille  de 
Tarascó»,  sobre’l  registre  de  la  fonda,  en  grosses  lletres,  en 
mitx  de  firmes  desconegudes  de  tota  mena.  Una  fonda  quie¬ 
ta  hont  los  hospedats  venían  y  fora  à  la  nit.  De  día,  regnava 
en  los  quatre  pisos  la  soledat  de  nius  abandonats  d’hont  los 
aucells  havían  fugit. 

Roumanille  s’havía  allotjat  al  quart  pis  ab  son  baul  anti¬ 
quat,  blindat  de  tires  negres  de  cuyro  y  pell  de  texó  de  pel 
erissat,  sos  vells  papers  y  sa  llumenera,  la  qual,  durant  la 
llarga  nit,  casi  fins  à  trench  d’alba,  se  veya  desde’l  carrer,  à 
través  los  vidres  entelats  de  sa  finestra,  proyectar  una  claror 
pàlida,  esblanquehida,  com  de  la  cambra  d’un  finat. 

Era  en  exa  habitació  de  prop  de  la  teulada  hont  treballa¬ 
va,  sol,  aislat,  en  la  calma  de  sa  cambreta  adormida,  hont  lo 
vehinatje  del  Odeon  feya  espallir  los  seus  somnis  daurats, 
ja  que  pe’l  teatre  treballava,  per  ell  havia  portat  de  Tarascó 
lo  manuscrit  de  sa  comèdia  La  Provenzala ,  de  frases  ratlla- 

(i)  Exa  relació  que  tenia  en  cartera,  la  he  llegida  fa  temps,  no 
sé  en  quin  diari  ò  revista.  La  noti  al  llapis  y  traduhí  del  francès  lliu* 
rement.  Ben  segur  que  agradarà  als  lectors  de  la  Revista  Catalana. 

des,  rascades,  esborrades,  recopiades  vint  voltes,  que  may 
trobava  prou  ribotejades...  ^N’esperava  bon  èxit?  Ho  ignora¬ 
va;  mes  tenia  fè  en  la  cinseritat  de  la  obra  que  havia  nascut 
sota  la  teulada  molsosa  de  son  maset,  en  mitx  del  roquisser 
de  sa  terra  nadiva.  Si  no  esperava  un  triomf,  al  menos  guar¬ 
dava  en  lo  pregon  de  son  cor  un  raig  d’esperança,  per  cert 
ben  baladí;  y  exa  esperança  l’animava, ’l  feya  lluytar  ab  co- 
ratje  contra’l  mal  que’l  rosegava.  Baix  lo  domini  d’exa  con¬ 
fiança,  se  burlava  de  la  prohibició  de  son  metje  de  Tarascó 
que  volia  que  habitàs  lo  centre  de  la  vila  hont  los  ayres  no 
eran  tan  vius.  No  obstant,  conegué  que  tenia  rahó  y  s’hi  con¬ 
formà.  Digué  adeu  à  son  vell  maset,  son  maset  de  Redressan, 
se  despedí  de  son  camp,  de  son  hortet  rodejat  de  garrigues 
pedregoses  y  s’allotjà  al  centre  de  la  vila.  Mes  quan  se  sen¬ 
tia  massa  atret  per  l’inspiració,  y  que  allà  dalt,  al  cim  del 
turó,  lo  cridavan  les  flors  selvatjes,  los  arbrissols  raquítichs, 
la  ombra  del  molí  de  vent,  quals  grans  alas  papallonejavan 
dins  la  calitja  assoleyada,  allavors  la  tentació’s  feya  irresisti¬ 
ble;  se'n  hi  anava  de  bon  matí,  seguint  les  vores  del  Rhon, 
aspirant  l’oreig  fresquet  del  alba. 

jOh!  [si  son  metje  l’hagués  vist!.. 

jPobre  Roumanille!  no  tenia  cap  fè  ab  los  remeys.  Desde 
que  treballava  en  sa  comèdia  semblava  transformat,  la  salut 
renaxía,  sentia  una  espansió  de  vida  més  ampla,  un  estiuet 
de  jovenesa  que  li  tornava.  Los  pagesos  li  donavan  el  bon 
dia: 

— Monsieur  Roumanille,  jqu’es  matiner!..  Açò  proba  salut!.. 
;  Coquin  de  sort ! — 

Y  ell  los  hi  tornava  el  saludo  molt  joyós  y  satisfet. 

Aquells  pagesos  tenían  rahó;  efectivament,  à  mida  que  sa 
comèdia  avansava,  se  sentia  reviure:  tres  actes  de  bona  pro¬ 
sa,  de  rich  colorit,  que  feyan  flayre  de  terrer,  perfumats  de 
olors  de  montanya,  caldejats  pe’l  sol,  impregnats  del  escalf 
y  ayre  pur  de  sa  estimada  Provenza. 

jOh!  sí,  sa  obra  era  treballada  ab  vera  fè  d’artista,  sens 
demanarse  si  li  produhiría  quartos,  si  tindria  moltes  repre¬ 
sentacions...  Mes  ;què  importa!  ja  que  la  musa  dels  amors  li 
havia  somrigut  y  que  trobava  que’ls  mots  espressavan  bé  sa 
idea.  Y  d’aquell  esforç  constant,  seguit,  concentrat  sobre’l 

mateix  punt,  n’havía  nascut  una  obra  valenta,  selvatje,  atre¬ 
vida  com  un  robust  alzinall  que  s'ha  obert  pas  furgant  en 
mitx  del  roquisser  de  les  garrigues,  plè  de  sava,  possehint  to¬ 
ta  la  intensitat  d’una  vida  saturada  d’ayre  de  montanya. 

Durant  lo  período  de  sa  labor,  tot  sovint  se’l  veya  de 
prompte  desaparèxer,  dexant  sola  al  pis  sa  vella  mare,  la  ma¬ 
mà  Vicenta,  sentada  en  ampla  cadira  de  braços,  los  peus 
sobre  un  maridet;  se’n  pujava  à  sa  cambra  per  repassar  son 
manuscrit,  hi  cambiava  un  período,  una  frase,  analisant  los 
mots,  donàntloshi  relleu  y  espressió,  com  hauria  fet  un  llapi  - 
dari  al  tallar  un  jaspi  florit  ò  una  agata  transparent  per  posar 
en  un  mosàych  artísticament  juntat.  Feya  sis  anys  que  aque¬ 
lla  obra  era  sa  única  preocupació,  son  treball  favorit,  sa  vi¬ 
da...  Enamorat  de  sa  comèdia,  estava  apassionat  per  ella,  ja 
que  en  ses  pàgines  ardentes,  escrites  baix  l’alè  de  l’inspira¬ 
ció,  hi  havia  entregat  sa  joventut,  son  amor,  tot  ell;  hi  havia 
vessat  tot  son  cor. 

jLa  Provenzala  era  la  nina  de  sos  somnis,  sa  hermosa 
promesa  que  tant  estimava,  y  que  perdé  per  sempre!..  Quan, 
entregat  al  ardorós  afany  del  treball,  trobava  per  casualitat 
un  mot  felís,  espressiu,  que  definia  bé  la  caricia  tendra,  melin- 
drosa,  corria  à  estamparlo  en  son  manuscrit,  com  quan  picava 
ab  agulla  una  flor  de  magraner  sobre’l  pit  de  sa  estimada. 

Los  felibres  li  deyan: 

Amich  Roumanille,  ta  comèdia  té  mèrit,  vesten  à  París. — 

Ell,  que  entreveya  París  à  través  la  boyra  de  doscentes 
lleugues  de  diftancia,  ab  la  vida  febrosenca,  agitada  de  la 
gran  ciutat,  los  hi  responia: 

— ;A  París?..  ^Quíncas  voleu  que  fassen  de  ma  obra?..  Jo 
portaria  à  Paris?..  [Seria  la  meva  mort,  jpecairel.. — 

Aleshores  s’apoderà  d’ell  el  temor  de  no  poguer  fer  repre¬ 
sentar  sa  Provenzala.  Los  teatres  de  les  viles  del  Mitxdía  no 
en  volían  sentir  parlar.  Es  clar,  com  la  comèdia  no  venia  de 
París,  res  valia,  ^veritat?  Roumanille  anà  à  Nimes  à  consultar 
lo  vell  Reboul,  à  Mayana  à  demanar  lo  parer  de  son  amich 
Mistral.  Llegían  sa  comèdia,  corretgían  ençà  enllà,  mes  sem¬ 
pre  llur  crítica  li  era  favorable. 

— Amich  Roumanille, — li  deyan — ta  comèdia  es  bona,  ves 
à  París. — 

Tant  y  tant  lo  persuadiren,  que  un  dia  agafà  son  manus¬ 
crit,  son  vell  barret  de  palla,  y  aul  à  París  falta  gentl 

Se  despedí  molt  commogut  de  sa  mare. 

— \Adeusias!  mamd;  vous  ma?idarai  Jéou  de  nouvelle. 

* 

*  * 

AhI  que  llarchs  trobava’ls  dies  y  sobre  tot  les  vesprades 
en  sa  cambieta  del  petit  hotel  del  carrer  de  Rotroul  Desde 
que  havia  entregat  son  manuscrit  al  director,  les  situacions 
se  li  oferían  per  elles  matexes,  les  espressions  s’acumulavan 
en  tropell  dins  son  magí.  Roumanille  hauria  volgut  tornar  à 
començar  sa  comèdia  per  retocaria,  per  repulirla,  mes  era 
en  va,  havia  fet  tart. 

Al  entregar  sa  Provenzala,  lo  director  li  digué: 

— Vostre  nom,  Roumanille,  m’es  conegut,  llegiré  vostra 
comèdia  y  us  diré  lo  que’n  penso. 

Pobre  Roumanillel  quin  tip  d’esperarl  que’n  tingué  de 
paciència!  en  mitx  de  la  obsessió  de  negres  pensaments  y 
aprehensions  de  vèurela  rebutjada!..  Ohl  açò  de  que  potser 
seria  posada  à  recó,  no  podia  cabre  en  son  cap;  quin  colp 
més  terrible  pe’l  desgraciat  poeta  malaltís!  ben  cert  que  cau¬ 
saria  sa  mort!  De  sa  terra  rebia  cartes  que  li  deyan: 

— Y  donchs,  Roumanille,  ^còm  n’estem  de  ta  comèdia?  ,jEs 
morta  ò  viva? 

— Ahl  la  seva  comèdia! . la  tenia  ja  entregada,  y  res  ne 

sabia,  cap  nova  ne  tenia.  Aleshores  fou  obsedit  per  la  idea 
que  sa  obra  no  veuria  les  taules;  que  ben  segur  París  no  la 
volia;  lo  públich  parisiench  no  estava  fet  à  aquella  poesia  de 
trobayre,  d’imatges  colorades,  escrita  ab  son  francès  proven- 

zal . nó,  may  se  podria  adaptar  al  quadro  de  la  escena  d’un 

teatre  de  París!.... 

La  mamà  Vicenta  ajustava  ses  ulleres  sul  nas,  llegia  tremo¬ 
lant  los  diaris  del  Mitxdía,  per  si  veya  lo  nom  de  son  fill  es¬ 
tampat  en  grosses  lletres,  lo  seu  estimat  fill  fet  cèlebre,  ilus— 

tre . tota  una  vanitat  inflada  de  sa  tendresa  maternal;  y  en 

cap  diari  hi  veya  lo  nom  de  son  fill. 

Mes  un  dia,  la  mamà  Vicenta,  rebé  la  gran  nova:  lo  direc¬ 
tor  havia  admès  sa  comèdia!....  jsería  representada!.... 

Oh  síl  boig  d’alegria,  Roumanille,  baxà  de  quatre  en  qua¬ 
tre  les  escales  de  son  quart  pis,  y  corregué  al  teatre.  Sí,  sí, 
era  veritat:  anavan  à  representar  sa  Provenzala!....  però  fal- 
tavan  les  decoracions;  cap  s’hi  avenia  bé,  cap  tenia  lo  caràc¬ 
ter  local.  Lo  director  preferia  representar  comedies  à  les 
quals  se  pogués  adaptar  les  antigues  decoracions  que  tenia 
el  teatre;  retocantles  una  mica  podrían  servir;  ell  no  llensava 
la  plata,  obrava  per  economia.  Mes  per  la  comèdia  d’en 
Roumanille  calia  pintar  nous  telons,  com  la  torre  de  Bellcay- 

re  y  lo  castell  de  Tarascó .  tota  una  revolució  en  son 

teatre! 

Tot  rumiant,  vingué  al  director  una  idea  superba:  se  recor¬ 
dà  que  en  les  decoracions  arreconades  n’hi  havia  una  que 
representava  la  torre  de  Sant  Jaume  de  la  Boucheríe ,  de  Pa¬ 
rís:  sols  havia  servit  dues  vegades,  y  modificant  un  xich  l’ho- 
risont . qui  sab?.... 

Posà  sa  mà  sobre  l’espatlla  de  Roumanille: 

— He?  què  me’n  diu?  M’apar  que  anirà  bé. — 

Lo  poeta  botà  d’indignació. 

— Còm?....  la  torre  de  Sant  Jaume  pe’l  castell  de  Taras¬ 
có?....  Torneume,  torneume  la  comèdia!  y  tot  seguit! 

Lo  director  probà  de  calmarlo: 

— Veyàm,  amich  Roumanille,  no  us  enfadèu .  se  pot 

probar . <Còm  es  aquell  castell  de  Tarascó? 

— Còm  es?....  es es enfí,  es  lo  castell  de  Tarascó,  y 

es  pas  vostra  torre  de  Sant  Jaume. 

— Molt  bé;  jo  no  dich  pas  que  ho  siga.  Veurèu,  doneurae 
dos  mil  franchs,  y  montaré  vostra  comèdia. — 

Dos  mil  franchs  per  veure  representar  La  Provcnzala!.... 
tota  la  renda  de  son  maset  en  deu  anys!....  D’hont  volian 
que  tragués  tant  diner!....  Aleshores  va  agafar  la  ploma  y  es¬ 
posà  sa  situació  à  la  mamà  Vicenta. 

— jDos  mil  franchs!....  y  fora  dos  mil  franchs  per  tornar  la 
ditxa  à  mon  fill!....  Aquí’ls  tens,  fill  meu!  Y  los  hi  envià  tot 
seguit.  No  dexà  d’ésser  per  ella  una  forta  sangría. 

Los  papers  foren  donats;  lo  pintor  anà  à  Tarascó  per  bos- 
quejar  la  decoració  del  primer  acte:  un  hermós  paysatge  pro* 
venzal  à  la  vora  del  Rhon,  que  lliscava  suaument  al  peu  de 
les  muralles  del  castell  de  Tarascó;  en  front,  lo  castell  de 

Belicayre;  lo  pont  de  filferro  que  junta  les  dues  viles;  al  fon¬ 
do,  à  pèrdua  de  vista,  les  montanyes  blaves  de  la  Provenza 
tancavan  el  quadro.  Quin  triomf  per’  en  Roumanillel  Tots 
los  poetas  del  Mitxdía:  Mistral,  Aubanel,  Roumieux,  venían  à 
contemplar  aquella  bonica  pintura.  Alguns  felibres  entusias¬ 
mats  anaren  fins  à  París: 

jQüína  glòria  pera  la  Provenza! 

Mes,  en  mitx  de  sa  alegria,  nostre  poeta  rebé  un  colp  que 
lo  axafà:  li  demanaren  mil  franchs  més  per  ultimar  accesso¬ 
ris  y  decoracions.  Ahl  quin  desesperol....  d’hont  los  trau¬ 
ria?....  Si  caldria  vendre  son  camp,  son  vell  maset,  tot  lo  que 
possehía  pera  arreplegarlos  y  enviarlos  à  Parísl 

Sos  amichs  li  deyan: 

— No  t’espantis es  diner  que  portarà  bon  interès.— 

La  pessa  s’anava  montant.  La  prosa  assoleyada  d’en  Rou- 
manille  centellejava  al  reflexo  del  salomó  del  teatre.  Havían 
ja  arribat  à  les  últimes  repeticions;  ja  se  li  manifestava  la  fe¬ 
bre  de  la  primera  representació,  aquell  sobrecor  produhit  per 
la  emoció,  que  no  dexa  respirar,  à  mida  que  s’atansava  la  nit 
temuda.  Lo  poeta,  lo  front  amarat,  eriçant  sos  cabells  ab  los 
dits  crispats  de  sa  mà,  va  y  vé  del  un  al  altre,  donant  à  cada 
actor  sa  rèplica,  ab  sa  veu  y  prosa  gascona,  que  ompleix  l’es¬ 
cenari,  mentres  lo  director  arrugava’l  front,  pasmat  de  sa 
audacia. 

Los  confrares  de  la  prempsa,  l’aplech  de  crítichs  protesta- 
van;  axò  no  s’havia  vist  mayl....  Quin  atreviment!....  Hi  hà 
situacions  que  no’s  poden  admetre!....  nó,  nó,  de  cap  manera 
pot  anar!....  Mes  Roumanille  gens  s’immutava,  cap  cas  ne 
feya....  avant  va!  dirigint  sa  comèdia,  enèrgich,  infatigable; 
fins  que  una  nit,  al  tornar  à  la  fonda,  rebé  un  plech  del  di¬ 
rector,  sols  quatre  ratlles: 

«Amich  Roumanille,  en  interès  vostre  y  meu,  he  determi¬ 
nat  no  representar,  per  ara,  vostra  comèdia.» 

Oh!  axò  fou  per  ell  un  colp  de  maça  que  l’axafà.  Desespe¬ 
rat,  portant  la  mort  dins  l’ànima,  se’n  tornà  à  la  seva  Pro¬ 
venza,  emportantse  la  hermosa  visió  de  la  decoració  acabada 
y’l  dolç  ressó  de  la  aubada  matinal  qne’i  pastor  cantava  à  sa 
estimada.  Una  fonda  pena  li  xupà  les  galtes  y  li  arrugà’l 
front. 

Una  nit  s’adormí,  fent  un  somni  hermós,  que  s’acabà  en  la 
benaventurança  del  Paradís. 

* 

*  * 

Sa  mort  fou  un  colp  terrible  pera  la  mamà  Vicenta.  Plora¬ 
va  al  llegir  lo  diari  de  Tarascó  hont  lo  nom  de  son  fill  era 
estampat,  en  mitx  de  frases  de  condol,  plenes  d’afectuós  sen¬ 
timent  dels  seus  amichs  y  coneguts.  Un  matí  lo  carter  li  en- 
tregà  una  carta  groxuda,  ornada  de  quatre  grossos  sagells  de 
lacre. 

Contenia  cinch  mil  franchs.  Era  la  part  que  tocava  al  au¬ 
tor  sobre  lo  recaudat  en  las  vint  primeras  representacions  de 
La  Provenzala ,  de  Roumanille  de  Tarascó. 


C.  Bosch  de  la  Trinxería. 

MISCELÀNEA 

MIREYA 

Sr.  D.  Celestí  Barallat  y  Falguera: 

* 

Molt  senyor  meu:  llegint  avuy  mateix  per  primera  vegada 
(vegi  si  vaig  atrassat)  lo  pròlech  de  la  traducció  castellana 
del  poema  Mireya  d’en  Mistral,  publicat  per  la  Biblioteca 
Arte  y  Letras ,  pròlech  y  traducció  fets  per  vostè,  m’he  fixat 
en  aquestes  paraules: 

«Del  nombre  de  Mireio  <<qué  puede  decirse  etimológica- 
mente  que  satisfaga  por  completo  la  curiosidad  de  los  lecto¬ 
res?  A  la  verdad,  preciso  es  confesar  que  el  origen  de  esta 
palabra  no  ha  podido  fijarse,  pero  las  interpretaciones  que  ha 
tenido  en  Provenza-  concuerdan,  como  era  natural,  con  el 
buen  sentido  filológico . 

»E1  sentido  de  cosa  admirable  parece  ser  el  que  màs  natu- 
ralmente  se  adapta  al  nombre  de  Mireio ,  y  es  que  ha  preva- 
lecido  recordando  la  invocación  Mater  admirabilis  y  toman- 
do  en  el  orden  religioso  el  significado  de  Maria.» 

Espero  que’l  satisfarà  la  explicació  que  vaig  à  donarli  en 
breus  paraules,  tant  de  la  etimologia,  com  del  sentit  y  fins 
de  la  historia  del  nom  Mireya. 

Mireya  es  variant  de  Mirella,  Mireille  anomena  Gounod 
sa  partitura  inspirada  en  lo  poema  de  Mistral.  Vostè  sab 
com  à  Catalunya  tenim  comarques  que  mudan  la  ll  en  y, 
com  paya ,  maya,  miray;  per  palla ,  malla ,  mirall. 

Mirella  es  lo  femení  de  Mirell,  y  Mírell  es  un  diminutiu 
de  Mir ,  del  qual  provenen  igualment  los  altres  diminutius 
Miret  y  Miró ,  qu’ara  son  apellidos  catalans,  mes  que  abans 
eran  merament  noms  de  fonts  ò  de  batisme. 

Exemples  de  diminutius  en  ell  son  portell ,  portella,  collell , 
aucell;  de  port,  porta,  coll,  au. 

Nos  ve  del  llatí  que  tenían  diminutius  en  ellus,  equivalent  al 

català  ell,  com  misellus,  tenellus ,  agellus;  derivats  de  miserr 
tener,  ager. 

Mir  s’usava  à  Catalunya  en  la  edat  mitjana  com  à  nom  de 
fonts  ò  de  batisme.  Per  exemple:  iquidam  Abbas  nomine 
Miro.*  (Marca,  col.  775,  any  1036).  L’índex  de  la  citada 
obra  Marca  Hispanica,  nos  dona  una  dotzena  de  Mirs, 
noms  de  fonts,  entre  ells  lo  conegut  Comte  de  Barcelona. 

Les  antigues  inscripcions  romanes  nos  donan  lo  nom  Mir 
en  aquestes  formes:  Màrius  Myron  (P.  Fita.  Resíos  de  la  de- 
clinactón  ctllica,  en  la  Ciència  Cristiana ,  any  1878,  n.°  38» 
pàg.  112).  y  L.  Myronus,  (Marca,  col.  162). 

D’ahont  se  despren  que’ls  romans  usaren  aquest  nom  com 
de  persona. 

Lo  significat  del  llatí  mirus ,  es  admirable.  Son  freqüents 
los  noms  de  persona  que  expressan  alguna  qualitat  física  ò 
moral;  com  Cens t ans,  Valens,  Probus,  que  significan  Cons¬ 
tant,  Valent ,  Bo. 

Es  de  creure  que’ls  romans  lo  prengueren  dels  grechs; 
primerament,  perque  en  la  forma  ab  que  se’ns  presenta  en  les 
làpides  citades,  s’hi  veu  clara  la  forma  grega  en  la  terminació 
on  del  primer,  y  en  la  terminació  ònus  del  segon,  que  no 
es  més  que  la  matexa  terminació  del  primer,  on,  llatinisantla 
ab  la  terminació  llatina  us.  Segonament:  perque  consta  que’ls 
grechs  usavan  lo  nom  Myron,  com  à  nom  de  persona.  Axis 
s’anomenava  un  famós  esculptor  de  la  antigüetat  grega;  com 
també  un  poch  més  tart,  un  sant  bisbe  de  Creta,  y  un  sant 
sacerdot  d’Acaya.  (Vide  Indice  de  Croisset,  y  Nomenclador 
sagrado,  de  Bastús). 

En  suma:  Mireya  es  variant  de  Miella;  Mirella  es  lo  fe¬ 
mení  de  Mirell;  Mirell  es  un  diminutiu  de  Mir;  Mir  s’usava 
com  à  nom  de  fonts  ò  de  batisme  en  la  edat  mitjana;  los  ro¬ 
mans  usaren  aquest  nom  com  de  persona;  significa  admira¬ 
ble;  es  probable  que  los  romans  lo  prengueren  dels  grechs, 
que  també  l’usavan  com  à  nom  de  persona. 

Afectíssim  S.  de  V. 


Joan  Segura,  Pbre. 

LA  CAPELLA  DE  MUSICA  DE  MONTSERRAT 

EN  LO  SIGLE  XV 

Es  de  tots  los  catalans  coneguda  la  fama  que  d’antich  dis- 
fruta  la  capella  de  música,  ò  escolania  de  Montserrat.  Sa  an- 
tigüetat  no  crech  estiga  prou  definida,  com  tampoch  à  quina 
època  s’atrassa  la  fama  que  tant  la  ha  distingit.  Pot  contribuir 
à  donar  llum  un  document  del  sigle  xv,del  que’sdespren  ésser 
d’alguna  importància  ò  bé  organisada  ab  bona  base  en  1479. 
No  d’altra  manera  los  Concellers  de  Barcelona  tractarían  de 
fer  venir  sos  individuos  à  la  Ciutat  pera  alternar  ab  los  mi¬ 
llors  músichs  de  la  època  en  les  festes  que  preparavan  per  la 
arribada  de  Ferran  II  lo  Católich. 

Lo  document  de  que’s  tracta  es  una  carta  dels  Concellers 
à  la  Santa  Casa  de  Montserrat,  fetxa  de  9  d’Agost,  ço  es,  de 
vint  y  hu  dlas  abans  de  la  primera  arribada  del  Soberà,  re¬ 
centment  ascendit  al  soli  real  aragonès.  Se  conserva  en  lo 
registre  de  Letres  closes  (1479-1480)  del  Arxiu  Municipal 
de  Barcelona: 

«Als  molt  Religiosos  vicaris  Prior  e  procuradors  del  Monas - 

tir  de  Montserrat. 

»Molt  Religiosos  e  Magnifichs  senyors:  per  causa  de  la 
noua  jntrada  de  la  M.1  del  S.  Rey  Aquesta  Ciutat  ha  mester 
molts  fadrins  musichsre  hauents  bones  veus  per  solempnitzar  e 
honrar  dita  jntrada,  Som  auisats  que  aqui  na  molts,  tals  quals 
aquesta  Ciutat  per  aquella  jornada  ha  mester.  Tramatem  aqui 
los  portadors  de  la  present  qui  han  carrech  per  nosaltres  de 
hoyr  los  dits  fadrins.  E  si  son  aquells  que  nosaltres  hauem 
mester  conduhir,  vinguen  assi  per  aquella  jornada.  Emperò 
aço  nos  pot  fer  sens  que  la  humanitat  vostra  no  permeten  e 
dirigesquen  les  dites  coses.  Perque  quant  mes  affectadament 
podem  pregam  les  Magni.es  vostres,  que  si  les  persones  quey 
tramatem  conexeran  aqui  hauer  tals  fadrins  com  aquesta  Ciu¬ 
tat  ha  mester  per  aquella  jornada,  permeten  aquells  venir  per 
fer  lo  servey  a  que  seran  disposts  per  honrar  la  festa  que  per 
dita  entrada  aquesta  Ciutat  fa.  De  aço  los  fadrins  no  hauran 


456 


Revista  Catalana 


dan.  Ans  volem  sien  remunerats.  E  aquesta  Ciutat  vos  ho 
haura  a  pler  molt  singular.  Del  qual  en  son  cas  e  loch  nos 
oblidara.  Lo  sant  sperit  vos  conserua  en  son  bon  seruey.  De 
Barchinona  a  VIIIJ0  de  Agost  any  Mil  CCCCLXXVIIIJ0. 

»  Los  Consellers  de  barchinona  al  honor  v.  apparellats  » 

Francesch  Carreras  y  Candi. 


LA  BIBLIOTECA  DEL  SEMINARI  DE  BARCELONA 

En  lo  núm.  3  del  Butlletí  del  Çentre  Excursionista  de  Ca¬ 
talunya,  hi  trobam  un  article  que  recalca  sobre  un  altre  de  la 
Veu  de  Catalunya ,  l’estat  d’  abandono  absolut  en  que  es  tin¬ 
guda  la  Biblioteca  d’est  Seminari. 

Creyem  necessari  parlarne,  no  per  inculpar  à  n’en  Pere  ni 
à  n’en  Pau,  que  açò  son  coses  interiors  del  gobern  d’un  es¬ 
tabliment  docent  com  es  lo  Seminari  Tridentí,  sinó  per  rei¬ 
terar  la  instancia  y  unirnos  à  la  súplica  de  nostres  colegues 
à  fí  de  que  lo  més  prompte  possible  se  remedie’l  mal. 

Perque  no  sols  hi  hà  aquí’l  lucrurn  cessans,  es  dir  que  nin¬ 
gú’s  pot  utilisar  d’aquell  tresor  de  llibres  ab  molts  treballs  y 
dispendis  reunits  à  principis  de  la  centúria,  sinó  que  s’hi 
agrega  de  més  à  més  lo  damnum  emergens ,  essent  molt  fàcil 
que  bona  part  dels  llibres  ne  surten  inservibles,  per  lo  dete- 
riorats,  d’aquest  estat  de  amagatzemament  en  que  se’ls  té,  ja 
fa  més  de  vint  anys. 

L’articulista  del  Butlletí  del  Centre  Excursionista ,  per  re' 
forçar  les  consideracions  de  La  Veu  de  Catalunya ,  cita’l  cas 
del  distingit  lletrat  austriach,  don  Rodolfo  Beer,  qui  havent 
vingut  fa  cinch  anys  comissionat  per  la  Acadèmia  imperial 
de  Viena  pera  un  estudi  de  Manuscrits  en  nostres  Bibliote¬ 
ques  y  Arxius  d’Espanya,  al  arribar  à  Barcelona  se  trobà  ab 
lo  inesperat  contratemps  de  no  poder  consultar,  ni  veure  tan 
sols  per  les  cubertes,  ni  un  dels  còdices  que  posseheix  ò  pos- 
sehía,  abans  del  1869,  la  Biblioteca  del  Seminari.  Quexantse 
d’aquesta  contrarietat  lo  ilustre  paleògrafo,  que  més  tart  havia 
de  descubrir  lo  palimpsest  del  Arxiu  Capitular  de  Leon,  es¬ 
crigué  una  carta  llatina  à  nostre  amich  y  company  de  redac¬ 
ció  don  Antoni  Rubió  y  Lluch. 

Però  lo  pitjor  es  que,  en  detriment  de  la  nostra  cultura  y 
fins  del  honor  del  clero,  al  dar  compte  de  sa  comissió  à  la 
Acadèmia  de  Viena,  parlant  molt  honrosament  de  diversos 
indrets  d’Espanya  hont  se  li  facilità  l’estudi  de  preciosos  ma¬ 
nuscrits,  fa  una  tristíssima  excepció  per  Barcelona  denun¬ 
ciant,  nú  y  crú,  sense  reticencies  ni  atenuacions,  l’estat  de 
abandono  en  que’s  troba  la  Biblioteca  del  Seminari  Conciliar 
de  Barcelona. 

Al  retraure  açò,  no’ns  mou  més  apassionament  que’l  de  la 
honra  de  Catalunya  y’l  benefici  de  la  pública  instrucció,  yen 
est  sentit  escribím  aquestes  línees  adherintnos  à  lo  manifes¬ 
tat  per  nostre  colega  y  fent  vots  pera  que  «quant  més  aviat 
»sía  possible  torne  à  alçarse  en  la  entrada  de  la  Biblio¬ 
teca  catalana  restaurada,  en  lo  edifici  del  nou  Seminari,  la 
»honrosa  inscripció  que  fa  més  de  vint  anys  s’hi  llegia,  y  que 
>senyala  una  gran  fetxa  en  la  historia  del  Catalanisme». 

CRÒNICA 

LA  PRIMERA  ASSAMBLEA  GENERAL 

DE  LA  UNIÓ  CATALANISTA 

Lo  fet  més  important  del  mes  de  Mars,  ha  sigut  sens  dup- 
te,  per  lo  que  à  nostra  Crònica  respecta,  la  celebració  de  la 
primera  Assamblea  ò  ajust  general  dels  Delegats,  yjunta  Per¬ 
manent  de  la  Unió  Catalanista. 

Tres  dlas  durà  la  sentada,  que  començà  lo  dia  25,  y’l  nom¬ 
bre  dels  Delegats  anà  aumentant  à  cada  sessió,  essent  al  úl¬ 
tim  un  respectable  Parlament  en  lo  qual  s’hi  veyan  represen¬ 
tants  de  totes  les  regions  catalanes. 

Lo  magnífich  Ajuntament  de  la  industriosa  Manresa  tin¬ 
gué’l  bon  acort  de  cedir  la  Sala  major  de  la  Casa  Consisto¬ 
rial  pera  lloch  de  la  Assamblea,  y  allí  se  feu  sentir  la  veu  de 
entusiastas  catalanistas,  regnant  un  afecte  verament  frater¬ 
nal,  un  decoro  admirable  y  orde  complert  en  les  discussions, 
evitant  en  lo  possible  les  formes  puerils  del  parlamenta¬ 
risme. 

Tothom  se  felicità  del  bon  èxit  de  la  reunió,  al  qual  pode¬ 
rosament  contribuhiren  lo  talent  del  docte  catedràtich  senyor 
don  Joan  Permanyer,  la  activitat  organisadora  del  senyor 
don  Lluís  Domenech,  y  la  entusiasta  cooperació  de  la  Lliga 
Regional ,  de  Manresa. 

No  entrant  avuy  en  més  consideracions  que’l  fet  se  mereix, 
y  limitantnos  à  dexarlo  consignat  en  aquestes  planes,  creyem 
molt  convenient  pendre  nota  y  transcriure  à  continuació  les 
bases  que,  després  d’àmplia  discussió,  foren  per  unanimitat 
votades: 

BASES 

PERA  LA  CONSTITUCIÓ  REGIONAL  CATALANA  ACORDADAS  PER 

LA  ASSAMBLEA  DE  DELEGATS  CELEBRADA  À  MANRESA  LOS 

DÍAS  25,  26  Y  27  DE  MARS  DE  1892. 

PODER  CENTRAL 

Base  i.a — Ses  atribucions.  Vindràn  à  càrrech  del  poder 
central: 

( a )  Les  relacions  internacionals. 

(b)  L’exèrcit  de  mar  y  terra,  les  obres  de  defensa  y  la  en¬ 
senyança  militar. 

( c )  Les  relacions  econòmiques  d'Espanya  ab  los  demés 
paíssos,  y  en  conseqüència,  la  fixació  dels  aranzels  y’l  ram 
d’Aduanes. 

{d)  La  construcció  y  conservació  de  carreteres,  ferrocar¬ 
rils,  canals  y  ports  que  sían  d'interès  general.  En  les  d’inte¬ 
rès  inter-regional  podràn  posarse  d’acort  lliurement  les  re¬ 
gions  interessades,  intervenint  lo  poder  central  sols  en  cas  de 
desavinensa.  Les  vies  de  comunicació  d’  interès  regional  se- 
ràn  d’exclussiva  competència  de  les  regions.  Igual  criteri  se 
seguirà  en  los  serveys  de  correus  y  telègrafos. 

(<?)  La  resolució  de  totes  les  qüestions  y  conflictes  inter- 
regionals. 

(f)  La  formació  del  pressupost  anyal  de  gastos  que,  en 
lo  que  no  arriben  les  rendes  d’Aduanes,  deurà  distribuirse 
entre  les  regions  à  proporció  de  sa  riquesa. 

Sa  organisació. — Lo  poder  central  s’organisarà  baix  lo 
concepte  de  la  separació  de  les  funcions  llegislativa,  executiva 
y  judicial.  Lo  poder  llegislatiu  central  radicarà  en  lo  Rey  ò 
Cap  d’Estat  y  en  una  Assamblea  composta  de  representants 
de  les  regions,  elegits  en  la  forma  que  cada  una  estime  con¬ 
venient;  lo  número  de  representants  serà  proporcionat  al  de 
habitants  y  à  la  tributació,  tenintne  tres  la  regió  à  la  que  n’hi 
corresponguin  menos. 

Lo  poder  executiu  central  s’organisarà  per  medi  de  Secre- 
taríasò  Ministeris,  que  podràn  ésser:  de  Relacions  exteriors,  de 
Guerra,  de  Marina,  d’Hisenda  y  del  Interior. 

Constituirà  lo  poder  suprèm  judicial,  un  alt  Tribunal  for¬ 
mat  per  magistrats  de  les  regions,  un  per  cada  una  d’elles, 
elegits  per  les  metexes;  cuydarà  de  resoldre’ls  conflictes  inter- 
regionals  y  de  les  regions  ab  lo  poder  central  y  d’exigir  la 
responsabilitat  als  funcionaris  del  poder  executiu.  Aquest  tri¬ 
bunal  no’s  considerarà  superior  geràrquich  dels  tribunals  re¬ 
gionals  que  funcionaràn  ab  entera  independencia. 

Disposicions  tranziíories. — Atenent  que  les  relacions  que, 
segons  los  preceptes  constitucionals  vigents,  unexen  l’ Estat 
ab  la  Iglesia  han  sigut  sancionades  per  la  Potestat  d’aquesta, 
se  mantindràn  aquelles,  mentres  abdúes  potestats  de  comú 
acort  no  les  modifiquen. 

Lo  poder  central  procurarà  concordar  ab  lo  Sant  Pare  la 
manera  de  subvenir  lo  Cuito  y  Clero  y  de  provehir  les  digni¬ 
tats  y  prebendes  eclesiàstiques  en  armonía  ab  la  organisació 
regional;  y  tant  si’s  sosté’l  Real  Patronat,  com  si’s  restableix 
la  disciplina  general  de  la  Iglesia,  deurà  procurarse  que,  res¬ 
pecte  de  Catalunya,  se  previngue  en  lo  Concordat  que  hagen 
d’ésser  catalans  los  qui  exercescan  jurisdicció  eclesiàstica  prò¬ 
pia  ò  delegada,  com  també  los  obtentors  de  dignitats  y  pre¬ 
bendes. 

Lo  deute  públich  avuy  existent  vindrà  à  càrrech  del  po¬ 
der  central,  mes  aquest  no  podrà  crearne  de  nou,  quedant 
de  compte  de  les  diverses  regions  lo  que  en  l’esdevenidor 
contreguin  per  son  sosteniment  y’l  de  les  cargues  del  poder 
central. 


PODER  REGIONAL 

Base  2.a — En  la  part  dogmàtica  de  la  Constitució  regional 
catalana's  mantindrà’l  temperament  expansiu  de  nostra  lle- 
gislació  antigua,  reformant,  pera  posaries  d’acort  ab  les  noves 
necessitats,  les  sàbies  disposicions  que  conté  respecte  dels 
drets  y  llibertats  dels  ciutadans. 

Base  3.a — La  llengua  catalana  serà  la  única  quu  ab  caràc¬ 
ter  oficial  podrà  usarse  à  Catalunya  y  en  les  relacions  de 
aquesta  regió  ab  lo  poder  central. 

Base  4,a — Sols  los  catalans,  ja  ho  sían  de  naxensa,  ja  per 
virtut  de  naturalisació,  podràn  desempenyar  à  Catalunya  càr- 

rechs  públichs,  fins  tractantse  dels  gubernatius  y  administra¬ 
tius  que  depenguen  del  poder  central.  També  deuràn  ésser 
desempenyats  per  catalans  los  càrrechs  militars  que  impor¬ 
ten  jurisdicció. 

Base  5.a — La  divisió  territorial  sobre  que’s  desenrotlla  la 
gradació  geràrquica  dels  poders  gubernatiu,  administratiu  y 
judicial,  tindrà  per  fonament  la  comarca  natural  y’l  muni¬ 
cipi. 

Base  6.a— Catalunya  serà  la  única  soberana  de  son  gobern 
interior:  per  lo  tant,  dictarà  lliurement  ses  lleys  orgàniques; 
cuydarà  de  sa  llegislació  civil,  penal,  mercantil,  administra¬ 
tiva  y  processal;  del  establiment  y  percepció  d’impostos;  de 
la  encunyació  de  la  moneda,  y  tindrà  totes  les  demés  atribu¬ 
cions  inherents  à  la  soberanía  que  no  corresponguin  al  poder 
central  segons  la  Base  i.a 

Base  7.a — Lo  poder  llegislatiu  regional  radicarà  en  les 
Corts  catalanes  que  deuràn  reunirse  tots  los  anys  en  època 
determinada  y  en  lloch  diferent. 

x  Les  Corts  se  formaràn  per  sufragi  de  tots  los  caps  de  casa, 
agrupats  en  classes  fundades  en  lo  treball  manual,  en  la  ca¬ 
pacitat  ò  en  les  carreres  professionals  y  en  la  propietat,  in¬ 
dústria  y  comers,  mitjansant  la  corresponent  organisació  gre¬ 
mial  en  lo  que  possible  sia. 

Base  8.a — Lo  poder  judicial  s’organisarà  restablint  la  an- 
tigua  Audiència  de  Catalunya;  son  president  y  vice-presidents 
nombrats  per  les  Corts,  consti tuiràn  la  suprema  autoritat  ju¬ 
dicial  de  la  Regió,  y  s’establiràn  los  tribunals  inferiors  que 
sían  necessaris,  devent  ésser  fallats  en  un  período  de  temps 
determinat  y  en  última  instancía,  dintre  de  Catalunya,  tots 
los  plets  y  causes. 

S’organisaràn  jurisdiccions  especials  com  la  industrial  y  la 
de  comers. 

Los  funcionaris  del  orde  judicial  seràn  responsables. 

Base  9.» — Exerciràn  lo  poder  executiu  cinch  ò  set  alts  fun¬ 
cionaris  nombrats  per  les  Corts,  los  qui  estaràn  al  davant  dels 
diversos  rams  de  la  administració  regional. 

Base  io.a — Se  regonexerà  à  la  comarca  natural  la  major 
latitut  possible  d’atribucions  administratives  pera’l  gobern  de 
sos  interessos  y  satisfacció  de  ses  necessitats.  En  cada  comar- 

ca  s’organisarà  un  Concell,  nombrat  per  los  municipis  de  la 
matexa,  quin  exercirà  les  citades  atribucions. 

Base  n.a — Se  concediràn  al  municipi  totes  les  atribucions 
que  necessita  pera’l  cuydado  de  sos  interessos  propis  y  esclu- 
sius. 

Pera  la  elecció  dels  càrrechs  municipals  se  seguirà’l  mateix 
sistema  de  representació  per  classes  adoptat  pera  la  formació 
de  les  Corts. 

Base  i2.a — Catalunya  contribuirà  à  la  formació  del  exèrcit 
permanent  de  mar  y  terra  per  medi  de  voluntaris,  ò  bé  d’una 
compensació  en  diners  prèviament  convinguda  com  abans  de 
1845.  Lo  cos  d’exèrcit  que  à  Catalunya  corresponga  serà  fixo 
y  à  ell  deuràn  pertànyer  los  voluntaris  ab  que  hi  contri- 
buesca. 

S’establirà  ab  organisació  regional,  la  reserva  à  la  que 
quedaràn  subjectes  tots  los  minyons  d’una  edat  determi¬ 
nada. 

Base  i3.a — La  conservació  del  orde  públich  y  seguretat 
interiors  de  Catalunya,  estaràn  confiades  al  somatent,  y  pera 
lo  servey  actiu  permanent  se  crearà  un  cos  semblant  al  de 
Mossos  de  la  Esquadra  ò  de  la  Guardia  civil.  Dependràn  en 
absolut  totes  aquestes  forses  del  poder  regional. 

Base  i4a — En  la  encunyació  de  la  moneda,  Catalunya 
deurà  subjectarse  als  tipos  unitaris  en  que  convingan  les  re¬ 
gions  y’is  tractats  internacionals  d’Unió  monetaria,  essent  lo 
curs  de  la  moneda  catalana  com  la  de  les  demés  regionals 
obligatori  en  tota  Espanya. 

Base  i5a — La  ensenyança  pública,  en  sos  diferents  rams 
y  graus,  deurà  organisarse  d’una  manera  adequada  à  les  ne¬ 
cessitats  y  caràcter  de  la  civilisació  de  Catalunya. 

La  ensenyança  primaria  la  sostindrà’l  municipi  y  en  son 
defecte  la  comarca;  en  cada  comarca,  segons  sia  son  caràc¬ 
ter  agrícola,  industrial,  comercial,  etc.,  s’establiràn  escolas 
pràctiques  d’agricultura,  d’arts  y  oficis,  de  comers,  etc.  Deurà 
informar  los  plans  d’ensenyança,  lo  principi  -de  dividir  y  es- 
pecialisar  les  carreres,  evitant  les  ensenyançes  enciclopèdi¬ 
ques. 

Base  i6.a — La  Constitució  catalana  y’is  drets  dels  cata¬ 
lans  estaràn  baix  la  salva-guardia  del  poder  executiu  català, 

y  qualsevol  ciutadà  podrà  deduhir  demanda  davant  dels  tri¬ 
bunals  contra’ls  funcionaris  que  la  infringescan. 

Base  i7.a — Disposicions  transitòries. — Continuaràn  apli- 
cantse’l  Còdich  penal  y’l  Còdich  de  còrners,  pero  en  l’esde¬ 
venidor  serà  de  competència  esclussiva  de  Catalunya’l  re- 
formarlos. 

Se  reformarà  la  llegislació  civil  de  Catalunya  prenent  per 
base  son  estat  anterior  al  Decret  de  Nova  Planta  y  les  noves 
necessitats  de  la  civilisació  catalana. 

Se  procurarà  immediatament  acomodar  les  lleys  processals 
ab  arreglo  à  la  nova  organisació  judicial  establerta,  y  men¬ 
trestant  s’aplicaràn  les  lleys  de  enjuiciament  civil  y  cri¬ 
minal. 

Manresa  27  de  mars  de  1892. — Per  acort  de  la  Assamblea 
de  Delegats  de  la  Unió  Catalanista. — Lo  President,  Lluís 
Domenech  y  Montaner. — Los  Secretaris,  Joseph  Soler  y  Pa- 
lety  Enrich  Prat  de  la  Riba. 


% 

Creyem  oportuníssim  esmentar  aquí  un  fet  significatiu  en 
la  progressiva  marxa  del  Regionalisme,  en  los  pobles  que 
podem  anomenar  germans.  Es  la  «Declaració  dels  joves  feli- 
bres»,  que  en  lo  Mitxdía  de  França  han  arborat  resoltament 
la  bandera  de  les  revindicacions  polítiques,  creyent  que  era 
ja  hora  de  que  exís  lo  fruyt  natural  de  la  exhuberant  florida 
literaria  que,  allà  com  aquí,  ha  sigut  la  precursora  del  movi¬ 
ment  regionalista.  La  Declaració  dels  joves  felibres  es  fran¬ 
ca,  y  s’enclou  en  lo  mot  de  «Federació»;  y  no  cal  dir  queab 
la  remor  dels  aplausos  que  han  saludat  aqueix  acte  de  virili¬ 
tat  del  jovent  provenzal,  s’hi  han  mesclat  veus  de  desaproba- 
ció  y  les  consabudes  acusacions  de  separatisme;  puix  es  tal 
l’hàbit  de  rutina  y  la  falta  d’energia  que  tants  anys  d’unita- 
risme  centralisador  han  creat  en  lo  poble,  y  particularment 
en  les  que  s*  anomenan  classes  directives,  que  qualsevol  pro¬ 
testa  de  la  no  moridora  energia  del  esperit  provincialista, 
qualsevol  acte  de  tendencia  centrífuga,  es  considerat  com  un 
crim  ò  com  una  follia. 

No  conexem  nosaltres  prou  à  fons  l’estat  actual  de  les  re- 


464 


Revista  Catalana 


gions  del  Mitxdía  de  França;  no  sabem  prou  de  cert  fins  à 
quin  punt  ha  preparat  l’esperit  del  poble  la  gran  renaxensa 
que  té  un  profeta  y  un  mestre  com  en  Mistral;  no  podem  jut¬ 
jar  ab  prou  conexement  de  causa  de  fins  à  quin  punt  es  veri¬ 
tat  l’assert  d’en  Menéndez  Pelayo,  que  ha  calificat  de  planta 
d'estufa  lo  moviment  felibrench  de  Provenza;  però,  sia  com 
sia,  es  d’alabar  la  actitut  del  grupo  resolt  y  coratjós  de  la 
jovenalla  que  vol  fer  del  Felibrige,  quelcom  més  que  una 
gaya  companyia  de  juglars  que,  avuy  à  Arles  y  demà  à  Niça, 
recitan  versos,  cantan  la  cançó  de  la  Coupo  y  brindan  al  sol, 
al  mar,  al  bon  ví  y  à  les  noyes  boniques 

Açò  per  dexondir  al  poble,  per  ferli  entreveure  l’ideal,  va 
molt  bé;  mes  pera  mòurel  à  la  consecució  del  ideal  y  dirigir- 
lo  en  ses  à  voltes  inconscients  aspiracions,  es  menester  que 
la  idea  poètica  encarne  en  la  forma  política  y  la  vaga  aspira¬ 
ció  à  la  autonomia  regional  se  traduhesca  en  íets  pràctichs  y 
en  programes  clars  y  concrets. 

Si  viu  encara  1’  ànima  de  Provenza,  aquella  grandamo 
que  ha  cantat  l’Homero  de  Mayana  en  versos  ardents  com 
les  soleyades  de  la  Crau,  s’  ha  de  conèxer  à  no  tardar  ab  la 
manera  com  serà  en  lo  pays  que  pensa  y  treballa  rebuda  y 
escoltada  la  Declaració  dels  joves  felibres. 

J.  C. 


SUMARI  DEL  QUADERN  IX.— Mars  de  1892 

I.  La  Creuada  de  Mallorca.  .  .  A.  Leroy  de  la  Marche. 

II.  La  família  catalana . R.  Duran  y  Ventosa. 

III.  Anyorança . M.  Aguiló y  Fuster . 

IV.  Dictamen  crítich  de  la  His¬ 
toria  de  Catalunya  de  don 

Antoni  Aulestia . A.  Rubió  y  Lluch. 

V.  La  mort  d’en  Roumanille..  .  C.  Bosch  de  la  Trin- 

xeria. 

VI.  Miscelànea:  Mireya. — La  capella  de  música  de  Mont¬ 
serrat  en  lo  sigle  xv. — La  Biblioteca  del  Seminari  de 
Barcelona. 

VII.  Crònica. 

Biblioteca  de  la  Revista  Catalana:  Tresor  de  pobres,  per 
Papa  Johan  (segle  xiv). — Sidrach. 


Estampa  à  c.  de  Fidel  Giró,  Passeig  de  Sant  Joan,  número  168. 

SANT  VICENS  FERRER 

1 

A  la  hora  en  que  la  gent  catalana  estava  en  la  plenitut  de 
una  civilisació  d’admirable  equilibri  entre  tots  los  elements 
socials  que  la  componían,  en  que  la  nació  possehía  una  força 
é  importància  que  la  feyan  ésser  considerada  en  lo  concert 
dels  pobles  més  avançats  de  la  terra,  apareix  un  home  por¬ 
tentós  qui  fa  ressonar  la  llengua  catalana  per  tots  los  àmbits 
de  la  Europa  occidental,  qui  recorre  lo  món  llatí  com  un 
semi-deu  agitador  y  pacificador,  admirat  de  tothom,  benehit 
de  tothom  fins  al  punt  de  que  no  sols  la  imaginació  popular, 
sinó  també  lo  reposat  seny  dels  sabis  contemporanis,  cregué 
veure  en  ell  la  realisació  d’alguna  de  les  maravelloses  visions 

apocalíptiques  ab  que  l’apòstol  Sant  Joan  representa  los  mis- 

* 

teriosos  futurs  defensors  del  regne  de  la  veritat,  de  la  pau  y 
de  la  justícia.  Es  Sant  Vicens  com  lo  verb  de  Catalunya,  lo 
català  d’influencia  més  viva  en  lo  moviment  general  de  la 
civilisació;  en  una  època  que  ha  de  resoldre  dificultats  de  se¬ 
culars  conseqiiencies,  lo  qui  dona  lo  colp  decisiu  en  dites 
resolucions,  y  en  un  temps  que  va  prenyat  de  successos  fu¬ 
turs,  que  han  de  cambiar  ia  faç  social,  lo  vident  qui  ab  ull 
penetrant  contempla  l’esdevenidor.  Los  pobles  y’is  Pontífices, 
los  parlaments  y’is  reys  reclaman  son  auxili,  solicitan  ses  en¬ 
senyances,  puix  per  sa  boca  parlan  la  filosofia  y  la  religió,  la 
justícia,  la  llibertat  y  la  pau.  Es  la  encarnació  del  esperit  de 
Sant  Domingo  y  de  Sant  Francesch,  en  una  naturalesa  cata¬ 
lana;  es  lo  fruyt  òptim,  assahonat  y  rich  d’aquell  prodigiós 
arbre  de  la  vida  claustral,  aplicat  à  la  vida  social  y  plantat 

en  mitx  del  comerç  del  món  pera  bé  dels  homens,  per  aquells 
dos  incomparables  fundadors.  Es  un  magistrat,  may  vist,  qui 
va  pe’l  món  posant  la  pau  entre’ls  homens  y  administrant  jus¬ 
tícia  en  virtut  de  la  Lley  de  que  derivan  totes  les  lleys,  y  açò 
no  en  un  temps  y  en  un  país  ignorants  del  dret,  sinó  en  èpo¬ 
ca  de  grans  juristes  y  en  una  terra  famosa  sempre  per  la  sa¬ 
viesa  de  ses  lleys;  ell  mateix  se  intitula  àrbitre  y  amigable 
componedor,  y  es  en  efecte  un  Pretor  qui  ab  lo  perpètuo 
edicte  del  Evangeli,  ab  equitat  y  prudència  admirables,  exer¬ 
ceix  una  misteriosa  y  universal  jurisdicció  acceptada  per  tot¬ 
hom;  Pontifices  y  reys,  concilis  y  parlaments,  consells  de  ciu¬ 
tats  y  bisbes  li  regonexen  la  competència.  Es  l’heraut  d’una 
època  que  va  à  finar,  es  lo  cygne  de  la  mitjana  edat  que  va 
à  morir  després  de  son  cant;  aquell  temps  de  vera  llibertat, 
de  sencer  humanitarisme,  aquella  edat  d’activitat  intelectual 
y  de  govern  popular  en  la  que  exercían  una  verdadera  sobe- 
ranía  la  filosofia  y  la  religió,  admirablement  agermanades,  se 
va  à  desvanèxer.  Les  grans  monarquies  van  à  sortir;  le  fecun¬ 
da  y  espontànea  vida  popular,  que  naturalment  brollava  del 
sistema  regional,  tindrà  per  successora  una  vida  pública  arti¬ 
ficial  que  acabarà  per  estingirse;  l’ayre  de  familia  que  domi¬ 
nava  en  la  societat  y  que  tan  admirablement  fomentaren 
Sant  Domingo  y  Sant  Francesch,  y  que’l  poble  respirava  tan 
à  plaher  rebentne  gran  sanitat,  anirà  enrarintse  à  influix  del 
nou  esperit  nihilista  que  la  Reforma  protestant  infundeix  à  la 
humanitat  civilisada,  mes  abans  que  aquell  antich  ordre  de 
coses  desaparesca,  abans  de  trencarse  aquella  admirable  uni¬ 
tat  dels  esperits  que  resisteix  valerosament  à  la  divisió  dels 
cismes,  ha  de  sortir  de  Catalunya  l’home  admirable  qui  avas- 
sallarà  tota  l’Europa  llatina  ab  sa  paraula,  exercint  una  sobe- 
ranía  moral  que  d’aleshores  en  avant  serà  impossible. 

La  llengua  catalana  que  prompte  callarà  en  los  parlaments 
y  quedarà  ofegada  en  la  literatura,  restant  consagrada  sola¬ 
ment  al  servey  de  Deu  y  de  la  familia,  sentirà  lo  més  hermós 
y  més  solemne  dels  cants  del  poema  de  sa  existència  per 
boca  del  famosíssim  predicador,  qui  la  feu  ressonar  devant 
de  princeps  y  de  pobles  per  gayre  bé  tota  la  Europa,  y  que 
la  usà  tota  sa  vida  ab  amor  filial.  Si  consideram  y’ns  repre- 
sentam  lo  sistema  del  pensament  català  com  à  una  construc- 

ció  arquitectònica,  l’esperit  de  Sant  Vicens  n’es  lo  cimbori 
qui’l  completa,  caracterisa  y  engrandeix,  perque  la  arquitec¬ 
tura  y  la  oratoria  son  per  escelencia  les  manifestacions  més 
típiques  y  exactes  del  esperit  d’un  poble;  la  individualitat  del 
autor  gayre  bé  desapareix,  y  la  colectivitat  social  se  revela  en 
aquestes  dues  arts.  L’arquitecte  y  l’orador  han  de  identificar- 
se  ab  lo  públich  per  lo  qual  treballan;  per  lo  mateix  que  no 
tenen  un  obgecte  absolut  y  abstracte,  no  poden  prescindir  de 
les  circunstancies  de  lloch  y  temps;  la  seva  utilitat  es  de  pre¬ 
sent;  Aristòtil  treballava  per  tots  los  sigles  y  totes  les  nacions; 
Demòstenes  pe’ls  concurrents  à  la  agord  d’ Atenes.  Y  més 
encara  que  la  arquitectura,  la  oratoria  s’identifica  ab  la  so¬ 
cietat  en  lo  moment  històrich  present,  perque  la  fàbrica  ar¬ 
quitectònica  es  permanent,  y  si  bé  respon  à  les  necessitats  y 
al  gust  de  la  generació  qui  la  edifica,  durarà  y  servirà  à  les 
generacions  futures,  essent  axis  que  la  paraula  del  orador  se 
desvaneix  de  moment,  y  l’obgecte  que’s  proposa  es  modificar 
en  un  determinat  sentit  l’esperit  de  la  gent  qui  l’ouen.  Entre’l 
poble  y  son  orador  hi  hà  una  verdadera  conjunció  d’esperits, 
y  si  aquesta  no  s’ateny,  la  oratoria  ha  fracassat,  y  açò  molt 
més  s’ha  de  dir  en  aquella  gran  oratoria  qui  té  per  públich  ò 
auditori,  no  un  ordre  determinat  de  ciutadans,  no  una  part 
de  poble  d’idèntichs  interessos  y  principis,  com  passa  en  bona 
part  en  la  oratoria  política  contemporànea,  sinó  lo  poble  en 
tota  l’estensió  de  la  paraula,  es  à  dir,  tots  los  ordres  socials, 
tots  los  interessos  per  oposats  que  sían,  tots  los  principis  fins 
los  que  estan  en  pugna.  Al  orador  qui  arriba  à  aquest  domini 
sobre  l’esperit  d’un  poble  ò  d’una  època,  se’l  pot  considerar 
com  la  encarnació  d’aquella  època;  conexent  à  ell  se  conexe- 
rà  à  aquesta.  Y  no  importa  que  l’orador  sia  un  predicador  de 
la  paraula  divina,  immutable  y  eterna,  perque  aquesta  ha  de 
proporcionarse  als  homens  qui  la  escoltan,  y  axis  trobam  que 
lo  gran  Bossuet,  predicant  los  immutables  dogmes  cristians, 
ab  tot  serà  sempre  una  de  les  més  belles  manifestacions  de 
la  nació  francesa  en  son  gran  sigle;  mes  si’l  predicador  no 
sols  s’atura  en  los  lluminosos  principis  de  la  revelació,  sinó 
que  principalment  tracta  de  senyalar  als  homens  lo  camí  de 
salvació,  l’exercici  de  la  justícia  y  de  les  demés  virtuts,  de 
apartarlos  dels  vicis  mediant  lo  sant  temor  de  Deu,  de  con- 

ciliar  entre  sí  als  ciutadans,  y  reconciliarlos  ab  lo  Jutge  etern, 
si  es,  en  una  paraula,  un  mestre  de  la  pràctica  vida  social 
cristiana,  aleshores  si  aquest  predicador  prevaleix  y  s’identi' 
fica  ab  lo  poble,  com  feu  Sant  Vicens  Ferrer,  bé  lo  podem 
tenir  com  al  geni  popuiar  de  la  seva  gent. 

L’orient  y  l’ocàs  de  la  nostra  nació  en  son  sér  propi  é  in¬ 
dependent,  coincidexen  exactament  ab  l’orient  y  l’ocàs  de  la 
gran  filosofia  escolàstica;  d’aquí  que’s  puga  dir  que  fou  una 
nació  qui  portà  l’esperit  d’aquella  maravellosa  filosofia,  y  per 
lo  mateix  havem  afirmat  que  la  ordre  de  frares  predicadors, 
especie  de  sacerdoci  no  sols  de  la  Xglesia  catòlica,  sinó  tam¬ 
bé  d’aquella  escola  filosòfica,  fou  la  vera  educadora  de  la  nos¬ 
tra  gent.  No  es,  donchs,  estrany  que  en  aquella  interessantís- 
sima  època  de  la  civilisació  europea,  que’s  desenrotllà  als 
fecundants  raigs  de  la  síntesis  científica  que  personifica  Sant 
Tomàs  d’Aquino,  Catalunya  tingués  escepcional  importància 
dins  lo  quadro  de  la  civilisació  general.  Italia  y  Catalunya 
engendraren  los  personatges  qui  duhen  la  més  alta  represen¬ 
tació  del  esperit  de  la  època  en  los  diferents  rams  de  la  acti¬ 
vitat  racional;  mes  si  l’esperit  era  lo  mateix,  la  naturalesa  de 
que’s  revestiren  denota  clarament,  per  lo  camí  que  seguiren, 
la  diversitat  de  ia  raça. 

Lo  gran  doctor,  lo  mestre  indiscutible  de  tots  los  sabis, 
nasqué  en  Italia.  Sant  Tomàs  fou  la  font  abundosa  qui  regà 
ab  lés  saludables  aygues  de  ses  doctrines  totes  les  escoles 
d’Europa,  y  la  llum  resplandent  del  Sol  d’Aquino,  difusa  co- 
piosament  sobre  lo  bell  país  d’Italia,  despertà  l’estímul  estè- 
tich  d’aquella  gent,  que  fou  satisfet  per  lo  Dant  Alighieri 
quan  transformà  la  Summa  Iheològica  en  maravellós  poema. 
Mes  la  Escola  portada  à  Catalunya  é  identificada  ab  la  terra 
per  los  frares  de  Sant  Domingo,  devia  produhir  altres  resul¬ 
tats.  No  seràn  aquí  la  alta  especulació  filosòfica,  ni  la  res¬ 
plandent  bellesa  poètica  les  que  se’n  portaràn  la  primícia  del 
esperit  de  aquella  civilisació;  la  tendencia  pràctica,  la  aptitut 
pe’ls  negocis  de  la  vida  humana  revestiràn  aquell  esperit,  y 
de  Catalunya  sortiràn,  no’l  filosoph  ni’l  poeta  de  la  època, 
mes  sí  lo  civilisador  y  organisador  de  pobles:  en  Jaume  lo 
Conqueridor  y  lo  evangelisador,  pacificador  y  vulgarisador 
de  la  ciència  de  la  vida,  Sant  Vicens  Ferrer.  L’ Alighieri 

transformà  en  poema  la  Summa  theoiògica ;  Sant  Vicens,  se¬ 
guint  l’esperit  de  Sant  Domingo  y  Sant  Francesch,  repartí 
aquell  substanciós  Pà  entre’l  poble  cristià,  l'estengué  als  po¬ 
bres  y  als  humils,  lo  tragué  de  les  aules  dels  sabis  pera  por- 
tarlo  al  us  dels  llechs  en  les  places  y  en  les  iglesies  de  les 
ciutats  y  viles.  No  hi  hà  hagut  com  ell  cap  altre  vulgarisador 
de  la  gran  síntesis  tomística,  los  alts  principis  que  semblan 
sols  patrimoni  de  la  gent  lletrada  los  posa  admirablement  à 
nivell  de  la  inteligencia  popular;  usant  un  mot  avuy  en  us 
podem  dir  que  democratisà  la  ciència,  puix  tot  lo  gran  y 
complert  quadro  escolàstich,  abarcant  tots  los  conexements 
de  la  època,  s’enclou  en  aquella  predicació  que  alçava  fins 
lo  poble  menut  à  la  noble  categoria  de  ciutadans  del  regne 
de  la  Veritat;  la  pràctica  de  la  vida  cristiana,  los  multiplicats 
devers  dels  homens,  lo  conexement  de  la  justícia  los  espressa 
d’una  manera  fàcil,  agradable  y  viva,  ajudant  admirablement 
à  la  feble  humanitat  à  pujar  la  escala  que  arriba  fins  à  Deu. 
Lo  poeta  italià  y  lo  predicador  català  son  dos  rius  que  deva- 
llan  de  la  abundosa  deu  de  la  ciència  tomística,  y  que  corren 
paralelament  regant  dos  camps  molt  diferents.  Lo  primer  se’n 
porta  la  llum  tomística  à  la  alta  regió  de  la  poesia  y  presenta 
als  ulls  del  món  ilustrat  l’espectacle  de  la  Divinitat  y  de  la 
Humanitat,  satisfent  estèticament  lo  talent  devorador  del  es¬ 
perit  especulatiu.  Lo  segon,  al  revés,  ab  una  força  igual  al 
Dant,  roba  la  llum  al  Sol  y  la  baxa  à  la  terra  y  en  forma  ro¬ 
busta  y  realista,  introdueix  en  lo  comerç  dels  homens,  fentles 
pràctiques  y  humanes ,  les  més  altes  idees  de  la  sobrenatural 
y  natural  sabiduría,  y  escalfa  la  societat  humana  ab  lo  foch 
diví  que  feu  devallar  de  les  altures,  satisfent  complertament 
l’interès  estètich  de  les  multituts.  Qui  llegesca  los  sermons 
de  Sant  Vicens  no  s’estranyarà  de  que’ls  pintors  lo  re¬ 
presenten  ab  ales  volant  per  tota  la  Europa  y  sonant  la  trom¬ 
pa  del  Judici,  ni  de  que  trasvalsés  l’esperit  d’una  època  de 
efervescencia  democràtica.  Es  un  apòstol  noblement  natura¬ 
lista,  y  sa  manera  d’execució  es  bessona  de  la  manera  del 
Buonarrotti.  Grandiosa  y  exacta  abarca  la  sublimitat  y  la  ri¬ 
diculesa  del  home,  menyspreant  tot  afeyt  y  sensual  mangar- 
rufa  es  amorosa,  y  espargint  sempre  ab  maravellosa  abun- 
daòcia  la  llevor  de  la  veritat,  manifesta  la  força  espiritual 

d’un  àngel;  ab  lo  nom  d’àngel  del  Apocalipsis,  lo  distingí  la 
cristiandat,  mes  un  hom  no  se’l  imagina  per  ses  paraules  y 
prèdiques  com  à  un  àngel  ideal  de  vaporoses  formes,  sinó  per 
l’estil  d’aquells,  devant  dels  quals  se  postrà  Abraham,  un  àn¬ 
gel  hermós,  mes  d’atlètiques  formes  humanes. 

Analisant  l’esperit  de  Sant  Vicens,  s’hi  troban,  prescindint 
de  la  influencia  sobrenatural  de  la  oració  y  de  la  gracia,  que 
es  la  més  poderosa,  tres  elements  que  forman  com  la  base  de 
son  caràcter  personal:  l’element  escolàstich,  lo  català  y  lo  del 
tracte  ab  lo  món.  Nascut  à  València  prop  del  convent  de 
Frares  Predicadors  en  l'any  1350,  educat  en  aquella  ciutat, 
cristianament  civilisada  per  los  dexebles  de  Sant  Domingo, 
entrat  à  la  edat  de  dinou  anys  en  la  ordre  del  dit  Sant,  no 
podia  menys  aquell  esperit  tant  noblement  inteligent  y  amant 
de  la  veritat,  de  rebre  la  influencia  escolàstica  y  tomística. 
Catalunya  congenià  molt  prompte  ab  aquest  sistema  intelec- 
tual.  Lo  primer  capítol  que  celebrà  la  nova  provincià  de  Fra¬ 
res  Predicadors  d’ Aragó  en  la  ciutat  de  Çaragoça,  en  l’any 
1309,  manà  baix  pena  y  en  virtut  de  santa  obediència,  la  en¬ 
senyança  de  la  doctrina  del  venerable  doctor  fra  Tomàs  de 
Aquino,  donant  per  rahó,  tant  pròpia  d’aquesta  terra  de 
sentit  comú,  no  escelencies  ditiràmbiques  de  la  escola,  sinó 
l’ésser  la  més  sana  y  més  comuna.  Quatre  anys  més  tart  lo  ca¬ 
pítol  de  Metz  feu  lo  mateix  manament  donant  la  matexa  rahó 
dels  frares  catalans.  Passà  Sant  Vicens  à  la  Universitat  de 
Lleyda,  identificada  com  havem  vist  ab  la  ordre  de  Predica¬ 
dors,  estudià  y  ensenyà  en  aquella  ilustre  escola  catalana,  fou 
després  mestre  de  Física  en  lo  convent  de  Santa  Catarina  de 
Barcelona,  passà  als  estudis  de  Tolosa  y  de  París,  à  ops  de 
son  ordre,  à  fí  de  familiarisarse,  com  ara  diríam,  ab  la  ilus- 
tració  internacional,  y  encara  que  jove,  ab  sa  alta  inteligen- 
cia  plena  de  conexements,  anà  à  Roma,  ahont  pera  demos¬ 
trar  sa  adhessió  à  la  doctrina  tomística,  lo  novell  doctor  pari- 
sench  se  presentà  à  defensar  tota  la  doctrina  tomística,  for¬ 
mulant  la  següent  proposició:  tota  la  suma  de  la  teologia  de 
Sant  Tomàs  es  verdadera.  Qui  coneix  lo  que  eran  les  públi¬ 
ques  conclusions  en  aquella  època,  y  sab  la  immensitat  de 
materies  que  enclou  la  Suma  teològica,  podrà  compendre 
l’ardiment  científich  de  Sant  Vicens  al  llançar  aquesta  pro- 


Revista  Catalana 


47i 


vocació  científica  en  un  centre  d’estudis  tant  famós  com  era 
Roma. 

Mes  la  activitat  intelectual  y  l’encès  cor  del  nostre  Sant 
no’s  complia  ab  una  vida  purament  especulativa;  necessitava 
lo  tracte  ab  los  homens,  la  pràctica  del  apostolat,  y  axis  lo 
veyem  entregat  al  ministeri  de  la  predicació  ja  en  Barcelo¬ 
na,  y  després  sempre  que  tenia  ocasió;  y  tal  degué  créxer  la 
seva  fama,  que  reclamat  per  la  ciutat  y  convent  de  Valèn¬ 
cia,  se  restitueix  à  sa  patria,  essent  de  vint  y  nou  anys  d’edat 
y  tan  sols  diaca  en  quant  à  la  ordenació  eclesiàstica.  La 
ciutat  lo  rebé  ab  grans  demostracions  d’afecte,  fins  al  punt 
de  que  poch  després  sembla  que,  pera  satisfer  certs  gastos 
de  caràcter  acadèmich,  lo  Consell  li  concedeix  una  suma  de 
doscents  florins,  essent  axis  que  devia  ésser  tant  mirat  en 
tals  subvencions,  que  lo  mateix  Consell,  al  gran  escriptor  y 
predicador,  Mestre  Fra  Francesch  Eximenis,  concedí  una 
cantitat  de  vint  florins  per  los  grans  serveys  fets  à  la  ciutat, 
sermons  predicats  y  altres  obres  bones  en  favor  del  públich, 
manifestant  ésserli  impossible  al  Consell  donarli  major  suma, 
per  impedirho  les  pràctiques  y  disposicions  existentes.  En 
València  continuà  lo  que’n  podríam  dir  sa  vida  científica, 
sens  oblidar  may  la  apostòlica,  fins  que’l  llegat  Don  Pere  de 
Luna,  qui  conexía  y  amava  à  Vicens  ja  de  des  la  infantesa 
del  Sant,  lo  prengué  en  ses  missions,  y  més  tart  lo  feu  mes¬ 
tre  del  sacro  palau  d’ Avinyó.  » 

Al  arribar  Sant  Vicens  à  la  plenitut  de  la  sabiduría  y  de 
la  edat,  esten  à  més  ample  horisó  los  raigs  de  sa  lluminosa 
inteligencia  y  de  son  cor  de  foch,  y  lo  sentit  patriòtich  se 
revela  en  tota  sa  vida.  En  les  missions  que  feu  acompanyant 
al  Cardenal  de  Luna,  convertí  en  Valladolid  al  cèlebre  rabí, 
qui  després  fou  arquebisbe  de  Burgos  y  celebèrrim  comenta- 
dor  de  la  Escriptura,  prenent  lo  nom  de  Pau  de  Santa  Ma¬ 
ria;  al  tornar  à  València  fou  nombrat  confessor  de  la  Rey  na 
Donya  Violant,  à  la  qual  hagué  de  tractar  ab  gran  energia, 
y  abans  lo  trobam  íntimament  relacionat  ab  lo  Senyor  In¬ 
fant  En  Martí,  possehint  les  dues  hermoses  cartes  del  Sant 
dirigides  à  aquell  príncep,  ahont  se  manifesta  la  amor  que’s 
portavan  l’un  à  l’altre  aquests  dos  personatges. 

Lo  gran  predicador  tenia  ja  una  fama  estraordinaria,  y  lo 

Infant  desitjava  possehir  escrits  los  sermons  d’aquell  home 
apostòlich.  Sant  Vicens  sempre’s  resistí  à  publicar  sos  ser¬ 
mons,  mes  ara  no  podia  dexar  de  consentir  à  les  exigencies 
d’en  Martí.  «Car  pux  vos,  Senyor,  tanta  merce  feu  al  nostre 
»Monestir,  justa  cosa  es  que  jous  servesca  dels  fruyts  del 
»meu  ort  abundantment.  Iatsia  que  james  per  ninguna  per- 
»sona  nois  haja  volguts  comunicar;  e  tinchmo,  Senyor,  a 
»gran  honor  que  vos  siau  lo  primer,  e  que  la  obra  sia  ende- 
»reçada  a  la  vostra  Senyoria,  per  letra  que  posada  al  co- 
»menssament  del  libre  en  loch  de  prolech  o  prohemi.»  Des¬ 
graciadament  s’ha  perdut,  y  no  sabem  se  tinga  noticia  de 
aquest  interessantíssim  volúm  que  faria  possehidora  à  la 
literatura  catalana  d’un  tresor  de  eloqüència  superior,  com¬ 
parable  al  dels  antichs  Pares  de  la  Iglesia,  y  la  més  típica 
demostració  de  la  civilisació  escolàstica  en  la  gran  oratoria 
sagrada.  Tenim  un  ilustre  testimoni  del  amor  que’l  Sant  pro¬ 
fessava  à  la  tradició  catalana  en  un  document  del  Arxiu  de 
Ripoll,  que  publicà  Vidal  y  Micó  en  sa  escelent  historia. 
Consta  que  Sant  Vicens  no  sols  fou  confessor  de  la  Reyna 
Donya  Violant,  sinó  que  també  de  Donya  Maria  de  Luna, 
duquesa  de  Montblanch,  muller  del  Infant  En  Martí,  y  ade- 
més  conseller  y  almoyner  del  Rey  Joan  I.  Aquest  monarca, 
en  30  de  Novembre  del  any  1391,  en  un  privilegi  firmat  à 
Vilafranca,  fa  donació  del  lloch  y  terme  de  Molló  al  Mones¬ 
tir  de  Ripoll,  ab  la  obligació  de  que  aquell  Abat  y  convent 
cuyden  d’erigir  suntuoses  sepultures  als  cossos  dels  comtes 
de  Barcelona  qui  jauen  en  aquella  iglesia,  baix  la  disposició, 
direcció  y  conexement  del  religiós  y  estimat  conseller  y  al¬ 
moyner  seu  Fra  Vicens  Ferrer.  Deya  axis  la  aludida  donació 
arxivada  en  l’arxiu  de  Ripoll,  estancia  de  Molló,  signat  lo 
document  del  número  106,  segons  lo  citat  historiador,  qui’n 
transcriu  lo  següent  fragment...  «Sub  his  conditionibus,  et 
»retentionibus,  quod  vos  et  Monasterium  vestrum  praedic- 
»tum  teneamini  facere  vestris  propriis  sumptibus  et  expensis 
»ad  dispositionem,  ordinationem  et  cognitionem  Religiosi, 
»et  Dilecti  Consiliarii,  et  Eleemosynarii  nostri  Fratris  Vin- 
»centii  Ferrarii  Sacrae  Paginae  Professoris  (aut  post  obitum, 
»absentiam,  vel  defectum  ejusdem,  nostri  Capellani  Majoris) 
>busta,  sive  sepulchra  solemnia  in  Monasterio  Rivipullensi 

»praedicto,  Comitibus  Barchinonensibus,  qui  inibi  sepulti  et 
»tumulati  existunt,  &.  Datis  in  Villafranca  ultima  die  No- 
»vembris  anno  à  Nativitate  Domini  millessimo  trecentessimo 
»nonagessimo  primo,  Regnique  nostro  quinto.» 

Lo  benaventurat  Frare,  qui  devia  dirigir  la  erecció  de  so¬ 
lemnes  sepulcres  als  Comtes  de  Barcelona  en  Ripoll,  posse- 
hía  la  amor  no  sols  al  cos,  sinó  que  també  al  esperit  dels  qui 
fundaren  la  nació  catalana.  Identificat  ab  los  prínceps,  fou 
sempre  viu  representant  del  esperit  popular;  la  afició  als 
primers  no  li  vedava  les  més  graves  amonestacions  y  la  ame¬ 
naça  del  càstich  diví  quan  s’ho  merexían,  y  qualsevol  qui 
llegesca  les  moltes  cartes  dels  reys  y  prínceps  à  nostre  Sant, 
se  convencerà  evidentment  de  que  aquest  no  fou  un  àulich 
qui  cercava  la  companyia  dels  grans  de  la  terra;  al  revés, 
fugia  d’ells,  sols  à  grans  instàncies  accedia  à  acompanyarlos, 
puix  la  ànima  noble  y  senzilla  del  gran  Predicador  s’avenía 
millor  ab  lo  franch  esperit  popular.  Rebutjà  les  mitres  que  se 
li  oferían,  no  volgué  lo  capell  de  Cardenal,  y  tota  la  influen¬ 
cia  social  que  tenia  la  esmerçà  en  bé  del  poble,  qui  lo  ama¬ 
va  ab  més  fervor  encara  que’ls  prínceps.  De  son  influix  is- 
qué  la  fundació  de  la  Universitat  de  València  (i);  lo  colegi 
per  hòrfens  d’aquella  matexa  ciutat,  conegut  més  tart  ab  lo 
dolç  nom  de  fillets  y  filletes  del  Pare  Sant  Vicens;  establí 
també  una  fundació  per  l’estil  à  Lleyda,  y  possehit  d’una  ad¬ 
mirable  caritat  cívica,  no  sols  dedicà  .son  zel  apostòlich  à  la 
conversió  de  les  ànimes,  à  la  pacificació  dels  ciutadans,  com 
després  veurèm,  sinó  que  fins  treballant  pe’l  bé  comunal  esta¬ 
bleix  institucions  administratives  com  una  especie  de  junta 
en  lo  Consell  de  València,  la  qual  devia  dar  la  aprobació  à 
tot  gasto  comunal  que  passés  de  cinquanta  lliures.  Fou  Sant 
Vicens  un  verdader  Pare  de  la  Patria;  totes  les  ciutats  de 

(i)  Fins  los  moderns  historiadors  de  la  Instrucció  pública  en  Es¬ 
panya,  D.  V.  de  Lafuente  y  Gil  de  Zàrate  confessan  la  paternitat  de 
Sant  Vicens  sobre  la  Universitat  valenciana,  y  l’últim,  tan  modernis¬ 
ta,  parla  d’ell  encomiàsticament  y  l’anomena  ilustre.  Tenia  València 
llibertat  d’ensenyança,  mes  la  multiplicitat  d’escoles  perjudicava  la 
ciència,  y  axis  després  de  moltes  provatures,  gràcies  a  Sant  Vicens  se 
vingué  à  unificar  los  estudis,  ab  lo  qual  se  posà  lo  fonament  à  la 
Universitat. 

Catalunya,  per  boca  de  sos  Consells,  solicitavan  sa  presen¬ 
cia,  totes  lo  regonexían  com  à  benefactor,  constan  en  pú- 
blichs  documents  accions  solemnes  de  gràcies  que  li  tributa¬ 
ren;  à  haverhi  hagut  aleshores  la  consuetut  d’ara  hauria  sigut 
fill  adoptiu  de  cent  llochs  diferents  y  (i),  la  amor  que  porta¬ 
va  à  sa  patria  lo  mogué  à  la  hora  de  la  mort  à  sortir  de 
Vannes,  ahont  se  trobava,  per  anar  à  morir  en  sa  dolça  ter¬ 
ra,  desitx  que  no  pogué  complir,  puix  per  falta  de  forces  tin¬ 
gué  de  tornarsen  altre  cop  à  la  ciutat,  que  al  ünar  li  tributà 
ja  honors  de  sant. 


n 

Lo  fecundíssim  Sant  Vicens  Ferrer,  si  bé  fou  per  escelen- 
cia  predicador,  essent  sa  naturalesa  més  apropòsit  pera  este- 
riorisar  lo  pensament  valense  de  la  paraula  viva  que  no  pas 
de  la  escriptura,  escrigué  també  diferents  llibres  que  desgra¬ 
ciadament  gayre  bé  tots  s’han  perdut.  Escrigué  un  De  suppo- 
sitionibus  logicis  tractat  us,  y  un  altre  sobre  la  Unitat  del 
universal;  llibres  que  suposan  en  l’autor  una  predilecció  pe  r 
la  lògica,  que  clarament  se  demostra  en  sos  sermons,  que  in¬ 
formava  sa  clara  inteligencia  y  ordenava  lo  rich  conjunt  de 
conexements  que  possehía.  Los  altres  escrits  del  Sant  son  de 
matèria  piadosa,  y  redactats  gayre  bé  tots  en  llengua  cata¬ 
lana,  que  juntament  ab  la  llatina  foren  les  úniques  que  usà  en 
sa  vida  lo  nostre  gran  evangelisador.  Un  tractat  de  les  ceri¬ 
mònies  de  la  missa,  una  contemplació  molt  devota  de  la  vida 
de  Jesuchrist;  un  tractat  del  home  interior,  imprès  à  Magde- 
bourg  en  1493;  un  altre  sobre  la  profecia  de  Daniel,  que’s 
traduhí  en  alemany  y  en  castellà,  y  lo  tractat  de  la  Vida  es¬ 
piritual,  que  es  lo  que  més  comunment  se  troba,  havent  tin* 
gut  dos  ilustres  popularisadors  fora  de  Catalunya:  lo  cardenal 


(1)  Tingué,  no  obstant,  Sant  Vicens,  com  no  podia  menys  en 
aquell  temps  de  divisions,  enemichs.  Axis  inventaren  un  Procés  fet 
contra  frare  Vicens  Ferrer  valencià ,  perdulari ,  vagabundo  suposant 
que’l  famós  inquisidor  Fra  Nicolau  Eymerich  l’havia  encausat  per 
haver  lo  Sant  sostingut  que  Judas  havia  fet  penitencia  de  sa  trahició. 

Cisneros,  qui  junt  ab  les  meditacions  de  Sant  Agustí  lo  pu¬ 
blicà  en  Alcalà,  y  la  cèlebre  monja  catalana  del  convent  de 
Santa  Pràxedes  d’ Avinyó,  de  la  ordre  de  Sant  Domingo,  Ju¬ 
liana  Morell,  qui  lo  traduhí  en  francès,  y’l  comentà  acudint 
als  texts  sagrats,  en  sos  originals  hebràychs  y  grechs,  y  exor- 
nantlo  ab  sentencies  dels  Sants  Pares.  La  primera  vegada 
que  vegerem  aquest  petit  còdich  de  la  perfecció  cristiana, 
nos  feu  gran  colp  per  la  suma  simplicitat  y  sentit  pràctich 
que’l  caracterisa;  després  havem  vist  que’l  tingueren  en  gran 
concepte  homens  de  eminent  santedat,  entre  ells  lo  valencià 
Sant  Lluís  Bertran.  Té  una  ingenuitat  encisadora  y  ab  gran 
colp  d’ull  encerta  les  coses  del  esperit.  Lo  pensament  fona¬ 
mental  es  la  necessitat  de  la  disciplina,  ò  direcció  en  la  vida 
ascètica,  si’s  vol  fugir  d’aberracions;  senta  com  à  principi  lo 
que  sempre  distingeix  al  mestre  Vicens  Ferrer,  lo  just  medi 
y  la  moderació  en  totes  les  coses,  fins  en  l’exercici  de  la  pe¬ 
nitencia,  baxant  à  particularitats  que  donan  à  la  paraula  del 
mestre  un  ayre  paternal;  axí  per  exemple  diu,  donant  regles 
per  la  sobrietat  en  lo  beure,  que’l  día  que’s  menja  escudella 
ab  gens  ò  poch  beure  n’hi  hà  prou.  L’esperit  de  desprendiment 
lo  porta  à  desemmascarar  una  inclinació  que’s  pot  presentar 
ab  apariencies  de  bé,  essent  en  lo  fons  i’apetit  de  la  ambició 
disfreçat,  quan  diu  que  havem  d’evitar  la  amor  desordenada 
de  les  coses  temporals,  no  sols  en  profit  de  nosaltres  mate- 
xos,  sinó  que  també  dels  nostres  amichs,  familia  ú  ordre  re¬ 
ligiosa  à  que’s  pertany.  Vol  que  en  los  sermons  se  gaste  un 
estil  senzill,  plà  y  casolà;  y  ab  la  subtilitat  filosòfica  que’l  dis¬ 
tingeix,  aconsella  que’s  baxe  de  lo  general  à  lo  particular,  ja 
que  sols  lo  particular  fa  impressió  al  home,  sentint  aleshores 
l’oyent  en  la  paraula  del  predicador  lo  retrato  de  son  propi 
esperit.  Afegeix  que  lo  predicador  no  deu  mostrarse  indignat, 
sinó  que’s  veja  que  les  rahons  li  ixen  d’un  cor  plè  de  caritat 
y  amor  paternal,  presentantse  solícit  de  la  salvació  dels  pe¬ 
cadors  com  una  mare  amorosa  al  voler  salvar  à  un  fill  qui 
ha  caygut  en  un  abim.  Es  un  tractat  de  poques  planes,  mes 
plè  de  doctrina,  eminentment  pràctich,  que  va  rectament  al 
grà,  essent  lo  moral  retrato  del  nostre  ilustre  frare  predica¬ 
dor.  Les  persones  religioses  difícilment  trobaran  un  més  per¬ 
fet  reglament  de  vida.  Sembla  que  fou  escrit  en  llatí. 

Per  lo  que  toca  als  sermons,  lo  historiador  Vidal  y  Micó 
escriu  que  n’hi  hà  sis  volums  manuscrits  en  llengua  catalana 
en  la  Seu  de  València,  que’l  senyor  don  Marian  Aguiló  nos 
assegura  qu’ell  los  ha  vist  encara;  un  volum  ricament  en¬ 
quadernat  en  lo  convent  de  Caputxins  de  Çaragoça  que’l  ci¬ 
tat  Vidal  diu  que  ell  l’ha  vist  y  fins  n’ha  copiat  algun  frag¬ 
ment;  mes  aquell  diligent  escriptor  pensa  ab  gran  fonament, 
que  no  son  escrits  per  mà  del  Sant  sinó  per  sos  dexebles,  si 
bé  ab  molta  exactitut  com  ho  confirman  un  testimoni  de  gran 
autoritat,  contemporani  de  Sant  Vicens,  en  lo  procés  de  ca- 
nonisació  d’aquest,  y  la  autoritat  que  se’ls  dona  en  la  Repú¬ 
blica  cristiana.  Lo  volum  que’l  Sant  oferí  publicar  y  dedicar 
al  Infant  Martí  no  existeix;  mes  en  lo  temps  del  abans  citat 
P.  Vidal,  hi  havia  en  lo  Colegi  del  Patriarca  un  volum  escrit 
de  mà  del  Sant,  que  pensam  seria  lo  mateix  llibre  de  que 
parla  Diago  qu’ell  havia  vist  oferir  al  Patriarca  don  Joan  de 
Ribera  per  un  clergue  natural  de  Morella,  en  qual  casa  se 
conservava  per  haver  lo  Sant  estat  allotjat  en  ella  mentres 
les  conferencies  entre  lo  anti-papa  Benet  XIII  y’l  rey  Fer¬ 
rant,  havèntsel  dexat  allí  per  descuyt.  Sembla  que  tenia  molt 
d’interès  no  sols  per  les  apuntacions  dels  sermons  que  conte¬ 
nia,  sinó  perque’l  Sant  hi  anotava  los  fets  notables  que  li 
passavan,  de  manera  que  declara  Diago  qu'ell  se’n  servia 
pera  alguns  punts  de  la  historia  que  escrigué,  en  lo  que’s 
refereix  à  la  vida  del  Sant. 

Mes  si  bé  es  induptable  que  son  la  predicació  de  Sant  Vi¬ 
cens  Ferrer  los  sermons  estampats  que  avuy  llegim,  encara 
que  desgraciadament  no  en  la  llengua  en  que  foren  predicats; 
pera  penetrar  l’esperit,  pera  conèxer  moralment  al  ilustre  fra¬ 
re  predicador  devem  contemplarlo  en  sa  vida  pràctica  y  con¬ 
siderar  lo  quadro  complert  de  sa  missió  social.  Per  tempera¬ 
ment,  per  vocació  divina,  per  la  preparació  de  son  esperit  y 
per  providencial  predestinació,  fou  lo  Sant  l’apòstol  de  la 
Europa,  vegé  ab  profètica  intuició  la  vinguda  del  esperit  anti- 
cristià,  lo  descrigué,  com  veurà  després  lo  lector,  ab  paraules 
tan  determinades  que  no  cal  duptar  de  la  comunicació  de  son 
esperit  ab  l’Esperit  etern;  y  la  preocupació  perenne  de  la 
vinguda  del  Anti-Crist  y  sa  perpètua  predicació  avisant  al 
poble  fidel  la  proximitat  d’un  terrible  daltabaix  en  la  cris- 

tiandat,  convencen  al  home  d’esperit  despreocupat  y  recte, 
de  que  no  foren  vanes  fantasies  lo  que  la  gent  del  seu  temps 
lo  tingués  per  un  d'aquells  misteriosos  missatgers  de  la  mise¬ 
ricòrdia  y  de  la  justícia  divina,  que  lo  sagrat  llibre  del  Apo- 
calipsis  nos  esplica  que  Deu  enviarà  à  la  Iglesia,  en  les  grans 
crisis  que  aquesta  ha  de  passar  abans  d’arribar  lo  día  de  la 
eternitat.  Lo  concili  de  Constança,  per  boca  de  son  membre 
més  ilustre,  lo  cèlebre  Canciller  Joan  Gerson,  li  regonegué 
tal  caràcter  sobrenatural  al  escriure  al  Sant,  en  sa  cèlebre 
carta,  aquestes  paraules: 

«... .  me  semblau  rectament  figurat,  segons  lo  vostre  nom, 
»per  alló  del  Apocalipsis  ahont  lo  vident  de  tot  lo  curs  de  la 
» Iglesia,  Joan  diu:  He  vist  un  caball  blanch,  y  lo  qui’l  mon- 
»tava  portava  un  arch  y  li  fou  donada  una  corona,  y  sortí 
»vencent  (Vincents).  Has  aparegut  per  vèncer,  joh  gloriós 
sVicensl....»  ^Quàn  un  concili  ecumènich,  ò  al  menys  lo 
membre  més  ilustre  d’ell,  y  que’n  fou  la  ànima,  ha  dirigit 
tals  espressions  à  un  home  encara  vivent?  (x). 

La  Butlla  de  canonisació  li  aplica  la  matexa  figura  apoca¬ 
líptica;  y  lo  Sant,  segons  un  dels  sermons  manuscrits  que  es¬ 
tan  en  València,  digué  de  sí  les  següents  paraules:  «Per  Noe 
»no’s  trobe  que’s  convertisen  sino  set  persones,  e  tots  eren  de 
»sa  casa;  mas  per  aquest  Noe  ara  mes  de  setanta  milia...  E 
*que  aquest  degues  venir,  escoltats  Sant  Joan  que  diu:  vidi 
>alterum  Angelum,  etc.»  (2).  Testimonis  tan  fidedignes  con¬ 
vencen  de  la  activitat  apostòlica  de  Sant  Vicens,  y  sens 
aquests,  la  unànime  veu  dels  contemporanis  li  regoneix  lo 
caràcter  d’Angel  qui  vola  per  lo  cel  de  la  Europa,  essent  com 
la  trompeta  del  judici  etern:  lo  qual  es  incompatible  ab  la 
idea  de  conceller  àulich  y  amich  doméstich  de  Pontífices  y 
Prínceps,  que  tal  volta,  per  certs  passos  de  sa  vida  algú  po¬ 
dria  falsament  formarse  d’ell.  En  efecte,  encara  que  sempre 
lo  que  prevaleix  en  Sant  Vicens  es  lo  caràcter  propagandista, 
evangelisador  y  agitador  de  pobles,  per  un  curt  espay  de  sa 


(1)  Aquest  testimoni  es  d’un  estranger  contemporani;  plàunos  afe¬ 
gir  lo  d’altre  estranger  de  nostres  dies,  lo  ilustre  historiayre  Hergen- 
ròther,  qui’l  califica  de  admirable. 

(2)  Serm,  fer.  3.  Dom.  25  post  Pent.  tom.  4,  apud  Vidal  y  Micó. 

vida  fou  conseller  y  confessor  de  Papes  y  de  Prínceps,  y  sem¬ 
pre  fins  que  la  situació  canònica  de  la  Iglesia  se  hagué  acla¬ 
rit,  se  mantingué  fidel  à  Benet  XIII,  plorant,  no  obstant,  la 
tossunería  d’aquest  al  seguir  un  camí  oposat  al  de  la  unió  de 
la  Cristiandat.  Després  de  sa  elecció  l’antipapa  nombrà  con¬ 
fessor  seu  lo  pare  Geroni  de  Ochoa;  mes  elevat  aquest  à  la 
dignitat  de  bisbe  de  Elna,  lo  famós  Benet  XIII  elegí  pera  di¬ 
rector  de  sa  conciencia  à  Sant  Vicens,  à  qui  feu  també  Mes¬ 
tre  del  Sacro  Palau.  Dos  anys  perseverà  en  dits  càrrechs,  puix 
en  1398  se’l  troba  ja  en  lo  convent  de  Predicadors  d’ Avinyó 
ahont  se  retirà  tan  apesarat  per  la  divisió  cada  día  major  de 
la  Iglesia,  que  caygué  en  una  gravíssima  malaltia  durant  la 
qual  tingué  la  famosa  visió  de  Jesucrist,  acompanyat  de  Sant 
Domingo  y  Sant  Francesch,  en  la  que  lo  Redemptor  lo  nom¬ 
brà  legat  à  latere  y  li  ordenà  que  sortís  à  evangelisar  la  Eu¬ 
ropa.  Algun  historiador  ha  posat  en  dubte  aquest  fet  marave- 
llós  de  la  vida  de  Sant  Vicens;  mes  sens  entrar  en  discussió 
sobre’l  valor  sobrenatural  del  mateix,  dirèm  que  la  seva  cer- 
titut  es  indubtable.  No  sols  los  historiadors  més  respectables 
y  antichs,  com  Diago,  lo  referexen,  sinó  que’l  mateix  Sant, 
en  la  carta  que  escrigué  à  Benet  XIII  desde  Alcafliz  ho  con¬ 
ta,  si  bé  per  humilitat,  en  tercera  persona,  però  que  totes  les 
circunstancies  que  esplica  recauen  en  ell.  Sempre  fou  Sant 
Vicens  home  apostòlich,  gran  evangelisador,  religiós  de  San¬ 
tedat  de  vida;  mes  desde  aquesta  hora  apareix  informat  d’un 
esperit  atlètich  com  si  l’hagués  tocat  un  sér  sobrenatural.  Sia 
natural,  sia  sobrenatural  lo  somni  y  visió  de  Sant  Vicens,  lo 
cert  es  que  tingué  una  influencia  estraordinaria  en  sa  vida, 
que  per  llarchs  anys  li  durà  aquella  misteriosa  impressió,  y 
que'l  nombrament  de  legat  à  latere  de  Jesucrist,  rebut  ab  la 
forma  sublim  qu’ell  descriu  en  la  carta  de  Alcafliz,  li  comu¬ 
nicà  forces  pera  recórrer  ab  passos  de  gegant  lo  camí  de  la 
vida  apostòlica.  Ell  se  deya,  y  los  pobles  lo  creyan,  legat  à 
latere  de  Jesucrist;  en  lo  dietari  de  València  al  any  1410, 
fol.  54,  se  llegeix:  «Entrà  en  València  lo  Reverent  Mestre 
»Vicent  Ferrer,  lo  qual  se  día:  Legat  à  latere  Christi»  (x);  lo 
cert  es,  que  aquesta  legacía  donà  fruyts  verament  divins,  y 


(1)  V.  Vidal  y  Micó,  pàg.  477. 

atenent  à  la  sentencia  evangèlica,  racionalment  evident,  de 
que  per  los  fruyts  se  coneix  1  arbre,  bé  podem  afirmar  ésser 
tot  maravellós  y  diví  en  la  missió  social  de  Sant  Vicens  Fer¬ 
rer. 

Comença  la  seva  missió  de  legat  à  latere  lo  día  de  Santa 
Cecilia,  y  se’n  ve  prompte  à  Catalunya  com  si  volgués  consa¬ 
grar  la  primícia  de  son  espiritual  renovellament  à  aquesta 
terra,  que  tant  estimava  y  ahont  vingué  à  cercar  los  princi¬ 
pals  auxiliars  de  la  seva  empresa.  Perque  es  d’advertir  que 
Sant  Vicens  no  fou  un  pur  predicador,  un  home  apostòlich 
qui  espargeix  pe’l  món  la  celestial  doctrina  agermanant  en¬ 
tre  sí  als  homens,  fou  més  que  hú,  fou  una  llegió  formidable 
una  escola  ambulant  de  perfecció  evangèlica,  y  la  companyia 
del  Mestre  Vicens  Ferrer,  com  era  anomenada,  composta  de 
sabis  y  virtuosos  frares  y  d’homens  seglars  de  diferents  oficis, 
de  senyores  ilustres  y  dones  qui  abans  visqueren  entregades 
als  vicis,  donava  al  món  l’espectacle  d’aquell  socialisme  vo¬ 
luntari  dels  primers  dies  de  la  Iglesia,  de  que’ns  parla  lo  lli¬ 
bre  Acta  Apostolorum ,  per  voluntari  desprendiment  de  les 
riqueses  y  total  consagració  à  Deu.  Y  aquest  gran  avassalla- 
dor  d’esperits  era  l’home  més  mansuet  de  la  terra. 

La  ciència,  la  gracia  y  la  naturalesa  en  ell  maravellosa— 
ment  identificades;  la  paraula  viva  y  clara  y  la  conducta  san¬ 
tíssima;  la  amabilitat  inalterable  y  universal  de  Sant  Vicens 
Ferrer,  li  donaren  aquella  portentosa  força  qui  arrastrava  tota 
la  societat.  Sa  vida  era  la  d’un  apòstol:  dormia  cinch  hores, 
dejunava  tot  l’any,  y  dos  dies  à  la  setmana  à  pà  y  aygua;  po- 
brísslm  en  lo  vestir,  portava  sempre  sobre  seu  una  Biblia,  la 
qual  se  posava  per  jaure  à  la  nit  com  à  coxí;  fins  que  de  re¬ 
sultes  d’una  cayguda  li  quedà  malmesa  una  cama  en  sos 
llarchs  pelegrinatges,  anà  sempre  à  peu,  y  aleshores  prengué 
un  ase  pera  cavalgar;  cada  día  de  bon  matí  celebrava  la  missa 
cantada  per  los  de  la  companyia,  posantse  per  lo  regular  dalt 
d’un  cadafalch,  desde  ahont  acabada  la  missa  sermonava  al 
numerosíssim  poble;  predicava  sovint  molts  colps  al  día,  y 
després  escoltava  als  qui  volían  parlarli;  curava  als  malalts, 
y  los  sacerdots  de  la  companyia  confessavan  als  qui  volían 
reconciliarse  ab  Deu.  Fstablí  les  dexuplines  públiques  que 
arribaren  à  cridar  la  atenció  del  concili  de  Constança  per  te- 

mor  à  la  aotiga  secta  dels  flagelants;  mes  prompte  quedà 
desvanescut  tot  dubte.  En  aquests  exercicis  de  pública  peni¬ 
tencia  los  dexuplinants  alçavan  les  veus  cridant  sempre  en 
llengua  catalana:  Senyor  Deu  fesuchrist,  misericot  dia.  En  la 
pròpia  llengua  compongué  lo  Sant  uns  càntichs  espirituals,  de 
missió  com  ara  diríam,  en  honor  de  la  Passió  de  Cristo,  dels 
quals  insertan  fragments  los  antichs  historiadors.  Sabut  es 
que  sempre  y  per  totes  les  nacions  predicà  en  llengua  catala¬ 
na,  havent  quedat  memòria  de  frases  típiques,  pronunciades 
en  l’estranger,  com  per  exemple,  quan  en  Lyó  de  França, 
referintse  al  assessinat  del  Duch  d’Orleans,  ab  esperit  profè- 
tich  digué  en  un  sermó:  «Bona  gent,  ell  se  fa  un  pastis  en  lo 
»pus  noble  hostal  de  cristians,  lo  qual  quant  serà  descobert 
»pudirà  molt  fort.» 

Lo  modern  esperit  racionalista  ha  volgut  trobar  una  espli- 
cació  al  fet  de  que’l  predicador  català  fos  entès  en  tan  di¬ 
verses  nacions,  à  la  semblança  de  totes  les  llengües  romanes 
y  à  la  admirable  espressió  del  Sant;  mes  la  Iglesia  ha  con¬ 
servat  en  lo  procés  de  canonisació  les  deposicions  de  molts 
testimonis  qui  l’havían  ohit  (puix  la  canonisació  se  feu  trenta 
anys  després  de  sa  mort),  los  quals  justifican  que  no  solament 
era  entès  de  tothom,  sinó  que  los  homens  de  diferentes  llen¬ 
gües  que  juntament  l’ohían,  disputavan  després  sostenint 
cada  hú  que  havia  predicat  en  la  seva.  Es  cert,  emperò,  que 
tot  lo  sér  de  Sant  Vicens  parlava.  Fins  en  la  vellesa,  quan 
son  cos  era  ja  una  runa,  al  predicar  se  rejovenia  y  transfor¬ 
mava,  se  li  encenia  la  color  de  sa  cara,  crexía  d’estatura, 
de  sos  ulls  exía  misteriosa  llum,  y  sa  veu  poderosíssima,  es¬ 
tenent,  per  sobre  l’immens  gentiu  qui  l’escoltava,  les  ones  de 
sa  eloqüència  contundent  y  victoriosa,  rendia  los  cors  més 
durs,  iluminava  los  esperits  més  obcecats,  y  la  llum  evangè¬ 
lica  evidenciada  per  la  rahó  natural  y  lo  sentit  comú,  en  lo 
qual  tenia  una  traça  estraordinaria,  omplia  l’horisó,  més  que 
à  mitx  dia  la  llum  solar.  Sos  auditoris  eran  de  vuyt,  deu  y  fins 
de  trenta  mil  persones,  qui  al  crit  de  timete  Deum  del  Apòs¬ 
tol,  queyen  de  genollons  en  terra  fins  que  lo  angèlich  predi¬ 
cador  alçava  lo  vol  per  medium  coelum  y’is  portava  devantdel 
trono  de  la  misericòrdia  divina.  Axis  no  es  de  estranyar  que 
les  ciutats  lo  rebessen  ab  honors  de  profeta  enviat  per  Deu 

may  s’es  vist  un  triomf  tan  admirable  de  paraula  sortida  de 
boca  humana;  lo  mateix  en  l’estranger  que  en  sa  patria  los 
Consells  de  les  grans  viles  lo  demanan;  lo  mateix  à  València 
que  à  Marsella,  tan  à  Barcelona  com  à  Vannes  surten  à  son 
encontre  prínceps,  magistrats  y  poble,  y  han  de  pendre  la 
precaució  de  ferlo  entrar  en  la  ciutat  ficat  dins  d’un  cèrcol 
pera  que  la  gent  no  l’atropelle  pe’ls  carrers  y  places.  Una  de 
les  vegades  que  anà  à  València,  foren  tan  grans  los  obsequis, 
que  lo  famós  escriptor  Fra  Francesch  Eximenis,  amich  seu, 
li  preguntà:  Mestre  Vicens,  jcóm  vd  la  vanagloria?  Contes- 
tantli  lo  Sant:  va y  ve ,  però  no' s  deté.  Tal  volta  à  algun  pobre 
d'esperit  li  semblarà  impropi  d’un  Sant  lo  tolerar  y  acceptar 
tan  esplèndides  apoteòsis;  mes  entenga  la  diferencia,  de  sentir 
del  home  espiritual  y  del  home  animal,  y  recorde  que’l  sér 
més  humil  qui  ha  trepitjat  la  terra,  la  Verge  Maria,  entonà  lo 
càntich  de  ses  grandeses,  y  que  Sant  Francesch,  tornat  per 
gracia  divina  à  la  infantil  ignocencia,  estava  molt  gojós  y  sa¬ 
tisfet  quan  los  homens  dels  lliures  municipis  d’Italia  lo  passe- 
javan  en  triomf  per  les  seves  ciutats,  considerant  lo  Sant  que 
en  ell  era  honrat  lo  seu  Senyor. 

Més  nos  estendríam  en  esplicar  aquesta  aparent  antinòmia 

p 

de  la  santedat,  si  escrivissem  una  obra  de  mística  ò  ascètica 
cristiana,  però,  ab  lo  dit,  creyem  que '  s'esvanirà  qualsevol 
sospita  que  hagués  pogut  nàxer  en  l’esperit  d’algun  lector, 
estrany  à  aquelles  avuy  tan  desconegudes  disciplines,  contra 
la  humilitat  del  nostre  apòstol.  Los  signes  y  prodigis  seguían 
à  la  seva  predicació,  y  la  pau  de  Cristo  segellava  totes  les 
seves  missions.  Reconcilià  ab  lo  comú  de  Murvedre  la  ciutat 
de  València  qui  anava  à  alçar  contra  aquella  lo  penó  del 
Rat-penat;  posà  en  pau  la  ciutat  de  Vich  y  d’altre  gran  nú¬ 
mero  de  llochs  de  diferents  realmes,  essent  digne  de  que’s 
faça  esment  del  firuyt  de  sa  predicació  en  Oriola.  Los  jurats 
y  concellers  d’aquesta  vila  escrigueren  una  llarga  y  hermosa 
carta  al  Bisbe  de  Cartagena,  donantli  corr.pte  dels  resultats 
obtinguts  per  aquell  apòstol,  de  la  qual  estractam  los  següents 

fragments:  . «fem  saber  a  vostra  gran  Reverencia,  que  el 

molt  Reverent,  e  de  santa  vida,  Frare  Vicent  Ferrer.  Mestre 
en  Sagrada  Theologia,  es  estat  en  aquest  bisbat  vostre:  ço  es 
en  Alacant,  en  Elx,  en  Oriola,  en  Múrcia,  y  ara  es  en  Lorca: 

per  la  venguda  del  qual  se  es  enseguit  molt  be  a  tota  aquesta 
terra,  e  gran  salut  a  tots  los  faels  christians.  En  especial  los 
d’aquesta  vila  vos  certificam,  que  per  la  gracia  de  Deu,  e  per 
la  sua  santa  predicacio  es  apartada  de  tots  vicis;  e  pecats 
publichs;  e  escrivim  vos  estes  coses: . 


Senyor,  una  de  les  majors  gràcies,  que  avem  obtenguda  per 
gracia  de  Deu,  e  per  la  predicacio  de  dit  Mestre  Sant,  es  que 
en  aquesta  vila  no  hi  ha  romasa  plaga .  ni  inimicia  en  al¬ 

guna  persona:  ans  de  bon  voler,  e  per  reverencia  de  Deu  se 
han  perdonat  los  uns  als  altres.  En  tant  que  hi  ha  hagudes 
pus  de  cent  y  vintitres  paus;  de  les  quals  hi  ha  xixanta  sis  de 
morts,  e  les  altres  son  de  tolliment  de  nasos,  e  braços,  e  altres 
membres.  Axi,  que  tot  hom,  loat  sia  Deu,  esta  en  pacifica 
pau,  sino  es  tan  solament  en  Joan  Fluvià,  e  un  christia  no¬ 
vell,  que  ha  poca  fee  en  Deu.  E  per  lo  feyt  del  dit  Fluvià 
estam  molt  escandalisats,  com  tot  hom  ha  perdonat  sino 

aquell . Escrita  en  Oriola  a  quatre  dies  de  Mars  del  any 

de  mil  quatrecens  y  onse.»  Consta,  per  diferents  documents, 
les  paus  posades  pe’l  Sant  en  molts  llochs  en  qüestions  que 
revestían  forma  jurídica,  titolantse  ell  àrbitre  y  amigable 
componedor:  com  succehí  en  lo  plet  que  en  València  seguían 
les  comunitats  de  regulars  ab  los  rectors  de  la  ciutat  sobre 
diferents  drets:  y  si  à  estos  fets  afegim  la  intervenció  que’l 
Sant  tingué  en  la  pacificació  de  la  Iglesia,  segons  aquesta 
confessà  per  boca  del  concili  de  Constança  y  del  Papa  Mar¬ 
tí  V,  bé  podem  aplicarli  los  successors,  com  li  aplicavan  los 
contemporanis,  les  paraules  de  benedicció  de  la  Divinal  Es¬ 
criptura:  «quam  speciosi  pedesevangelizantium  pacem,  evan- 
»gelizantium  bona.» 


Joseph  Torres  v  Bages,  Pbre. 

(Acabarà. ) 

POESlA  FOSIL 

UN  NOU  ESTUDI  DE  TOPONOMASTICA 

En  tot  temps  s’ha  partit  del  principi  de  que  la  variada  no¬ 
menclatura  ab  que’s  designan  nostres  llochs,  filla  de  la  ca¬ 
sualitat,  volgué  significar  un  dia  alguna  cosa.  Al  buscar  la 
resolució  de  sa  causa  originaria,  los  autors  han  divagat,  mar¬ 
cant  la  diferencia  de  criteri,  opostos  derroters  que,  pera 
ésser  breus,  podrèm  classificar  en  dos  grupos  generals. 

Abans  d’aquest  segle,  se  pretengué  que  pobles,  rius  y  mon- 
tanyes,  degueren  llur  denominació  à  reys,  guerrers  ò  perso¬ 
natges  cèlebres,  qui  les  fundavan  ò  batejavan  ab  son  nom, 
axis  com  del  segle  xv  ençà  acostumaren  veure  se  feya  entre 
los  descubridors  de  noves  illes  y  territoris  en  les  Amèriques, 
Àfrica  y  Oceania.  Freqüentment  hi  llegim  en  dits  autors,  que 
Amilcar  Barca  fundà  à  Barcelona,  Argantoni  rey  de  Tartesía 
à  Argentona,  Gerion  à  Gerona,  que  Calaf  prengué  son  nom 
d’un  rey  alarb  axis  nomenat,  etc,  Lo  únich  fonament  ab  que’s 
guiavan  al  donar  exes  etimologies,  era  la  igualtat  ò  semblan¬ 
ça  de  nom,  aplicada  segons  lo  capritxo  del  historiador. 

Nostres  escriptors  del  segle  xix,  embadalits  per  los  pro¬ 
gressos  d’aquest,  al  ridiculisar  la  expressada  pràctica,  se  dexan 
caure  en  altra  no  menys  absurda.  Ilusionats  pe’ls  estudis  de 
les  llengües  mortes,  creuen  endevinar  en  los  noms  genuina- 
ment  locals,  rastre  de  colonisacions  y  pobles  anteriors  à  la 
dominació  romana.  En  açò  prenen  peu  per  lo  criteri  que  en 
los  nous  estudis  establexen,  y  freqüentment  despreciant  à  la 
llengua  mare,  à  la  llatina,  tant  com  à  aquelles  reyals  funda¬ 
cions,  descomponen  los  noms  y  dins  los  diccionaris  èuskars, 
celtes  y  altres,  rebuscan  paraules  que  guarden  analogia  en  la 
forma  y  potser  alguna  relació  ab  accidents  topogràfichs,  geo- 
gràfichs  ò  històrichs,  del  lloch  de  que  tractan.  Quasi  tots,  qui 
més,  qui  menys,  nos  havem  dexat  portar  per  la  força  d’esta 
corrent. 

Abdúes  teories,  completament  idealistes,  no  estigueren  ba¬ 
sades  en  altre  fonament  racional  qu’en  lo  capritxo  del  inven¬ 
tor  de  quiscuna  etimologia,  resultantne  un  complert  descrè¬ 
dit  per  son  estudi.  Necessitavam  à  Catalunya  (puix  en  tot  lo 
dit  fem  sols  referencia  à  nostres  autors),  algú,  que,  axecant 
nova  bandera  y  descubrint  horisonts  generalment  descone¬ 
guts,  assenyalàs  lo  verdader  camí  y  tragués  dels  estudis  topo- 
nomlstichs  lo  estigma  de  descrèdit  que  portavan. 

Nostre  erudit  filòlech,  lo  Dr.  Balari  y  Jovany,  al  amplir 
aquest  buyt,  acaba  de  portar  la  revolució  completa  en  aytals 
estudis,  ab  la  publicació  de  son  petit  llibre  Poesia  fósil,  del 
que  bé  podem  dir,  sens  exagerar,  que  val  tant  or  com  pesa. 
La  labor  improba  y  difícil,  per  los  anys  que  implica  d’estar 
contínuament  ajuntant  material,  extrahentlo  de  primera  mà, 
directament  dels  documents  originals  dels  arxius  y  bibliote¬ 
ques,  es  irrealisable,  à  despit  d’estos  datos  y  de  conèxer  les 
llengües  llatines  (en  les  que  s’apoya  quasi  exclusivament), 
quan  no's  té  la  intuició  que  porta  à  endevinar  lo  desconegut, 
que  enclouen  exos  vocables.  Veure  vençudes  tantes  dificul¬ 
tats,  es  lo  que  fà  resultar  notabilíssima  la  obra  de  que  parlem, 
hont  lo  lector  se  veu  conduhit  per  la  mà  y  guiat  pas  à  pas, 
dintre  de  les  intrincades  revoltes  del  camí,  que,  dels  noms 
actuals,  porta  à  son  origen  y  primitiu  significat.  Y  al  arribar 
à  terme,  se  troba  devant  d’una  llengua  vulgar,  desconeguda, 
mitjancera,  entre  lo  llatí  clàssich  y’l  més  antich  català,  llen¬ 
gua  servada  tan  sols  per  son  estat  fòssil ,  en  determinades  no¬ 
menclatures,  rius,  montanyes,  valls,  etc.  De  aquí  ve  lo  títol 
del  llibre.  En  sa  lectura,  entre  altres  coses,  sorprèn  la  des- 
ilusió  y  convenciment,  que  s’apodera  de  qui  creya  veure  ca¬ 
naris,  cans ,  galls ,  gallines ,  ovelles  ò  llops,  en  los  noms  geo- 
gràfichs  de  molts  pobles,  que  ab  apariencia  de  genuinament 
catalans  sembiavan  no  mentir,  com  succeheix,  v.  g.,  en  Vall- 
cariaria,  Viladecans,  Matagalls,  Galliners,  Riudovelles ,  Can¬ 
tallops,  etc.  Tots  aquests  noms,  analisats,  resultan  no  ésser 
més  que  calificatius  ab  que’s  distingían  les  pedres  en  ses  va¬ 
riades  formes  y  condicions. 

Ja  precedentment,  lo  meteix  Dr.Balari  nos  donà  à  conèxer, 
com  petita  mostra  del  resultat  dels  estudis  que  de  temps 
practica  en  tan  difícil  ciència,  un  curiosíssim  treball  del  me- 

teix  gènero,  hont,  per  consemblants  procediments  als  em¬ 
pleats  en  sa  Poesia  fósil,  compara  les  paraules  orogràfiques 
catalanes  ab  noms  tècnichs  de  la  arquitectura  especial  del 
teatre,  anfiteatre  y  circo  romans,  deduhintne  que  en  la  fan¬ 
tasia  popular,  foren  sinònimament  aplicats.  Allí’s  comprova 
com  del  balteus ,  cingulus ,  gradus,  pòdium ,  carcer,  spina, 
meta,  arena  nasqueren  nostras  paraulas  balç,  cingle,  grau  > 
puig ,  cdrcara,  espina ,  mola ,  areny ,  qu’à  més  de  llur  propi 
significat  entran  en  la  composició  de  tants  noms  locals  (1). 

En  la  Poesia  fósil ,  son  ilustrat  autor  no  senta  cap  teoria, 
que  bé  prou  se  veu  lo  sistema  que  segueix,  quan  per  descom¬ 
posició  de  les  paraules  y  partint  de  la  llengua  llatina  com  a 
base,  s’ampara  de  cites  dels  més  antichs  escrits,  com  à  medi 
de  inquisició.  Pera  donaroe  una  mostra,  continuem  la  pri¬ 
mera  etimologia  de  les  que  dona,  no  dubtant  que  serà  llegida 
ab  gust  y  ab  profit  per  nostres  lectors. 


MATA 


Lo  P.  Carpentier  en  son  Glossarium  novum  ad  scriptores 
medii  aevi,  que  es  Suplement  al  de  Ducange,  cali  fica  de  vox 
Hispanica  la  paraula  mata ,  usada  «des  de  llunyana  antigue- 
tat  en  diferents  llochs  de  nostra  Península  com  à  nom  califi- 
catiu  y  com  à  nom  geogràfich»  segons  diu  acertadament  Si- 
monet  (2).  Afirmació  tan  categòrica  podria  íer  creure,  sens 
ulterior  examen,  que  dit  vocable  forma  part  de  la  llengua, 
digauli  ibèrica  ò  com  se  vulla,  parlada  en  la  Península  molt 
abans  que’ls  romans  se  fessen  senyors  d’ella  per  la  conquista. 
Alguns  pretenen  que  l’èuskar  fou  idioma  comú  als  habitants 
d’esta  regió,  es  à  dir,  que  fou  la  llengua  primitiva  dels  espa¬ 
nyols.  A  est  propòsit,  consultat  lo  Diccionari  trilingüe  del 


(1)  Influencia  de  la  civilización  romana  en  Cataluna ,  comprobada 
por  la  orografia. — Barcelona,  1888. 

(2)  Glosario  de  voces  ibéricas  y  latinas  usadas  entre  los  mozàrabes , 
precedido  de  un  estudio  sobre  el  dialecto  hispano-mozàrabe. — Madrid, 
1888. 

P.  Larramendi  (i)  resulta  decidida  la  qüestió  etimològica  en 
sentit  negatiu,  per  quant  bedaiscd  y  luchaquía,  del  èuskar  ò 
bascuence,  no  tenen  parentiu  ni  afinitat  ab  la  paraula  maia, 
que  dit  autor  dona  com  à  son  equivalent  en  castellà.  Tam- 
poch  à  la  llengua  llatina  clàssica,  ni  à  la  vulgar  dels  conquis¬ 
tadors,  pot  atribuirse  à  primera  vista  la  paternitat  de  la  pa¬ 
raula  mata,  es  à  dir,  judicant  solament  per  les  apariencies, 
puix  no’s  dexa  entreveure  la  filiació  immediata  y  directa  de 
la  metexa  ab  relació  à  altra  paraula,  de  igual  ò  semblant  for¬ 
ma  de  dita  llengua.  D’aquí  ve  la  diversitat  d’opinions  respec¬ 
te  à  sa  etimologia,  y  sa  explicació  s’ha  buscat  pe’l  llatí  y  per 
altres  llengües,  com  la  hebràyca,  gòtica,  alemanya  y  grega. 

Lo  Dr.  D.  Francisco  del  Rosal  (1601)  exposa  la  etimologia 
en  les  següentes  paraules: 

« Mata  como  Maucta  ó  Macta  que  de  el  Latino  es  màs 
crecida  ó  augmentada,  porque  así  se  llamó  lo  que  de  nuevo 
cada  ano  nace  en  la  planta,  que  la  hinche  y  hace  mayor  (2)*. 
Don  Aureliano  Fernàndez  Guerra  li  atribueix  també  un  ori¬ 
gen  llatí,  y  al  ressenyar  entre’ls  noms  termenals  los  de  Mata 
y  Mola  los  fa  deribar  de  Meta  y  Moles  (3). 

Covarrubias,  després  de  donar  la  definició  de  mata,  dihent 
que  es  cualquier  planta  que  comunmente  no  hace  tronco ,  afe¬ 
geix  que  trae  origen  del  nombre  hebreo  mattagh,  que  signi¬ 
fica  planta  (4)  La  paraula  matteh,  que  es  aquella  à  que  Co¬ 
varrubias  fa  referencia,  equival  à  ramus ,  palmes  (vitis),  en 
opinió  de  Gesenius  (5)  mentres  que  pera’ls  Setanta  intèrpre- 
tes  del  Antich  Testament,  y  pera  Aquila,  significa  en  grech 
bactèria  y  rhabdos,  que  es  virga,  baculus,scipio  en  llatí,  segons 
la  Vulgata  y  altres,  com  ho  afirma’l  P.  Guarin  (6).  En  sentit 

(1)  Diccionario  trilingüe  tastellano,  bascuence  y  latín. — San  Se. 
basuàn,  1853. 

(2)  Origen  y  etymologia  de  todos  los  vocablos  originales  de  la  len- 
gua  castellana. — Biblioteca  Nacional  de  Madrid,  Ms.  T.  127. 

(3)  Cantabria.  —  Madrid,  1878. 

(4)  Tesoro  de  la  lençua  castellana  ó  espa·'lola. — Madrid,  1674 

(5)  Catholicum  Lexicon  hebraicutn  et  chaldaicum. — Parisiis  1863" 
Edició  de  Migne. 

(6)  Lexicon  hebraicum  et  chaldaco-biblicum. — Lutetiae  Parisiorum, 
1746. 

hipotètich  suposa  Diez  (1)  que  tal  vegada  procedeix  del 
verb  gòtich  maithan ,  tallar,  segar.  Lo  P.  Carpentier  en  la 
obra  abans  citada,  després  de  la  definició  de  la  paraula,  ano¬ 
mena  à  Schilter  in  Glossario  Teutónico:  Matten ,  wiesen, 
prata ,  y  lo  vocable  alemany  Matte ,  en  inglès  tneadow,  res 
de  comú  té  ab  mata,  en  quant  à  la  significació.  La  Real 
Acadèmia  Espanyola,  en  la  dotzena  edició  del  Diccionari, 
dona  com  etimologia,  la  paraula  grega  batos. 

L’estudi  directe  de  la  forma,  ha  estat  per  lo  vist  inútil 
pera  trobar  la  etimologia  de  la  paraula  mata.  La  forma  y  la 
funció  ò  significat  de  les  paraules  son  dos  factors,  que  cons- 
tituhint  com  cos  y  ànima  una  individualitat,  han  d’ésser  pre¬ 
sos  en  consideració  per  igual,  quan  se  va  en  busca  d’eti- 
mologíes,  puix  l’un,  com  fa  el  contrast,  aquilata’l  valor  del 
altre  en  mútua  reciprocitat.  Diuen  los  matemàtichs  que’l  or¬ 
dre  dels  factors  no  altera’l  producte.  Cap  donchs  en  aquest 
cas  procedir  començant  per  l’estudi  de  la  significació  pera 
anar  à  trobar  la  etimologia  mediant  la  forma  actual  de  la 
paraula. 

La  Real  Acadèmia  Espanyola,  en  la  abans  dita  edició  de 
son  Diccionari,  defineix  mata  ab  les  següents  paraules:  «To- 
da  planta  que  dura  viva  màs  de  dos  aüos,  y  cuyo  tronco  es 
lefíoso  pero  sin  yemas. — Ramito  ó  pie  de  una  yerba,  como 
de  la  hierbabuena  ó  la  albahaca. — Porción  de  terreno  pobla- 
do  de  àrboles  de  una  misma  especie.  Tiene  una  mata  de 
olivos  excelente. — Lentisco. — fig.  Cabello  ó  parte  de  él. 
Buena  mata  de  pelo»,  etc. 

Dues  significacions  fonamentals  estan  posades  en  eviden¬ 
cia  ab  estes  paraules,  ço  es:  aquella  que  sense  impropietat 
pot  ésser  anomenada  directa  ò  natural  ab  referencia  als  ar¬ 
bres,  y  la  indirecta  tròpica  ò  metafòrica  atribuida  al  cabell 
ò  à  part  d’ell,  segons  en  aquesta  forma  y  per  aquest  ordre 
queda  [  establert  pera  la  Real  Acadèmia  Espanyola.  Sens 
cap  dupte,  la  docta  Corporació,  tenint  en  compte  que  es 
més  freqüent  y  usual  la  primera  de  les  dues  significacions 
que  la  segona,  ha  reservat  per  aquesta  lo  sentit  figurat  ò 

(1)  Etymologisches  Wàrterbuch  der  romanischen  Sprachen. — Bonn, 
1869.  Tercera  edició. 

metafòrich  per  considerar  que  aquella  enclou  la  expressió  del 
sentit  recte  y  genuí  de  la  paraula.  Encara  que  l’us  tinga  les 
més  de  les  vegades  sos  capritxos,  aquesta  especie  d’àrbitre 
.  de  la  moda  en  lo  llenguatge  es  impotent  pera  cambiar  la 
realitat  dels  fets. 

Enclouen  una  veritat  confirmada  per  la  experiencia  les 
paraules  de  Joan  Llorens  Segura  d’ Astorga,  consignades  en 
lo  Libro  de  Alexandre,  en  los  següents  termes: 

Solémoslo  leer,  dizlo  la  escritura 

Que  es  Uamado  el  mundo  el  ornne  per  fiçura  (i) 

La  frase  el  omne  per  figura  equival  pera  dit  autor  à  la 
significació  de  membres  del  cos  humà — y  també  d’altres  sérs 
vivents — atribuida  metafòricament  à  la  naturalesa  inanimada, 
lo  qual  es  causa  y  fonament  de  paraules  aytals,  com  falda , 
lo/no,  pie,  fauces,  gargania ,  cresta ,  etc.,  que  per  son  sentit 
figurat  pertanyen  à  la  orografia. 

En  vista  d’açò,  cab  preguntar  si  la  paraula  mata ,  en  quant 
se  refereix  als  arbres,  té  significació  metafòrica,  y  en  tal  cas 
si  la  metàfora  es  significació  d’un  fet  psicològich  propi  y  ex¬ 
clusiu  dels  pobles  que,  parlant  diferents  llengües  habitan  la 


(i)  Rivadeneyra,  Bibl  de  Aut.  Esp.,  tomo  57  pag.  219,  col  I,  n. 
2,344.  L’autor  del  esmentat  Poema  en  corroboració  de  les  paraules 
trameses,  escrigué,  entre  altres,  los  versos  següents: 

2.348.  La  carne  es  la  tierra  que  es  mucho  pesada, 

El  mar  es  el  pelleio  que  la  tien  çercada, 

Las  uenas  son  los  rios  que  la  tienen  temprada, 

Fazen  diestro  e  seniestro  mucha  tornauicada. 

2.349.  Los  huessos  son  las  pennas  que  alçan  los  collados, 

Los  cabellos  de  la  cabeça,  las  yeruas  de  los  prados..... 

Lo  que’s  diu  en  aquest  derrer  vers  pot  compararse  ab  lo  que's  lle¬ 
geix  en  Columela,  De  Re  rústica ,  X  277:  Tellurisque  comas  sacris  ap- 
tate  canistris. 

La  paraula  francesa  pelouse ,  de  la  llatina  pilosus,  de  pilus,  pel,  que 
significa  lo  terreno  cubert  d’herba  espessa  y  menuda,  y  també  la  inde¬ 
xa  herba  to^a  y  petita  que  cubreix  la  terra,  ha  estat  igualment  for¬ 
mada  per  metàfora. 

Península  ibèrica,  tota  vegada  que  s’ofereix  com  vocable 
essencialment  espanyol.  Una  excursió  lingüística  feta  à  tra- 
vers  d’ Europa  posarà  de  manifest  aytal  metàfora  com  usada 
per  diferents  races,  que  expressan  la  metexa  idea  ab  variades 
paraules  segons  ses  respectives  llengües. 

En  lo  grech  clàssich  la  paraula  *ófrr]  ( come ),  de  que  deri¬ 
va  cometa ,  significa  cabellera ,  y  en  Homero’s  troba  usada  en 
lo  sentit  de  copa  dels  arbres ,  segons  es  de  veure  en  lo  col- 
loqui  que  posa  en  boca  de  Ulisses,  quan  al  relatar  en  detall 
à  Penèlope  la  manera  com  havia  fabricat  son  meteix  llit  diu: 
«tallí  després  la  copa  (come')  del  oliver  de  llargues  fulles  (1).» 

Pera  expressar  ia  idea  de  cabellera  llarga  solta  y  flotant,  té 
dita  llengua  lo  vocable  xaír^  f chaite ,  chaete ),  qu’es  axí  meteix 
adequada  pera  significar  les  crins, — en  especial  dels  caballs 
— y  en  sentit  translatici  es  equivalent  de  frondositat  y  bran¬ 
catge  dels  arbres. 

Los  poetes  tràgichs  grechs  usaren  la  paraula  'pó^Yj  ( phobe ) 
ab  idèntich  significat  de  cabellera  llarga  y  flotant  y  de  les 
crins — principalment  la  melena  del  lleó, — y  esta  paraula  que 
no’s  troba  en  los  poemes  d’Homero,  fou  empleada  en  sentit 
metafòrich  pera  expressar  de  la  metexa  manera  la  espessor 
y  ei  fullatge  dels  arbres  com  en  la  Anfígona,  quan  lo  Guarda 
diu  que  «lo  vent  causà  dany  en  lo  fullatge  [phobe)  del  boscà 
de  la  plana  (2),» 

Lo  xópop. $oç  (corymbos),  especie  de  monyo  trenat,  enrot¬ 
llat  en  espiral,  y  agafat  ab  una  agulla  en  lo  cim  del  cap,  lo 
portavan  les  noyes  gregues,  y  esta  paraula  en  sentit  figurat 
seguint  lo  meteix  ordre  d’idees  s'extengué  à  flors  y  fruytes 
arreglades  à  manera  de  panotxa  ò  rahim. 

De  la  metexa  manera  que  sa  homònima  en  grech,  tingué 
diferents  aplicacions  la  paraula  llatina  coma,  puix  à  més  de  la 
significació  pròpia  de  cabellera,  expressà,  entre  altres,  la  idea 
de  fullatge,  frondositat  en  general,  y  en  aquest  concepte  po¬ 
gué  dir  Horaci  coma  memorum  (3),  ò  en -especial  la  que  for¬ 
ma  la  copa  del  arbres,  de  que  n’es  exemple  la  frase  coma 

9 

(1)  Odissea,  XXIII,  195. 

(2)  Sófocles. — Antigona. — 419. 

(3)  Odes,  lib.  I,  21,  5. 

omnis  [palmae)  in  cacuviine  est ,  de  Plini  lo  Naturalista  (i). 

Pot  posarse  en  comparació  ab  los  vocables  xaírr]  ( chaite , 
chaete )  y  (phobe),  abans  nomenats,  la  paraula  llatina 
juba ,  per  tenir  significacions  idèntiques  à  les  d’aquells.  Plini 
se  valgué  d’ella  en  sentit  figurat  quan  al  parlar  de  la  illa  Tra- 
pobana  ( Ceyldn ),  prop  de  la  índia,  digué:  que’l  mar  es  molt 
vert  y  molt  abundant  d’arbres,  y  son  fullate  ( jubas  earum )  lo 
desfan  los  timons  de  les  naus  (2). 

La  paraula  italiana  chioma ,  de  procedència  directa  de  la 
llatina  coma ,  ha  conservat  d’aquesta  son  significat  doble,  açò 
es,  lo  sentit  recte  y’l  figurat  ò  metafòrich.  En  la  Divina 
Comme dia's  troba  usada  per  Dante  pera  espressar  la  idea  de 
copa  ò  branques  superiors  d’un  arbre: 


lo  senti’  mormorare  à  tutti:  Adamol 

Poi  cerchiaro  una  pianta  dispogliata 
Di  fiore  e  d’altra  fronda  in  ciascun  ramo. 

La  chioma  sua,  che  tanto  si  dilata 

Pm  quanto  piü  è  su,  fòra  dagl’Indi 
Ne’boschi  lor  per  altezza  ammirata  (3). 

Guarini  la  empleà  en  son  Pastor  Fido  en  lo  concepte  de 
fullatge,  frondositat: 

Starsi  il  pino  e  l’abete  e’l  faggio  e  l’ormo 
Senza  l’usata  lor  frondosa  chioma  (4). 

Frederich  Mistral  en  Lou  Tresor  dóu  Felibrige ,  dona  al¬ 
guns  vocables,  que  ensemps  tenen  lo  significat  d’espessor 
dels  arbres,  y  la  d’espessa  cabellera,  los  quals  pertanyen  à  di¬ 
ferents  dialectes  del  provençal,  y  son,  tousca ,  touesco  (Marse¬ 
lla),  touscho  (Delfinat)  touicho ,  touisso,  iouesso  (Alpes)  y  tou- 
flo  (Llenguadoch).  Procehexen  del  baix  llatí  tosca,  toscha  y 
tusca ,  y  estes  paraules  à  son  temps  foren  derivades  del  llatí 
clàsich  tesqua. 

(1)  De  Nat.  Hist lib.  XIII,  7,  2. 

(2)  Id,  lib.  VI  22,  24. 

(3)  Purgatori ,  XXXII.  37—42. 

(4)  Pastor  Fido ,  I,  I. 

En  francès  chevelure ,  s’usa  pera  designar  la  cabellera  y 
poèticament  lo  fullate  dels  arbres,  y  axí’s  diu  la  verte  cheve¬ 
lure  du  pin.  La  paraula  touffe  de  la  metexa  llengua,  significa 
espessor  d’arbres,  copa  d’un  arbre,  y  també  tou  de  cabells,  al 
igual  que  en  inglès  tuft ,  y  abdós  vocables  son  d’una  metexa 
procedència  que  l’alemany  Zvpft,  trena  de  cabell,  cua,  y 
copa  d’un  arbre  com  paraula  forestal. 

Respecte  de  la  castellana  jara ,  d’orígen  alarb,  diu  Eguilaz 
que  «vol  dir  un  arbust  que  creix  tot  lo  més  dúes  vares.»  Mata. 
Prové  de  xara ,  «capillus,  silva»  en  R.  Martín,  y  «mata, 
brena»  en  S.  d’ Alcalà  (1).  De  manera  que  comparada  ab  les 
paraules  precedentment  esmentades,  té  aquesta,  com  aquelles, 
lo  doble  significat  de  cabell  y  arbust. 

La  sola  enumeració  dels  datos  aduhits,  es  suficient  pera 
dexar  sentat  que  la  idea  principal  y  fonamental  es  la  de  ca¬ 
bellera,  ab  la  que  comparats  los  arbres,  aislada  ò  conjunti- 
vament  considerats,  ofexeren  una  relació  de  semblança — la 
idea  d 'espessor — que  ha  servit  de  base  y  punt  de  partida  de 
la  metàfora. 

Tornant  ara  à  la  paraüla  mata,  pera  estudiaria  morfològi¬ 
cament  com  à  vocable  llatí,  pot  comparàrsela  al  participi  fe¬ 
mení  nata ,  de  la  metexa  llengua;  tota  vegada  que  per  les 
lletres  inicials  sols  se  distingexen  en  quant  à  la  forma,  puix 
lo  demés  es  comú  à  una  y  altra. 

Lo  anàlisis  de  m-a-ta  y  n  a-ta  dona  lo  següent  resultat:  lo 
sufixo  ta  es  terminació  femenina  del  participi  de  perfecte 
{tus,  a,  um),  a  es  lo  caràcter  ò  lletra  final  del  tema  ò  radical, 
y  m,  n,  resultan  esser  reliquies  de  la  arrel  de  la  paraula. 

Tota  arrel  es  monosilàbica  ab  vocal  breu.  Conegudes  son 
les  modificacions  fòniques  que  sufreix  la  arrel  gen — qu’al 
perdre  sa  vocal  se  transforma  en  gn  y  n — ,  y  d’aquest  modo 
resta  evident  l’orígen  comú  de  £T«-i-tus,  co-gvz-a-tus  y  «-a-tus, 
a,  um.  De  la  metexa  manera  m  a-ta  es  resultat  de  la  alteració 
de  la  arrel  per  afèressis  de  co.  Del  substantiu  coma,  cabellera, 
se  formà’l  verb  como,  as,  are,  y’l  participi  co-matus,  a,  um , 
usat  com  adjectiu. 

(1)  G/osario  etimológico  de  las  palabras  espanolas  de  oiigen  otien- 
tal.  Granada,  1886. 

Tres  son,  donchs,  les  categories  gramaticals  per  les  quals 
ha  passat  successivament  la  paraula  mata  fins  à  pendre  esta 
forma  definitiva:  i.a,  la  originaria  de  participi  ò  nom-verbal 
comatus,  a,  um;  2.a.  la  d’adjectiu  sens  alterar  la  forma,  y  3.% 
la  de  substantiu  per  supressió  de  co  que  es  la  sílaba  inicial. 

La  terminació  femenina  del  substantiu  mata,  demostra 
que  en  son  estat  anterior  immediat,  es  à  dir,  com  adjectiu, 
s’usà  pera  calificar  à  un  nom  substantiu  del  meteix  gènero. 
Lo  poeta  Catullus  en  sa  Dedicatio  Phaseli  dona  fermesa  à 
aquesta  asseveració,  quan  al  aplicar  lo  calificatiu  de  fron¬ 
dosa  à  una  selva,  la  anomena  comata  silva  (1),  per  hont  se 
compren  perquè  l’adjectiu  després  que  adquirí  vida  pròpia 
y’l  caràcter  independent  de  substantiu,  per  la  pèrdua  de  la 
sílaba  inicial,  se  va  fer  sinònim  de  selva,  ycom  à  tal  se  troba 
en  un  document  del  any  ioóo,  hont  se  llegeix  «in  comitatu 

Impuritano . in  monte  qui  dicitur  Verdaria,  simul  cum  ipsa 

mata ,  id  est,  silva  sancti  Romani  (2).»  Encara  que  en  son 
origen  tnata  fou  sinònim  de  selva  y  bosch,  emperò  retingué, 
com  caràcter  distintiu,  la  idea  à' espessor,  lo  qual  esplica  cla¬ 
rament — à  menys  que  siga  tautologia, — lo  que  en  un  docu¬ 
ment  del  any  1027  està  escrit  en  los  següents  termes:  «et  ipso 
Bruger  cum  ipsa  mata  de  bosco  quoe  ibidem  est  (3).»  En  Ca¬ 
talunya  es  comú  1  nom  Matabosch  com  apellido.  Altres  ve¬ 
gades  al  nom  mata,  com  genèrich,  se  li  afegeix  lo  de  la  classe 
d’arbres  que  la  forman.  En  lo  privilegi  del  Emperador  don 
Alonso,  donat  al  convent  de  Sant  Pere  de  Cardenya,  hont 
hi  hà  les  confrontacions,  se  troba  citada  una  mata  encinnena 
ò  encinnena  (4),  en  l’acta  de  consagració  de  la  iglesia  deSant 
Vicens  Baronense,  en  lo  Rosselló,  se  llegeix:  «usque  in  ipso 
Staniol  qui  est  ad  ipsa  mata  ulastrina  (5),»  çò  es,  mata  de 
oliver  bort  ò  silvestre. 

La  espessor  que  forma  la  multitut  d’arbrets  se  designà  en 


(1)  Carmen ,  IV,  v.  II. 

(2)  Marca  hispànica ,  ap.  n.  252. 

(3)  Id,  ap.  n.  200. 

(4)  Doc.  del  a.  1 148.  — Berganza.  Antiguedades  de  Espaiia.  Tomo 
II,  Madrid,  1721.  Pag.  456  esc.  143. 

(5)  Doc.  del  a.  1149. — Marca  hispànica ,  ap.  n.  408. 

la  llengua  castellana,  ò  bé  ab  la  metexa  paraula  mata  sense 
modificació,  com  en  lo  Poema  del  conde  Fernàn  Gonzdlez, 
ahont  en  un  de  sos  versos  s’hi  llegeix:  «En  syerras  e  valies  e 
mucha  de  buena  mata  (i)»,  y  en  lo  Libro  de  Alexandre:  «Ca 
yo  aquí  non  veo  mata  onde  lobo  sala  (2)»,  ò  bé  ab  la  adició 
del  sufixe  al ,  com  en  naranjal ,  nocedal ,  robledal ,  berenjenal , 
que  serveix  pera  denotar  la  idea  de  colectivitat  d’arbres  ò 
plantes  d’una  metexa  classe,  y  per  axò’s  digué  matarral.  Ser- 
vexi  d’exemple  lo  que’s  llegeix  en  la  Estoria  de  Sennor  Sant 
Milldn ,  de  Gonzalo  de  Berceo: 

Era  en  essi  tiempo  un  fiero  matarral , 

Serpientes  e  culuebras  avien  en  él  ostal  (3). 

La  inserció  rr  no  tingué  més  objecte  que  evitar  lo  hiato 
que  resultaria  de  la  unió  del  sufix  al  à  la  paraula  mata ,  y  axí 
se  digué  mata-rr-al  en  compte  de  mata-al ,  y  per  idèntich 
motiu  s’ha  ingerit  r  ò  rr  sempre  que  en  la  derivació  de  cas- 
sos  semblants  s’ha  mantingut  invariable  la  radical,  com  se 
veu  en  los  següents  exemples  dels  derivats  de  testa,  com  testa- 
r-udo,  testa-rr-on ,  testa-rada ,  transformada  en  trasiada  pe’l 
vulgo  ignorant.  La  paraula  matorral  vingué  à  substituir 
aquella  forma  antiquada. 

Gonzalo  de  Berceo,  qui  sens  dubte  va  fer  alusió  al  capí¬ 
tol  III,  v.  2,  del  Exodo,  quan  en  los  Loores  de  Nuesira  Sen¬ 
nor  a  escrigué  lo  vers  següent:  «La  mata  que  paresció  al  pas¬ 
tor  encendida  (4)»  usà  en  aquest  càs  dita  paraula  mata  en 
la  significasió  concreta  de  argelaga,  qu’es  la  que  correspon 
à  la  llatina  rtibus  de  la  Vulgata  en  lo  lloch  citat,  com  equi¬ 
valent  de  sneh  de  la  Biblia  hebràyca,  y  del  grech  pàtoc  ( ba - 
tos),  espina,  brolla,  segons  la  versió  dels  Setanta. 

Los  vocables  jara  y  jar al  s’usan  en  la  llengua  castellana 

(r)  Rivadeneyra.  Bibl.  de  Aut.  Esp.  Volum  57,  pag  394,,  col.  1, 
n.  152. 

(2)  Id.  id.,  pag.  1 5 1 ,  col.  II,  n.  140. 

(3)  Rivadeneyra.  Bibl.  de  Aut.  Esp.  Volum  57,  pag.  66,  col.  I, 
est.  27. 

(4)  Id,  id.  pag.  93,  col.  2a,  est.  6. 

com  à  sinònims  de  mata  y  matorral;  lo  primer  tingué  axime- 
teix  la  significació  de  terra  sense  cultivar,  segons  se  llegeix 
en  la  definició  dels  novalios  ò  roturacions,  que’s  troba  en  la 
lley  8,  tít.  3c,  partida  VII,  que  diu:  «E  Novalios  otrosí,  tanto 
quiere  decir,  como  montafta,  o  xara,  que  es  rompida  de  nue- 
vo  para  meterla  à  lavor. »  En  la  Revela çión  de  vn  Hermitanno 
se  parla  d’aquest  gènero  de  plantas  de  la  familia  de  les  cis- 
tínees  en  lo  sentit  de  matorral,  en  los  següents  versos: 


En  un  balle  fondo,  escuro,  apartado; 

Espeso  de  xaras,  sonné  que  andaua 
Buscando  salida  e  non  la  fallaua  (1). 

Al  nom  mata  se’l  troba  de  vegadas  acompanyat  de  califi- 
catius  que  li  donan  una  significació  tòpica  ò  local,  com  Mata 
mala,  qu’es  també  apellido,  en  la  vall  de  Ripoll  (2)  y  en  Por¬ 
tugal  (3),  Mata  bona ,  en  lo  terme  del  castell  d’Olèrdula  (4); 
Mata  plana ,  ab  relació  à  la  esglesia  d’Astorga  (5)  y  al  mo- 
nastir  de  Sahagún  (6);  Matavellosa ,  en  la  entrega  de  la  De¬ 
vesa  del  Monte  de  la  Cabafia  (7);  Matatiigra ,  en  lo  castell 
de  Miravet  (8);  Mata  de  petra ,  avuy  Matadepera,  en  los  ter¬ 
mes  de  Tarrassa  y  Castellar  (9);  Mata  redona,  en  lo  castell 
de  Santa  Perpètua  (10);  Mata  rotunda,  en  lo  comtat  deCer- 


(1)  Rivadeneyra.  Bibl.  de  Aut.  Esp.,  volum  57,  pag.  387,  col.  I 
n.  2. 

(2)  Doc.  del  a.  888. — A.  A. — Wifredo  I,  n.  5,  y  Marc.  hisp.  ap. 
n.  46. 

(3)  Doc.  del  a.  1058. — Portugaliae  Monumenta  històrica.  Olisipo- 
ne. — 1868.  vol.  I,  n.  410. 

(4)  Doc.  del  a.  999. — A.  C.—  Antiquit.  Lib.  IV,  n.  173  fol.  63. 

(5)  Doc.  del  a.  1027.  —  Espaüa  Sagrada ,  vol.  i 6,  pag.  450. 

(6)  Doc.  del  a.  997. — Escalor.a.  Hist.  del  Real  Mon  de  Sahagún. 
—  Madrid,  1782.  Ap.  3,  esc  68. 

(7)  Doc.  del  a.  972. — Berganza.  Antiguedades  de  Espana.  Vol.  II, 
— Madrid,  1721.  Pag.  408,  esc.  68. 

(8)  Doc.  del  a.  1067. — A.  A. — Regist.  I  fol  26  girat. 

(9)  Doc.  del  a.  1  189. — A  A. — Anfós  I,  n.  530. 

(10)  Doc.  del  a.  1077 . — A.  A. — Berenguer  Ramón  II,  n.  15. 

danya  (i);  en  lo  terme  de  Sant  Esteve  de  Vilanova,  en  lo 
Vallès  (2);  y  en  lo  comtat  de  Barcelona  en  lo  terme  d’ Ale¬ 
lla  (3),  quin  nom  ha  passat  també  à  ésser  apellido;  Mata  ga - 
llinaria ,  en  lo  comtat  de  Cerdanya  (4);  y  Matagalls ,  nom 
d’un  dels  cims  del  Montseny. 

Algunes  vegades  un  nom  personal  en  sentit  possessiu 
acompanya  à  mata ,  lo  que  tal  vegada  es  d’algú  que  fou  pro¬ 
pietari  de  la  metexa.  En  la  escriptura  d’entrega  de  la  Devesa 
del  Monte  de  la  Cabana,  se  troban  mentades  Matarodello, 
que  després  d’un  modo  més  clar  se  diu  Mata  de  rodello  y 
Mata  de  Violar  (5).  En  la  donació  feta  per  la  comtesa  donya 
Justa  al  monastir  de  Sahagún  se  troba  indicada  la  Mata  ro- 
marico  Sancti  Joannis  (6).  A  més  poden  citarse  Mata  de 
Macriniano ,  en  la  vall  del  Conflent  (7);  Mata  de  Lares ,  en 
Castilla  (8);  y  Mata  de  Torauz  (9)  situada  entre  Molina  y 
Medina,  segons  opinió  de  Dàmas  Hinard. 

Molts  son  los  pobles  que  deuen  son  nom  à  esta  paraula,  y 
d’ells  donan  compte  los  Diccionaris  geogràfichs.  En  la  costa 
de  Llevant,  prop  de  Mataró  hi  hà’l  poble  de  Mata  (10)  que 
també’s  troba  nomenat  com  Villa  Maia  (1 1).  Se  troba  també 
una  Turre  de  Mata  (12)  llindant  ab  lo  riu  de  Argentona  y  un 
Mansus  de  Mata  (13)  en  la  parròquia  de  Santa  Maria  y  Sant 
Esteve  de  Caldes. 

(1)  Doc.  del  a.  1035  — Marc.  hispan  ,  ap.  n.  214. 

(2)  Doc.  del  a.  1050. — A.  C. — Antiq.  Lib.  III,  n.  54,  fol.  22. 

(3)  Doc.  del  a.  1054. — A.  C. — Antiq.  Lib.  II,  n.  425,  fol.  146. 

(4)  Doc.  del  a.  1035. — Marca  hisp.,  ap.  n.  214. 

(5)  Doc.  del  a  972.— Berganza.  Antiguedades  de  Espana ,  vol.  II, 
Madrid  1721,  pag.  408,  escr.  68. 

(6)  Doc.  del  a.  997. — Escalona.  Hist.  del  Real  Mon.  de  Sahagún. 
— Madrid,  1782.  Ap  3,  esc.  68. 

(7)  Doc.  del  a.  1020. — Marca  hisp .,  ap.  n.  186. 

(8)  Doc.  del  a.  978,  citat  per  Simonet  en  son  Glosario  mozàrabe. 

(9)  Poema  del  Cid,  verso  1,493.  Rivadeneyra.  Eibl.  de  Aut.  Esp. 
Tomo  57,  pag.  18,  col.  I. 

(10)  Doc.  del  a.  963. — A.  A. — S.  C.  n.  948.  Doc.  del  a.  996  S.  C. 
n.  964. 

(11)  Doc.  del  a.  989.  —  A.  A. — Borrell  II,  n.  48. 

(12)  Doc.  del  a.  1063. —  A.  A. — Ramón  Berenguer  I,  n.  281. 

(13)  Doc.  del  a.  1183. — A.  A. — Alfonso  I,  n.  359. 

La  Matarranya,  pròpiament  matorral ,  es  nom  d’un  po¬ 
ble  de  la  jurisdicció  de  Tortosa,  mentat  ja  en  la  escriptura 
de  donació  qu’Anfós  I  de  Catalunya,  II  d’ Aragó,  feu  en  fa¬ 
vor  de  Bernat  Granell,  concedint  à  ell  y  als  seus  los  castells 
de  Riudalgars  y  de  Batea  ab  sos  termes  «sicut  vadit  usque 
ad  serram  de  azcon  et  de  inde  usque  ad  maierraneam  (1)». 

Lo  diminutiu  de  mata  es  matilla ,  y  antiguament  era  ma - 
tiella.  Guadamatilla  per  Guadal  matilla,  ò'l  riu  del  matorral, 
segons  Simonet  en  son  mentat  Glosario ,  es  lo  nom  d’una 
torrentera  afluent  del  Guadalmez  en  la  provincià  de  Córdoba. 

Té  lo  gallego  las  paraulas  mato  y  matorreiro,  en  signifi¬ 
cació  de  matorral  ò  lloch  cubert  de  mates,  arbustes  (sens 
poguerho  traduhir:  tamariscos,  etc.,  bouza ,  matorral,  jaral;  y 
cerqueiral,  jaral),  segons  Cuveiro  Pifiol  en  son  Diccionario 
gallego.  La  forma  llatina  corresponent  al  vocable  bouza  se 
troba  en  un  document  del  any  1112,  hont  se  llegeix:  bauzas 
montes  (2)  y  en  altre  del  1142  se  troba  escrit:  «in  terris  cui¬ 
tis,  quam  incultis,  tam  in  monte,  et  in  baucis,  quam  in  fon- 
te  (3)»,  Digne  es  de  mentarse  per  quant  està  en  relació  ab  la 
teoria  establerta  sobre  del  nom  mata ,  l’adjectiu  gallego  mes - 
ta,  o ,  que  significa,  segons  lo  meteix  Cuveiro,  «espessa,  den¬ 
sa,  com  les  plantes  y’is  cabells». 

En  provençal,  la  paraula  mato  significa  mata ,  y’s  diu  tam¬ 
bé  mato  d'erbc.  En  lo  departament  de  la  Dròme,  prop  de 
Saint- Restitut  hi  hà  I.ou  bos  di  Abato. 

En  un  document  gallego  del  sigle  vi,  citat  per  en  Simonet 
en  son  Glosario  y  publicat  en  lo  volum  XL  de  la  Espana 
Sagrada  (pàg.  347),  se  fà  menció  del  Montem  de  Aíata,  lo 
que  es  un  dato  evidentment  d’importancia  en  quant  se  refe¬ 
reix  à  la  antiguitat  d’esta  paraula,  que  per  sa  estructura  es 
anterior  à  la  formació  dels  romanç  parlats  à  Espanya.  Al  es¬ 
til  de  les  lleys  fòniques  del  català,  castellà  y  portuguès,  ha¬ 
guera  degut  dirse  mada  ensemps  de  nada,  ço  es,  haguera  de¬ 
gut  cambiarse  la  t  en  d,  ja  que  entre  vocals  aquella  lletra 
solament  persevera  en  paraules  d’orígen  més  modern,  com 
ho  ha  demostrat  Diez  en  sa  Gramàtica  de  les  llengües  roma - 

(1)  Doc.  del  a.  1 1 8 1 .  —  A.  A  — Registre  310,  fol.  24. 

(2)  Espafia  Sagrada,  vol.  XXII,  pag.  253. 

(3)  Yd.  id.  vol.  XXII,  pag.  267. 

nes.  A  pesar  d’axò,  en  quant  à  Catalunya,  com  à  nom  oro- 
gràfich,  trobas  esmentat  un  Monte  Mada  en  una  escriptura 
del  any  1054,  hont  se  llegeix  «in  comitatu  barchinone  in 
terminium  de  alela  et  cabutii  ubi  dicunt  ualle  lodonis...  in 
monte  mada  (1)».  Lo  diminutiu  corresponent  es  madella ,  ò 
be  madell,  si  s’usa  com  à  oposició  à  un  substantiu  masculí. 
Aquesta  derrera  forma  del  diminutiu  ha  servit  pera  donar 
nom  à  una  montanya  situada  prop  del  Castellvell  en  lo  Pa- 
nadès,  segons  se  veu  en  un  document  del  any  1158  hont  se 
llegeix:  «castrum  uetulum  et  monte  madel  (2)».  Altres  formes 
llatines  del  meteix  nom  son  Macellum  (3)  y  Mazellum  (4)  à 
la  manera  provençal,  per  haverse  cambiat  la  d  en  z,  y  per 
haverse  suprimit  després  esta  lletra  entre  vocals  donà  lloch 
à  una  contracció,  com  en  plazer ,  plaer ,  pler,  lo  qual  explica 
per  què  de  Montmazell ,  mitjançant  Montmaell ,  vingué  à  re¬ 
sultar  Montmell,  que  es  lo  nom  que’s  dona  à  la  citada  monta¬ 
nya  en  la  encontrada  del  Panadès.  Com  à  terme  de  compa¬ 
ració  per  lo  que  respecta  al  significat,  pot  servir  la  cita  que 
dona  Simonet  del  Libro  de  monterta  de  Anfós  XI  de  Caste¬ 
lla,  en  son  citat  Glosario,e n  aquestes  paraules:  «La  Matiella 
(en  tierra  de  Córdoba)  es  buen  monte  de  oso». 

Poch  es  lo  que  tenim  d’afegir  després  de  llegida  la  etimo¬ 
logia  de  la  paraula  Mata.  Los  elogis  son  completament  in¬ 
necessaris,  per  quant  ella  sola’s  basta  y  sobra  pera  enaltir  lo 
sistema  y  dexar  ben  sentat  lo  penó  dels  nous  estudis  topono- 
màstichs.  Sols  dirèm  que  les  demés  del  llibre  corren  parelles 
ab  aquesta.  Seguint  lo  indicat  camí,  la  victoria’s  fà  penosa  y 
portar  la  nau  à  port  es  tasca  bastant  més  pesada  de  la  que 
antany  ho  fou  pe’ls  que  seguiren  les  antigues  vies. 

Ajunte,  donchs,  lo  eminent  autor  de  Poesia  fósil,  nostra 
més  coral  enhorabona,  à  les  que  li  aseguràm  rebrà  de  tot¬ 
hom  que  vage  assaborint  les  belleses  y  espontaneitat  de  son 
notabilíssim  treball. 

Francesch  Carreras  y  Candi. 

% 

(1)  A.  C.  Antiquit.  Lib.  II,  n.  121;,  fol  146. 

(2)  A.  C.  Antiquit.  Lib.  IV,  n.  335,  fol  133  retro. 

(3)  Doc.  del  a.  974. — Marca  hisp.,  ap.  n.  1 18. — A.  A. — Doc.  del 
a.  1041.  S.  C.  n.  340. 

(4)  Doc.  del  a.  ron  — A.  A. — S.  C.  n.  339. 

APARICIÓ  DEL  CRISTIANISME 

EN  VALÈNCIA 

(Acabament.) 


XI 

PÀTRIA  DE  SANT  VlCENS  MÀRTYR 

En  la  primera  meytat  del  segle  xvi,  escrivia  Lucio  Mari- 
neo  Sículo,  cronista  d’ Aragó,  lo  que  segueix:  «Llegim  que 
sant  Vicens  màrtyr  havia  sigut  d’Espanya,  y  segons  alguns 
diuen,  de  la  ciutat  de  València;  y  que  passà  son  martyri  en 
la  metexa  ciutat*  (fol.  31).  Y  en  altre  lloch,  referintse  à  Va¬ 
lència,  afegia:  «Diré  solament  quant  bena venturada  sia  aque- 
xa  ciutat  ab  dos  sants,  lo  constantíssim  Vicens,  martyr  for- 
tíssim,  y  l’altre  Vicens  confessor»  (11,  fol.  19). 

Mes  es  tan  general  lo  vot  contrari  dels  escriptors,  y  son 
tan  autorisades  les  paraules  del  immortal  poeta  Prudenci 
(Peristeph.  Himn.  4). 

Noster  est,  quamvis  hinc  urbe 
passus  ignota . 

que  la  opinió  del  antich  cronista  aragonès  no  tingué  echo. 

Lo  celebèrrim  Bolando,  à  mitx  segle  xvii,  al  tractar  de  la 
pàtria  del  ínclit  levita  sant  Vicens,  s’inclinà  à  favor  de 
Osca,  à  vista  de  la  concordancia  de  molts  escriptors  y  del 
breviari  romà,  no  duptà  en  consignar  que  mantenían  lo  plet 
sobre  aqueix  punt  algunes  ciutats  d’Espanya,  y  entre  elles 
València:  « Magna  inter  celebres  aliquot  Hispaniae  urbes  de 
S.  Vincentii  gloriosissimi  martyris  natalibus  contentio  est; 
dutn  eum  sibi  Caesaraugustani  vindicant ,  Valentini  repetunt, 
Osca  suum  esset  clamitat.·»  (22  Jan.). 

Escolano,  que  ab  tant  apassionament  defensà  sempre  les 

nostres  tradicions,  s’acontentà  ab  fer  descendents  de  nostra 
ciutat  los  pares  del  Sant,  fundat  en  que  si  Dacià  l’hi  portà 
per  martyrisarlo,  fora  perque  ací  tindria  sos  parents  y  amichs 
(L.  2,  c.  b,  n.  8). 

A  tan  esposada  conjectura,  donà  per  únich  motiu  lo  paren- 
tiu  dels  sants  Vicens  y  Llorens  y’l  naxement  d’aquest  últim 
à  València. 

Se  troba  consignat  aquest  parentiu  en  molts  breviaris  an- 
tichs  d’Espanya,  y  entre  ells  cita  Escolano  un  manuscrit  cus¬ 
todiat  en  la  parròquia  dels  sants  Joans:  afirmantho  també  al¬ 
guns  autors,  entre  ells  sant  Vicens  Ferrer  en  sos  sermons;  y 
tractà  de  demostrarho  clarament  l’escriptor  oscence  D.  Fran- 
cisco  Diego  de  Ainsa  (c.  12). 

No  obstant,  no  hi  ha  proba  prou  certera,  segons  Bolando, 
ni  es  cosa  que  s’ho  valga  per  nostre  objecte,  puix  la  argumen¬ 
tació’s  destrueix  ab  la  impossibilitat  de  que  fos  valencià  sant 
Llorens. 


XII 

Bisbes  primittus 

Si  en  lo  decurs  de  tres  centúries  que  hem  seguit,  no  hem 
trobat  memòries  certes  d’un  sol  cristià  en  nostra  ciutat,  no 
cal  dir  que  tampoch  se  sab  res  que’s  puga  relacionar  ab  la 
institució  del  episcopat  valencià  d’aquexa  temporada. 

Mes  los  cronicons  falsos  s’encarregan  d’omplir  aqueix  buyt 
y  sos  autors  no  miraren  prim  en  inventar  noms  de  bisbes,  à 
qui  atribuían  qualitats  de  sants,  martyrs,  confessors,  funda¬ 
dors,  etc. 

Abans  del  any  1594,  cap  noticia  tenían  nostres  historia- 
dos  d’aquexos  prelats,  mes  ja  en  aqueix  temps  se  començà 
à  conèxer  lo  pseudo-Dextro,  fingit  pe’l  P.  La  Higuera,  y  en 
ell  aparegueren  los  noms  d’alguns  bisbes  primitius  de  Valèn¬ 
cia,  com  Sant  Eugeni  primer  y  Sant  Victorí. 

En  1667  lo  mestre  Argaiz  publicà  altre  fals  cronicó  atri- 
buit  à  un  imaginari  muzàrabe  anomenat  Haubert  Hispalen- 
se,  inventat  per  lo  famosíssim  impostor,  Antoni  de  Nobis 

àlias  Lupian  Zapata,  en  lo  qual  se  troba  ja  consignat  un  com¬ 
plet  elenco  dels  bisbes  primitius  de  València  (Sales,  Carta). 

Ho  propagaren  Ballester  y  altres  escriptors  de  crítica  in¬ 
suficient,  y  fins  en  nostres  dies  s’ha  publicat  una  obra  hagio- 
gràfica-valenciana,  ahont  se  pot  llegir  la  llista  apòcrifa,  sense 
cap  protesta  ni  observació;  donant  lloch  ab  ella  à  una  nova 
vulgarisació  de  faules  que  seria  hora  de  que  estiguessen  obli¬ 
dades. 

Llur  descrèdit  propi  nos  eximeix  de  dirne  res  més;  mes  à 
fí  de  completar  la  exhibició  de  lo  que’n  podriam  dir  pre-his- 
toria  de  la  iglesia  Valenciana,  posam  aquí  la  llista  de  son 
pseudo-episcopat,  corresponent  als  tres  segles  que  comprèn 
aquest  estudi,  servintnos  per  açò  del  ^catàlech  de  Ballester 
reproduhit  en  1885  (Torrent,  p.  229). 

1.  S.  Eugeni. 

2.  S.  Elpidià  màrtyr,  any  73. 

3.  S.  Vicens,  Florí,  any  100. 

4.  S.  Victori,  any  105.  Morí  9  de  Octubre. 

5.  S.  Victorino  màrtyr.  Morí  6  de  Juliol. 

6.  Pere,  any  106. 

7.  Téstul,  any  119. 

8.  Jaume,  any  166. 

9.  Terenci,  any  197. 

10.  Felicià,  any  227. 

11.  Esteri,  any  250. 

12.  Eulogià,  any  298. 


XIII 

Persecució  de  Dacià 

Hem  arribat  al  segle  iv  sense  un  document  històrich,  ab 
quepugàmassegurarnosde  la  existència  de  cristians  en  nostra 
ciutat.  Indicis  insegurs,  probabilitats  duptoses  y  conceptes 
erròneos,  son  los  únichs  guies  que  hem  trobat  en  tan  llarch 
camí.  Es  hora  ja  de  que  ho  acabem  ab  un  succés  real  y  po¬ 
sitiu. 

Aqueix  fet  es  la  persecució  de  Dacià. 

Publí  Dacià  fet  president  de  les  tres  províncies  d’Espanya, 
ab  encàrrech  d’exterminar  lo  cristianisme  y  ab  autoritat  su¬ 
perior  à  la  dels  gobernadors,  se  trobava  en  Çaragoça  cum- 
plint  sa  comanda  en  l’any  303  y  determinà  passar  à  Valèn¬ 
cia,  à  fí  d’esporugir  als  enemichs  de  la  idolatria,  ab  l’espec¬ 
tacle  d’un  terrible  martyri. 

Axl  se  despren  de  les  actes  y  llegítimes  tradicions  refe¬ 
rents  al  martyri  de  Sant  Vicens,  per  les  que  sabem  la  arriba¬ 
da  del  tirà  à  nostra  ciutat,  la  conducció  des  de  Çaragoça  de 
dit  Sant  y  son  Bisbe  y’l  concurs  de  molts  fidels  en  los  més 
solemnes  actes  de  tan  sagnosa  lluyta. 

Si’l  cristianisme  valencià  se  trobava  ja,  donchs,  tan  estès 
en  aquesta  època,  serà  lícit  inferir  que  tingué  son  origen  en 
temps  més  enrera,  ò  sia  en  lo  segle  111,  tal  vegada  en  lo  11. 

Mes  no  feu  sa  aparició  en  la  historia  fins  al  sobredit  any 
303,  en  que  té  començament  nostra  crònica  sagrada. 

A  càrrech  d’aquesta  corre  la  relació  per  menut  d’un  fet  tan 
trascendental  com  la  persecució  de  Dacià ,  mitjansat  l’estudi 
de  les  noticies  portades  per  la  historia  general  y  les  que  aduhe- 
xen  los  interessants  testimonis  que,  per  fortuna,  se  conser- 
van  en  nostra  ciutat;  y  aqueix  estudi  ha  de  fer  possible  la  de¬ 
terminació  del  caràcter,  estat,  forma  y  crexensa  que  tingué 
nostra  primitiva  Iglesia  valenciana  en  los  temps  pròxims  à 
la  seva  aparició. 


XIV 

Resum 

Envolta  València  en  les  ombres  de  la  idolatria,  no  arribà 
à  donarse  compte  del  gloriós  naxement  del  Redemptor  diví, 
ni  del  cruent  sacrifici  que  salvà  à  la  humanitat  en  la  cima 
del  Gòlgota. 

Es  probable  que  algun  dels  apòstols  que,  es  tradició,  vin¬ 
gueren  à  Espanya,  ò  sos  dexebles,  procurarían  introduhir  tot 
seguit  les  veritats  del  Evangeli  en  aquexa  població  tan  ilustre, 
colocada  en  la  via  de  Tarragona  à  la  Bètica,  ò  que  à  lo 

menys  per  aqueix  conducte  se  comunicaria  la  doctrina  evan  - 
gèlica,  poch  temps  aprés  de  fructificar  en  Çaragoça  y  demés 
iglesies  antigues  vehines  à  nosaltres,  però  cap  document  po¬ 
sitiu  existeix  per  determinar  aqueix  succés.  Solament  se  sab, 
que  en  l’any  303  era  molt  crescut  lo  nombre  de  cristians 
que  hi  havia  à  València,  quan  lo  president  Dacià  resolgué 
passarhi  y  estemordirlos  ab  un  cruel  espectacle,  qual  fet  per¬ 
met  fer  pujar  la  antiguitat  de  nostra  Iglesia  fins  al  segon  se¬ 
gle  ò  quan  menys  al  tercer. 


Joseph  Martínez  Aloy. 

ALGUNS  DATOS 

PERA  LA  HISTORIA  D'ESPARR aGUERA. 

Forfollant  lo  que’n  dich  Arxiu  Notarial  de  Tarrassa,  com 
podria  dirne  Arxiu  Municipal,  si  estiguessen,  com  deurían  es  - 
tar,  en  poder  del  Municipi  ben  acondicionats  y  ordenats,  lo 
centenar  de  llibres  de  la  Cort  del  Batlle,  dels  Consells  de  la 
Universitat,  de  les  Confraries  y  demés,  que  trobí  ignorats 
entre  mitx  dels  centenars  de  manuals  d’escriptures  del  Dis¬ 
tricte  Notarial,  han  vingut  à  mes  mans  alguns  documents  que 
contenen  pochs  ò  molts  datos  pera  la  historia  d’Esparraguera. 

Puix  que  la  Revista  Catalana  té  com  à  un  de  sos  prin* 
cipals  propòsits  lo  foment  dels  estudis  històrichs,  à  quin  efec  • 
te  obre  ses  planes  als  aficionats  à  escorcollar  arxius,  pera  que 
tingan  digne  lloch  ahont  deposar,  publicar  y  guardar  ses  tro¬ 
balles,  ab  gust  hi  aporto  los  fruyts  de  més  furades,  per  insigni¬ 
ficants  que  resulten,  alentat  pe’ls  coratjosos  oferiments  de 
aytal  important  publicació. 

Abans  de  traslladar  íntegros  los  documents  à  que  faig  re- 
ferencia,  procedents  dels  esmentats  llibres  municipals  de  Tar¬ 
rassa,  he  de  notar  alguns  datos  extrets  dels  Manuals  nota¬ 
rials  del  arxiu  districtual,  puix  que  axis  ho  exigeix  l’orde  de 
fetxes. 

Als  9  de  les  Kalendes  d’Abril  de  1298,  se  feu  compromís 
y  sentencia  arbitral  per  y  entre  Berenguer  de  Cardona,  de 
una  part,  y  en  Ramon  d’Esparraguera  de  l’altra. 

Als  7  de  les  Kalendes  de  Novembre  de  1304,  Berenguer 
de  Cardona  vené  à  en  Pere  de  Sitjar,  lo  castre  d’Esparra¬ 
guera  y  de  les  Espases,  cum  jurisdictione  ei  mixto  imperio. 

Als  13  de  les  Kalendes  d’Octubre  de  1308,  Bernat  de 
Sitjar,  fill  de  Pere  Sitjar,  vené  à  en  Pere  Çacosta  lo  castre 
d’Esparraguera  y  de  les  Espases,  ab  la  metexa  jurisdicció  del 
mixte  imperi. 

Als  Idus  de  Novembre  de  1310,  Pere  Çacosta,  Senyor  del 

dit  castre  d’Esparraguera,  feu  definició  y  remissió  de  la  quis- 
tía  als  naturals  y  habitants  d’aquell  lloch. 

Y  als  13  dels  Idus  de  Setembre  de  1337,  dit  Pere  Çacosta 
y  en  Perich  Çacosta,  son  net,  confirmaren  y  ratificaren  la  es¬ 
mentada  absolució  y  remissió  y  franquesa. 

Ara  passarem  al  trasllat  dels  documents  posteriors,  trobats 
en  los  llibres  de  la  Curia  de  Tarrassa.  Lo  primer  es  una  crida 
del  Batlle,  ab  motiu  de  un  recent  privilegi  otorgat  pe’l  Rey 
al  Monestir  de  Montserrat,  pera  que  à  Esparraguera  poguessen 
ceïebrarhi  fires  y  mercats. 

Y  diu  axí: 

«  Are  hojats  queus  fa  hom  asseber  a  tothom  generalment 
de  part  del  honorable  nenthonj  Torrela  balle  de  la  vila  he 
terme  de  Tarraça  per  la  Magestat  del  Senyor  Rey.  Com  ara 
nouament  per  la  Magestat  del  Senyor  Rey  are  beneuentura- 
dement  Regnant,  ab  son  preueletgi  Reyal  dat  en  Barchelona 
a  XXII  del  mes  de  Octobre  any  Mill  CCCC  noranta  tres  sie 
stat  otorgat  al  Monestir  de  la  Verge  Marie  de  Montserrat  del 
orde  de  Sent  Benet  he  concort  de  aquell,  segons  dit  preue- 
1  etgi  en  si  conte.  Que  en  la  vila  he  loch  de  Sparguera  de 
aquella,  cascun  any  he  per  tot  temps  sien  celebrades  fires  en 
lo  dit  loch  de  Sparguera  vuyt  dies  abans  de  la  festa  de  la 
t  renslació  de  Madona  Santa  Eulalia  del  mes  de  Juliol,  he  les 
quals  fires  sien  celebrades  he  duren  per  vuyt  dies  apres  se¬ 
güents,  continent  en  effecte,  que  tots  los  que  vendran  en  la 
dita  fira  he  per  los  dits  vuyt  dies  apres,  de  qualseuol  conditio 
que  sien,  ab  lurs  coses  he  mercadaries  que  ab  si  portaran, 
venint,  stant  he  retornant,  sen  sien  salues,  affidats,  he  segus, 
he  sots  Reyal,  special  protecció,  guiatge  he  saluagorda,  sien 
constituits,  axi  que  no  pusquen  esser  presos,  detenguts,  pe- 
nyorats,  merquats,  ho  en  alguna  manera  enpedits  per  culpa 
crim  o  delictes  stranys,  si  dons  aquells  talls  en  aquelles  coses 
principalment  ho  en  nom  de  fermansa  seran  obligats.  Eccep- 
tats  emperò  de  les  coses  dessus  dites  heretges,  comattens 
crims  de  lesa  Magestat,  treydos,  febricadors  de  falsa  moneda, 
trencados  de  camins  he  de  carreteres  publicas,  homicides, 
ladres,  acuydats,  sodomittes,  cambiados,  los  quals  per  lur 
crèdit  propi  deffeldran,  he  sitats  de  pau  e  treua.  E  per  tant  lo 

dit  Mossèn  balle  instant  he  requerint  los  promens  de  la  dita 
vila  de  Sparguera,  vos  notiffica  he  maniffesta  ab  la  present, 
t  otes  he  sengles  coses  en  dit  perueletgi  contengudes,  afïï  que 
quescu  ab  dits  lurs  mercaderies,  pus  voluntàriament  he  mes 
se  ourà,  los  que  hiran  en  dita  fira,  vagen  hi  vinguen  pus  sa- 
gurement,  he  molt  mes  com  redunda  serà  utill  he  proffit  dels 
circunuahins  de  la  dita  vila.  E  perque  ignorància  no  pusque 
esser  allegada. 

»Item  mes,  lo  dit  Mossèn  balle,  ab  la  present,  segons  en 
dit  perueletgi  es  contengut,  que  en  dita  vila  he  en  per  tot 
temps  he  en  quescuna  senmana,  lo  die  de  dimecres  se  cele¬ 
brarà  en  lo  dit  loch,  merquat,  en  lo  qual  die  de  dimecres  los 
que  hiran  he  vindràn  ab  lurs  merquaderies,  son  guiats  he 
assigurats  segons  demunt  se  conté.  Lo  qual  dit  merquat  co- 
mensarà  à  córrer  lo  dimecres  apres  la  dita  fira.  E  mes,  dits 
prohomes  ab  consulta  del  Reverent  procurador  del  dit  Mo¬ 
nestir  de  Montserrat,  vos  denuncien,  com  en  dita  vila  apres 
la  festa  de  Nostre  Senyor  prop  vinent,  he  apres  del  avant,  se 
celebrara  lo  dimecres  apres  vinent  lo  gran  merquat,  he  axi 
quescun  any  contínuament,  ultra  lo  dit  merquat  ordinari,  que 
es  quescuna  senmana  lo  dit  dimecres. 

»Die  Sabati  IIJ  Mahy  anno  a  Nativitate  domini  milles- 
simo  CCCCLXXXXIIIJ  fuit  publicatapresens  preconitzatio.» 

Lo  segon  document  «es  resposta  feta  per  los  síndichs  de 
Tarrassa  à  n’en  Margarit  de  Castellbisbal  sobre  ’1  sagramen¬ 
tal»  com  en  aquestos  metexos  termes  se  anota  à  la  clohenda 
de  dita  lletra,  que  copiada  íntegrament,  es  com  segueix: 

«Al  honorable  y  virtuós  lo  Senyor  Nantoni  Margarit  batlle 
de  y  en  Castellbisbal, 

«Honorable  y  virtuós, 

«Entes  havem  per  part  vostra,  tindrie  lo  procurador  de 
Montserrat  assetiat  lo  pubill  Vinyals  desparaguera.  E  que 
anassem  lo  batlle,  sindichs,  capitans  de  Sagramental  aspara- 
guera,  per  assocorrer  lo  dit  pubill  Vinyals  està  assetiat,  estam 
marauellats  de  enviar  nos  vos  tal  noua,  com  nosaltres  no  sa- 
piam  ni  a  nos  conste  esser  Sparaguera  del  Sagramental,  ni 
altrament  no  tenim  requesta  de  persona  toque  lo  interès, 

per  ço  constant  a  nosaltres  esser  Sparaguera  del  Sagramen¬ 
tal  y  tenint  requesta  de  persona  propria  desparaguera,  hoch 
encara  tenint  seguretat  dels  danys  y  despeses  ne  porien  su¬ 
portar,  stam  prestos  y  aparellats  de  fer  lo  que  sie  de  dret  y 
justícia.  En  altra  manera  no  entenem  indeslliberant,  mou- 
rens,  per  no  mourer  trontoll  ni  haualot  en  lo  poble,  sens 
causa,  y  per  no  esser  per  altre  effecte,  acabam  pregant  à 
Nostre  Senyor  sie  en  guarda  y  proteccio  dels  tots.  De  Ta- 
rrassa  a  XXV  de  Octubre  de  MDLIJ. 

»Antich  Font,  síndich,  Jaume  Puig,  Capita  de  Sagramen¬ 
tal  de  Tarrassa.» 

No  cal  dir  que  aytals  documents  son  inèdits. 


.  Soler  y  Palet 

Antigüedad  del  regionalismo  espaiïol,  por  D.  Frati- 
cisco  Romaní y  Puigdcngolas. — Barcelona:  1890.  Imp.  de 
Henrich  y  C.a 

Pera  definir  y  concretar  bé  les  aspiracions  de  la  escola  re¬ 
gionalista,  res  tan  propi  com  la  publicació  de  llibres  com 
aquest  del  docte  publicista  que  fou  dels  primers  en  arborar 
lo  penó  del  regionalisme,  quan  la  majoria  encara  dels  cata¬ 
lanistes  circunscrivía  la  seva  propaganda  à  la  esfera  pura¬ 
ment  literaria. 

Lo  llibre  Antigüedad,  del  regionalismo  espanol  està  for¬ 
mat  per  una  serie  de  articles  publicats  en  la  acreditada  re¬ 
vista,  La  Espana  regional ,  y  cada  un  dels  paràgrafos  en  que 
estan  dividits  los  9  capítols,  es  fruyt  de  madur  estudi  de  la 
historia  patria,  y  particularment  del  successiu  desarrollo  de 
la  llegislació,  en  la  qual,  més  que  en  sos  monuments  y  sa  li¬ 
teratura,  encarna  cada  poble  lo  seu  caràcter.  Dels  fets  histò 
richs  trau  l’autor  les  conseqüencies  polítiques,  sense  apassio¬ 
naments  ni  prejudicis,  partint  no  obstant,  sempre,  del  criteri 
regionalista  per  jutjar  dels  acontexements  y  dels  actes  que 
en  lo  decurs  dels  sigles  van  preparant  primer  la  unitat  nacio¬ 
nal,  per  arribar  després  al  modern  unitarisme,  implantat  defi¬ 
nitivament  pe’l  primer  Borbó  que  cenyí  la  corona  espanyola. 

L’estudi  especial  que  dedica  à  Catalunya,  proba  no  sols 
lo  conexement  profundo  que  te’l  senyor  Romaní  de  la  nostra 
historia,  sinó  també  la  convicció  entusiasta  que  sempre  l’ha 
animat  en  ses  campanyes  de  publicista,  en  favor  del  règimen 
federatiu,  com  lo  més  apte  per  favorir  lo  funcionament  lliure 
y  expontani  de  la  nostra  poderosa  vitalitat. 

Es  un  llibre  aquest  de  nutrida  doctrina  que  haurían  de  re¬ 
passar  sovint  los  nostres  propagandistes. 

Ramell  de  semprevivas,  per  D.&  Agnés  Armengol  de 

Badia. — Sabadell:  Imp.  de  M.  Torner. 

Qualitats  de  inspirada  poetisa  demostra  la  senyora  Ar¬ 
mengol  en  aquest  llibret  de  versos  que  dedica  à  plorar  la 
mort  de  la  seua  estimada  mare.  Si  en  algunes  de  ses  compo¬ 
sicions  hi  manca’l  calor  de  la  inspiració,  hi  hà  sempre  una 
tendresa  de  sentiments  que  les  fa  totes  recomanables.  Lo 
llenguatge  es  castiç  y  generalment  triadet,  y  la  part  mètrica 
variada  y  més  ben  entesa  de  lo  que  generalment  fan  les  dones 
qu’escriuen  en  català.  Potser  n’abusa  y  tot,  com  per  exemple, 
en  la  composició  que  porta’l  títol  de  Oassis,  que  no  corres¬ 
pon  la  forma  al  assumpto. 


Lo  Promès. — Drama  de  costums  catalanas,  en  tres  actes  y 
en  vers,  per  D.  Joaquim  Riera  y  Bertrdn ,  Mestre  en  Gay 
Saber. 

Com  hem  de  prescindir  en  la  secció  bibliogràfica  dels 
elements  pròpiament  escènichs  de  les  obres  destinades  al 
teatre,  podem  jutjar  molt  favorablement  d’aquesta  última 
producció  d’en  Riera  y  Bertràn,  que  posa  una  vegada  més  de 
relleu  lo  conexement  viscut ,  com  se  diu  ara,  del  nostre  poble 
pagesiu,  que  sempre  ha  distingit  al  autor  de  Escenas  de  la 
vida  pagesa. 

Avesats  à  veure  freqüentment  en  les  taules  del  teatre  cata¬ 
là,  la  caricatura  dels  nostres  pagesos;  es  d’aplaudir  qu’autors 
de  conciencia  y  d’estudi  fassen  moure  y  parlar  als  tipos  de 
la  nostra  terra,  ab  son  moviment  natural  y  ab  sa  genuina  ex¬ 
pressió.  Lo  Promès  cumpleix  bé  aquesta  condició,  y  dintre 
d’una  trama  relativament  senzilla,  s’hi  bellugan  les  passions 
humanes  é  hi  prenen  forma  real  les  costums  del  territori 
hont  passa  la  escena  del  drama. 

El  Correo  Sino-Annamita,  6  correspondència  de  las  Misi- 
ones  del  Orden  de  Predicadores  en  Formosa ,  China ,  Tung. 
king y  Filipinas.  Volumen  xxv.— Manila:  Imp.  del  Real 
Colegio  de  Santo  Tomàs,  1891. 

Corresponem  gustosos  à  la  atenció  d’enviarnos  aquest  vo¬ 
lum  los  RR.  PP.  Dominicos  de  Filipinas,  senyalant  la  impor¬ 
tància  de  les  Cartes  y  Relacions  en  ell  publicades.  Pochs 
volums  hi  haurà  en  la  colecció  del  Correo  Sino-Annamita  tan 
interessants  com  lo  del  any  prop-passat,  puix  ademés  de  la 
multitut  de  cartes  dels  religiosos  missioners  en  aquells  país- 
sos  orientals,  hi  hà  un  treball  del  dominico  català,  Fr.  Joan 
Viadé,  que  titula:  Introàucción  para  una  historia  de  las  Mi - 
siones  del  Tung-king.  Se’n  porta  aquesta  Introducción  la  ma¬ 
jor  part  del  tomo  (de  pàgs.  233  à  la  559)  y  es  abundant  de 
datos  sobre  religió,  política,  costums,  literatura,  arts,  etc.,  de 
aquell  imperi  sobre’l  qual  podria’l  gobern  espanyol  tenir 
major  influencia,  si’s  secundassen  degudament  los  esforços 
dels  nostres  missioners. 


La  Imagen  de  Nuestra  SeSora  de  la  Merced,  por  el 
Dr.  D.  Miguel  Saló  pbro. — Barcelona:  Librería  de  Mont¬ 
serrat,  1892. 

Es  una  nova  edició  del  llibret  publicat  en  1881  per  lo  ca¬ 
pellà  custodi  del  Camarí  de  la  Patrona  de  Barcelona,  y  conté 
interessants  noticies  de  la  veneranda  imatge  que,  segons  tra¬ 
dició  molt  confirmada,  feu  fe*-  en  lo  sigle  xm  lo  insigne  fun¬ 
dador  de  la  Orde  de  la  Mercè,  Sant  Pere  Nolasco.  Lleyda  y 
Vich  pretenen  també  tenir  imatges  coetànees  de  la  que’s  ve¬ 
nera  en  la  Ciutat  Comtal.  Lo  llibret  del  Dr.  Saló  s’ha  enri¬ 
quit  en  esta  nova  edició  ab  un  florilegi  de  noticies  relatives 
à  la  devoció  de  Maria  Santíssima  ab  lo  títol  de  la  Mercè 
axí  en  Europa  com  en  Amèrica,  que  tal  vegada  hauria  sigut 
preferible  posaries  en  més  rigurós  orde  cronològich  ò  en  for¬ 
ma  de  breus  efemèrides,  suprimint  algunes  ampulositats  de 
estil  que  desdiuen  sempre  de  la  narració  històrica. 

J.  C. 

CRÒNICA 


Ab  una  nota  desagradable  hem  de  començar  avuy  aquesta 
secció.  En  la  iglesia  palatina  de  Ntra.  Sra.  de  Montserrat 
de  la  Real  Vila  de  Madrid,  un  predicador  català,  lo  reverent 
Sr.  don  Francisco  de  A.  Renau,  oblidant  lo  sagrat  lloch  hont 
se  trobava,  ò  desconexent  los  devers  del  orador  sagrat,  à  pre¬ 
text  de  enaltir  les  glòries  de  Maria  Santíssima,  la  excelsa  Pa- 
tropa  dels  Catalans,  en  la  festa  celebrada’l  día  24  de  abril,  ha 
pronunciat  una  inconcebible  diatriba  contra’l  Regionalisme 
català,  intentant  probar,  ò  al  menos  anunciant  com  tema  del 
seu  sermó,  que  «la  iglesia  qual  naturalesa  es  unir,  no  pot 
apoyar  lo  Regionalisme  que  tendeix  à  separar.»  De  probar, 
no  proba  res  lo  Sr.  Renau  en  son  discurs,  atropellantho  tot: 
historia,  llegislació,  arts  y  literatura,  de  modo  que  si  hagués 
fet  la  sua  peroració  en  la  tribuna  del  Ateneu  ò  de  qualsevol 
Acadèmia,  ni’ns  ocuparíam  d’un  tal  factum,  perque  realment 
no  val  la  pena  d’enfadarshi,  ni  mereix  los  honors  d’una  refu- 
tació  sèria. 

Però  desde’l  moment  que  l’insult  à  Catalunya  y  als  que’ns 
honram  ab  lo  dictat  de  regionalistes,  s’ha  fet  desde  la  trona 
d’una  iglesia,  no  podem  dexarho  passar  sense  protesta  y  ma¬ 
nifestar  la  profondíssima  compassió  que’ns  ha  causat  veure  à 
un  sacerdot  fill  de  Catalunya,  parlar  en  una  iglesia  de  Madrid, 
un  llenguatge  propi  de  renegat,  negant  à  Catalunya  sa  pròpia 
personalitat  dintre  la  nació  espanyola  y  maldihent  de  ses  lleys, 
de  ses  costums  y  de  sa  llengua.  Alguns  dels  conceptes  del 
reverent  Renau  los  recullirèm  en  son  día;  per  avuy  nos  bas¬ 
tarà  consignar  la  nostra  protesta  y  demanar  à  Deu  que  tinga 
de  la  sua  mà  al  atolondrat  sacerdot. 

% 

Lo  diumenge,  día  24,  celebrà  la  Joventut  Catòlica  lo  seu 
acostumat  Certàmen  Catalanista,  en  la  gran  Sala  del  Palau 

de  Belles  Arts,  presidint  lo  Excelentíssim  é  Ilustríssim  se¬ 
nyor  Bisbe  de  la  Diòcessis,  altres  autoritats  y  comissions.  Lo 
president  del  jurat,  que  ho  fou  enguany  lo  reverent  doctor 
don  Joseph  Torras  y  Bages,  llegí  un  discurs  granat  sobre  la 
significació  é  importància  que  te  pe’ls  pobles  la  poesia,  y  se¬ 
nyalà  los  viaranys  que  deu  seguir  lo  jovent  catòlich  de  Cata¬ 
lunya,  per  oposarse  al  sensualisme  dominant  que  ha  portat  lo 
escepticisme.  Pàrrafos  inspiradíssims  te  la  peroració  del  docte 
sacerdot  que  foren  rebuts  ab  salves  d’aplausos. 

Llegit  lo  veredicte  del  jurat,  s’obriren  los  plechs  dels  au¬ 
tors  premiats,  resultant  ésserho  ab  la  Flor  natural  la  senyora 
donya  Victoria  Penya  de  Amer,  la  qual  entronisà  en  lo  si- 
tial  de  honor  de  la  festa  à  la  sua  filla  Josefa,  que  ha  heretat 
de  sos  pares  l’amor  à  la  poesia  y  les  aficions  catalanesques. 

Lo  brot  de  taronger  d'or  y  argent  lo  guanyà’l  senyor  Tor¬ 
res  y  Reyetó  y’l  ram  de  llorer  lo  senyor  Ubach  y  Vinyeta, 
abdós  mestres  en  Gay  Saber;  guanyaren  accèssits  los  senyors 
Mossèn  Angel  Garriga,  Francesch  Marull,  Trullol  y  Plana, 
Nogués  y  Taulet  y  la  Antònia  Gili  y  Güell.  Lo  premi  de 
prosa,  ofert  pe’l  senyor  bisbe  de  Segorb,  se  l’endugué  lo  se¬ 
nyor  don  Joan  Llopis  y  Bofill  per  una  Descripció  del  San¬ 
tuari  é  imatge  de  la  Verge  del  Vinyet. 

Donà  les  gràcies  ab  elegant  parlament  1©  senyor  don  Nar¬ 
cís  Batlle  y  termenà  la  bonica  festa  realçada  per  los  acorts 
de  la  Banda  Municipal. 

Ara  una  observació  que  voldríam  tingués  en  compte  la 
secció  catalanista  de  la  Joventut  Catòlica.  Suposant  que  te  la 
seva  utilitat  conservar  aquest  certàmen  que  s’instituhi  per 
protestar  de  certes  tendencies  que  s’havían  manifestat  en  los 
Jochs  Florals,  som  de  parer  que  si’s  vol  continuar  d’un  modo, 
sinó  brillant,  al  menys  acceptable  y  profitós,  seria  convenient 
trasladarlo  en  altra  temporada,  com  per  exemple  per  la  festa 
de  la  Puríssima,  y  no  celebrarlo  tan  aprop  de  la  poètica  festa 
dels  Jochs  Florals  que  serà  sempre  la  institució-mare  del  re- 
naxement  literari  de  Catalunya. 

S’acaba  de  posar  à  la  venda  la  obra  magistral  del  doctor 
Torras  y  Bages,  La  Tradició  Catalana.  Abans  de  ferne  un 
anàlisis  detingut  com  se  mereix,  volem  que  nostre^  lectors,  à 
més  de  la  primicia  que’ls  en  donàrem  ab  la  Introducció ,  tin- 
gan  una  mostra  de  cóm  tracta  la  matèria,  publicant  lo  capí¬ 
tol  relatiu  à  Sant  Vicens  Ferrer.  La  sortida  de  aqueix  llibre 
te  per  lo  Catalanisme  la  importància  de  un  succés  de  tras- 
cendencia. 


1 

En  la  secció  de  folletl  començam  à  publicar  lo  Rondallari , 
obra  pòstuma  del  malaguanyat  Bertran  y  Bros.  A  la  amabili¬ 
tat  de  la  senyora  viuda  devem  lo  poder  dar  à  la  estampa 
aquest  recull  de  rondalles  populars,  que  es  lo  més  complert 
y  més  correcte,  dintre  de  la  fidelitat  en  lo  trasllat,  que  s’hau¬ 
rà  publicat  à  Catalunya.  Al  final  de  la  obra  hi  aniràn  les  co- 
pioses  notes  que  dexà  consignades  l’autor  versadíssim  en  lo 
ram  d’estudis  folklòrichs. 

Nostres  suscriptors,  segur,  rebràn  ab  molt  agrado  aquesta 
obra  que  en  Pau  Bertran  dexà  enllestida  poch  abans  de  mo¬ 
rir,  y  en  la  qual  havia  posat  son  cor  de  poeta  popular  y  sa 
inteligencia  de  crltich  erudit. 


SUMARI  DEL  QUADERN  X.— Abril  de  1892 


I.  Sant  Vicens  Ferrer . 

II.  Poesia  fósil,  un  nou  estudi  de 

toponomàstica  catalana.  .  .  . 

III.  Aparició  del  cristianisme  à 

València . 

IV.  Alguns  datos  pera  la  his¬ 
toria  d’Esparraguera.  .  .  . 

V.  Bibliografia. 

VI.  Crònica. 


foseph  Torras  y  Ba¬ 
ges,  Pbre. 

Francesch  Carreras  y 
Candi. 

Joseph  Martínez  Aloy. 
J.  Soler  y  Palet. 


Biblioteca  de  la  Revista  Catalana:  Tresor  de  pobres,  per 
Papa  Johan  (segle  xiv). — Rondallari  català,  per  P.  Ber¬ 

ÜLTIMES  OBRES 

DE 

MOSSÈN  JACINTO  VERDAGUER 


Patria,  aplech  de  poesies,  ab  un  pròlech 
de  Mossèn  Jaume  Collell . 3  ptes. 

Dietari  d’un  Pelegrí  à  Terra  Santa. 

Notes  de  viatje,  ab  profusió  de  grabats.  3  ptes. 


Se  troban  de  venda  en  aquesta  Administració  y 
en  les  principals  llibreries  de  Catalunya. 


ROMA 

IMPRESSIONS  Y  COMENTARIS 
per 

Mossèn  Jaume  Collell 
ab  dibuxos  à  la  ploma  del  Enrich  Serra 


REVISTA  CATALANA 


Dirigida  per  Mossèn  Jaume  Collell,  ab  colaboració  de  reputats  es¬ 
criptors. — Forma  cada  mes  un  quadern  de  80  planes  de  nutrida  lectu¬ 
ra.  A  més  d’  articles  de  crítica  literaria,  historials,  jurídichs  y  de  tot 
quant  pugafavorir  lo  nostre  moviment,  inserta  la  Revista  Catalana 
articles  de  Bibliografia ,  ressenyes  del  Teatre  Català,  y  una  crònica  de 
triades  noticies.  Dos  plechs  se  destinan  à  folletí,  pera  formar  una  bi¬ 
blioteca  d'  obres  selectes  antigues,  donant  la  preíerencia  à  la  part 
històrica. 


Preu:  12  pessetes  1’  any  en  tota  Espanya. 
Extranger.  15  ptes. 


SUMARI  DEL  QUADERN  X— Abril  de  1892 

I.  Sant  Vicens  Ferrer . Joseph  Torras  y  Ba¬ 

ges,  Pbre. 

II.  Poesia  fósil,  un  nou  estudi  de 

toponomàstica  catalana.  .  .  .  Francesch  (farreras  y 

Candi. 

III.  Aparició  del  cristianisme  à 

València . Joseph  Martínez  Aloy. 

IV.  Alguns  dAtos  pera  la  his¬ 
toria  d’Esparraguera.  .  .  .  J .  Soler  y  Palet . 

V.  Bibliografia. 

VI.  Crònica. 

